
Senovės lietuvių religija ir mitologija pastaraisiais metais 
intensyviau tyrinėjama, nes pradėta suvokti jų reikšmė visai 
lyginamajai indoeuropiečių mitologijai. Tačiau lietuvių ir kitų 
baltų mitologija kol kas tiriama gana vienpusiškai — daugiau 
aprašinėjami ir analizuojami mitinio dangaus dievai ir retai 
kada užsimenama apie chtoniškąjį (žemės ir požemio) pasaulį. 
Tokia tradicija iš dalies susidarė todėl, kad senuosiuose istori- 
niuose baltų religijos ir mitologijos šaltiniuose, kalbant apie 
pagrindines dievybes, dažniausiai dangiškosios ir teminimos. 
Baltų mitologijos šaltiniai yra fragmentiški, o lietuvių folklo- 
ras mitologijos problemoms spręsti dar menkai tepanaudoja- 
mas. Norint susidaryti teisingą lietuvių mitologijos vaizdą, 
būtina ištirti chtoniškąjį lietuvių mitologijos pasaulį ir ypač 
svarbiausią jo atstovą — velnią. 

Religijos ir mitologijos tyrinėjimai nėra savitiksliai. Jie pa- 
deda geriau suvokti senąją visuomenės pasaulėžiūrą ir pasau- 
lėjautą. Religija bei mitologija ankstyvaisiais istorijos laikotar- 
piais sudarė Žmonijos pažiūrų į pasaulį branduolį. „Religija, — 
teigė K. Marksas, — yra bendroji šio pasaulio teorija, jo encik- 
lopedinis kompendiumas, jo logika populiaria forma, jo spiri- 
tualistinis point d'honneur (garbės reikalas — red.), jo entu- 
ziazmas, jo moralinė sankcija, jo iškilmingas papildymas, jo 
visuotinis paguodos ir pasiteisinimo pagrindas“ (1, 11— 12)*. 
Tirdami religiją bei mitologiją, fantastikos labirintais mes ga- 
lime nusigauti į visuomenės istorijos priešaušrį, geriau pažinti 
jos gyvenimo būdą, bent apytiksliai numatyti gamtines ir visuo- 
menines gyvenimo sąlygas, nes, anot F. Engelso, „kiekviena 
religija tėra kasdieniniame Žmonių gyvenime viešpataujančių 
išorės jėgų fantastinis atspindys jų galvose, — atspindys, kuria- 
me žemiškosios jėgos yra įgijusios nežemiškųjų jėgų formą“ 
(1, 7). F. Engelsas pažymi, kad „istorijos pradžioje visų pirma 
šitaip atsispindi gamtos jėgos, o tolimesnėje raidoje įvairios tau- 
tos jas kuo įvairiausiai suasmenina <...> Fantastiniai vaiz- 
dai, kurie iš pradžių tebuvo tik paslaptingų gamtos jėgų atspin- 


* Pirmasis skaičius rodo veikalo numerį literatūros sąraše, antrasis ir 
kiti skaičiai po kablelio — puslapį. Kursyvinis skaičius rodo tomą, dalį, 
periodinio leidinio numerį. 


džiai, dabar įgyja taip pat ir visuomeninių požymių ir tampa 
istorijos jėgų atstovais“ (1, 7). Panašiai ir K. Marksas teigia, 
kad mitologija yra „gamta ir pačios visuomenės formos, liau- 
dies vaizduotės jau perdirbtos nesąmoningų meniniu būdu“ 
(1, 37). Šitie marksizmo-leninizmo klasikų teiginiai apie reli- 
giją ir mitologiją svarbūs ir metodologiškai. Jie įpareigoja moks- 
lininkus tirti, kokios buvo mitinių vaizdinių atsiradimo prie- 
žastys, kokie gamtos ir visuomenės reiškiniai, nors ir fantastiš- 
kai, juose atsispindi. Todėl ir tiriant chtoniškąjį lietuvių mito- 
logijos pasaulį, ypač svarbu atskleisti jį nulėmusias gamtines 
ir socialines sąlygas. 

Tirti chtoniškąjį lietuvių mitologijos pasaulį ir svarbiausią 
jo atstovą — velnią skatina ir aktualūs lietuvių tautosakos ir 
profesionaliosios kūrybos uždaviniai. Velnias yra vienas iš po- 
puliariausių lietuvių mitinių vaizdinių, ypač dažnas tautosako- 
je, liaudies mene, minimas papročiuose, tikėjimuose, kasdieni- 
nėje žmonių kalboje, neretai pasitaikantis ir profesionalioje 
kūryboje (literatūroje, dailėje, kino mene). Nežinant šio vaiz- 
dinio esmės ir kilmės, negalima suprasti ir tinkamai įvertinti 
tos tradicinės kultūros ir dabartinio meno dalies, kurioje jis 
vaizduojamas. Neišanalizavus neįmanoma šio vaizdinio panau- 
doti ir ateistiniam darbo žmonių auklėjimui, kuriam jis yra la- 
bai parankus, nes jo vardu Lietuvoje, įvedus krikščionybę, bu- 
vo pavadinta piktoji dvasia — dievo antipodas. 

Velnias vaizduojamas įvairių lietuvių tautosakos žanrų kū- 
riniuose — etiologinėse ir mitologinėse sakmėse, padavimuose, 
stebuklinėse, buitinėse pasakose, pasakose apie kvailą velnią, 
mįslėse ir priežodžiuose. Etiologinėse sakmėse jis kartu su die- 
vu kuria šį pasaulį, turi žmonėms reikalingų darbo įrankių, 
gyvulių. Padavimuose, norėdamas gauti žmogaus dukterį ar 
kitokių užmačių skatinamas, jis nešioja didžiulius akmenis, 
supila kalnus, iškasa ežerus. Mitologinėse sakmėse velnias, tarsi 
gyvendamas čia pat, žmogaus pašonėje, ir nuolat sukiodamasis 
žmonių visuomenėje, ieško jų draugystės, padeda dirbti sun- 
kiausius darbus, saugo teisybę, baudžia jos pažeidėjus, erzina 
žmones, kankina, gundo, neretai ir nužudo. O pasakose dažnai 
pats yra Žmogaus apgaunamas, varginamas, kartais ir užmuša- 
mas, 

Mitologinių sakmių apie velnią Lietuvoje yra užrašyta daug 
daugiau negu apie kitas mitines būtybes (Lietuvos TSR MA 
Lietuvių kalbos ir literatūros institute rengiamo lietuvių pasa- 
kojamosios tautosakos katalogo 1983 m. duomenimis, jų turi- 
me apie 5000). Ne mažiau yra ir pasakų. Vien pasakų apie kvai- 
lą velnią užrašyta apie 2000. Užfiksuota keli tūkstančiai lietuvių 


liaudies tikėjimų apie velnią, daugiau kaip 1000 patarlių ir 
priežodžių, mįslių. Žodis velnias gyvas ir šnekamojoje kalboje. 
Velnias dažnai minimas keikiantis, jis vartojamas išreikšti džiau- 
gsmui ir nuoskaudai, jo vardu vadinamos atskiros landšafto 
dalys, augalai ir gyvūnai, įvairūs gamtos reiškiniai ir darbo 
įrankiai; iš daiktavardžio velnias padaryta aibė vaizdingųjų 
veiksmažodžių, būdvardžių, prieveiksmių. Iš viso su velnio 
vardu Lietuvių kalbos žodyno kartotekoje (esančioje Lietuvių 
kalbos ir literatūros institute) yra užfiksuota apie 2000 posakių, 
o instituto Vietovardžių kartotekoje — daugiau kaip 400 vie- 
tovardžių. 

Apie velnio vaizdinį užsimenama daugelyje darbų, skirtų 
lietuvių mitologijai ir tautosakai aptarti, bet plačiau jis neana- 
lizuojamas. Kai kurie lietuvių mitologijos tyrinėtojai jo iš viso 
vengė, manydami, kad jis yra grynai krikščioniškas, menkai 
tesusijęs su nacionalinėmis tradicijomis. Labiau velniu susido- 
mėta tik paskutiniaisiais dviem dešimtmečiais, kalbininkams 
(R. Jakobsonui, V. Ivanovui ir V. Toporovui) nustačius jo 
vardo ir kai kurių funkcijų artimumą senųjų indoeuropiečių 
dievams. Su įžvalgiais jų pastebėjimais susiję daug hipotezių 
apie velnio vaidmenį ir vietą senovės lietuvių mitologijoje (spė- 
jama, kad velnias buvo vienas iš svarbiausių dievų, kad jis glo- 
bojo mirusiuosius ir gyvulius, kad reprezentavo maginį, sakra- 
linį suverenumą, kad buvo įsivaizduojamas vaisingumo, turto 
dievu ir kt.) Dauguma šių hipotezių yra paremtos atskirais 
lietuvių tautosakos faktais, velnio ir su juo giminiškų dievų 
vardų etimologijomis. Kiek plačiau ir išsamiau, panaudojant 
daugiau tautosakinės medžiagos, išanalizuoti tik velnio santy- 
kiai su Perkūnu (14; 257). 

Velnio populiarumas lietuvių tautosakoje skatina šį vaiz- 
dinį tirti įvairiais aspektais. Galima būtų nuodugniau nagrinėti 
jo vaizdinį atskirų tautosakos žanrų kūriniuose (mitologinėse 
arba etiologinėse sakmėse, padavimuose, pasakose apie kvailą 
velnią ir kt.), stengiantis išryškinti tų žanrų ribose susiformavu- 
sius jo bruožus. Bet šitaip darant būtų sunku aprėpti šio be galo 
sudėtingo vaizdinio visumą, atsekti bendrybes, atskleisti giles- 
nę jo prasmę ir esmę. Kadangi velnio vaizdinys formavosi lie- 
tuvių mitinėje sistemoje, kuri buvo nulemta mūsų liaudies bui- 
ties, socialinio gyvenimo ir pasaulėžiūros, tai šis vaizdinys visų 
pirma ir tiriamas kaip tos nuolat kintančios sistemos dalis. 
Darbe siekiama nustatyti, kokia yra bendriausia jo mitinė pras- 
mė, kokia buvo jo vieta senovės lietuvių religijoje ir mitologi- 
joje, dėl kokių priežasčių jis atsirado žmonių sąmonėje, kaip 
jis ilgainiui keitėsi, koks jo santykis su kitais lietuvių ir nelie- 

tuvių mitiniais vaizdiniais ir krikščionių piktąja dvasia. Nusta- 
čius bendruosius mitinius velnio bruožus bus padėtas tvirtas 
pamatas toliau tirti atskirus tautosakos žanrus, kuriuose jis vaiz- 
duojamas. 

Analizuojant mitinį velnio vaizdinį, pagrindinė medžiaga 
yra lietuvių tautosakos kūriniai: sakmės, padavimai, pasa- 
kos, patarlės ir priežodžiai, mįslės ir kt. Panaudojami šiuo metu 
žinomi spausdinti kūriniai ir rankraštiniai užrašymai, esantys 
Lietuvių kalbos ir literatūros instituto Lietuvių tautosakos rank- 
raštyne. Daugiau remtasi spausdintais ir senesniais rankrašti- 
niais šaltiniais, užrašytais iki 1940 m., kuriuose velnio vaizdinys 
dar nėra patyręs tokio didelio senąsias tradicijas ardančio laiko 
poveikio. Gausiai naudojama etnografinė ir kalbinė medžiaga 
(tikėjimai, papročiai, vietovardžiai, įvairūs velnio pavadinimai, 
su juo susiję šnekamosios kalbos posakiai). Nustatant velnio vie- 
tą senovės lietuvių religijoje ir mitologijoje, pravertė istoriniai 
baltų mitologijos šaltiniai, o aiškinant krikščioniškuosius jo 
bruožus — ir senieji lietuvių pasaulietinio bei religinio turinio 
raštai. 

Didžiausia darbe naudojamos tautosakinės, etnografinės 
ir kalbinės medžiagos dalis užrašyta XIX -— XX a. Pasinaudo- 
ti ja ne tik sinchroninei, bet ir diachroninei velnio vaizdinio ana- 
lizei, kartais rekonstruoti net ypač senus klodus leidžia nepap- 
rastas liaudies atminties, kurią yra užfiksavusios įvairios tradi- 
cinės kultūros formos (mitologija, menas, papročiai, folkloras), 
gilumas. Išlikti archaiškiausiems vaizdiniams leidžia speci- 
finiai folkloro ir kitų tradicinių liaudies kultūros formų raidos 
dėsningumai, ypač tendencija, kad atsiradę nauji vaizdiniai 
ar nauji jų bruožai ne paneigia senesniuosius, o susipina su jais, 
gyvuoja greta jų. Tuo būdu „folklorinė sąmonė išlaiko daug 
archaiškesnius, ankstesnėms raidos stadijoms priklausančius 
įvairių vaizdinių elementus ir todėl tarsi atsilieka nuo bendro- 
sios kolektyvo vaizdinių sistemos“ (278, 189). Šią folkloro rai- 
dos tendenciją yra iškėlęs V. Propas (275, 266), B. Putilovas 
(278, 189) ir kiti tyrinėtojai. Todėl XIX — XX a. užfiksuota me- 
džiaga atspindi ne tik šiam laikotarpiui būdingą velnio suprati- 
mą, bet ir daug archaiškesnį, o kartais siekiantį net tolimiau- 
sius mūsų protėvių gyvenimo laikus. Remiantis šia medžiaga, 
darbe bandoma iškelti atskirus įvairaus archaiškumo velnio 
vaizdinio klodus. 

Darbe visų pirma norima nustatyti mitinę velnio vaizdinio 
esmę, todėl dažniau remiamasi tokia medžiaga, kuri yra išlai- 
kiusi daugiau ryšių su mitologija. Tai tikėjimai, mitologinės, 
iš dalies etiologinės sakmės, padavimai. Naudojantis folkloro 

kūriniais, atsižvelgiama į jų meninę specifiką, nes „folklorinė 
sąmonė pagal savo meninę modeliuojančiąją prigimtį iš esmės 
nesutampa su kolektyvo bendrąja vaizdinių sistema“ (278, 
183); taigi ji gali nesutapti ir su mitine kolektyvo pasaulėjauta. 
Ypač sudėtingas pasakų ryšys sų mitologija. Mitiniai vaizdiniai, 
pakliuvę į pasakos meninį lauką, neretai yra keičiami, pritaikomi 
prie pasakų meninės sistemos reikalavimų. Atsekti, kuriuos 
nagrinėjamo vaizdinio bruožus nulėmė meninė kūrinių sistema, 
o kuriuos — liaudies mitinė pasaulėjauta, labai sunku, nes jie 
glaudžiai susiję: meniniai tautosakos žanrai formavosi vei- 
kiami mitinės liaudies pasaulėjautos, o susiformavę šie žanrai 
ir juose esantys vaizdiniai savo ruožtu ėmė veikti ir pačią pasau- 
lėjautą. Naudojantis pasakomis, daugiau dėmesio kreipiama 
į tas, kuriose velnias turi tų pačių ir panašių ypatybių, kaip ir 
mitologinėse sakmėse, arba velnio ryšys su mitologija atskirai 
įrodinėjamas. Antra vertus, patebėta, kad kai kurie kūriniai su 
velnio vaizdiniu, nors formaliai ir priklauso stebuklinių, buitinių 
ar kitokių pasakų žanrams, turi nemaža sakmiškų bruožų, kar- 
tais net buvo tikima, kad juose vaizduojami tikri įvykiai. Tai 
leidžia juos be papildomų komentarų panaudoti mitiniam velnio 
vaizdiniui apibūdinti. Be to, analizuojant įvairių žanrų kūrinius, 
paaiškėjo, kad specifiniams meniniams žanrų reikalavimams 
labiau paklūsta kūrinio visuma — jo siužetas ir bendroji meninė 
interpretacija, o atskiri motyvai, patį mitinį vaizdinį ir jo aplin- 
ką charakterizuojantys požymiai gali išlikti archaiški, nepa- 
kitę. Šiais elementais, dar nepraradusiais ryšio su mitine pasau- 
lėjauta, aiškinant atskiras velnio ypatybes, daugiau ir remia- 
masi. 

Sunkumų sudaro ir tai, kad tautosakos kūriniai, kuriuose 
vaizduojamas velnias, yra nevienodai populiarūs, įvairus jų san- 
tykis su nacionalinėmis tradicijomis. Vieni iš jų (pavyzdžiui, 
mitologinės sakmės, padavimai) yra Žinomi mažesniuose area- 
luose, kiti (pavyzdžiui, stebuklinės pasakos, pasakos apie kvailą 
velnią) — didesniuose. Vieni yra sukurti pačių lietuvių arba 
jų artimiausių kaimynų — latvių, baltarusių, rusų, o kiti toli- 
mesnių arba visai negiminiškų tautų. Todėl savaime supran- 
tama, kad įvairūs kūriniai teikia nevienodai medžiagos apie 
mitinį velnio personažą. Darbe daugiau remiamasi tais kūri- 
niais, kurie yra labiau suaugę su mūsų papročiais, tikėjimais — 
visa materialine ir dvasine kultūra. Tačiau panaudojami ir pla- 
čiai pasaulyje paplitę kūriniai. Daugumos jų kilmės vieta ir am- 
žius nėra patikimai nustatyta; jie tikriausiai siekia praindoeu- 
ropiečių laikus, kiti yra sukurti pačių baltų, dar kiti į baltų kraš- 
tus pateko intensyvaus mitologijos gyvavimo laikotarpiu ir 

velnio personažas į juos pakliuvo neatsitiktinai. Pastebėta, 
kad pasakojamosios tautosakos kūriniams plintant iš vienos 
tautos į kitą, mitiniai jų personažai dažniausiai keičiami ne bet 
kaip, o atsižvelgiant į mitinį jų įprasminimą (chtoniškieji vienos 
tautos mitiniai personažai keičiami analogiškais chtoniškai- 
siais kitos tautos personažais, dangiškieji — dangiškaisiais ir 
pan.). Be to, pasakojamojoje tautosakoje atsiradęs naujas miti- 
nis personažas nėra izoliuotas, o daugiau ar mažiau veikia ir 
pačią liaudies mitinę pasaulėjautą, tarsi tampa jos savastimi. 
Kad būtų akivaizdžiau, kurie velnio bruožai aprašyti remiantis 
daugiau etninių bruožų turinčiais kūriniais, o kurie — tarptau- 
tiniais, poskyriuose dar papildomai nurodoma, kokia medžiaga 
naudojamasi ir koks vienų ar kitų kūrinių paplitimas. 

Velnio vaizdinys darbe nagrinėjamas tarybiniame folkloris- 
tikos ir mitologijos moksle įsigalėjusiu istoriniu lyginamuoju 
metodu, kurį sėkmingai yra išbandę tokie tyrinėtojai kaip V. Žir- 
munskis, V. Propas, A. Losevas, S. Tokarevas, J. Meletinskis, 
B. Putilovas ir kt. Tačiau taikant šį metodą mitologijoje iškyla 
daug papildomų keblumų. Kalbotyroje, ypač indoeuropeisti- 
koje, yra nustatyti griežti dėsningumai, leidžiantys teigti ištisų 
kalbų ir atskirų jų segmentų giminystę, rekonstruoti senesnes 
formas, o mitologija tokio griežtumo dar vis stokoja. Norint 
nustatyti mitologijos reiškinių giminystę, tenka remtis kelioli- 
kos bruožų sutapimu, plačiai ir įvairiapusiškai juos interpre- 
tuoti, papildomai naudoti kalbos, istorijos, etnografijos duome- 
nis. Nors dedama daug pastangų, nemaža mitologijos teiginių 
kol kas vis dar lieka hipotetiški. To sunku buvo išvengti ir šia- 
me darbe, nors analizuojami tik patys tipiškiausi velnio vaizdinio 
bruožai, paliudyti daugelio kalbos, tautosakos, etnografijos 
šaltinių. Darbe naudojami ir kai kurie struktūrinio-tipologinio 
metodo principai, kuriuos daugiausia taiko žymūs tarybiniai 
kalbininkai V. Ivanovas ir V. Toporovas. Aiškinant velnio 
vaizdinio esmę, kilmę ir raidą, remiamasi kitų indoeuropie- 
čių mitologijos tyrinėjimo patirtimi, jau nustatytais kai kuriais 
jų mitologijos dėsningumais. Ypač dažnai remiamasi išvadomis, 
kurias yra padarę V. Ivanovas ir V. Toporovas, intensyviai ti- 
riantys senuosius mitinius indoeuropiečių tekstus. 

Darbe patikrinama daugelis kitų mokslininkų iškeltų hipo- 
tezių apie velnią. Vienos iš jų (pavyzdžiui, grynai krikščioniškas 
velnio vaizdinio kilmės aiškinimas) atmetamos, kitos (prielai- 
dos, kad velnias buvo dievas, mirusiųjų ir gyvulių globėjas, 
kad pomirtinis pasaulis įsivaizduojamas ganykla, 0 mirusieji — 
gyvuliais, kad velnias susijęs su žyniais, muzikantais ir kt.) to- 
liau plėtojamos, pagrindžiamos gausesne medžiaga. Nemaža 

iškeliama ir naujų hipotezių (apie velnio ryšį su dirbama žeme, 
mišku, žvėrimis, jo svarbų vaidmenį erotinėje srityje ir kt.), 
padedančių susidaryti bendrą velnio vaizdą ikikrikščioniškojoje 
lietuvių religijoje ir mitologijoje. 

Tyrinėjimo metodas, keliamų problemų pobūdis nulėmė ir 
pačią darbo struktūrą. Velnio vaizdinys aiškinamas pradedant 
nuo paprastesnių ir siauresnių sudedamųjų dalių (nuo vardų, iš- 
vaizdos ypatybių), o po to pereinama prie sudėtingesnių (santykių 
su žmonėmis, dievais ir mitinėmis būtybėmis), kurių tipologijai 
nustatyti reikia daugiau lyginamosios medžiagos tiek iš lietuvių, 
tiek iš kitų indoeuropiečių mitologijos. 

Toms problemoms, kurios kitų tyrinėtojų jau yra plačiau ap- 
tartos (pvz., velnio santykiai su Perkūnu), skiriama mažiau vie- 
tos, o siauriau aptartos arba visai neliestos problemos (pvz., 
velnio santykiai su moteriškosiomis mitinėmis būtybėmis, mi- 
rusiaisiais) darbe plačiau nagrinėjamos. Analizuojamą medžiagą 
išdėsčius pagal atskiras temas ir problemas, lengviau galima 
aprėpti šio sudėtingo vaizdinio visumą, išskirti esminius jo bruo- 
žus, išryškinti svarbiausius skirtingais laikotarpiais susiforma- 
vusius jo klodus. 

Kai kurių klausimų šiuo metu dar neįmanoma patenkina- 
mai išgvildenti ir dėl bendros lietuvių mitologijos tyrinėjimo būk- 
lės. Kol tebėra neišanalizuoti mirusiųjų ir kiti lietuvių mitolo- 
gijos vaizdiniai, sunku kalbėti ir apie mitinio velnio ryšį su jais. 

Darbe nepretenduojama atkurti išsamios velnio vaizdinio is- 
torijos. Tam dar trūksta parengiamųjų studijų. Tačiau iš daugelio 
velnio išvaizdos ypatybių, iš jo ryšio su atskirais gamtos objek- 
tais ir reiškiniais, iš įvairialypių jo santykių su dievais, mitinėmis 
būtybėmis ir žmonėmis išryškėja atskiriems velnio vaizdinio 
raidos etapams būdingi bruožai. Iš jų galima apčiuopti kad ir ne- 
ryškius velnio vaizdinio istorijos kontūrus. Jie dar kiek paryš- 
kėja, baigiamajame skyriuje lietuvių tautosakos velnią paly- 
ginus su analogiškais kitų tautų vaizdiniais. 

Darbe visai nekalbama apie velnio vaizdinį dabartinėje 
lietuvių kultūroje — literatūroje, vaizduojamojoje, taikomojoje 
dailėje ir kitose srityse. Tam reikėtų atskiros studijos. 

Visapusiška populiariausio lietuvių folklorinio velnio vaiz- 
dinio analizė, jau iškeltų jį liečiančių problemų gvildenimas 
ir naujų iškėlimas turėtų praplėsti lietuvių mitologijos sampratą, 
padėti geriau suprasti senąją lietuvių kultūrą ir pasaulėžiūrą. 
Ištyrus velnio vaizdinį, aiškesnė darosi daugelio lietuvių tau- 
tosakos kūrinių, kuriuose jis veikia, prasmė ir istorija. 

ISTORINIŲ ŠALTINIŲ IR TYRINĖJIMŲ 
APŽVALGA 


o 


Istoriniuose lietuvių religijos ir mitologijos šaltiniuose vel- 
nias labai retai teminimas, nors XIX — XX a. lietuvių tautosa- 
koje, tikėjimuose, šnekamojoje kalboje jis labai populiarus. 
Reikia manyti, kad viena iš priežasčių, dėl kurios velnias nepa- 
kliūdavo į istorinius šaltinius, yra jo vardo perprasminimas. 
Įvedus krikščionybę Lietuvoje, jo vardu buvo pavadinta piktoji 
dvasia, todėl daugelis istorinių šaltinių autorių stengėsi jo ne- 
minėti tarp pagoniškųjų dievybių. Juk visuose lietuvių kalba 
rašytuose religinio turinio raštuose nuo pat pirmojo M. Maž- 
vydo katekizmo (1547) žodis velnias ištisai vartojamas kaip pik- 
tosios dvasios pavadinimas. Šiuo (atseit piktosios dvasios) 
vardu religiniuose raštuose kartais vadinami ir visi senieji lietu- 
vių dievai. Vadinti stabmeldžių dievus piktosiomis dvasiomis 
buvo įprasta krikščionių kraštuose ankstyvaisiais krikščionybės 
laikotarpiais. Šitokia reikšme velniui artimą žodį velnuva (plg. 
dab. liet. k. žodį velniava) yra pavartojęs ir M. Mažvydas. Atrodo, 
jo sakinyje „Kaukus, žemepatis ir laukasargus pameskiet, / Vi- 
sas velnuvas, deives apleiskiet“ (M 101)* ve/nuvomis yra vadi- 
namos visos senosios lietuvių dievybės (kaukai, Žemėpačiai, 
lauksargiai), nors šio žodžio reikšmę galima ir kitaip aiškinti. 

Istoriniuose lietuvių religijos ir mitologijos šaltiniuose velnią 
arba jam artimą mitinę būtybę kartais galima atpažinti ir pava- 
dintą kitokiu vardu. Tokie velniui artimi, atrodo, yra Volynės 
metraštyje (1252) minimas Zuikių dievas, Volynės metraštyje 
ir Malalos kronikoje (1261) aprašytasis kalvis Teliavelis (137, 
51, 58), J. Dlugošo (XV a.) paminėtas demonas, kuris, Žemai- 
čių manymu, išsukinėjąs rankas ir kojas tiems asmenims, kurie 
išdrįsta šventuose miškuose kirsti medžius, nušauti kokį paukš- 
tį ar žvėrį (137, 141), M. Strijkovskio miškų ir piemenų dievas 
Goniglis Dzievos (137, 331) ir kt. Kadangi šių dievų ryšys su 
velniu gana problematiškas, reikalingas didesnio pagrindimo, 
plačiau jis bus nagrinėjamas aptariant atskiras velnio veiklos 
sritis. 





* Po spausdinto šaltinio santrumpos einą romėniški skaitmenys rodo lei- 
dinio tomą, dalį, arabiški — leidinio puslapį arba siužeto numerį kataloge. 
Po tautosakos rankraštinio rinkinio santrumpos (LMD I - III, LTR) einą skait- 
menys žymi rinkinio ir — tarp įžambių brūkšnių — kūrinio numerį. 

Istoriniuose šaltiniuose minima ir velniui artima moteriška 
mitinė būtybė Velona (Vielona), kuri apibūdinama kaip miru- 
siųjų deivė, kuriai esą aukojama, prisimenant mirusiuosius ir 
per skerstuvių šventę (137, 359). Šios J. Lasickio (1615) paminė- 
tos deivės ryšį su velniu jau yra aptarę daugelis tyrinėtojų, ir jų 
išvadomis ne kartą bus pasinaudota šiame darbe. 

Tikruoju savo vardu velnias (tiksliau — Ve/s) minimas lat- 
vių istoriniuose šaltiniuose. G. Stenderis (1783) ir vėliau rašę au- 
toriai jį apibūdina kaip vieną iš dievo apraiškų: kai šis dievas 
turįs reikalų su mirusiaisiais, jis esąs vadinamas velniu (137, 
626). 

Nors daugelis istorinių šaltinių autorių velnio, kaip sų krikš- 
čionybe susijusios būtybės, tarp senovės lietuvių dievų bei de- 
monų stengėsi neminėti, tačiau jis nejučia Kartais pakliūdavo 
į jų raštus — kai cituojami tautosakos kūriniai, kuriuose velnias, 
matyt, nuo seno buvo populiarus. Pavyzdžiui, M. Pretorijus 
(XVII a. pab.) cituoja priežodį „Riogso tarp pupų kaip velnias“ 
(LSLT 572—573), J. Brodovskis (XVIII a. pr.) pateikia prie- 
žodžius „Bieso rytas ir iššiktas“ (LSLT 260—261), „Priėmė 
kaip šiltą velnią“ (LSLT 316—317), „Kad tave velnias nuneštų 
į padanges“, „Kad tave velnias pagriebtų“ (LSLT 396— 397), 
mįslę „Lėkiau kaip angels / puoliau kaip velns. — Sniegas 
arba lietus“ (LSLT 412—413) ir kt. Kai kurie iš šių kūrinių 
(pvz., „Bieso rytas ir iššiktas“, „Priėmė kaip šiltą velnią“) archaiš- 
ki, atspindintys senesnį, nekrikščionišką velnio supratimą (plg. 
priežodžius „Vilko rytas ir iššiktas“, „Suvystė kaip šiltą vilną“). 

Visai krikščioniškai pagal piktosios dvasios supratimą vel- 
nias apibūdinamas daugelyje senųjų lietuvių ir kitų kalbų žo- 
dynų, nors kartais juose prasikiša ir liaudiškieji velnio bruožai. 

Seniausiame Lietuvos Didžiojoje Kunigaikštystėje pasiro- 
džiusiame trikalbiame K. Sirvydo žodyne (I leid. — 1620, V 
leid. — 1713) velinas pateikiamas kaip lenkų kalbos czart ir 
lotynų cacodaemon atitikmuo (abu šie žodžiai viduramžiais buvo 
vartojami krikščionių piktajai dvasiai pavadinti). Jau pats žo- 
dis cacodaemon (gr. xxxodxAiuov — blogas demonas) rodo 
šiuo vardu vadinamos dvasios piktumą, blogumą. Todėl nenuos- 
tabu, kad K. Sirvydo žodyne lietuviškai ši dvasia vadinama ne 
tik velinu, bet ir pikčiu (piktis) (SD 138). 

Seniausiuose (XVII a.) Prūsijos Kunigaikštystėje sudarytuose 
žodynuose velinas pateikiamas kaip vokiečių kalbos žodžio 
Teufel, vartojamo krikščionių piktajai dvasiai pavadinti, atitik- 
muo (C 579; L 87). Juose užfiksuota ir daugiau anuo metu var- 
totų velnio pavadinimų: čartas, bėsas, šetonas. Prie žodžio Boes 
nurodomi atitikmenys piktas, ledokas, nelabas, nelemtas... (C 

381). Kadangi žodis Boes vokiškai rašomas didžiąja raide, o reli- 
ginėje lietuvių literatūroje, iš dalies ir liaudies kalboje, šiais vardais 
vėliau buvo vadinamas velnias, galima manyti, kad čia turima 
galvoje piktoji dvasia ir kad nurodyti atitikmenys yra velnio 
sinonimai. Ir spausdintame F. V. Hako žodyne (1730) velinas 
į vokiečių kalbą verčiamas kaip Teufel, o piktasis, piktybė — 
kaip Bėsewicht, Bosheit (H 98, 144). Čia pateikiamas ir šetonas 
(vok. Satan — H 128). 

P. Ruigio žodyne (1747) velnas, šetonas, čartas, bėsas nuro- 
domi kaip vokiečių kalbos Teufe! atitikmenys (R II 349), tačiau 
žodžiai piktas, nelabas, atrodo, neturi „velnio“ reikšmės, nes į 
vokiečių kalbą jie verčiami bėse (R I 94). Šalia velno nurodomas 
ir velnukštis (R I 176), kuris į vokiečių kalbą verčiamas ein 
junger Teufel (jaunas velnias). Ši detalė rodo, kad jau tada, kaip 
1r vėlesnėje liaudies kūryboje, velnias buvo įsivaizduojamas ne 
tik kaip pagyvenęs, senas padaras, bet ir jaunas. P. Ruigio žo- 
dyne užfiksuotas ir Pikullus, tačiau jis netapatinamas su velniu, 
o vadinamas „pagonių pykčio dievu“ (der Zorngott der Hey- 
den) (R I 116). Daugumą P. Ruigio pateiktų velnio sinonimų 
ir jų gretinimų su vokiečių kalbos žodžiais savo žodyne (1900) 
pakartojo K. Milkus (MW I 25, 37, 199, 275, 322; II 467.ir kt.). 

Panašiai velnias aptariamas ir vėliau pasirodžiusiuose 
G. Neselmano (1851) bei F. Kuršaičio (1883) žodynuose, tačiau 
juose yra ir naujos informacijos. Piktis juose jau aiškiai laikomas 
velnio sinonimu ir į vokiečių kalbą verčiamas ne tik Bose, bet ir 
Teufel (N 289; KL 311). Velnukštis į vokiečių k. verčiamas ne 
tik kaip „jaunas velnias“, bet ir kaip „lauko velnias“ (Feldteu- 
fel); „mažu velniūkščiu“ esąs vadinamas miręs nekrikštytas vai- 
kas (N 64). Šiuose žodynuose daugiau pateikiama su velniu su- 
sijusių idiominių posakių, pvz.: Eik prie velnio, Prie velnio va- 
žiuoti (N 64), Velnio pristotas, Kad jį vels pagriebtų (KD II 224). 

Kad velnias buvo įsivaizduojamas ir jaunas, rodo M. Mie- 
žinio (1894), L. Ivinskio (XIX a. II pusė) žodynai, kuriuose jis 
vadinamas ir velniu, ir velniuku, velniūkščiu (MŽ 278; IZ 175). 

Visuose žodynuose aiškiai jaučiamas polinkis velnią vadinti 
įvairiais vardais. Taip atsitiko dėl nevienalytės velnio (liaudiš- 
kojo ir krikščioniškojo) prigimties ir draudimo minėti tikrąjį 
jo vardą (velnią). Trikalbiame A. Juškos žodyne (1897— 1922), 
kuris daugiausia remiasi gyvąja kalba, pateikiama net 14 velnio 
pavadinimų (biesas, vėlas, vėlnis, vėlnias, kablys, pikis, pik- 
čius, pygmė, gabikė, nūkšis, juodasis, būdelis, nūkabis, kipšas) 
(J I 205, 399; II 122). 

Kadangi tarp pagoniškųjų dievų velnias beveik neminimas 
senosios lietuvių religijos bei mitologijos šaltiniuose, jis nepa- 

kliuvo ir į pirmųjų bei jais sekusių vėlesnių lietuvių mitologijos 
aiškintojų (D. Poškos, XIX a. pr., T. Narbuto, 1835, S. Stane- 
vičiaus, 1835— 1838; J. I. Kraševskio, 1843, 1847; J. Jaroševi- 
čiaus, 1844; A. Šleicherio, 1853; J. Lelevelio, 1863; Teobaldo, 
1890, H. Uzenerio, 1894, 1896 ir kt.) akiratį (147; 110; 111; 
86; 188, 216—303; 161, 330—418; 174, 16—30; 126, 79 — 106; 
291; 206, 79— 122 ir kt.). Tačiau jų aprašytame lietuvių pante- 
one buvo aiškiai jaučiama spraga — trūko visoms mitologijoms 
būdingo mirusiųjų globėjo, valdančio mirusiųjų karalystę (J. La- 
sickio paminėta Žemaičių deivė Velona viena negalėjo atstoti 
šio svarbaus mitinio personažo). Šitos spragos užpildyti į lie- 
tuvių mitologiją atkeliami dievai iš prūsų panteono, kadangi 
prūsai jau nuo seno, kartais tyčia, o kartais netyčia, buvo maišomi 
su lietuviais.* T. Narbutas lietuvių mirusiųjų globėju laiko Po- 
klių (Poklus), kuris turi senuosiuose prūsų mitologijos šaltiniuose 
(S. Grūnavo kronikoje, 1529; „Prūsų Pomezanijos ir Sambi- 
jos vyskupysčių sinodų nutarimuose“, 1530; „Sūduvių knyge- 
lėje“, XVI a.; J. Maleckio rašinyje 1563 ir kt. — žr. 137, 195 — 197, 
231 —235, 244—260, 294—299 ir kt.) minimų dievų Patulo, Pi- 
kulo ir Pokulo (Patollo, Pecols, Peckols, Pocols, Poccollus, 
Pocclus ir pan.) bruožų, ir trumpai užsimena apie Patelą (Pate- 
1o) — sielų palydovą į pomirtinį gyvenimą (147, 26— 28, 33— 34). 
T. Narbutu seka J. Lelevelis, nors, apibūdindamas Poklių bei 
Patelą, tiesiogiai ir neteigia, kad tai lietuvių mirusiųjų globėjai; 
jų vardai siejami su žodžiu pykti (126, 96, 98). Poklių miru- 
siųjų buveinės (pragaro) dievu laiko J. Jaroševičius, J. Krašev- 
skis, D. Poška, Teobaldas (86, 182—188; 111, 114—115,; 
161, 348—349;: 291, 79), Pykulį (Pykulys arba Pragortis) — 
J. Šliūpas (195, 403 —404). 

S. Daukantas, kaip ir daugelis kitų, prūsus laiko lietuviais 
ir aprašinėdamas senąją lietuvių „tikybą“ (1845) be jokių išlygų 
naudojasi prūsų medžiaga. S. Grūnavo ir kitų kronikininkų 
minimus tris svarbiausius prūsų dievus S. Daukantas laiko že- 
maičių dievais. Tačiau, apibūdindamas trečią dievą (Patulą — 
mirusiųjų globėją), neseka T. Narbutu, o teigia, kad lietuviai, 
be kitų vardų, jį vadinę Kipšu, Kelmu, Juodžiu, Bildžiuku, Pik- 
čiu, Velniu, nors svarbiausiu laiko Pikolo vardą, kuris esąs kilęs 
nuo žodžio pykti. Jo žmona buvusi Giltinė (45, 503 — 505). S. Dau- 
kantas, atrodo, jautė prūsų Patulo, Pikulo ir kitų dievų giminys- 


* Išimtį sudaro S. Stanevičius, kuris, pripažindamas, kad tarp lietuvių 
ir prūsų mitologijos „nėra tokios griežtos ribos“, suvokė, jog, išskyrus Per- 
kūną, Gardaitą ir Puškaitį, „likusioji prūsų dievų dalis tik Prūsuose buvo 
žinoma ir garbinama, bent neturime jokio įrodymo, kad jų kultas būtų sie- 
kęs Lietuvą ir Žemaičius“ (188, 269). 

tę su lietuvių velniu ir todėl visus juos apibūdina kaip vieną 
dievą, tik vadinamą įvairiais vardais, kurie esą rodo skirtingus 
jo bruožus ar veiksmus. Ir vadina jį daugiausia tais vardais, 
kuriais lietuviai vadino velnią. 

Dar labiau velnią į lietuvių mitologiją bando įvesti M. Ake- 
laitis. Savo pastabose prie J. Lelevelio žemaičių ir lietuvių die- 
vų sąrašo (1863) jis teigia, kad lietuviai nuo amžių garbina vie- 
ną visagalį dievą (Dievas, Dejvas), gyvenantį danguje ir retkarčiais 
pasirodantį žemėje senelio pavidalu. Jo vardas esąs sietinas su 
die-na, daj-na. Kaip gėrio ir šviesos dievas jis negalįs sutverti 
blogio, todėl šalia jo buvęs velnias — blogio pradas. Velnią 
M. Akelaitis priskiria prie blogų dievaičių („Dievo sūnų“) ir gre- 
tina jį su Laume (Perkūnas ir Laimė — priskiriami prie gerų 
dievaičių — 3). Toks dualistinis lietuvių mitologijos supratimas 
yra paremtas lietuvių folkloru, nors iš dalies čia galima įžiūrėti 
ir krikščionių religijos įtaką. Šitokį lietuvių mitologijos supra- 
timą M. Akelaitis sąmoningai iškelia kaip priešingybę klai- 
dingiems kai kurių lietuvių mitologijos tyrinėtojų (visų pirma 
T. Narbuto) aiškinimams. Apie dualistinį senosios lietuvių pa- 
saulėjautos pobūdį ne kartą jau buvo užsiminta ir anksčiau, 
tačiau blogio pradas ne visada būdavo siejamas su velniu (111, 
110; 254, 8). 

Daugiau dėmesio velniui pradėta skirti tik XIX a. pabai- 
goje, susikaupus įvairios lietuvių tautosakos ir etnografinės 
medžiagos. Jau L. Jucevičius „Lietuvoje“ (1846), „Žemaičių 
žemės prisiminimuose“ (1842) ir kituose savo veikaluose buvo 
užfiksavęs vieną kitą patarlę bei priežodį, pasaką, sakmę, tikė- 
jimą, burtą bei prietarą apie velnią (92). Tačiau medžiagos apie 
velnią L. Jucevičius specialiai nerinko. Jis daugiau domėjosi 
tokiomis mitinėmis būtybėmis, kurios minimos senuosiuose 
lietuvių mitologijos šaltiniuose ir kuriose labiau, jo manymu, 
atsispindi senoji lietuvių pasaulėjauta. Jo raštuose vis dėlto su- 
sikaupė nemažas pluoštas medžiagos apie velnią, o tai rodo šios 
būtybės populiarumą ano meto tautosakoje ir tikėjimuose. Keli 
tautosakos kūriniai apie velnią pateko ir į S. Daukanto pasakų 
rinkinį „Pasakos masių“ (1835). 

Daug sakmių, pasakų ir kitokių tautosakos kūrinių apie 
velnią užrašė žymieji XIX a. pabaigos — XX a. pradžios lietuvių 
tautosakos rinkėjai J. ir V. Basanavičiai, M. Davainis-Silves- 
traitis, M. Slančiauskas, V. Kalvaitis ir kt., vienodai elgęsi su 
visomis lietuvių mitinėmis būtybėmis. Velnio jie neišskyrė, kaip 
esą krikščionybės padaro, o kai kurie (pvz., V. Kalvaitis) į jį 
kreipė net daugiau dėmesio. Nemažas ir J. Basanavičiaus nuopel- 
nas, kad velnias nebuvo užmirštas ir lęngva ranka priskirtas 

krikščioniškajam pasauliui. Jau vienoje iš pirmųjų jo publika- 
cijų „Mitologijos fragmentai“ (1887) daug kalbama apie velnią, 
ypač jo santykius su Perkūnu (20). Daug etiologinių bei mitolo- 
ginių sakmių, pasakų, tikėjimų apie velnią jis paskelbė lietuvių 
tautosakos leidiniuose „Lietuviškos pasakos“ (I — 1898, II- 
1902), „Lietuviškos pasakos įvairios“ (I-IV, 1903 —- 1905) ir 
ypač specialiai velniui bei mirusiesiems skirtame rinkinyje „Iš 
gyvenimo lietuviškų vėlių bei velnių“ (1903). Iš šio veikalo pra- 
tarmės galima spręsti, kad velnius, kaip ir kitas mitines lietuvių 
tautosakoje pasitaikančias būtybes, J. Basanavičius laikė sudė- 
tine senosios lietuvių religijos („tautiškosios mūsų tikybos“) 
dalimi. „Kad šitos tikybos daug dar ir mūsų laike tarp žmonių 
liekti, — rašo pratarmėje J. Basanavičius, — rodo mums gana 
aiškiai ne tik čion apgarsinamos pasakos apie vėles bei velnius, 
bet ir kitos apie kaukus, aitvarus, perkūną...“ (p. 5). Kartu skelb- 
damas folklorinę medžiagą apie vėles (numirėlius) ir velnius, 
J. Basanavičius, matyt, pripažino šių mitinių būtybių giminystę, 
nors tos giminystės ir neaptarė. 

XIX a. antrosios pusės — XX a. pradžios tautosakininkai 
bei etnografai ne tik surinko daug folklorinės medžiagos apie 
velnią, bet ir mėgino aptarti vieną kitą šio sudėtingo paveikslo 
bruožą. Pavyzdžiui, kalbininkas ir etnografas G. Ginkėnas, 
1893 m. rinkęs kraštotyrinę medžiagą Lietuvoje (buv. Suvalkų 
gubernijoje), pažymi, kad velnias Lietuvoje buvo įvairiai vadi- 
namas, ir nurodo net 22 skirtingus jo pavadinimus (vialnes, pi- 
kulas, kipšas, kialmas, ants, biznius, bigis, vienšniurkšlis, smaila- 
kulnis, balinis, juodasis, čiartas, diablas, nedoras, aniuolas, pra- 
keiktasis, Iedokas, pikta dvase, licipierius, belčebubas, aitvaras, 
smakas — 244, 138). Kad kalbant apie velnią negali ma ištarti 
žodžio velnias, o reikią jį vadinti kipšu, nelabuoju, nelabiuku, 
piktąja dvasia, piktadvasiuku, ponaičiu, vokiečiuku, vilnoniu (|), 
sakoma A. Janulaičio 1906 m. užrašytame tikėjime (305, 197). 
J. Kibortas (1904) velnią, kaip ir kitas lietuvių tautosakos miti- 
nes būtybes (laumes, aitvarus, kaukus, raganas, vilktakius, gil- 
tinę...), laiko senosios lietuvių mitologijos liekanomis („zabytki 
mitologji poganskiej Litwy“) ir apibūdina jį kaip nepastovią 
dvasią („duch zmienny“). Šalia velnio taip pat mini kipšą, biesą 
(103, 322, 520, 521). Velnią ne kartą mini A. Batyrius savo įžval- 
giame straipsnyje apie Perkūną (1871). Analizuodamas Perkūno 
ir velnio antagonizmą tikėjimuose, sakmėse ir pasakose, jis iš- 
kelia mintį, kad lietuvių folklorinio velnio negalima tapatinti 
su krikščioniškuoju, kad jis yra milžinams artima mitinė bū- 
tybė, glaudžiai susijusi su dirbama žeme, galbūt įsivaizduojama 
net kaip žemdirbystės globėja (237a). 

Įtikinamą žodžio velnias etimologiją pasiūlė lietuvių tauto- 
sakos ir etnografinės medžiagos rinkėjas E. Volteris. Naujame 
M. Daukšos katekizmo leidime (1886) lietuvių ir latvių velnio 
pavadinimą jis kildina iš žodžių velis, velionis „numirėlis“, „mi- 
rusio žmogaus dvasia“ (243, 121). Iš lietuvių raudų ir latvių 
laidotuvių dainų, kuriose kalbama apie mirusiuosius (liet. vė- 
lės, lat. velenieši), E. Volteris sprendžia, kad „velinas, velnias, 
vels latvių ir lietuvių mitologijoje yra ne šiaip sau pikta dvasia, 
o atskira rūšis dvasių, kilusių iš mirusių Žmonių vėlių“ (243, 
124). Susiejęs velnią su numirėliais, E. Volteris kritikuoja „ra- 
cionalistinį“ vokiečių mitologo V. Manharto bandymą velnią 
išvesti iš veiksmažodžio vilioti. Toks aiškinimas neišlaikąs kri- 
tikos jau vien dėl to, kad lietuvių velnias esąs ne tik paprasta 
pikta dvasia, bet ir miškinis (medinis velnias), ir lobių saugoto- 
jas (skarbun velnias), ir naminis. O pagal F. Kuršaitį, vėlėmis 
esančios vadinamos ne tiktai mirusiųjų, bet ir apskritai visos 
dvasios, kaip, pavyzdžiui, laumės. E. Volteris įtikinamai komen- 
tavo J. Lasickio paminėtą mirusiųjų deivę Veloną (Vielona deus 
animarum) ir susiejo ją su latvių vėlių motina (ve/a-mūte — 243, 
121, 124). 

E. Volterio atsektas velnio ir jo vardo ryšys su numirėliais* 
turėjo didelės reikšmės tolesnėms velnio studijoms. Jis veikė ir 
tebeveikia visus šio vaizdinio ir žodžio tyrinėtojus, tiek kalbi- 
ninkus, tiek mitologus. Vėliau šis ryšys buvo tikslinamas, detali- 
zuojamas, panaudojant daugiau kitų indoeuropiečių kalbos ir 
mitologijos duomenų. Ypač šioj srity dideli žymaus rusų fol- 
kloristo A. Veselovskio nuopelnai. A. Veselovskis (1889) lie- 
tuvių velis, velionis „numirėlis“, vel'ei, vėlės „mirusiųjų sielos“, 
latvių vel'i, velenieši „mirusiųjų dvasios“, vel'enieks „mirusysis“, 
velia-mūte „vėlių motina“ kildino iš indoeuropiečių šaknies 
*uel-, reiškiančios „žūti“. Iš tos pačios šaknies esą kilę senųjų 
šiaurės germanų valr, anglosaksų wael, aukšt. vokiečių Wal 
„Žūtis“, „žuvusiųjų visuma“, „žuvimo vieta (mūšyje)“. Iš čia 
gavę pavadinimą ir šiaurės germanų mirusiųjų karžygių buveinė 
Valhala (Valholl), jos gyventoja Valhirija ir daugelis kitų miti- 
nių vaizdinių, susijusių su šiaurės germanų pomirtiniu gyveni- 
mu (242, 296—- 299). 

Vėliau velnią su numirėliais siejo K. Būga (1909, 1913, 1914) 
(32, 1, 415—416, 515—517, 542; 3, 803 —804 ir kt.), E. Fren- 


* Lietuvišką piktosios dvasios pavadinimą velnas su J. Lasickio paminė- 
ta mirusiųjų deive Velona ir „Giltine arba Velli Deewa“ dar daug anksčiau 
už E. Volterį yra gretinęs J. Kraševskis. Veloną jis taip pat gretino su žodžiu 
velėna, tačiau prisipažįsta nežinąs, ar tarp šių žodžių yra koks nors ryšys 
(111, 121). 

kelis (1962), S. Karaliūnas (1967) ir kiti kalbininkai (65, 1218; 
97). 


Plačiau ir įvairiapusiškiau negu kiti tautosakos ir etnogra- 
finės medžiagos rinkėjai velnią apibūdino P. Višinskis „Antro- 
pologinėje Žemaičių charakteristikoje“ (1897-1898). Velnias 
užimąs svarbią vietą Žemaičių mitinėje pasaulėjautoje. Jis 
esąs įsivaizduojamas galingas, tačiau nelabai protingas pa- 
daras, Kurį lengvai galima apgauti. Pasak P. Višinskio, velnias 
pristoja prie žmonių tarnauti, duoda jiems pinigų, naktimis 
erzina ir gąsdina keleivius, valdo užkeiktus lobius. Velnias ga- 
lįs viskuo pasiversti (išskyrus kiaulę), bet dažniausiai pasiver- 
čiąs žmogum — vokietuku „su batais, skrybėle, juodu švarku 
ir baltomis kelnėmis; nuo paprasto Žmogaus jis skiriasi tuo, 
kad jo nosis be skylučių“. Pateikiami tikėjimai, kaip velnią esą 
galima pamatyti ir sugauti. Visa velnių jėga ir galybė pasireiš- 
kianti „vidurnaktį, per saulėlydį ir saulėtekį“ (209, 199 — 202). 
Iš P. Višinskio pateiktos medžiagos išryškėja dar ir kitos velnio 
ypatybės: jo priešiškumas Perkūnui, santykiai su numirėliais, 
medžiotojais (209, 191, 195, 210, 212 ir kt.). 

J. Basanavičiaus ir kitų XIX a. antrosios pusės tautosakos 
bei etnografinės medžiagos rinkėjų pažiūra į velnią kaip į seno- 
sios lietuvių mitologijos reliktą atsispindėjo ir tautosakos rin- 
kimo programose. Pirmojoje tokioje programoje (1910) sakoma, 
kad „daugelis senovės dievų per krikščionių intekmę piktomis 
dvasiomis virto“. O šalia kaukų, aitvarų, laumių, raganų, Per- 
kūno bei kitų „dvasių“ nurodomi ir „velniai (kipšai) su vel- 
niūkščiais“ (162, 14—15). Čia nurodomi ir specialūs klausi- 
mai apie velnią, kuriuos reikia pateikti informantams (pvz.: 
96. Kokie yra padavimai apie velnius, aitvarus, giltines, maro 
deives, nykštukus, Perkūną, laimes, laumes, raganas ir kt.?; 
101. Kaip galima velniui parsiduoti, pasirašyti?; 103. Kas tai 
yra velnio veselija (viesula)? ir kt.). 

Velnias prie „senovės dievų“ priskiriamas ir pirmojoje jau 
buržuazijos valdymo metais sudarytoje kraštotyrinės medžia- 
gos rinkimo programoje (1925), kurioje ne tik pakartojami 
tautosakos programoje nurodyti klausimai apie velnią, bet dar 
pridedama daug naujų (40, 78— 81). 

Specialių klausimų apie velnią pateikiama ir Lietuvių tauto- 
sakos archyvo 1936 m. išleistuose nurodymuose tautosakos 
rinkėjams (pvz.: 237. Kokiame pavidale pasirodo žmonėms 
piktos dvasios, velniai? Kur paprastai velniai gyvena?; 238. 
Ką blogo padaro jie žmonėms? ir pan.). Be to, nurodymuose 
tautosakos rinkėjai siunčiami į „Lietuvių pasakojamosios tau- 
tosakos motyvų katalogą“ (LPK), kuriame šalia kitų yra sure- 

gistruotos visos pasakos, sakmės, padavimai ir kiti anuo metu 
užfiksuoti lietuvių pasakojamosios tautosakos kūriniai apie 
velnią (207, 11, 51). Antrajame nurodymų leidime (1940) patei- 
liama ir pati minėto katalogo schema (208, 141 —144), nuro- 
domi visi lietuvių etiologinių bei mitologinių sakmių ir padavi- 
mų motyvai, kurių nemaža kaip tik yra susiję su velniu (208, 
19—31). Velnias minimas ir toje dalyje, kur kalbama apie mi- 
tologinio pobūdžio tikėjimus (208, 148). 

Intensyviai renkant visą lietuvių pasakojamąją tautosaką, 
užfiksuota daug etiologinių bei mitologinių sakmių, pasakų 
apie velnią, kurių dalis paskelbta leidinyje „Lietuvių liaudies 
sakmės“ (1940). Kai kurie tautosakos rinkėjai, suprasdami 
velnio vaizdinio archaiškumą ir svarbą senajai lietuvių mitolo- 
gijai pažinti, jam skyrė daugiau dėmesio negu kitoms mitinėms 
būtybėms ir net mėgino jį nagrinėti. Specialų tautosakos rinki- 
nėlį, pavadintą „Velnių vardynas ir velniava“ (LTR 1245), 1937 
m. sudarė Dusetų kraštotyrininkai. Jame pateikta daug vertin- 
gos medžiagos apie velnio vardus, išvaizdą, gyvenamąją vietą, 
veiksmus. Remdamasis jau paskelbtomis ir savo surinktomis 
pasakomis, svarbiausius velnio bruožus bandė aptarti tautosa- 
kos rinkėjas B. Minelga 1932 m. straipsnyje „Lietuviškos pasa- 
kos apie velnią ir kritika pasakų apie velnius“ (LTR 624). Šie 
ir kiti mėgėjiški bandymai aptarti velnio vaizdinį nebuvo pas- 
kelbti. 

Apie vieną iš populiariausių velnio pavidalų (kad velnias 
vadinamas ir įsivaizduojamas vokiečiu) yra užsiminę daugelis 
lietuvių kultūros darbuotojų (S. Daukantas, E. Gizevijus, J. Ba- 
sanavičius, J. Dovydaitis, K. Korsakas); šį velnio pavidalą jie 
susiejo su istorinėmis reminiscencijomis — su lietuvių neapy- 
kanta vokiečiams kryžiuočiams (44, 480; 71, 42; 21, 21; 46; 
106, 16). 

Mokslinėje literatūroje velnio vaizdinys ikitarybiniu laiko- 
tarpiu vertinamas nevienodai. Vienuose senovės lietuvių (ir 
apskritai baltų) religijos bei mitologijos tyrinėjimuose, kuriuose 
remiamasi senaisiais šaltiniais arba liaudies dainomis (L. H. 
Grėjaus, 1918), kaip ir anksčiau, velnias iš viso neapibūdinamas 
(73), kituose (A. Briuknerio, 1904; A. Klimo, 1919) — priski- 
riamas prie žemesnio rango dvasių (31, 53; 104, 98) ir jo auten- 
tiškumu arba senumu labai abejojama, dar kituose (J. Šliūpo, 
1932) priskiriamas prie dievų (196, 99— 101). 

Kintantį požiūrį į velnią ryškiausiai rodo J. Šliūpo kompi- 
liacinės senovės lietuvių ir kitų baltų mitologijos apžvalgėlės. 
Pirmojoje (1904) velnias tepaminimas tik prabėgomis, kalbant 
apie numirėlius (195, 422), o antrojoje (1932) jau stebimasi, 

kodėl T. Narbutas ir kiti nemini velnio, kuris „neabejotinai 
nuo senovės žinomas buvo, ir žmonėse daug pasakų apie jį pa- 
sakojama“ (196, 99 — 101), ir pateikiama platoka jo charakteris- 
tika (išvardijamos kai kurios jo išvaizdos ypatybės, funkcijos, 
santykiai su žmonėmis, numirėliais, Perkūnu, raganomis ir ki- 
tomis mitinėmis būtybėmis, nurodomi latvių mitologijos ati- 
tikmenys ir pan.). Velnią mini ir J. Basanavičius straipsnyje 
apie senovės lietuvių mitologiją (1926), nors šaltiniai, kuriais 
jis rėmėsi (H. Uzeneris, J. Lasickis ir kt.), jo nebuvo paminėję 
(22, 6). Aptardamas Perkūną, J. Basanavičius ypač akcentuoja 
jo priešiškus santykius su velniu, nors esą nežinoma, „ar ir se- 
novės lietuvių tikyboje buvo manyta, kad Perkūnas privaląs 
persekioti išimtinai velnius“ (22, 17). Straipsnyje pateikiama 
daug sakmių ir tikėjimų, iliustruojančių priešiškus Perkūno ir 
velnio santykius (22, 17— 26). 

Kitaip velnią vertina buržuazinis tautosakininkas, 1944 m. 
emigravęs į Vakarus J. Balys. J. Šliūpas, iš pradžių nutylėjęs 
velnią, vėliau ėmė jį laikyti senosios lietuvių religijos dievu (apie 
jį kaip tik kalba poskyryje „Požemių dievai“ — 196, 97, 99 — 100). 
O J. Balys pasielgė kone visai priešingai. Pirmą kartą (1936) 
aptardamas lietuvių liaudies sakmes ir pasakas, jis teigia, kad 
velnias, nors ir būdamas „kiaurai krikščioniškas“, vis dėlto 
„dar turi kai kuriuos savo pranokėjų, stabmeldiškų dievų, 
nykštukų ir milžinų bruožus“ ir kad „velnio sąvokos susidary- 
me bei raidoje aiškiai atsispindi prieškrikščioniškų ir krikščio- 
niškų pažiūrų kova“ (LPK 264). O štai jau emigracijoje, leis- 
damas lietuvių liaudies sakmes ir apžvelgdamas senuosius lie- 
tuvių tikėjimus (1956, 1966), jis teigia, kad velniai, raganos, 
vilkolakiai ir slogutės į mūsų kraštą atėjusios iš kitur kartu su 
vakarietiška kultūra (BLMS 14), kad velnias esąs sugalvotas ne 
liaudies (18, 115) ir pan. Ir tarptautiniame „Mitologijos žodyne“ 
(1965) teigiama, kad tradicinis lietuvių liaudies velnias nedaug 
teturįs originalių bruožų, o ištisai esąs visai Europai bendro 
krikščioniško pobūdžio (19, 448). Toks prieštaringas požiūris 
į velnią būdingas ir stambiausiai J. Balio studijai „Griaustinis 
ir velnias Baltoskandijos kraštų tautosakoje“ (1939). Beje, 
velnias šioje studijoje netapo vienu iš svarbiausiųjų tyrinėjimo 
objektų, kaip buvo galima tikėtis iš pavadinimo. Autorių daugiau 
domino tautosakos kūrinių apie Perkūno ir velnio nesantaiką 
paplitimas, jų „normalinių“ formų rekonstrukcija, siužetų kil- 
mės vietos ir amžiaus nustatymas. Tai istoriniu-geografiniu 
(„suomiškuoju“) metodu parašyta studija. Joje tyrinėjamas 
visas pasakojamosios tautosakos kūrinių ciklas, ir svarbiausia 
toks ciklas, kurio branduolį sudaro ne pasakos, o sakmės. Tai 


21 


labai sunkino autoriaus nusibrėžtą užduotį, tiesiog ją padarė 
neįvykdomą, nes vieni kūriniai pasirodė besą populiaresni ap- 
žvelgto arealo šiaurėje, kiti — pietuose. Todėl ir aiškiai abejo- 
tiną išvadą, Kad „sakmių apie griausmo dievo ir milžinų nesan- 
taiką tėviškė yra Skandinavija“, jis priverstas koreguoti ir iške- 
lia hipotezę, kad „iš vienos pusės Skandinavijos mitai ir jais 
remiąsi visi Minėtieji šiaurės ir rytų Europos motyvai ir iš kitos 
pusės Europos pietų ir vidurio legendos — remiasi kokiu nors 
trečiu šaltiniu“ (14, 200— 201). Ir kaip galimą to trečiojo šalti- 
nio vietą nurodo Indiją, nors nenuneigia ir K. Krono nuomonės, 
kad toks šaltinis buvęs Mesopotamijoje. Išvados yra visiškai 
netikėtos, nes darbe apžvelgiamas tik kūrinių paplitimas Pabal- 
tijy ir Skandinavijoje ir neimami kiti kraštai, kur kaip tik nuke- 
liama tų kūrinių kilmė. Tokios autoriaus išvados negalėjo būti 
padarytos remiantis kūrinių analize, o yra, matyt, paremtos 
kitais šaltiniais. 

Darbo autoriui rūpėjo ne tik nagrinėjamų kūrinių kilmė, 
migracija, bet ir juose pavaizduotų mitinių veikėjų likimas. 
Pratarmėje pats sakosi, kad imtis šio darbo jį „paskatino susi- 
domėjimas lietuvių Perkūnu“ (14, 5) ir pirmąja šios studijos 
dalimi kaip tik laiko jau anksčiau paskelbtą savo straipsnį „Per- 
kūnas lietuvių liaudies tikėjimuose“ (1937). Nevengiama sampro- 
tavimų apie mitinių personažų kilmę bei raidą, o visas darbas 
baigiamas poskyriu „Griausmo dievo vieta kitų dievų tarpe ir 
jo sąvokos raida“ (14, 202— 204). Bet ir šie samprotavimai dau- 
giau paremti ne nagrinėjamąja medžiaga, o apskritai autoriaus 
turimomis mitologijos žiniomis. 

J. Balys minėtame darbe pateikė nemaža įvairių teiginių 
apie Perkūną ir velnią. Vienas kone svarbiausias J. Balio argu- 
mentas, kuriuo remiama vieno ar kito kūrinio kilmės vieta, yra 
vaizduojamo Perkūno priešininko „senumas“. O tas „senumas“ 
suprantamas labai kategoriškai: „Milžinas yra senesnis už vel- 
nią“ (14, 19), nesvarbu, kaip šis atrodo ir ką veikia (14, 194— 
195), arba: „velnias yra palyginti labai jauna būtybė“ (14, 100). 
Su šiomis premisomis negalima sutikti, nes velnio vardas ir 
šį vardą turėjusi mitinė būtybė, kaip matysime iš tolesnio tyri- 
nėjimo, lietuviams jau buvo žinoma ir prieš krikščionybę. O 
atmetus minėtąjį „argumentą“, nebelieka įrodymų, kurie leis- 
tų teigti, kad viso nagrinėjamo kūrinio ciklo tėviškė būtų Skan- 
dinavija, nes, kaip matyti iš pačios J. Balio surinktos medžia- 
gos, daugiausia šie kūriniai yra paplitę baltų (14, 53—68, 
101 — 102, 105— 109, 111—122, 129—131, 133— 134, 135— 136), 
baltų ir finougrų (14, 33—41), baltų ir germanų (14, 87—98, 

163— 186), finougrų (14, 13—22, 27—29) ir tik vienas kitas — 
germanų (14, 137— 153) kraštuose. 

Nors J. Balio išvados yra siauros ir abejotinos, studijoje 
paskelbta nemaža faktinės lietuvių tautosakos ir mitologijos 
medžiagos apie Perkūno ir velnio kovą ir ši medžiaga pirmą 
kartą įvesta į platesnį tarptautinį kontekstą. Šis kontekstas, 
priešingai negu autorius buvo įsitikinęs, lietuvių velnią (kaip 
ir Perkūną) rodo ne kaip krikščionybės, o kaip lietuvių senosios 
mitologijos būtybę, atliekančią panašias, kartais ir visai tokias 
pat funkcijas kaip germanų milžinai ar nykštukai. Baltiškos 
medžiagos gausumas leidžia spręsti, kad Perkūno ir jo prieši- 
ninko kovos idėja baltų kraštuose buvo stipriai įsišaknijusi ir 
nėra pagrindo ieškoti jos ištakų visai kitame pasaulio gale. 

Tarybų valdžios metais Lietuvoje specialių darbų apie folk- 
lorinį velnią nepasirodė, tačiau jam nemaža vietos skirta bendro 
pobūdžio studijose ir lietuvių tautosakos leidiniuose. „Lietuvių 
tautosakos apybraižoje“ (1963) skyriuje apie stebuklines pasa- 
kas (autorė — A. Šalčiūtė) trumpai apibūdinamos pasakos apie 
žmogaus ir velnio santykius, iškeliama, kad velnio vaizdinys 
pasakose yra įvairiapusiškas, kad toji būtybė vaizduojama ir kaip 
kvailas padaras, ir kaip galinga, stipri piktoji jėga, kurią vis dėl- 
to gudrumu žmogui pavyksta nugalėti (129, 335). Skyriuje apie 
sakmes (autorius — Ambr. Jonynas) pažymima, kad sakmių 
velnias turi „nemaža pagoniškojo tikėjimo bruožų“, nors kai 
kuriose sakmėse jau yra „įgijęs tokių bruožų, kurių jam suteikė 
bažnyčia ir religinė literatūra“ (129, 369), nurodomi įvairūs 
velnio santykiai su žmonėmis, Perkūnu, nusakomi kai kurie 
išvaizdos ir prigimties bruožai. Mitologinių sakmių apie velnią 
kilmė aiškinama pagal psichologinę, dar J. Balio propaguotą 
teoriją ir teigiama, kad „sakmės apie susitikimus su velniu yra 
atsiradusios dėl regėjimo suklydimų ir dažniausiai dėl svaigalų 
įtakos“ (129, 373). Kalbant apie etiologinių sakmių velnią, 
konstatuojamas dievo ir velnio funkcijų panašumas (abu jie 
kuria šį pasaulį, tik velnias labiau atstovauja blogajam pradui, 
o dievas — gerajam), teigiama, kad „sakmių dievo ir velnio 
paveikslams įtakos yra padariusi krikščionių religija, biblija“ 
(129, 378). 

Panašūs teiginiai apie lietuvių liaudies sakmių velnią pakar- 
toti „Lietuvių tautosakos“ IV tomo įvade (91, 40—41, 44— 45) 
(tome skelbiamas nemažas pluoštas kūrinių apie velnią). 

Kaip velnias buvo įsivaizduojamas atskirų Lietuvos vietų 
sakmėse ir tikėjimuose, aptariama Lietuvos TSR paminklų 
apsaugos ir kraštotyros draugijos išleistose monografijose (212, 
160—161; 213, 208—209, 214, 280—281; 215, 220—221; 202, 

378—379), straipsniuose apie atskirų apylinkių sakmes (216; 
217). Velnio vaizdinys minėtuose darbuose traktuojamas kaip 
sudėtingas fenomenas, susidaręs sumišus seniesiems, pagoniš- 
kiesiems, tikėjimams su krikščioniškaisiais (212, 160). Pabrė- 
žiama, kad pagoniškųjų elementų yra daugiau nei krikščioniš- 
kųjų (214, 280; 213, 208; 216; 217). Ši mintis pakartojama ir 
dar labiau akcentuojama lietuvių mitologinių sakmių leidinio 
„Laumių dovanos“ pratarmėje (220, 10). Pagoniškųjų velnio 
bruožų išskiriami du sluoksniai: vieni bruožai esą paveldėti 
iš pagoniškojo velnio, o kiti — iš kitų lietuvių mitinių būtybių 
(213, 208; 214, 281; 217). Detaliau krikščioniškieji ir pagoniš- 
kieji velnio bruožai neanalizuojami, nes visi minėti darbai yra 
apžvalginiai, skirti bendresniems dalykams aptarti. 

Negausius velnio tyrinėjimus Lietuvoje tarybinės santvarkos 
metais tarsi susumuoja ir apibendrina „Mažoji lietuviškoji ta- 
rybinė enciklopedija“ (t. 3, 1971). Velnias joje apibūdinamas 
kaip „galinga, dažniausiai pikta mitologinė būtybė“ (138, 208 — 
209). Šį vaizdinį jau turėjusi senoji lietuvių religija, kurioje jis 
tikriausiai buvęs įsivaizduojamas mirusiųjų dievu. Akcentuo- 
jamas folklorinio velnio „nenuoseklumas“ ir „prieštaringumas“: 
kartais jis — „linksmas išdaigininkas, prikrečiantis žmonėms 
pokštų, kartais — blogio pradas ir įkūnijimas“. Nurodomos kai 
kurios velnio funkcijos ir išorės ypatybės, mėginama atsekti 
bendriausius šio vaizdinio evoliucijos bruožus. 

Kiek plačiau ir detaliau velnio paveikslas lietuvių liaudies 
padavimuose ir etiologinėse sakmėse aptartas B. Kerbelytės 
studijoje „Lietuvių liaudies padavimai“ (1970) ir straipsnyje 
„Sakmės ir padavimai apie pasaulio kilmę“ (1977). Abiejuose 
darbuose autorė daug dėmesio skyrė tiek pačių kūrinių, tiek 
jų svarbiausiųjų veikėjų genezei ir santykiams su krikščionių 
religija. Išanalizavusi lietuvių liaudies padavimus apie ypatin- 
gus akmenis ir keliolika etiologinių sakmių apie pasaulio sukū- 
rimą ir palyginusi šiuos kūrinius su analogiškais kitų tautų kū- 
riniais, B. Kerbelytė daro išvadą, kad „reljefo kūrėjas velnias, 
kuris archaiškuose siužetuose teturėjo triksterio — tikrojo kū- 
rėjo pamėgdžiotojo, bet ne jo antipodo bruožų, o dėl pagony- 
bės įtakos buvo susietas su mirusiųjų pasauliu ir kitais kulti- 
niais vaizdiniais, lietuvių etiologinėse sakmėse bei padavimuo- 
se palaipsniui įgavo neigiamų savybių ir ėmė asocijuotis su krik- 
ščionių religijos demonu“ (102, 171). Tačiau krikščionybės įta- 
ka nebuvusi didelė. 

Apie velnią paskutiniais dešimtmečiais nemažai rašyta ir 
kitur. Į lietuvių folklorinį velnio vaizdinį yra atkreipę dėmesį 
užsienio bei svetur gyvenantys lietuvių mokslininkai, nors ir 

remdamiesi skirtinga, nemarksistine metodologija. Atskirti kri- 
kščioniškuosius lietuvių folklorinio velnio bruožus nuo pago- 
niškųjų bandoma anglų istoriko, bendradarbiaujančio reakcinė- 
je užsienio lietuvių spaudoje Rafaelio Sylio straipsnyje ,„Vel- 
nias lietuvių tautosakoje“. Krikščioniškos kilmės bruožais čia 
laikoma velnio blogumas (velnias blogdarys — žmonių gundy- 
tojas) ir iš dalies kvailumas. Nekrikščioniškieji velnio bruožai 
vėl skirstomi į du sluoksnius: „šamaniškąjį“ (velnias — galin- 
gas šamanas, žynys) ir chtoniškąjį (velnias — žemės dievas). 
„Šamaniškieji“ velnio bruožai išskiriami pagal labai neaiškius 
kriterijus (čia priskiriamas net velnio fizinis stiprumas) ir daro- 
mą ne visai pagrįsta išvada, kad šie bruožai atsiradę lietuviams 
arba rytų aisčiams susidūrus su finougrų gentimis (179, 82). 
Įrodinėdamas svarbiausią straipsnio tezę, kad velnias buvęs 
senovės lietuvių žemės dievas, autorius akcentuoja velnio kaip 
žmonių geradario vaidmenį (užstoja skriaudžiamuosius), lygina 
jį su laumėmis, numirėliais (179, 73— 79). Taigi autorius senojo 
lietuvių velnio valdas kiek susiaurina (velnias tebuvęs tik žemės 
dievas) ir savo tezės iki galo neįrodo, o tik paremia ją vienu 
kitu pavyzdžiu. Tačiau senųjų velnio bruožų paieškos straip- 
snyje perspektyvios. 

Tikras velnio tyrinėjimo perversmas buvo žymaus ameri- 
kiečių lingvisto R. Jakobsono pastabos (1969), pareikštos apie 
slavų dievą Velesą (Veles/Volos). R. Jakobsonas ne tik primi- 
nė čekų XIX a. pirmosios pusės mitologo J. Dobrovskio ir dau- 
gelio kitų tyrinėtojų nurodytą Veleso ryšį su liet. Vėlinas, Velio- 
nis, Veliuona, Vėlė, lat. Velns, Vells ir šveicarų kalbininko F. 
de Sosiūro iškeltą mintį (1907) apie šių baltiškų vardų ir tais 
vardais vadinamų mitinių personažų giminiškumą su senųjų 
indų dievu Varuna Asura, bet ir gerokai praplėtė supratimą 
apie visus mitinius personažus, kildinamus iš šaknies *well. 
Indoeuropietiškoji šaknis *we/l! reiškianti „regėjimą, akylumą, 
įžvalgumą, praregėjimą“. Tai rodąs Varuno, baltiškų ir slaviš- 
kų mitinių personažų semantinis įprasminimas ir keltų prana- 
šautojos vardas Veleda, senųjų airių fil — „aiškiaregys, magas“, 
felmac — „įkvėptas poetas, muzikantas ir burtininkas“. Šiuos 
vaizdinius atitinką senovės indų Gandharva — burtininkai, 
muzikantai ir dainiai, vadinami stebukladario Varuno „gen- 
timi“, slavų „Sakmės apie Igorio žygį“ Bojanas — kanklinin- 
kas ir poetas, „,Veleso anūkas“. Tuo tarpu antroji Rigvede var- 
tojamo dvinario vardo Varuna Asura dalis esanti kilusi iš indo- 
europietiškojo  *es2-0s/es-u,  išvesto iš veiksmažodžio *es, 
plg. lot. erus<esus, gr. bę ir hetitų assus. Vel-eso atitinkąs su- 
dėtinį žodį Varuna Asura, iš kurio Avesta išlaikiusi tik antrąją 

žodžio dalį Ahura. Tik antrąją dalį turįs ir keltų dievo vardas 
Esus, kurio pakaitas Vellaunus, turįs tą pačią priesagą kaip iT 
Varuna, Vėlinas, Veliuona, Ullinn (85). 

Susumuodamas slavų Veleso atitikmenų nagrinėjimą kitose 
indoeuropiečių kalbose, R. Jakobsonas teigia, kad „platus 
dievų vardų, atitinkančių slavų Veles/Volos pirmąją, antrąją 
arba abi dalis, paplitimas indoeuropiečių kalbų pasaulyje lei- 
džia teigti, kad šių vardų ir jų turėtojų prototipas priklauso ben- 
drajam indoeuropiečių panteonui“ ir kad mitinėms būtybėms, 
iš kurių rekonstruojamas šis prototipas, būdinga „akylumas, 
budrumas, aiškiaregystė“ ir „glaudus ryšys su gyvulių pasauliu 
ar tuo, kad jos yra taiklios medžiotojos ar gyvulių ir ganyklų 
prižiūrėtojos“. Jos taip pat saugo sutartis ir baudžia už jų pažei- 
dimą (85, 594— 595). 

Kai kuriuos teiginius apie slavų Veleso/Voloso atitikmenis 
kitų indoeuropiečių mitologijoje R. Jakobsonas jau buvo pas- 
kelbęs 1966 m. (žr. 85, 583), o 1968 m. VI slavistų kongrese 
Prahoje šia tema buvo padaręs didelį susidomėjimą sukėlusį 
pranešimą. 

Tolesnius velnio tyrinėjimus paveikė ir kito amerikiečių 
lingvisto J. Puelo pastabos (1969) apie senovės indoeuropiečių 
pomirtinio gyvenimo supratimą, ypač jo straipsniai „Hetitų 
annaš šiwaz“ ir „Indoeuropiečių mirusiųjų pasaulio pieva“, 
kuriuose pateikiama lingvistinių ir mitologinių duomenų, ro- 
dančių, kad senovės indoeuropiečių (indų, graikų, hetitų ir kt.) 
pomirtinis pasaulis buvo įsivaizduojamas kaip pieva (163; 
164). Šitokį pomirtinio gyvenimo supratimą leidžia teigti ir rusų 
gyvulių dievo Veleso vardas, kurį J. Puelas laiko kilusiu iš *wel- 
su, reiškiančio „pieva“, „ganykla“ (164). O rusų Veleso/Voloso 
giminystė su velniu, dėl kurios pastaraisiais metais niekas iš 
esmės neabejoja, leidžia J. Puelo teiginius panaudoti ir lietuvių 
velnio vaizdinio analizei. 

R. Jakobsono mintimis rėmėsi daugelis mokslininkų, vienu 
ar kitu aspektu svarsčiusių lietuvių velnio kilmės problemą; 
jo drąsios mintys skatino skelbti dar drąsesnes hipotezes. Antai 
žinomas lietuvių kilmės prancūzų semiotikas A. J. Greimas 
(1970), jau be abejonių pritardamas, kad „Varunas ir Velnias 
yra vienas ir tas pats vardažodis“, ir lietuvių medžiagai taiky- 
damas Ž. Diumezilio „trijų funkcijų teoriją“, pagal kurią vedų 
Varunas yra „magiško, sakralinio suverenumo reprezentantas“, 
yra linkęs daryti prielaidą, kad „Velnias yra ne tik dievas, bet 
ir svarbus suverenumo dievas“, „visokios magijos, religinio 
misticizmo dievas“, ir todėl visai suprantama, kad jis „krikščio- 
nybės turėjo būti traktuojamas kaip pats pavojingiausias prię- 

šas ir tapo jos nustumtas į velnio vietą, t. y į savo vietą, į vietą, 
kuri jam, kaip krikščionybės priešui, ir priklauso“ (74, 40 — 41). 
Sutikus, kad lietuvių velnias, kaip ir indų Varunas, buvo svar- 
bus suverenus dievas, iš karto kyla klausimas dėl jo santykių 
su Perkūnu. Kaipgi galėjo atsitikti, kad šis aukštesnio rango 
dievas atsidūrė silpnesniojo padėtyje, yra Perkūno persekio- 
jamas. Į šį labai svarbų lietuvių mitologijos klausimą A. J. 
Greimas atsako, remdamasis tik vienos jo išanalizuotos lietuvių 
pasakos „Baimės nepažįstąs jaunuolis“ (AT 326) medžiaga: 
„Velnias, nugalėtas, dalijasi savo galios sfera, t. y. suverenumu, 
su priešu“, ir šį teiginį paremia paralele iš indų mitologijos, kur 
vėliau Indras (kaip ir lietuvių Perkūnas), nustumdamas į šalį 
senesnius ir galingesnius Konkurentus, tapo suvereniu dievu. 

Dar toliau eina lietuvių kilmės amerikiečių archeologė M. 
Gimbutienė, daug kartų savo studijose užsiminusi ir apie vel- 
nią. 1967 m., rašydama apie senąją slavų religiją, gyvulių dievo 
Veleso/Voloso vardą ji laikė lietuvių vėlės, latvių mirusiųjų die- 
vo Vels giminaičiu ir nurodė neseniai pareikštą R. Jakobsono 
mintį, kad slavų dievo vardo Veles pirmasis dėmuo ve/- atitinka 
keltų šaknį /el-, reiškiančią visaregystę, maginę jėgą (66, 746). 
Tačiau slavų Veleso/Voloso su lietuvių velniu šiame straipsny- 
je autorė nesugretino. Dar anksčiau (1963) apibūdindama se- 
nąją baltų religiją, iš viso nemini velnio nei tarp dievų, nei tarp 
žemesnio rango mitinių būtybių, tik užsimena, kad piktosios 
dvasios pavadinimas velnias baltų kalbose yra išvestas iš pavo- 
jingo numirėlio pavadinimo (67, 189). O specialiai velniui skirtame 
pranešime, skaitytame Antrojoje baltų studijų konferencijoje 
Kalifornijoje, ir iš to pranešimo parengtame straipsnyje lietu- 
vių ir anglų kalbomis (1970, 1974) lietuvių velnias jau lygina- 
mas ne tik su slavų Velesu, indų Varunu, germanų Ulinu, Odi- 
nu, bet ir su graikų Hermiu, Hadu, prūsų Patulu, Pikulu. Šiame 
straipsnyje (Kurį rašydama autorė bendradarbiavo su R. Ja- 
kobsonu, J. Puelu ir šios studijos autorium — žr. 68, 87) lai- 
koma, kad velnias yra „vienas iš svarbiausiųjų baltų panteo- 
no dievų“ ir ten jis buvęs „vaisingumo (laimės), turto, gal- 
vijų ir drauge mirusiųjų ir požemio karalystės dievas“ (70, 137; 
68, 87). Kaip šių teiginių argumentus autorė nurodo vieną ki- 
tą senosios baltų mitologijos šaltinį (pvz., Langės — Štenderio 
1783 m. gramatiką, kur Vels vadinamas „mirusiųjų dievu“, 
J. Lasickio veikalėlį, kuriame Velona aiškinama kaip „vėlių 
deivė“, ir kt.), lietuvių „velnio“ vietovardžius (dažniausiai pel- 
kių, balų, pievų, ganyklų pavadinimus), kai kuriuos tautosaki- 
nius velnio bruožus (vieną akį, stiprumą, santykius su piemeni- 
mis, gudrumą, piktumą, ryšį su „turtais, prekyba, vaisingumu 

ir gyvatėmis“). Velnias straipsnyje gretinamas su aitvarais, 
kaukais, gyvatėmis, žalčiais, slogutėmis ir kitais mitiniais lie- 
tuvių tautosakos personažais. Kalbėdama apie velnio gudrumą, 
įžvalgumą, ryšį su gyvuliais, M. Gimbutienė greta kitų argu- 
mentų remiasi ir R. Jakobsono bei J. Puelo išvadomis. Pripa- 
žinusi velniui vieną iš reikšmingiausių vietų senajame baltų 
panteone, straipsnio autorė net rekonstruoja baltų „svarbiau- 
siųjų dievų“ trijulę: Dievas — Perkūnas — Velinas, dėl kurios 
nebesą jokios abejonės (70, 146). 

Nors M. Gimbutienė, aptardama velnią, panaudojo daug 
daugiau lietuvių tautosakos, kalbos, istorijos ir kitų duomenų 
negu, pavyzdžiui, A. J. Greimas, vis dėlto jos įdomūs teiginiai 
nėra iki galo įrodyti ir lieka tik hipotezės. Panaudotos tau- 
tosakos ji nuodugniau neišanalizavo (angliškame straipsnio 
variante nenurodomi net tautosakos šaltiniai), neišsėmė visos 
jos informacijos nagrinėjamu klausimu, o tik, ja remdamasi, 
nurodė vieną kitą būdingesnį velnio bruožą. Kai kurie autorės 
teiginiai (pvz.: „Aitvaras yra aiški velnio inkarnacija“) abejo- 
tini ar mažių mažiausiai neįrodyti. Labiau pagrįsti bei paaiš- 
kinti reikia ir pačią baltų „dievų trijulę“, kuri prašyte prašosi 
palyginama su Ž. Diumezilio „trinare“ kitų indoeuropiečių 
dievų ir jų funkcijų sistema. 

Po minėtų naujosios krypties velnio tyrinėjimų didelis žing- 
snis į priekį buvo tarybinių rusų kalbininkų ir mitologų V. Iva- 
novo ir V. Toporovo darbai. Su velnio problema jie susidūrė 
rekonstruodami indoeuropiečių mitą apie Perkūno ir jo prieši- 
ninko kovą. Pasirodė, kad daugiausia duomenų mito rekons- 
trukcijai esama baltų (lietuvių, latvių) ir artimiausių jų kaimynų 
baltarusių tautosakoje ir kad lietuvių folklorinis velnias yra 
išlaikęs ne tik senojo Perkūno priešininko vardą, bet ir daugelį 
tipiškų jo bruožų. Rekonstruojant mitą, neišvengiamai reikėjo 
analizuoti lietuvių medžiagą apie velnią. Velnias minimas dau- 
gelyje šių mokslininkų straipsnių (1961, 1970, 1973, 1976, 1980 
ir kt.), kuriuose vienu ar kitu aspektu nagrinėjama Perkūno 
ir jo priešininko kova (82; 83; 254; 255; 256; 258; 295; 303 ir 
kt.), o išsamiausiai visa surinkta šios tematikos medžiaga api- 
bendrinta studijoje „Tyrinėjimai iš slavų senienų srities“ (1974), 

Pirmą kartą lietuvių velnio problemą V. Toporovas iškėlė 
jau 1961 m. Kalbėdamas apie rusų gyvulių dievą Velesą /Volo- 
są kaip ekonominės funkcijos reiškėją slavų mitologijoje, jis 
užsimena apie J. Dobrovskio pastebėtą šio dievo ryšį su lietuvių 
velinas, velnias ir A. Briuknerio — su liet. vėlė „mirusiųjų dva- 

sia“, tačiau to ryšio neanalizuoja, nes, norint išspręsti šią prob- 
lemą, reikią turėti daugiau duomenų iš baltų vardų etimologi- 
jos ir mitologijos srities (295, 32). Vėlesniuose straipsniuose 
šiuo ryšiu jau neabejojama. Pripažinti rusų Veleso/Voloso 
čekų -veles ir lietuvių velnio bei vėlės giminystę straipsnių au- 
torius, matyt, paskatino R. Jakobsono, J. Puelo darbai ir gausi 
medžiaga apie baltų velnią, su kuria jie paskui susipažino. Sug- 
retinę įvairias indoeuropiečių ir jų artimiausių kaimynų (pvz., 
ugrofinų) mitines būtybes, kurių vardai iš tos pačios šaknies 
*uel-, panaudoję daug iš šios šaknies kilusių bendrinės leksikos 
žodžių ir folklorinių duomenų, V. Ivanovas ir V. Toporovas 
nurodo svarbiausias šių mitinių būtybių (tarp jų ir lietuvių vel- 
nio) ypatybes, vieną kitą jų raidos bruožą. Kaip kad slavų Ve- 
lesas/Volosas vėliau virto paprasta piktąja dvasia veles, taip 
buvęs pažemintas ir lietuvių velnias (83, 15; 255, 168; 256, 46). 
Ypač pabrėžiami velnio ir jam giminiškų mitinių būtybių (sla- 
vų Veleso/Voloso, senųjų indų Valo, Virtro) ryšiai su gyvuliais 
ir mirusiaisiais, įsivaizdavimas, kad pomirtinis pasaulis yra 
kaip pieva (83, 16—23; 255, 168— 169, 256, 46). Iš tos pačios 
šaknies *uel- kildinami tocharų wd/ „valdytojas“, wlaūkūt 
„karalius dievas“, senųjų slavų 6e1uw „socialinės grupės narių 
pavadinimas“, 6010001Ka „socialinės grupės viršininko pava- 
dinimas“, 6010c „jėga“, 6010cumb „valdyti“, liet. valsčius, val- 
stietis, mordvių skolinys V'el'en' „kaimo bendruomenės dievas 
globėjas“; taip pat liet. žodžiai vilna, rusų e010c „plaukas“, 
„gyvulio plaukas“, 6010cenb „velnias“ ir kt. (83, 24—25; 255, 
166— 167, 256; 49). Tuo praplečiamas Veleso /Voloso, o kartu — 
ir velnio, kaip bendruomenės ir jos gyvulių globėjo, supratimas. 

Studijoje „Tyrinėjimai iš slavų senienų srities“ V. Ivanovas 
ir V. Toporovas rekonstruoja mitą, iš dalies ir ritualą apie griau- 
smo dievo ir jo priešininko kovą, pakartoja teiginius apie griau- 
smo dievo priešininką ir pateikia daug naujos medžiagos apie 
tai, koks jis yra įvairiuose slavų ir baltų folkloriniuose tekstuo- 
se, nurodo paraleles su kitų indoeuropiečių bei jų kaimynų ati- 
tikmenimis. Tolesniems lietuvių velnio vaizdinio tyrinėjimams 
ypač reikšminga, kad mokslininkai nurodė daugelio tos tema- 
tikos lietuvių folkloro siužetų ryšį su senaisiais indoeuropiečių 
mitais ir ritualais. Tai rodo šių siužetų ir juose randamo velnio 
personažo senumą ir svarbą senųjų baltų mitologijoje. Tačiau 
autoriams labiausiai rūpėjo vieno, jų nuomone, svarbiausio 
slavų (ir kitų indoeuropiečių) mito rekonstrukcija, o ne jame 
esamų mitinių vaizdinių, tuo labiau ne jų raidos analizė. Svar- 

biausio mito rekonstrukcijai autoriai pasitelkė daug įvairių 
žanrų ir įvairių amžių folkloro kūrinių, tačiau nesistengė atsk- 
leisti ir motyvuoti šių kūrinių ir juose vaizduojamų mitinių per- 
sonažų transformacijos. V. Ivanovo ir V. Toporovo studijoje 
liko (ir negalėjo nelikti) daug neišspręstų problemų, susijusių 
tiek su Perkūno, tiek su jo priešininko vaizdiniais, ypač su tų 
vaizdinių transformacija ir likimu atskirų indoeuropiečių mitolo- 
gijoje bei folklore. O kalbant apie lietuvių velnią, ne visai aiškiai 
parodyta jo vieta prie pasaulio medžio (jo ryšiai su požemiu ir 
žeme), velnio kaip dievo ir kaip demono santykis, nutylėtas 
F. de Sosiūro iškeltas, o vėliau R. Jakobsono pagrįstas velnio 
ryšys su indų dievu Varunu, M. Gimbutienės ypač akcentuo- 
tas santykis su germanų Ulinu, Odinu ir kitais dievais, ne tre- 
čiosios — ekonominės (pagal Ž. Diumezilį), o pirmosios — 
maginio suverenumo funkcijos reiškėjais; nurodyta tik dalis 
lietuvių folklorinio velnio ypatybių. Tačiau autoriai neturėjo 
tikslo įvairiapusiškai išanalizuoti lietuvių velnio. Tai tolesnių 
velnio studijų uždavinys, kurį gerokai palengvina įžvalgūs V. 
Ivanovo ir V. Toporovo pastebėjimai bei apibendrinimai. 

Velnio vaizdinį tyrinėti ir aptarti nelengva. Tai matyti iš 
naujausių baltų mitologijos ir paties velnio apibūdinimų, pateik- 
tų rusų kalba išleistoje enciklopedijoje „Pasaulio tautų mitai“ 
(1980). Straipsnyje apie baltų mitologiją velnias apibūdinamas 
kaip pirmosios pakopos dievybė, „Kurio kulte yra pėdsakų apie 
jo ryšį su gyvuliais (arkliais, jaučiais, kiaulėmis). Šie pėdsakai 
aiškiai liudiją senosios indoeuropiečių tradicijos, pagal Kurią 
pomirtinis gyvenimas įsivaizduojamas kaip ganykla, tęsinį. 
Tai su požemio pasauliu, su mirtim ir kartu su vaisingumu su- 
sijusi dievybė“ (268, /, 154). Tuo tarpu atskiruose straipsniuo- 
se velnias, velinas laikomas demonu, Perkūno priešininku, o 
Vels, Velona — pomirtinio pasaulio ir gyvulių dievu; pirmasis 
aptariamas daugiau remiantis lietuvių folkloru, 0 antrasis — 
senaisiais šaltiniais (268, /, 228— 229). Straipsnyje apie velnią 
velnio charakteristika neišsami, iškeliami tik kai kurie, kartais 
ne būdingiausi jo bruožai. 

Peržvelgus daugelį tyrinėjimų apie folklorinį velnią, ypač 
krinta į akis nevienodas, kartais visai priešingas jo vertinimas: 
XIX a. dalis mokslininkų nelinko jam pripažinti net menkos 
vietelės lietuvių ir visų baltų mitologijoje, o pastaraisiais dešim- 
tmečiais tarybinių ir užsienio mokslininkų neretai jis iškeliamas 
iki pagrindinių mitinių dievų rango. Daugelis teiginių apie vel- 


30 


nią kol kas hipotetiški, dažnai paremti tik kalbos duomenimis. 
Nors kartais panaudojama ir tautosaka, bet ji nė karto nėra 
buvusi svarbiausias tyrinėjimo objektas. Todėl velnias neretai 
apibūdinamas vienpusiškai, nurodant kartais nors ir senus, 
tačiau ne visada esminius jo bruožus. Daugelį drąsių prielaidų 
apie velnio vaizdinį dar reikia labiau pagrįsti lietuvių folkloro 
ir kitais duomenimis arba parodyti, kas su tais duomenimis 
nesutinka. 


BENDROJI VELNIO VAIZDINIO 
CHARAKTERISTIKA 


o 


Velnias — spalvingiausia lietuvių tautosakos mitinė būty- 
bė, turinti nepaprastai daug vardų ir įvairią išvaizdą. Velnio, 
kaip ir kiekvienos kitos mitinės būtybės, vardų, išvaizdos, pa- 
sirodymo vietos ir laiko analizė padeda nustatyti jo prigimtį, 
priklausymą vienai ar kitai mitinių vaizdinių klasei, leidžia 
iškelti ir pradėti spręsti daugelį svarbių paties vaizdinio kilmės 
ir raidos problemų. 

Bendroji velnio charakteristika sudaryta daugiau remian- 
tis tikėjimais, mitologinėmis ir etiologinėmis sakmėmis, pada- 
vimais — kūriniais, kuriuose vaizduojamo velnio tikrumu bu- 
vo tikima. Remiamasi taip pat tomis pasakomis, kuriose velnias 
vadinamas savo tikruoju vardu arba kurio tapatumui nustatyti 
nereikia papildomų studijų. 

Vardai. Velnias lietuvių tautosakoje, o ypač šnekamojoje 
kalboje yra vadinamas daugeliu vardų. Kaip jis vadinamas 
lietuvių liaudies mitologinėse sakmėse ir padavimuose, rodo 1 
lentelė, sudaryta remiantis 2000 šių kūrinių: 1226- iš jų velnias 
yra pavadintas kokiu nors vardu. 3 

Kokiais vardais velnias vadinamas šnekamojoje kalboje, 
rodo 2 lentelė, sudaryta remiantis įvairiais lietuvių kalbos žo- 
dynais, ypač didžiuoju Lietuvių kalbos žodynu bei jo kartoteka 
(LKŽ I-XII; LKŽK), tikėjimų aprašais ir tikėjimų kartoteka 
(Lietuvos TSR MA Istorijos institutas). 

Tautosakoje ir šnekamojoje kalboje pasitaikantys velnių 
vardai yra nevienodo populiarumo, senumo ir tikrumo. Vieni 
iš jų jau nuo seno ir nuolat vartojami šiai mitinei būtybei pava- 
dinti, kiti įsigalėjo įvedus krikščionybę Lietuvoje, dar kiti yra 
atsitiktiniai, neturintys pastovesnės tradicijos. 

Nagrinėjamai mitinei būtybei pavadinti dažniausiai tautosa- 
koje ir šnekamojoje kalboje vartojamas žodis velnias (Žemaitijo- 
je mėgstama sutrumpinta forma velns, kartais — vels — šiauri- 
nėje dalyje), vidurio Lietuvoje — velnis; apie Dieveniškes už- 
fiksuota ir senesnė forma velinas (LMD I 842/2, 36/). Dažnai 
vartojamos ir mažybinės šio žodžio formos — velniukas (velniuks), 
velniūkštis, velnuitis. 

Žodžio velnias populiarumą rodo visoje Lietuvoje žinomi 
iš jo padaryti vietovardžiai, kurių surinkta apie 400 (VK). Dau- 

1 lentelė 


VELNIO VARDAI LIETUVIŲ MITOLOGINĖSE 
SAKMĖSE IR PADAVIMUOSE 





, Sak- , Sak- 
El Vardas mių Eil Vardas mių 
sk. sk. 
1 | velnias (velniukas) „..| 1032 || 14 | šilovelnis (šilo velnias) 3 
2 | pikta dvasia (piktasis) 40 || 15 | kelmas.............. 2 
3 | kipšas (kipšiukas).... 28 || 16 | naktinis............. 2 
4 | šėtonas ............. 21 || 17 | prakeiktasis ......... 2 
5 | biesas (biesiukas) .... 20 || 18 | bukis............... 2 
6 | nelabasis (nelabukas) . 19 || 19 | damavykas .......... 2 
7 | nečysta dvasia (nečy- 20 | dvasia .............. 2 
stasis) <„....... |... 11 [1 21 | balinis .............. 1 
8 | Iedokas ............. 9 1 22 | brantas ............. 1 
9 | negera dvasia (negera- 23 | nakabis ............. 1 
Sis) Laikais 9 || 24 | nešvari vėlė.......... 1 
10 | vokietis (vokietukas).. 6 || 25 | paibelis <............ 1 
11 | pinčiukas............ 5 || 26 | piktpūkis............ 1 
12 | spirukas (špirukas)... 4 || 27 | raudonjekskis ........ 1 
13 | juodasis (juodasis po- 28 | ponaitis ............. 1 
naitis) <<<... 3 SUS 


Iš viso: 1230 


giausia tai balų, raistų (apie 40 procentų), taip pat daubų, pievų, 
ganyklų, upelių, ežerų, kalnų ir kitokių vietų pavadinimai. 
Daugelis šių vietovardžių iki paskutinių dešimtmečių buvo 
siejami su mitiniais vaizdiniais. Pasakojama, kad tose vietose 
gyveno arba pasirodydavo velniai. 

Velnio arba iš jo sudarytais vardais šnekamojoje kalboje (žr. 
LKŽK) retkarčiais vadinamos atskiros landšafto dalys (bend- 
rine prasme) (pvz., velnynė „klampi pieva, raistynė“), augalai 
ir gyvūnai (pvz., velniaropės „pupalaiškių rūšis“, „velnio ark- 
liukas „skėrys“), gamtos reiškiniai (pvz., velniavėjis „uraganas“), 
net konkretūs daiktai ar įrankiai (pvz., velnio ragai „reketis 
kūliams daryti“). Gana dažnas velnias frazeologizmuose (pvz., 
velnių pridaryti „nusikalsti“), vaizdinguose pasakymuose (pvz., 
velniškas „bjaurus“). Kartais velnio gėrimu, velnio lašais vadina- 
ma degtinė arba kiti svaigieji gėrimai, o velnio augalu — ta- 
bakas. 

Tautosakoje kiek dažniau dar vartojami vardai piktasis 
(su visais giminiškais žodžiais), kipšas, šėtonas, biesas, nelaba- 
sis, Iedokas, negerasis, pinčiukas, vokietukas, o visi kiti paminėti 
tik po vieną kitą kartą. Tokie gyvojoje kalboje pasitaikantys 

2 lentelė 


VELNIO VARDAI LIETUVIŲ ŠNEKAMOJOJE KALBOJE 




















, Us , 
ŠE Vardas | 2) Vardas = : Vardas 
1 | alčiukas 43 | licipierius (liuci- 80 | pragaro dvasia 
2 | aitvaras pierius) 81 | prakeiktasis 
3 | anas 44 | naginas 82 | prakeiktasis an- 
4 | balinis 45 | nakabis gelas 
5 | balos žaliaragis 46 | nakabisėlis 83 | prūsas 
6 | baubas 47 | nakamėža 84 | ragius 
7 | bėdelis 48 | naktinis 85 | raguotasis 
8 | bekulnis 49 | nakšis 86 | raguotis 
9 | biesas 50 | napštis 87 | rainasis 
10 | biesukas (-iukas) | 51 | nečysta (-oji) 88 | raistas 
11 | bigis dvasia 89 | raistinis 
12 | biznius 52 | nečystasis 90 | raišis 
13 | bildukas 53 | nedoras 91 | raudondantis 
14 | blogasis 54 | negera (-oji) dva-|| 92 | skeltanagis 
15 | bloga (-oji) dvasia sia 93 | smailiakulnis 
16 | bloznystė 55 | negeras (-asis, 94 | smakas 
17 | brantas -oji, -ovė) 95 | smala 
18 | bukis 56 | negeras dūkas 96 | smalinis 
19 | būkas 57 | nelabas (-is, -ystė, || 97 | spirukas 
20 | budelis -asis) 98 | striukis 
21 | čemerys 58 | nelabšis 99 | šėtonas 
22 | čiortas (čiartas) || 59 | nelabošius 100 | šilinis 
23 | damavykas 60 | nelabukas 101 | šilovelnis 
24 | degutis 61 | nelaikas (-is) 102 | šlubis 
25 | diablas 62 | paibelis 103 | špėras 
26 | dvasia 63 | peibelis 104 | špėriukas (-ukas) 
27 | drignius 64 | paralius 105 | tas 
28 | gabikis (-ė) 65 | patempionas 106 | trimpa 
29 | galas 66 | pygmė 107 | uodeguotasis 
30 | jaujinis 67 | pikta (-oji) dvasia || 108 | velnias 
31 | judošius 68 | piktas (-asis) 109 | velinas 
32 | juodasis 69 | piktadvasiukas 110 | velniukas (-iūkš- 
33 | juodukas 70 | pikčius tis) 
34 | ilgauodegis 71 | piktybė 111 | vels 
35 | kaukas 72 | piktis 112 | vienšniurkšlis 
36 | kablys 73 | pikis 113 | vilnonis 
37 | keblys 74 | pikulas 114 | vokietis 
38 | kelmas 75 | pinčiukas 115 | vokietukas 
39 | keptas 76 | pindukas 116 | žaliaragis 
40 | kipšas (-is) 77 | ponaitis 117 | žaltys 
41 | kipšiukas (-ukas) || 78 | pragarinis ir kt. 
42 | Iedokas 79 | pragaris 


velnio vardai kaip aičiukas, bėdelis, biznius, drignius, judošius, 
nelabybė, nelaboji, nelabšis, nelabošius, nakšis, napštis, nelaikis, 
pygmė, pikčius, piktis, pikis, pragarinis, prūsas, raguotasis, skel- 

tanagis, raistinis (LKŽK) tautosakoje iš viso retai teminimi. 
Vietovardžių Lietuvoje, be velnio, daugiau yra padarytų tik iš 
piktasis arba jam giminingų žodžių (užfiksuota daugiau kaip 
100, nors kai kurie iš jų, kad ir turėdami šaknį piki-, galbūt 
nesisieja su mitine būtybe). Labiausiai jie paplitę Žemaitijoje, 
iš dalies vidurio ir rytų Lietuvoje. Užfiksuota apie 20 vietovar- 
džių, padarytų iš žodžio kipšas. Jie paplitę tik Žemaitijoje. 
Vietovardžių, padarytų iš kitų velnio vardų, retai tepasitaiko 
(VK). 

Didesnė velnio vardų dalis yra lietuviškos kilmės, tačiau 
pasitaiko ir skolinių iš slavų (biesas, čiartas, čiortas, Iedokas, 
neprietelius, nečystasis, nečystikas, nečysčius, paibelis, smakas), 
vokiečių (bėdelis, brantas, budelis, pikis, raudonjekskis, hibr.), 
latvių (piktpūkis, hibr.), žydų (šėtonas), graikų (per slavus) 
(diablas) kalbų. Dalis iš tų skolinių į lietuvių kalbą atėjo bend- 
raujant lietuviams su artimiausiais kaimynais. Jie nepaplito 
visoje Lietuvoje, o yra vartojami tik pasienio srityse, pvz., 
damavykas — Baltarusijos TSR, raudonjekskis, bėdelis, bude- 
lis — buv. Vokietijos (dab. Kaliningrado sr.). Kiti skoliniai 
(kaip šėtonas, nečystasis su visais savo giminaičiais, biesas) 
išplito kartu su krikščionybe per religinio turinio raštus ir to- 
dėl žinomi beveik visoje Lietuvoje. 

Vieni lietuviškos kilmės velnio vardai daugiau ar mažiau 
žinomi visoje Lietuvoje, pvz.: piktasis, nelabasis, negerasis, 
kipšas, kiti užfiksuoti tik atskirose etnografinėse srityse. Turi- 
mais duomenimis, kelmas (LKŽK), nakabis, nakabisėlis, nak- 
šis, napštis, nelabis, nelabšis, nelabošius, piktybė — labiau pap- 
litę Žemaitijoje, bukis — Suvalkijoje, gabikis, drignius — Že- 
maitijoje ir Suvalkijoje, aičiukas — Dzūkijoje, naktinis — rytų 
Lietuvoje, negeroji, pinčiukas, pindukas, raistinis — rytų Lie- 
tuvoje ir Dzūkijoje. 

Dauguma velnio vardų pasako arba jo būdą — dažniausiai 
blogumą, piktumą (negerasis su Visais savo giminaičiais, nela- 
basis, piktasis, kipšas, blogasis, pygmė, Iedokas...), arba išorės 
ypatybes (bekulnis, bigius, bukas, juodasis, ponaitis, kablys, 
nakabis, raguotasis, raudondantis, raudonjekskis, skeltanagis, 
striukis), arba gyvenamąją vietą (balinis, pragarinis, raistinis, 
šilinis). Ko gero, šiuos vardus imta vartoti, nenorint paminėti 
tikrojo velnio vardo. Tai ne kartą yra pažymėję ir patys velnio 
vardų pateikėjai bei užrašytojai. Pvz., prie vardo negerovė nu- 
rodoma: „Seni žmonės taip velnią vadina, nenorėdami pavar- 
toti jo tikro vardo“, prie nelabšis — „Davatkų kalboj, nes vel 
nio ar šėtono nenor ištarti, todėl sako nelabšis“, prie raistinis — 
„Dzūkai nemini velnio, vadina kitaip: raistinis, tas, anas, jis“. 

Dažnai nurodoma, kad kelmas, nakabis, brantas ir kt. yra švel- 
nesni, mandagesni keiksmažodžiai už velnią (LKŽK). Tokie 
velnio vardai, kaip aičiukas, baubas, bukis, gabikis, nelaikis, 
pindukas, pinčiukas, spirukas, taip pat jau paminėti balinis, rais- 
tinis, Šilinis anksčiau galėjo būti vartojami ir kitoms dvasioms 
vadinti, būtent: nelaikis — ne laiku mirusio žmogaus, šilinis — 
miško, raistinis — raisto, balinis — balos, gabikis — pirties, pin- 
čiukas, pindukas — tvarto, spirukas — gyvenamųjų namų. Pa- 
staruoju metu su velniu painiojamos ir jo vardu vadinamos 
net tokios palyginti savarankiškos mitinės būtybės kaip laumės, 
kaukai, aitvarai, o šių būtybių vardai irgi retkarčiais pavarto- 
jami velniui pavadinti (BLS 136, 225; LTR 776/240/, 826/61 |). 
Nors, antra vertus, galima ir kita prielaida: galbūt velnias jau 
iš seno buvo vadinamas šiais vardais, Žiūrint kur ir kokiu pa- 
vidalu pasirodydavo, su kokiais gamtos ir visuomenės reiški- 
niais buvo siejamas. Galbūt jam iš seno buvo būdinga vardų, 
išvaizdos ir funkcijų įvairovė? Atsakyti į šį klausimą turėtų pa- 
dėti tolesnė velnio vaizdinio analizė. 

Retkarčiais velniai lietuvių tautosakoje turi ir tikrinius var- 
dus. Liaudies pasakose, sakmėse (ypač etiologinėse) ir tikėji- 
muose dažniausiai minimas Liucipierius. Šiuo vardu vadinamas 
ypatingas velnias — velnių vyresnysis, velnių karalius. Kadan- 
gi lietuviams šis vardas neįprastas, todėl tardami jį įvairiausiai 
iškraipo, sako: Licipieras, Liciperis, Licipierius, Liciperas, Liu- 
cipieras, Liuciperis, Liuciperius, Liucipierius ir t. t. Dar varto- 
jami vardai: Licas, Liucius, Licijonas, Liuciponas, Liucips, Bel- 
zebubas (Belzabubas, Balzebubas, Belzebugas, Balzabubas), Vel- 
zebubas, Antikristas ir kt. Visi šie vardai Lietuvoje išplito kar- 
tu su krikščionybe. Religiniuose raštuose jais vadinamas visų 
piktųjų dvasių valdovas. 

Be šių krikščionių piktosios dvasios vardų, velniai lietuvių 
tautosakoje kartais turi ir kitokius tikrinius vardus. Kokiais 
liaudiškais tikriniais vardais velniai yra vadinami, rodo 3 lentelė, 
kurioje taip pat yra pažymėtas kūrinio su tikriniu velnio vardu 
šaltinis ir siužeto tipo numeris kataloguose (AT ir LPK). 

Tikriniai liaudiškieji velnio vardai, kaip ir bendriniai, rodo 
jo gyvenamąją vietą (Labelis, Lobinis, Pabaliukas, Pilypas 
Pabalinis), išorės ypatybes (Kaulinis Diedas, Šlubis), dar kiti 
galbūt specifinę kilmę (Bauba, Baubutis, Baukas, Baukė, Bukas, 
Kukis, Kukas, Šiošė) ar net dievišką prigimtį (Deivas, Deivutis). 
Kai kurie minėtieji tikriniai velnio vardai lietuvių tautosakoje 
vartojami kitoms mitinėms būtybėms ar sumitologintiems ob- 
jektams pavadinti. Pavyzdžiui, Baubu vadinama baidyklė, šmėk- 
la, kuria gąsdina vaikus (LKŽ I 685), Kuku — senovėje gyvenęs 

3 lentelė 


TIKRINIAI LiIAUDIŠKIEJI VELNIŲ VARDAI 


Baltramiejus 
Baltrukas 
Balvonas 
Bauba 
Baubutis 
Baugis 
Baukas 
Baukė 


Baukis 
Baukus 
Bėda 
Bukas 
Būkas 
Bukis 
Čiukutis 
Deivas, Deivutis 
Dudukas 
Dulius 
Dundulis 
Ežeras 


Gabras 
Gotlibs 
Grigulis 
Griška 
Jaučio kula 
Jeskrienka 
Ješius 
Jokūbas 
Karnauka 
Kaulinis diedas 
Kilbukas 
Klimukas 
Kukas 
Kukis 
Kunkulas 
Labelis 
Libukas 
Lyšelis 
Lobinis 
Loputis 
Martynukas 
Maura 
Mykolas 


Vardas 


LIETUVIŲ TAUTOSAKOJE 


Kūrinio šaltinis 


LTR 759/32/ 





Kūrinio tipo Nr. 


T 822* 


A 
LMD I 144/54/; LTR 743/98/| AT 822* 


LTR 4441/33/ 
LTR 4551/99/ 
LTR 3517/1734/ 
LTR 1259/91/ 


AT 822* 
AT 822* 
AT 822“ 
AT 822* 


BLP II 59 —60; LTR 768/631/, AT 822* 
LTR 4850/105/, 4883/1148/ | AT 822* 


2786/182/ 

LTR 3116/1612/ 

LTR 1561/23/ 

LTR 217/157/, 4773/141/ 
LTR 1574/87/ 

TD VI 169 

LTR 783/608/ 

BLP I 32 

TD VI 165 

LTR 662/296/ 


BLPY IV 55; LTR 768/68/ 


LTR 337/15/ 
LTR 462/332/ 


LTR 1172/10/ 
DSPŽ 1 134—-135 
LTR 1561/72/ 
LTR 265/225/ 
LTR 1769/12/ 
BLS 375 

LTR 4056/26/ 
BLP II 58; LTR 1344/2/ 
LTR 4441/44/ 
BLP I 65-72 
LTR 5077/119/ 
LTR 1000/94/ 
LTR 42/7/ 
LTR 2812/160/ 
LTR 5201/11/ 
LTR 1032/156/ 
LTR 208/99/ 
LTR 368/272/ 
LMD 1 606/3/ 
LTR 4232/461/ 
LTR 42/46/ 
LTR 1278/29/ 
LTR 1065/24/ 


AT 1165 +822* 
AT 822* 

AT 822* 

AT 822* 

AT 822* 

AT 822* 

LPK 3306+-3345 
AT 822* 

AT 822* 

LPK 3680 

AT 822* 

AT 822* 

AT 113041062+ 
+1072+ 1071 +1083 
AT 822* 

AT 1165 

AT 822* 

AT 822* 

AT 822* 

LPK 3302 

LPK 3340 

LPK *762 (AT 1000) 
AT 822* 

AT 313A 

AT 822* 

LPK *762 (AT 1000) 
AT 1165 +822* 
AT 822* 

LPK 3253 

AT 822* 

AT 822* 

AT 822* 

AT 822* 

AT 822* 

LPK 3613 

AT 822* 

AT 1165+ LPK 
3277 +3282 

3 lentelė (tęsinys) 








El Vardas | Kūrinio šaltinis Kūrinio tipo Nr. 
44 | Obelis LTR 2083/676/ AT 822* 
45 | Obrelis LMD I 809/5/ AT 822* 
46 | Pabaliukas LTR 1713/16/ AT 822* 
47 | Petras TD VI 170 AT 822* 
48 | Pilypas LTR 741/8/ LPK 3285 
49 | Pilypas Pabalinis | LTR 3484/14/ AT 822* 
50 | Rainys LTR 804/140/ AT 822* 
51 | Raubis TD VI 165 AT 822* 
52 | Šaksej-Maksej  |LTR 792/95/, 952/36/ AT 822* 
53 | Šepškis DSPŽ I 376—378 LPK 3320 
54 | Šiošė LTR 787/27/ AT 822* 
55 | Šlubis DSPŽ Il 14-17 LPK 3276 
56 | Totorius LTR 1300/201/ AT 822* 
57 |Traškutis LTR 4858/19/ AT 822* 
58 [Vaitiekus LTR 774/21/ LPK 3290 


paukščių karalius (BLPY III 54—55; DSPŽ II 326), Šioše — 
gyvatė (žr. mįslę „Šioše šiluosi, rojis laukuosi, stakanis vande- 
ny, tisvilis dungu — gyvatė, vasarojus, žuvis, angelas — MT 
III 180), Duduku — „kukučių būrio, kukučių šeimos paukštis“ 
Upupa epops (LKŽ VI 817—818), kuriam pagal mitinę poe- 
tinę lietuvių tradiciją priklauso ypatinga vieta: kartais jis sieja- 
mas su Perkūnu (LKŽ II 79), kartais — su jo priešininku velniu 
(92, 211); o vaikų tautosakoje jis dažniausiai vadinamas kuku- 
čiu ir apdainuojamas kaip šilko lizdą vejantis, aukso kiaušius 
dedantis (LDK Vk 449), Dunduliu — Perkūnas (13, 169 161). 
Dauguma tikrinių velnio vardų sutampa su Žmonių vardais 
(Baltramiejus, Baltrukas, Griška, Jeskrienka, Ješius, Jokūbas, 
Klimukas, Mykolas, Petras, Pilypas, Vaitiekus ir kt.). Tokiais 
tikriniais žmonių vardais velnias vadinamas neatsitiktinai. Pa- 
vyzdžiui, Baltramiejumi, Baltruku, Gabrieliumi, Mykolu lietu- 
vių tautosakoje vadinamas ne tik pats velnias, bet ir su juo sie- 
jami žvėrys: vilkas, meška, kiškis (žr.: LDK Vk 406; AT 1072; 
LTR 224/556/, 1982/31/, 3128/64/...*). 

Lietuvių liaudies sakmėse ir pasakose kartais vaizduojami 
ir kiti velnio šeimos nariai — jo motina, žmona ir vaikai. Vel- 
nio žmona vadinama velniene (DSPŽ II 71—72), velnio boba 
(LTR 1237/404|/), velnenka (BLY 378—379), o vaikai — mažy- 
binėmis formomis (vėlniukas, velnuitis, velniūkštis..). Nors 


0 * Daugtaškis po tautosakos kūrinių signatūrų rodo, kad teiginiui pag- 
rįsti turima daugiau duomenų, tačiau dėl vietos stokos jie nenurodomi. 

kur kas dažniau šitomis žodžių formomis vadinamas ir pats 
velnias. | 
Kaip matome, velnio vardai nevienodai populiarūs ir labai 
įvairūs pagal kilmę, semantiką, santykį su liaudies ir krikščio- 
nybės tradicijomis. Sprendžiant iš vardų, pats velnio vaizdinys 
turėtų būti sudėtingas, ilgaamžis, patyręs daug įtakų ir vidinių 
transformacijų. Jau vien vardai rodo, kad velnio vaizdinys turi 
du sluoksnius: liaudiškąjį ir krikščioniškąjį — be daugelio liau- 
diškų vardų, jis vadinamas ir tokiais, kuriais Lietuvoje buvo 
vadinama krikščionių piktoji dvasia. Vieni iš jų (pvz.: šėtonas, 
judošius, Liucipierius, Belzebubas, Antikristas ir kt.) į vartoseną 
pateko iš religinių raštų. Tuo tarpu kitų (pvz., piktasis, piktoji 
dvasia, negerasis, negeroji dvasia, nelabasis ir kt.) kilmė sudėtin- 
gesnė. Nors lietuviškuose religiniuose raštuose jais irgi vadinama 
krikščionių piktoji dvasia, tačiau liaudyje jie galėjo būti 
žinomi jau ir prieš krikščionybę, nes, kaip toliau matysime, 
panašioms į velnią kitų tautų mitinėms būtybėms (pvz., prūsų 
Patului, germanų Odinui) jau iš seno buvo būdingas piktumas. 
Ypač daug pasako populiariausias nagrinėjamos mitinės bū- 
tybės vardas velnias. Nors, įvedus krikščionybę Lietuvoje, jis 
tapo norminiu krikščionių piktosios dvasios pavadinimu, tačiau, 
kaip parodė kalbininkų tyrimai (apžvelgti I skyriuje), tai yra 
senas lietuvių žodis, kurio šaknis semantiškai sietina su mirimu, 
ganymu, valdymu, įžvalgumu ir daugeliu kitų dalykų. Panašios 
reikšmės tikriausiai buvo suteikiamos ir šio vardo turėtojui. 
Dalis velnio vardų rodo jo keistą, deformuotą išvaizdą. Spren- 
džiant iš vardų (bekulnis, biznius, bigis, bukis, kablys, keblys, 
nakabis, naginas, pikis, pinčiukas, pindukas, ragius, raguotasis, 
raguotis, ilgauodegis, uodeguotasis, juodasis, juodukas, striukis, 
Baukis, Bukis, Kukis, Kaulinis diedas, Šlubis ir kt.), velnias buvo 
įsivaizduojamas kreivas, šleivas, susisukęs, sudžiūvęs, apsileidęs, 
striukas, bekulnis, raguotas, naguotas, kaulinis, uodeguotas, 
juodas ir t. t. Šitaip įvairių tautų mitologijoje įsivaizduojamos 
chtoniškosios (žemės ir ypač požemio) mitinės būtybės, simboli- 
zuojančios gaivališkas, sunkiai pažabojamas, neretai destruk- 
tyviąsias Žemės ir požemio jėgas. Minėti velnio vardai (nors kai 
kurie iš jų galbūt yra ir krikščioniškos kilmės) leidžia padaryti 
prielaidą apie velnio priklausymą žemės ir požemio sferai (ją 
toliau bus stengiamasi pagrįsti ir kitais duomenimis). Kad vel- 
nias buvo įsivaizduojamas kaip žemės ir požemio būtybė, iš 
dalies rodo ir jo gyvenamoji vieta — balos, raistai, miškai (Žr. 
jo vardus balinis, raistas, raistinis, šilinis, šilovelnis ir kt.). Velnio 
chtoniškumui paliudyti ypač reikšmingi vietovardžiai. Kaip 
jau buvo minėta, velnio vardu dažnai vadinami raistai, balos, 

ežerai. O kartais atskiros landšafto dalys yra vadinamos net at- 
skiromis velnio kūno dalimis. Pavyzdžiui, akivaras yra vadi- 
namas Velnio akimi, kelmynė — Velnio barzda, bala — Vel- 
nio nasrais, akmuo — Velnio galva, brasta — Velnio skreitu 
ir pan. (VK). Remiantis šiais vietovardžiais, galima padaryti 
dar ir kitą prielaidą, — kad velnias buvo ne tik įsivaizduojamas 
kaip chtoniška mitinė būtybė, bet kartais būdavo tiesiog tapati- 
namas su požemiu ir žeme. Šiuo požiūriu labai įdomi pasaka 
„Įganyta karvė“ (AT 1161A), kur velnias akėčias palaiko šuko- 
mis. Pasakoje šaipomasi iš velnio nenuovokumo, nors jis čia, 
ko gero, pasielgia visiškai logiškai pagal senąją liaudies pasau- 
lėjautą. Sutapatinus velnią su žeme, akėčios seniau galėjo būti 
taip įsivaizduojamos ir metaforiškai vadinamos velnio šukomis. 
Lietuvių liaudies mįslėse akėčios, kaip ir grėblys, iš tiesų kartais 
vadinamos šepečiu, atseit šukomis (LT V 630, 633). 

Sprendžiant iš vardų, velnias buvo įsivaizduojamas ne tik 
kaip pelkių, raistų, miškų, bet ir kaip žmogaus gyvenamųjų bei 
ūkinių pastatų būtybė (žr. vardus gabikis, bildukas, jaujinis). 
Apskritai velnio vardai rodo, kad pats velnio vaizdinys yra tar- 
si prieštaringas, kad jame yra užfiksuotos kai kurios priešybės. 
Jis įsivaizduojamas ir pagyvenęs, ir jaunas (plg. vardus ponas — 
ponaitis, vokietis — vokietukas, velnias — velniukas, biesas — 
biesukas ir kt.), ir nepaslankus, ir labai greitas (plg. jo vardą 
kelmas ir posakius: „bėga kaip šimtas velnių“ — labai greitai, 
„greitas kaip velnias“); jis ne tik juodas, bet kartais ir žalias, 
raudonas, net rainas (juodasis, juodasis ponaitis, juodukas, — žd- 
liaragis, raudondantis, raudonjekskis, rainasis, Rainys); susijęs 
ne tik su požemio gyvūnais gyvate ir žalčiu, bet ir su Žemės 
gyvuliais, o kartais net ir su kai kuriais paukščiais (plg. vardus 
Šiošė, žaltys ir skeltanagis, Dudukas, Kukas). Tolimą, netiesio- 
ginį velnio ryšį su gyvuliais rodo ir tokie jo tikriniai vardai kaip 
Baltramiejus, Baltrukas, Martynukas, Mykolas. Šiais vardais 
vadinamiems šventiesiems neretai priskiriama gyvulių, ūkio 
globa. Velnias galėjo būti siejamas ir su mirusiaisiais (plg. var- 
dus nelaikas, nelaikis, galas, Kaulinis diedas, paibelis, velnias). 

Mitologiniu požiūriu reikšminga, kad velnias vadinamas 
nuodingų, žmogaus psichiką veikiančių, haliucinacijas suke- 
liančių augalų vardais (drignius, plg. drignė — durnaropė, 
hyoscyamus niger, LKŽ II 709; čemerys, plg. čemerys — nuo- 
dingas augalas, veratrum album, LKŽ II 67) ir kad svaigieji gė- 
rimai bei tabakas vadinami velnio vardais. Senosiose religi- 
jose svaiginantys, haliucinacijas sukeliantys augalai ir gėrimai 
buvo laikomi ypač mitologiniu požiūriu svarbiais, esą padedan- 
čiais bendrauti su dievais, 

Išvaizda. Apie velnio išvaizdą užsimenama daugiau kaip 
pusėje visų mitologinių sakmių apie velnius, daugelyje pasakų 
apie kvailą velnią ir kituose kūriniuose. Tačiau neretai sakoma, 
kad velnias į tą ar tą pasiverčia; vadinasi, tai yra tarsi antrinis 
jo pavidalas. 

Kokiais pavidalais velniai pasirodo lietuvių mitologinėse 
sakmėse, rodo 4 lentelė, sudaryta remiantis 2000 šių kūrinių; 
13930iš jų yra užsimenama ir apie velnio išvaizdą. 

Kaip matyti iš 4 lentelės, velnias lietuvių mitologinėse sak- 
mėse matomas įvairių pavidalų, tačiau dažniausiai pasirodo 
antropomorfiniu (žmogaus) pavidalu. Mitologinėse sakmė- 
se neretai nurodomi ir tokio žmogiško velnio išskirtiniai bruo- 
žai: amžius, luomas, profesija arba šie bruožai lengvai atsekami 
iš konteksto. 

Velnias pasirodo arba kaip jaunas žmogus (jaunikaitis), 
arba kaip pagyvenęs, senas. Mitologinėse sakmėse ir pasakose 
apie kvailą velnią ši mitinė būtybė dažniau turi jauno žmogaus 
išvaizdą, o stebuklinėse pasakose („Mergaitė padeda herojui 
pabėgti“ — AT 313, 313A, 313B, 313C; „Jaunuolis, paverstas 
į arklį“ — AT 314; „Bernas veda velniūkštę“ — AT *424; 
„Pragaro katilo kurstytojas“ — AT 475 ir kt.) — pagyvenusio, 
seno. 

Lietuvių mitologinėse sakmėse ir pasakose apie kvailą vel- 
nią ypač mėgstama velnią vaizduoti kaip ponaitį. Kartais nu- 
sakomi ir tipiškiausi to ponaičio apdaro atributai: skrybėlė 
(BLS 161, 194, 199; LMD I 183/95/; LTR 262/271/, 783/174/...), 
batai (BLS 283, 386, LTR 768/242/...) arba tiesiog sakoma, 
kad tai labai gražiai apsirengęs ponaitis (BLS 185, 260, 277, 
366; LTR 265/211/), 324 /6/...). Ponaičio pavidalas velniui 
yra toks įprastas, kad kartais jis tiesiog vadinamas ponaičių. 
Ir kai patarlėje sakoma: „Gražus kaip ponaitis iš pjaunių“ 
(LKŽK), iš karto suprantama, kad turimas galvoje velnias. 
Kaip ponaitį liaudis velnią įsivaizduoja ir vadindama jį vokie- 
tuku, atseit kitaip negu lietuvių valstiečiai apsirengusiu Žmogum. 
Kartais irgi pabrėžiama, kad jis su skrybėle* (DSPŽ I 58; BLS 
376; LTR 758/4/), su batais (LMD I 817/16/; LTR 758/4/) 
arba nurodoma, kad tai esąs „gražiai apsirengęs vokietukas“ 
(LTR 783/543/). Kaip vokietukas velnias dažniau įsivaizduoja- 
mas Žemaitijoje ir Suvalkijoje užrašytose sakmėse. Apie šį vel- 
nio pavidalą užsimenama ir mūsų liaudies minklėse. Sakoma: 

* Lietuvių liaudies tikėjimuose sakoma, kad velnias skrybėlę siuvasi 
iš nagų, kuriuos žmogus nupjaustęs numeta (92, 163; LTR 611/54/, 780/107/, 
1032/241, 242/.. J). 

Eil. 
Nr. 


4 lentelė 


VELNIO IŠVAIZDA LIETUVIŲ MITOLOGINĖSE SAKMĖSE 


Sak- 

Išvaizda mių 

sk. 
Antropomorfinė (982) 
Pagal luomą «........ (249) 
Ponas (ponaitis) ...| 232 
Kunigas .......... 17 
Pagal verslą......... (52) 
Medžiotojas ....... 19 
Muzikantas ....... 8 
Batsiuvys ......... 7 
Kalvis............ 6 
Įvairaus verslo..... 12 
Pagal tautybę ....... 52) 
Vokietis (vokietukas)| 52 
Pagal pažintį ........ (113) 
Nepažįstamas ..... 79 


Pažįstamas ........ 34 
Pagal amžių ir lytį ...| (697) 
Jaunikaitis ........ 363 
Vidutinio amžiaus. .| 220 
Vaikas (berniukas) .| 51 
Mergina 8 
Moteris........... 22 


—-—-— ————————————————————— 


Šuo 


Kiti žvėrys........ 
Paukštis 


6 


5 


6 


Sak- 
Išvaizda mių 
sk. 
Senas žmogus ..... 13 


Turi ypatingų bruožų.| (228) 
Su ragais (uodega) .| 40 
Su gyvulio koja ...| 35 
Be šnirpšlių (1 šnir- 


Baisus ............ 
Bjaurus ........... 
Raudonai apsirengęs 
Žaliai apsirengęs ... 
Vienakis 
Pūkuotas.......... 
Nuogas........... 


CFPFLEBEBUUUO0NLU 


Varna 
Kalakutas......... 
Tetervinas......... 
Antis............. 


£ 
S 
| 
anna 
km 
NAKFLLBLLAU 


Kitos žuvys ....... 
Šliužas, roplys ....... ( 

Žaltys „L... 

Gyvatė 


= N 
— 


c0oBELU1OL0W0 


Vabzdys ............ 
Musė............. 


ai 
o 
ė. 
p 
[5] 
NNAOD 
Nuo 


4 lentelė (tęsinys) 








| 
, Sak- , Sak- 
Eil Išvaizda mių | EI Išvaizda mių 
sk. | sk. 
| 
III | Įvairi (43) 3 | Neapibrėžtas pavidalas, (22) 
1 Negyvas daiktas ..... (10) Koks daiktas su uo- 
Karieta ........... 3 dega.............. 1 
Statinė. ........... 2 | Nei žmogus, nei gy- 
Šepetys „LL. 2 vulys „L. 1 
Kiti daiktai ....... 3 Juodas sutvėrimas. . 1 
2 | Gamtos reiškinys ....| (11) Maišo pavidalo ... 1 
Ugnies kamuolys .. 3 Visas pasišiaušęs ... 1 
Juodas kamuolys .. 2 Pūkuotas ......... 1 
Juodas stulpas..... 2 Gauruotas, su ran- 
Ugnis <... o. 1 kom ir kojom..... 1 
Kamuolys......... 1 Gauruotas ........ 1 
(Oro) stulpas...... 1 Kas baltas ........ 1 
Baltas stulpas ..... 1 Kiti <<... 13 


Striukas bukas vokietukas. 

Atmink kas? — Velniukas (IŠLM 8). 

Velnias ponaitis dažnai žmonėms pasirodo pėsčias, kartais — 
važiuotas arba raitas. Velnias važiuoja dvejetu (BLV 355; 
BLS 269; LTR 783/175/), ketvertu (BLV 275; BLS 268; LTR 
977/339/, 982/2/, 2414/34/) ar net aštuonetu (BLS 130) arklių. 

Kaip matyti iš lentelės, santykiaudamas su žmonėmis, vel- 
nias kartais pasirodo pasivertęs kunigu, medžiotoju, muzikan- 
tu, kalviu, batsiuviu. 

Neretai velnias ponaitis, jaunikaitis ar šiaip velnias Žmogus 
turi ir išskirtinių išorės ypatybių, kurios priartina jį prie gyvulių — 
turi ragus, ne žmogaus kojas ir nosį. 

Apibūdinant žmogiško velnio išvaizdą, retkarčiais užsimena- 
ma ir apie jo spalvą. Dažniausiai teigiama, kad velnias yra ar- 
ba juodai apsirengęs (DSPŽ II 54; BLV 355; BLPY II 208; 
LTR 284/541/, 758/4/...), arba iš viso juodas (BLS 119, 263, 
396; BLP II 63; BLPY IV 78; LTR 619/90/...). Ypač juodumas 
pabrėžiamas tose sakmėse, kur jis vaizduojamas su ragais ir 
uodega. Ši velnio išvaizdos ypatybė gan stipriai įsigalėjusi 
XIX-XX a. žmogaus sąmonėje ir dažnai minima mūsų liau- 
dies patarlėse, priežodžiuose, mįslėse. Sakoma: „Visi velniai 
juodi“ (LT V 279), „Visi velniai juodi, nė vieno nėra balto“ 
(LKŽK), „Tegul bus tavo velnias juodesnis“ (LKŽK), „Juodas 
velnias visą auksą maišo (žarsteklis)““ (LKŽK), „Un auksa 

krėsla juodas velnias sėdi (puodas an žarijų)“ (LKŽK), „Rau- 
donas liežuvis juodą velnį laižo (ugnis katilą)“ (LKŽK). 

Taip labai išpopuliarėti šiai velnio išorės ypatybei padėjo 
bažnytinė ikonografija, kurioje velnias paprastai vaizduojamas 
juodas. Kad kartais velnias buvo vaizduojamas pernelyg juodas, 
pastebėjo mūsų liaudis ir tai išreiškė patarlėje: „Ne toks vel- 
nias juodas, kaip jį maliavoja“ (LT V 236). 

Retai velnias vaizduojamas baltas (BLS 114, 406; LTR 262 
/102/), o su raudona spalva jis siejamas šiek tiek dažniau. Vel- 
nias vaizduojamas kaip „vokietukas su raudona kepuraite“ 
(LMD I 113/52/), kaip žmogus, kurio „kojos kaip arklio, rau- 
donu švarku, visas apžėlęs“ (LTR 2268/13/), žmogysta, kurios 
„Kojos riestos ir uodega užpakaly, akys raudonos ir vi- 
sas juodas“ (BLS 218), batsiuvys, kuriam „prie kožno žodžio 
iš burnos ugnis lekia“ (LTR 2268/264/), kaip bjaurus mėlynas 
žmogus raudonais dantimis (LTR 1056/18/), kaip ponaitis rau- 
donais rūbais (LTR 544/225/) ir t. t. 

Ir pagaliau keletoje sakmių bei pasakų velnias vaizduoja- 
mas kaip žaliai apsirengęs Žmogus (BLV 379; LTR 1058/9/, 
832/644|, 407/31/), žmogus „žale sermėga ir raudona kepure“ 
(BLV 340). 

Kita tipiška velnio išvaizdos forma — zoomorfinė. Vel- 
nias pasirodo a) gyvulių, b) žvėrių, c) paukščių, d) žuvų, e) rop- 
lių ir f) vabzdžių pavidalu. 

Kartais teigiama, kad velniai žmonėms dažniausiai pasirodo 
kaip gyvuliai (LTR 1289/187/) arba tik kaip gyvuliai (LTR 1755/ 
129/). Nors dėl krikščionybės įtakos tikima, kad velnias negalįs 
pasiversti šventu gyvuliu avim, avinėlių (LTR 293/611/, 1284/ 
81, 337/, 1286/47|...), tačiau sakmėse jį matome visų be išim- 
ties gyvulių pavidalo. Žvėrių išvaizdą velnias turi daug rečiau 
negu gyvulių. Kiek įprastesnis jam yra zuikio pavidalas. Vel- 
nias, pasivertęs vilku (BLS 275; LTR 1600/59/), meška (BLV 
363; LTR 45/31/), vovere (LTR 828 /371/), lape (LTR 828/ 
374|), ežiu (LTR 350/252/), beždžione (LTR 787/11/), pami- 
nėtas tik po vieną kitą kartą. Įtartina, ar kai kurios sakmės, 
kuriose velnias vaizduojamas kaip voverė, lapė, ežys, yra auten- 
tiškos. 

Retai velnias vaizduojamas ir kaip paukštis. Jam būdinges- 
nis tik juodvarnio (varnos) pavidalas (BLP II 93; BLV 344; 
BLS 146— 150, 152—155, 279; LMD I 573/15/...). 

Iš sakmės „Muzikantas velnių puotoj“ (LPK 3276) matyti, 
kad daugelis lentelėje nurodytų velnio išorės ypatybių yra antri- 
nės ir kad velnias jas įgauna, tik norėdamas žmogui pasirodyti. 
Joje vaizduojama, kaip muzikantas velnių rūmuose paprastom 


44 


akim mato ponus, o patepęs jas stebuklingu skysčiu, vietoj 
ponų išvysta velnius. Gaila, kad sakmėje neparodoma, į ką 
tie velniai panašūs. Tik keliuose jos variantuose sakoma, kad 
velniai buvę su ragais, uodegom (DSPŽ II 14—17: BLS 173, 
184). Ko gero, XIX — XX a. žmonės, sakydami, kad muzikan- 
tas vietoj ponų pamatė velnius, tuos velnius taip ir įsivaizduoja, 
kaip jie rodomi bažnytinio meno. Šitaip kartais įsivaizduojama, 
kad iš tokio pirminio pavidalo velnias pasiverčia vaiku (LTR 
888c/648/, 990/11/) ar mergai besiperšančiu ponaičiu (BLS 
368). Tačiau keliuose tos pačios sakmės variantuose muzikantas, 
ir pasitepęs akis, mato velnius ponaičiukų pavidalo (BLS 439, 
442: LTR 776/144/) arba vietoj ponų mato varnas ir šarkas 
(LTR 776/240/), gyvates (BLS 193). 

Savotišku pavidalu velnias pasirodo kritišką momentą — 
kai yra šaunamas, mušamas, šventinamas, užgiedojus gaidžiui 
ir pan. Šaunamas velnias dažniausiai pavirsta degutu (smala) 
(BLP I 27; II 57, 58; BLPY IV 79, 80; LMD I 133/1, 152/...), 
retkarčiais — nuodėguliu ar kelmų (LMD I 144/34/; LTR 
814/19/). Į degutą velnias pavirsta, gaidžiui sugiedojus (LMD I 
105/1/), pašlaksčius šventintu vandeniu (BLP II 93; BLS 131), 
paminėjus dievo vardą (LTR 960/311/), sudavus nuodėguliu 
(BLS 380), rėžus atgalia ranka (BLP II 60), trenkus perkūnui 
(BLPY IV 82). Sudavus atžagaria ranka šermukšnio lazda 
(BLS 307), užmetus rožančių (LTR 851/72/), sugavus (BLS 
384) ar trenkus Perkūnui (LMD I 809/9/), velnias kartais pavirs- 
ta ir nuodėguliu. 

Ne tik velnio išvaizda, bet ir jo buveinė, maistas, visi daik- 
tai atrodo kitaip, negu iš tiesų yra. Tai matyti iš sakmių „Mu- 
zikantas velnių puotoj“, „Muzikantas pasikorėlės vestuvėse“ 
(LPK 3277), „Velnių vestuvėse“ (LPK 3278), „Mainai su velniu“ 
(LPK 3302). 

Iš pirmo žvilgsnio atrodo, kad visa šita velnio išvaizdos 
įvairovė yra chaotiška, neturi jokių dėsningumų. Labiau įsigi- 
linus, galima išskirti tam tikras tendencijas. Reikšminga yra tai, 
kad velnias sugeba keisti savo išvaizdą. Kitų indoeuropiečių 
mitologijoje Keisti savo išvaizdą ir pasirodyti įvairiais pavida- 
'ais visų pirma mėgsta chtoniškosios (žemės ir požemio) die- 
vybės, kurios paprastai yra susijusios su mirusiaisiais, gyvuliais, 
žemės derlingumu, turtingumu. Įvairiai (ir senas, ir jaunas) 
buvo įsivaizduojamas graikų požemio valdovas Aidas, sielų 
palydovas į pomirtinį pasaulį Hermis, gyvulių, laukų ir miškų 
dievas Panas, šiaurės germanų vyriausiasis dievas Odinas, jo 
„kraujo brolis“ Loki ir daugelis kitų (200, 176— 181, 203—213; 
268, 1, 292—294, 321—335; 2, 67—68, 241—243, 279— 280, 

415: 148, 64—68, 74—77; 24, 1567—1578, 1608— 1609). Vel- 
nio sugebėjimas pasirodyti įvairiu pavidalu paremia anksčiau 
iškeltą prielaidą apie jo chtoniškumą. Indoeuropiečių chtoniš- 
kieji dievai bei demonai dažnai mėgsta pasirodyti gyvūnų (ark- 
lio, ožio, gyvatės...) pavidalu arba kaip žmonės su gyvulių 
atributais (kojomis, ragais, uodega). Taigi ir gyvuliška velnio 
išvaizda sietina su jo chtoniškumu. Velnio chtoniškumą patvir- 
tina ir tai, kad jis būna šlubas, kuprotas, vienakis, didelis, tur 
kitų deformacijos bruožų, kurie būdingi neharmoningiems pa- 
darams, reiškiantiems chaotiškas gaivališkąsias žemės ir požemio 
jėgas. Antra vertus, įvairų pavidalą turinti (ypač gyvulio arba 
žmogaus su gyvulio atributais) viduramžiais buvo vaizduojama 
krikščionių piktoji dvasia; jai taip pat buvo priskiriamos įvai- 
riausios išvaizdos anomalijos. Kaip minėtieji velnio išvaizdos 
bruožai yra susiję su senesne jo prigimtimi ir Kas paveldėta iš 
krikščionių piktosios dvasios vaizdinio, turėtų parodyti toles- 
nė analizė. 

Kita velnio išvaizdos margumyno ypatybė — priešingų pa- 
vidalų gausumas. Velnias įsivaizduojamas ne tik kaip defor- 
muotas, bjaurus Žmogus, bet ir kaip labai gražus, ne tik senas, 
bet ir jaunas, ir kaip savas (savo, t. y. valstiečių, luomo atsto- 
vas), net pažįstamas kaimynas, ir kaip svetimas (kito luomo 
ar net tautybės atstovas), ir kaip gyvulys, ir kaip paukštis, ne 
tik juodas, bet ir baltas, žalias ar net raudonas. Sunku patikėti, 
kad velnio išvaizdos (ir vardų) priešybės būtų mechaniška 
kontaminacija, jos tikriausiai susijusios su specifine paties vaiz- 
dinio prigimtimi. Matyt, velnias iš seno buvo siejamas su prie- 
šingomis sferomis, objektais, reiškiniais ar jų ypatybėmis. 
O tai leidžia manyti, kad velnias iš seno galėjo būti įsivaizduo- 
jamas kaip tarpininkas (mediatorius) tarp priešingų sferų, ob- 
jektų ar reiškinių. Ypač šiuo požiūriu reikšminga, kad velnias 
pasirodo juodvarnio (varnos, kranklio) pavidalu. Šis juodas, 
mėsa (dvėseliena) mintantis paukštis, kuris žiemą vasarą sukio- 
jasi apie Žmogaus namus ir kapines, daugelio tautų mitologi- 
joje buvo įsivaizduojamas kaip tarpininkas tarp žvėrių ir paukš- 
čių, tarp gyvųjų ir mirusiųjų pasaulio, tarp žemės ir požemio, 
žemės ir dangaus, tarp gyvybės ir mirties (jo žinioje, kaip rodo 
pasakos, yra gyvybės ir mirties vanduo), tarp žiemos ir vasaros 
ir daugelio kitų priešingų sferų bei reiškinių (268, /, 245 — 247). 
Prielaida apie velnią — mediatorių toliau bus pagrindžiama 
ir kitais duomenimis. 

Remiantis velnio išvaizda, galima padaryti ir daugiau prie- 
laidų. Kadangi velnias dažnai įsivaizduojamas kaip Žmogus arba 
naminis gyvulys, tai jo vaizdinys negali būti labai archaiškas; 

jis iš esmės turėtų būti susiformavęs gyvulių augintojų visuome- 
nėje. Tik atskiros šio vaizdinio ištakos (susijusios su velnio žvė- 
ries, velnio gyvatės, žalčio, velnio juodvarnio pavidalu) gali 
nusidriekti į archaiškuosius pirmykštės bendruomenės laikus, 
kai buvo verčiamasi daugiau medžiokle. Velnio pomėgis pasi- 
rodyti gyvulių ar žmogumi su gyvulių atributais rodo artimumą 
gyvuliams. Gyvulių globa galėjo būti viena iš svarbių jo funkci- 
jų. Kadangi, nors ir mažiau, velnias buvo siejamas ir su žvėri- 
mis (plg. jo kiškio, vilko, meškos pavidalą), jis turėjo būti lai- 
komas gyvulių augintojams ir fnedžiotojams artima mitine bū- 
tybe. Be to, velnias, kaip matėme, dar mėgsta pasirodyti pasi- 
vertęs ponu, vokiečiu, kunigu, muzikantu, kalviu, batsiuviu. 
Iš to galima prielaida, kad senoji liaudies pasaulėjauta jį taip 
pat siejo su kitataučiais, privilegijuotų luomų atstovais, amati- 
ninkais. 

Atsiradimas ir likimas. Iš kur ir kaip atsirado velniai, 
aiškinama lietuvių liaudies etiologinėse sakmėse. Populiarios 
yra dvi sakmės apie velnių atsiradimą: „Gerų ir blogų angelų 
sutvėrimas“ (LPK 3001) ir „Blogų angelų sukilimas prieš dievą“ 
(LPK 3002). Pirmojoje iš jų velnius sukuria dievo pagalbinin- 
kas, kuris pats atsiradęs iš dievo spjaudalo (BLS 1, 2), arba die- 
vas pirmiausia jį sukūręs (BLV 279; LTR 828/375/). Dievas 
liepęs jam nert į vandenį ir išnešt putų (BLS 2), du akmenėlius 
(BLS 1). Pamirkęs į putas (BLS 2) ar tiesiog į marias (BLV 279; 
LTR 832/564, 565/) pirštą, dievas lašino lašus, ir iš jų darėsi 
angelai. Arba dievas mušė akmenėlius (BLS 1, 2), skėlė skiltuvų 
titnagą (BLV 280) — ir byrėjo angelai; o tą patį darydamas 
dievo pagalbininkas prikuria daugybę velnių arba angelų, ku- 
riuos dievas pavertė velniais. Daugėliškio apyl. užrašytame 
variante dievas žmones lipdo iš molio, papučia — ir jie skrenda 
ant žemės, o kai tą patį nori padaryti pagalbininkas, — jo kū- 
riniai tik kliba, o neskrenda. Dievas savo pagalbininką ir jo kū- 
rinius paverčia velniais (BLS 2— 3). Platelių apyl. užrašytoje sak- 
mėje teigiama, kad Petras per dešinį petį sėjęs angelus, o Liu- 
cipierius per kairį petį — velnius (LTR 758/83/). Kituose sak- 
mės variantuose sakoma, kad dievas leidęs savo pagalbininkui 
prikurti angelų iš vandens lašų, tačiau apribojęs laiką. Velnias 
pylęs vandenį visa sauja (LTR 914/2/) arba pylęs tol, kol pailso 
(LTR 828/375/) — ir prikūręs jų gyvą daugybę. Bausdamas 
dievas visus juos pavertęs velniais. 

Antroje sakmėje velniais paverčiami angelai, kurie ėmę ne- 
beklausyti dievo (LTR 743/100/), nusidėję dievui (LTR 759/28/), 
pasikėlę į puikybę (LTR 752/30/, 832/566/, 1032/211/), užsi- 
norėję patys kurti žmones (LTR 851/61/), būti lygūs dievui 

(LTR 489/24/, 961/108/). Už tai dievas ištrėmęs juos iš dangaus 
ant žemės arba į pragarą ir pavertęs velniais. 

Šios etiologinės sakmės apie velnių kilmę yra paremtos su 
krikščionybe susijusiais tikėjimais. Tikima, kad velniais dievas 
pavertęs nepaklusnius (LTR 832/556, 559, 577/...), prakeiktus 
(LTR 832/563/), blogus (LTR 828/247/, 832/671*, 678?/), 
pasikėlusius į puikybę (LTR 828/351/, 832/554, 570, 571...), 
norėjusius su dievu susilyginti (LTR 739/114/, 832/560/), su- 
kilusius prieš dievą (LTR 828/248, 251/, 832/568, 578/, 757109 /) 
ar šiaip nusidėjusius (LTR 739/117/, 832/3521, 558.../) ange- 
lus ir ištrėmęs juos į pragarą. Velnių vadas buvęs „didysis maiš- 
tininkas“ (LTR 739/117/), jis pirmas pasikėlęs į puikybę ir no- 
rėjęs su dievu susilyginti (LTR 832/594/). 

Be minėtų aiškinimų, pasitaiko tikėjimų, teigiančių, kad 
velniai atsiranda iš savižudžių (LTR 832/595/) arba iš angelų ir 
savižudžių (LTR 832/574, 5751/). Kartais bandoma suderinti 
šiuos du skirtingos prigimties tikėjimus. Sakoma, kad velniai 
atsiradę iš angelų, o dabar dauginąsi iš savižudžių (LTR 832/ 
576|). 

Užfiksuotas vienas kitas labai retas tikėjimas bei mitologinė 
sakmė, kurioje sakoma, kad velnią pagimdanti moteris, jei 
vyras dažnai šlapinasi prieš mėnulį (LTR 790/21/), kad velnias 
išsiritąs iš kiaušinio, jei vištą mėnesienoj „ažulipo“ nelabasis 
(LMD I 183/36/), kad velniai turį žmonas ir dauginąsi taip, 
kaip ir žmonės — „per savo šeimynas“ (LTR 374e/1243/). Kad 
velniai dauginasi taip pat kaip ir žmonės, t.y. gimdydami vaikus, 
matyti ir iš tų mitologinių sakmių, kuriose velnienė, neturėdama 
po ranka savojo, pažindo žmogaus vaiką (LPK 3297), arba vel- 
nias prie savo gimdančios žmonos kviečia paprastą moterį — 
priėmėją (LTR 957/91/), moko (LTR 260/260/), maudo (LTR 
840/194/) savo vaikus ir t.t. Velnio vaikai minimi patarlėse bei 
priežodžiuose. „Velnias negriebs savo vaiko“ — sakoma, tikin- 
tis, kad blogam žmogui visur pavyks (LKŽK). Arba: „Koks 
velnias, toks ir velniūkštis“ — sakoma, kai vaikas atsidavęs 
į tėvą (LKŽK). Velnio žmona (velnenka) su vaikais vaizduojama 
ir sakmėse bei padavimuose apie Kakšbalį. Pati velnenka sėdėjusi 
baloje ant geležinio krėslo, o jos vaikai ateidavę pas piemenis, 
jaunimą, šokdavę su mergomis, o kai kuriuos Žmones ir nuga- 
labydavę (BLV 378— 380). 

Kaip matome, į klausimą, iš kur atsirado velniai, atsakoma 
pagal du požiūrius: pagal krikščioniškąjį ir liaudiškąjį. Daž- 
nesnis aiškinimas, kad velniai atsiradę iš nusidėjusių angelų, yra 
perimtas iš religinių raštų (apie jį plačiau žr. skyriuje „Krikščio- 
niškasis velnio antsluoksnis“), o rečiau pasitaikantis — kad vel- 

niai atsiradę iš savižudžių — galbūt rodo liaudies suvoktą vel- 
nio vaizdinio ryšį su numirėlių vaizdiniais (apie kurį plačiau bus 
kalbama poskyryje „Velnias ir mirusieji“). Tikėjimai, kad vel- 
niai gyvena šeimomis, kad jie dauginasi kaip ir žmonės, irgi yra 
liaudiški, rodantys, kad mitinis pasaulis buvo kuriamas nusi- 
žiūrėjus į žemiškąjį. Šeimomis, kaip ir žmonės, gyvena lietuvių 
117 germanų milžinai, iraniečių, armėnų, gruzinų ir kitų Kaukazo 
bei Azijos tautų dčvai, keltų, normanų ir germanų fėjos, elfai 
ir kitos mitinės būtybės, turinčios, kaip toliau pamatysime, ir 
daugiau bendrų bruožų su mūsų velniu (Chr 5000 —6070; Sim M 
1—600; N 1—1200; 61; 123; 176; 182; 268, 1, 417—418 ir kt.). 


Lietuvių liaudies mitologinėse sakmėse ir pasakose velniai 
dažniausiai pasirodo po vieną, tačiau kartais jų yra ir ištisi bū- 
riai. Užtat gyvojoje kalboje, norint pažymėti daugumą, kar- 
tais sakoma: gyvas velnias, be velnio, iš velnio ir t.t. (LKZK). 
Ne po vieną, o ištisais būriais, kaip vaizduojama etiologinėse 
sakmėse, jie buvę ir sukurti. O kai buvę tremiami iš dangaus, 
tai tris dienas ir naktis kritę kaip sniegas, lietus ar migla (BLP 
II 5; BLS 2—3; LTR 752/20/...). 

Kadangi velnias kartais pasirodo vienas (kaip atskira, sa- 
varankiška mitinė būtybė), o kartais visu būriu, galima daryti 
prielaidą, kad šiame vaizdinyje yra susiliejusios kelios nevie- 
nodo rango, tačiau pagal savo prigimtį artimos mitinės būty- 
bės: aukščiausio rango personifikuota mitinė būtybė (dievas) 
ir pulkais esantys jo globotiniai arba pagalbininkai — demonai. 
Velnius vaizduoti pulkais galėjo paskatinti ir krikščionybė, 
kuri savo piktųjų dvasių skaičių įsivaizdavo gan didelį. 

Nors velnias įsivaizduojamas kaip antgamtinė mitinė būtybė, 
tačiau kartais lietuvių liaudies tikėjimuose ir tautosakoje už- 
simenama ir apie jo žuvimą. Dažniausiai tikima, kad velnias 
nušaunamas kokiais nors sidabriniais daiktais arba nutrenkia- 
mas Perkūno. Todėl dažnai patarlėse bei priežodžiuose sakoma: 
„Sidabrinė kulka ir velnią nušauna“ (LKŽK; LTR 914/1459/, 
1115/733 |). 

Lietuvių liaudies mitologinėse sakmėse velnią irgi dažniau- 
siai nušauna sidabriniais pinigais (DSPŽ I 203—204; BLP II 
57—59;: BLPY 80; LMD I 133/152/; LTR 724/4/), sagom (BLP 
I 26, 27; BLPY IV 79—80; VLCh II 58—59...) arba jį nutren- 
kia Perkūnas (BLV 322; BLP II 56, 57; BLPY IV 79, 82; TD 
VI 23; BLS 245...). Kartais velnias nušaunamas rožančiaus 
karoliukų (LTR 462/352/, 814/19/, 1307/288/), užkeikta gri- 
vina (LTR 795/3/), škaplieriais (DSPŽ II 62—63), užmušamas 
šermukšnine lazda (LMD I 153/53/), šiaip rykštele (LTR 818/11/) 

arba jis žūsta, kuo nors sudavus vieną kartą (LTR 776/358/), 
rėžus atgalia ranka per snukį (BLP II 65-—66), pakrapinus šven- 
tintu vandeniu (BLS 130— 131), atspėjus vardą (LTR 741/8/) 
ir t.t. 

Lietuvių liaudies pasakose velniai nuskęsta vandeny arba 
nusprogsta, begerdami vandenį (žr. pasakas „Mergaitė padeda 
herojui pabėgti“ — AT 313, 313A, 313B, 313C, „Jaunikaitis, 
paverstas į arklį“ — AT 314, „Bėgimas oželiui padedant“ — 
AT 314B* ir kt.). Pasakų apie kvailą velnią atskiruose variantuose 
žmogus velnią nuduria (LMD I 809/6/, I 833/13/; LTR 47,9/...), 
užmuša (LTR 807/1587/, 2750/945/), paskandina (LTR 10B/284/), 
paskandina jo žmoną (LTR 69/516/, 405/314/). O kartais vel- 
nias pats, pinigus bepildamas, nusprogsta (LTR 971/224/) 
arba, žmogaus prikankintas, pasikaria (LMD III 34/4|). 

Tikima, kad velnias bijo šermukšnio (LMD I 210/6/, 
I 473/2/; LTR 600/337/, 607/101/...), ievos (LTR 1288/301/, 
1405/365/), lazdyno (LTR 1948/122/), kadagio (LMD I 199/1?5/), 
voratinklių (LTR 392/155/), terbos su duona (LTR 374-/3113/), 
lempos arba žvakės šviesos (LTR 1284/116/), špygos (LMD I 
474/200/), išvirkščių, baltų drabužių (LTR 773/444/, 1546/136/), 
baltų lininių drabužių (LTR 1415/76/), krikšto rūbelių (LTR 
1326/57/), atbulos siūlės (LTR 1658/89!*/). Velnias bijo visų 
šventų daiktų: rožančiaus, škaplierių, kryžiaus (LMD I 203/1/; 
LTR 36/71/, 330/13/.. J. 

Mitologinėse sakmėse, kad velnias išsigąstų ir pabėgtų, 
tereikia jį užkeikti, paminėti jo vardą (BLV 348; BLS 233, 253, 
242, 245; LMD I 479/6/; LTR 270/508/...), peržegnoti arba pa- 
čiam persižegnoti (BLS 116, 301—304; LMD 591/3/; LTR 
732/256/, 829/28| ir kt.), pašlakstyti šventintu vandeniu (BLPY 
IV 62; BLS 167; LTR 422/15/...), užgiedoti arba užgroti šventą 
giesmę (BLV 344: BLS 366; LTR 422/39/...), pasimelsti (BLP 
I 41—42; BLPY IV 62; BLS 167), paminėti dievo ar šventųjų 
vardus (BLV 356; BLS 370, 373; LTR 2376/141/...), suduoti 
atgalia ranka (BLS 250), šermukšnio (BLV 362; BLS 308; TD 
I 102—103; LTR 783/476/...), liepos (BLV 340, 361 — 362), 
ievos (BLV 341) pagaliu, nuodėguliu (BLS 380; LTR 783/543/), 
trenkti lazda (BLP II 137, LTR 10a/58/, 339/18/), basliu (LTR 
42/22/), žerplinčiu nuodėguliu atgalia ranka (BLV 345— 346) 
ar kokiu kitu daiktu. Sudavus vieną kartą (BLV 345—346; 
BLS 369) arba mušant ir sakant „viens! trys!“ (BLS 252), velnias 
prašo dar pridėti arba sakyti ir „du“. Mušant arba tik pasa- 
kius „vienas“ (LMD 1184/24,32/), velnio jėgos mažėja. 

Velniui esą galima ir kitokiais būdais pakenkti. Tikima, 
kad velnias liesėjąs (kenčiąs), kai žmonės jį pajuokia, ir tun- 

kąs, kai keikia (LTR 374*/2932/, 409/302/, 445/71/...). Jei du 
berniukai šlapinasi į vieną duobutę, kiek bus lašų, tiek dienų 
velniui galvą skaudės (LMD I 596/6**/). O „gumbu“ velnias su- 
sergąs, kai Žmogus, pamatęs jį lekiantį, nusispjovęs persižegno- 
ja (LMD I 414/502/). 

Velnią esą galima ir sugauti. Lietuvių liaudies tikėjimuose 
teigiama, kad velnią galima sugauti su kelniaraiščiu (kelniajuos- 
te) (LTR 374e/3026/, 405/2317/, 445/72|...), rožančiumi (LMD 
I 210/122/; LTR 1476/6395/, 1755/131/...), škaplieriais (LTR 
1304/100/), šventinta kreida (LTR 2088/289/), grauduline žva- 
ke (LTR 865/115/). Tuo tarpu sakmėse dažniausiai vaizduojama, 
kad velnias pagaunamas, užmetus ant jo Kokius nors šventus 
daiktus arba tokiais daiktais jį pririšus (rožančiumi, škaplie- 
riais, stula), apibrėžus ratą šventinta kreida, apšvietus graudu- 
line žvake ir tik atskirais atvejais — pririšus kelniaraiščiu 
(BLP II 65—66; BLS 311). 

Norint velnią prišaukti, užtenką tik pakviesti jį naktį (LTR 
1722/197/), apėjus tris kartus apie trobą, pasakyti „velnias“ 
(LTR 1416/6138/), sukalbėti „Tėve mūsų“ iš kito galo (LTR 
2069/297/), švilpti, nuėjus į kryžkelę (LTR 783/646/), paskai- 
tyti knygą, ant kurios yra nupiešta pasaga (LTR 1693/548/). 
Lietuvių liaudies sakmėse velnias prisistato, tereikia pagalvoti 
ar užsiminti apie jį (BLS 130, 131, 152, 146 ir kt.; BLV 313; 
LTR 32/29/...), paskaityti „juodą“ knygą (BLS 276—279; 
LMD I 648/31/; LTR 866/147/...), „patriūbyti“ į tekinio ste- 
bulę (BLS 279, 280), nueiti į kryžkelę ir sušvilpti (BLS 361; 
LTR 73a/280/, 1047/5/). Nors sakmėse retai velnius Žmogus 
prišvilpia, tačiau liaudyje šitoks velnio prisišaukimas plačiai 
žinomas. Labai paplitęs prietaras, draudžiąs pirkioje švilpti, 
nes ateisiąs velnias (LMD I 195/1/, I 474 /1022/; LTR 64/ 
1098/...). Negalima švilpti raktu, nes tada velnias išnešiąs iš 
aruodo grūdus (LTR 14/359/), iš trobos — daiktus (LTR 14/363 /). 
Su velniu susiję ir daugiau įvairių prietaringų draudimų: negali- 
ma supti kojų (LMD I 194/4/, III 114/8“/; LTR 64/1099/), 
tuščio lopšio (LTR 369/138/, 407/316/, 409/296/...), nes velnią 
supi, sekmadienį negalima keliauti (LMD I 210/6/; LTR 35/39/, 
370/60*/...), nes sutiksi velnią; vakare arba naktį negalima žiū- 
rėti į lubas (LTR 2331/97*/), į veidrodį (LTR 768/3553/, 407/ 
24799), į langą (LTR 35/50/), riekti duonos kepalą (LTR 1278/ 
195/); keliaujant negalima atsigręžti per kairį petį (LTR 374e/ 
3118/), nes pamatysi velnią, negalima minti mįslių, nes ir velnias 
mena (LTR 2274/156/), žibinti balanų abiem galais, nes namuose 
velniai apsigyvens (LTR 444/584/), tas balanas velniai panau- 
dos piktiems tikslams (LTR 1572/115/) ir t.t. ir t.t. 

Būdai, kuriais esą prišaukiamas, nuvaromas arba užmušai 
mas velnias, irgi padeda suvokti įvairialypę jo prigimtį. Vien- 
iš jų (pavyzdžiui, šlakstymas šventintu vandeniu, dievo ir šven- 
tųjų vardų minėjimas, Žegnojimas, šventų maldų kalbėjimas, 
giesmių giedojimas, rožančiaus, škaplierių ir kitų bažnytinių 
daiktų vartojimas) aiškiai krikščioniški, kiti senesni, liaudiški. 
Velnias, kaip matome, bijo šermukšnio, lazdyno, kurie pagal 
lietuvių liaudies tradiciją siejami su saule, dangaus dievu (222, 
118—119), bijo duonos, iškeptos iš dievo globojamų rugių 
(222, 135— 136), rato, simbolizuojančio saulę, visokios šviesos, 
baltų lininių drabužių, dienos šviesą pranašaujančio gaidžio, 
skaičiaus vienas, kuris daugelio tautų mitologijoje laikomas dan- 
gaus skaičiumi. O artimas velniui yra porinis žemės skaičius du 
(298, 51); jis mėgsta abiem galais degintas balanas, kairę, vidur- 
naktį, kryžkeles... Iš to galima daryti prielaidą, kad velnias yra 
priešingas dangaus dievams, saulei, šviesai, baltai spalvai, dienai, 
dešinei, tiesumui, yra susijęs su priešpriešų požemis — dangus, 
tamsa — šviesa, juoda — balta, naktis — diena, kairė — dešinė, 
kreivas — tiesus, du — vienas kairiaisiais poliais. 

Velnio veiksmo vieta ir laikas. Lietuvių liaudies etio- 
loginėse sakmėse apie velnių išvarymą iš dangaus (LPK 3002, 
3458) užsimenama ir apie jų gyvenamąją vietą. Vienose iš jų 
sakoma, kad nusikaltę angelai — velniai tiesiog buvę išvaryti 
į pragarą (BLV 280; BLS 1—2: LMD I 144/55/; LTR 260/ 
541/...), kitose — kad jie krito iš dangaus, o kai dievas pasakė 
„amen“, vieni liko kyboti ore, kiti nukrito ant žemės, dar kiti 
nugrimzdo į žemę (LTR 759/28/); vieni liko debesyse, kiti me- 
džiuose, dar kiti — laukuose (LTR 489/24/), liko ant žemės, 
vandeny, ore ant medžių (BLP II 5), visi liko kyboti ore (BLS 
2—3; LTR 828/251, 373/). Ir tik paskui Perkūnui buvę įsakyta 
juos trankyti į pragarą. Įdomiame Raseinių apyl. užrašytame 
tikėjime net sakoma, kad buvusios trys velnių rūšys: juodieji, 
rudieji ir pilkieji; juodieji gyveną pragare, rudieji — ore, o pil- 
kieji — prie pragaro (LTR 832/670*/). O kai kuriose sakmėse 
sakoma, kad iš pradžių visi velniai buvę ištremti ant Žemės. 
Nukritę jie pradėję žmones vesti į nuodėmę (BLS 3), arba tiek 
daug jų prikritę, kad žemė nebegalėjusi išlaikyti (LTR 832/ 
555, 567/). Tada dievas visus juos uždaręs pragare. 

Lietuvių liaudies mitologinėse sakmėse velnias retai tevaiz- 
duojamas pragare. Dažniausiai jis pasirodo žemėje (miškuose: 
balose, paežerėse, laukuose...) ar net Žmogaus statytuose pas- 
tatuose (pirkiose, jaujose, pirtyse...) Kur lietuvių mitologinių 
sakmių velnias mėgsta pasirodyti, matyti iš 5 lentelės, sudary- 

5 lentelė 


VELNIO PASIRODYMO VIETA 
LIETUVIŲ MITOLOGINĖSE SAKMĖSE 





. Sak- . Sak- 
El I. Lauke mių Eil. II. Pastatuose mių 
r. Nr. 
sk. sk. 
1 | Miškuose ........... 208 11 | Gyvenamuosiuose na- 
2 | Prie vandens (balų, muose (pirkiose...) ..| 195 
ežerų, upių...) ....... 132 12 | Pirtyse „LL 70 
3 | Pakelėse............ 110 13 | Jaujose ............. 60 
4 | Dirbamuose laukuose.| 69 14 | Kluonuose .......... 32 
S | Pievose, ganyklose . 33 15 | Apskritai sodybose .. 32 
6 | Prie kapinių......... 29 16 | Bažnyčiose .......... 22 
7 | Prie (po, ant) tiltų... 25 17 | Malūnuose.......... 14 
8 | Ant (prie) kalnų..... 18 18 | Karčemose........... 13 
9 | Ant (prie) akmenų... 15 19 | Kamarose .......... 6 
10 į Kitose vietose (kryžke- 20 | Kitose vietose (svirnuo- 
lėse <.) se, tvartuose...) . . 
viso: L. Ll 660 ||| viso: LL. 480 Iš viso: ............ | 660 | | Iš viso: ...........) | 480 


tos remiantis 1140 sakmių variantų, kuriuose minima velnio 
pasirodymo vieta arba ji aiškiai numanoma iš konteksto. 

Panašias vietas velnias mėgsta ir lietuvių pasakose apie kvai- 
lą velnią. Tik pasakose jis dažniau pasirodo prie vandens negu 
miškuose, dažniau dirbamuose laukuose negu pakelėse, jaujose 
negu pirtyse. Kokiose vietose pasirodo velnias minėtose pasa- 
kose, rodo 6 lentelė, sudaryta remiantis šių pasakų sa“ variantą, 
kuriuose minima velnio pasirodymo vieta arba ji aiškiai numa- 
noma iš konteksto. 

Lietuvių liaudies sakmėse ir pasakose vieta, kurioje pasiro- 
do velnias, paprastai nelaikoma nuolatine. Velnias pas žmones 
iš kažkur ateina, „įsimeta“, o po kurio laiko vėl išeina arba 
yra išvaromas. Tik iš atskirų užuominų, iš kur velnias ateina pas 
žmogų ir kur išeina, galima susidaryti apytikslį vaizdą, kur jis 
gyvena. Velnio gyvenamąją vietą lietuvių mitologinėse sakmėse 
rodo 7 lentelė, sudaryta remiantis 300 sakmių variantų, ku- 
riuose užsimenama, iš kur jis pas Žmogų ateina. 

Lietuvių pasakose apie kvailą velnią ši būtybė dažniau vaiz- 
duojama gyvenanti vandenyje (ežeruose, balose) negu pragare. 
Iš viso pragaro sąvoka lietuvių pasakose apie kvailą velnią (iš 
dalies ir mitologinėse sakmėse) yra savita, nesutampanti su 
krikščioniškuoju pragaro supratimu. Pragaras jose neretai įsi- 
vaizduojamas čia pat, žmogaus kaimynystėje esančiame ežere 

6 lentelė 


VELNIO PASIRODYMO VIETA PASAKOSE 
APIE KVAILĄ VELNIĄ 














Eil. Pasa- || Eil. Pasa- 
Nr. I. Lauke kų sk.|| Nr. II. Pastatuose ĮIkųsk,|| Nr. |] Pastakuose | |kų sk. sk. 
1 | Miškuose ........... 84 11 | Gyvenamuosiuose na- 
2 | Prie vandens (balų, muose (pirkiose dva- 
ežerų, upių...) 104 ruose, rūmuose) ..... 100 
3 | Pakelėse ............ 6 12 | Pirtyse ————————— 4 
4 | Dirbamuose laukuose.| 64 13 | Jaujose ............. 70 
5 | Pievose, ganyklose . 8 14 | Kluonuose .......... 24 
6 | Prie kapinių......... 4 15 | Apskritai sodybose .. 2 
7 | Prie (po, ant) tiltų.. 6 16 | Bažnyčiose .......... — 
8 | Ant (po, prie) kalnų . 8 17 į Malūnuose.......... 4 
9 | Ant (po, prie) akmenų, 4 18 | Karčemose.......... 6 
10 | Kitose vietose....... 2 19 | Kamarose........... 3 
20 | Kitose vietose (svirnuo- 
se, tvartuose...) ..... 6 
Iš viso:. L LLiiias | 20 || |Iš visos... | 219 
7 lentelė 
VELNIO GYVENAMOJI VIETA 
LIETUVIŲ MITOLOGINĖSE SAKMĖSE 
Eil. G A S ių sk 
Nr. yvenamoji vieta akmių sk. 
1 Pragare „L... .4aka4aakaaa aaa a aaa kaka aaa 150 
2 Vandeny (ežeruose, balose...) „L... 4.) | 70 
3 Miškuose... aa aaa kaka a aaa a aaa 30 
4 Pastatuose (jaujose, pirtyse...) „L. aakkkkk)) 35 
5 Kalnuose... kiai kia a ia ia kio 9 
6 Kitose vietose (kapinėse, prie akmenų...) ......... 6 
| Iš viso: | 300 


(LTR 68/334/), šaltinyje (LTR 776/150/), pelkėje (LTR 462/246/), 
miške baloje (LTR 356/173/), miške duobėje ar urve (LMD I 
133/305/; LTR 219/91/, 724/45/...), netolimas ežeras įsivaiz- 
duojamas kaip vartai į pragarą (LTR 481/35/) ir pan. Konsta- 
tuojant, kad pasakose apie kvailą velnią arba mitologinėse sak- 
mėse velnio gyvenamoji vieta įsivaizduojamas pragaras, neturima 
galvoje, jog toks įsivaizdavimas yra perdėm krikščioniškas. 
Kur lietuvių pasakose apie kvailą velnią įsivaizduojama velnio 

8 lentelė 


VELNIO GYVENAMOJI VIETA PASAKOSE 
APIE KVAILĄ VELNIĄ 








Nr. Gyvenamoji vieta Pasakų sk. 
1 Pragare <... LLaaaaaaaaaa aaa anais aaa iais 96 
2 Vandeny (ežeruose, balose ...) ...........L.akk. as 130 
3 NS i 30 
4 Pastatuose........LLLLLLL L aaa aaa aaa ss — 
5 Kalnuose...........L.LLLL L LL akla aaa aaa as 4 
6 Malūnuose ..............L.L4a aaa kakaa aaa aaaaso 8 
7 Kitose vietose (kapinėse, prie akmenų...) ......... 4 


| Iš viso: | 272 


gyvenamoji vieta, rodo 8 lentelė, sudaryta remiantis šių pasakų 
272 variantais, kuriuose užsimenama apie jo gyvenamąją vietą. 

Kaip matyti iš visų lentelių, velnio pasirodymo ir gyvenamoji 
vieta ir lietuvių mitologinėse sakmėse, ir pasakose apie kvailą 
velnią įsivaizduojama panašiai. Stebuklinėse pasakose, kaip ir 
anksčiau aptartosiose, velnias mėgsta pasirodyti prie vandens, 
vandenyje („Mergaitė padeda herojui pabėgti“, „Jaunuolis, pavers- 
tas į arklį“, „Pragaro katilo kurstytojas“), pastatuose, ypač 
dvaruose, jaujose, bažnyčiose („Kalvis pergudrauja velnią“ — 
AT 330, „Kalvis ir velnias“ — AT 330A, „Kalvis ir maišas“ — 
AT 330B, „Bernas veda velniūkštę“ ir kt.). Tačiau stebuklinėse 
pasakose velnias dažniau gyvena kitoje karalystėje, kitame pa- 
saulyje, kurį nuo žmonių pasaulio skiria sunkiai peržengiama 
riba: miškas, kalnai ir ypač vanduo. Kad vanduo yra skiriamoji 
žmonių ir velnio pasaulio riba, vaizduojama daugelyje stebukli- 
nių pasakų, kuriose mitinė būtybė vadinama velniu arba kurios 
ryšį su velniu galima apčiuopti („Magiškas bėgimas, oželiui pa- 
dedant“ — AT 314B*, „Eglė žalčių karalienė“ — AT 425M, 
„Svečiuose pas elgetą (dievą)“ — AT 471, „Tikrasis ir netikrasis 
Ferdinandas“ — AT 531 ir daugelis kitų). Neretai velnio ir žmo- 
nių pasaulio riba stebuklinėse pasakose vaizduojama neaiškiai. 
Pavyzdžiui, pasakose apie bėgimą iš velnio pasaulio (AT 313, 
313A, 313B, 313C, 314 ir kt.) bėgdamas žmogus meta tris daiktus, 
iš kurių pasidaro miškas, kalnai ir vandenys (upė, ežeras ar jūra). 
Mišką ir kalnus velnias šiaip taip įveikia, tačiau negali perplaukti 
vandens ir nuskęsta arba sprogsta, jį gerdamas. Šios kliūties 
velniui nevalia peržengti. Rečiau stebuklinėse pasakose velnio 
gyvenamoji vieta įsivaizduojama čia pat, Žmogaus pašonėje 

(kai kuriuose pasakų „Bernas veda velniūkštę“, „Pragaro ka- 
tilo kurstytojas“, „Stipruolis Jonas“ — AT 650 ir kt. varian- 
tuose). 

Lietuvių liaudies tikėjimuose neretai sakoma, kad velniai 
gyvena balose (raistuose) (LMD I 474/738/; LTR 1284/371/, 
1288/258/...), jaujose (LTR 64/1100/, 1600/60/, 2385/208/) 
ir pirtyse (LTR 1288/258/, 2331/247'/, 2385/208/...), kartais — 
giriose (LMD I 474/738/; LTR 1780/231/), ežeruose (LMD 
I 474/738/), bedugnių versmėse (LMD I 474/531/), urvuose, 
pakriaušėse (LMD I 44/525/), piliakalniuose (LTR 1780) 
231/), negyvenamuose namuose (LMD 254 /1399/), namuose, 
kur gyvena kerėtoja (LMD I 203/1/), kur yra juodas šuo, karvė 
ir katė (LTR 600/563*/), prie kapinių (LTR 2431/62/), toje vie- 
toje, kur žmogus yra pasikoręs (LTR 2270/85/), kryžkelėje 
(LTR 208/176*2/, 3744/2272/). Įdomi Viešintuose užrašyta sakmė, 
kurioje pats velnias sakosi vasarą gyvenąs raiste, o žiemą jau- 
joje (LTR 991/23/). 

Velnias lietuvių tautosakoje taip dažnai vaizduojamas vande- 
nyje arba prie vandens, kad gyvojoje kalboje žodžiai bala, raistas, 
reiškiantys didesnius ar mažesnius vandenis, kartais pavarto- 
jami ir kaip velnio eufemizmai (ypač keiksmuose): „Nagi kiba tę 
raistas tuos vaikus sunešė?!“ (LKZ XI 60), „Kad tavi kur ba- 
la!“, „Kad tau kur raistas pagautų!“ ir pan. (LTR 1245/4779-84 |), 
Vėliau užrašytuose tikėjimuose teigiama, kad velniai tik anks- 
čiau valkiojęsi ir gyvenę žemėje (LTR 814/33/, 2071/9/), o dabar 
visi esą sugrūsti į pragarą (LKŽK; LTR 1289/188/). XIX-XX a. 
vis labiau įsigali krikščionybės paveiktas tikėjimas, kad velniai 
gyveną pragare. Tautosakos rinkėjai, domėjęsi, Kaip Žmonės 
įsivaizduoja velnių gyvenamąją vietą, teigia, kad, pavyzdžiui, 
rytų Lietuvoje žmonės iš pradžių atsaką, jog pragare (pekloj), 
kuris esąs po žeme. Plačiau įsišnekus, senieji vyrai užsimeną, 
kad „velniai gyvena raistuose, karklynuose, miškuose, balose 
ir net kai kuriuose namuose“. O moterys daugiau manančios, 
„kad velniai tik pekloj gyvena, o paskui išeina Žmonių gąsdinti 
ir tada [pasirodo] miškuose, raistuose arba prie žmogaus pristo- 
ja“ (LTR 1245/47197 f). 

Velnio pasirodymo laikas lietuvių liaudies mitologinėse 
sakmėse kartais iš viso nenurodomas. Taip pirmiausia yra sak- 
mėse, kurios artimesnės pasakoms, pvz.: sakmės apie velnius 
ir kunigus (LPK 3266-3276), apie velnio bernavimą (LPK 
3290—3292) ir kt. Iš sakmių, kuriose užsimenama apie velnio 
pasirodymo laiką arba jis aiškiai suvokiamas iš konteksto (jų 
turimę 690 variantų), matyti, kad velnias dažniausiai mėgstą 

pasirodyti vakare arba naktį, rečiau — dieną ir rytą (žr. 9 len- 
telę). 

Tradicinis, mėgstamiausias velnio pasirodymo laikas — nak- 
tis. Todėl ir naktimis skraidantis šikšnosparnis retkarčiais va- 
dinamas velnio paukščiu (LTR 1315/215/). Iš sakmių kartais 
sunku nustatyti, ar velnias pasirodo tik sutemus, ar vėlai naktį. 
Maždaug 194 sakmėse velnias pasirodo vakare, o 332 — naktį, 
iš kurių 45 pusiaunaktį. Maždaug 25 sakmėse velnias pasirodo 
šeštadienio arba sekmadienio naktį (vakarą). Dieną velnias 
dažniausiai pasirodo tose sakmėse, kur jis vaizduojamas kartu 
su Perkūnu (LPK 3451-3457) arba baudžia šventadirbius 
(LPK 3375). Maždaug 35 sakmėse velnias kaip tik pasirodo sek- 
madienį, dažniausiai per sumą. 


9 lentelė 
VELNIO PASIRODYMO LAIKAS 
LIETUVIŲ MITOLOGINĖSE SAKMĖSE 
Eil. . . , 
Nr Pasirodymo laikas Sakmių sk. 
1 Vakare arba naktį .................LL. LL) k ko 526 
2 Nur ———————————————— 154 
3 Rytą... a kaka aa aaa aaa aaa aaa aa aa aaa 10 
| Iš viso: | 690 


Kartais velnias pasirodo per kalendorines šventes: kūčias 
(BLS 134, 274—275; LTR 272/47a/, 260/253/...), kalėdas (BLS 
219), velykas (BLS 222—223, 288 — 289), užgavėnes (BLS 298— 
299), šv. Joną (BLS 407), visus šventus (BLS 353; 175—176) 
arba kokiu nors išskirtiniu laiku, pvz., kai yra jaunas mėnuo 
(LTR 1044/43/), ypatingą valandą, kada tik paminėtas tuoj 
prisistato velnias (LTR 893/26/), mėnesienos naktį (BLP II 
137; LMD I 133/53/, I 183/37/...). O sakmėje „Velnias neša 
žydą pragaran“ (LPK 3395) velnias pasirodo per žydų baisiąją 
naktį. 

Daugumoje mitologinių sakmių neužsimenama, kada vel- 
nias atstoja nuo Žmonių, paprastai jis dingsta tik įvykdęs savo 
sumanymus. Tačiau kartais pabrėžiama tradicinė laiko riba, 
kurios sulaukęs velnias turi dingti iš žmonių pasaulio. Kada 
velnias mitologinėse sakmėse atstoja nuo Žmogaus, rodo 10 
lentelė, sudaryta remiantis 166 įvairių sakmių variantais, kuriuo- 
se nurodomas velnio dingimo laikas. Lietuvių liaudies tikėji- 

muose sakoma, kad: „Nuo saulas sėdimi velnias darbų pradeda 
ir dirba iki gaidys pragysta, a tadu jau meta“ (LTR 1032/227/), 
„Nakčiu, kai gaidys užgieda, tai visi velniai iš šio pasaulio pra- 
gaišta (pranyksta)“ (LTR 1310/328 /). 


10 lentelė 
VELNIO DINGIMO LAIKAS 
LIETUVIŲ MITOLOGINĖSE SAK MĖSE 
Eil. Velnių dingimo laik . 
Nr. elnių dingimo laikas Sakmių sk. 
1 Pragydus gaidžiams.............LLL Lk Lakis 126 
2 Atėjus pusiaunakčiui..............LL L La a ks 20 
3 Atėjus pusiaunakčiui ir pragydus gaidžiams ....... 10 
4 |E-U1O——————————————— 10 
| Iš viso: | 166 


Panašiai velnio pasirodymo ir dingimo laikas nusakomas 
ir lietuvių liaudies pasakose. Tai daugelį pasakų, kuriose vaiz- 
duojamas velnias, suartina su mitologinėmis sakmėmis. Kai 
pasakos veiksmas vyksta ne šiame, o kitame — velnio — pa- 
saulyje, įprasti velnio pasirodymo ir dingimo laiko determinan- 
tai negalioja. 


Velnio veiksmų vietos ir laiko, kaip ir vardų, išvaizdos, 
analizė patvirtina jo chtonišką pobūdį, priklausymą tamsos, 
žemės ir požemio, vandens ir miško sferai. Tai rodo jo pomė- 
gis pasirodyti pakelėse ir kryžkelėse, prie kapinių, ant akmenų, 
nes tokios yra chtoninėms būtybėms įprastos pasirodymo vie- 
tos (200, 176— 182; 268, 1, 269, 292—294). Dažniau velnias sie- 
jamas su žmogui tolima, svetima erdve (vandeniu, mišku) ir neįp- 
rastu laiku (naktim), nors kartais veikia ir dieną Žmogui įpras- 
toje vietoje (dirbamuose laukuose, pievose, net gyvenamuo- 
siuose pastatuose). Šiuo atveju jis irgi yra tarsi savotiškas media- 
torius, jungiantis šias erdvės ir laiko priešybes. 


FOLKLORINIAM VELNIUI PRISKIRIAMI 
GAMTOS OBJEKTAI 


o 


VELNIAS IR „PIRMINIAI 
GAMTOS ELEMENTAI“ 


Viso pasaulio mitologija ir natūrfilosofija daug dėmesio 
skyrė vandeniui, ugniai, žemei ir orui (dangui). Kosmologi- 
niuose tekstuose jie buvo tapatinami sų svarbiausiomis kosmoso 
dalimis, o natūrfilosofijoję buvo vadinami „pirminiais elemen- 
tais“, iš kurių esą susiformavusi visa gamta. Šie „pirminiai 
elementai“ populiarūs ir lietuvių tautosakoje. Velnias yra su- 
sijęs su visais minėtais elementais, sudarančiais aiškias prieš- 
priešas (vanduo — ugnis, žemė — oras). Šiame poskyryje apž- 
velgiamas velnio ryšys su vandeniu, ugnim, oru, akmenimis. 
Apie anologišką ryšį su žeme nekalbama, nes žemę lietuvių 
tautosakoje matome kaip sudėtingą fenomeną, turintį daugelį 
skirtingų požymių (dirbama — nedirbama, žmogui naudinga — 
nenaudinga, lygi — kalnuota, sausa — drėgna, šventa — neš- 
venta žemė ir t. t.), o ne kaip „pirminį elementą“. Kai kurie vel- 
nio ryšiai su šitaip suprantama žeme bus aptarti tolesniuose 
poskyriuose. 

Velnias lietuvių tautosakoje (mitologinėse sakmėse, pasa- 
kose apie kvailą velnią, stebuklinėse pasakose ir kt.) ypač daž- 
nai siejamas su vandeniu. Kaip matėme, velnias pasirodo prie 
vandens, gyvena vandeny, po vandeniu; stebuklinėse pasakose 
jo karalystė vaizduojama už vandens, net pusiau krikščioniš- 
kasis pragaras, Kuriame gyvena velniai ir jiems tekę mirusieji, 
irgi neretai įkurdinamas ežere arba balose. Kad senovės lietuvių 
mirusiųjų ir jų valdovo buveinė įsivaizduojama ir vandeny ar 
už vandens, iš dalies rodo žodis paskanda (LKŽ IX 479), kuriuo, 
įvedus krikščionybę, buvo pradėta vadinti krikščioniškąjį pra- 
garą. Iš šio žodžio atrodo, kad buvo manoma, jog į pragarą 
patenkama per vandenį (t. y. nuskendus). 

Velnias ne tik gyvena vandeny, pasirodo prie vandens, bet 
tarsi tikras vandens gyventojas kartais ir maitinasi žuvimis, 
varlėmis bei kitais vandens gyvūnais (žr. pasakos „Meškinin- 
kas ir velniai“ — AT 1161 variantus), slepiasi vandeny nuo jį 
persekiojančio Perkūno (LPK 3452), sugeba prognozuoti orą — 

žino, kada bus sausi metai ir kada drėgni (žr. daugelį sakmių 
„Velnias tarnauja ūkininkui už pavogtą duoną“ — LPK 3290, 
„Degtinės kilmė“ — LPK 3291 variantų), norėdamas išau- 
ginti gerus javus, gali sukelti net lietų (LTR 1691/14/). Kai 
medžiotojas nušauna Perkūno persekiojamą velnią, dažnai lyja 
lietus („Perkūnas medžioja velnią“ — LPK 3452). 

Velnio ryšį su vandeniu padeda suvokti ir lietuviškieji pasa- 
kos „Du keleiviu (Teisybė ir Neteisybė)“ (AT 613) variantai. 
Nors pasaka yra tarptautinė, tačiau Lietuvoje ji, matyt, nuo 
seno žinoma ir mėgstama (užrašyta apie 150 jos variantų — 
LPKK). Pasaka, kaip yra pastebėjęs R. T. Christiansenas (41, 27, 
60), susijusi su senaisiais tikėjimais, burtais bei prietarais, kurie 
dar ne visada perdirbti pagal pasakų poetikos reikalavimus. 
Be to, beveik pusėje lietuviškų šios pasakos variantų veikia vel- 
niai arba juodvarniai, kuriais, kaip matėme, kartais irgi mėg- 
sta pasiversti velnias. Juodvarniai arba kiti paukščiai pasirodo 
vidurnaktį miške, prie vandens, kryžkelėje, prie kartuvių — ten, 
kur paprastai mėgsta pasirodyti lietuvių folklorinis velnias. Ir 
pagal savo sugebėjimus jie artimi velniui (žino, kur paslėpti 
lobiai, kaip gydyti ligas, ypač aklumą ir kt.). Visa tai leidžia 
šios pasakos duomenis panaudoti lietuvių velnio analizei. Šioje 
pasakoje velniai arba minėtieji paukščiai žino, kaip trokštan- 
čiam miestui atverti vandens versmę; o kai kuriuose variantuo- 
se teigiama, kad ją patys velniai ir buvo sulaikę — užtvenkę 
(BLV 369—371; LMD I 318/21/, III 173/469/...). 

Polinkį velnią sieti su vandeniu patvirtina ir kalbos duome- 
nys. Velnio vardu, kaip matėme, vadinamos balos, raistai, aki- 
varai, upeliai, ežerai (VK). Šnekamojoje kalboje velnio vardu 
kartais vadinami sų vandeniu susiję gyvūnai ir augalai, pavyz- 
džiui, velnio arkliukas — virš vandens skraidantis vabzdys 
(Libellula), velnioplaukis — vandeny gyvenanti kirmėlė (LKZK) 
ir t. t. Velnio prigimčiai apčiuopti ypač reikšmingas akivarų, 
raistų, pelkių, šaltinių vadinimas velnio akimis (keletas tokių 
vietovardžių užfiksuota Ukmergės, Pasvalio, Alytaus rajonuo- 
se — VK). Tuo tarpu pasitaiko vienas kitas tikėjimas, kad sau- 
lė yra vadinama ir laikoma dangaus dievo ar tiesiog dangaus 
akimi (LTR 374c/1305/, 1593/1/). Sugretinus šiuos vietovar- 
džius ir tikėjimus, galima padaryti prielaidą, kad kaip dangaus 
dievas kartais buvo tapatinamas sų pačiu dangumi, o apskri- 
tas ugnies kamuolys — saulė laikomas jo akimi, taip ir velnias 
kartais galėjo būti tapatinamas su žeme, o apskritas vandens 
telkinys — akivaras, šaltinis laikomas jo akimi. Saulės vadini- 
mas dangaus dievo akimi rodo šio dievo ryšį su šviesa, ugnimi, 

o akivarų, šaltinių, pelkių vadinimas velnio akimi rodo velnio 
ryšį su tamsa, vandeniu, žeme ir požemiu. 

Atskiro vandens telkinio vadinimas velnio akimi leidžia 
susieti ir Šiek tiek paaiškinti kai kuriuos iš pirmo žvilgsnio, 
atrodo, jokio ryšio neturinčius lietuvių tautosakos kūrinius. 
Velnias kartais vaizduojamas viena akimi (AT 1135, 1137), -ku- 
rią gydydamas Žmogus velnią ir visai apakina. (Dalinis arba vi- 
siškas aklumas taip pat yra būdingas raganai ir kitoms anam — 
mirusiųjų — pasauliui priklausančioms ir jį sergstinčioms mi- 
tinėms būtybėms — 275, 58—61.) Velnias savo ruožtu išduria 
žmogui akį, su kuria jis mato velnius (žr. sakmes „Muzikantas 
velnių puotoj (vestuvėse)“ — LPK 3276, „Muzikantas pasi- 
korėlės vestuvėse“ — LPK 3277); žmogus apanka, iškasęs ne 
jam skirtus užkeiktus pinigus, kuriuos paprastai sergsti velnias 
arba numirėliai (LMD I 600 /32/; LTR 284/601/, 619/521/), 
pro atbulas akėčias pažiūrėjęs į vėjo sūkurį ir jame pamatęs 
velnią (LMD I 312/2/). Velnias arba jam artimos mitinės būty- 
bės atima Žmonėms regėjimą ir pasakoje „Du keleiviu (Teisybė 
ir Neteisybė)“ (LTR 3285/9/) arba sugundo, kad brolis broliui 
akis išdurtų (BLV 369—371; LMD I 318/21/; LTR 3164/329/...). 
Tačiau tos pačios būtybės moka ir pagydyti aklumą (daugelis 
tos pačios pasakos variantų). Taigi matome, kad velnias gali 
gydyti aklumą ir kad jam pačiam yra būdingas dalinis arba 
visiškas aklumas. Apie aklumą užsimenama ir lietuvių liaudies 
padavimuose. Juose Žmogus, atspėjęs ežero vardą ir tuo atvė- 
ręs ežerą, pats apanka (KLPK 62). O ežeras užanka (apanka), 
užmiršus jo vardą (KLPK 63). Visa tai iš dalies rodo suasmenin- 
tos ir sumitologintos vandens stichijos — ežero pasiuntinio, 
ežero pono artimumą velniui. Ir turbūt neatsitiktinai kartais 
vietoj gyvulio (paršo, jaučio), paukščio, nepažįstamo senelio, 
elgetos apie ežero atėjimą Žmonėms praneša pats velnias (101, 
99). Visa tai turėdami galvoje, lengviau galime suprasti ir reto 
rytų Lietuvoje užrašyto kūrinio mitinę būtybę, gulinčią ežero 
dugne ir, ko gero, simbolizuojančią patį ežerą. Kai žmogus 
kartimis bando išmatuoti ežero gilumą, ši būtybė prisisapnuoja: 
„Oi žmogeli, nedurniuok! Aš dugne guliu ir jeigu tu mano akin 
su kartim papulsi, tai pats prapulsi ir visus apylinkės laukus 
vandeniu užliesiu“ (LMD I 474/51/). 

Sprendžiant iš lietuvių vandenvardžių atrodo, kad velnias 
galėjo būti įsivaizduojamas kaip nepaprastai didelė požemio 
vandenyse ar tiesiog požemyje gyvenanti mitinė būtybė. Jei 
ganėtino didumo ežerėlis, raistas ar akivaras yra tik Velnio akis, 
tai galima įsivaizduoti, kokio nepaprasto didumo jis pats turėtų 
būti. Velnio didumą suponuoja ir kiti vietovardžiai: dauba 


61 


vadinama Velnio bliūdeliu, kalnas — Velnio kepure, Velnio pečiu- 
ku, Velnio ragu, pieva — Velnio pėda (VK) ir t. t. Remiantis 
vandenvardžiais, galima daryti prielaidą, kad velnias ne tik buvo 
įsivaizduojamas kaip didelė, vandeny ar požemy gyvenanti bū- 
tybė, bet galėjo būti net tapatinamas su vandeniu (kaip ir su že- 
me ar požemiu). Juk kartais akivaras, šaltinis, ežerėlis — tai 
Velnio akis, bala — Velnio nasrai, versmė — Velnio ausis, 
šaltinis — Velnio rūrelė (užpakalis) (VK) ir t. t. Darosi supranta- 
mas ir velnio vadinimas raistu, bala, ežeru (žr. velnio vardus). 

Lietuvių folklorinis velnias su vandeniu susijęs kaip ir pasakų 
slibinas, kuris taip pat neretai gyvena vandenyje, pasirodo prie 
vandens (žr. daugelį pasakos „Slibinų nugalėtojas“ — AT 300 
variantų), todėl pasakos herojus, iškeliavęs vaduoti slibinų pa- 
vogtų karalaičių, plaukia laivu (AT 301D*). D. Sauka mano, 
kad skiriamuoju lietuvių pasakų slibino bruožu galima laikyti 
jo artimumą vandeniui (170, 69). Slibino gyvybė neretai yra pa- 
slėpta kokiame nors vandenyje esančiame daikte (AT 302). Sli- 
binas, kaip ir velnias, kartais sulaiko vandenį (BLPY III 242— 
245; LTR 208/93/). Neatsitiktinai pasakų „Slibinų nugalėtojas“, 
„Pavogtų karalaičių ieškojimas“ (AT 301A, 301B), „Slibinai 
pagrobia karalaites“ (AT 301D*), „Kiaušinyje paslėpta mil- 
žino (velnio) širdis“ (AT 302) variantuose kartais vietoj slibino 
veikia velnias. Slibino ir velnio valdžia bei galia pasakose neretai 
siejama su vandeniu: užkeiktas, slibino ar velnio valdžion pate- 
kęs dvaras atsiduria vandenyje; užkeikimo galią įveikus, velnią 
ar slibiną užmušus — dvaras iškyla į paviršių. 

Glaudūs velnio ryšiai su vandeniu rodo, kad šis vaizdinys 
iš dalies reiškia suasmenintą, susimbolintą pavojingą, mirtį 
nešančią ir kartu naudingą, žemei gyvybę teikiančią vandens 
stichiją. Panašias funkcijas kaip lietuvių velnias atlieka kitų 
tautų (rusų, baltarusių, čekų, vokiečių) įvairios vandens dvasios 
(105; 152; 272, 49—67; 292, 85—87). Tačiau velnio vaizdinio 
kilmės neįmanoma paaiškinti vien sumitologintos vandens sti- 
chijos atspindžiu. Velnio vaizdinyje, kaip matysime, yra suas- 
meninta, susimbolinta ir daug kitų Žmogui sunkiai suprantamų 
gamtos ir visuomenės jėgų. 

Velnio sąsaja su vandeniu leidžia mėginti apčiuopti jo prasmę, 
funkcijas ir vietą visame mitologiniame pasaulyje. Žemės vanduo, 
kaip žinome, įvairių tautų mitologijoje neretai gretinamas ar 
net tapatinamas su požemiu, kuriame lokalizuojamas mirusių- 
jų pasaulis, arba įsivaizduojamas kaip riba tarp žemės ir pože- 
mio, tarp gyvųjų pasaulio ir mirusiųjų (268, /, 452—456; 275, 
243 —246). Kadangi velnias kartais gyvena vandeny, tai jis ga- 
lėjo būti įsivaizduojamas kaip apatinio — požemio — pasau- 

lio būtybė, kartais net tapatinama su juo. Viso pasaulio mitolo- 
ginį modelį išreiškiant pasaulio medžio įvaizdžiu, velnio vieta 
yra prie to medžio šaknų. Šią mintį, kaip vėliau pamatysime, 
patvirtina ir kiti gausūs lietuvių tautosakos duomenys. O ho- 
rizontalioje plokštumoje velnias galėjo būti lokalizuojamas pe- 
riferijoje („už vandens“). Tose sferose neretai lokalizuojamas ir 
mirusiųjų pasaulis, tad velnias, matyt, buvo įsivaizduojamas 
ir kaip mirusiems artima mitinė būtybė. 

Pagal glaudžius ryšius su vandeniu ir lokalizaciją požemio 
sferoje lietuvių velnias gali būti gretina mas su senųjų indų van- 
denyje gyvenančių demonu Virtru (Vrtrd), sulaikiusiu upių van- 
denis, kurį užmuša griausmo dievas Indras, su Gilumos gyvate 
(Ahi Budhnya) (100, 136—137, 234—235; 268, 1, 137, 250; 280, 
111—132, 284), su šiaurės germanų vandeny esančia pasaulio 
gyvate (Irmunganėr), su kuria kovoja griausmo dievas Toras 
(268, 1, 436—437; 269, 48, 76, 78—81, 89; 285, 14, 51, 198) ir 
kitomis panašiomis mitinėmis būtybėmis. Velnio artimi ryšiai 
su vandeniu leidžia jį susieti ir su vienų iš svarbiausių senųjų 
indų dievų Varunu (Varuna), kuris buvo įsivaizduojamas kaip 
viso pasaulio okeanas, atskiriantis (ir jungiantis) žmonių pa- 
žintąją erdvę — kosmosą nuo nepažintos erdvės — chaoso. 
Šita sąsaja tuo įtikinamesnė, nes velnio ir Varuno vardų gimi- 
niškumą ir kai kurių funkcijų panašumą yra nurodęs R. Jakob- 
sonas ir kiti kalbininkai. Toliau darbe velnio ir Varuno ryšys 
bus daugiau pagrindžiamas. 

Velnias su ugnimi lietuvių tautosakoje siejamas rečiau negu 
su vandeniu. Ši sąsaja neretai, atrodo, yra vėlesnės kilmės, at- 
siradusi dėl krikščionybės poveikio. Velnias prie ugnies dažnai 
vaizduojamas pragare. Kartais tiesiogiai nesakoma, kad veiks- 
mas vyksta pragare, tik numanoma iš realijų. Viena iš tokių 
krikščionių pragaro vaizdinio realijų yra ant ugnies verdantys 
katilai. Šis įvaizdis pasitaiko kai kuriuose pasakų „Jaunuolis 
paverstas į arklį“ (AT 314), „Neištikima sesuo“ (AT 315), „Ne- 
ištikima žmona“ (AT 318), „Velniai terboje“ (330B), „Kelionė 
į kitą pasaulį“ (AT 465C), sakmių „Muzikantas įkrenta praga- 
ran“ (LPK 3279) variantuose (BLPY IV 23-24; DSPS 237-— 
240; LTR 260/108/...), dažnas pasakoje „Bernas veda velniūkš- 
tę“ (AT 424*) (LTR 368/248/, 372/13, 18/, 784/54|...) ir vos 
ne visuose pasakų „Pragaro katilo kurstytojas“ (AT 475), „Ve- 
ža pragaran pyragus“ (AT 480C) variantuose. Ir pats pragaras, 
kuriame gyvena velniai, lietuvių liaudies pasakose kartais vaiz- 
duojamas kaip degantys namai (LMD I 99/6/), pilnas ugnies 
kambarys (LTR 2145/259/), deganti ugnis (LTR 260/15/), ug- 
nies ežeras (MT IX 235—236), duobė, iš kurios kyla dūmai 

(LTR 768/335/); nusidėjėlio lova pragare yra pilna ugnies (žr. 
daugelį pasakos „Sutartis su velniu“ — AT 756B variantų). 
Velniai savo arklius (kurie yra mirę ar šiaip velniui tekę žmonės) 
šeria žarijomis (LTR 469/68/, 982/2/, 2082/55/, 2273/103/.. .), 
nuodėguliais (LTR 2567/1290/), pila žarijas į jiems tekusių žmo- 
nių gerkles (SŠLP 257— 258), degina juos liepsnose (BLS 209), 
degute (LTR 425a/107/, 3116/1025/), pila karštą degutą į gerklę 
(BLS 205— 207), iš po velnio arklių kojų, iš nosies, akių, gerk- 
lės eina ugnys (BLPY II 59—61; LMD III 173/740/; LTR 1833/ 
253/, 1811/21/), o pats velnias laksto „su visa ugnia“ (LTR 687/ 
46/), su liepsna (BLPY I 224— 229), jam iš burnos veržiasi ug- 
nis (BLS 402—403; LMD III 115/110/; LTR 552/1083/...). 
Visų šių detalių, rodančių velnio ir ugnies ryšį, yra daugelio 
lietuvių religinių raštų krikščionių pragaro aprašymuose. 

Tačiau ne visos velnio sąsajos su ugnimi yra atsiradusios dėl 
krikščionybės poveikio. Iš kai kurių, kad ir nežymių, užuomi- 
nų, pasitaikančių sakmėse, pasakose, matyti, kad velnias, nors 
ir buvo įsivaizduojamas kaip vandeniui artima mitinė būtybė, 
jau iš seno buvo siejamas ir su ugnimi. Senąjį velnio ryšį su ug- 
nimi iš dalies patvirtina jo pasirodymo vieta ir išvaizda. Velnias 
lietuvių liaudies mitologinėse sakmėse ir pasakose apie kvailą 
velnią mėgsta pasirodyti Žmonių gyvenamuosiuose namuose, 
kuriuose beveik visą laiką rusendavo ugnis, pirtyse ir jaujose, 
kurios irgi dažnai būdavo kūrenamos (periamasi, džiovinami 
javai ir linai). Pirkiose jis užsilipa ant krosnies (BLS 211—213; 
LTR 792/146/, 840/195/), vaidenasi ant krosnies arba užkrosny 
(BLS 340, 342—344: LMD I 183/12/...), jaujoj prie ugnies nori 
išsikepti žuvies, varlių ar kitokio savo maisto (žr. pasaką „Meš- 
kininkas ir velniai“ — AT 1161), ateina prie naktigonių laužo 
(LTR 788/5/) ir t. t. Su ugnimi, atrodo, gali būti siejama ir vel- 
niui kartais priskiriama raudona spalva. Atkreiptinas dėmesys 
į tuos kūrinius, kuriuose antropomorfinio arba zoomorfinio 
pavidalo velnias vaizduojamas raudonom akim (BLPY IV 79- 
84), lūpom (BLS 719), liežuviu (BLP II 66), dantimis (LTR 1056/ 
18/). Ar seni šie bruožai, sunku pasakyti, nes ir religinėje iko- 
nografijoje velnias kartais būdavo vaizduojamas su raudonais, 
ugnį spjaudančiais nasrais. 

Velnio ryšį su ugnimi rodo sakmė „Kalvis karšta geležim 
degina velnio statulai panosę“ (LPK 3325), kurioje velnias, 
pristojęs tarnauti pas kalvį, visą laiką darbuojasi su ugnimi — 
degina ugnyje Žmones, norėdamas juos atjauninti. O retoje etio- 
loginio pobūdžio sakmėje net teigiama, kad seniau velniai buvę 
kalviai (vadinasi, dirbo su ugnimi) ir tik jie vieni temokėję su- 
virinti geležį (BLS 359). Velniui ugnis priskiriama ir etiologinė- 

se sakmėse apie ugnies kilmę (LPK 3020) — pirmoji ugnis bu- 
vusi velnių saugomame pragare, tik vėliau paukščiai ją atnešę 
žmonėms. Archaiškame šios sakmės variante vaizduojama, 
kaip velniai nori ugnį paslėpti akmenyje (DPM 72). Pasakoje 
„Drąsuolis nužudo velnio (numirėlio) meilužę arba slogutę“ 
(LPK *369) velniai, norėdami paimti savo meilužės žudiką, 
degina stulpą, ant kurio jis yra užsilipęs. Tačiau pasiima ne šiaip 
kokias balanas, o abiem galais degintas (LMD I 139/1/; LTR 
393/165/, 545/87[/...). Su ugnimi siejamos ir kitos velniui gimi- 
niškos mitinės būtybės, pavyzdžiui, ragana. Archaiškoje lietuvių 
liaudies pasakoje „Raganos ūkis“ (AT 334), užgesus ugniai, 
mergina jos skolinti eina pas raganą, kuri šiuo atveju yra negęs- 
tančios ugnies saugotoja. Raganos namuose kūrenama krosnis 
vaizduojama ir kitose pasakose (AT 327A, 327C, 480A*). O pa- 
sakoje „Negirdėta neregėta pasaka“ (AT 1920C) broliai ugnies 
eina pas „bjaurų senį“, „baisų senį“, kuris, kaip ir pasakų apie 
kvailą velnią (AT 1000— 1029) ponas (velnias), nori broliams 
iš nugaros išrėžti tris diržus. Kai kuriuose pasakos variantuose 
šis senis yra vadinamas velniu (LMD I661/69/; LTR 462/245/). 
Viename iš šios pasakos variantų sakoma, kad kitkart, kai ne- 
buvo ugnies, kažkur už miško kažkoks seniokas kūrendavęs 
ugnį. O „to senioko būta velniopalaikio. Kam užgensa ugnis 
name, tai reikia ait pas tų seniokų prašytų ugnies“. Iš šio varian- 
to matyti, kad velnias, panašiai kaip ir ragana, kartais buvo 
įsivaizduojamas kaip ugnies saugotojas. Krosnį kūrena ir vie- 
nakis senis pasakoje „Apakintas milžinas (Polifemas)“ (AT 
1137), kuris, kaip vėliau pamatysime, irgi kartais yra vadinamas 
velniu ir kuris yra giminiškas su mitiniu velnio personažu. 

Antra vertus, lietuvių tautosakoje pasitaiko viena kita užuo- 
mina, rodanti ugnies priešingumą velniui. Pavyzdžiui, kai ku- 
riuose pasakos „Lino mūka“ (AT 1199A) variantuose velnias 
iškenčia daugelį lino kančių (sėjimą, dygimą, rovimą, mirkymą 
vandenyje...), tačiau negali iškęsti deginimo (BLP I 45; BLPY 
IV 58—59; LTR 2411/122/). 

Pagal ryšį su abiem „pirminiais elementais“ — vandeniu 
ir ugnimi, kurie sudaro aiškią priešpriešą, velnias yra panašus 
į slibiną, kuris, būdamas „vandeninis“ padaras, vis dėlto yra su- 
sijęs ir su ugnimi: iš nasrų jam trykšta liepsnos (170, 79). Būdin- 
ga, kad su ugnimi iš dalies yra susijusios daugelio tautų vandens 
mitinės būtybės. Pavyzdžiui, tikima, kad germanų vandens 
dvasios kūrena krosnį, kepa, verda valgius, kalviauja, kartais 
pasiverčia klystžvakėmis, ugniniais žvejais (152, 135, 155— 156), 
rusų vandėnis kartais įsivaizduojamas ugninėmis akimis (272, 
51), lietuvių laumės mėgsta plautis pirtyse (218, 11), kuriose 

kūrenama krosnis. Kai vakarais ant pievų ir laukų pasirodo 
rūkas, sakoma, kad „laumė pečių kūrena“ (LKŽ VI 945). O 
pasak australiečių tatati genties, seniau ugnį turėjusi tik vandens 
žiurkė, kurią pavogęs ir žmonėms atnešęs sakaliukas Kiridka 
(268, 2, 239). Abu šie elementai (vanduo ir ugnis) artimi ir lie- 
tuvių pasakų raganoms, nors su ugnimi jos susijusios labiau negu 
su vandeniu. 

Ieškant atsako, kodėl lietuvių folklorinis velnias (ir kai ku- 
rie kitų tautų mitiniai personažai) yra susijęs su priešingais ele- 
mentais — vandeniu ir ugnim, reikėtų prisiminti ambivalen- 
tišką šių elementų mitologinę prasmę. Atsižvelgiant į šių elemen- 
tų naudą ir žalą Žmogui, abu jie buvo siejami ir su gyvybe, ir 
su mirtimi, ir su vyriškuoju, ir su moteriškuoju pradu, ir su gy- 
dančiomis, švarinančiomis, ir su griaunančiomis, naikinančio- 
mis galiomis (268, /, 240; 2, 239 —240). Pastebėta, kad šių ele- 
mentų vertinimą nemažai lemia jų padėtis mitologiniame pasau- 
lio modelyje: dangaus ugnis (Saulės, Perkūno) ir vanduo (lie- 
tus) daugiau vertinami teigiamai, 0 požemio — neigiamai. 
Dėl ambivalentiškumo ir kitų savo ypatybių (ypač judėjimo) 
šie elementai buvo įsivaizduojami ir kaip tarpininkai (media- 
toriai) tarp atskirų sferų ir reiškinių: vanduo (krinta žemyn), 
dažniau įsivaizduojamas kaip tarpininkas tarp žemės ir požemio, 
o ugnis (kyla aukštyn) — kaip tarpininkas tarp žemės ir dan- 
gaus (275, 159). Kaip tarpininkai tarp atskirų sferų, šie elemen- 
tai seniau darė įtaką daugelio pasaulio tautų papročiams, ypač 
laidojimo; su jais susijęs ir mirusiųjų pasaulio vaizdinys. 

Lietuvių folklorinis velnias yra susijęs su abiem ambiva- 
lentiškais elementais (ir su ugnim, ir su vandeniu), tad ir jis pats 
tikriausiai buvo ambivalentiška mitinė būtybė, turinti ryšių ir 
su požemiu, ir su žeme, o iš dalies — net su dangumi, ir su gy- 
vaisiais, ir su mirusiaisiais, ir su gyvenimu, ir su mirtimi. Tačiau 
velnias beveik visada yra siejamas su požemio ir žemės, o ne su 
dangaus vandenimis ir ugnimi (kaip išimtį čia galima būtų nu- 
rodyti nebent velnio ryšį su lietumi). Todėl, matyt, velnias su 
požemiu buvo susijęs labiau negu su Žeme, su žeme labiau negu 
su dangumi, sų mirtim labiau negu su gyvenimu. 

Su akmenimis velnias lietuvių tautosakoje siejamas taip pat 
dažnai kaip ir su vandeniu. Šiems „elementams“ lietuvių tau- 
tosakoje kartais būdavo suteikiama kai kuriais atžvilgiais pa- 
naši mitinė prasmė. Pavyzdžiui, pasakose, sakmėse, padavi- 
muose užkeikti, patekę į velnio ar raganos valdžią žmonės arba 
nuskęsta vandeny, arba pavirsta į akmenis. Retkarčiais abi šios 
medžiagos vaizduojamos kartu: užkeiktoje karalystėje karaliaus 
dvare „viskas apskendę“ ir „apie tą dvarą daugybė akmenų“ 

(BLV 218—219). Dainose, užkalbėjimuose vanduo ir akmuo 
gretinami kaip nepaprasti, iš aplinkos išsiskiriantys objektai 
(„akmuo be kraujo, vanduo be sparnų“ — LDK V 481; „ak- 
muo be žiedo, vanduo be sparno“ — LT V 891). Tikima, kad 
žmogų įgėlusi gyvatė skuba į vandenį arba ant akmens, bet 
jei Žmogus atbėga greičiau, tai gyvatė nudvesia, o žmogus pas- 
veiksta (LTR 464/71*/, 604/52/, 1307/218/); ką nors įgėlusi 
gyvatė savo nuodus atgaunanti iš vandens arba akmens (MT 
III 110, 111, 112) ir t. t., nors tautosakoje akmuo kartais ir prie- 
šinamas su vandeniu (žr. patarles „Akmuo stabutis, vanduo 
neramutis“ — LSLT 87; mįsles „Vienas sako: pagulėsiu,/ Ki- 
tas sako: pakrutėsiu,/Trečias sako: pabėgėsiu. Akmuo, žolė, 
vanduo“ — LT V 456 ir kt.). 

Velnias su akmenimis siejamas beveik visų žanrų lietuvių 
pasakojamosios tautosakos kūriniuose, kuriuose jis tik yra mi- 
nimas. 

Etiologinėse sakmėse dievas sėja javus, sodina bulves, o 
velnias — akmenis (LTR 812/55/, 1478/17/, 1560/19/...). 
Arba, norėdamas pakenkti dievui ir Žmonėms, velnias pasėja 
akmeninę sėklą, kuri, greitai augdama, būtų užgožusi visą žemę, 
jeigu dievas nebūtų užleidęs šalčio, kuris sulaikė akmenų augi- 
mą ir sutraukė juos į gumulaičius (BLS 8; LTR 1560/19/, 1714/ 
874/...). Kai kuriuose sakmės „Žemės sutvėrimas“ (LPK 3005) 
variantuose sakoma, kad akmenys atsiradę iš velnio išspjau- 
tos žemės, kurią jis nasruose atsinešė iš jūros dugno (LTR 961/ 
311/, 1960/20/). Vadinasi, akmenys yra velnio (ne dievo) sukur- 
ti. Toks požiūris matyti ir iš lietuvių liaudies tikėjimų (LTR 1289 
/131/, 1418/14/, 2429/108 /). 

Padavimuose su velniu siejami pavieniai įvairiose Lietuvos 
vietose esantys akmenys arba ištisos jų grupės — „tiltai“. Vel- 
nias nešęs tuos akmenis, norėdamas nutiesti kelią, užtvenkti 
upę, pastatyti per upę, ežerą ar marias tiltą, sudaužyti arba už- 
versti bažnyčią („Velnio pamesti akmenys“ — KLPK 32, „Vel- 
nio išmestas akmuo“ — KLPK 32A, 32C, „Velnio tiltas“ — KL 
PK 35). Tačiau, sugiedojus gaidžiui, suskambus varpams, vel- 
nias numetęs juos. Tikėta, kad tokie akmenys iš tiesų yra velnio 
atnešti. Ant kitų akmenų velnias sėdėjęs („Velnio „sostas“ — 
KLPK 45), žaidęs su žmogum kortomis („Lošimas kortomis“ — 
KLPK 47) ir palikęs akmenyje savo plaštakos atspaudus. Dar 
daugiau yra padavimų, kur pasakojama, kad velnias į akmenį 
įmynęs savo pėdą („Pėduoti akmenys“ — KLPK 46). P. Tara- 
senkos duomenimis, Lietuvoje priskaičiuojama apie 150 pėduo- 
tų akmenų ir tikima, kad beveik pusėje iš jų esančios įspaus- 
tos velnio pėdos (198, 20, 24). Tokie akmenys kartais buvo lai- 

komi stebuklingais, turinčiais gydomosios galios (101, 77— 78). 
Dar kiti akmenys Lietuvoje buvo vadinami Velnio pirtimis, 
Velnio kalvėmis, Velnio skryniomis, Velnio plūgais, Velnio gal- 
vomis, Velnio ragais, Velnio klumpėmis, Velnio krėslais (VK) 
ar net Velnio širdimis (LTR 4941/465, 563 /). 

Mitologinėse sakmėse velnias pasirodo prie akmens, ant 
akmens sėdėdamas siuva drabužius arba batus (LPK 3454), 
prie akmens klaidina žmones (LTR 787/50/); o žmogaus pake- 
lėje rasta avis, ožka ar kitas gyvulys neretai pavirsta akmeniu: 
(BLS 254—257; LMD I 656/3/; LTR 11/6/...). Perkūną vel- 
nias erzina, išlįsdamas iš po akmens arba sėdėdamas ant akmens: 
(BLP I 27; II 57—59; BLPY IV 79-80; LMD I 133/1/; LTR 
198/295/...). Ginčydamasis su dievu, velnias sako, kad nuo 
Perkūno jis palįsiąs po akmeniu (LTR 757/117/, 1032/144/). 
Ir lietuvių liaudies tikėjimuose sakoma, kad velnias sėdi ant ak- 
mens (LTR 832/357, 358, 373, 374|...), kad ant akmens jis il- 
sisi, aunasi kojas (LTR 757/71/), trina tabaką (LTR 832/367/), 
plaka dalgį (LTR 828/317/), lopo vyžas (LTR 832/372/), rodo 
dievui ar Perkūnui liežuvį, užpakalį (LTR 763/44a/, 1032/56/). 
Po akmeniu esą paslėpti velnio turtai (LTR 832/359, 360/), 
ten jo namai ir žmona (LTR 763/44b/), po akmeniu jis slepia- 
si ir nuo Perkūno (LTR 832/362, 364, 365, 368, 370, 371 |). 

Akmuo su velniu siejamas ir daugelyje pasakų. Pavyzdžiui, 
stebuklinėje pasakoje „Prašoktos kurpaitės“ (AT 306) karalai- 
tė, norėdama patekti į velnių karalystę, lenda per akmenį (LTR 
452/114/), pasakoje „Pragaro katilo kurstytojas“ velnio dvaras 
vaizduojamas miške po akmeniu (LTR 807/1331/), velnias prie 
kareivio prisistato, kai šis, sėdėdamas ant akmens, pagalvoja 
galįs eiti nors ir velniui tarnauti (LTR 1117/1/). Pasakose apie 
kvailą velnią piemenukas randa ant akmens dūdelę, kurią vė- 
liau ima savintis velnias (KP 38 —40); irgi sėdėdamas ant akmens 
(LTR 743/98/) arba būdamas prie akmens (LTR 787/45/), vel- 
nias žmogui skolina pinigus. Nuvykęs į vestuves, lyjant šiltam 
lietučiui, velnias patenkintas prisiglaudžia prie akmens (LTR 
743/99/). Neatsitiktinai velnias, norėdamas su žmogumi išban- 
dyti jėgas, siūlo spausti akmenį (AT 1060), mesti akmenį į aukš- 
tį (AT 1062), o žmogus vietoj riešutų velniui duoda krimsti 
akmenis (AT 1061). 

Akmens, kaip ir vandens, mitologinė prasmė ambivalen- 
tiška: jis siejamas ir su žeme, požemiu, ir su dangumi; ir su gy 
vybe, vaisingumu, derlingumu, ir su mirtimi; ir su moteriškuoju, 
ir su vyriškuoju pradu; ir su naikinančiomis, ir su gydančiomis 
galiomis. Jis vertinamas, kaip ir vanduo bei ugnis, pagal padėtį 
mitologiniame pasaulio modelyje. Pasaulio centre (plg. akmens 

aukurus, kolonas) ir neva danguje (plg. Perkūno, Saulės ar 
apskritai dangaus akmenis, „Perkūno kulkas“) esantys akmenys 
daugiau vertinami teigiamai, o žemėje ir požemyje esantys akme- 
nys — kartais ir neigiamai. Dangaus akmenys paprastai sieja- 
mi su dangaus dievybėmis (visų pirma Perkūnu), o žemės ir 
požemio — su chtoniškosiomis. Su žemės akmenimis siejami 
germanų milžinai ir nykštukai, keltų fėjos, Kaukazo bei Azijos 
tautų (iraniečių, armėnų, gruzinų ir kt.) dėvai ir daugelis kitų 
chtoniškųjų mitinių būtybių (Chr 5000— 5050, 7065; 61; 79; 
176; 269, 1, 417—418; 263, 62—64, 116). Dėl ambivalentiškos 
csmės akmenys kartais būdavo įsivaizduojami ir kaip tarpinin- 
kai tarp skirtingų sferų (plg. pasaulio medžio analogą akmeni- 
nį aukurą, koloną —222, 178, 187— 188), su jais susiję tiek vai- 
singumo, derlingumo, tiek laidojimo papročiai. 

Velnio ryšys su akmenimis irgi tarsi patvirtintų jo ambi- 
valentišką prigimtį, sąsają su įvairiomis sferomis ir reiškiniais. 
Tačiau tautosakoje, kaip matėme, velnias siejamas tik su žemės 
ir požemio akmenimis. Tai patvirtina jo chtoniškumą, ryšį su 
žeme bei požemiu, mirusiaisiais, 0 savo ruožtu — su mMinėto- 
mis chtoniškosiomis kitų indoeuropiečių mitinėmis būtybėmis. 

Nors velnias lietuvių tautosakoje dažnai pasirodo prie van- 
dens ir gyvena vandeny, tačiau beveik niekada jis nevaizduoja- 
mas plaukiąs vandeny, kaip įprasta vandens gyventojams. Vel- 
nias lietuvių tautosakoje dažniausiai vaikšto, jodinėja arba va- 
žinėja žeme. Šiuo požiūriu jis yra žemiška mitinė būtybė. Jo 
žemiškumą patvirtina išvaizda. Velnias, kaip matėme, pasirodo 
kaip žmogus, gyvulys, ropliai ir šliaužikai, kurie paprastai vaik- 
što, laksto, ropoja, šliaužia žeme. Tačiau, nors ir būdamas per- 
dėm žemiška mitinė būtybė, velnias vis dėlto yra susijęs ir su 
atmosfera, ypač su žemutiniais jos sluoksniais. 

Velnias kartais yra įsivaizduojamas kaip paukštis (ypač 
juodvarnis). Ir etiologinėse sakmėse, tiesa, susijusiose su krik- 
ščionybe, sakoma, kad, ištremti iš dangaus, vieni velniai liko 
laukuose, kiti medžiuose, dar kiti debesyse (LTR 489/24/), 
vieni likę požemy, kiti ant žemės, dar kiti ore (LTR 759/28/, 
828/373|). 

Iš daugelio mitologinių sakmių, stebuklinių pasakų ir kitų 
lietuvių pasakojamosios tautosakos žanrų kūrinių matyti, kad 
velnias gali skristi. Skrendantis velnias dažnai yra lyginamas, 
o kartais ir tapatinamas su viesulu, vėtra, vėju. Kai sakmėje 
„Sugautas velnias“ (LPK 3345) žmogus nuo arklio pavidalo 
velnio kaklo nuima rožančių, „iš arklio pasidarė viesulas ir nuš- 
vilpė“ (BLS 312). Pono apgautas velnias „iš apmaudo ant dvaro 
tokį vėjo sūkurį pakėlęs, kad net medžiai bei trobos linko, ir ta- 

me sūkuryj <...> į orą pasikėlęs“ (BLV 274). Sakmėje „Bando 
juokais pasikarti“ (LPK 3309) išbaręs žmogų, kam negerai 
kariasi, velnias su viesulu dingsta (LTR 1008/2/). Pataikius 
ripka į velnią, pasikelia „viesulėlis“ ir nuskrenda į balą (BLS 
307—308). „Kaip viesulas“ velnias dumia vienuoliui ieškoti 
žuvų, su „didžiausiu viesulu“ grįžta, o apgautas „ir vėl kaip 
viesulas nukūrė tenai, iš kur buvo atėjęs“ (BLS 357 — 358). Sak- 
mėse „Pasitabokina su velniu“, „Velnio klasta“ (LPK 3332), 
žmogui paminėjus dievo vardą, peržegnojus, „velnias tik suš- 
vilpė ir oru nuūžė per mišką taip, kad net medžiai lūžo“ (BLS 
375), juokdamasis „viršum medžių“ nuėjo (BLS 304), „suš- 
niokštė medžiai, pakilo audra“ — ir velnias pranyko (BLS 302). 
Panašiai sakoma ir pasakose. Pavyzdžiui, pasakoje „Mergaitė 
padeda jaunuoliui pabėgti“ (AT 313, 313B, 313C) senis velnias 
pasiverčia arkliu, kuris lengvai pakyla į orą, skrenda „aukščiau 
debesų“ (LTR 10B/245/), bėgantį jaunuolį su velnio dukterimi 
vejasi „viesulas“ (LTR 262/21/). Pasakoje „Baimės ieškotojas“ 
(AT 326) velnias atvažiuoja „su vėtra“, „su viesula“ (BLP I 
59—63); pasakoje „Lino kančia“ (AT 1199A) velnias nulekia 
„kaip viesulas“ (LTR 544/260/). Ir pasakose apie kvailą velnią 
velniai laksto oru, laksto „su vėju“, „su viesulu“, „kaip viesu- 
las“, „su vėtra“ ir pan. (BLPY II 213; DSPŽ I 242—248; DSPS 
240—243; LMD I 311/1/, I 627/71/; LTR 262/28, 170/...). 

Velnias ne tik pats skraido su vėju, viesulu ar vėtra, bet taip 
gali ir Žmogų nunešti. Sakmėse „Velnias tarnauja ūkininkui 
už pavogtą duoną“ (LPK 3290), „Netyčiomis iššaukti velniai“ 
(LPK 3315) pakilusi vėtra nuneša poną į kūdrą (LTR 937/15/), į 
kitą karalystę (BLV 320). Pasakose „Mergaitė padeda jaunuoliui 
pabėgti“, „Velniui pažadėtas jaunuolis“ (AT 811) velniui paža- 
dėtą sūnų pas velnią „viesula“, „vėtra“ nuneša (LMD I 127 
/17/; BLPY IV 65 —66), pats velnias jį „neša padebesiais“ (BLP 
II 82). Pasakoje „Bernas veda velniūkštę“ „vėtra“ (LTR 1000 
/114/), „viesulas“ (LTR 337/101/) berną nuneša į velnio dvarą 
ir t. t. 

Velnias su viesulu siejamas ir lietuvių liaudies tikėjimuose. 
Tikima, kad vėjo sūkuryje velnias lekia (LMD I 312/112/; 
LTR 438/92*/, 444/587/, 486/2583/, 549/216/, 600/19/...), kad 
velnias lekia pietauti (LTR 1284/275/, 1291/141/, 1300/20, 54, 
131, 158, 300/, 1437/55/...), kad vėjo sūkurys yra velnio vestu- 
vės (LMD I 502/15!8/, 1616/27/; LTR 289/195/, 374d/2080/...). 
O naujesnės kilmės tikėjimuose sakoma, kad vėjo sūkuryje 
velnias „dūšią“ neša į pragarą (LMD III 129/3!19/: LTR 1284/316/, 
2237/165/...) arba jas gaudo, išbėgusias iš pragaro (LTR 1300 
/188/). Pasakose žmogus, pažiūrėjęs į viesulą per kelnių klešnę, 


70 


pamato velnią ir jį sulaiko (LTR 2379/153/). Taip pat tikima, kad 
vėjo sūkuryje skraidantį velnią galima pamatyti pažiūrėjus pro 
atbulas akėčias arba pro išvirkščią kailinių rankovę (LMD I 
312/12/). Sakmėse vėjo sūkuryje skrendantis velnias sulaiko- 
mas kryžmai į Žemę įsmeigus du peilius (BLV 365). Sulaikytas 
velnias išpildo Žmogaus prašymą. Viesulu skrendantis velnias 
ypač vaizdžiai, plastiškai yra pavaizduotas mitologinėje sak- 
mėje „Sūkurys miežių lauke“: paliovus kaimynams bartis, pie- 
menukas pamato, kaip „nuo jų per miežius žmogaus žingsnio 
greitumu slenka sūkurys gal metro spinduliu miežių varpas suk- 
damas, maišydamas; atrodo, kad jas išraus, išlaužys, nors ap- 
link sūkurį nė viena varpa nesujuda. Taip ir nuslinko per miežių 
lauką“. Piemenuko motina paaiškino, kad ten skridęs velnias 
(VLD 99— 100). 

Lietuvių tautosakoje su viesulu, vėtra skraido ne tik velnias, 
bet ir slibinas (smakas), kuris irgi kartais tarsi yra tapatinamas 
su viesulu. Pavyzdžiui, pasakoje „Trijų pradingusių karalaičių 
ieškojimas“ (AT 301A, 301B) kartais sakoma, kad karalaitę 
ar karalienę nuneša viesulas, vėtra, o ji surandama slibino ne- 
laisvėje (BLP II 247—252; LMD I 494/1/, I 603/5/; LTR 
211/32/....). 

Velnias su viesulu lyginamas, o kartais ir tapatinamas ne tik 
lietuvių tautosakoje. Jau K. Mošinskis yra pastebėjęs, kad prieš 
audrą pakilęs viesulas slavų esąs įsivaizduojamas kaip nuo aud- 
ros sprunkantis velnias ir kad lenkai bei kiti vakarų slavai, 
kaip ir lietuviai, tiki, jog vėjo sūkuryje velnias vestuves kelia. 
H. Šusteris-Ševcas mano, kad senasis slavų velnio pavadinimas 
črte gali būti siejamas su senuoju slavų *skora „greitai“, *chorto 
„Vėjo šuo“. Jo teigimu, jei aiškindami semantinę minimo žodžio 
reikšmę nekreipsime dėmesio į tuos aiškius antrinės reikšmės 
niuansus, kurie krikščionių tikėjime velniui yra priskiriami, 
o labiau remsimės pagoniškąja mitologija, tada labai akivaiz- 
džiai pamatysime velnio sąvokos sutapimą su slavų vėjo dvasia, 
kuri, K. Mošinskio nuomone, apskritai priklauso prie pagrindi- 
nių slavų mitologijos demoniškųjų būtybių. Vėjas ir velnias čia 
dažnai suvokiama kaip vienas ir tas pats dalykas (177, 370). 
Su vėju skraido germanų Votanas, graikų Hermis, romėnų 
Merkurijus (236, 631). Šie dievai yra susiję su mirusiaisiais, 
įsivaizduojami kaip mirusiųjų palydovai į pomirtinį pasaulį. 
Su pomirtiniu pasauliu siejamas ir osetinų wejug, artimas indų 
Vayu, persų Vayu giminaitis. Jis kaip tik buvo įsivaizduojamas 
kaip pomirtinio pasaulio vartininkas (280, 340). Indų audros 
dievas Rudras buvo laikomas didžiausiu žmonių žudiku (280, 
184— 186, 344: 268, 2, 388 —389). Iš šių pavyzdžių matyti, kad 

skraidymas su vėju, viesulu ar vėtra yra tipiškas toms mitinėms 
būtybėms, kurios vienaip ar kitaip santykiauja su mirusiaisiais. 
Tačiau šios mitinės būtybės, nors ir mažiau, yra susijusios ir su 
žemės derlingumu, žmonių ir gyvulių vaisingumu, sveikata, tur- 
tingumu (280, 184— 186, 344: 268, 1, 220, 292: 268, 2, 140). 
Ne išimtis čia ir velnias. Griaunamoji, žmogui kenksminga vėjo, 
viesulo jėga logiškai siejama su mirtimi, o naudingas jų povei- 
kis gamtai — su derlingumu, vaisingumu. Tačiau žmogui ir 
visai gamtai naudingas vėjo poveikis tiek lietuvių, tiek kitų 
tautų mitologijoje yra įgavęs dar ir kitokį mitinį įprasminimą; 
jis yra personifikuotas ir kitais paveikslais (plg. brolius vėjus lie- 
tuvių tautosakoje, M. Pretorijaus minimą Vėjopačio dievą, 
atskirų pasaulio šalių vėjus graikų mitologijoje, Vato, Vajo pa- 
veikslus indų Rigvede ir kt.). 


VELNIAS IR AUGALAI 


Tiesioginių duomenų, rodančių, su kuriais medžiais ir kul- 
tūriniais augalais susijęs velnias, senuosiuose lietuvių mitologi- 
jos šaltiniuose nerasta. Šį ryšį galima nustatyti tik iš tautosakos 
ir atskirų tikėjimų. Galima manyti, kad su velniu buvo susiję 
tie medžiai, į kuriuos jis mėgsta pasiversti, Kuriais naudojasi 
bendraudamas su žmonėmis, kuriuos paverčia kokiomis nors 
vertybėmis arba po kuriais pasirodo. Kaip matyti iš mitologinių 
sakmių „Muzikantas velnių puotoj (vestuvėse)“ (LPK 3277), 
„Gyvulys ratuose virsta akmeniu (kelmu)“ (LPK 3301) ir „Mai- 
nai su velniu“ (LPK 3302), tokie medžiai yra eglė, beržas, alks- 
nis, epušė (plačiau apie šių medžių ryšį su velniu žr. „Senovės 
baltų pasaulėžiūra“ — 222, 119— 121). 

Lietuvių liaudies pasakose velnias pasirodo ir karklyne (LTR 
409/62/, 776/276|, 2514/91/), nubėga į karklyną (LTR 783/501 /), 
pristoja prie žmogaus, kai šis turi rankoje karklą (LTR 776/44/) 
ir t.t. Tikima, kad „velnių yra kožnam dideliam raisti, ypač 
kur daug karklų; karklynėje esūs ir velnių dvaras“ (LTR 
1245/47118|), kad „velniai gyvena raistuose, karklynuose“... (LTR 
1245/4797|) Todėl karklas irgi priskirtinas velniui. 

Su velniu susiję ir tie medžiai, kuriuose jis slepiasi nuo Per- 
kūno. Kaip matyti iš sakmių „Perkūnas medžioja velnią“ 
(LPK 3452), velnias nuo Perkūno kartais slepiasi minėtuose 
medžiuose: eglėje (LTR 828/374/), alksnyje (LMD I 573/15/; 
LTR 792/143/) arba gluosnyje (LTR 832/645/). Tačiau kur kas 
dažniau jis slepiasi ąžuolo (BLPY IV 80; LMD I 133/152/; 

LTR 795/2/) arba neaišku kokio medžio drevėje (BLP I 27, 
DSPZ II 62; LTR 1074/103, 104, 110/...). Nesvarbu, kur vel- 
nias slepiasi, tose sakmėse vis tiek neretai minima eglė (DSPŽ 
I 203; II 62; LTR 462/243/; 759/34/) arba ąžuolas (BLP II 58). 

Lietuvių liaudies tikėjimuose teigiama, kad velnias nuo Per- 
kūno slepiasi po medžiais (LTR 832/290/, 948/17/). Tačiau 
pasitaiko ir prieštaravimų. Pavyzdžiui, sakoma, kad velnias nuo 
Perkūno dažniausiai slepiasi po egle (LTR 759/7/) ir kad velnias 
negali po egle slėptis, nes jos šakos auga kryžmai (13, 187). 
Yra užrašyta tikėjimų, kad Perkūnas netrenkiąs į eglę (13, 187). 
Perkūnas netrenkiąs ir į lazdyną. Tačiau lazdyno ryšys su velniu 
ir vėl aiškinamas prieštaringai: velnias bijo lazdyno (LTR 1032 
/23/) ir slepiasi po juo, nes ten nepasiekia Perkūno kulkos (LTR 
828/346/). Čia, atrodo, yra susipynusios dvi tikėjimų grupės: 
tikėjimai apie medžius, po kuriais griaustinio metu slepiasi 
velnias, ir tikėjimai apie medžius, į kuriuos iš viso netrenkia 
Perkūnas. Pastarieji neretai susieti su krikščionybės motyvais 
(šv. šeimos bėgimu į Egiptą). Nuo Perkūno velnias slepiasi 
ir po beržu (LTR 752/94/). 

Kai kurie su velniu susiję medžiai, pavyzdžiui, eglė ir beržas, 
buvo taikomi lietuvių liaudies papročiuose, ypač dažnai varto- 
jami laidotuvėse ir mirusiųjų minėjimo apeigose (43, 190; 210, 
139, 149: 128, 16, 522 ir kt.). Iš senųjų tikėjimų likęs paprotys 
prie namo, kur pašarvotas miręs Žmogus, pabarstyti eglišakių; 
mirusysis į kapines buvo vežamas beržais arba eglėmis papuoš- 
tame vežime, iš eglių šakų pinami laidotuvių vainikai ir t.t. 
Iš eglaitės kai kuriose Lietuvos vietose daromas „sodas“ (186, 
582), parvedlaujant jaunąją, takai ir grindys išbarstomos eglės 
metūgiais (142, 110). Puošiama kalėdų ar Naujų metų eglutė. 
Beržais per sekmines būdavo vainikuojamos karvės, beržų ša- 
komis iškaišomas pirkių vidus, žali berželiai statomi prie pir- 
kių durų (128, 102, 547—548). Įdomu, kad daugelis minėtų 
papročių, galėjo būti susiję ir su pačiu velniu. 

Iš čia paminėtų (LPK 3272, 3301, 3302) ir kitų sakmių į akis 
krinta įdomi detalė: velnias paprastai siejamas ne su visu medžiu 
(nesvarbu, kokios jis rūšies), o tik su jo kelmu. Gal dėl to taip 
retai tekalbama ir apie velnio ryšį su konkrečiais medžiais, nes 
daugiau galvota ne apie velnio ryšį su atskirais medžiais, o apie 
ryšį su atskiromis medžio dalimis. 

Minėtose sakmėse (LPK 3276, 3277) žmogus, pabuvęs vel- 
nio dvare, pasijunta besėdįs ant kelmo (LTR 32/2/, 462/39,54|, 
795/60/...), pamato, kad jo krėslas — kelmas (BLV 338; LMD 
I 137/4/). Su velniu išmainytas arklys (LPK 3302) irgi virsta 
kelmu (LTR 783/365/), kelmų su šaknimis (LTR 270/556/), 

beržiniu kelmu (LTR 768/497/), kalade (LTR 860/15/); pypkė — 
kelmeliu (LMD I 184/20/), kelmo kąsneliu (LMD I 184/30/), 
gluosnio kelmiuku (LTR 1059/244/), sukirmijusiu kelmeliu 
(LTR 219/110/); tabokinė — pinties gabalu (LTR 277/2/), 
kelmo kąsneliu (LTR 1045/249/). Velnio kalakutas — tai 
apdegintas kelmas (LTR 909/16/), teterva — keras (LTR 1044 
/59/), kiškiai — irgi kelmai (LTR 834/35/). Perkūno medžioja- 
mas velnias išlenda iš po kelmo (LPK I 144/34/), „po kelmus 
slankioja“ (Mitt II 181), šokinėja nuo vieno kelmo ant kito 
(LTR 828/380/), o nušautas pavirsta kelmu (WLCh 381 — 382). 
Kelmas ir velnias greta yra ir kitose sakmėse. Kelmu pavirsta 
žmogaus pakelėje rastas ir parsivežtas gyvulys (avis, ožka, kiau- 
lė) (LMD I 598/4/; LTR -208/120/, 732/331/, 811/453]...). 
Pragaran įkritusiu ponu velniai veža kelmus (LTR 368/3/), 
o Žmogaus sugautas velnias pats yra pristatomas prie kelmų 
(LTR 753/173/, 1713/21/). Velnias paima kelmus raunančio 
žmogelio duoną (BLV 336; LTR 822/276/) arba žmogelio duoną, 
padėtą ant kelmo (LT II 620), po kelmų (LTR 368/217/), 
ir t.t. 

Kelmas šalia velnio minimas ir pasakose. Pavyzdžiui, origi- 
naliame pasakos „Vyras ieško savo pražuvusios žmonos“ (AT 
400) variante (BLP I 138— 142), išlaikiusiame daug archaiškų 
mitologinių detalių, paną, gulbę ir visą jos karalystę pagrobusio 
velnio gyvybė esanti kiaušinyje, kiaušinis — antyje, antis — 
kiaulėje, kiaulė — vilkė, vilkas — kelme. Išplėstame pasakos 
apie kalvį atjaunintoją (AT 753) variante (BLV 334— 338) vel- 
nias pasirodo, kai bernas į du alksnius meta sausą kelmelį. 
Pasakos „Velnio mįslė“ (AT 812) variante (BLPY II 221—212) 
velniai padaro dvarą baloje tarp kelmų, o vietoj stalų uždangsto 
kelmus ir t.t. Dar dažniau kelmų randame pasakose apie kvailą 
velnią. Žemaičiuose velnias kartais net vadinamas kelmu (L 
V 524). 

Iš šių gausių užuominų sakmėse ir pasakose aiškėja, kad 
velnias tam tikrame raidos etape galėjo būti lokalizuojamas 
prie medžio kelmo, o kartais net identifikuojamas su kelmų. 

Ši prielaida leidžia aiškinti vieną specifinį velnio pavidalą. 
Lietuvių mitologinėse sakmėse mušamas velnias dažniausiai 
virsta degutu („smala“) arba nuodėguliu. Iš pirmo žvilgsnio 
atrodo, kad šis motyvas krikščioniškos kilmės (religinėje rašti- 
joje pragare piktosios dvasios virina degutą, juo girdo nusidė- 
jėlius ir pan.). Tačiau šiam motyvui sakmėse atsirasti galėjo 
padėti ir senasis velnio identifikavimas su kelmu. Iš deginamo 
kelmo pasipila degutas, lieka nuodėguliai. Pagal analogiją imta 
tikėti, kad ir iš kelmo, t.y. naikinamos mitinės būtybės, pasilieja 

derva, lieka nuodėgulis. Degutas kaip viena iš velnio egzisten- 
cijos formų arba jam būdingas atributas neretai minimas ir pa- 
sakose. Pavyzdžiui, degutu velnias pavirsta, kai keleivis į sieną 
įspraudžia jo pirštus (BLP I 53—54), kai muzikantas vis groja, 
o velniai turi šokti (BLP I 36—37), kai ima juos šventinti (BLPY 
IV 65—66); degutu apsilieja visa užkeikta karalystė (BLV 218— 
220) ir pan. Nors toks velnio ir deguto ryšio aiškinimas ir atrodo 
kiek vienpusiškas, tačiau iš esmės neprieštarauja pačiai velnio 
prigimčiai. Jei toks aiškinimas teisingas, tai būtų galima spėti, 
kad religinėje raštijoje ypač dažnas velnio siejimas su degutu 
yra perimtas iš senesnių iki krikščionybės buvusių tikėjimų. 
Tik vėliau jis buvo iš esmės modifikuotas, pritaikytas prie krikš- 
čionių religijos. 

Velnio ryšį su apatine medžio dalimi — kelmu rodo ir lietu- 
vių liaudies tikėjimai. Jau buvo užsiminta apie tikėjimus, kad 
nuo Perkūno velnias slepiasi po medžiais. Slėpimąsi po medžiais 
galima suprasti ir kaip slėpimąsi po medžio šaknimis. Šiuo po- 
žiūriu ypač įdomus dar A. Afanasjevo paskelbtas tikėjimas, 
kad nereikią liesti Perkūno trenktų, nudžiūvusių medžių, nes 
juose „prie pat šaknų“ dangaus strėle esąs prikaltas velnias; 
palietus tokius medžius, velnias esąs išvaduojamas (237, I, 266). 

Velnias, lokalizuotas prie apatinės medžio dalies — kelmo, 
primena daugelio pasaulio tautų mitologijoje populiaraus pa- 
saulio medžio įvaizdžio detalę. Pasaulio medžio įvaizdis gerai 
buvo žinomas baltų mitologijoje (299, 302); nemažai jo reliktų 
išliko ir lietuvių tautosakoje (222, 177— 200). Įdomu, kad kai 
kurie lietuvių tautosakos kūriniai, Kuriuose velnias nuo Perkūno 
slepiasi medžio drevėje, ir tikėjimai, pagal kuriuos velnias sle- 
piasi „po medžiu“, yra sietini su senųjų indoeuropiečių mitu apie 
griausmo dievo kovą su jo priešininku prie pasaulio medžio 
(257, 5, 75— 103). Tai dar labiau sustiprina nuomonę, kad vel- 
nio siejimas su medžio kelmu gali būti atsiradęs iš jo lokalizaci- 
jos prie pasaulio medžio kelmo. Darosi įdomu pažiūrėti, kurios 
mitinės būtybės mūsų giminiškų tautų mitologijoje lokalizuoja- 
mos prie pasaulio medžio kelmo. 

Šiaurės germanai, kaip matyti iš jų mitologinių ir istorinių 
giesmių, tikėjo, kad prie pasaulio medžio (uosio) šaknų yra 
gyvatė Nidchegas (Niūhoggr) (285, 13, 15, 38, 39). Indų mitolo- 
gijoje tokioje vietoje prie pasaulio medžio yra Ahi Budhnyd — 
gilumos gyvatė, kelminė gyvatė (Rigvedas I 86, 5; IV 55, 6; 
VI 49, 14: 50, 14; VII 34, 16, 17; 35, 13; 38, 5; X 64, 4; 66, 11; 
92, 12; 93, 5). A.V. Štriomas ir Ž. Diumezilis mano, kad indo- 
iraniečių ir šiaurės germanų mitologijos duomenys apie gyvatę 


75 


prie pasaulio medžio šaknų leidžia rekonstruoti atitinkamą 
indoeuropiečių motyvą (51; 192). 

Velnią su minėtaisiais germanų ir indų mitiniais chtoniš- 
kaisiais gaivalais sieja ne tik jo lokalizacija prie medžio kelmo. 
Velnias, kaip ir indų Ahi Budhnyd, yra susijęs su vandeniu, 
gyvuliais. Kaip ir Nidchegas jis, kaip vėliau pamatysime, kar- 
tais ryja numirėlius; jam būdinga juoda spalva. Pagaliau velnio 
santykiai su Perkūnu yra panašūs į minėtųjų arba jiems artimų 
kitų indų ir germanų mitinių būtybių santykius su griausmo dievu. 

Daugiau velniui artimų būtybių pagal padėtį prie pasaulio 
medžio nurodo V. Toporovas. Straipsnyje „M63xv, Ahi Budhnya, 
Būdmūk ir kt.“ jis, remdamasis gausiais kalbos ir mitologijos 
duomenimis, įtikinamai įrodo, jog indų kelminei gyvatei gimi- 
niškas senųjų graikų drakonas Pitonas (I690v) ir pietų slavų 
Bedniakas (6201uK, 6ddmūkK), kuris reiškia šventės ir kartu 
svarbiausio tos šventės objekto arba herojaus pavadinimą 
(bulgarų 620wwK — storas kelmas, deginamas visą naktį prieš 
kalėdas, serbų ar chorvatų 640r4« — „ąžuolinė pliauska, trinka 
arba šakos, kurias sudegina per kūčias“, Bdomū 0ūw — kūčios, 
slavėnų beden, bedenj — storas kamienas, kelmas). Per atitinka- 
mas šventes toks kelmas ar kamienas iškilmingai kertamas, 
gabenamas į namus, laistomas vynu, medum, pienu, barstomas 
grūdais, paskui mušamas ir sudeginamas. V. Toporovas, 
remdamasis, kad Bedniakas, senas dievas, priešinamas su sū- 
num (Boxcuhy), jaunu dievu, ir kitais Bedniako sudeginimo 
ritualo bruožais, šį ritualą laiko naujametiniu, per kurį papras- 
tai nužudoma chtoninės prigimties mitinė būtybė — drakonas, 
gyvatė (301, 9, 10—11). Panašus paprotys buvo žinomas ir lie- 
tuviams. S. Daukantas aprašo, kaip senieji lietuviai „vilko bluką 
per kiemus [...] tabalus mušdami [...] Paskui tą bluką sudegi- 
no...“ (45, 548). (Blukas — „trinka, storas pagalys, rąstagalys“ 
LKŽ I 949.) O latviai kūčių vakarą kartais net tiesiog vadin- 
davo blukių vakaru (137, 474, 622). Bluką S. Daukantas identi- 
fikuoja su senaisiais metais, o pačias kalėdas laiko „susitikimu 
senojo laiko su jaunuoju“. Šitokį S. Daukanto bluko aiškinimą 
semiotikas A. J. Greimas laiko nepakankamai solidžiu „ne tik 
dėl jį paremiančių folkloristinių duomenų stokos, bet ypač 
dėl šios rūšies ritualams charakteringų elementų: kovos tarp 
senųjų ir naujųjų metų arba mirties ir prisikėlimo epizodų ne- 
buvimo“ (75). Jo paties straipsnyje „Tawals — deus auctor 
facultatum“ (1975) surinkti kalbos, etnografijos ir tautosakos 
duomenys, praplečiantys šio papročio supratimą, rodo, kad to- 
kių elementų čia esama. Visų pirma tai priešinimas to, kas sena 
ir jauna (trys blukvilkiai yra jauni, o vienas — senas, žilas; 

garbinamas ką tik gimęs dievas vaikelis, o senelis Juozapas ar- 
ba paprastas senis pašiepiamas). Šis priešinimas pasidaro dar 
akivaizdesnis, atsižvelgus į A. J. Greimo siūlomą hipotezę apie 
bluko ir tabalo sinonimiškumą ir teiginį, kad „tabalas įsivaiz- 
duojamas kaip senelio antropomorfinė figūra“ (75, 183, 184). 
Juk blukas (= tabalas = senis) yra velkamas, mušamas, o paskui 
sudeginamas, o naujagimis dievas (jo sūnus?) giesmėmis garbi- 
namas. Ir visa tai daroma per Naujųjų metų ciklo šventes. Tai, 
be kitų panašių detalių, leidžia lietuvių bluko vilkimą sugre- 
tinti su slavų Bedniako papročiais. O jeigu taip, tai mitinė bū- 
tybė, kurią reiškė senųjų lietuvių kalėdų švenčių blukas (= ta- 
balas 7: senelis) irgi galėjo būti artima velniui. Ši prielaida įdomi 
dviem požiūriais. Pirma, ji sustiprina teiginį, kad velnias galėjo 
būti ne tik siejamas, bet ir identifikuojamas su kelmu, ir antra, 
leidžia pradėti ieškoti velnio ryšio su Naujųjų metų ciklo šven- 
tėmis — kūčiomis ir kalėdomis. 

Aptarus velnio ryšį su kelmu, kyla klausimas — su kokio 
medžio kelmu velnias siejamas. 

Sakmėse „Muzikantas velnių puotoj (vestuvėse)“, „Gyvu- 
lys ratuose virsta akmeniu (kelmu)“, „Mainai su velniu“ velnias 
daugiausia siejamas su eglės ir beržo kelmu. Ir tai suprantama, 
nes šie medžiai, kaip matėme, yra artimi velniui. Kūriniuose, 
kuriuose galima atsekti senojo indoeuropiečių griausmo dievo 
ir jo priešininko kovos mito reliktų, velnias visų pirma siejamas 
su ąžuolu. Iš tokių pavyzdžių svarbi yra sakmė „Perkūnas me- 
džioja velnią“. Joje velnias dažnai slepiasi ąžuolo drevėje. Su mi- 
nėtu mitu sietina ir pasaka apie devyniabrolę (AT 312). Joje 
devyngalvis slibinas, retkarčiais velniu (BLPY II 209-—211; 
LTR 2368/48/), žalčiu (LP 22; LMD III 173/587/; LTR 208/2/...) 
vadinamas, graužia medį, kuriame sėdi devyniabrolė. Devyn- 
galvio graužiamas medis primena gyvatės Nidchego graužiamo 
pasaulio medžio vaizdą „Edoje“ (285, 39). O 15 iš 50 lietuvių 
pasakos apie devyniabrolę variantų devyngalvio graužiamas 
medis yra ąžuolas. Į ąžuolinį kelmą arba ąžuolą kartais įpleiši- 
jama ir mūsų velniui artimo žmogiuko barzda pasakoje „Trys 
pagrobtos karalaitės“ (AT 330, 330A, 330B — BLP II 139; 
BLPY IV 22; LMD I 1000/476/; LTR 462/315/.. .), nors dauge- 
lyje variantų medžio rūšis iš viso nenurodoma. Čia ąžuolas mi- 
nimas irgi neatsitiktinai. Ąžuolas, kaip žinome, buvo vienas iš 
svarbiausių lietuvių (ir baltų) pasaulio medžio įvaizdžių (299, 
302; 222, 178—183 ir kt.). Mite griausmo dievo ir jo prie- 
šininko kova vyksta prie pasaulio medžio, todėl ir šiuose kūri- 
niuose velnias yra siejamas su ąžuolo kelmu ar dreve. 

Velnio siejimas su apatine medžio dalimi yra vienas iš pavyz 
džių, rodančių, kad senovės lietuvių mitologija iš priešpriešos 
apačia — viršus velniui skyrė apatinę sferą. Šitaip manant, 
velniui turėjo būti priskiriamos apatinės augalų dalys ir visas au- 
galų apačios (šaknų) derlius. Jis turėjo naudotis šakniavaisiais, 
o jo antipodas (dangaus dievas) — javais, nes jų derlius kaupiasi 
viršuje (t.y. varpose). Šią prielaidą patvirtina lietuvių tautosa- 
kos ir etnografijos duomenys. Velnias lietuvių pasakose, patar- 
lėse ir priežodžiuose, tikėjimuose siejamas su vienu iš seniausių 
šakniavaisių — ropėmis (plačiau apie velnio ryšį su ropėmis ir 
kitais šakniavaisiais žr. 222, 131 — 132). 

Remiantis lietuvių liaudies pasakomis, galima teigti, kad vel- 
nias seniau buvo siejamas ne tik su šakniavaisiais. Pasakoje 
„Gabena pragaran pyragus“ (AT 480C*) velniams duodama iš 
miežių (DPM 108—109; LMD I 300/14/; LTR 68/329/, 262 
/197/...), pupų, žirnių (LMD I 661/30/, I 1000/675/; LTR 42/5/, 
218/1228/...), o kartais ir iš avižų (LTR 1295/24/, 3144/103/), 
grikių (BLPY I 241—242) kepto pyrago arba blynų. Velniams 
šie Kepiniai labai patinka (LMD I 661/30/; LTR 68 /329/, 2201 
/30/), ir neturtingasis brolis už juos yra gausiai apdovanojamas. 
Turtingasis brolis, nunešęs velniams kvietinį pyragą, yra nubau- 
džiamas. XIX — XX a. užrašytuose pasakos variantuose žmogus 
dažniausiai apdovanojamas ir nubaudžiamas dėl moralinių 
ypatybių — dėl gero arba blogo elgesio su kelyje sutiktu seneliu, 
kartais vadinamu dievyy (BLPY I 241-242; LTR 218/1228/, 
272/47|...). Tačiau juose nesunku įžiūrėti ir senesnį motyva- 
vimą: žmogus tada apdovanojamas, kai nuneša velniams tinkamą 
dovaną (auką), o nubaudžiamas, kai nuneša netinkamą. Galima 
daryti išvadą, kad su velniu šiame siužete siejami miežiai, žirniai, 
pupos, avižos, grikiai ir kad jie laikomi priešingi kviečiams. 
Beje, kai kuriuose šios pasakos variantuose priešinami ne tik 
grūdai, iš kurių kepinys iškeptas, bet ir pats kepinio pobūdis, 
pavyzdžiui, grikiniai blynai priešinami su kvietiniais pyragais 
(BLPY I 241—242) arba priešinamas tik kepimo pobūdis, ne- 
svarbu, iš kokių grūdų kepinys: blynai priešinami su pyragais 
(LTR 2468/38/, 3116/4270/). 

Iš miežių, pupų, žirnių, avižų pagaminti valgiai ir gėrimai 
yra svarbiausi tiek lietuvių, tiek ir jų kaimynų rusų, baltarusių 
ir kitų indoeuropiečių kūčių patiekalai. Jie taip pat neatskiriami 
nuo laidotuvių ir mirusiųjų minėjimo papročių (276, 16; 10, 
126, 144: 210, 153, 154). Tai skatina pradėti ieškoti ryšio tarp 
velnio ir svarbiausių Naujųjų metų ciklo švenčių — kūčių, 
tarp velnio ir mirusiųjų. 

Yra viena kita lietuvių mitologinė sakmė ir tiesiog rodanti 
velnio ryšį su kūčiomis. Vienoje iš jų užsimenama, kad ūkininkas 
per kūčias velniui, esančiam pirkios kertėje po suolu, visada nu- 
liedavo tris šaukštus kisieliaus (LTR 3974/163/). Kitoje, matyt, 
naujesnės kilmės humoristinėje sakmėje, nors ir minimas velnias 
bei kisielius, bet apie pagarbą velniui, tuo labiau kad jam būtų 
aukojamas kisielius, nieko nesakoma (LTR 3974/164/). Kisie- 
liaus, padaryto iš avižų, aukojimas („nuliejimas“) velniui savo 
ruožtu paremia teiginį, kad avižos seniau galėjo būti siejamos 
su velniu. Iš miežių padarytas alus buvo ritualinis lietuvių šer- 
menų gėrimas. Jis ypač dažnai minimas etnografinėje ir istori- 
nėje literatūroje (210, 142 —145, 153— 155). Tai vėlgi sustiprina 
mintį apie velnio artumą mirusiesiems. 

Kalbant apie velnio augalus, negalima nepaminėti tabako, 
kuris lietuvių liaudies etiologinėse sakmėse paprastai siejamas 
su velnio motina arba pačia. Vienose iš jų teigiama, kad tabakas 
išaugęs iš velnio motinos kapo (BLS 107, 108; LTR 792/141/, 
3740/112/), kitose — kad velnias tabaką Žmonėms pakišęs per 
savo motinos laidotuves — davęs uostyti, kad visi verktų jo mo- 
tinos (BLS 108, 109; LTR 865/116/; 2145/220/...). Kartais abu 
šie motyvai sujungiami (BLPY IV 72-73; BLS 108; LTR 
952/58/). Tabako pradininku velnias laikomas ir lietuvių liaudies 
pasakoje „Atspėti velnio augalo vardą“ (AT 1091A). 

Tiek sakmėse, tiek pasakose tabakas vadinamas velnio au- 
galu. Tačiau iš šių faktų mažai ką tegalima pasakyti apie velnio 
vaizdinio kilmę, ypač jo senuosius klodus. Tabakas, kaip žinome, 
Europoje išplito tik atradus Amerikos žemyną. Iš minėtų lietuvių 
liaudies kūrinių irgi matyti, kad žmonėms anksčiau jis buvęs 
nežinomas, nematytas, kad velnias jį „iš kažkur“ atgabenęs 
(BLP II 115; LTR 1505/37/), o kartais tiesiog sakoma, kad vel- 
nias jį atgabenęs iš už jūrių marių (LTR 768/614/, 3540/62/. 

Populiariose lietuvių liaudies sakmėse „Velnias tarnauja 
ūkininkui už pavogtą duoną“ (LPK 3290), „Degtinės kilmė“ 
(3291), iš dalies „Velnias už berną“ (LPK 3292) ir kai kuriose pa- 
sakose iškeliami dar kitokie velnio ryšiai su augalais. Šiuose 
kūriniuose pabrėžiama, kad velnio pasėti javai labai gerai auga 
ir dera; parodoma, kad velnias padidina javų derlių. Atskiruose 
šių sakmių variantuose, kaip jau buvo minėta, javai taip gerai 
dera todėl, kad velnias (arba jo patartas Žmogus) lietingais me- 
tais juos pasėja ant kalnų, o giedriais — pakalnėse. Šiuo at- 
veju velnias žino, kada lis ir kada ne. Tai iš esmės atitinka jo, kaip 

sų vandeniu glaudžiai susijusios būtybės, prigimtį. O kituose 
variantuose javai gerai auga tada, kai velnias juos sėja ten, kur 
anksčiau buvo kelmai arba miškas (BLP II 108—109; BLS 230; 
LMD I 817/11/; LTR 218/1163/, 426/72, 464/...). Ir tai visiš- 
kai suprantama, nes miškas yra velniui artima sfera ir joie pasėtų 
javų derlius nuo jo priklauso. 

Velnią, sėjantį javus miško arba kelmynės vietoje, ant kalnų 
ir pakalnėse, matome ir kai kuriuose lietuvių liaudies pasakų 
apie kvailą velnią (AT 1153, 1174, 1175, 1183 ir kt.) varian- 
tuose (LTR 462/106a/, 499/1/, 776/34/, 1032/254, 255/...). 

Javus velnias dažniausiai sėja miško, kelmynės vietoje, kaip 
buvo daroma lydyminės žemdirbystės laikais. Vadinasi, tauto- 
sakoje jis siejamas su senesne lydymine, o ne su vėlyvesne pū- 
dymine žemdirbyste. Ir daugelyje pasakos „Mergaitė padeda 
herojui pabėgti“ (AT 313, 313A, 313B, 313C) variantų senis 
velnias žmogui kaip tik užduoda per naktį iškirsti mišką, pasėti, 
išauginti javus (kviečius, rugius, miežius) ir iš ryto atnešti jam 
šviežio pyrago arba alaus. O šį darbą už jį padaro pati velnio 
duktė, sugebanti pagreitinti javų augimą (BLP I 65—72; BLPY 
III 41—47; 223—225; LMD I 483/19/...). 

Velnio galia pagreitinti augalų augimą akivaizdi pasakoje 
„Kas atjos ant nematyto gyvulio“ (AT 1091). Žmogus šioje 
pasakoje pasėja ropes, miežius, kviečius ar kitus augalus, tačiau 
jie blogai auga. Supykęs Žmogus juos pažada velniui (nusikei- 
kia: ,, Tegu juos velnias ima!“). Tada velnias ima |globoti auga- 
lus, ir jie bematant pasitaiso. Arba velnias žmogui tiesiog sako, 
kad javai bus geri, jei sės su juo iš pusės (LTR 2795/147/). Bū- 
dinga, kad kai kuriuose šios pasakos variantuose velnias rū- 
pinasi augalais: juos laisto, sukelia šiltą lietų (LTR 957/90/, 
1191/630/, 1691/14/...). 

Iš jau minėtos pasakos „Derliaus pasidalinimas“ matyti, 
kad žmogui su velniu susidėti pelninga ne tik todėl, kad žmogus 
Jį visada apgauna (paima visą derlių), bet ir dėl to, kad su velniu 
iš pusės sėjami augalai labai gerai auga (LTR 796/91/, 818/3/, 
1534/729/...). Vadinasi, ir čia velnias padidina javų ar dar- 
žovių derlių. Beje, ši pasaka neretai yra kontaminuojama su 
pasaka „Kas atjos ant nematyto gyvulio“. O viename iš tokių 
kontaminuotų variantų velnias, tardamasis su žmogumi, tie- 
siog žada duoti lietaus ir gero oro, kada tik žmogus panorės. 

Tačiau užuominų, rodančių velnio ryšį su žemdirbyste, yra 
nedaug, gerokai mažiau negu užuominų, bylojančių apie jo 
ryšį su kita mūsų liaudies verslo šaka — gyvulininkyste. 

VELNIAS IR GYVULIAI 


Apie velnio ryšį su gyvuliais jau yra rašęs R. Jakobsonas, 
V. Ivanovas ir V. Toporovas, M. Gimbutienė ir kiti mokslinin- 
kai. Pavyzdžiui, R. Jakobsonas, gretindamas slavų gyvulių die- 
vą Velesą/Volosą su lietuvių velniu, remiasi ne tik jų vardų gi- 
minyste, bet ir tam tikromis šių mitinių personažų ypatybėmis, 
ypač jų ryšiais su gyvulių pasauliu. Jis nurodo, kad velnias lie- 
tuvių tautosakoje vaizduojamas kaip raguočių bandos globė- 
jas ir kad pats pasirodo jaučio pavidalo (85, 585). V. Ivanovas 
ir V. Toporovas, rekonstruodami indoeuropiečių griausmo 
dievo ir jo priešininko kovos mitą, griausmo dievo priešininką 
susiedami su slavų gyvulių dievu Velesu/Volosu, pasakų slibi- 
nu (gyvate), indų demonais Virtru, Valu ir lietuvių velniu, taip 
pat visų pirma remiasi jų ryšiais su gyvuliais. Kaip argumentą 
jie nurodo lietuvių etiologines sakmes apie velnio bandą (LPK 
3083), mitologines sakmes apie velnią ir piemenis (LPK 3338) 
(257, 40). O M. Gimbutienė, remdamasi R. Jakobsono, J. Pu- 
elo bei kitais tyrinėjimais ir pateikusi kiek daugiau lietuvių tau- 
tosakos medžiagos, rodančios velnio ryšį su gyvuliais, teigia, 
kad velnias, be kita ko, buvęs senovės baltų gyvulių dievas (68, 
87; 70, 137). Visa turima folklorinė medžiaga apie velnią pat- 
virtina šį kol kas dar hipotetišką teiginį ir leidžia jį šiek tiek pa- 
koreguoti. 

Velnias lietuvių tautosakoje ypač dažnai siejamas su gyvu- 
liais. Jis ir pats kuria gyvulius, turi jų ištisas Kaimenes, mėgsta 
pasirodyti kokio nors gyvulio pavidalo arba jam būdingi atski- 
ri gyvulių požymiai. 

Nemaža duomenų, rodančių, kokius gyvulius velnias sukū- 
rė ir su kokiais jis iš tradicijos siejamas, yra lietuvių liaudies 
etiologinėse sakmėse. Kaip teigiama sakmių „Dievo ir velnio 
kaimenė“ (LPK 3083) įžangose, gyvulius sukūręs velnias. 

Lietuvių liaudies pasakose apie kvailą velnią ištisos gyvulių 
bandos priklauso velniui. Pasakoje „Susidera nepykti“ (AT 
1000) ir į ją panašiuose tipuose (AT 1001—1029) velnias (va- 
riantuose ir paprastas ūkininkas, ponas, popas, vokietis) turi 
karvių (DMP 31; LTR 462/359/, 988/50/...), jaučių (LTR 217 
/125/, 552/1080/, 1608/149/...), arklių (LTR 270/778/, 462/359|, 
552/1080/...), kiaulių (LTR 988/50/, 1069/10/) ar apskritai 
gyvulių (LTR 462/10/), galvijų (LMD 815/3/), galvijų ir arklių 
(LTR 825/106/) bandas. Daugiau kaip pusėje šių pasakų va- 
riantų minimos velnio avys ir jaučiai. Šiurpus šių pasakų komiz- 
mas, ypač drastiški motyvai (nupliko ir susodina už stalo vaikus 
arba sumausto juos ant tvoros žiogrių, užmuša gegute kukuo- 


81 


jančią arba gaidžiu giedančią seną moterį, uždega namus, iš- 
pjauna avis, „kurios pažiūrės“, nupjausto gyvuliams lūpas, 
„Kad juoktųsi“ ir kt.) sietini su senaisiais ritualais. Nuo to šiose 
pasakose esanti informacija apie velnio gyvulius pasidaro dar 
svarbesnė mitologijai. Pasakoje „Sunkus kirvis“ (AT 1049) 
jaučių bandą turi gyvatiškos prigimties žmonių priešas, vadina- 
mas velniu (LTR 42/13/), gyvate (LTR 783/133/), žalčiu (BLP I 
153), slibinu (LTR 854/14/), zmėjum (LMD I 998/9/), milži- 
nu (LTR 398/263/). Kad velnias turi karvių ir arklių, matyti 
ir iš pasakos „Įganyta karvė“ (AT 1161A), kurioje velnias duo- 
da Žmogui ganyti per vasarą karvę arba kumelę. Velnio gyvu- 
liai yra labai geri, ir žmogus iš jų greit prasigyvena. Pasakoje 
apie Žmogaus ir velnio rungtynes irgi kartais minima banda 
(nors ne velnio, bet Žmogaus); o pats Žmogus, rungtyniaujan- 
tis su velniu, neretai yra piemuo, kerdžius (LTR 10B/213/, 42 
/40/, 68/334|, 69/478|...). 

Etiologinėje sakmėje pasakoma mintis, kad gyvulius su- 
kūrė velnias, kad jis turi jų ištisas kaimenes, gana reikšminga. 
Tačiau iš karto kyla klausimas: o ką gi sukūrė dievas? Spren- 
džiant iš tų pačių sakmių, velnio gyvulių priešingybė yra dievo 
žmogus. „Dievui sutvėrus žmogų, velnias labai supyko ant dievo 
ir keršydamas sutvėrė galvijus: karvę, avį, kiaulę, ožką ir kt.“ 
(BLS 47). 

Priešprieša velnio gyvuliai — dievo Žmogus labai įdomi, ta- 
čiau, ar ji sena, verčia abejoti krikščionybės išplatinta idėja, 
kad žmogus — dievo kūrinys. Ar tik vienas priešpriešos narys 
dėl krikščionybės poveikio nėra vėliau pakeistas? Tada ir vėl 
lieka neaišku, kas senojoje lietuvių mitologijoje galėjo sudaryti 
priešpriešą su velnio gyvuliais. Atsakymą į šį klausimą, kad ir 
negalutinį, galima rasti tose sakmėse, kuriose dievas kuria paukš- 
čius (LPK 3131—3151), ir ypač kai kuriuose sakmės „Dievas 
ir velnias rungtyniaudami tveria gyvulius“ (LPK 3081) varian- 
tuose. Dievas čia meta molio gabalėlį — nuskrenda paukštis, 
o velnias meta dumblo saują — nuropoja rupūžė (BLS 43— 45). 
Šiose sakmėse aiškiai išreikšta mintis, kad dievo sukurtieji pa- 
darai skraido. Todėl galima daryti prielaidą, kad velnio gyvu- 
liams, kurie vaikšto žeme, seniau ir buvo priešinami dievo pauk- 
ščiai, kurie skraido ore. Tačiau ši priešprieša minėtose lietuvių 
liaudies etiologinėse sakmėse neryški: vieną narį teko rekons- 
truoti, o antrasis taip pat ne visai pritinkamas — jame kalbama 
ne apskritai apie visus gyvulius, o tik apie naminius. Be to, kad 
gyvulius kūręs velnias, užsimenama tik etiologinių sakmių įžan- 
gose. Pačiose sakmėse vaizduojama, kaip dievas perėmė velnio 
gyvulius: dievas perskėlęs į jo tvartus subėgusių gyvulių kano- 

pas — ir velnias negalėjęs jų atsiimti, nes nebepažinęs. Kai ku- 
riuose variantuose sakoma, kad velnio gyvulius dievas atidavęs 
žmonėms (MT IX 89; 3392/13/). Dievas nepaženklinęs tik ark- 
lio, tad jis ir toliau likęs velniui. Užtat arklys laikomas velnio 
sutvėrimu, jo nesą galima valgyti (BLS 47). Vadinasi, šių sak- 
mių branduolys — priešprieša: velnio neskeltanagiai gyvuliai — 
dievo skeltanagiai. 

Ir pasakose velnio (pono) banda nepaliekama ramybėje: 
žmogus ją parduoda, išpjauna arba sužaloja. 

Motyvas, kad skeltanagius (karves) dievas atsiima iš chto- 
niškos būtybės, populiarus senųjų indoeuropiečių mitologijoje, 
ir jį galima laikyti bendru visiems indoeuropiečiams. Indų mi- 
tologijoje griausmo dievas Indras sudaužo uolą, užmuša demoną 
Valą (Vald) ir paleidžia demonų pani uždarytas karves (280, 
112, 115, 117—120 ir kt.). Kai kuriuose himnuose sakoma, 
kad karves Indras išvadavęs žmonėms (jų pradininkui Manui) 
(280, 123). Iš mažylio Hermio (Eoujc) karves atsiima graikų 
saulės dievas Apolonas (200, 178—181). Romėnų Herkulis 
atsiima karves iš milžino Hako (200, 342 — 343). Ir indų pani, 
Vala, ir graikų Hermis, ir romėnų Hakas karves buvo laikinai 
pavogę, o lietuvių velnias karves bei kitus gyvulius esą buvo 
pats sukūręs ir jie jam priklausė. Šitoks traktavimas turėtų 
būti senesnis. Įsivaizduojant iš trijų sferų pasaulį, gyvuliai pap- 
rastai lokalizuojami žemės sferoje, kuri priklauso žemės dievams. 
Vadinasi, pagal senesnę mitinę logiką gyvuliai turėjo priklausy- 
ti žemės dievams. Dangaus sferoje lokalizuojami paukščiai, 
kurie paprastai ir siejami su dangaus dievais (268, /, 444 — 445, 
399 —401). Tik vėliau, perkainojant senąsias vertybes ir vis 
labiau iškeliant dangaus dievus, jiems buvo priskirti ir chto- 
niškųjų dievų gyvuliai. Išties sunku patikėti, kad, pavyzdžiui, 
graikų Hermis, kuris Arkadijoje buvo laikomas bandos gausi- 
nimo dievu, piemenų globėju ir kurio sūnus Panas (//ėv) vadi- 
namas piemenų dievu, pagal senesnę mitologiją nebūtų turėjęs 
gyvulių ir juos jam būtų reikėję (kaip vaizduojama mite) vagi- 
liauti iš Apolono. Šį spėjimą paremia senoji šiaurės germanų 
mitologija. Joje chtoniškosios būtybės — milžinai Chiumiras, 
Triumas — turi didžiules karvių ir jaučių bandas (285, 51, 62). 

Tad priešprieša velnio neskeltanagiai — dievo skeltanagiai, 
nors ir atsiradusi vėliau už priešpriešą velnio gyvuliai — dievo 
paukščiai, vis dėlto turėtų būti labai sena. Pagal ją arklys, kaip 
neskeltanagis, priskiriamas velniui. Kitose lietuvių etiologinė- 
se sakmėse (LPK 3092) arklys net vaizduojamas kilęs iš velnio 
arba žalčio (BLS 54-57). 

Mitologinėse sakmėse velnias važinėja arba jodinėja arkliais, 
o kartais ir pats pasiverčia arkliu. Raitas arba važiuotas jis lan- 
kosi pas merginas (BLS 130; LTR 893/101/), vyksta į puotas 
ir vestuves (BLS 171, 193; LMD I 479/3/; LTR 447/10012/, 
961/277|), siūlo žmogui mainyti arkliais, tabokinėmis (BLS 
263, 264; LTR 270/556/, 860/15/) ir t. t. Arkliu pasivertusį 
žmogus jį kartais randa pakelėje, gaudo (BLS 373, 374; LTR 
982/46/), juo joja (DSPŽ I 50—51; BLV 350, 351, 353, 354; 
LMD III 24/2/; LTR 2268/64/) arba, parsivedęs namo, dirba 
su juo įvairiausius darbus (BLS 312; LTR 732/260/, 768/18/, 
960/340/). Kai velnias įsivaizduojamas kaip Žmogus, neretai 
jo viena koja (o kartais ir abi) yra kaip arklio. Daugelis velnio 
daiktų, kuriuos jis duoda žmogui, ir maistas, kuriuo vaišina, 
lietuvių mitologinėse sakmėse irgi pasirodo esančios atskiros 
arklio kūno dalys arba išmatos. 

Arklio pavidalas velniui būdingas ir pasakose. Arkliu vel- 
nias pasiverčia daugelyje pasakos „Mergaitė padeda herojui 
pabėgti“ (AT 313 A, B, C) variantų. Retkarčiais kumele velnias 
paverčia savo žmoną (BLP II 122), kumelaitėmis — dukteris 
(LMD I 558/24/; LTR 449A/25/, 552/732/, 662/216/). Savo 
žmoną (LTR 35/34/) ar draugą (LTR 178/58/) velnias paverčia 
arkliu ir viename kitame pasakos „Valyti arklį“ (AT 1016) va- 
riante. Lietuvių liaudies tikėjimuose irgi dažnokai teigiama, 
kad velnias pasiverčia arkliu (LTR 374d/2378/, 1315/216/, 
1336/64/....). 

Su arkliais lietuvių tautosakoje retkarčiais siejami ir kiti 
mitiniai personažai. Pasitaiko tikėjimų, kad griaudžiant su ark- 
liais po dangų važinėjąs Perkūnas ar jį pakeitę krikščioniš- 
kieji personažai (Elijas, Ainokas) (13, 174—181). Arklio pavi- 
dalo kartais pasirodo tokie stebuklinių pasakų veikėjai, kurie 
turi senųjų Aušrinės, dievų Dvynių ar kitų dangaus prigim- 
ties mitinių personažų bruožus. Tokie arkliai paprastai žiba, 
spindi (yra auksiniai, sidabriniai, deimantiniai arba turi kokį 
nors auksinį, sidabrinį atributą), jie įsivaizduojami esą ne že- 
mėje, o danguje (pvz., Perkūno arkliai). Tačiau tokių tikėji- 
mų, kad žemės arklys būtų siejamas su dangaus dievais, ne- 
pavyko rasti. 

Kai kurie skeltanagiai lietuvių etiologinėse sakmėse pris- 
kiriami dievui. Lietuvių liaudies tikėjimuose sakoma, kad vel- 
nias negalįs pasiversti šventu gyvuliu karve (LTR 1286/47/, 
1312/82/, 1445/75/, 1600/59/), nors kartais teigiama ir priešin- 
gai — kad velnias pasiverčiąs jaučiu arba karve (LTR 1288 
/186/, 1415/309/, 1504/14/...). Ir lietuvių mitologinėse sakmėse 
velnias kartais pasiverčia jaučiu arba karve, tik rečiau negu ar- 

kliu. Čia kumeliuku, čia teliuku pasivertusį žmonės jį mato sak- 
mės „Muzikantas įkrenta pragaran“ (LPK 3279) variante (BLS 
208). Veršiu arba jaučiu pasivertusį velnią žmogus gaudo (BLV 
356, 358), paima vežti (BLV 357, 358). Pasivertęs jaučiu arba į 
jį įlindęs velnias verčia Žmogų laikytis senovinių papročių — 
nevežti pirmadieniais mėšlo (DSPŽ I 351—353) arba išvežti 
jo bent vieną vežimą per užgavėnes (BLS 298— 299). Jeigu vel- 
nias įsivaizduojamas kaip Žmogus, jo viena arba abi kojos ret- 
karčiais yra kaip karvės. Velnio siūlomas valgis — tai karvės 
mėšlas, tabokinė — karvės naga. O pabuvęs puikiuose velnio 
rūmuose, žmogus pasijunta besėdįs ant karvės mėšlo (LTR 783 
[169 /). 

Vadinasi, lietuvių tautosakoje, ypač mitologinėse sakmėse, 
iš dalies ir toliau liko gyva senoji tradicija velniui priskirti ne 
tik neskeltanagius, bet ir visus kitus gyvulius. Dar daugiau, 
kai kurie skeltanagiai (pvz., ožkos) vos ne iki šių dienų nuolat 
buvo siejami su velniu. 

Lietuvių liaudies etiologinėse sakmėse yra ir daugiau prieš- 
priešų, kaip dievas ir velnias kūręs gyvulius. Sakmėse apie ožkos 
sutvėrimą (LPK 3090) teigiama, kad „visokius gyvulius“ (BLS 
53; LTR 3695/46/), „gyvulius ir paukščius“ (BLS 54), „daugelį 
gyvulių“ (BLP II 10), „visą pasaulį“ (LTR 3548/25/), avį (MT 
IX 87), karvę (MT II 126) sukūręs dievas, o velnias sukūręs tik 
ožką. Kartais ožį velnias nulipdo nusižiūrėjęs, kaip dievas daro 
stebuklus (MT IX 106). Tad šiose sakmėse velnio ožka prie- 
šinama visiems dievo gyvuliams ir paukščiams, dievo aviai ir 
kitiems padarams. Kadangi šios priešpriešos sudarytos daugiau- 
sia atsižvelgiant į naudą žmogui (visa, kas naudinga, priskiria- 
ma dievo, o kas nenaudinga arba mažai naudinga — velnio 
kūrybai), galima manyti, jos yra nesenos ir joms atsirasti padėjo 
krikščioniškasis supratimas, kad dievas esąs Žmonių draugas 
ir geradaris, o velnias — priešas. Toks požiūris ypač aiškus 
sakmėse apie vilko, pelių, žvirblių ir kitų žmogui kenksmingų 
padarų sukūrimą. Tačiau pats ožkos siejimas su velniu, reikia 
manyti, yra daug senesnis. 

Ožka, kaip ir arklys, lietuvių tikėjimuose laikoma nešventu, 
t. y. velnio, gyvuliu (LTR 374d/2124/). Ja dažniausiai pasiver- 
čiąs velnias (LTR 1288/186/, 1297/65/, 1307/245/, 1362/59[.. .). 
Mitologinėse sakmėse velnias dažniausiai vaizduojamas ožio 
pavidalo. Įdomu, kad ožiu velnias yra pasivertęs daugumoje 
sakmės „Pamėgdžiojąs gyvulys“ (LPK 3300) variantų. O dalis 
šių variantų yra susiję su velnio ir Perkūno kova: žmogų pamėg- 
džiojantį ožį trenkia Perkūnas (BLS 249, 250; LTR 1044/121/, 
2268/82/). Neretai velnias, pasivertęs ožiuku, pasirodo Žmogui 

ir sakmėje „Gyvulys ratuose virsta akmeniu (kelmu)“ (BLS 
254—257; LMD I 656/3/; LTR 11/6/, 768/344/, 782/6/, 822/18, 
314/). Sakmėje „Velnias tarnauja ūkininkui už pavogtą duoną“ 
(AT 810 A) velnias ožkomis veža rąstus (BLP II 7; LMD I 558 
/16/; LTR 260/88/, 826/99/, 873/399/), aria (BLS 230), rauna 
kelmus (BLV 336). 

Ožys su velniu siejamas ir pasakose. Antai pasakoje „Kas 
atjos ant nematyto gyvulio“ (AT 1091) velnias atjoja ant ožkos 
arba ožio (LTR 462/143/, 481/34/, 1608/143/, 2221/247|, 2417 
[107/, 2786/324/). Kai kuriuose pasakų „Derliaus pasidali- 
nimas“ (AT 1030) ir „Kiaulės susiraičiusiomis uodegomis“ (AT 
1036) variantuose žmogus su velniu augina ir dalijasi ožkas (LMD 
I 1063/1322/; LTR 792/106/, 971/186/...). Kaip ožys velnias 
vaizduojamas ir originaliame pasakos „Trys išvaduotos seserys“ 
(AT 311) variante (LMD I 1062/56/). Ožkos minimos ir tose 
pasakose, kuriose Žmogus su velniu (milžinu) bando jėgas, tik 
ožkų čia turi ne velnias, o žmogus (LTR 92/16/, 1104/15/, 1831 
[204/). 

Visi šie duomenys (o jų būtų galima pateikti kur kas daugiau) 
rodo, kad ožka (ožys) mūsų tautosakoje nuolatos siejama su 
velniu. Sunku patikėti, Kad velnio ir ožkos sąsaja atsirado dėl 
krikščionybės poveikio. Krikščionybė su viduramžių ožkų teis- 
mais ir deginimais šią sąsają tik sustiprino ir atitinkamai modi- 
fikavo. 

Geriau suprasti lietuvių velnio ir ožio ryšį padeda antikinių 
tautų mitologija. Ožio kojomis buvo įsivaizduojamas graikų 
Panas — linksmasis piemenų dievas (200, 92, 176). Su ožiais 
važinėjasi senųjų indų Pūšanas (Pūsūn) (280, 192, 348). Tiek 
Panas, tiek Pūšanas yra pastoraliniai dievai, gyvulių ir piemenų 
globėjai. Graikų Paną atitinkantis romėnų Faunas irgi yra gy- 
vulių dievas (200, 331). Vadinasi, su ožiais yra susiję pastorali- 
niai senųjų indoeuropiečių dievai, gyvulių globėjai*. Velnią 
su minėtais dievais sieja ir kitos ypatybės. Mitologinėse sakmė- 
se velnias vaizduojamas kaip piemenų draugas — žaidžia su 
jais „kiaulę“, „čirilą“ (LPK 3338). Pasakose apie jėgų bandymą 


* Išimtį čia sudaro šiaurės germanų griausmo dievas Toras, važiuojan- 
tis dviem ožiais, kurių chtonišką prigimtį aiškiai rodo šlubumas (285, 51, 
53; 262, 66—67). Su ožiu siejamas ir lietuvių Perkūnas arba dievas, tačiau 
dažniau ne su ožiu — gyvulių, o su ožiu — paukščiu. Perkūno (dievo, dan- 
gaus) ožiu (oželiu) Lietuvoje vadinamas tilvikų šeimos paukštis Capella gal- 
linago (LKŽ VIII 1025, 1030). Žemės būtybės velnio siejimas su ožiu — gy- 
vuliu, o dangaus būtybės Perkūno arba dievo su ožiu — paukščiu rodo 
senąjį įsitikinimą, kad chtoniškosioms mitinėms būtybėms priklauso gyvu- 
liai, o dangaus būtybėms — paukščiai. 

(AT 1080 ir kt.) velnias prisistato prie piemenų arba kerdžiaus. 
Pasakoje „Šokis erškėtyne“ (AT 592) velnias skerdžiui arba 
piemeniui padovanoja stebuklingą dūdelę (birbynę), kuria su- 
dūdavus visi gyvuliai ir žmonės pradeda šokti (BLP I 45—46; 
BLV 321—322; LTR 10B/213/, 208/130/...). Kai kuriuose 
minimų pasakų variantuose sakoma, kad sudūdavus visi gyvu- 
liai eina prie piemenuko ir gula (LTR 776/136/), kad nelekia 
nuo jo (LTR 208/131/) ir pan. Dūdelės motyvas irgi suartina 
mūsų velnią su graikų Panu, kuris taip pat turi piemenų ragelį 
(švilpynę) ir puikiai juo groja (200, 92, 145). 

Dūdelės motyvas įdomus ir kitu požiūriu. Daugelyje pasakos 
„Zuikių piemuo“ (AT 570) variantų stebuklingą dūdelę pieme- 
nukas gauna iš elgetos senelio, kuris viename kitame variante 
vadinamas dievų (LTR 10A/18/, 888c/692/). Senelis piemenukui 
paprastai dovanoja dūdelę, išbandęs jo gerumą. Dūdelę bernui 
(kareiviui, piemeniui), atsilygindamas už gerą širdį, senelis el- 
geta dovanoja ir daugelyje pasakos „Šokis erškėtyne“ variantų. 
Čia senelis taip pat kartais vadinamas dievų (LTR 260/38/, 
471/11/, 1293/85/...). 

Kadangi dūdelė (švilpynė) paprastai priskiriama žemės miti- 
nėms būtybėms, jos dovanojimas minėtų lietuvių pasakų senelį 
elgetą suartina su velniu, o ne su krikščionių dievu, nors viename 
kitame variante jis ir laikomas krikščionišku (LMD I 888/3/; 
LTR 350/165/). Šių pasakų senelio elgetos artimumą velniui ro- 
do ne tik jo turima dūdelė, su kuria galima valdyti gyvulius bei 
žvėris. Daugelyje pasakos „Zuikių piemuo“ variantų senelis pa- 
sirodo, kai piemenukas, sėdėdamas ant kelmo (kartais — ant ak- 
mens), ima verkti. Šių daiktų, nebūtinų pasakos siužetui, minė- 
jimas leidžia daryti prielaidą, kad seniau jie turėjo būti susiję su 
pasakoje pasirodančia mitine būtybe, galbūt net įsivaizduojami 
kaip vienas iš galimų šios būtybės pavidalų. O kelmas (ir akmuo), 
kaip matėme, yra tipiški velnio daiktai, kuriuos galima traktuo- 
ti kaip savotiškus jo pakaitalus. Kad piemenukui dūdelę dova- 
noja mitinė būtybė, susijusi su kelmu, akivaizdžiai rodo ir ori- 
ginalus pasakos „Raganos piemuo“ (AT 556F) variantas (LTR 
10B /257/): jame stebuklingą dūdelę piemenukui duoda mote- 
ris, kurią jis randa įspraustą į kelmą. 

Kalbant apie velnio gyvulius, dar reikėtų paminėti avį ir 
kiaulę. Avis vėlesnės kilmės etiologinėse sakmėse, kaip dievo 
kūrinys, laikoma priešinga velnio ožkai (MT IX 87; LMD I 
144/30/). Lietuvių liaudies tikėjimuose avis irgi dažniausiai 
vadinama šventu gyvuliu, į ją negalįs pasiversti velnias (LTR 
293/611/, 1284/81, 337/, 1286/47/, 1291/13/...). Mitologinės 
sakmės rodo ką kita. Velnias jose kartais pasiverčia ir avimi 

(avinu). Dažniausiai velnias avimi pasiverčia sakmėse „Pamėg- 
džiojąs gyvulys“ ir „Gyvulys ratuose virsta akmeniu (kelmu)“. 
Yra ir vienas kitas tikėjimas, kad velnias pasiverčiąs avimi (LMD 
I 186/1/; LTR 3742/2094/, 374* [3116/, 1546/114/). 

Daugelyje pasakos „Susidera nepykti“ ir jam artimų tipų 
(AT 1000— 1029) variantuose kalbama apie velnio (pono) avis, 
kurias bernas negailestingai išpjauna, kai šios, atidarius kūtės 
duris, į jį pažiūri. Tarptautiniame pasakų kataloge šis motyvas 
net išskirtas į atskirą tipą (AT 1006*). Nuolatos avys minimos 
populiarioje pasakoje „Apakintas milžinas (Polyphemas)“ (AT 
1137), o šioje pasakoje vaizduojama mitinė būtybė irgi kartais 
tiesiog yra vadinama velniu (LTR 462/311/, 2596/5/, 2683/173 /). 

Keliolikoje lietuvių mitologinių sakmių velnias įsivaizduo- 
jamas ir kaip kiaulė. Nuo kelio Žmogaus paimta vežti kiaulė, 
kaip įprasta velniui tokiomis situacijomis, didėja, sunkėja ir, 
prašnekusi žmogaus balsu, pabėga, kai ūkininkas ima ją mušti 
šermukšnio arba liepos pagaliu (BLV 361—362), o parvežta į 
namus virsta kerplėša (BLS 259), akmeniu (LTR 847/203/), 
girnapuse (LTR 1044/11/). Kiaulė užpuola kleboną, grįžtantį 
po egzortų (BLS 336), išgąsdina ilgai kortuojančius vyrus (BLV 
362). Lietuvių etiologinėse sakmėse apie velnio ir kiaulės ryšį 
visai neužsimenama. Kiaulė lietuvių folklore (mitologinėse 
sakmėse, tikėjimuose, pasakose) dažniau siejama ne su velniu, 
o su kita jam giminiška mitine būtybe — ragana, nors pasitai- 
ko viena kita užuomina, kad velnias pasiverčiąs ir kiaule (LTR 
374“ /1245/, 1426/24/, 1415/309 /). 

Velnio pomėgis pasiversti įvairiais gyvuliais ir įsivaizdavimas, 
kad jis turi gyvulių, paremia prielaidą, kad velnias seniau buvo 
gyvulių dievas. Gyvulių globėjams būdavo aukojami gyvuliai, 
žvėrių globėjams — žvėrys, javų — javai ir t. t. Aiškesnių užuo- 
minų apie gyvulių aukojimą velniui lietuvių tautosakoje ir se- 
nuosiuose mitologijos šaltiniuose nepavyko rasti. Tačiau į akis 
krinta M. Strijkovskio minimas miškų ir piemenų dievas Go- 
niglis Dzievos, sugretintas su velniui artimu romėnų Faunu. 
Jam kaip tik esą aukojami arklio, jaučio, ožio ir kitų gyvulių 
pautai (137, 331). Šis dievas velnią primena ir todėl, kad jam 
aukojama ant akmens. M. Strijkovskio Goniglis Dzievos su vel- 
niu yra sieję ir kiti tyrinėtojai (68, 90). Latvių mitologijos šal- 
tiniuose kartais minimi gyvuliai (137, 626) susiję su dievu, kurį, 
V. Ivanovo ir V. Toporovo manymu, galima suprasti kaip vel- 
nią (83, 16—- 17). 

Teiginį, kad velnias galėjo būti laikomas senovės lietuvių 
gyvulių dievu, paremia ir kalbos duomenys. Kaip matėme, 
daugelis mokslininkų (R. Jakobsonas, V. Įvanovas, V. Toporo- 

vas, M. Gimbutienė ir kt.) mano, kad velnio vardas yra gimi- 
niškas su slavų gyvulių globėjo Veleso/Voloso vardu. O jį J. Pu- 
elas kildina iš *wel-su, reiškiančio pievą, ganyklą (164, 66). 
Matyt, ne atsitiktinai velnio vardu Lietuvoje kartais vadinamos 
ganyklos (VK). Velnio kaip gyvulių globėjo statusą patvirtina 
ir Pavolgio mordvių dievas V'el'en' (kurį V. Ivanovas su V. To- 
porovu laiko baltiškų skoliniu, atitinkančiu velnią — 83, 25). 
Iš šio dievo, kaimo bendruomenės globėjo, mordviai, be kita 
ko, melsdavo ir palaimos gyvuliams (83, 25). 

Šiame poskyryje pateikta folklorinė ir kalbinė medžiaga 
apie velnią paremia jau kitų tyrinėtojų iškeltą hipotezę, kad 
velnias senovės lietuvių mitologijoje galėjo būti įsivaizduoja- 
mas kaip galvijų dievas, ir leidžia ją kiek praplėsti. Tikriausiai 
buvo įsivaizduojama, kad velnias yra ne tik galvijų, bet ir kitų 
gyvulių (ypač ožkų, arklių) globėjas. 


VELNIAS IR ŽVĖRYS 


Velnias su žvėrimis lietuvių tautosakoje siejamas daug rečiau 
negu su gyvuliais, nors gana dažnai yra vaizduojamas miške. 
Miškas, kuriame gyvena arba pasirodo velnias, matyt, labiau 
buvo suprantamas kaip svetima, žmogaus neįsisavinta erdvė, 
kaip kitas pasaulis arba riba tarp šio ir kito pasaulio, o ne kaip 
žmogaus gyvenama, jam artima vieta. Velnias kiek dažnėliau 
yra siejamas tik su kiškiu, vilku ir meška. 

Mitologinėse sakmėse velnias, pasivertęs kiškiu, erzina žmo- 
gų (LTR 783/247/, 918/31/, 1047/9/...), nori jį sugundyti (LTR 
10B/248/), sutrukdo išgelbėti besikariantį (LTR 2268/268, 
281/). Kad velnias pasirodo kiškiu, teigiama ir lietuvių liaudies 
tikėjimuose (LMD I 186/1/; LTR 374d/2378/, 47A[/144[...). 
Kartais mitologinėse sakmėse pasakojama apie kiškio pavida- 
lo vaiduoklius, kuriuose galima įžiūrėti velnią (LTR 1420/137/, 
1980/59/, 2329/70/). Pasakoje „Kas atjos ant nematyto arklio“ 
(AT 1091) velnias kartais atjoja ant kiškio (LTR 3167/25, 101 /). 
Sakmėse „Šūvis į ostiją“ (LPK 3320) velnias savo globojamam 
medžiotojui pats kiškius užmuša plaktukais (BLS 286), atveda 
(BLV 283) arba atjoja juos tiesiai po šūviu (LTR 2085/158/). 
Iš to matyti, kad kiškiai yra artimi velniui, kad jis valdo juos. 
Todėl visai logiška, kad pasakoje „Zuikių piemuo“ (AT 570) 
kiškiai klauso berno, grojančio dūdelę, kurią jis gavo iš būtybės, 
savo prigimtimi artimos velniui, 

Velnio artimumas kiškiams leidžia jį susieti su Volynės 
metraštyje minimu lietuvių garbintu Zuikių dievu (IICPJI II 188). 
Ten pat nurodomas ir prietaras, kurio laikęsis Lietuvos kara- 
lius Mindaugas: jei išvažiavus į lauką (iš miško), išbėgdavęs 
kiškis, tai jis į mišką neidavęs ir nedrįsdavęs nei šakelės nulaužti. 

is prietaras prašyte prašosi gretinamas su labai populiariu lie- 
tuvių tikėjimu, kad nesiseks kelionė, jei kiškis perbėgs kelią 
(MT V 193—194; LMD I 398/322/, I 474/350, 374/, I 606/6/.. J). 
Reikšminga, kad zuikių dievas minimas šalia Medeinos, kurią 
jau daug vėliau (XVII a.) J. Lasickis yra pavadinęs miško deive 
(121, 20, 40). Vadinasi, zuikių dievybė turėjo būti artima, o 
gal net tapati Medeinai, miško dievybei. A. Briukneris net lin- 
kęs manyti, kad zuikių dievas yra Medeinos priedėlis (137, 55). 
Zuikių dievo ryšį su Medeina iš vienos pusės ir su velniu iš ki- 
tos nustatyti padeda J. Lasickio teiginys, kad lietuvių miško 
dievai esą Medeina (Modeina) ir Ragana (Ragaina) (121, 40). 
Ragana pagal santykius su mirusiaisiais ir daugelį kitų bruožų 
yra artima velniui. Čia dar reikia pridurti apie jos, kaip miško 
žvėrių ir paukščių globėjos, artimumą Medeinai. 

Gyvojoje kalboje ir etnografinėje medžiagoje yra ir daugiau 
duomenų, iš dalies rodančių, kad kiškiui seniau buvo teikiama 
mitologinė prasmė. Kiškio bažnyčiomis Lietuvoje vadinami ats- 
kiri akmenys, piliakalniai (keletas tokių vietovardžių užfiksuo- 
ta Anykščių, Trakų, Kaišiadorių raj. — VK), kur buvo atlieka- 
mos senosios kulto apeigos (23, 270). Kiškio bažnyčia „rodoma“ 
vaikams ir juokaujant, norint juos paerzinti (vaikas pakelia- 
mas už galvos, suspaudus per ausis — LKŽ I 700). Labai daug 
augalų vadiname kiškio vardu: kiškiabaravykis (Boletus felleus, 
Boletus cyanescens), kiškio ašarėlės (Briza media), kiškio aguo- 
nos (Papaver dubium), kiškio bulbelė (Sedum maximum), kiškio 
muilas (Polygala), kiškio sermėgėlė (Alchemilla vulgaris) ir kt. 
(LKŽ V 884—887). Kiškio pyragu (duona) vadinama iš turgaus 
arba iš kelionės parvežtos lauktuvės vaikams (LKŽ V 887). 
Kai iš balų kyla rūkas, sakoma, kad kiškiai pyragus kepa arba 
kad kiškiai periasi (LKŽ V 587; MT V 195). Šie visi pavadini- 
mai ir posakiai rodo, kad kiškiui (kaip vilkui ir meškai) seniau 
buvo priskiriamos antropomorfinės savybės. Kiškis net turįs 
dvasią: nei šiltas, nei šaltas vėjas vadinamas kiškio dvasele (LKŽ 
V 887). Lietuvoje pasitaiko ir asmenvardžių, kilusių iš bendrinio 
žodžio kiškis (AK). 

Kiškis šalia vilko minimas užkalbėjimuose (MT V 192- 193). 
Kaip ir vilkas, jis susijęs su vedybiniais prietarais: sapne sugauti 
kiškį reiškią vedybas (MT V 194). 

Kitas lietuvių tautosakoje retkarčiais su velniu siejamas 
žvėris yra vilkas. Šis žvėris esąs velnio sukurtas (žr. etiologinę 
sakmę „Vilko sutvėrimas“ — LPK 3086), turįs velnio plaukų 
(BLS 49—52,; LTR 1423/241/, 2910/23/), velnio kraujo (MT 
II 139) arba tiesiog esąs prarijęs velnią (BLP I 9). O tai rodo vel- 
nio ir vilko artumą. Todėl natūralu, kad mitologinėse sakmėse 
velnias kartais pasirodo vilku arba atskiruose tos pačios sakmės 
ar pasakos variantuose toje pačioje pozicijoje nuolat vaizduo- 
jamas tai vilkas, tai velnias (LPK 3308, AT 314B*). Kartais 
ir tikėjimuose teigiama, kad velnias pasirodo vilko pavidalu 
(LTR 1600/59/). Velnias ir važinėjasi vilku, kurį išmaino su žmo- 
gum į arklį (LTR 397/51/. 

Jeigu vilką velnias sukūrė, vilku kartais pasirodo, tai pagal 
mitinę logiką vilkus jis turėtų ir globoti. Tačiau paskutiniųjų 
šimtmečių mūsų liaudies tikėjimuose ir tautosakoje vilkų globėju 
laikomas ne velnias, o šv. Jurgis. Šv. Jurgis laikomas ir visų 
gyvulių globėju. Jo diena (balandžio 23-oji) mūsų liaudyje bu- 
vo švenčiama kaip gyvulių šventė. Tą dieną pirmą kartą būdavo 
išgenami gyvuliai į ganyklą, su jais nieko nedirbama, gražiai el- 
giamasi, jie gerai pašeriami (35, 99—100; 178, 231—232; 144, 
205; 128, 97, LTR 1623/361/, 2237/119/...). Tačiau šv. Jurgis 
daugiausia gyvulius globojo vien saugodamas nuo vilkų. 

Šv. Jurgio kultas Lietuvoje, kaip ir kituose krikščionių kraš- 
tuose, išplito kartu su krikščionybe. Vilkų ir gyvulių globėjo 
funkciją šv. Jurgis tikriausiai perėmė iš kitos, senesnės, lietuvių 
mitinės būtybės — velnio. O kas gi buvo laikomas vilkų glo- 
bėju? 

Liaudies tikėjimuose ir sakmėse vilkai vadinami šv. Jurgio 
kurtais (atseit šunimis) (144, 205; LMD I 483/7/; LTR 374d 
/2339/...). Taip jie jau buvo vadinami ir XVII a. M. Pretorijaus 
laikais (137, 566). Tai iš karto mūsų žvilgsnį kreipia į tas etiolo- 
gines sakmes, kuriose velnio vilkas priešinamas su šunimi ar 
tiesiog vilkas vadinamas velnio šunimi (MT II 139— 141). 

Sakmių ir pasakų apie šv. Jurgio (ar jam tolygaus kito per- 
sonažo) santykius su vilkais nedaug teužfiksuota. Kiek plačiau 
Lietuvoje paplitęs tik kūrinys „Vilkui papjauti paskirtas žmogus“ 
(LPK *166; AT 934B). Ne visuose variantuose vilkams grobį 
paskiria šv. Jurgis. Kartais jį atstoja šiaip bevardis žmogus 
(LTR 3165/168/), vilkų karalius (BLPY III 309), šv. Mykolas 
(LTR 1555/22/), balsas iš dangaus (LTR 982/38/, 1358/17/) 
ar tiesiog pats dievas (LMD III 161/179/; LTR 1824/2/, 2898 
/322/). Jau vien tai rodo, kad šv. Jurgis šiame kūrinyje dar nėra 
galutinai įsitvirtinęs. Savo išvaizda šis personažas irgi retai 
tesutampa su bažnytinėje ikonografijoje vaizduojamu jauni- 

kaičiu riteriu. Kartais tai netgi senelis (LMD I 1063/989/; LTR 
3165/168/), neretai pasirodantis po velniui artimais medžiais: 
egle (LTR 1824/2/, 2298/7/), pušim (LTR 2750/472/), beržu 
(LMD III 161/179/), o kartais sėdintis ant kelmo (LTR 3165 
/168/). Seneliu vilkų globėjas vaizduojamas ir retoje sakmėje, 
kurioje žmogus savo kiaule pašeria jo gyvulėlius vilkus (LTR 
2940/149|). Įdomu, kad žmogų dažnai jis paskiria š/lubam vil- 
kui, o šis jį paima, pasivertęs moteriške. Šis vilkas, galįs keis- 
ti savo išvaizdą, aiškiai turi mitinių savybių. Jo šlubumas išduo- 
da, kad tai chtoniška, kaip ir mūsų velnias, būtybė, kilusi iš gy- 
vatės. Vilko gyvatišką prigimtį patvirtina ir jo pasivertimas 
mergaite (BLPY III 309; MT II 141), panaite (LMD III 161 
/179|), ponia (LTR 2898/322/), gražia panele (LTR 2298/7/), 
balta panele (LTR 1555/22/). Unikalioje, archaiškojeę mūsų 
liaudies pasakoje „Gyvatė pati“ (LMD I 1062/49/) lygiai taip, 
kaip šv. Jurgis vilkams, gyvatėms gyvulius paskirsto jų karalie- 
nė, kuri įsivaizduojama ponia, O paprastos gyvatės — panelė- 
mis. Gyvatė ponia kartais įsivaizduojama ir mūsų liaudies mi- 
tologinėse sakmėse (LTR 3484/4/). Antra vertus, kaip vienose 
likimo pasakose Žmogui išpranašaujama, kad jį sudraskys vil- 
kas, ir jį tikrai sudrasko (moterim pasivertęs) vilkas (LTR 10A 
/5/, 447/103/, 1318/34/...), taip kitose, aiškiai giminiškose pasa- 
kose Žmogui išpranašaujama, kad jį nukirs gyvatė, ir gyvatė 
tikrai jį nukerta (LTR 1555/35/). 

Spėjimą, kad šv. Jurgio globojami vilkai yra chtoniškos, 
gyvatiškos prigimties, paremia tikėjimas, kad šv. Jurgis saugo 
gyvulius ne tik nuo vilkų, bet ir nuo gyvačių (144, 205). Kadangi 
globojami vilkai tikriausiai buvo suprantami kaip chtoniški pa- 
darai, peršasi išvada, kad tokios pat prigimties turėjo būti ir 
jų globėjas, nes mitologijoje dažnai ir globojamasis, ir globėjas 
pasižymi tais pačiais bruožais. O krikščioniškasis Jurgis prie- 
šingai yra chtoniškų būtybių (slibinų, gyvačių) kovėjas. Velnias, 
chtoniškos, gyvatiškos prigimties būtybė, galėjo būti įsivaizduo- 
jamas gyvačių ir kitų chtoniškų padarų globėju. 

Yra ir daugiau duomenų, patvirtinančių, kad velnias arba 
jam artima mitinė būtybė galėjo būti įsivaizduojamas vilkų 
globėju. Pirmojo gyvulių išginimo apeigose, sakmėse ir tikėji- 
muose apie vilkų globėją neretai minimas elgeta. Elgetai ati- 
duodavo kiaušinius, su kuriais šeimininkai apeidavo išgenamus 
galvijus (144, 201, 202) arba arklius (LMD I 160/10/), elgetoms 
nešdavo į miestelį gyvulininkystės produktų, kad jie melstųsi 
į šv. Jurgį (144, 205). Viename iš minėtos pasakos (AT 480C*) 
variantų brolis, kuris myli elgetas, praturtėja šv. Jurgio padeda- 
mas, o kuris nemyli elgetų, žūva (LTR 2750/472/). O su elgetom, 

kaip vėliau pamatysime, yra susijęs velnias, ypač kai jis įsivaiz- 
duojamas kaip mirusiųjų globėjas. Pagaliau vilkų globėjas (pap- 
rastai vadinamas šv. Jurgiu) kaip ir velnias žino, kur yra užkas- 
ti pinigai (LTR 2940/149/), apdovanoja žmogų auksu (LTR 
1555/22/). Jo veikla kartais siejama su kūčiomis (LTR 1427 
/197/). Įdomu, kad mūsų giminaičiai latviai dar XVII a. vilką 
vadino miško dievu ir, norėdami savo gyvulius apsaugoti nuo 
vilkų, aukas aukojo ne kokiam nors krikščionių religijos išrink- 
tajam, o šiam dievui (137, 473). Aukojimo laikas (gruodžio mėn., 
maždaug per kalėdas), aukos pobūdis (ožka) ir aukojimo vieta 
(kryžkelė) leidžia šį dievą gretinti su mūsų velniu. 

Norint geriau suprasti velnio ir vilko ryšį, reikia nors prabė- 
gomis susipažinti, kaip mūsų liaudis iš viso žiūrėjo į vilkus. 

Vilkas lietuvių buvo laikomas ir protingu žvėrimi. Neretai 
sakmėse pasakojama, kaip sutikti vilkai nieko nedaro, jei Žmo- 
gus su jais gražiai pasisveikina, užkalbina (LTR 1434/63/, 
2940/150/, 3670/16/). Kai, prašydamas praleisti, žmogus vil- 
kams pažada peniukšlį, jie seka iki namų ir, nusitvėrę išbėgusį 
peniukšlį, nusivaro į mišką (LTR 1984/24/). Protaujančiu pa- 
daru vilkas pasirodo sakmėje „Vilkas veda žmogų gelbėti su- 
žalotus vilkiukus“ (AT 156A). Vilko gudrumas tvirtai įėjo į 
lietuvių liaudies priežodžius. Ypač dažnai sakoma „Kytras 
(gudrus) kaip vilkas“ (LMD I 224/53/, 261/252/, 677/110/), 
„Kytras (gudrus) kaip senas vilkas“ (LMD I 1002/5135*/, III 
185/22/, III 225/112/) ir pan. Vilkas turįs žmogaus protą. Kar- 
tą jis net skundęsis: „Viską man dievas davė gerai: akis šviesias, 
kojas greitas, šiūbą šiltą, bet tikt tiek negerai, kad dvikojų iš- 
mintį suteikė“ (BLP II 13). 

Vilkas protingu žvėrim buvo laikomas ir Latvijoje. Čia buvo 
tikima, kad vilkas turįs devynių vyrų protą (LTT IV 1989). 
Jis nieko nedarąs, jei sutikęs jį pasakai: „Broli, duok man pu- 
sę kelio ir tau pusė kelio“ (LTT IV 1992). 

Tiek lietuvių, tiek latvių tradicijose vilkas siejamas su laime ir 
vedybomis. Jei vilkas perbėga kelią, tikima, kad seksis kelionėje 
(MT II 128, V 228; LTT IV 1994; LMD I 187/6/, I 188/3/...). 
Tikėjimas, kad sutikti vilką reiškia laimę, matyt, ir sudarė pag- 
rindą atsirasti humoristiniam linkėjimui: „Laimingo kelio — 
vilkų kaip telių!“ (LKŽK), anekdotui apie laimės (t. y. vilko) 
suėstą kumeliuką (BLPY III 54) ir kitiems tautosakos kūriniams. 
Jei mergina sapnuoja vilką, ji ištekėsianti: sapne matyti vilką 
reiškią jaunikį* (LTT IV 1995—1996; MT II 129, V 228). Neat- 


* Beje, Lietuvoje dar buvo tikima, kad sapnuoti vilką reiškia svečius 
(LKŽK), o Latvijoje — vagis (LTT IV 1996). 


93 


sitiktinai kai kuriuose pasakos „Magiškas bėgimas oželiui pa- 
dedant“ (AT 314B*) variantuose (LTR 552/578/, 662/182, 279/, 
1257/156/...) vilkas, tarsi jaunikis, su savo pulku persekioja 
bėgančią mergaitę, norėdamas su ja susituokti. Pasakoje ,„Bai- 
dyklė (gyvulys) už vyrą“ (AT 425A) mergaitė kaip tik išteka už 
vilko. Ir lietuvių liaudies dainose pasitaiko vaizdų, tik, žinoma, 
sukurtų jau visiškai kitoje socialinėje kultūrinėje aplinkoje negu 
pasakos, apie vilko vestuves (žr. dainas „Lietuvos šalelėj, Rasei- 
nių girelėj“, „Atvažiavo meška su alučio bačka“, „Atvažiavo 
meška šiūbuose“, kurių užfiksuota daugiau kaip 600 variantų — 
LDKK). Vilko vaidmenį senuosiuose erotiniuose tikėjimuose 
iš dalies rodo vietovardžiai, pavyzdžiui, Vilkmergė (vilko merga), 
ypač tie, kurie sudaryti su žodžiais, reiškiančiais vilko lyties 
organų pavadinimus (VK). Lietuvių liaudies sakmėse vilkta- 
kiais (vilkais) yra paverčiami vestuvininkai, ypač jaunieji (218, 
226, 239). 

Yra duomenų, kad tiek Lietuvoje, tiek Latvijoje kartais 
buvo vengiama minėti vilko vardą. Lietuviai tikėjo, kad jei, 
valgydamas ar saulei leidžiantis, minėsi vilko vardą, tai vilkas 
išpjaus gyvulius (plačiau žr. leidinyje „Mitinės lietuvių sakmių 
būtybės“ — 318, 226). 

Vilkas susijęs ir su mūsų liaudies medicina. Tikima, kad 
„Žmogus, valgęs vilko mėsos, galįs išgydyti navikus“ — tik jam 
pakramčius, navikai išnykstą. Mažam kūdikiui ant kaktos už- 
rišdavo vilko dantis, „kad akių nebotų“ (MT II 128). Arklių 
navikai kartais net vadinami vilkkauliais (LKŽK). Vilkas mini- 
mas užkalbėjimuose (MT V 192—193). 

Vilką mėgstama sužmoginti. Vaikų dainose jis vadinamas 
žmonių vardais, dažniausiai Andriejum (LMD I 352/4/, I 1002 
/300/; LTR 284/383, 224/556/...), kartais — Motiejum (LTR 
202/172/, 3644/1242/), Jokūbuku (LTR 1412/15/), Gabrielium 
(LTR 1537/114/), Imbraziejum (LTR 1833/1051/), Baltramiejum 
(LTR 1982/31/, 3128/64/). Kai kuriuose žemaitiškuose dainos 
„Lėk, sakalėli, per ežerėlį“ variantuose vilkas vietoj mirusio tė- 
vužio skiria našlaitei dalią (TD VII 65; LTR 461b/2672/, 3426 
[34, 209/). Tarsi žmogus jis dainuoja po senelių langu pasakoje 
„Vilko dainavimas“ (AT 163). Nenuostabu, kad ir žmonės Lie- 
tuvoj kartais turi vilko ar su kokiomis nors priesagomis iš šio 
žodžio išvestas pavardes, pvz., Vilkas, Vilkanauskas, Vilkelis 
ir kt. (AK). Labai daug vietovardžių, padarytų su žodžiu vilkas 
(užfiksuota apie pusantro tūkstančio — VK). Kai kurie iš jų, 
pvz., Vilko karčema, Vilko piliakalnis, Vilko kapeliai, Vilko Io- 

vos, Vilko daržas, jeigu nėra kilę iš asmenvardžių, irgi rodo ten- 
denciją vilką sužmoginti. 

Pomėgis vilką sužmoginti, jo mėsos valgymas, norint įgyti 
maginių, gydomųjų galių, amuletų nešiojimas, draudimas mi- 
nėti vardą, erotinis pradas, ypač vedybos su vilku, ir kiti fol- 
kloriniai bei etnografiniai faktai, kurių būtų galima pateikti 
daug daugiau, rodo vilko kulto ryšį su totemizmu. Ši mintis 
ne nauja (171, 11; 218, 301), tačiau pravartu ją buvo prisiminti 
ir kiek labiau pagrįsti, nes ji kaip tik reikalinga aptariant velnio 
ryšį su vilku. Antra vertus, jau atskirai paimti kai kurie čia su- 
minėti faktai leidžia įžiūrėti analogiją tarp vilko ir velnio. Šią 
analogiją galima paremti dar ir naujais tautosakos bei kalbos 
pavyzdžiais. 

Velnias, kaip ir vilkas, priežodžiuose laikomas gudriu. Sa- 
koma: „Kytras kaip velnias“ (LMD III 125/35/). O pasakose 
apie kvailą velnią (AT 1000— 1199) ir gyvulinėse pasakose (AT 
1—41) tiek velnias, tiek vilkas laikomi perdėm kvailais pada- 
rais. Lietuviai vartoja dar daug kitų priežodžių, posakių bei 
atskirų žodžių, kuriuose lygiagrečiai minimas tai vilkas, tai vel- 
nias. Pavyzdžiui: 


Koks velnias gimė, tokis ir dvės (LT V 79) 
Vilkas gimė, vilkas ir dvės (LT V 79) 

Siūlosi kaip vels į kūmus (LMD I 1061/167/) 
Įsisiūlė kaip vilkas į kūmus (LMD I 261/337/) 
Meluoja kaip velnias (LKŽK) 

Meluoja kaip vilkas (LMD I 833/8*/) 
Velniai tavęs nematė! (LKŽK) 

Vilkai tavęs nematė! (LKŽK) 

Kad tave velniai! (LKŽK) 

Kad tave vilkai! (LKŽK) 

Gyvas velnias (daug) (LK ŽK) 

Gyvas vilkas (daug) (LKŽK) 

Velnio neštas ir pamestas (gudrus) (LTR 30/1922/) 
Vilko neštas ir pamestas (gudrus) (MT II 136; LMD I 947/832/) 
Ar velniai tave nešioja? (LKŽK) 

Ar vilkai tave nešioja? (LKŽK) 

Velnias jį žino! (LKŽK) 

Vilkas jį žino! (LKŽK) 

Velniažolė (bot. parazitinis vijoklis) (LKŽK) 
Vilkažolė (bot. parazitinis vijoklis) (LKŽK) 
Bieskaulis (arklių kojų liga) (LK ŽK) 

Vilkkaulis (arklių kojų liga) (LKŽK) ir t. t. 


Padavimuose vilkas, kaip ir velnias, įmina savo pėdą į ak- 
menį (KLPK 46). Nuo tokių tarsi su vilko pėdomis akmenų 
kilo ir vietovių pavadinimai Vilkpėdas (VK), Vilkpėdė (198, 62; 
23, 274). Sakmėje „Vilkas veda žmogų gelbėti sužalotus vaikus“ 
žmogui vilko padovanota avis esanti labai visli (LTR 1038/16/), 

vis vedanti po tris ėriukus (LTR 985/68/). Tai rodo, kad vilkas 
seniau galėjo būti laikomas gyvulių vaisingumo, vislumo ska- 
tintoju, net jų globėju. O tai savo ruožtu jį ir suartina su gyvulių 
globėju velniu (vėliau pakeistu į šv. Jurgį). Vilkas, kaip ir velnias, 
mėgsta muziką ir nieko nedaro žmogui, įkritusiam į vilkduobę, 
jei jis visą laiką groja (žr. „Muzikantas vilkduobėje“ — AT 168), 
lygiai kaip velnias nieko nedaro į pragarą nusileidusiam žmogui, 
kuris visą laiką groja (Žr. „Muzikantas įkrenta pragaran“ — LPK 
3279). Anekdotinio pobūdžio lietuvių liaudies pasakaitėje 
„Vilkas šventųjų kompanijoj“ (AT 165) vilkas, panašiai kaip ir 
velnias, atsiduria net tarp dievo palydovų ir atlieka tokį pat 
juokdario (triksterio) vaidmenį, kaip ir velnias etiologinėse sak- 
mėse. 

Vilką su velniu leidžia gretinti ir panašus jų vaidmuo archa- 
iškuose, tikriausiai su ritualais susijusiuose kūriniuose apie lino 
(ir rugio) kančią. Kūriniuose „Mergina ir jos mylimasis“ (AT 
365), „Į vakaruškas pakviesti numirėliai“ (AT 365B*), „Lino 
mūka“ (AT 1199A) velnias negali iki galo iškęsti pasakojimo apie 
visus linų darbus. O vilkui kūriniuose „Vilkas ir žemdirbys“ 
(AT 1199A) pritrūksta kantrybės klausytis visų rugio darbų, 
kol iškepama duona. Ne veltui S. Tompsonas šiuodu kūrinius 
sudėjo kartu. Kituose kūriniuose (pavyzdžiui, „Velnias duonos 
kepale“ — AT 1164C) velnias kenčia rugio kančias duonos 
kepale lygiai taip, kaip jis kenčia linų kančias linuose (žr. AT 
1199Ą variantus: DSPŽ I 112; LTR 2145/191/, 3188/66/). 
O archaiškame Dieveniškių apyl. užrašytame pasakos „Sesuo 
bėga nuo brolio...“ (AT 313E*) variante (LTR 3800/36/) velniui 
artimą chtonišką būtybę — raganą sulaiko bandelė, pasakodama 
visus savo vargus: kaip ją sėjo, akėjo, pjovė ir t.t. (kai kuriuose 
minėtų kūrinių variantuose savo vargus velniui irgi pasakoja 
patys linai — LTR 368/297/, 1500/359/, 2298/241 /). 

Vargu ar šitoks daugelį tautosakos žanrų ir kalbos faktų 
apimantis velnio ir vilko sutapimas yra atsitiktinis, nulemtas 
vardų garsinio sąskambio, kūrinių struktūros ar kitokių pana- 
šumų. 

Kalbant apie velnią, pasirodantį vilko pavidalu, kuriantį 
vilkus ir juos globojantį, iš karto mintis nukrypsta į populiarų 
senosios graikų mitologijos dievą Apoloną. Pasak Aristotelio, 
Apolono motina Leta, bijodama Heros keršto, vilke atbėgo iš 
hiperborėjų krašto į Delfus. Vilkas buvo skiriamas Apolonui, 
laikomas jo šventovės Delfuose gynėju. Pats Apolonas kartais 
buvo įsivaizduojamas vilku arba manoma, kad jis pasiverčiąs 
vilku. Populiariausias Apolono epitetas /yceios ar tik nereiškia 
tą patį, ką ir vi/kinis? Apie tai jau yra užsiminęs prof. A. Losevas, 

šaknį Iyc- siejęs su slavų w/k- (265, 281 —282). Ji dar arti- 
mesnė lietuviško žodžio vilk-as šakniai. 

Velnio susiejimas su klasikiniu graikų grožio, šviesos ir har- 
monijos dievu, su daugelio miestų globėju, slibinų, kiklopų ir 
kitokių chtoniškų gaivalų naikintojų iš karto atrodo kiek neįpras- 
tas. Tačiau Apolonas ne tik užmuša gyvatiškos prigimties Pi- 
toną, bet, pavyzdžiui, Epyre ir globoja Pitono pagimdytas gy- 
vates, ne tik naikina peles, bet ir pats yra įsivaizduojamas pele 
ir vadinamas smintheys, t.y. peliniu, ne tik kauna Jūros pagim- 
dytus demonus telchinus, bet ir pats yra vadinamas telchiniškiu, 
pagaliau chtoniškųjų dievų pusėje jis net yra mėginęs sukilti 
prieš Dzeusą (265, 278, 286, 389). Tad ir gretinti jį su chtoniš- 
kuoju velniu jau nebeatrodo neįmanoma. Chtonišką Apolono 
prigimtį pagrįstai yra įrodęs A. Losevas savo įžvalgioje studi- 
joje „Antikinė mitologija“. Su velniu Apoloną kaip tik ir suartina 
visų pirma jo chtoniškoji prigimtis ir didžiulė vilko reikšmė 
jo kulte. Apolono santykiai su vilku panašūs kaip ir su kitais 
chtoniškais padarais. Jis ir pats vilkas, pasiverčia vilku, ir vilkų 
naikintojas (Lycoctonos) (265, 281). 

Vilko chtoniškumas senajame indoeuropiečių pasaulėvaizdyje 
neturėtų kelti didesnių abejonių. Ryškiausiai jis yra atsispindė- 
jęs senojoj šiaurės germanų mitologijoj. Joje vilkas Fenriras 
vaizduojamas pasaulinės gyvatės Ermungando ir pragaro val- 
dytojos Helės broliu. Jis — didžiausias dievų asų priešas, kuris 
pagal eschatologinius pranašavimus prarysiąs saulę ir net vyriau- 
siąjį dievą Odiną (285, 13— 14; 269, 89 —93). Vilkas Fenriras yra 
dievo Loki sūnus. 

Šiaurės germanų mitologijoje su vilku pasirodo ir pats vy- 
riausias dievas Odinas. Visą savo maistą jis atiduoda nuolati- 
niams savo palydovams vilkams Geri ir Freki — „Godžiajam“ 
ir „Ėdriajam“ (285, 37; 269, 59). Šis dievas, kaip vėliau maty- 
sime, irgi daugeliu bruožų yra artimas lietuvių velniui. Pagal 
naujausius tyrinėjimus Odinas ir Loki sudaro neatskiriamą vie- 
novę; Loki išreiškia vieną Odino prigimties pusę (191; 168). 

Velnio ryšys su meška dar problemiškesnis negu su kiškiu 
ar vilku. Tiesioginių užuominų, kad velnias pasiverstų meška 
arba kad meška būtų priskiriama velniui, nepavyko rasti. Vel- 
nias su meška beveik nesiejamas ir lietuvių etiologinėse bei mi- 
tologinėse sakmėse. Vis dėlto kai kuriose mitologinėse sakmėse 
apie meškos pavidalo vaiduoklius (LTR 45/31/, 783 /192/, 
1420/135/, 3078/21/) gal ir galima įžiūrėti velnią. Spėjimą, kad 
velnias pasiverčia meška, sukelia ir kai kurie sakmės „Velnias 
vilko pavidalu“ (LPK 3308) variantai, kuriuose vietoj velnio ar- 
ba vilko naktigonių laužą gesina meška pasivertęs raganius 

(LTR 1555/32/) arba padaras „ne meška, ne vilkas, galva di- 
džiausia, visas kudlotas“ (LTR 1945/6/). 

Kiek tvirtesnį velnio ryšį su meška galima apčiuopti pasakose. 
Pasakoje „Įganyta karvė“ (AT 1161A) žmogus velniui, atėju- 
siam atsiimti savo karvės arba kumelės, parodo mešką, ir vel- 
nias nujoja ant jos į mišką. Nors pasakoje meška nelaikoma 
velnio kumele arba karve ir velnias, palaikęs ją savo gyvuliu, 
pašiepiamas, tačiau šitoks velnio gyvulių sugretinimas su meška 
nėra visai beprasmis. Keletoje pasakos „Kas suras nematytą 
gyvulį“ (AT 1091) variantų velnias kaip tik atjoja ant meškos 
(LMD III 179/146/; LTR 951/22/). Kai kurių pasakų skirtin- 
guose variantuose toje pačioje situacijoje kartais pasirodo vel- 
nias, o kartais meška. Keliuose pasakos „Derliaus pasidalini- 
mas“ (AT 1030) rytų Lietuvoje užrašytuose variantuose vietoj 
įprasto velnio su žmogum pusininkauja meška (LMD III 46c/11, 
12/; LTR 957/99/). Pasakos „Mergaitė lokio namely“ (LPK 
482, AT 480) variantuose našlaitė, užuot pakliuvusi pas mešką, 
patenka pas velnią (LMD I 573/7/; LTR 208 /153/, 370/373/... .). 
Beje, vietoj meškos šioje pasakoje neretai pasirodo ir kitos 
velniui artimos būtybės: vilkas, laumė, senelis, milžinas. Su meš- 
ka, kaip ir su velniu bei kitais jam artimais personažais, sieja- 
mas ir pirštų ploninimo motyvas. Lietuviškuose pasakos „Milži- 
nas nori išmokti smuiku griežti“ (AT 1159) variantuose žmogus 
plonina pirštus velniui, pasakos „Žmogaus (staliaus), Perkūno 
ir velnio draugystė“ (AT 1147*) variantuose — laumei, laumei 
raganai ir kt., o pasakos „Žmogus moko lokį smuiku griežti“ 
(AT 151) — meškai. Panašią velnio ir meškos prigimtį minėtose 
pasakose rodo ne tik vienoda abiejų veikėjų reikšmė erotinėje 
vaisingumo sferoje, bet ir atskiros būdingos detalės. Pasakoje 
apie velnią užsimenama, kad jis buvo „kaip koks meškiokas“ 
(LTR 2411/6/), o pasakoje apie mešką — kad ji, kaip ir velnias, 
kremta žmogaus duotus „riešutus“ — akmenis (LTR 217/161/, 
219/102/, 279/71/), jos letenas Žmogus įspraudžia į kelmą 
(LTR 260/501/, 372/46/) ir pan. Riešutų — akmenų krimtimas, 
kaip būdinga velnio ir žmogaus dvikovos forma, tarptautiniame 
pasakų kataloge net yra išskirtas į savarankišką tipą (AT 1061). 
Pasitaiko, kad meška vietoj velnio ir kitaip bando su žmogumi 
savo jėgas, pavyzdžiui, spaudžia akmenį — sūrį (LMD I 842/38/). 

Velnio ir meškos giminystę liudija archaiška pasaka „Bernas 
tarnauja už sprigtus“ (LPK 762; AT 650 A,, 1000). Įdomi pa- 
sakos herojaus kilmė. Nemažoje variantų dalyje teigiama, kad 
jis — moters ir meškos, meškos ir vyro sūnus arba bent meškos 
išaugintas (LTR 3114/541 /), savo žygius atlieka su meškos kailiu 
(LTR 2721/46/). Meškišką kilmę rodo ir herojaus išvaizda: jis 

arba meškos ausimis (užtat ir Meškausiu vadinamas), arba visas 
ligi kaklo apžėlęs (LTR 284/557/), pusė žmogaus, pusė meškos 
(LMD I 1000/45/). Viename variante sakoma, kad, išgirdusios 
jo balsą, meškos subėga, pamaniusios, kad jas meškiukas šau- 
kia (LTR 278/22/). Tačiau jis ne tik nugali meškas, bet ir valdo 
jas, meškos jo klauso, tai jo „arkliai“. Ir ne tik meškos. Jo klauso 
ir vilkai (LTR 449b/162/, 783/492/, 2002/67/...). Kaip su meš- 
komis ar vilkais Meškausis galynėjasi ir su velniais, velniai jo 
bijo, klauso, o vieną iš jų pasidaro nuolatiniu savo pagalbinin- 
ku — vežėju. Vadinasi, pasakos herojus panašiai santykiauja 
ir su žvėrimis, ir su velniais. Keliuose variantuose tiesiog ir sa- 
koma, kad stipruolis bernas esąs velnias (LTR 340/72/, 449a|5/, 
1125/109, 158/, 2003/305/), netgi velnių karalius (LTR 462/13/). 
Tiesa, nemažoje variantų dalyje pasakos herojus vadinamas 
šventuoju, dažniausiai Mykolu, Mikalojumi (LMD I 332/11/; 
LTR 242 /6/, 260/321/...) arba Petru (LTR 262/58/, 2368 /606], 
2507/103/, 3107/60/), kartais Antanu (LTR 469/47/). Tačiau 
greičiausiai šie personažai atsirado vietoj archaiškesnių veikė- 
jų. Kadangi jie negalėjo perimti tų veikėjų visų funkcijų, į pasaką 
teko įsivesti pagalbinių veikėjų. Vienur šalia berno angelo at- 
sirado piemuo velnias (LTR 2367/58/), pusbernis velnias 
(BLPY IV 28—29); kitur šventasis, užuot pats paėmęs poną, 
kaip to reikalauja visa pasakos logika, jį atiduoda iš malūno 
parsigabentam velniui (LTR 262/58/, 407/36/, 1321/20/). Vei- 
kiant tai pačiai herojų keitimo tendencijai, net iš meškos 
gimęs stipruolis pavadinamas Petru (LTR 449b/100/) su aiškio- 
mis aliuzijomis į šv. Petrą, o Žmogaus angelas sargas — Myko- 
liuku (LTR 1321 [20/) su aliuzijomis į šv. Mikalojų. Daugelyje 
variantų šv. Mykolu ir šv. Petru pasakos herojus buvo pavadin- 
tas neatsitiktinai. Šie krikščioniškieji personažai mūsų folklore 
yra perėmę kai kurias senojo velnio funkcijas. Panašiai slavų 
folklore senojo Veleso/Voloso, artimo mūsų velnio giminaičio, 
bruožus yra perėmęs šv. Nikola (Mikalojus, Nikalojus — 306; 
307). 

Ne mažiau įdomios ir nagrinėjamos pasakos herojaus funkci- 
jos. Jis pats tarnauja ponui bernu arba piemeniu, norėdamas 
atkurti pažeistą teisingumą — nubausti samdinių skriaudiką. 
Vadinasi, pasirodydamas bernų ir piemenų vaidmeny, jis yra jų 
globėjas. „Mikalojus — geradiejus slūžijančių“ — sakoma vie- 
name iš šios pasakos variantų (LTR 2189/25/). Kartu tai tam tik- 
ras samdymo sutarčių tvirtintojas, griežtai nustatąs samdinių 
metų ribas ir verčiąs ponus jų laikytis (LMD I 332/11/). Atlik- 
damas svarbiausias savo, kaip tarno, sąmoningai prisiimtas pa- 
reigas, jis, be to, dar sugeba valdyti žvėris bei velnius. Viename 

variante, nuvykęs į mišką, jis tiesiog šaukte sušaukia visus Žvė- 
ris ir paukščius, duoda jiems suėsti arklį ir įsako atlikti pono 
užduotą darbą — išrauti eglę su šaknimis. Paukščiai, Žvėrys ir 
kupriukas velnias bematant šią užduotį įvykdo (LTR 262/220/). 
Kituose variantuose užsimenama, kad jis sušaukė visus miško 
žvėris, smakus, oru lekiančius (LTR 462/524/), kad meškos jam, 
kaip savam, laižo rankas (LTR 262/58/), meška bei kiti gyvu- 
liai gelbsti jį bėdoje (LTR 2191/1/). Jam padeda ir velniai: vie- 
nas prižvejoja žuvų (LMD I 332/11/), kitas sugaudo iš avižų 
meškas (LTR 1344/2/), trečias nupjauna ąžuolą (LTR 2804/23/), 
šeria arklius (LTR 262/220/) ir t.t. 

Pasakos herojus susijęs su gyvuliais. Kai kuriuose varian- 
tuose jis vaizduojamas piemenuku (LTR 449b/162/, 1321/20/, 
2003/305/, 2191/1/), rūpinasi arkliais (LTR 262/220/). Svar- 
biausias jo ginklas — nepaprastas botagas, nuvytas iš kelių pūdų 
kanapių arba linų, irgi rodo jo, kaip gyvulių ganytojo, paskirtį. 
O kituose variantuose piemeniu būva herojaus pagalbininkas 
velnias (LTR 1344/2/, 2367/581 /). 

Tarnaudamas bernų, herojus dirba ir žemės ūkio darbus: 
kulia iš sienojo ir žardikartės (LTR 368/35/) arba geležies (LTR 
2366/20/) pasidarytu spragilu, aria, nusikalęs didžiulį geležinį 
plūgą (LTR 407/36/), pjauna didžiuliu geležiniu dalgiu, grėbia 
(LTR 407/36/). Visus žemės ūkio darbus dirba gerai ir nepa- 
prastai greitai. Ypač dažnai pasakos herojus rauna medžius: 
egles (LTR 262/220/, 368/48, 293/), ąžuolus (LTR 449b/98/, 
462/13/, 2002/67/, 2721/46/), beržus (LTR 2507/103/, 3989/174/), 
medžių kelmus (BLPY II 27—29; LMD I 133/59/; LTR 783/492/, 
2077/495/). Sakoma, kad jis „rauna medžius kaip morkas“ 
(LTR 2366/20/). 

Tačiau pats svarbiausias jo darbas, apvainikuojantis visus 
kitus žygius, yra kelionė pas karalių (kunigaikštį, poną ar kitą 
kokį tolimą žmogų) parvežti savo ponui tarsi paskolintų pinigų 
(aukso). Kaip įprasta pasakose, ši tolima karalystė primena 
mirusiųjų pasaulį. Kai kuriuose variantuose sakoma, kad auksą 
reikia parvežti iš pragaro (BLPY IV 68—70; LTR 368/293/, 
462/13/, 2002/67/), velnių malūno (LTR 2507/103/), velnių dva- 
ro (LTR 262/58/). Į šią kelionę herojus leidžiasi su visais savo 
pagalbininkais — meškomis, velniu, kartu paėmęs nepaprastą 
botagą, neretai dar ir „smala“ išteptą (LTR 1321/20/, 2134/7/, 
3989/174/, 2884/160/). Botagas čia vaidina vos ne svarbiausią 
vaidmenį. Juo supliauškinus, ano pasaulio gyventojai iš karto 
pristato reikalaujamus pinigus. Įdomu, kad to paties įnagio, 
kurio klauso gyvuliai, klauso ir ano pasaulio gyventojai. Tai rodo, 
kad pasakos herojaus galia siekia ir gyvulius, ir ano pasaulio 

gyventojus. Botažu pliauškina arba pats herojus, arba velnias 
vežėjas. | 

Dauguma pasakos herojaus funkcijų yra būdingos ir mitis 
niam meškos personažui — žvėrių ir miško valdovui, ir vel- 
niui — gyvulių ir mirusiųjų globėjui. Meškos ir velnio bruožų 
turi ne tik pasakos herojus, bet ir jo globotiniai. Kartais pasa- 
kos herojus vietoj meškų pasikinko velnius (LTR 284/527/, 
2507/103/, 3989/14/), o vežėju vietoj įprasto velnio pasisodina 
mešką (LTR 2134/7/). Kartais nepaprastą botagą bernui veja 
velnias (LTR 3989/174/), kartais — meškos (LTR 2134/7/). 

Pasakos herojaus artimumą velniui patvirtina ir daugelis 
kitų faktų. Jau nekalbant apie medžių arba kelmų rovimą, bū- 
dingą lietuvių velniams ir milžinams, herojus dažnai ir konkre- 
čiai siejamas su velniui artimais medžiais — egle ir beržu. Jis 
ne tik rauna egles, bet iš eglės pasidaro botkotį (LTR 2368/606/). 
Neatsitiktinai kartais pats velnias, o ne pasakos herojus, eglės 
botkočiu atidaro raganos duris (LTR 2368/606/). Kaip ir lietu- 
vių padavimų velnias, herojus svaido, nešioja didžiulius akmenis 
(LTR 368/293/, 278/22/, 462/102/). Jis, kaip ir velnias, gaudo 
kulkas (LTR 462/102/). Plg. priežodį „Žmogus šaudo, o velnias 
kulkas gaudo“ (LMD I 869/129/; LTR 275/21'/, 627/1041 |). 
Kituose pasakos variantuose kulkas gaudo ne pats herojus, 
o jo vežėjas velnias (LTR 3109/85/). Pagaliau nepaprasta herojaus 
jėga, rajumas ir sunkumas (LTR 337/24/, 462/102/, 782/22|...) 
išduoda velniui artimą milžino prigimtį. Kad šios savybės yra 
būdingos velniui, rodo ir tie variantai, kuriuose jos priskiriamos 
ne pačiam herojui, o jo pagalbininkui velniui (LTR 1344/2/, 
2367/58 /). 

Tačiau nors pasakos herojus pagal savo kilmę, funkcijas ir 
atskiras detales yra artimas žvėrims (visų pirma meškoms) ir 
velniams, bet jaučia jiems ir priešiškumą. Jis be gailesčio nužudo 
savo tėvą mešką, suluošina ne vieną velnią malūne, užmuša jo 
arklius sudraskiusius vilkus arba meškas. Pats būdamas chto- 
niškos prigimties, jis kovoja su chtoniškosiomis būtybėmis, 
tuo tarsi norėdamas nuneigti savo prigimtį. Panašiai pasakoje 
„Trys pagrobtos karalaitės“ (AT 301 B) iš meškos gimęs herojus 
nugali velniui artimą ilgabarzdį žmogeliuką, kovoja su slibi- 
nais (BLPY III 245—248; IV 274—278; LTR 198/297/...). 

Ir kitose pasakose velnias kartais priešinamas su meška. 
Pasakoje „Meškininkas ir velniai“ (AT 1161) meška aplamdo ir 
išveja įjunkusį į jaują velnią, o pasakoje „Imtynės su seneliu“ 
(AT 1071) velnias bando jėgas su Žmogaus „seneliu“ meška ir 
vėl yra nugalimas. Tačiau šios pasakos yra vėlesnės kilmės, jose 
Jaučiamas krikščionybės poveikis, nors pats velnias jose neturi 

nieko bendra su krikščionybe. Pirmojoje pasakoje jis susijęs su 
vandenimis (kepa atsinešęs vandens gyvūnus: žuvis, vėžius, plau- 
kioja upėje) arba su dirbama žeme (kepa žemėje išaugintas ro- 
pes, bulves, ridikus), saugo paslėptus lobius ir pan. Pasitaiko 
ir tikėjimų, kad meška galinti iš namų išvaryti velnią, surasti 
raganų burtus (MT V 200). 

Gilinantis į mitinį meškos vaizdinį, krinta į akis meškos su- 
žmoginimas ir jos reikšmė erotinėje srityje. Pagal lietuvių liaudies 
etiologines sakmes meška esanti kilusi iš žmogaus (MT IX 103 — 
104; BLS 75—76). Kaip žmogus ji elgiasi ir kai kuriose gyvu- 
linėse pasakose, kurias liaudis dažnai laiko tikrais atsitikimais. 
Meška prašo Žmogaus ištraukti rakštį iš kojos, o ištraukus at- 
sidėkoja medaus koriu (AT 156), padeda žmogui išlipti iš duo- 
bės (AT 156C), gelbėdamasi nuo vilkų įšoka į žmogaus vežė- 
čias, o išsigelbėjusi atneša Žmogui bičių avilį (LTR 768/519/). 
Tikima, kad meškinas pagauna moteris ir su jomis gyvena kaip 
vyras (BLPY IV 273; LTR 1487/227/, 2412/30/); sugyventi 
vaikai esą pusiau meškos, pusiau žmonės (LTR 1487/227/, 
2412/30/). Vaikų dainelėse meška yra vadinama žmogaus vardu 
Baltramiejum („Varna — Veronė“ — LDK Vk 406), kartais 
Motiejum (LTR 1982/31/, 3128/64/), Mikalojum (LTR 224/556/, 
3584/112/). Kad meška buvo įsivaizduojama daugmaž antro- 
pomorfiškai, rodo ir kai kurie vietovardžiai, susiję su jos vardu. 
Pavyzdžiui, ola prie Neries vadinama Meškos Pečiumi, ganyk- 
la — Meškų Trobele, pieva -- Meškos Šulinėliu, akmuo — Meš- 
kos Stalu ir t.t. (VK). 

Su meška susiduriame lietuvių liaudies vestuvių poezijoje 
ir apeigose. Meška kartais pravardžiuojamas piršlys ir svočia 
vestuvininkų apdainavimo dainose (žr. „Piršlys kaip meška“ — 
LDK V 2343, „Svočia drūta kaip meška“ — LDK V 2386). 
„Svočia — meškos močia“, — sakoma priežodžiuose (172, 26). 
Jaunosios verkavimuose meškomis vadinamos jaunosios gau- 
bėjos („Ateina meškelės atniuroja“ — NS 119). Nors jaunoji 
tiesiog ir nevadinama meška, tačiau aiškiai matyti, kad jauno- 
sios apdainavimo dainose ji šitaip ir buvo įsivaizduojama (,„,Pa- 
šoko martela, / Paliarvojo, paliarvojo,/ Didžiosias kojelas/ Pa- 
nešiojo, panešiojo“ — NS 128; „Įeina martela, įlervoja, [K.rei- 
vosias kojelas įkiloja...“ — NS 136) Mergvakario dainą 
„Lėk, sakalėli, per ežerėlį“ (LDK V 811) kai kuriuose žemaitiš- 
kuose variantuose meška mamužė (vietoj populiariosios saulės 
močiutės) krauna našlaitei kraitelį (PKD 48; TD VII 115; LTR 
207/1242/...). Meškos įvaizdis pasitaiko jaunosios sutiktuvių 
(žr. „Žilą vilką pabalnojau“ — LDK V 1897), gaubtuvių 
(„Mesk vainiką po lovele“ — LDK V 2110), svočios apdaina- 

vimo („Prašė svočiutė pelėdą galvos“ — LDK V 2388) ir kitose 
dainose. Čia minėtinos ir visoje Lietuvoje žinomos, o Žemaiti- 
joje ypač populiarios dainos apie žvėrių vestuves, kuriose meškai 
tenka labai svarbus vaidmuo. Dainose „Lietuvos šalelėj, Rasei- 
nių girelėj“ ir „Atvažiavo meška su alučio bačka“ meška vilkui 
kelia vestuves, tuokiasi su juo (LDK K). Dainoje „Atvažiavo meš- 
ka šiūbuose“ meška piršliauja vilkui, o retkarčiais būna svočia 
(LDKK). Meškų kaukes užsideda nekviesti vestuvių svečiai — 
persirengėliai, kurie kartais tiesiog yra vadinami meškomis 
(LKZ VIII 86). Su meškomis mergelė ir bernelis gretinami se- 
nosiose advento — kalėdų dainose (LDK KI 91). 

Tarybinis baltarusių vestuvinių papročių tyrinėtojas N. Ni- 
kolskis visai pagrįstai teigia, kad seniau svarbiausi baltarusių 
vestuvių ritualo atlikėjai (jaunieji, jaunojo motina arba senelė, 
piršlys) apsirengdavo meškų kailiais (270, 100). Šis paprotys 
susijęs su meškos, kaip toteminio žvėries, garbinimu. Panašiai 
jungtuvių ritualas galėjo būti atliekamas ir lietuvių vestuvėse. 
Todėl lietuvių patarlė „Mešką vedęs, su meška ir džiaukis“ 
(LMD I 240/563/, I 705/1258/, I 858/129/..) seniau galėjo 
būti suprantama ir visai tiesiogiai, be perkeltinės prasmės, nes 
„meška“ — jaunikis vesdavo „mešką“ — jaunąją. 

Meškos, kaip garbinamo totemo, supratimas neatsiejamas 
nuo meškos sužmoginimo lietuvių liaudies tradicijose, jos reikš- 
mės erotinėje srityje. 

Kaip garbinamas toteminis žvėris meška galėjo būti susieta 
ir su kitais Žmogaus gyvenimo momentais: gimimu, mirimu, 
kalendorinėmis bei darbo šventėmis. Šį spėjimą paremia turima 
lietuviška medžiaga. Viename iš seniausių mūsų mitologijos šal- 
tinių — Ipatijaus metraštyję nurodoma, kad, laidojant „didįjį 
lietuvių ir žemaičių ir rusų kunigaikštį“ Skirmantą, buvo įdėti 
lūšies ir meškos nagai, kurių padedamas velionis lengviau galėtų 
pasiekti mirusiųjų karalystę (IICPJI XVII 251—252, 305; 224, 
162— 163). Pragręžtų šerno arba meškos ilčių randama kasi- 
nėjant senuosius lietuvių kapinynus (130, 266). Meška susi- 
jusi su gyvuliais, jų ganytojais piemenukais ir apskritai gyve- 
namųjų namų sėkme. Į tvartus seniau vesdavo meškas, „jei 
kam nesisekdavo rankon arkliai“ (MT V 200). Meškas vesdavę 
ir į naujai pastatytas pirkias; tiesiog sakoma, kad „naujas grį- 
čias seniau šventindavo meškos“ (ten pat). Per piemenų šventę 
sekmines piemenukai šokdavo, persirengę meškomis, į savo vai- 
šes kviesdavo meškas. Kvietime nesunku įžiūrėti aukojimo meš- 
koms liekanų. „Per sekmines piemenys kepa pautienę <...) 
Išsikepę <...> inlenda in medį <...> ir šaukia: „Vilkai, meškos, 
pribūkit pas mus in pusryčius! Kad nepribūsit, tai cielus metus 

nepribūkit!“ (LTR 3800 /12/). Šiuo maginę reikšmę turinčiu 
veiksmu norima apsaugoti gyvulius nuo žvėrių. Meška, kaip 
žmogui gerovę teikianti būtybė, minima patarlėje „Ramiai gy- 
vena, kaip meškos ausyje“ (LMD I 863/162/, I 939/250/, III 
229/94|; LTR 208b/257/38/). Šis pasakymas asocijuojasi su ste- 
buklinga meškos ausimi, kurioje slypi visokiausios gėrybės, 
pasakoje „Mergaitė lokio namely“ (AT 480), karvės ausimi pa- 
sakoje „Pamotės raganos persekiojama našlaitė“ (AT 511) ir kt. 
Priežodis kartais pakeičiamas kitu: „Gyvena kaip dievo ausyje“ 
(LMD I 1060/1109/; LTR 275/659/, 465/36797/...) arba „Gy- 
vena kaip pas dievą už pečiaus“ (LMD I 683/209/, I 858/299/; 
LTR 618/28—467|...). 

Panašų vaidmenį meška vaidino latvių tradicijose. Ir Lat- 
vijoje buvo tikima žmogiška meškos prigimtimi (LTT II 1026), 
ji siejama su vestuvėmis (sapnuoti mešką reiškia vestuves — LTT 
II 1027), mirtim (sapnuoti mešką reiškia taip pat mirtį — 
ten pat), gyvulių sėkme, žmonių sveikata (meška iš tvartų iš- 
varanti gyvuliams kenkiančias dvasias, iš pirkių — Žmonių 
ligas — LTT II 1028). Tiek lietuviai, tiek latviai mešką sieja 
su ugnimi (kur sapne pamatai mešką, ten kilsiąs gaisras — MT 
V 200, LTT 1028). Gulsčią dūmtraukį nuo krosnies iki kamino 
lietuviai vadina meška (LKŽ VIII 86). Meškos ryšį su ugnimi 
patvirtina ir lietuvių priežodis „Puola kaip meška ant dūmo“ 
(LMD I 280/199/, I 332/858/, I 483/570, 701/...). Tikima, kad 
jeigu sodyboje pamatai mešką, tai kada nors ta sodyba degs 
(LTR 1357/20/). 

Dauguma čia suminėtų lietuvių ir latvių meškai priskiriamų 
bruožų (erotinis pradas, vaidmuo nekrokulte, santykiai su gy- 
vuliais ir piemenimis, turtu, ugnimi) yra būdingi ir mūsų velniui, 
tik velnio vaizdinyje jie ryškesni. Matyt, velnias, tapęs populia- 
ria ir svarbia mitine būtybe, užgožė archaišką, matriarchato pa- 
gimdytą toteminį meškos vaizdinį, gal net tiesiog perimdamas 
kai kuriuos jo bruožus. Įdomus kad ir toks sugretinimas. Se- 
niausioje matriarchato epochoje, anot N. Nikolskio, baltarusių 
jaunavedžius sujungdavo sakytum pats giminės arba genties 
totemas (meškos kailiu apsirengusios senelės asmenyje), 0 vė- 
liau, patriarchato laikais, tai atlikdavo lyg pats giminės pradi- 
ninkas — dievas (270, 106). 

Tokį patriarchatui būdingą jaunavedžių sujungimo būdą 
N. Nikolskis įžiūri vadinamajame „stulpo rituale“ (cm0160- 
604 pumyaa), kuris visada atliekamas griežtai nustatytoje vietoje — 
šalia prie krosnies (židinio) esančio stulpo (baslio, stuburo). 
Aukojami valgiai dažnai metami prie slenksčio, nes tai šventa vie- 
ta, susijusi su patriarchaliniais visos bendruomenės dievais (270, 


104 


172). Dainose, kurios dainuojamos, atliekant šį ritualą, minimi 
krikščioniškosios mitologijos personažai — dievas, šv. Kuz- 
ma-Demjanas, Lukas, gyvulių globėjai Mikola, Jurgis, Vlasi- 
jus ir kt. (270, 152— 153). N. Nikolskis mano, kad šventieji, 
visų pirma Kuzma-Demjanas, Lukas, šiose dainose yra pakeitę 
senuosius bendruomenės dievus, kurie turėdavę laiminti sutuok- 
tuves. Šie šventieji, kaip mano slavų mitologijos tyrinėtojai 
(V. Ivanovas, V. Toporovas, N. Nikolskis), yra perėmę daugelį 
senojo slavų dievo Veleso/Voloso funkcijų. Lietuvių folklore 
panašias funkcijas atlieka velnias. Per vestuves velnias, kaip 
rodo lietuvių mitologinės sakmės, mėgsta užsilipti ant stuburo 
(BLS 213, LTR 840/195/, 792 /146/), „pečiaus“ (BLS 211), 
įlįsti į koptūrą (BLS 212), palįsti po slenksčiu (BLS 214) ir pan. 

Iš glaustos velnio ryšio su įvairiais Žvėrimis apžvalgos ma- 
tyti, kad velnias retkarčiais pats pasirodo zuikio, vilko ar meš- 
kos pavidalu; šie žvėrys klauso jo, tarnauja, yra įsivaizduojami 
tam tikrais jo šunimis, arkliais, karvėmis. Velnias yra tarsi jų 
valdovas, globėjas, o kai kuriuos iš jų, pvz., vilkus, jis net su- 
kūręs. Kadangi tam tikru laikotarpiu velnias buvo įsivaizduo- 
jamas miškui ir žvėrims artima mitine būtybe, jis galėjo būti 
įsivaizduojamas ir medžiotojų globėju, nes mitologijoje Žvėrių 
globėjai dažniausiai rūpinasi ir medžioklės reikalais. 

Lietuvių XIX -— XX a. tikėjimuose medžiotojų globėju lai- 
komas šv. Jurgis (LTR 1714/896/). Mitologinėse sakmėse (AT 
1159) pasakojama, kad šv. Jurgis pats buvęs medžiotojas, daž- 
nai eidavęs medžioti, o jo kurtai buvę vilkai (LTR 1253/79/, 
1288/86/, 1405/157/, 1714/896/). Ką šv. Jurgis užmušdavęs, 
tą atiduodavęs vilkams (LTR 1714/896/). Sakoma, kad žmonės 
seniau iš viso nemušdavę vilkų, nes juos globojęs šv. Jurgis, 
o vilkai atsidėkodami mažiau draskydavę žmonių gyvulių (LTR 
1253/79|). Šv. Jurgio, kaip vilkų ir medžiotojų globėjo, funkcijos 
yra neatskiriamai tarpusavy susipynusios. O anksčiau, kaip matė- 
me, žvėrių globėjo funkcijos, ko gero, atitekdavo senajam 
velniui. Tad velnias galėjo būti įsivaizduojamas ir medžiotojų 
globėju. Šią mintį patvirtina ir lietuvių mitologinės sakmės. 
Sakmėse „Mainai su velniu“ (LPK 3302) velnias mėgsta pri- 
stoti prie medžiotojų, jis pats medžioja, vaikšto po miškus su 
šautuvu, kviečia medžiotojus mainyti šautuvais (BLS 260— 261; 
LTR 260/215, 221/, 279/149/, 539/28/...). Velnias — labai ge- 
ras medžiotojas, bet kokį Žvėrį nušauna, net netaikydamas 
(LTR 768/453/). Ypač artimu medžiotojams velnias vaizduoja- 
mas sakmėse „Šūvis į ostiją“ (LPK 3320). Šiose jau gerokai krikš- 
čionybės paveiktose sakmėse teigiama, kad, norint tapti labai 
geru medžiotoju, reikia peršauti ostiją, kryžių, o tai reiškia at- 

sisakyti krikščioniškojo dievo ir atsiduoti velniui. Kai kuriuose 
šios sakmės variantuose tiesiog sakoma, kad tada „velnias zuikius 
jote joja po strielčium“ (LTR 2085/158/), kad velniai patys plak- 
tukais medžiotojui kiškius užmuša (BLS 286) ir pan. Geriems 
medžiotojams velniai už ragų palaiką briedžius (LMD I 585/2/), 
atvedą lapes (BLS 289), zuikius (BLV 283) arba, velniui palie- 
pus, jo globojamam medžiotojui žvėrys patys atbėgą (LTR 291 
/213/, 1277/125/), atbėgą net verkdami (BLS 285). Šitaip pada- 
ryti velnias gali, tik būdamas žvėrių valdovu. Kad kaip tik velnias 
padeda medžiotojui, matyti iš Šiaulėnų apyl. ir Trumpaičiuose 
užrašytų sakmių. Jose vaizduojama, kaip susitarę vyrai išima 
iš velniui atsidavusio medžiotojo šautuvo šovinį ar titnagą, 
tačiau medžiotojas ir tada nušauna skrendantį paukštį (DSPŽ 
I 229; LMD I 561/237/). Girkalnio apyl. užrašytoje sakmėje 
medžiotojas, kaip ir kitokių profesijų žmonės, pasirašo su vel- 
niu sutartį — parduoda jam savo sielą, kad tik sektųsi medžio- 
ti (BLS 361). Lietuvių liaudies tikėjimuose kartais sakoma, kad 
„medžiotojams ne dievas padeda, bet velnias. Kuriam velnias 
daugiau padeda, tam labiau sekasi“ (LTR 1277/128/). Taip 
pat tikėta, kad norint pasidaryti geru medžiotoju, reikia į šau- 
tuvo vamzdį įvaryti gyvatę ir iššauti (LMD I 598/7/; LTR 1418 
/118/, 1487/164/...), palaikyti šautuvą padėjus po slenksčiu 
(LTR 549/149/, 2088/171/), nušauti šunį (LTR 545/132V72 /, 1515 
/32/, 2069/45, 46/), iššauti vinį iš arklio pasagos (LTR 2069 
/191/), ištepti šautuvą juodvarnio širdies krauju (LTR 14/156/), 
iššauti kūčių dieną (LTR 2069/191/), išplauti šautuvą tuo pa- 
čių vandeniu, kuriuo prausė numirėlį (LMD I 189/1/) ir t. t. 
Iš šių burtų ir prietarų matyti, kad sėkmę medžiotojams, liaudies 
įsitikinimu, lemdavo velniui artimi gyvūnai (šuo, gyvatė, juod- 
varnis, arklys), šventės (kūčios), mitinės būtybės (numirėlis). 

Su velniu susidėjęs medžiotojas miręs, kaip ir burtininkas, 
neturi ramybės, vis grįžta į namus (BLV 260—261; DSPŽ II, 
224—225; LTR 462/30/). Pasakose velnias kartais pristoja prie 
medžiotojų, noriai skolina jiems pinigus (AT 1092). 

Nagrinėjant velnio ryšius su medžiotojais, pravartu prisi- 
minti mūsų kaimynų slavų mitologiją. Joje miško šeimininko, 
žvėrių ir medžiotojų globėjo funkcijas šalia miškinio, meškos 
atlieka Nikola (Mikola), kuris, kaip pagrįstai įrodo B. Uspens- 
kis, yra perėmęs daug senojo Veleso/Voloso funkcijų (306, 
96— 129). Su mūsų velniu sutampa ir daugelis kitų rusų Nikolos 
bruožų, visų pirma ryšiai su gyvuliais, mirusiaisiais, stiprus 
erotinis pradas ir kt. (306, 105— 108, 12] — 125). 

VELNIO TURTAI 


Senovės baltų, slavų ir kitų indoeuropiečių visuomenėse 
svarbiausiu turto matu buvo laikomi gyvuliai. Lietuvių velnias 
buvo įsivaizduojamas kaip gyvulių savininkas ir globėjas, tad 
jis turėjo būti laikomas ir turtingiausia mitine būtybe. Tačiau 
jo turtai buvo matuojami ne tik gyvulių bandomis. Velniui lie- 
tuvių tautosakoje taip pat priskiriami brangieji metalai (auksas), 
popieriniai pinigai ir kitos brangenybės, kurios vėlesnėje tra- 
dicijoje neretai vadinamos vienu bendru pinigų vardu. Velnias 
su pinigais siejamas daugelio lietuvių tautosakos rūšių ir Žanrų 
kūriniuose, pradedant pasakomis apie kvailą velnią, stebukli- 
nėmis pasakomis ir baigiant mįslėmis, patarlėmis bei priežo- 
džiais. 

Ryškiausiai velnio turtingumas atsiskleidžia pasakose apie 
kvailą velnią (AT 1000 —1199B), nes beveik visose vaizduojama, 
kaip gudrus žmogus, „bedraugaudamas“ su velniu, jį apgauna 
ir vienaip ar kitaip pasisavina jo turimas gėrybes. Pavyzdžiui, 
pasakoje „Užrauksiu ežerą“ (AT 1045) žmogus, ketindamas 
„užraukti“ velnių gyvenamą ežerą, išgaudyti velnius tinklu, 
iškarti juos ar kitokiu būdu išnaikinti, išvilioja iš jų skrybėlę 
(skrynią, maišą) aukso. O kituose šios pasakos variantuose 
žmogus velnią dar ir labiau apgauna: po kiaura skrybėle iškasa 
duobę arba kiaurą skrybėlę įtaiso ant namo stogo — ir velnias 
aukso pripila pilną duobę ar namą. Velnio, milžino arba kitų 
jiems artimų mitinių būtybių turtas Žmogui atitenka ir kai ku- 
riuose pasakų „Lenkia medį“ (AT 1051), „Neša medį“ (AT 1052), 
priklausančių prie pasakų apie kvailą velnią poskyrio „Bendras 
žmogaus ir velnio darbas“, variantuose (BLPY IV 142—143; 
LTR 42/40/, 272/70/...). Velnio pinigai dažnai minimi ir kituo- 
se pasakų apie kvailą velnią poskyriuose. Poskyrio „Žmogus ir 
velnias bando jėgas“ pasakose (AT 1060 —1110*) velnias pasko- 
lina Žmogui pinigų (LTR 265/211/, 449a/63/, 1001/55/, 686 
/88/...), duoda pinigų, jei laimės rungtynes (LTR 284/542/, 
1032/251/, 1774/72/, 2268/21,60/, 3167/101/), stengiasi pripil- 
ti kiaurą skrybėlę, kepurę aukso, bijodamas, kad žmogus neuž- 
rauktų ežero, neišgaudytų velnių, nenušautų ir pan. (BLP I 
30—32; BLV 331—332; BLPY IV 48—49, LMD I 589/2/; LTR 
768/29, 57/...). Poskyrio „Pastangos nužudyti herojų“ (AT 
1115—1143C) pasakose velnias nori pripilti kiaurą skrybėlę, 
batą, maišą aukso (BLP I 29; LTR 208/104/, 264/583/, 397 
/111/-..), o poskyrio „Velnią įgąsdina“ (AT 1145— 1169) pasa- 
kose duoda pinigų neturtingam jaunikiui vien už tai, kad šis 
pakviestų jį į vestuves („Velnias bijo muzikanto griaustinio“ — 

AT 1165), lengvai skolina juos nusigyvenusiam žmogui („Per- 
kūnas užmuša Žmogaus kreditorių“ — AT 822*), už pinigus 
perka prasigėrusio pono pačią (AT 1168C*) arba duoda pini- 
gų Žmogui, atsidėkodamas už išvadavimą nuo nelabos moters 
(AT 1164). Poskyrio „Žmogus užrašo savo sielą velniui“ (AT 
1170—1199B) pasakose už pinigus velnias perka Žmogaus sielą. 

Toks pat turtingas velnias ir stebuklinėse, legendinėse bei 
nuotykių pasakose. Ir jose velnio turtais pasinaudoja žmogus. 
Kartais velnias pats žmogui už kokias nors paslaugas duoda dalį 
savo turtų, o kartais Žmogus gudrumu juos išvilioja. Pavyzdžiui, 
pasakoje „Bernas veda velniūkštę“ (AT 424*) žmogus, vedęs 
velnio dukterį ir nuvykęs dalies pas velnią, gauna daug aukso ir 
kitokių brangenybių. Pasakoje „Veža pragaran pyragus“ (AT 
480C*) daug aukso neturtingasis brolis gauna iš velnių pragare. 
Panašiai Žmogus apdovanojamas ir pasakoje „Pragaro katilo 
kurstytojas“ (AT 475). Velnias tiek daug turi pinigų, kad pris- 
tojusiam prie jo tarnauti žmogui (pasakoje „Aš gavau dvi, o 
tu vieną“ — AT 361) liepia juos maišyti su pagaikščiu (LMD 
I 505/2/; LTR 279/144/), pilstyti ant kalno (LTR 281/233/), 
maišyti degantį auksą (LTR 320/6/); duoda du maišu pinigų 
(LTR 10A/63/), kasdien duoda po pūrą pinigų (LMD I 530/8/), 
duoda maišą aukso (LMD I 133/105/), duoda aukso tiek, „kiek 
reikia“ (BLP I 52—53; BLPY IV 57-— 58) ir pan. Pasakose „Kal- 
vis nugali velnią“ (AT 330), „Velnio mįslės“ (AT 812), „Dery- 
bos su velniu tris naktis nemiegoti“ (AT 813), panašiai kaip ir 
pasakose apie kvailą velnią, velnias skolina arba duoda Žmogui 
pinigų, tikėdamasis gauti jo sielą. Tačiau visada velnias yra ap- 
gaunamas, jo pinigai lieka žmogui. Jėga arba gudrumu žmogus 
iš velnių pinigus išgauna pasakose „Baimės ieškotojas“ (AT 
326), „Drąsus siuvėjas“ (AT 640), „Trys laimingi broliai“ 
(AT 1650), „Gudrus vagis“ (AT 525) ir daugelyje kitų. O kai 
kuriuose pasakos „Stipruolis Jonas“ (AT 650A!) variantuose 
nepaprastu būdu gimęs žmogus tris statines aukso parveža net 
iš paties pragaro (LTR 368/293/, 462/13/, 882/86/, 2002/67 |). 

Velnio turtai dažniausiai tenka žmonėms ir lietuvių liaudies 
mitologinėse sakmėse. Velnias duoda pinigų kunigui, kai kunigas 
pamano arba išsitaria, jog ir sielą velniui parduotų, kad tik pi- 
nigų gautų, arba ir nekviečiamas pristoja prie kunigo kritiškų 
jo gyvenimo momentu. Kunigas velniui užrašo savo sielą, o 
velnias duoda krūvas aukso (BLS 161), skrynutę, kurioje aukso 
vis nemažėja (LTR 826/61/), statinę (LTR 262/215/), maišą 
(LTR 32/29/), dėžutę (BLS 158), katilą (LTR 825/5/) pinigų, 
neša pinigus maišais (BLS 155), pripila jų pilną kampą (BLS 

153) arba duoda tiek, kiek reikia bažnyčiai pabaigti (LTR 49/9/, 
953/9/, 1032/246/), kunigui mokslą išeiti (BLS 146, 147). 

Velnias pinigų duoda ne tik kunigams, bet ir nusigyvenu- 
siems ponams, siuvėjams, daktarams, mūrininkams, šiaip pra- 
siskolinusiems žmonėms (žr. sakmes „Velniui nepavyksta“ — 
LPK 3390, „Velnias laimi savo auką“ — LPK 3400). 

Pinigų Žmogui velnias kartais duoda ir tarnaudamas jam už 
pavogtą duoną (LPK 3290). Šalia kitokių gėrybių velnias pinigų 
moterims duoda ir kai kuriuose sakmiškų pasakų „Velnias ir 
mergina pirty“ (LPK 3252) bei „Senės jaujoje“ (LPK 3255) 
variantuose (BLPY II 62; BLS 122, 127, 133; LTR 430)11/, 
462/186/..|.). Šiose pasakose velnias aprengia merginą nuo kojų 
ligi galvos, o kartais atvažiuoja net karietą, pakinkytą keliais 
arkliais (LTR 405/292/, 430/11/, 768/215/, 776/310]... .). 

Velnias ir kitos jam artimos mitinės būtybės retkarčiais savo 
buityje vartoja auksinius daiktus, turi auksines kai kurias savo 
kūno dalis. Pavyzdžiui, kai kuriuose pasakos „Apakintas mil- 
žinas (Polifemas)“ (AT 1137) variantuose milžinas turi aukso 
kirvelį (LTR 368/24/, 469/85/, 2189/23;), plaktukėlį (LTR 1852/ 
75/), apyrankę (LTR 219/113/). Pasakoje „Vampyras“ (AT 
363) merginai besiperšantis velnias yra auksine ar sidabrine 
nosim (LMD I 301/50/, I 817/10/, III 26/17/; LTR 42/4|, 
422/74[) ir t. t. Tačiau šis bruožas pasakoje traktuojamas kaip 
anomalija, ir niekada velnias, nors ir turėdamas auksinę kūno 
dalį, neįsivaizduojamas žibantis, spinduliuojantis, kaip yra įsi- 
vaizduojami dangiškieji personažai. 

Velnias vaizduojamas turtingas ne tik tautosakoje. Ir gyve- 
nime tikėta, kad velnias turi daug pinigų ir kad žmogus, sumaniai 
elgdamasis, gali iš velnio jų gauti. Pinigų esą galima išpešti, 
sučiupus velnią ant kryžkelės (LTR 264/1529!/, 600/60! /). 
Buvo tikima, jog „pinigiški reikalai (prekyba, pirkiniai ir kt.) 
geriems žmonėms nesiseka, nes pinigus „apiekavoja“ (globoja) 
velnias. Užtat sukčiams ir apgavikams geriaus sekasi prekyba 
arba pinigiški reikalai“ (LTR 1627/97/). 

Daugumoje pasakų ir sakmių velnias pinigų žmogui duoda 
arba skolina, norėdamas gauti jo sielą. Neretai tuose kūriniuose 
velnias su žmogum padaro net „sutartį“ — velnias duoda pi- 
nigų, o Žmogus pasirašo, kad po kurio laiko atiduos jam savo 
sielą. Kadangi velnio, perkančio žmogaus sielą, paveikslas su- 
sikūrė veikiant krikščionybei, buvo imta manyti, kad krikščio- 
niškos kilmės esą jau patys velnio pinigai ir kūriniai, kuriuose 
apie juos kalbama. Velnio turtingumo problema iš viso nėra 
tirta, nėra kol kas išaiškinta ir jam giminiškų kitų tautų mitinių 

būtybių turto kilmė. Todėl prie šios problemos reikia kiek stab- 
telėti. 

Išaiškinti, kodėl lietuvių tautosakoje velnias ilgainiui tapo 
turtingiausia mitine būtybe, kodėl jam atiteko auksas ir kitos 
brangenybės, iš dalies padeda sakmės ir tikėjimai apie užbur- 
tus lobius. Ypač svarbu, kaip užburti lobiai įsivaizduojami ir 
kas, žmonių manymu, juos sergsti. Kaip matyti iš sakmių „Už- 
keikti pinigai vaidenasi“ (LPK 3626) ir „Mušk, bus pinigų!“ 
(LPK 3627), užburti lobiai žmonėms rodosi zoomorfiniu, antro- 
pomorfiniu, o kartais ir negyvų daiktų pavidalu. Dažniausiai 
užburti lobiai pasirodo gyvuliais (šunim, veršiuku arba karve, 
avinuku, ožiuku, kumeliuku arba arkliu, kiaule, katinu), Žmo- 
gum (mergaite arba moterim, seniu, vyru, vaiku), kiek rečiau — 
žvėrimis (zuikiu, meška), paukščiais (višta, gaidžiu, varna, 
kalakutu, žąsinu), ropliais, šliužais (rupūže, gyvate), negyvais 
daiktais (karieta, karstu, puodu, akmeniu ir kt.). Nesunku įžiū- 
rėti, kad užburtų lobių išvaizda susijusi su mirusiųjų pasauliu: 
lobiai žmonėms pasirodo arba tokiu pat pavidalu kaip mirusie- 
ji, arba gyvūnų, kurie buvo aukojami mirusiesiems, arba daiktų, 
kurie vartojami per laidotuves, pavidalu. Kartais lobius ir saugo 
pats mirusysis. Apie užburtų lobių ryšį su mirusiaisiais jau yra 
rašę tiek lietuvių, tiek kitų tautų folkloro tyrinėtojai (BUL 8). 
Visai pagrįstai užburtų lobių vaizdinio kilmę jie sieja su papro- 
čiu mirusiuosius laidoti su gausiomis įkapėmis. Jau nuo seno 
įkapių gausumu pasižymi ir baltų kapai. Kadangi velnias labai 
glaudžiai susijęs su mirusiaisiais, jis galėjo būti laikomas ir jų 
turto saugotoju. Užtat lietuvių tautosakoje užburtus lobius kur 
kas dažniau negu numirėlis saugo pats velnias. 

Sakmėse „Man pinigai, tau katilas“ (LPK 3613), „Pinigai 
keliauja“ (LPK 3628), „Meškininkas ir velniai“ (AT 1161) ir 
daugelyje kitų vaizduojama, kaip toje vietoje, kur yra užkasti 
pinigai (pavyzdžiui, jaujoje, pirtyje), visą laiką gyvena ir vaide- 
nasi velniai arba kaip, užkasdamas į žemę pinigus, Žmogus juos 
paskiria velniui („Velne, velne, te pinigus!“; „Senam velniui 
pinigai, a velniukui katilas“; „Velniui pinigai, o man katilas“; 
„Visiems velniams pinigai...“ ir pan. — žr.: BLP II 124; LTR 
366/154/, 422/58/, 792/66/, 1612/61/...). Ir kitose sakmėse 
vienur ryškiau, kitur blankiau atsispindi ta pati mintis, kad už- 
burtus lobius saugo velnias. Pavyzdžiui, kai kuriuose sakmės 
„Reikalauja galvų“ (LPK 3612) variantuose sakoma, kad, 
kasdamas į žemę pinigus, žmogus juos „pavesdavo velniui“ 
(BLP II 124), kad užkasęs pinigus, kviečia prie jų velnią: „Vel- 
ne, velne, eik prie pinigų!“ (LTR 284/638/) arba mano, kad juos 
saugos velnias, ir už tai jam paskiria katilą (LTR 720/44/). O 

kai ūkininkui užkeikus, kad be tiek ir tiek galvų niekas negalės 
paimti, bernas paklausia: „Be kokių galvų?“, ūkininkas pama- 
no, kad čia pats velnias teiraujasi (LMD I 137/16/; LTR 28 
340/, 46/8/, 217/135/). Kartais, užkasus pinigus, užkeikiama: 
/„Kas pirma be manęs šituos pinigus atkas, tegul tam gyvam 
velnias skūrą nulupa!“ (LTR 10b/188/), „... kad velniai tam gal- 
vą nusuktų!“ (LTR 1184/22/). O kai žmogus, norėdamas iškas- 
ti pinigus ir vykdydamas užkeikimo sąlygą, atjoja ant ožkos, 
bematant velnias ožką nuneša (LTR 77/11/). Kartais velnias 
trukdo iškasti pinigus (BLPY II 204—205; LMD I 978/6/; LTR 
260/506/...), o žmogui velnio vardu nusikeikus, pinigai nus- 
menga į žemę (LMD I 618/9/; LTR 337/25/). Velnias pristoja 
(„globoja“) ne tik užburtus lobius, bet ir jų savininką. Todėl 
neatsitiktinai sakmėse šalia žmogaus, ketinančio užburti lobius, 
užburiančio arba suvalgančio pinigus, dažnai vaizduojamas ir 
velnias. Kai turtuolis, iškasęs duobę, supila savo auksą, čia 
pat besisukiojantis velnias pakiša virvę, kad jis pasikartų (žr. 
sakmę „Ant medžio užkabinta virvė“ — LPK 3623); kai sūnus 
nueina į bažnyčią ar kapines, kur yra pinigus suvalgęs jo tėvas, 
šalia randa ir velnią, kuris draudžia gadinti numirėlio odą ir 
per burną iškrato pinigus su visais jo kaulais ( „Suvalgo pinigus“ — 
LPK 3621); kai žmogus prieš mirtį nori užkasti pinigus, sakoma, 
kad jį velnias „pradėjo nešioti“ (LTR 544/289/) ir t. t. 

Užburtų lobių ryšį su mirusiaisiais ir velniu iš dalies rodo 
jau pats jų užkeikimo būdas ir priemonės, kurių žmonės grie- 
biasi, norėdami juos iškasti. Užkasdamas pinigus į žemę, žmo- 
gus užkeikia, kad tik tas juos iškas, kas ta pačia ranka kas, kas 
dvylika galvų (devynias galvas) padės, kas su dviem ožiais (zui- 
kiais, varnais) ars, kas žmogaus mėšlą suvalgys ir t. t. O kitas 
žmogus juos iškasa, padėjęs dvylika žvirblių, vištų, gaidžių 
galvų, kasdamas ta pačia jau mirusio žmogaus ranka ar tiesiog 
įvykdydamas kitas užkeikimo sąlygas (žr. sakmes „Ta pati 
ranka“ — LPK 3611, „Reikalauja galvų“ — LPK 3612, „Kas 
su dviem ožiais (zuikiais, varnais) ars (akės)““ — LPK 3615, 
„Kas po mano galvos juos vartoti nori, turi ir mano mėšlą su- 
vartoti“ — LPK 3616, „Įvairūs kiti užkeikimai“ — LPK 3620). 
Beveik visi užkeikimuose minimi gyvūnai ir objektai yra įprasti 
mirusiųjų ir velnio aplinkai. Čia galima priminti vištų bei gaidžių 
valgymą ir aukojimą per laidotuves, mirusiųjų minėjimus (5, 
59, 64, 70, 73), zoomorfinį (ožio, zuikio, varno) velnio pavi- 
dalą, jo įprotį „vaišinti“ žmogų mėšlu, šlapimu (žr. sakmes 
„Muzikantas velnių puotoj (vestuvėse)“ — LPK 3276, „Mu- 
zikantas pasikorėlės vestuvėse“ — LPK 3277, „Velnių vestuvė- 
se“ — LPK 3278 ir kt.), pasakas apie velnią, savo burna gaudan- 

tį Žmogaus „dūšią“ — bezdalus arba mėšlą (AT 1176), ir posakį 
„Kas iš burnos, tai dievui, o kas iš šiknos, tai velniui“ (LTR 
752/36/, 1001/72/), etiologinę sakmę apie velnią — žvirblio kūrėją 
(LTR 598/25/) ir kitus duomenis. Užburtus lobius stengiamasi 
iškasti vakare arba naktį, kasant draudžiama dairytis, kalbėti 
(BLP II 128—129; LTR 11/113/, 337/25/, 339/9/, 350/189/...). 
O šie draudimai gra būdingi santykiaujant su mirusiųjų ir jų 
globėjo pasauliu. Siam pasauliui yra įprasti ir vaiduokliai, ku- 
rie vaidenasi Žmonėms, kasant užburtus lobius. Pinigų kasė- 
jams pasirodo šunys (BLP II 129; LMD I 144/148/, I 822/6/, 
978/7/; LTR 11/113/...), važiuoti ponai (LTR 337/25/), ponai 
juodais arkliais pakinkytoje karietoje (BLV 189), raitas ponas 
su avių banda (LTR 339/9/), miręs žmogus (LTR 260/506/, 
470/2/), juodas žmogus (LTR 619/71!/), mirusių bajorų dvasios 
(LTR 69/483/), milžinas (LTR 551/7/), arklys (LTR 619/60/), 
juodvarniai (LTR 284/607/), gyvatės ir žalčiai (LTR 11/73/). 
Tikima, kad žmonės, iškasę ne jiems skirtus lobius, pasiligoja: 
juos sutraukia į kamuolį (LTR 783/177/), pasidaro šlubi (LTR 
859/39/), akli (LMD I 600/32/; LTR 284/601/, 619/52 /). Šiu- 
bumas bei aklumas yra būdingas tautosakos mirusiųjų pasaulio 
būtybių bruožas. Kadangi šiomis ligomis suserga ir užburtus 
lobius paėmę žmonės, galima manyti, kad užburti lobiai, žmonių 
manymu, kažkada priklausė mirusiesiems ir jų globėjui. Kar- 
tais net ir tiesiog sakoma, kad pinigų kasėjui koją išsuka vel- 
nias (LTR 284/592/). 

Aiškinantis užburtų lobių kilmę ypač reikšmingas yra sakmėse 
populiarus šuns paveikslas. Užburti lobiai pasirodo šuns pa- 
vidalu (tokių sakmių užrašyta apie 100 vienetų — LPKK), 
šuo sergsti užburtus lobius — tupi ant žemėje užkastų pinigų 
arba laivelyje ant aukso (BLPY IV 76; BUL 55, 64; LMD I 
144/48/; LTR 544/274|, 791/5/), ir pagaliau šunys vaidenasi 
pinigų kasėjams. O šuns paveikslas lietuvių pasakojamojoje 
tautosakoje yra artimas mirusiesiems: šuns pavidalo vaiduokliai 
pasirodo tose vietose, kuriose kas nors yra žuvęs arba palaido- 
tas; neretai šunimis įsivaizduojami ir patys mirusieji. Kartais 
šuniu pasirodo ir velnias. Šuns paveikslo artimumas mirusie- 
siems ir velniui atspindi senąją indoeuropiečių tradiciją, pagal 
kurią šuo buvo įsivaizduojamas mirusiųjų karalystės sargu 
(268, 1, 51; 2, 683), mirusiųjų globėjo palydovu. O šuns paveikslo 
populiarumas sakmėse apie užburtus lobius savo ruožtu supo- 
nuoja užburtų lobių ryšį su mirusiaisiais ir velniu. 

Velnio, saugojančio užburtus (pagal senesnį supratimą — 
mirusiesiems skirtus) lobius, paveikslas, reikia manyti, yra maž- 
daug tokio pat amžiaus kaip ir velnio, globojančio mirusiuo- 

sius bei gyvulius. O velnio, globojančio gyvulių pavidalo mi- 
rusiuosius, paveikslas turėjo formuotis epochoje, kai mirusieji 
buvo įsivaizduojami gyvuliais. Šios epochos senumą galima numa- 
nyti iš to, kad indų Rigveduosc (sukurtuose maždaug prieš 5—4 
tūkstančius metų) ir senojoje graikų mitologijoje pasitaiko tik 
reliktų, bylojančių, kad kažkada mirusieji čia buvo įsivaizduo- 
jami gyvuliais. Vadinasi, iš esmės koreguotinas yra J. Balio 
teiginys, kad velnias yra „pats jauniausias užkeiktų pinigų ir 
lobių saugotojas ar valdytojas“ ir kad šis valdytojas, ko ge- 
ro, esąs krikščioniškos kilmės (BUL 11—12). Ieškant atsako, 
kodėl velnias lietuvių tautosakoje laikomas turtų saugotoju, 
galima ir šitaip manyti: iš pradžių velniui, kaip mirusiųjų globė- 
jui, priklausė mirusiesiems skirtos žemėje esančios brangenybės, 
vėliau jam imta priskirti ir bet kur esančius turtus. Velnio val- 
dos praplėstos tikriausiai jau seniai, seniau už krikščionybės 
įvedimą. Tai rodo analogiška kitų tautų medžiaga. Beveik visų 
indoeuropiečių mitologijoje tie dievai, kurie rūpinasi mirusiai- 
siais (valdo mirusiųjų karalystę, lydi į ją mirusių Žmonių sielas), 
yra laikomi ir gausumo, turtingumo dievais, lobių (ypač esančių 
žemėje) savininkais. Pavyzdžiui, senųjų graikų mirusiųjų kara- 
lystės valdovas Aidas buvo laikomas turtingiausiu ir dosniausiu 
dievu, visų žemėje esančių lobių valdovu (268, /, 51). Romėnų 
mirusiųjų palydovas į aną pasaulį Merkurijus (graikų Hermio 
atitikmuo) taip pat globojo pinigus ir pirklius (žmones, kurie 
vartojo pinigus), žinojo, kur yra žemėje paslėpti lobiai (268, 2, 
140). Tarpininku tarp gyvųjų ir mirusiųjų pasaulių, tuo pačiu 
gausumo, turtingumo, pinigų ir žemėje esančių lobių valdovu 
buvo laikomas keltų Jėzus arba Velaunas; ir su mirusiaisiais, 
ir su turtais buvo susiję Cernunas, Sucelas, Dagda ir kiti lietu- 
vių velniui artimi keltų dievai (228; 150; 268, !, 430; 268, 2, 
479, 617). Čia dar būtų galima paminėti slavų Velesą/Volosą, 
jo funkcijas perėmusį Nikolą, germanų Odiną, indų Pūšaną ir 
daugelį kitų indoeuropiečių dievų, kurie, būdami mirusiųjų 
globėjais ar palydovais, yra laikomi ir visokio turtingumo, gau- 
sumo dievais, pinigų, ypač žemėje esančių lobių saugotojais ir 
vartotojais. Šių dievų funkcijų dvilypumas, matyt, remiasi ir 
tikėjimu teigiamu mirusių protėvių poveikiu gyviesiems, der- 
lingumui, vaisingumui — apskritai visai gyvųjų gerovei. Kita 
vertus, būdami chtoniškieji dievai, jie valdo visas gėrybes, ku- 
rias Žmogus gauna arba gali gauti iš Žemės, ypač žemėje esan- 
čius lobius. Taip ir velnias, būdamas žemiška būtybe, valdo 
žemėje esančius lobius. 

Tačiau velnio santykis su turtais gerokai ski1iasi nuo minėtų 
kitų indoeuropiečių dievų santykio. Velnias lietuvių tautosakoje 

tik vaizduojamas turtingiausia mitine būtybe, turinčia neišma- 
tuojamus lobius ir juos dalijančia žmonėms. Duomenų, kad vel- 
nias būtų tiesiog Žmonėms turtingumą ir gausumą teikianti 
būtybė, lietuvių tautosakoje kaip ir nėra. Šį velnio bruožą rei- 
kia rekonstruoti iš nežymių užuominų, pasitaikančių tiek se- 
nuose, tiek naujesniuose, krikščionybės jau gerokai paveiktuose 
kūriniuose. Velnias arba jam artima kita mitinė būtybė kartais 
žmogui ne vieną kartą duoda nustatytą kiekį pinigų, o dovanoja 
objektą, kuris nuolat gamina pinigus. Pavyzdžiui, kai kuriuose 
pasakos „Pragaro katilo kurstytojas“ variantuose velnias žŽmo- 
gui duoda piniginę, iš kurios vis galima kratyti pinigus (DSPS 
188—192; LMD I 493/3/; LTR 807/1331/, 1442/1/, 3164/332/), 
ožiuką ar avinuką, kuriam pasipurčius byra auksas (LTR 10B 
/134/, 1782/209/), vieną ar kelis pinigėlius, kurie ir vėl grįžta pas 
jų savininką (BLP I 46-47; LTR 210/210/), pinigėlį, kuris 
vis dauginasi (LTR 783/453/). Pasakoje „Veža pragaran pyra- 
gus“ velnias arba savo prigimtimi jam artimas senelis duoda 
žmogui kelis pinigėlius (DPM 108—109; LMD I 300/14/, I 
896/6/; LTR 272/47/...), akmenėlius (BLPY II 63; DSPS 192 — 
195: LTR 1508/403/, 1888/56/, 1893/6/), iš kurių pasidaro aruo- 
dai aukso, sidabro bei kitų brangenybių; duoda piniginę, iš ku- 
rios vis byra pinigai (BLPY I 241—242), geležėlę ir plaktuką, 
kuriuo pakalus byra auksiniai pinigai (LTR 218/1228/), lazdą, 
kuria suduotas akmuo virsta auksu (LTR 1295/24/). Piniginę, 
iš kurios vis byra pinigai, velnias žmogui duoda ir kai kuriuose 
pasakos „Aš gavau dvi, o tu vieną“ variantuose (LTR 262/207/, 
368/108/). Turėdamas tokį nepaprastą, pinigus vis gaminantį 
objektą ar nesibaigiantį lobį, žmogus lieka turtingas visą gyve- 
nimą. 

Žmogų velnias padaro turtingą dar ir kitokiu būdu. Pasakose 
„Pikta moteris duobėje“ (AT 1164), „Boba joja ant velnio“ 
(AT 1164A), „Ir velnias negali gyventi su našle“ (AT 1164B) 
vargšas praturtėja, „gydydamas“ žmones, išvarinėdamas vel- 
nius. O sakmėse „Velnias tarnauja ūkininkui už pavogtą duoną“ 
(LPK 3290), „Degtinės kilmė“ (LPK 3291), „Velnias už berną“ 
(LPK 3292), pasakose „Įganyta velnio karvė“ (AT 1161A*), 
„Bendras žmogaus ir velnio darbas“ (AT 1030—1059*) žmogus 
prasigyvena, kai velnias stoja pas jį tarnauti, duoda jam šerti 
savo karvę ar Kkumelę, kai dirba su velniu „iš pusės“ ar Kitaip 
bičiuliauja su velniu. 

Kūriniai, kuriuose su velniu susidėjęs Žmogus visą laiką 
turi pinigų, visiems laikams praturtėja, parodo velnią turint 
turtingumą, gausumą teikiančios būtybės bruožų. 

Vadinasi, velnio, turinčio daug pinigų ir juos dalijančio žmo- 
nėms, paveikslas susiformavo logiškai pratęsiant kai kuriuos jo, 
kaip mirusiųjų karalystės atstovo, bruožus. Velnio turtingumas 
derinasi ir su chtoniška jo prigimtimi — jis valdo ir laisvai 
disponuoja visomis gėrybėmis, kurios yra gaunamos iš žemės, 
ypač žemėje esančiais lobiais. 

Nuomonė apie velnio turtingumą galėjo ypač sustiprėti, 
išpopuliarėjus krikščionių tikėjimui, kad piktoji dvasia, norė- 
dama gauti žmogaus sielą po mirties, siūlo jam šiame gyveni- 
me visokiausius malonumus ir turtus. Stiprų krikščionybės 
poveikį yra patyrusios kai kurios pasakos apie kvailą velnią 
ir mitologinės sakmės, kuriose velnias, norėdamas gauti Žžmo- 
gaus sielą, duoda jam didžiulius turtus. Tačiau būtų klaidin- 
ga šitą poveikį pervertinti ir manyti, kad turtingo velnio 
vaizdinys susiformavo tik viduramžiais, veikiant krikščionybei. 
Velnias yra vaizduojamas turtingas daugelio lietuvių tautosakos 
žanrų kūriniuose, net ir tokiuose, kurie tėra patyrę mažesnį 
krikščionybės poveikį; turtingi dažnai yra vaizduojami ir jam 
artimi mitiniai personažai kitų indoeuropiečių mitologijoje. 
Turtingo ir ypač turtingumą, gausumą teikiančio velnio vaiz- 
dinys formavosi iš dalies veikiant ir senesniam meškos vaizdi- 
niui, kurio nemaža bruožų velnias yra perėmęs. 


FOLKLORINIO VELNIO 
VEIKLA 

Velnias lietuvių tautosakoje vaizduojamas daug plačiau ir 
įvairiapusiškiau už visas Kitas mitines būtybes. Velnių pasi- 
taiko beveik visų lietuvių pasakojamosios tautosakos žanrų 
kūriniuose. Vienos mitinės būtybės (kaukai ir aitvarai, laimės. 
ir laumės) daugiau santykiauja su žmonėmis, kitos (dievas, 
Perkūnas) — su žmonėmis ir velniu, trečios (milžinai) — su 
žmonėmis ir tarpusavyje, o velnių visur pilna: jie bendradarbiau- 
ja su dievu, draugauja su burtininkais ir raganomis, pykstasi 
su Perkūnu, draugauja, bendradarbiauja ir pykstasi su žmonė- 
mis ir pagaliau jie bendrauja tarpusavyje: rūpinasi savo vaikais, 
kelia puotas ir vestuves, įsakinėja vieni kitiems ir vykdo įsaky- 
mus. Įvairiašakė velnio veikla apžvelgiama pagal jo partnerių 
hierarchiją: pirmiausia aptariami jo santykiai su dievu, kuris, 
ko gero, senovės baltų mitologijoje užėmė aukščiausią vietą (268, 
1, 153—154, 378), su kitais dievais, su žemesnio rango mitinė- 
mis būtybėmis ir pagaliau — su žmonėmis. Bendriausios velnio 
veiklos kryptys ir partneriai iš dalies yra nulemti kūrinių, kuriuo- 
se jie yra vaizduojami, žanro specifikos. Todėl, aptariant atski- 
ras velnio veiklos sritis, remiamasi skirtinga medžiaga, kuri, 
be abejo, šiek tiek modifikuoja nagrinėjimo pobūdį ir išvadas. 
Nagrinėjant velnio santykius su dievu, daugiau remiamasi etio- 
loginėmis sakmėmis ir padavimais, su Perkūnu — mitologinė- 
mis sakmėmis ir pasakomis apie kvailą velnią, su mirusiaisiais — 
mitologinėmis sakmėmis ir stebuklinėmis pasakomis ir t, t, 


VELNIAS — PASAULIO KŪRĖJAS 


Lietuvių liaudies etiologinės sakmės ir padavimai vaizduo- 
ja seniausią pasaulio egzistavimo laikotarpį — jo kūrimą, visų 
pradžių pradžią, tad iš jų matyti, kaip mūsų liaudis įsivaizdavo 
velnią giliausioje senovėje. Tačiau nereikia manyti, kad velnias 
iš tiesų senovėje buvo taip įsivaizduojamas. Tai paneigia gausiai 
šiuose kūriniuose minimos krikščioniškos realijos ir tie velnio 
bruožai, kurie yra perimti iš bažnytinio piktosios dvasios vaiz- 
dinio. Ir vis dėlto velnias čia turi senų, kituose tautosakos kū- 

riniuose nepasitaikančių ypatybių. Šioms ypatybėms išlikti 
padėjo etiologinių sakmių žanro specifika. Kūriniuose apie pa- 
saulio sukūrimą, kaip mano G. Levintonas, išreiškiama dualis- 
tinė mitinės sistemos struktūra tokiomis sąlygomis, kai domi- 
nuojančioji sistema (t. y. krikščionybė) neturi dualizmo. Į vė- 
lyviausiąją (krikščionybės) sistemą įvedami tokie siužetai ir 
funkcijos, kurių ji neturėjo palyginti su senesnėmis mitinėmis 
sistemomis (268, 2, 46). 

Velnias etiologinėse sakmėse dažniausiai vaizduojamas kar- 
tu su dievu. Dievas ir velnias yra svarbiausi tradiciniai daugelio 
etiologinių sakmių veikėjai, kuriantys šį pasaulį (241). Vienose 
sakmėse abu šie veikėjai įsivaizduojami dievais (LMD I 851/1/), 
kitose — draugais (LTR 828/373/, 865/91/), trečiose — tikrais 
broliais (BLS 3; SŠLS 242—246). Kartais netgi teigiama, kad 
velnias iš pradžių buvęs vyresnis ir didesnis, dievą jis vedžio- 
jęsis ir auginęs. Tačiau viena nakčia dievas praaugęs velnią per 
mažąjį pirštelį ir todėl už velnią palikęs „didesnis ir galingesnis“ 
(SŠLS 242— 246). Iš šios, tiesa, vienintelės pastabos kyla mintis, 
kad dievas buvo įsivaizduojamas jaunesnis. Tačiau visose lie- 
tuvių etiologinėse sakmėse jis yra galingesnis už velnią. Velnias 
yra jo pagalbininkas, tarnas, vykdąs visus dievo įsakymus ku- 
riant pasaulį. Kartais, nusižiūrėjęs į dievą, ir velnias bando sa- 
varankiškai kurti. Dievas, norėdamas sukurti angelus, liepia 
velniui iš marių atnešti du akmenėlius (BLS 1), putų (BLS 2), 
o sumanęs sukurti žemę, liepia iš marių dugno atnešti žemės 
sėklų, smėlio, molio ar šiaip žemių (BLP I 7—8; BLV 280; TŽ 
V 636; BLS 2—7; LTR 961/311/...). Velnias per pirmapradį 
vandenyną iria dievą laiveliu (LTR 2991/38/). Atlikdamas die- 
vo užduotis, velnias beveik visada prasižengia ir tuo pakenkia 
pirminiam dievo sumanymui. Pavyzdžiui, iš marių dugno neš- 
damas dievui žemių rankose, jis prisikemša pilnus nasrus žemių, 
kurias išspjovęs ant dievo sukurtos lygios, gražios žemės pri- 
daro nelygumų, kalnų, balų. Nenusisekusi ir visa velnio kūryba. 
Dievas, pavilgęs pirštą į marias, prikrečia daugybę angelų, o 
velnias (etiologinėse sakmėse dažniausiai vadinamas Liucium) — 
velnių (BLV 279), dievas iš titnago priskelia (BLV 280) arba iš 
dviejų akmenėlių pritrina (BLS 2) daugybę angelų, o velnias 
tuo pačiu būdu prikuria daugybę velnių arba „žmonių be dū- 
šios“. Dievas, mesdamas aukštyn žemės grumstelį, sukuria vie- 
versį, o velnias — rupūžę, dievas padaro balandį, varlę, o vel- 
nias — žvirblį, rupūžę (BLP II il; MT IX 25; BLS 43—45; 
SŠLS 119). Dievas sukūrė žmogų, šunį, „kitus gyvulius“, o vel- 
nias — vilką („Vilko sutvėrimas“ — LPK 3086); dievas sukūrė 
avį, „visokius gyvulius“, „gyvulius ir paukščius“, o velnias — 

ožką („Ožkos sutvėrimas“ — LPK 3090); dievas išgražinęs 
karvelį, visus paukščius ir žvėris, o velnias — povą („Povo kil- 
mė“ — LPK 3142); dievas sėja javus (LTR 1478/17/), grybus 
(LTR 2376/32/), sodina bulves (LTR 812/55/), o velnias — ak- 
menis ir t. t. Nenaudingus ar mažai naudingus padarus velnias 
neretai sukuria ne iš blogumo, ne keršydamas dievui, o iš nesu- 
gebėjimo. „Ir pradėja jie abudu visokius sutvėrimus tverti, — 
sakoma Antalieptės apylinkėse užrašytoje sakmėje. — Bet die- 
vui geriau sekės, nė Lucijonui [velniui]. Kai dievas padara gra- 
žių gėlių, tai pas Lucijonų išeina kadugis ar dilgia. Kai dievas 
padara gražų paukštukų, tai pas Lucijonų išeina šikšnosparnis 
ar kokia pelėda. Taip jie dirba, tvėrė ir sutvėrė visokius sutvė- 
rimus. Tik Lucijona sutvėrimai ne tokie gražūs ir ne tokie geri. 
Bet kų darysi? Tegul ir jie gyvena“ (LTR 2069/393/). Sakmėse 
džioti dievą ir kelia juoką. Tačiau kai kuriose sakmėse velnias 
turi beveik tokią pat kuriamąją galią, kaip ir dievas. Jose teigia- 
ma, kad velnias sukūręs moterį (LTR 2069/393/), žmonėms nau- 
dingas bites (LTR 4231/103/), gyvulius (LTR 832/281/), „daug 
gyvulių“ (LTR 3392/13/), „visus gyvulius“ (BLS 47), galvijus 
(BLS 47). 

Velnio, kartu su dievu kuriančio šį pasaulį, paveikslas ne- 
būdingas krikščionybei. Pagal Šventąjį raštą visą pasaulį suku- 
ria vienas dievas, tik panorėjęs, naudodamasis savo dieviška 
galia. O daugelio pasaulio tautų ir genčių mitologijoje, kuriant 
pasaulį, dalyvauja du asmenys, dažnai broliai (broliai dvyniai 
arba vyresnysis ir jaunesnysis brolis), iš kurių vienas sukuria 
viską, kas gražu ir žmonėms naudinga, o kitas nevykusiai jį 
pamėgdžioja ir sukuria negražius, žmonėms nenaudingus ar 
net žalingus objektus. Tokie broliai kūrėjai (demiurgai) pasi- 
taiko polineziečių, melaneziečių, Amerikos indėnų, taip pat 
tungusų ir kitų Sibiro tautelių mitologijoje (251; 267, 183— 194; 
268, 1, 174— 186; 268, 2, 25— 28). Šie broliai kūrėjai daug kuo 
panašūs į mūsų etiologinių sakmių dievą ir velnią, kurie irgi 
kartais įsivaizduojami broliais. Pavyzdžiui, Šiaurės Amerikos 
irokėzų ir huronų genčių mitologijoje vienas iš brolių (Joskecha) 
sukuria saulę, viską, kas Žmonėms naudinga, o jo brolis Tavis- 
karonas sukuria uolas, kenksmingus gyvūnus (vilkus, meškas, 
gyvates, vabzdžius), sukelia žemės drebėjimą. Jis kenkia geriems 
brolio sumanymams, kovoja su juo, nugalėtas pasislepia pože- 
mio karalystėje. O brolis Joskecha pasikelia į dangų (268, I, 
174). Daugelio genčių mitologijoje broliai kūrėjai ne tik sukuria 
žemės paviršių, augaliją bei gyvūniją, bet ir padaro žmonėms 
reikalingus išradimus, išmoko naudingų darbų, įveda privalo- 

mus papročius, sutvarko visuomeninį gyvenimą — jie kartu 
yra ir kultūros herojai. Vienas iš kūrėjų — nevykęs pamėgdžio- 
tojas yra vadinamas friksteriu (juokdariu). Demiurgas trikste- 
ris yra vienas iš populiariausių Amerikos, Afrikos, iš dalies ir 
Azijos mitologijos ir folkloro personažų. Panašus demiurgas 
triksteris, „kultūros herojus“ yra ir lietuvių etiologinių sakmių 
velnias. Ši mintis neturėtų kelti didesnių abejonių, nes lietuvių 
ir jų kaimynų kūriniai apie pasaulio kilmę tipologiškai gali būti 
gretinami su mitais apie triksterio tipo kultūros herojus (268, 
2, 46). Tik vargu ar be jokių išlygų velnią galime vadinti kultū- 
ros herojumi, nes jokių kultūros vertybių jis žmonėms neduoda. 
Jo turimas vertybes paukščiai pavogę žmonėms atneša, dievas 
arba patys Žmonės gudrumu jas išgauna. Kadangi kitų tautų 
bei genčių mitologijoje šitokie veikėjai yra labai archaiški, ne- 
retai turintys aiškių toteminių giminės ar genties pradininkų 
bruožų, tai galima manyti, kad ir velnio kaip demiurgo triks- 
terio paveikslas yra senas. Jo ištakos nusidriekia į pirmykštės 
bendruomenės laikus. Senumą, beje, rodo ir šiose sakmėse pasi- 
taikantys, su velnio personažu susiję atskiri archaiški motyvai. 
Vienas iš tokių motyvų yra pasaulio kūrimas iš žemių, atneštų iš 
marių dugno. J. Meletinskis mano, kad šitoks pasaulio kūrimo 
būdas pasitaiko greta pasaulio kūrimo iš kiaušinio (267, 202). 
Ekonomiškai atsilikusių tautų mitologijoje po vandeniu pa- 
prastai neria vandens paukščiai. Įdomu, kad viename iš lietuvių 
sakmės „Žemės sutvėrimas“ (LPK 3005) variantų žemių į jūros 
dugną neria ne velnias, o antis (102, 128). Archaišku, atitinkančiu 
ekstensyvias ūkininkavimo formas ir archaišką mąstymo tipą, 
J. Meletinskis laiko ir kultūros vertybių (ugnies, darbo įrankių) 
pagrobimo iš demoniškų būtybių ir jų atidavimo Žmonėms 
motyvą (267, 194). O kaip tik ir šitas motyvas pasitaiko lietuvių 
etiologinėse sakmėse. Jose vaizduojama, kad velnias jau iš se- 
no turėjęs bičių (LTR 3285/46/), galvijų (MT IX 89—90), „daug 
gyvulių“ (BLS 47), karvių (LTR 951/9/). Velnias pirmiau už 
dievą ir žmones turėjęs dalgį (BLS 48; LTR 951/13/, 909/48/, 
952/30/, 1081/35/...), valdęs ugnį (DPM 72; BLS 11; LTR 
1167/615/, 1714/841/...) arba galėjęs ją iš nagų įžiebti (LMD 
I 474/621/), mokėjęs suvirinti geležį (LTR 952/24/, 3924/369 |). 
Visos šios velnio iš seno valdomos gėrybės yra iš jo gudrumu 
išgaunamos arba tiesiog pavagiamos ir tampa Žmonių nuosa- 
Vybe. Velnio bandą dievas, užleidęs vabzdžius, suvaro į savo 
tvartus, kur juos perdažo, perskelia jiems kanopas, ir velnias, 
nebeatpažinęs savo gyvulių, palieka juos dievui. Velnio ugnį kregž- 
dė pavagia ir parneša Žmonėms. Dalgį velnias su žmogum arba 
dievu išmaino į kaltą, manydamas, kad su juo galės lengviau šie- 

nauti. Paslaptį, Kaip suvirinti geležį, velnias pats pasako, kai 
kalvis apsimeta jau Žinąs šią gudrybę. Ir šiose sakmėse velnias 
atsiduria komiškose situacijose — visas kultūros vertybes jis 
praranda per nenuovokumą. 

Daugelio čia liečiamų etiologinių sakmių (pavyzdžiui, apie 
žemės kilmę, ugnies parnešimą, velnio dalgį ir kt.) senumą, 
menką krikščionybės poveikį jau yra aptarusi B. Kerbelytė. Ji 
teigia, kad „reljefo kūrėjas velnias archaiškuose siužetuose te- 
turėjo triksterio — tikrojo kūrėjo pamėgdžiotojo, bet ne jo an- 
tipodo bruožų“ (102, 171). 

Kūriniuose apie kultūros vertybių įgijimą pastebimos ir vel- 
nio, kaip blogio supratimo, užuomazgos. Velnias juose ne die- 
vo pagalbininkas, mėgdžiotojas, o tarsi priešininkas, antipodas, 
turintis dievui ir Žmonėms naudingų daiktų, bet jiems neduo- 
dantis. Norint juos išgauti, reikia su velniu konfrontuoti. Pavyz- 
džiui, ugnies nešėją kregždę velnias nori užmušti ar nušauti, 
bet tik uodegą perskelia (DPM 72; BLS 11; LTR 1612/105/, 
3470/174/). Tačiau vargu ar velnio blogumas šiose sakmėse 
yra perimtas iš krikščionių piktosios dvasios. Ir kitų tautų, ypač 
esančių žemesnėje ekonominio gyvenimo raidos stadijoje, mi- 
tologijoje kultūros vertybes paprastai saugo piktos, demoniš- 
kos (267, 196), neretai su vandeniu, žeme ir požemiu susijusios 
mitinės būtybės. Tai veikiau rodo, kad velniui dar prieš krikš- 
čionybę buvo priskirtos kai kurios blogio apraiškos, ypač kon- 
frontacija su dangaus būtybėmis, ir kad šios apraiškos susi- 
jusios su pačia jo chtoniška prigimtimi. Velnio ir dangaus dievų 
konfrontacija savo apogėjų pasiekia jo santykiuose su Perkūnu. 
Istoriškai Žiūrint, velnio, bendradarbiaujančio su dangaus die- 
vais, vaizdinys, turbūt yra senesnis už velnio, kovojančio su 
šiais dievais, vaizdinį. Dangaus dievų Kovos su žemės gaivalais 
mitas būdingas labiau išaugusiai mitologijai (275, 197— 259) 
ir ypač populiarus senojoje indoeuropiečių mitologijoje. V. Iva- 
novas ir V. Toporovas jį vadina svarbiausiu indoeuropiečių 
mitu (257). Tačiau indoeuropiečių (tarp jų ir baltų) tradicijose 
amžinų velnio priešininku ir persekiotojų dažniau yra įsivaiz- 
duojamas ne šviesos dievas, o Perkūnas. Todėl tos lietuvių etio- 
loginės sakmės, kurios velnią vaizduoja ne Perkūno, o dievo ir 
ypač žmonių priešininku, patyrė stipresnį krikščionybės poveikį, 
tų sakmių siužetai bei atskiri motyvai mažiau teturi atitikmenų 
ekonomiškai atsilikusių tautų mitologijoje. Juoba kad patys 
XIX-XX a. etiologinių sakmių sekėjai pasaulio kūrimą jau 
sieja su krikščioniškuoju dievu ir velniu. Užtat dažniausiai vel- 
nias čia ir vadinamas krikščionišku Liuciaus (Liucijono, Liuci- 
pieriaus) vardu. Net ir labai senuosę siužętuosę atsiranda krikš- 

čioniškų detalių. Pavyzdžiui, kai kuriuose sakmės „Žemės su- 
tvėrimas“ variantuose dievas pirma sukuria patį velnią, kuris 
paskui siunčiamas į marių dugną žemių parnešti (BLS 4, 6), ką 
tik sukurtas velnias vadinamas angelu (BLS 6). Sakmėje „Ugnies 
kilmė“ velniai ugnį laiko pragare (BLS 11; LTR 1167/615/, 
1714/841/...), ją nori paslėpti, „užvydėdami žmogui vigadų“ 
(DPM 72). Kai kuriuose sakmės „Vilko sutvėrimas“ variantuose, 
dievui nulipdžius žmogų, velnias iš piktumo nulipdo vilką 
(BLS 49) arba, dievui sukūrus žmonėms naudingą šunį, vel- 
nias keršydamas nori padaryti „ką nors pragaištingo“ ir sukuria 
vilką (MT II 140—141). Kai kuriuose sakmės „Akmenų kilmė“ 
(LPK 3015) variantuose, norėdamas pakenkti dievui ir žmo- 
nėms, velnias pasėja žemėje akmenis (BLS 8; LTR 1248/63/, 
1289/131/...). Labiau dievo ir žmonių priešininku velnias vaiz- 
duojamas tose sakmėse, kuriose jis, norėdamas pakenkti žmo- 
nėms, sukuria pelę (MT IX 93; BLS 76), pelę ir žiurkę, norė- 
damas, kad jos pragraužtų Nojaus laivą (LTR 2160/3/, 2430/331/), 
arba pats pasiverčia pele (MT IX 51; BLS 66-67; LTR 3274 
/19/). Velnias sugundo Ievą rojuje (BLS 13; LTR 3979/47/), 
norėdamas apsunkinti išvarytų iš rojaus pirmųjų žmonių gyve- 
nimą, pasivertęs žalčiu, spaudžia jų traukiamas akėčias („Ark- 
lio kilmė“ — LPK 3092), pavydėdamas žmonėms vaistažolės, 
nukanda jos šaknį (LTR 3578/18/), norėdamas įtraukti žmones 
į nuodėmę, pramano degtinę (BLS 112; LTR 951/14/) ir t.t. 
Dar didesnį krikščionybės poveikį yra patyrę XIX-XX a. 
tikėjimai. Juose, kaip ir krikščionybės doktrinoje, velnias yra 
tikras dievo priešininkas. Sakoma, kad velnias nuolat kovoja 
su dievu (LTR 832/583,590/), kad velniai esą nusidėję dievui 
(LTR 739/91/, 752/72/, 763/63/, 828/342|...), kad „velniai vis 
stengiasi užkirsti dievui kelią į pasaulį“ (LTR 832/589/), kad 
griaudžiant dievas daužo velnius (LMD I 474/503/) ir pan. 
Velnias formuoja žemės paviršių ir lietuvių liaudies padavi- 
muose. Tik etiologinėse sakmėse dėl velnio veiklos atsiranda 
visi vienos klasės gamtos objektai (kalnai, balos, raistai), o pa- 
davimuose — pavieniai vienos ar kitos klasės objektai (konkre- 
tūs ežerėliai, kalvelės, žemės juostos ežeruose ir ypač dažnai 
akmenys). Padavimai, kuriuose vaizduojama, kaip dėl velnio veik- 
los atsiranda atskiri gamtos objektai, yra sukurti pagal tokius 
pat modelius kaip ir visi kiti padavimai apie gamtos objektų 
kilmę, ypač padavimai apie milžinų supiltus kalnus, priverk- 
tus ežerus. Padavimuose velnias, siekdamas užsibrėžto tikslo, 
neša akmenis, smėlį, vandenį. Dėl netikėtos priežasties (per- 
plyšus maišui, užgiedojus gaidžiui, suskambėjus varpams) vel- 
nias pamęta savo nešulį — ir ant Žemės atsiranda iki tol nebu- 

vęs akmuo, ežeras; kartais velnias tik iškrato savo maišą, kuriame 
nešiojęs akmenis — ir ant žemės atsiranda didžiulė akmenynė 
(LTR 2079/117/). 

Velnio paveikslas padavimuose labai artimas milžino pa- 
veikslui. Velnią su milžinu pirmiausia suartina didumas ir jėga. 
Apie velnio didumą padavimuose paprastai nieko nesakoma. 
Tačiau, jeigu jis ant „mažuko pirštuko“ gali panešti didžiulį 
akmenį (LTR 3804/20/), jeigu jo maiše telpa daugybė akmenų, 
kuriais nusėja Nemuno (LT IV 598), Lėvens (LTR 2993/10/) 
upių pakrantes, arba jo kaušely telpa visas ežerėlis (LT IV 613; 
LTR 3988/125/, 3991/128/), tai šaukšte jis neprigirdomas. Ne 
veltui ir lietuvių liaudies priežodžiuose sakoma: „Didelis ki vel- 
nias, durnas ki Perkūnas“ (LTR 264/150332 /). 

Velnio didumą jau galima įžiūrėti ir etiologinėse sakmėse, 
ypač tose, kuriose kalbama apie žemės sukūrimą. Juk iš velnio 
panagėse užsilikusio dumblo dievas padaro salą (TŽ V 636; 
LTR 39771/471/), iš saujose atneštų žemių padaro visą Žemę 
(BLV 280; BLP I 7-8; SŠLS 118- 119), o iš savo burnos vel- 
nias išspjauna kalną (LTR 3783/444/), Juozapotos kalną (LTR 
2069/393/) arba net visus žemės kalnus (LTR 3715/59/), akme- 
nis (LTR 961/311/). Tiesa, kai kuriose sakmėse dievas Žemei 
įsako augti (BLS 5; LTR 961 /311/), sėja žemės „sėklas“ (BLS 5; 
LTR 3242/27/), kurios, kaip ir visų augalų sėklos, auga, ir tuo 
būdu žemė išauga iki dabartinio dydžio. Tačiau neretai žemė 
sukuriama iš karto. Milžino bruožų kai kuriuose etiologinių 
sakmių variantuose turi ir žemę kuriantis dievas. Jis toks didelis, 
kad sukurtą žemę kaip žaisliuką pamaigo rankose — ir ji pasi- 
daro mažesnė (LTR 2115/63/). Užmigęs jis taip ima knarkti, 
„kad net visa žemė dreba ir visi gyvi sutvėrimai iš baimės vietos 
nerunda“ (LTR 2069/393/). O velnias, rodos, yra dar didesnis, 
nes paėmęs dievą lengvai perneša skersai išilgai visą žemę. Vel- 
nio didumas matyti ir iš tų sakmių, kuriose jis, norėdamas nu- 
skandinti dievą, tempia jį per salą, o sala, stumiant dievą, vis 
didėja ir pasidaro tokio dydžio, kokia yra dabartinė žemė 
(TŽ V 636; BLS 6; LTR 2991/38/, 3977/47/). 

Velnio jėgą padavimuose aiškiausiai rodo jo sugebėjimas 
nešioti didžiausius akmenis, kaušą vandens, kurį papylus, at- 
siranda ežeras, maišą smėlio, iš kurio pasidaro ganėtina kalva. 
Ir lietuvių priežodžiuose teigiama: „Stiprus kaip velnias“ 
(LKŽK). 

Velnią su milžinu suartina ne tik jo didumas, jėga, bet ir atlie- 
kamų veiksmų pobūdis (milžinas iškrato klumpes, velnias — 
maišą; milžinas neša smėlį, norėdamas padaryti tiltą per marias, 
velnias — akmenis, norėdamas padaryti tiltą per Nemuną), nenu- 

matytas tų veiksmų rezultatas (milžinui iškračius klumpes, 
pasidaro kalnas, velniui iškračius maišą, pasidaro akmenynė; 
pratrūkus milžino prijuostei, mariose atsiranda kalnas, pra- 
trūkus velnio maišui, Nemune atsiranda akmenys) ir kiti požy- 
miai. Apie padavimų velnio ir milžino paveikslų panašumą 
jau yra rašiusi ir B. Kerbelytė (101, 49—50, 69 —70; 102, 145). 
Ji yra konstatavusi ir abiejų šių paveikslų panašumą su dievo 
bei velnio paveikslais lietuvių etiologinėse sakmėse (102, 128). 

Pripažinus milžino ir etiologinių sakmių bei padavimų vel- 
nio paveikslų panašumą, vis dėlto, kalbant apie milžino ir dievo 
paveikslų panašumą, reikėtų padaryti esminę išlygą: dievo veik- 
la, kuriant žemę, yra daug tikslingesnė už milžino. Dievas etio- 
loginėse sakmėse yra tikrasis demiurgas, kultūros herojus, 
dažniausiai sąmoningai kuriantis žemę ir atskirus objektus, 
suteikiantis žmonėms daugelį kultūros vertybių. Tiesa, pasitaiko 
vienas kitas sakmės apie žemės sukūrimą variantas ir kitoks: 
jame žemė sukuriama ne tam tikslui, kuriam ji paprastai kuriama 
Biblijoje ir daugelyje aukštesnį ekonomikos ir kultūros lygį 
pasiekusių tautų (tarp jų ir indoeuropiečių) kosmogonijoje, o 
tik todėl, kad dievas keliaudamas (irdamasis laiveliu) pavargo 
ir nebuvo kur pailsėti (TZ V 636; BLS 6; LTR 2991/38/, 3977 
/471/). Kartais visai atsitiktinai sukuriamas Žmogus ir pats vel- 
nias. Kūrendamas krosnį, dievas išsisuodino, jam besiprau- 
siant, nutiško ant žemės vienas vandens lašas, iš kurio ir atsi- 
radęs žmogus (BLS 13). Arba sakoma, kad žmogus atsiradęs iš 
dievo spjaudalo (BLS 12). Iš dievo spjaudalų atsiradęs ir velnias 
(BLP I 7; BLS 1, 2). Tačiau tokių etiologinių sakmių nedaug, 
ir jos yra sukurtos pagal įprastą padavimų modelį. Dievo veiklos 
tikslingumą lietuvių liaudies etiologinėse sakmėse nereikėtų 
tiesmukai sieti su krikščionybės poveikiu. Juk daugelio aukštes- 
nės kultūros tautų (tarp jų ir indoeuropiečių) kosmogonijoje 
dangaus dievams kaip tik priskiriama tikslinga, konstruktyvi, 
žmonėms ir visam pasauliui naudinga veikla, iš chaoso suku- 
rianti kosmosą, o chtoniškiesiems — destruktyvi, mažai Žmo- 
nėms naudinga, kartais net žalinga veikla. Chtoniškųjų būty- 
bių veikla chaotiška, nes ji neturi tikslo, verto jų kūrybos masto, 
arba jų tikslai yra priešiški žmonių siekiams. B. Kerbelytė tei- 
singai yra pažymėjusi, kad netgi tuose padavimuose, kuriuose 
milžinas užsibrėžia, rodos, visai Žmogiškus tikslus, pavyzdžiui, 
padaryti tiltą per marias (KLPK 4), jo veikla viso siužeto požiū- 
riu „atrodo tikslinga tiktai iš paviršiaus“ (101, 48). 

Ir velnio veikla kai kuriuose padavimuose stokoja tikslo. 
Čia tik konstatuojama, kad velnias nešė maišą akmenų (LTR 
2993/10/), darė tiltą per ežerą (LTR 1445/124/), nešė akmenį 

per Nemuną (LTR 3804/20/), nešė akmenį „ant mažuko piršto“ 
(LTR 3804/3/), norėjo užtvenkti Nemuną (LTR 3804/6/), o 
kuriam galui visa tai jis norėjo padaryti, padavimuose visai 
neužsimnenama. Nerimti velnio veiklos motyvai ir kituose pada- 
vimuose. Nemuną akmenimis jis bando užversti, manydamas 
tuo savo darbu „svotbos [į kurią jis keliavo] svečiams didelę 
garbę padarysiąs“ (LT IV 598). Tiltą per Amalviškių ežerą nori 
padaryti, kad galėtų tiesiai nuvykti į velnių vestuves (LTR 452 
/140/). Iš vieno ežero į kitą vandenį neša, norėdamas juos suly- 
ginti (LT IV 613; LTR 3988/125/) ir t. t. Jo veikla šiuose pada- 
vimuose nėra kenksminga dievui ir žmonėms, net priešingai — 
kartais naudinga. Pavyzdžiui, akmenų maišą į marias jis neša, 
vykdydamas dievo įsakymą (LTR 2132/45/). O viename, tiesa, 
labai sakmiškame, padavime velnias atstovauja teisingumui — 
akmenį iš vienos vietos į kitą perneša, norėdamas padėti pono 
nuskriaustam baudžiauninkui, kuris prašė pagalbos (LT IV 
602). Kituose padavimuose velnio veikla priešinga Žmonėms. 
Tiltą per ežerą ar upę jis daro, norėdamas paimti žmogaus 
dukterį (LTR 1286/160/, 1315/169/, 1406/419/, 2368/252/). Dar 
kituose padavimuose velnio tikslai artimi krikščionių pikto- 
sios dvasios tikslams. Akmenį juose velnias neša, ketindamas 
sudaužyti bažnyčią (LTR 768/168/), išlaužti arba užversti baž- 
nyčios duris (LTR 337/2/, 520/1/, 601/9/, 2368/88*/), užmušti 
mišias laikantį kunigą (LTR 914/645/), tiltą daro, norėdamas 
juo eiti į Žemaitiją žmonių gundyti (LTR 2268/207/), žemės 
juostą per ežerą pila, sumojęs gauti bobelės sielą (LTR 2368 
/232[) ir t. t. Šių padavimų sekėjai velnią jau supranta kaip am- 
žiną dievo priešininką. Tačiau iš tiesų juose pasikeitė tik velnio 
veiklos tikslas, o veikla liko tokia pat kaip ir seniau. Velnio cha- 
rakteris čia dvilypis: senajam reljefo pertvarkytojui prikergti 
atskiri krikščionių piktosios dvasios bruožai. 

Padavimuose vaizduojamo velnio artimumas milžinui pade- 
da geriau suprasti velnio vaizdinio kilmę bei amžių. Lietuvių 
liaudies padavimuose milžinai kartais įsivaizduojami kaip da- 
bartinių Žmonių pirmtakai, lyg protėviai („Milžinai — žmonių 
protėviai“ — KLPK 24), gyvenę „senovėje“ — priešistoriniais, 
mitiniais laikais. Tokie dar nesudievinti, o įsivaizduojami kaip 
tikri protėviai, reljefo keitėjai dažnai pasitaiko pirmykščių gen- 
čių (Australijos, Polinezijos salų) mitologijoje ir yra siejami su 
protėvių kultu. Lietuvių padavimų tyrinėtoja B. Kerbelytė mano, 
kad ir lietuvių (kaip ir kitų tautų) „kūriniai apie milžiniškas 
būtybes — reljefo keitėjus yra genetiškai susiję su pirmykš- 
tės bendruomenės epochoje buvusiu protėvių — gyvenimo są- 
lygų žemėje kūrėjų — kultu“ (101, 53) ir kad milžino paveiks- 

las esąs labai senas, sukurtas dar „žiloje senovėje“ (101, 66). 
Tikriausiai panašios prigimties bei senumo ir šiuose kūriniuose 
sukurtas velnio paveikslas. 

Padavimai apie velnio akmenyse paliktas žymes iš dalies 
rodo, kad lietuvių liaudies padavimuose vaizduojamas velnias 
seniau galėjo būti susijęs su protėvių kultu ir todėl gerbiamas 
ar net garbinamas. Antai pėdas akmenyse įspaudęs arba velnias 
(LMD I 183/105/, I 474/553/; LTR 284/596/, 339/7/...) ir jam: 
artimi gyvūnai — vilkas (tiksliau — vilku pasivertęs velnias) 
(LTR 3085/128/), ožys (LTR 2852/221/), arba dievas ir jam ar- 
timi krikščionių religijos personažai (Kristus, Marija, angelai, 
šventieji — LTR 619/105/, 886/20/, 2368/262, 309/...). Pėduo- 
ti akmenys Lietuvoje buvo gerbiami, tikėta jų gydomąja galia.. 
Gydomosios galios turėję ir akmenys su velnio pėdomis (LTR 
2594/50/). Tai leidžia manyti, kad seniau šie akmenys turėjo: 
kultinę paskirtį ir kad tas kultas buvo skirtas velniui, dievui ar 
kitoms būtybėms, kurias vėliau pakeitė krikščionių religijos: 
personažai. O žemesnėse socialinės raidos pakopose esančių 
genčių mitologijoje pėdos akmenyse kaip tik siejamos su pro- 
tėvių kultu (101, 76- 80). 

Kalbant apie galimą padavimų velnio ryšį su protėvių kul-- 
tu, beje, minėtinos dvi fragmentiškos anekdotinio pobūdžio 
etiologinės sakmės apie įvairių tautų skirtingų įpročių, sugebė- 
jimų kilmę. Pagal vieną iš jų bene galima suprasti, kad skirtin- 
gų „įpročių“ tautos esančios kilusios iš skirtingų po pasaulį 
tąsomo žmogaus kūno dalių (BLS 33), o pagal antrą — iš skir- 
tingų velnio kūno dalių (LTR 818/13/). Iš dangaus metamas 
velnių viršininkas buvęs toks didelis, kad jo galva kritusi ant 
Prancūzijos, o kitos kūno dalys — ant kitų šalių. Todėl pran- 
cūzai siejami su to milžiniško velnio galva, o kitos tautos — su 
kitomis kūno dalimis. Šiuose jau naujoviškuose kūriniuose 
panaudotas archaiškas motyvas apie atskirų tautų ryšį su an- 
tropomorfinės būtybės skirtingomis kūno dalimis. Šis motyvas 
sietinas su daugelio tautų ir genčių mitologijoje populiariu mitu 
apie pasaulio kūrimą iš antropomorfinės būtybės kūno. O ar- 
chaiškoje mitologijoje pasaulis ir visi jo objektai, įskaitant ir 
pačias gentis, yra kuriami iš mitinio protėvio kūno (260, 202— 
203). 

Velnio pasaulio kūrėjo paveikslas nėra tik lietuvių tautosa- 
Kos savastis. Panašūs personažai žinomi slavų, germanų ir kitų 
tautų folklore. Jie paprastai yra vadinami tokiais vardais, ko- 
Kiais tose tautose yra vadinama krikščionių piktoji dvasia. Iš- 
mintingo ir kvailo kūrėjo paveikslai būdingi Rytų religijoms 
(mazdaizmui, manichgizmui) (268, 2, 8). Kurie velnio kūrėjo 

bruožai yra paveldėti iš senosios baltų mitologijos, o kurie pe- 
rimti iš kitų tautų, migruojant pačioms etiologinėms sakmėms, 
turėtų parodyti tolesni tyrinėjimai. 


VELNIAS — PERKŪNO PRIEŠININKAS 


Dangiškųjų lietuvių mitinių būtybių priešiškumas chtoniš- 
kosioms ir pergalė prieš jas aiškiausiai atsiskleidžia toje lietuvių 
tautosakos dalyje, kurioje vaizduojami velnio santykiai su 
Perkūnu. Apie šiuos santykius yra užsiminę daugelis lietuvių 
tautosakos ir mitologijos tyrinėtojų (M. Akelaitis, J. Batyrius, 
Ambr. Jonynas, M. Gimbutienė, A. J. Greimas ir kt.), kiek 
nuodugniau juos analizavo J. Balys ir V. Ivanovas su V. Toporo- 
vu. Tačiau šie mokslininkai priėjo prie skirtingų išvadų. J. Balys 
pagal tautosakos kūrinių migravimo teoriją teigė, kad kūrinių 
apie Perkūno ir velnio kovą tėvynė yra Skandinavija arba Rytai 
(į baltų kraštus jie atklydo vėliau ir negalėjo čia turėti gilesnių 
mitologinių šaknų), o pats velnio personažas juose yra nesenas, 
krikščioniškos kilmės (14, 200—201). V. Ivanovas ir V. Topo- 
rovas baltų, slavų ir kitų indoeuropiečių kūrinius apie griausmo 
dievo ir jo priešininko kovą laiko esant tiesiogiai susijusius su 
senąja jų mitologija, o velnią ir kitus atitinkamus personažus — 
archaiškais jos reliktais (83; 256; 257; 258). 

Velnio ir Perkūno santykių tema lietuvių folklore labai mėgs- 
tama. Tiesiogiai apie juos kalba lietuvių liaudies tikėjimai, pa- 
tarlės ir priežodžiai, mitologinės (LPK 3451 —3460), etiologinės 
(LPK 3002, 3458) sakmės, pasakos (AT 822*, 1165), net kai 
kurie padavimų variantai (LMD I 183/105/; LTR 905/19/, 
2132/45/). Velnio ir Perkūno kovos motyvo degradavusių re- 
liktų galima rasti pasakose apie nepaprastos kilmės herojaus, 
kalvio, kareivio, čigono santykius su velniu, slibinu, gyvate, 
žmogžudžiais, plėšikais (AT 301, 301A, 301B, 302, 330A, 330B, 
1653C ir kt.), pasakose, kuriose žmogus su velniu bando jėgas 
(AT 1045—1143), įgąsdina velnią (AT 1145—1169) ir dauge- 
lyje kitų. Kūriniai, kuriuose atsispindi velnio ir Perkūno santy- 
kiai arba kuriuose galima užčiuopti tų santykių degradavusių 
reliktų, Lietuvoje yra labai populiarūs. Vien mitologinių sakmių 
apie velnią ir Perkūną yra užrašyta apie 500 variantų, pasakų, 
kuriose kalvis prikankina velnią (AT 330A, 330B), — apie 400, 
pasakų, kuriose Žmogus su velniu bando jėgas, — apie 500 
variantų ir t. t. Dauguma šių kūrinių populiarūs ir latvių tauto- 
sakoje. 

Visoje Lietuvoje iki pat XX a. išsilaikė gyvi tikėjimai, kad 
griausdamas Perkūnas muša velnius (LTR 739/100/, 762/14/, 
828/222/, 940/17/...). Užtat velnias bijąs Perkūno. Tai atsis- 
pindi ir lietuvių liaudies patarlėse bei priežodžiuose, kuriuose 
sakoma: „Bijo it velnias Perkūno“ (LMD I 144/28/), „Kaip 
kipšas bijosi perkūnijos“ (13, 156). Lietuvių liaudies tikėjimuose 
bei etiologinėse sakmėse bandoma išaiškinti, kodėl Perkūnas 
muša velnius. Dažniausiai velnio ir Perkūno nesantaikos prie- 
žastis aiškinama ryšium su trečia mitine būtybe — dievu. Ryš- 
kiausiai šitokį aiškinimą rodo Šiluvoje užrašytas tikėjimas: 
„Perkūnas — tai dievo tarnas, o velnias — tai jo priešas. Dėl 
to Perkūnas, kur tik nutverdamas, šaudo velnius“ (13, 151). 
Perkūnas velnius mušąs, norėdamas „apšvarinti žemę“ (LTR 
832/491/), suvaryti velnius į pragarą (LTR 828/224, 343/) arba 
todėl, kad jie esą nusidėję dievui (LTR 739/91/, 752/72/, 763 
/63/...), apgaudinėją, vedą į nuodėmę žmones (LTR 739/95/, 
752/93/, 757|92/...). Velnių nusidėjimas dievui kartais supran- 
tamas krikščioniškai: velniai pasikėlę į puikybę ir norėję susily- 
ginti su dievu. Neretai sakoma, kad Perkūnas esąs dievo pasiun- 
tinys (LTR 828/349/), kad jis priklausąs nuo dievo valios (LTR 
832/538/) ir pan. Gausūs tikėjimai apie Perkūną kaip dievo tar- 
ną XIX-XX a. pateikėjų suprantami daugmaž krikščioniš- 
kai. Tačiau juose galima ieškoti ir senesnio, ikikrikščioniško, 
galvojimo žymių, atsimenant, kad senojoje lietuvių religijoje 
Perkūnas buvo įsivaizduojamas dievo sūnum (vadinamas die- 
vaičiu) ir buvo žemesnio rango negu pats šviesos, dangaus 
skliauto dievas (dievas tėvas), kuris gretinamas į porą su žėme 
motina. Kartais velnio ir Perkūno nesantaika aiškinama ir vi- 
sai be dievo, tiesiog sakoma, kad velnias esąs Perkūno priešas, 
kad Perkūnas esąs susipykęs su velniu, neapkenčia velnio, nesu- 
gyvena su juo ir t. t. (13, 152—156). O nesugyvenąs todėl, kad 
velnias žaibuojant juokiasi iš Perkūno, rodo užpakalį, kad vel- 
nias norįs viršyti Perkūną, esąs iš Perkūno pasiskolinęs pinigų 
ir negrąžinęs, pavogęs krūvą akmenų ir pan. 

Lietuvių liaudies etiologinėje sakmėje („Kodėl Perkūnas 
muša velnią“ — LPK 3458) Perkūno ir velnio nesantaikos prie- 
žastis siejama su bibline legenda apie blogųjų angelų maištą 
prieš dievą ir ištrėmimą iš dangaus. Vienuose sakmės varian- 
tuose sakoma, kad ištremti iš dangaus blogieji angelai kaip migla 
kritę žemyn, o dievui pasakius „Amen“, vieni likę ant žemės, 
kiti ant vandens, treti ore. Tada dievas sukūręs Perkūną ir įsa- 
kęs jam visus velnius iš žemės trenkti į pragarą (BLP II 5; LTR 
489/24|/, 828/373/), saugoti, kad iš ten neišbėgtų (LTR 1032 

183/); arba Perkūnui buvę įsakyta ištrenkti velnius net iš dan- 

gaus (LTR 752/30/). Kituose šios sakmės variantuose teigiamą 
visiškai priešingai — Perkūnas atsiradęs iš tų pačių nusikaltu- 
sių angelų. Ištremti septyni angelai norėję sugrįžti atgal ir ašt- 
riais stulpais lipę į dangų (LMD I 144/55/), tremiant Perkūnas 
raudojęs, kad esąs nekaltas (TD VI 130), arba, ištrėmus visus 
velnius, vienas velniūkštis, beskubėdamas į pragarą, išsisukęs 
koją ir nesuspėjęs grįžo prie dievo pasiskųsti (LTR 260/541 /). 
Visais atvejais dievas pasigailėjęs velnio ir palikęs jį danguje 
su sąlyga, kad jis muš ant žemės pasirodžiusius savo brolius. 
Ir čia pro tariamą krikščionišką sakmės siužeto schemą prasi- 
kiša senesnė nuomonė apie velnio ir Perkūno giminystę — vel- 
nias su Perkūnu esą kaip ir broliai (plg. velnio ir dievo giminys- 
tę etiologinėse sakmėse, kur jie buvo vaizduojami tikrais bro- 
liais). O Kaniavos apyl. užrašytoje sakmėje Perkūnas (tiesa, jau 
transformuotas į šv. Eliją) vaizduojamas velnio ir šv. Teresės 
vaiku. Velniui pūstelėjus, šv. Teresė pastojusi. Dievas pasigai- 
lėjęs nekaltos Teresės ir jos vaiką padaręs Eliju, kuris važinėja 
po dangų ir šaudo velnius (LMD I 653/6/). Dar kitose etiologi- 
nėse sakmėse Perkūno ir velnio nesantaikos piiežastimi laikoma 
velnio vagystė. Velnias pavogęs Perkūno akmenį ir įsidėjęs jį 
į savo statomos trobos pamatą (LTR 1032/143/). Velnio vagys- 
tė minima ir kitose sakmėse. Velnias iš švenčiausios panelės 
pavogęs trijų karalių atneštą sietuką, o šį iš velnio atėmęs Perkū- 
nas (LTR 1471/64/). Velnių viršininkas iš dievo buvęs pavogęs 
karūną (LTR 909/43/), knygą, kurioje surašyta, kiek Žmonių 
gims ir mirs (LTR 1486/422/) ir t. t. Tačiau ne visada jose velnio 
vagystė siejama su Perkūno ir velnio nesantaika. 

Lietuvoje palyginti nemažai užrašyta reto kūrinio apie die- 
vo ginčą su velniu variantų (LTR 374d/2172/, 724/[70|, 757 
[117/, 762/15/...). Jame velnias, prieštaraudamas dievui, giria- 
si, kad pasislėpsiąs vandeny, po akmeniu, medyje, pas žmogų 
ir dievas negalėsiąs jo užmušti. Įdomu, kad viename kitame 
variante velnias ginčijasi ne su dievu, o su pačiu Perkūnu (LTR 
879/23/). Lietuvoje daug užrašyta iki pat XX a. išsilaikiusių 
tikėjimų, kad velnias nuo Perkūno slepiasi vandenyje (LTR 
739/98, 102/, 758/64/, 832/510/), po akmenimis (LTR 739 
[98/, 752/69/, 758/64/, 763/446|...), medžiuose (LMD I 202/1/; 
LTR 739/102/, 752/69/, 757/93, 94/...), prie žmogaus (LMD 
186/1/, I 474/503/; LTR 374d/2099/, 752/44, 69/...), žmogaus 
namuose (LTR 758/65/, 832/502, 509/, 940/19/). Slėpdamasis 
nuo Perkūno, velnias pasiverčia įvairiais gyvuliais (LTR 757 
/94|, 762/18/, 828/229/, 832/501, 502, 509/). 

Kartais tikima, kad velnias nuo Perkūno kulkų niekur ne- 
galįs pasislėpti (LTR 832/503/), kad Perkūnas trenkiąs velnią 

visur, kur šis tik tupėtų (LTR 758/65/). O kartais, priešingai, 
tikima, kad velniui nuo Perkūno pavyksta apsisaugoti vandeny- 
je (LTR 739/102/, 828/227, 228/), po kai kuriais medžiais, pa- 
vyzdžiui, lazdynais (LTR 828/346/), prie žmogaus. Perkūnas 
tada nutrenkiąs Žmogų, o velnias liekąs sveikas, nes Perkūnas 
iš karto negalįs dviejų užmušti (LTR 752/94|). Pilviškiuose yra 
užrašyta sakmė, iliustruojanti šį tikėjimą. Griaudžiant žmogus 
palindęs po pastoge, kur susitraukęs kiūtojo velnias. Žmogus 

subarė velnią: 

„— Velne, ko tu čia lindi? Matai, kad tave Perkūnas tyko 
užmušti. 

— Mane muš, o tave užmuš! — atsakė velnias ir atsisėdo 
žmogui ant pypkės“. 

Perkūnas trenkė į pypkę, žmogų nutrenkė, o velnias pabėgo 
(LTR 752/38/). 


Velnias nuo Perkūno galįs pasislėpti po „žmogaus zlasčia“ — 
medžiu, į kurį žmogus be reikalo, eidamas mišku, įkapoja 
kirviu (LMD I 144/283/), po atgal į vagą įvirtusia velėna, kurią 
žmogus, pirmą kartą eidamas į laukus, kieme išarė (13, 157), 
po puodu (LTR 1032/146, 147/), kamine (LTR 763/40d/, 832 
/504|), po aviliais (LTR 940/19/), giliai žvyre (LTR 832/512/), 
po kryžiumi (LTR 739/103/), šventose vietose (LTR 888/231 /) 
ir kitur. 

Daugumoje lietuvių mitologinių sakmių vaizduojama, kaip 
Perkūno persekiojamas velnias nori kur nors pasislėpti. Viso- 
je Lietuvoje žinomos sakmės „Perkūno persekiojamas velnias 
ieško žmonėse priedangos“ (LPK 3453). Vienuose šių sakmių 
variantuose griaudžiant velnias lenda į namus, tačiau, įmetus 
į ugnį šventintų žolių, peržegnojus ar iš viso neįsileidus, velnias 
priverstas likti lauke (LTR 552/817/, 752/37/, 758/4|, 826/52].. .). 
Kituose variantuose, per audrą moterims pasikaišius sijonus, 
velnias užlenda už atlanko (BVL 322; BLP II 57; BLPY IV 79; 
LMD I 133/161/; LTR 739/109/ J) arba šiaip gretinasi prie 
lauke dirbančių žmonių (BLPY IV 78, 82; BLP II 56, 57; LMD 
I 809/9/...). Išvijus velnią iš namų, paleidus pakaišytą sijoną 
ar atstūmus velnią nuo žmogaus, Perkūnas jį tuoj nutrenkia. 
Perkūnas velnią užmuša ir tada, kai šis užmiega ant kelmo, o 
Žmogus, pradėjus griausti, jo nepažadina, nors buvo prižadė- 
Jęs (LPK 3451). Kartais šis motyvas panaudojamas ir sociali- 
nio teisingumo idėjoms reikšti. Pavyzdžiui, Rimšės apyl. už- 
rašytoje sakmėje per audrą velnias varnos pavidalu nutupia 
ant tos šieno kupetos, po kuria sėdi neteisingas urėdas. Perkū- 
nas trenkia velnią, kartu užmušdamas ir urėdą (LMD I 581/3/). 
Ir tik nedaugelyje sakmės variantų velniui pavyksta nuo Perkū- 

no išsigelbėti. Žmogus jį paslepia butelyje, kurį užkemša šer- 
mukšniniu kamščiu (LTR 832/650/), padeda išlįsti iš medžio 
drevės (TD VI 27). 

Greičiausiai tai pačiai sakmių grupei apie Perkūno perse- 
kiojamą velnią priskiitina ir ypač Lietuvoje populiari sakmė 
„Pamėgdžiojąs gyvulys“ (LPK 3300). Joje žmogus miške, pel- 
kėje, ganykloje ar kitoje vietoje randa sušlapusį, sušalusį ožiu- 
ką (kačiuką, šunį, aviną) ir nešasi kalbindamas. Nešamas oželis 
vis sunkėja ir ima tais pačiais žodžiais pamėgdžioti žmogų. 
Žmogus trenkia jį žemėn, arba ožiukas pats pabėga, smarkiai 
nusikvatojęs. Žmogus oželį paprastai randa lietingu metu, kar- 
tais net sakoma, kad griaudžiant perkūnui (BLS 249, 250). Ke- 
liuose variantuose Žmogaus numestą ožiuką tuoj trenkia perkū- 
nas (BLS 249; LTR 1044/121/, 2268/82/). 

Kai kuriose sakmėse („Perkūnas persekioja velnią“ — LPK 
3457, „Perkūnas užmuša ant akmens sėdintį ir siuvantį velnią“ — 
LPK 3454) griaudžiant velnias nesigretina prie žmogaus, nepra- 
šo jo pagalbos. Žmogus čia yra tik stebėtojas, matantis, kaip 
Perkūnas užmuša velnią. Perkūnas velnią dažniausiai užmuša 
ant akmens. Perkūnas dažnai trenkiąs į akmenį. Vienoje sakmėje 
net stengiamasi paaiškinti, kodėl Perkūnas vis trenkia į akmenis: 
Perkūnas vijęsis velnią, o šis palindęs po didžiuliu akmeniu, 
nuo tada Perkūnas vis manąs, kad velnias yra po akmeniu, ir 
trenkiąs (LTR 752/87/). Yra užuominų, kad velnias iš akmenų 
statęs pilį, o Perkūnas ją sudaužęs, todėl ir dabar, pamatęs ak- 
menį, vis trenkiąs į jį (LTR 832/369, 372/). 

Kaip matyti iš visoje Lietuvoje paplitusios sakmės „Perkū- 
nas medžioja velnią“ (LPK 3452), Perkūnui velnią užmušti re- 
tai tepavyksta. Joje vaizduojama, kaip, kilus griausmui, velnias, 
išlindęs iš po akmens ar atsisėdęs ant jo (BLP I 27; II 57-59; 
BLPY 79—80; LTR 462/243/...), išlindęs iš po velėnos (LMD 
I 813/1/; LTR 724/4/, 789/23/, 879/42/), iš vandens (BLP I 26- 
27; LTR 10A/56/, 759/34/, 795/3/...) arba medžio drevės (BLP 
I 27—28; BLPY IV 80-81; DSPŽ II 62—63; LMD I 133/152]; 
LTR 814/19/, 832/645/), rodo Perkūnui liežuvį, užpakalį, vai- 
posi, kraiposi ar kitaip erzina Perkūną. Iš čia ir priežodis: „Vai- 
pos kaip biesas prieš žaibus“ (LMD I 218/95/), „Tytinasi kaip 
velnias prieš debesį“ (LMD I 683/161/). Perkūnas be perstojo 
tranko jį erzinantį velnią, tačiau velnias vis laimingai suspėja 
pasislėpti. Medžiotojas užtaiso šautuvą sidabrine kulka, saga, 
pinigų ar kitokiais velniui pavojingais daiktais ir jį nušauna. 
Perkūnas žmogui nusiskundžia, kad jau daug metų medžiojąs 

velnią, daug strėlių išlaidęs ir niekaip negalėjęs jo nušauti. Žmo- 
gus šiose sakmėse, kaip ir Perkūnas, vaizduojamas kaip velnio 
priešininkas, tik gudresnis ir sumanesnis už Perkūną. 

Tiesioginių užuominų apie antagonistinius Perkūno ir velnio 
santykius yra pasakose „Velnias paskolina žmogui pinigų“ 
(AT 822*), „Velnias krikštynose“ (AT 1165). Pirmojoje žmogus, 
nunešęs velniui skolą, sužino, kad jį Perkūnas užmušė. O antro- 
joje velnias atsisako dalyvauti žmogaus krikštynose arba vestu- 
vėse, išgirdęs, kad muzikantu būsiąs Perkūnas, ir pats Žmogui 
paaiškina savo blogus santykius su juo: „Mudu su juo pikti“ (LTR 
409/58/); „Su tuo durniu Perkūnu tai niekaip negalima susi- 
tarti; jis tuoj burbuliuodamas puola viršum“ (LTR 324/6/); 
„Jis negirtas mane daužo, o kaip pasigers, tai kas bus“ (LTR 
716/276/); „Nėra da septynių metų, kaip jis į mane trenkė ir 
teip sumušė šoną, jog dar iki šiolei šlubuoju“ (BLP II 60) ir t.t. 
Si pasaka ypač įdomi nagrinėjant velnio vaizdinio krikščioniš- 
kuosius bruožus. Krikščionių dievo ir visų šventųjų velnias vi- 
siškai nebijo — dievą jis vadina „geru seniu“, „geru seneliu“, 
šventuosius — „gerais pažįstamais“ ir netgi nori su jais susi- 
tikti, bijo tik vieno Perkūno. Vadinasi, šis velnias nėra krikščio- 
nių piktoji dvasia, bijanti dievo ir visų šventųjų. 

Pagal lietuvių liaudies tikėjimus, Perkūnas velnius „muša“, 
„tranko“, „šaudo“. Medžiotoju su šautuvu Perkūnas įsivaizduoja- 
mas sakmėje „Perkūnas medžioja velnią“ ir daugelyje tikėjimų 
(13, 173). Tikėjimuose irgi dažnai minimos vietos, kuriose pa- 
sislėpusio velnio nesiekia perkūno kulkos (13, 157 — 159). Vadinasi, 
ir Čia turima galvoje, kad Perkūnas velnius „šaudo“. O perkūno 
kulkomis yra vadinami akmens amžiaus kirvukai. „Perkūno kul- 
kos yra akmeniniai kirvukai, kuriais jis stengiasi užmušti velnią. 
Jei jis nepataiko į velnią, tuomet kirvelis įsminga į žemę 7 sieks- 
nių gilumon. Po 7 metų jis išlenda viršun“, — tikima Tvere- 
čiuje (LTR 759/4/). „Perkūnas šaudo varinėmis ir akmeninėmis 
kulkomis. Į velnią trenkiant, kulka jo aina gilyn į septynis stuo- 
menis ir kasmet iš žemės aukštyn vieną stuomenį kyla. Septy- 
niems metams praėjus, ją randi ant žemės gulinčią“, — tikima 
Vilkaviškyje (Mitt II 180). Perkūno kulkomis kai kuriose Lietu- 
vos vietose vadinami ir belemnitai (13, 184). Perkūnas taip pat 
„sivaizduojamas žmogum su kirviu, o kartais su kūju arba plak- 
tuku rankoje (13, 167—171). Kartais manoma, kad Perkūnas 
velnius ir kitus savo priešus muša akmenimis, iš kurių pilasi 
žiežirbos (Mitt II 178), pliekia botagu (LTR 828/1/, 1001/465 /). 
Perkūnas įsivaizduojamas žmogum su kalaviju (LTR 832/5, 8/), 
kalviu (LTR 1001/462/). Griaudžiant manoma, kad Perkūnas kal- 
vis kausto arklius (LTR 832/99/), pliaukši botagu (LTR 828/88/), 

kad kalvis Bruzgulis [Perkūnas] iš patrankų šaudo velnius 
(LTR 1001/487/), kad Perkūnas, dievas ar šv. Petras mala gir- 
nomis (LTR 743/93/, 828/24/, 832/659 1. 6643, 6793/, 1001 
[493|). Perkūno ryšį su girnomis rodo ir prietaras, draudžiantis 
per kūčias (kurios susijusios su numirėliais ir jų globėju velniu) 
dirbti. Tikima, kad, malant per kūčias girnomis, „spiria“ Per- 
kūnas (LTR 4990/78/). Perkūno ryšį su girnomis patvirtina ir 
kalbos faktai. Liet. žodis girnos etimologiškai yra artimas he- 
titų Aegur- „viršūnė“, sen. indų agra „viršūnė, viršukalnis, pra- 
džia“, avestos avro „pirmas“, gairi „kalnas“ ir kitiems Žo- 
džiams, kurie savo semantika priklauso Perkūno (kaip gyvenan- 
čio aukštai, ant kalno) sferai (257, 10— 12). Čia dar prisimintina, 
kad Perkūnas ir kiti vėlesniais laikais jį pakeitę dangaus gyven- 
tojai pagal lietuvių liaudies tikėjimus siejami ne tik su girnomis, 
akmeniniais kirvukais, bet ir šiaip su dangaus akmenimis. Ti- 
kima, kad griaudžiant Perkūnas ar šv. Elijas per dangų važiuo- 
jąs akmeniniais ratais (LTR 832/661ž/), važiuojąs per akmenis 
(LMD I 656/10/; LTR 828/271/, 832/6603/, 1039/10/), kad die- 
vas ritąs akmenis žemyn (LTR 763/15e/), kad šventieji dan- 
guj akmenis ridena (LTR 832/144/, 1001/490/) ir pan. 

inant šiuos tikėjimus, darosi suprantama, kodėl velniai 
pasakose išsigąsta girnų ūžimo, botago pliauškėjimo, bijo, kad 
žmogus kūjo neįmestų į dangų, ir dažnai yra kalvio kūju mušami 
arba medžiotojo nušaunami. O savo ruožtu pasakose, kuriose 
yra Minėti motyvai, galima ieškoti sąsajų su Perkūno ir velnio 
kova. Tokiose pasakose pasitaiko ir tiesioginių užuominų apie 
Perkūno ir velnių santykius. Imkim kad ir pasaką „Plėšikus iš- 
baido su girnom“ (AT 1653C). Iš pirmo žvilgsnio ji atrodo gana 
vėlyva, nieko bendra neturinti su Perkūno ir velnio kova — joje 
vaizduojama, kaip žmogus girnomis išbaido plėšikus ir pasisa- 
vina jų prisiplėštus pinigus. Tačiau į akis krinta reikšminga, 
daugelyje variantų pasikartojanti detalė: Žmogus ima sukti 
girnas tada, kai plėšikai nusikeikia perkūno vardu (LTR 69/472/, 
322/181/, 422/165/, 768/363/...). Žmogui pradėjus sukti girnas, 
plėšikai pamano, kad perkūnas griaudžia, ir išsigandę pabėga. 
Neatsitiktinai ši pasaka kontaminuojama su pasakomis „Trys 
laimingi broliai“ (AT 1650) ir įvairiomis pasakomis apie kvailą 
velnią (ypač AT 1045), kuriose žmogus su velniu bando jėgas ir 
jį nugali. Viename kitame pasakos variante žmogus su girnomis 
išvaiko ne plėšikus, o velnius, vieną iš jų gerokai primušdamas 
(LTR 481/35/, 2061/66/), arba jiems artimą raganą (LTR 977 
/340/). Žmogus šioje pasakoje yra ant pirkios, medyje — aukš- 
tai (kaip ir Perkūnas) ir turi su savim Perkūno atributą — 
girnas, todėl gali būti siejamas su pačiu Perkūnu, o apačioje 

auksą skaičiuojantys plėšikai — su velniais. Šių personažų santy- 
kiai pasakoje daugmaž atitinka Perkūno ir velnio santykius lie- 
tuvių mitinėje pasaulėjautoje: aukštai esantis Perkūnas girnomis 
muša Žemai esančius velnius. Vadinasi, antagonistiniai Perkūno 
ir velnio santykiai, ko gero, buvo šios pasakos siužeto užuo- 
mazga. Turbūt panašus ir daugelio kitų minėtų pasakų susikū- 
rimo impulsas. 

Kitų lietuvių tautosakos kūrinių sąsajos su Perkūno ir vel- 
nio nesantaika daug paviršutiniškesnės, neapimančios viso siu- 
žeto, o tik atskiras jo detales. Pavyzdžiui, lietuvių liaudies pasa- 
koje „Žmogaus, Perkūno ir velnio draugystė“ (AT 1147*) Per- 
kūnas su velniu kaip geri bičiuliai kartu stato namą, dirba žemę, 
tačiau draugiškai susitarus gąsdinti vienas kitą, Perkūnas tuoj 
išgąsdina velnią, nes šis, kaip teigiama viename kitame pasakos 
variante, „gerai žinojo, kad Perkūnas velnius, sviete aplink besi- 
bastančius, numuša“ (BLPY I 111). Kai kuriuose padavimų 
apie velnio pamestus (KLPK 32) arba pripėduotus akmenis 
(KLPK 46) variantuose velnias, nuo Perkūno bėgdamas, pri- 
barsto didelį plotą akmenų (LTR 2132/45/), įmina savo pėdą 
į akmenį (LMD I 183/105/) ir t.t. 

Kaip matome, lietuviška medžiaga apie velnio ir Perkūno 
santykius gausi ir įvairi. Šalia kūrinių, kuriuose šie veikėjai 
vadinami tikraisiais savo vardais ir kurių siužeto pagrindą suda- 
ro jų tarpusavio santykiai, yra daug tokių, kuriuose šie santy- 
kiai minimi tik tarp kitko arba kurių veikėjai jau yra įgiję visiš- 
kai kitą statusą. Šalia siužetinių kūrinių (mitologinių ir etiolo- 
ginių sakmių, pasakų, padavimų) gyvuoja daug tikėjimų, kurie 
tarsi patvirtina tuose kūriniuose vaizduojamų velnio ir Perkūno 
santykių tikrumą. Toks lietuviškos medžiagos gausumas ir įvai- 
rumas rodo tradicijos apie velnio ir Perkūno santykius tvirtumą, 
ryšį su senąja liaudies pasaulėjauta. Nors minimi kūriniai ir tikė- 
jimai yra patyrę nemenką krikščionybės poveikį, tačiau jie pa- 
sižymi ir dideliu archaiškumu. Ir pats griausmo dievas, ir jo 
priešininkas lietuvių tautosakoje ir tikėjimuose (kaip ir latvių) 
yra vadinami senaisiais mitologiniais savo vardais (Perkūnas, 
Perkuons, velnias, vels), turinčiais atitikmenų daugelyje indoeu- 
ropiečių kalbų bei mitologijoje (plg. sen. rusų /Zepyns — griaus- 
mo dievas, sen. germanų Fjorgyn — griausmo dievo Toro mo- 
tina, sen. indų Parjūnya — debesies su griausmu, o kartu ir dievo 
pavadinimas, hetitų Pirua — uolos ir kartu dievo pavadinimas; 
sen. rusų Benec/Bo10c — gyvulių dievas, sen. indų Vala, 
Vrtrd — griausmo dievo Indro priešininkas, Varuna — teisin- 
gumo dievas, kosminių vandenų valdovas ir kt. — 257; 70; 
68; 268, I, 228—229, 529 — 530 ir kt.). 

Archaiška, sietina su senąja mitologija ir jų išvaizda (Per- 
kūnas — stiprus, barzdotas medžiotojas su šautuvu, velnias — 
gyvuliško arba Žmogaus pavidalo padaras, keičiantis savo išorę), 
funkcijos (Perkūnas medžioja velnią), net atskiros detalės (vel- 
nias nušaunamas /yjant, po medžiu ir t.t.). Todėl sunku patikėti, 
kad kūriniai apie velnio ir Perkūno priešiškus santykius į lie- 
tuvių tautosaką, kaip manė J. Balys, būtų užklydę iš tolimų 
pasaulio kraštų (Skandinavijos arba Rytų) ir kad jie neturėtų 
ryšio su senovės baltų ir visa indoeuropiečių mitologija. 

Lietuviška medžiaga apie velnio ir Perkūno santykius turi 
daug atitikmenų kitų tautų folklore ir mitologijoje. Kaip rodo 
J. Balio (1939) surinkti ir paskelbti duomenys (14), panašūs 
kūriniai žinomi ne tik baltų (lietuvių bei latvių), bet ir jų kaimynų 
germanų, finougrų, slavų tautosakoje. Sutampa ne tik lietuvių 
ir jų kaimynų sekamų kūrinių siužetai, bet ir svarbiausiųjų 
veikėjų prigimtis (visur griausmo dievas ir velnias arba milži- 
nas, nykštukas). J. Balys taip pat nurodė, kad griausmo dievo 
ir jo priešininko Kovos motyvas jau buvo populiarus senųjų 
indų, germanų, iš dalies graikų mitologijoje, o tipologinių pa- 
ralelių esama Egipte, Mesopotamijoje ir kituose kraštuose (14, 
197—204). J. Balio surinktus duomenis iš slavų folkloro ir se- 
nųjų tautų mitologijos papildė V. Ivanovas ir V. Toporovas. 
Slavų (ypač baltarusių) medžiaga apie griausmo dievo ir jo prie- 
šininko kovą, kaip ir lietuvių, gausi, įvairi ir archaiška. Jos ar- 
chaiškumui pagrįsti V. Ivanovas ir V. Toporovas pateikė daug 
įtikinamų argumentų iš kalbos, etnografijos ir tautosakos. Vi- 
sai pagrįstai šią gausią medžiagą jie traktuoja kaip vieno iš svar- 
biausių indoeuropiečių mitų transformacijų. Daugiausia remda- 
miesi baltų ir baltarusių (įsikūrusių baltų gyventose vietose ir 
patyrusių stiprų jų poveikį) medžiaga, jau minėtoje studijoje 
„Tyrinėjimai iš slavų senienų srities“ jie rekonstruoja ir patį 
mitą. Jo siužeto schema buvusi tokia: 

„A. Griausmo dievas yra viršuj, dažniausiai ant kalno, dan- 
guje (kur kartu su juo yra Saulė ir Mėnulis) prie trijų dalių pa- 
saulio medžio, orientuoto pagal keturias pasaulio šalis, viršūnės. 

B. Gyvatė yra apačioj ant juodos vilnos prie trijų dalių pa- 
saulio medžio šaknų. 

C. Gyvatė pagrobia galvijus (ir slepia juos urve už uolos); 
griausmo dievas, sudaužęs uolą, išvaduoja galvijus (arba žmo- 
nes). 

D. Gyvatė palaipsniui slepiasi po įvairiais gyvūnais arba 
jais pasiverčia (žmogumi, arkliu, karve ir kt.); gyvatė slepiasi 
po medžiu arba akmeniu, 

E. Griausmo dievas raitas arba važiuotas savo ginklu (kū- 
ju — žaibu) trenkia į medį, uždegdamas jį, arba į akmenį, jį 
sudaužydamas. 

F. Griausmo dievui nugalėjus gyvatę, pasirodo vanduo (Iy- 
ja); gyvatė pasislepia Žemės vandenyse“ (257, 5). 

Kaip ir buvo galima tikėtis, svarbiausi rekonstruoto mito 
veikėjai (griausmo dievas ir gyvatė) atitinka mūsų Perkūną 
ir velnią, o pats mitas artimas mitologinėms sakmėms apie Per- 
kūno ir velnio kovą, papildytoms mūsų tikėjimų ir įvairių tauto- 
sakos kūrinių detalėmis. Pavyzdžiui, sakmėje „Perkūnas medžio- 
ja velnią“ velnias slepiasi po akmeniu arba ąžuolo (kuris baltų 
mitologijoje buvo įsivaizduojamas pasaulio medžiu) drevėje, 
o nušautas krinta ant jo šaknų. Nušautas velnias dažniausiai 
yra gyvulio pavidalo, gauruotas. Velnias nušaunamas lyjant 
ir t.t. Krinta į akis tik vienas tariamas rekonstruoto mito griaus- 
mo dievo priešininko ir mūsų folklorinio velnio neatitikimas. 
Mite griausmo dievo priešininkas vadinamas ir, savaime aišku, 
įsivaizduojamas gyvate, o mūsų velnias, kaip matėme aptar- 
dami jo išorę, yra įsivaizduojamas tai žmogumi, tai gyvuliu, 
tai dar kokiu kitokiu padaru. Tačiau mūsų velnias iš tiesų yra 
gyvatei labai artima būtybė. Jo artimumą gyvatei pirmiausia rodo 
luošumas, nes, kaip teisingai jau yra pastebėta (265, 41; 264), 
bet kokios mitinės būtybės luošumas rodo senesnę jos kilmę 
iš gyvatės. Kai kuriuose lietuvių tautosakos kūriniuose velnias 
ir įsivaizduojamas gyvate (BILV 342; LMD I 183/36/) arba žal- 
čiu (BLS 349; LTR 421/156/, 783/343/, 851/82/, 861/6/), o žmo- 
gus, patekęs į velnių puotą ir pasitepęs akį stebuklingu skysčiu, 
vietoj velnių ponaičių pamato velnius gyvates (BLS 193). 

Lietuvių tautosakos kūriniuose neretai velnias painiojamas 
su gyvate. Pavyzdžiui, vienuose etiologinės sakmės ,,„Šv. Petro 
žolynas“ variantuose žmonėms naudingos vaistažolės šaknį 
nukanda gyvatė (LTR 978/231/, 1045/1043/), kituose — velnias 
(LTR 3578/18/). Vienuose pasakos „Sunkus kirvis“ (AT 1049) 
variantuose žmones ryja gyvatė (LTR 783/133/, 1038/93/), 
žaltys (BLP I 153 — 155), „zmėjus“ (LMD I 998/9/; LTR 768/455/, 
1058/142/), kituose — velnias (LTR 42/12/, 476/21/, 788/27|). 
Viename tos pačios mitologinės sakmės variante moteris pribu- 
vėja vyksta pas žalčio (gyvatės) (LTR 4311/3/), kitame — pas 
rupūžės (LTR 2378/153/), trečiame — pas velnio (LTR 957/91/) 
žmoną ir už tai gauna daug dovanų. O daug paprastesnėje, pri- 
mityvesnėje sakmėje „Moteris gyvatės pribuvėja“ (AT 156B*) 
moteris užjaučia ant šakos besivaikuojančią gyvatę ir už tai gau- 
siai apdovanojama. Vienuose priežodžiuose sakoma: „Gudrus kaip 
gyvatė“ (LTR 1534/419/), „Pikta kaip gyvatė“ (LTR 4086/135/), 

„Šnypščia kaip gyvatė ant kelmo“ (LTR 70b/2538/), kituose 
„Gudrus kaip velnias“ (LKŽK), „Piktas kaip velnias“ (LKŽK), 
„Sten kap vels, unt kelma sedėdams“ (LTR 200/186/) ir t.t. 
Gyvatė pasižyminti daugeliu tų pačių savybių kaip ir velnias. 
Ypač dažnai ji buvo siejama su kelmu. Patarlėse ir priežodžiuose 
sakoma: „Šnypščia kaip gyvatė kelme“ (LTR 1115/1938/), 
„Susirietęs kaip gyvatė prie kelmo“ (LTR 1050/34/), „Pri- 
sikabina kai gyvatė pri kelma“ (LTR 2683/239/), „Raitos kaip 
gyvatė po kelmą“ (LTR 714/232/). Tikėta, kad išperėti gyvačiu- 
kai turi apibėgti apie kelmą; jeigu neapibėga, motina juos su- 
naikina (MT III 110); jeigu gyvatė įlenda į kelmą, „tai ant kelmo 
reikia kryžmais padėti dvi lazduti; kuriam laikui praslinkus, 
gyvatė išlenda ir atsigula antjų“ (MT III 113). 

Gyvatė, kaip ir velnias, mitologijoje siejama su akmenimis, 
vandeniu. Tikėta, kad gyvatė nuodus imanti iš akmens, todėl, 
kartą įgėlusi, skubanti prie akmens vėl pasipildyti savo nuodų 
atsargas (MT III 110, 112). Jeigu įgeltas Žmogus greičiau už 
gyvatę pribėgsiąs prie akmens, įgėlimas jam nepakenksiąs 
(MT III 111; LTR 604/52/). Gyvatė savo nuodus renkanti nuo 
pavėsyje esančio akmens (LTR 1059/225/). O kartais manoma, 
kad gyvatė, įgeldama žmogui arba gyvuliui, netenkanti savo 
geluonies ir jį vėl atgaunanti iš akmens (MT III 112; LMD I 
142/51/) arba jį gyvatei iš po akmens atnešanti driežiė (MT III 
110). Gyvatė savo nuodus atgaunanti ir vandenyje (MT III 111). 
Jeigu įgeltas Žmogus suskubs prie vandens greičiau už gyvatę, 
tai gyvatė nebeatgaus savo geluonies ir išdvės (LTR 464/71*/, 
1307/218/). Tikima, kad užmušta gyvatė vandenyje vėl atsigau- 
nanti (MT III 111). Gyvatės ir žalčiai pranašaują lietų (MT V 60). 

Pasitaiko užuominų, iš kurių matyti, kad seniau su gyva- 
tėmis, kaip ir su velniu, buvo siejamos kūčios bei kalėdos. Žmo- 
nės stengdavosi iš viso nevadinti gyvatės tikruoju vardu, neminėti 
valgant, kad, eidami mišku, jos nesutiktų ir kad ji neįkirstų 
(MT III 108). Per kūčias, priešingai, buvo stengiamasi dažniau 
minėti gyvatę, viliantis, kad tada visus metus nesutiksi gyvačių 
(MT III 115). Tikima, kad, jei nenori sutikti miške gyvatės, rei- 
kia prisiminti, kada buvo kūčios, kalėdos; sušukti, kada buvo 
kūčios, ir pan. (MT III 114). Prisiminus, kada buvo kūčios, 
gyvatės negelia (LMD I 392/225/, 598/7/; LTR 395/248/. 1406 
/650/, 1580/895/). 

Tikėta, kad gyvatė bijo tų pačių daiktų kaip ir velnias. Ypač 
ryškus gyvatės ir lino antagonizmas. Manoma, kad gyvatė ne- 
galinti įgelti per lininį audeklą (LTR 1405/404/, 1437/164/, 
1565/18/, 1665/39/, 1666/29/), kad jai esą nevalia per jį kąsti 
(MT III 115). Gyvatė bijanti lino žiedo (LTR 1486/356/), lini- 

nio siūlo (LTR 1288/426/), sėmenų kvapo (LTR 1722/30/), 
neinanti į tvartus, kur yra pribarstyta linų arba sėmenų (LTR 
780/252/), o užėjusi ant linienos, ji nudvesianti (LTR 1780/253/) ir 
pan. Lygiai kaip lino, gyvatė bijanti ir duonos (MT III 115). 
Užuodusi duonos kvapą, ji nebegalinti įgelti (MT III 114), 
bėganti nuo Žmogaus (MT III 115). 

Kaip ir velnias, gyvatė bijanti kryžiaus ženklo (MT III 109; 
LTR 2416/36/), šermukšnio lazdos (MT III 109), tetervino burbu- 
liavimo (MT III 110), šventinto vandens ir ugnies (MT III 109). 
Greičiausiai gyvatė, kaip ir velnias, yra priešinga Perkūnui. 
Geriausiai vaistams tinkančios gyvatės, sugautos dar prieš pir- 
mąjį griausmą (MT III 123), kiaulėms gydyti irgi geriausiai tin- 
kančios „perkūno neužgriaustos“ gyvatės (MT V 61). Vadinasi, 
griausdamas perkūnas pakenkia gyvačių nuodams, mažina jų 
stiprumą. Gyvatės įkąstą žmogų gydo perkūno kulkomis (MT III 
183). 

Lietuvių liaudies tikėjimuose gyvatė laikoma velnio padaru, 
velnias ją globojąs. Tikėta, Kad, užmušus gyvatę, velnias verkiąs 
(LTR 1208, p. 526), kad užmušus gyvatę ir nusispjovus, velnias 
tomis seilėmis vėl ją atgaivinąs (MT III 108). Norint gyvatės 
įgeltą žmogų išgydyti, reikią jam duoti nuryti bitę, trinti bičių 
nuodais ar pačiomis bitėmis, rūkyti laukinių bičių koriais, nes 
„bitelė nuo dievo, o gyvatė nuo velnio“ (MT III 118). 

Sugretinus lietuvių liaudies tikėjimus apie gyvatės priešin- 
gumą linui ir duonai su tikėjimais apie velnio priešingumą tiems 
patiems objektams ir šiuos tikėjimus iliustruojančiais tautosa- 
kos kūriniais („Mergina ir jos miręs mylimasis“ — AT 365; 
„Lino kančia“ — LPK *365A; „[ vakaruškas pakviesti numirė- 
liai“ — AT 365B*; „Duonos gaminimas“ — AT 1199A ir kt.), 
aiškiai matyti, kad pirmieji tikėjimai yra daug primityvesni, 
paprastesni, paremti tiesioginiais gamtos stebėjimais, o antrieji — 
sudėtingesni, išvestiniai, paremti loginėmis spekuliacijomis. 
Tikėjimai apie velnio priešingumą linui ir duonai susiformavo 
tikėjimų apie gyvatės priešingumą šiems objektams pamatu. 
O tai rodo, kad velnio vaizdinys, koks jis yra lietuvių tautosa- 
koje, tam tikru mastu susiformavo iš archaiškesnio gyvatės vaiz- 
dinio, transformuoto ir papildyto naujais bruožais. 

Minėtoje studijoje V. Ivanovas ir V. Toporovas bando re- 
konstruoti ir kai kuriuos ritualo, į kurį buvo įjungtas svarbiau- 
siasis mitas, bruožus. Transformuotų pirmykščio ritualo pėdsa- 
Kų autoriai randa užkalbėjimuose nuo gyvatės įgėlimo, baltų 
ir slavų lietaus sukėlimo ceremonijose, kalėdų papročiuose, 
tautosakoje ir ypač hetitų karališkajame Naujųjų metų rituale, 
į kurį būdavo įjungiamas ir hetitų mitas apie griausmo dievo 

kovą su gyvate (hett. illujanka — „gyvatė, drakonas“) (257, 
103 — 136). Remdamiesi visa šia medžiaga, studijos autoriai ma- 
no, kad ir jų rekonstruotas indoeuropiečių mitas buvo atlieka- 
mas Naujųjų metų šventėje (257, 118). Tada įtikinamesnė darosi 
anksčiau pareikšta prielaida apie velnio ryšį su viena Naujųjų 
metų ciklo šventę — kūčiomis bei kalėdomis. Remiantis hetitų 
Naujųjų metų ritualu, šį ryšį galima bandyti dar kiek ir sukonkre- 
tinti. Hetitų mite ryškiai išsiskiria dvi dalys: pirmojoje dalyje 
laimi griausmo dievo priešininkas, o antrojoje — pats griausmo 
dievas (257, 134). Vadinasi, pirmojoje dalyje triumfuoja ir yra 
pagerbiama chtoniškoji mitinė būtybė, o antrojoje — dangiš- 
koji. Panašiai dėmesys tarp chtoniškųjų ir dangiškųjų mitinių 
būtybių buvo paskirstomas ir per lietuvių Naujųjų metų cik- 
lo kalendorines šventes. Pirmojoje šių švenčių dalyje (per 
adventą ir kūčias) didesnis dėmesys rodomas chtoniškosioms mi- 
tinėms būtybėms ir velniui, o antrojoje (per Naujuosius me- 
tus ir po jų einančias šventes) — dangiškosioms. 

Kalbant apie griausmo dievo ir jo priešininko kovą baltų 
ir slavų mitologijoje, neišvengiamai kyla klausimas, kodėl, 
pavyzdžiui, velnias, gyvulių, mirusiųjų, iš dalies žemės ir kaimo 
bendruomenės globėjas, taip nuožmiai Perkūno yra persekioja- 
mas ir mušamas. Šis priešiškumas, matyt, yra susijęs su pla- 
tesniu dangaus ir žemės bei požemio dievų priešiškumu indoeu- 
ropiečių mitologijoje (plg. asų ir vanų priešiškumą germanų 
mitologijoje, Dzeuso ir jo šalininkų kovą su chtoniškaisiais die- 
vais graikų mitologijoje ir pan.). Šis antagonizmas rodo apskri- 
tai labiau išaugusios pasaulio mitologijos įprastą dangaus die- 
vų, siekiančių darnos ir harmonijos, nusistatymą prieš žemės 
ir požemio dievus, kuriems daugiau ar mažiau būdingas chaosas, 
gaivališkų, nesutramdomų jėgų prasiveržimas. Jis atspindi ir 
nevienodą atskirų socialinių sluoksnių padėtį indoeuropiečių visuo- 
menėse. Lietuvių velnias, slavų Velesas/Volosas ir panašūs 
kitų indoeuropiečių dievai daugiau buvo garbinami gyvulių au- 
gintojų, žemdirbių, o Perkūnas, Perunas, Indras — karių. Karių 
garbinamų dievų pergalė prieš gyvulių augintojų ir žemdirbių 
dievus tarsi rodė ir sankcionavo aukštesnę karių socialinio sluoks- 
nio padėtį. Tai visai suprantama, atsimenant, kad į gyvulių augin- 
tojų ir žemdirbių sluoksnį patekdavo ir nukariautosios, indo- 
europiečiams priešiškai nusiteikusios gentys (131, 13). Mitas 
apie griausmo dievo ir jo priešininko kovą reiškė karių ideo- 
logiją ir, be abejo, buvo populiaresnis karių aplinkoje. Ne- 
atsitiktinai panašūs mitai buvo populiarūs hetitų, babiloniečių, 
egiptiečių ir kitų galingų klasinių visųomenių mitologijoje (257, 

141 —145). Kad šitame mite atsispindi antroji (karių) funkcija, 
ne kartą yra pažymėjęs Ž. Diumezilis (54). 

Mito apie griausmo dievo ir jo priešininko kovą ryšys su karių 
ideologija padeda nustatyti šio mito amžių. Atrodo, kad pats 
mitas yra atsiradęs kartu su visuomenės diferenciacija, vienų 
socialinių sluoksnių iškėlimu, o kitų pažeminimu. Todėl ir prie- 
šiški velnio santykiai su Perkūnu yra jaunesni už jo palyginti 
dar draugiškus santykius su dievu. Tačiau ir tie „jaunesni“ 
santykiai jau yra matuojami keliais tūkstantmečiais. 


VELNIO MEILĖ 


Velnio santykiai su moterimis ir chtoniškosiomis mitinėmis 
būtybėmis vaizduojami daugelyje lietuvių tautosakos kūrinių: 
etiologinėse ir mitologinėse sakmėse, padavimuose, pasako- 
se, patarlėse bei priežodžiuose ir kt. Apie šiuos tariamus san- 
tykius XIX — XX a. užfiksuota nemaža tikėjimų, jie minimi is- 
toriniuose XVI -— XVIII a. šaltiniuose, daugiausia raganų teismų 
bylose, krikščionių dvasininkų rekolekcijų ataskaitose. 

Humoristinėse lietuvių liaudies etiologinėse sakmėse, kurias 
daugiau paveikė krikščionybė, moteris kartais gretinama ar 
net tapatinama su velniu. Sakmėje apie pirmųjų žmonių sukū- 
rimą (LPK 3030) moteris sukuriama* iš šuns uodegos (BLP II 
10; LTR 987/11/, 1658/203/). Žinant mitologinį šuns artimumą 
velniui ir tai, kad kitose lietuvių etiologinėse sakmėse kenkėjo 
vaidmenį (kaipminėtoje sakmėje šuo) paprastai atlieka velnias 
(241, 272), kyla mintis apie tokiu būdu sukurtos moters arti- 
mumą velniui. Populiarioje sakmėje „Moters ir velnio giminin- 
gumas“ (LPK 3047) moteris tiesiog vaizduojama turinti velnio 
kūną. Joje šv. Petras, šv. Jonas ar net pats velnias (LTR 421/40/) 
nukapoja besipešančių velnių ir moterų galvas, o paskui vėl pri- 
gydo, tačiau skubėdamas sumaišo: velnių galvas uždeda mote- 
rims, moterų — velniams. Nors šių humoristinių sakmių vaizdų 
negalima priimti už gryną pinigą, vis dėlto, kaip ir kitose pana- 
šiose sakmėse bei pasakose, nėra visai bereikšmis ir tiesioginis 
planas. Yra net užrašyta sakmė, kad pirmąją moterį sukūrė 
velnias (LTR 2069/394/). 

Velnio ir moters panašumas, bendri bruožai pabrėžiami ir 
lietuvių liaudies patarlėse bei priežodžiuose: „Boba, merga ir 


* Pasitaiko sakmių, kad velnias, o ne dievas, nulipdęs pirmąjį Žmo- 
gų. Dievas žmogui tik gyvybę įkvėpęs ir protą (LTR 1542/375/). 

velnias — vieno tėvo vaikai“ (LTR 706/479/), „Boba ir raga- 
na — velnių seserys“ (LTR 706/2681/), „Ar boba, ar velnias — 
tai tas pats“ (LTR 2500/42/), „Ar boba, ar velnias — tai vis 
viena“ (LTR 2446/67/). Zinoma, čia daugiau turima galvoje 
ne tiesioginė giminystė, o tik būdo, charakterio panašumas. 
Velnias ir moteris kartais net dėsningai kaitaliojasi tos pačios 
patarlės skirtinguose variantuose. Pavyzdžiui, kartais sakoma: 
„Sėdi kaip velnias ropėse“ (LMD I 714/277/; 418/5191!/...), 
o kartais: „Sėdi kaip boba ropėse“ (LMD I 332/83!/, 1676/13/...). 

Kitas krintantis į akis velnio ir moters santykių bruožas — 
išsiskiriantis erotinis pradas, demonstratyvus lyties organų 
ir kitų moteriškumą išryškinančių kūno dalių (krūtinės, užpa- 
kalio) rodymas velniui. Neretai tautosakoje, ypač pasakose apie 
kvailą velnią, kalbama ir apie velnio lyties organus, jo iškastra- 
vimą ir pan. Sios pasakos irgi yra patyrusios stiprų krikščiony- 
bės poveikį ir yra žinomos daugeliui Europos tautų. Kai pa- 
sakoje „Kūlimas“ (AT 1089) iškastruotas velnias nori įsitikinti, 
ar pats žmogus iš tiesų yra išsikastravęs, kad moka taip gerai 
kulti, žmogus vietoj savo parodo žmonos užpakalį. Savo lyties 
organą žmona velniui rodo ir daugelyje pasakos „Velnias prašo 
jį padaryti tokį stiprų“ (AT 1133) variantų, kuriuose velnias 
prašo žmogaus jį iškastruoti. Pasakoje „Kas suras nematytą 
gyvulį“ (AT 1091) žmogus, norėdamas laimėti varžybas su vel- 
niu, atjoja ant nuogos moters. Nuoga moteris pjauna velnio ja- 
vus, Tauna velnio ropes, grikius (LTR 1251/546/, 1486/477|, 
1980/31/...), vaikšto po velnio tabaką, norėdama sužinoti jo 
vardą (LTR 42/18/, 264/143/, 284/515/, 489/15/...). Velnias ne- 
atpažįsta moters ir pralaimi derybas, atsisako derliaus arba iš- 
duoda savo pasėlio vardą. Nuoga moteris, išsidegutavusi ir išsi- 
voliojusi pūkuose, velniui pasirodo pasakoje „Nepaprastas paukš- 
tis“ (AT 1092). Norėdamas išgąsdinti, žmogus pasakoje „Vel- 
nias bijo skylės, kurioje buvo uždarytas“ (AT 1154*) velniui 
matant su savo Žmona atlieka lytinį aktą (LTR 807/1182/, 
861/9/, 2441/839/), o pasakoje „Velnias nori išmokti smuiku 
griežti“ (AT 1159) rodo velniui nuogą žmonos užpakalį (LMD 
I 133/781/; LTR 2009/18/, 2269/180/). Panašiai velnio atsikra- 
toma ir kai kuriuose pasakos „Velniai terboje“ (AT 330B) va- 
riantuose (BLV 300—303, 303 — 304). 

Minėti pasakų motyvai senovėje, matyt, yra turėję gilesnę ma- 
ginę prasmę. Juoba kad jų dažniausiai pasitaiko kalbant apie 
žemės ūkio darbus arba medžioklę. Jie primena daugelyje pasau- 
lio tautų praktikuotą maginį ritualinį apsinuoginimą arba ly- 
tinį aktą, pradedant dirbti kokį nors darbą, trokštant padidinti 
to darbo sėkmę, sužadinti vaisingumą ir derlingumą, vyrų, esą 

turėjusių lytinių santykių su žemdirbystės, medžioklės deivėmis 
(Astarte, Izide, Artemide ir kt.), žudymą arba kastravimą senuo- 
siuose įvairių tautų mituose (308, 362—442; 275, 308). Antra 
vertus, kai kurios detalės, pavyzdžiui, užduotis atjoti ant nematy- 
to žvėries (AT 1091), labai primena piršlybų ir apskritai vestuvių 
užduotis, minkles, kurias turėdavo atlikti arba įminti „svetimo“ 
pulko dalyviai. Pasitaiko net panašių įvaizdžių. Pavyzdžiui, 
nuogos, tinklu apsidengusios moters įvaizdis keliuose pasakos 
„Nematytas žvėris“ variantuose (LMD III 179/146/; LTR 951/22/, 
1137/10/) ir tas pats įvaizdis daugelyje aiškiai su vestuvėmis 
susijusios pasakos „Gudri ūkininko duktė“ variantų (BLPY 
I 265; III 297; LTR 3445/150/) arba tinklo įvaizdis piršlybų 
dainose (LDK V 336 — LMD I 49/2/; LTR 48/349, 5332/...). 
Tai leidžia manyti, kad senasis velnias iš dalies buvo vaisin- 
gumą bei derlingumą skatinanti mitinė būtybė, svarbų vaidmenį 
vaidinusi ūkio darbų ir ypač vestuvių apeigose. Šią mintį patvir- 
tina visa kita gausi mūsų turima medžiaga. Joje pirmiausia gan 
ryškiai atsiskleidžia velnio ir moters meilės santykiai. 
Dar XIX - XX a. pradžioje Lietuvoje tikėta, kad velniai atei- 
na į jaunimo pasilinksminimus, šokdina mergas (BLV 282; 
BLP II 60—61; BLS 117; LTR 293/610/...). Nesudėtingos, 
šiuos tikėjimus tarsi iliustruojančios sakmės, daugiausia išskir- 
tos į tipą „Velniai šokdina merginas“ (LPK 3251), vaizduoja, 
kad į „vakaruškas“ ateina ponaičiais (BLS 116; LTR 783/168/, 
796/3|), vokietukais (BLV 345; 826/50/) ar kareiviais (LTR 
833/330/) pasivertę velniai ir šoka su merginomis, vaišina jas 
saldainiais, riešutais, girdo alumi (BLS 116; LTR 896/50/), 
pasivertę bernais, kviečiasi jas į savo namus (LTR 1027/81/). 
Lietuvių liaudies padavimuose „Velnio tiltas“ (KLPK 35) 
velnias kaip paprastas jaunikaitis peršasi merginai ir sutinka 
patenkinti visus jos norus. Tačiau tiek minėtose sakmėse, tiek 
padavimuose velnio pastangos nueina niekais. Sugieda gaidys 
arba žmonės parūko grauduline žvake, peržegnoja, muzikantas 
pradeda groti šventą giesmę, ir velnias sprunka, viską palikęs. 
Neretai velnio atsikratoma „lino pasaka“: velnio pristota 
mergina (LTR 368/297/, 469/95/, 1197/28/..) arba senelė, 
kurios pagalbos šaukiasi mergina (BLP I 43—45; II 67—68; 
BLS 117; LMD I 133/48/...), ima velniui pasakoti visus lino 
darbus. Bepasakojant sugieda gaidys, ir velnias turi palikti mer- 
giną. Kūriniai su šiuo motyvu sudaro tipą, pavadintą „Lino 
mūka“ (AT 1199A). Panašiai atsikratoma ir prie merginos pri- 
stojusio numirėlio daugelyje lietuvių pasakų „Mergina ir jos 
miręs mylimasis“ (AT 365), „Į vakaruškas pakviesti numirė- 
liai“ (AT 365B*) variantų. Nors kūriniai su šiuo motyvu tiek 

AT, tiek LPK priskiriami prie pasakų, tačiau daugelis jų varian- 
tų (ypač AT 365* ir 1199A) yra išlaikę pirmykštį vaizdų pap- 
rastumą, šiurpų tikroviškumą, yra pagrįsti dar palyginti gerai 
išsilaikiusiais liaudies tikėjimais ir veikiau artimesni sakmėms, 
o ne pasakoms. Pasakojimas apie „lino kančią“ yra išlaikęs 
aiškių ritualo žymių. Šiuo atžvilgiu ypač įdomūs tie variantai, 
kuriuose velnias ne paprastai turi išklausyti „lino kančią“, o 
pats ją iškentėti (BLP I 43—45; LTR 544/222/, 2411/122|): 
velnias pats pasiverčia į lino sėklą, jį pasėja, jis guli žemėje, dygs- 
ta, auga, paskui jį rauna, kloja, kulia ir t.t. Keliuose sakmės 
variantuose velnias specialiai įlenda į liną (lino sėklą) ir kenčia 
visus lino vargus, norėdamas, kad mergina, verpdama linus, jį 
bučiuotų (DSPZ I 112; LTR 2145/191/), laižytų (LTR 3188/66/), 
kaip kad bučiuoja ar laižo linus. Tačiau, iki galo negalėdamas 
ištverti lino kančių, viską metęs, pasprunka. Ir tikėjimuose sa- 
koma, kad „velnias gali viską padaryti, bet negali iškentėti 
linų mūkos...“ (LTR 1269/7/); kad velnias „bijo lino žiedo“ 
ir kad paklydus reikia „skaičiuoti linų mūką“, norint apsisaugoti 
nuo velnio (LTR 3835/169/). XIX —XX a. užrašytuose kūri- 
niuose „lino kančios“ pasakojimas tik pratęsia laiką ir sulaiko 
velnią nuo kokių nors veiksmų, o jį nuveja gaidžio giedojimas. 
Archaiškoje tradicijoje, kaip rodo išskirtieji variantai, velnias 
pabėgdavo ne dėl gaidžio giedojimo, o negalėdamas ištverti 
pačios lino Kančios. 

Velnias prie merginos statosi ir taip pat sakmiškoje su se- 
naisiais ritualais susijusioje pasakoje „Velnias ir mergina pir- 
ty“ (LPK 3252, AT 480). Šios pasakos apeigiškumą rodo veiksmo 
vieta (dažniausiai pirtis arba jauja, Kur seniau būdavo atliekama 
daug žemdirbių ritualų), sakralinei kalbai įprastas nugludintų 
dialogų gausumas (180, 186, 193), specialus nukankinto žmogaus 
kūno išdraskymas — odos nulupimas, kaulų iškratymas ir ypač 
ritualinio priešmirtinio juoko imitavimas (kad susidarytų juoko 
įspūdis, nužudytai pamotės dukrai į dantis įkišamas akmuo — 
LTR 774/24/, kiaušinis — LTR 262/80/, perplėšiamos lūpos — 
BLS 118—119, ar paprasčiausiai ji iššiepiama — LTR 619/162/, 
768/215/). Šioje, kaip ir anksčiau aptartose pasakose, velnias, 
statydamasis prie merginų, kviečia jas šokti. Tačiau šokis su vel- 
niu čia reiškia mirtį: gudri našlaitė vis prašo velnio įvairių ap- 
darų — lyg kraičio, kurį benešiojant, užgieda gaidys, ir velnias 
ją palieka su visu kraičiu, o pamotės dukrą, išėjusią su juo šokti, 
velnias negyvai užšokdina. Ir pasakose su „lino Kančios“ motyvu 
merginai atitekti velniui daugmaž reiškia mirtį. Tai, be abejo, 
susiję su velnio, Kaip mirusiųjų globėjo, funkcijomis ir jaunų 
žmonių mirties, kaip vestuvių su mirusiųjų globėju arba pačiais 


142 


mirusiaisiais, supratimu. Tačiau ne visada velnio gretinimąsi 
prie merginų galima suprasti kaip siekimą jas numarinti, nes kai 
velnias pats peršasi merginai, apie tai beveik neužsimenama 
(žr. sakmę „Mergina išteka už velnio“ — LPK 3253). Ir čia vel- 
nias yra priverčiamas sprukti (LTR 794/33/, 983/101/), nors 
kartais ir susituokia su mergina (BLV 312—313; BLS 130, 
130—131; LTR 1001/69/). Tačiau vedybos su velniu sakmėse 
ir pasakose vaizduojamos kaip nenormalus reiškinys, nes mergi- 
na neretai turi atsižadėti savo įprastinio gyvenimo ir pereiti į 
jai svetimą sferą, pilną netikėčiausių pavojų. Toks šio pasaulio 
žmogaus (velnio žmonos) perėjimas į kitą, velnio, pasaulį irgi 
reiškia mirtį. Todėl pasakose apie velnio vedybas su žmogaus 
dukterimi dažnai jai gresia mirtis, jei velnias nusigabena į savo 
šalį („„Auksanosis“ — AT 363 ir kt.). 

Daugeliu požiūriu įdomi pasaka „Bėgimas oželiui padedant“ 
(AT 314B*), mažai težinoma kitų tautų folklore (AT 314B*, 
AM 314B*, bKH 314B* ir kt.). Visų pirma tai yra tarsi plačiai Lie- 
tuvoje ir daugeliui pasaulio tautų žinomos pasakos „Mergaitė pa- 
deda herojui pabėgti“ (AT 313) moteriškasis atitikmuo. Įdomiau- 
sia, kad skirtumai abiejose pasakose nulemti skirtingo vyro ir 
moters statuso senuosiuose vestuviniuose papročiuose. Vienoje 
sūnus, pasiekęs brandos metą, išvyksta iš tėvo namų pas „velnią“, 
nelengva kaina laimi jo dukterį, su kuria bėga iš velnio šalies. 
Velnio šalies atstovai persekioja, tačiau velnio duktė tris kartus juos 
apgauna, pražudo net savo tėvą (dažniausiai vandeny). Sūnus 
su velnio dukterimi sugrįžta pas savo tėvus, susituokia ir laimingai 
gyvena. O kitoje pasakoje subrendusią mergaitę tėvai palieka 
vieną namie, pas ją atvažiuoja „velnio“ šalies atstovai, mergaitė, 
oželio padedama, bėga, velniai vejasi, oželis juos tris kartus 
apgauna ir galiausiai pražudo (vandeny). Krinta į akis keletas 
neaiškių, nuolatinės tradicijos lyg ir neturinčių vietų: neapi- 
brėžtai nusakoma, kur, merginai subrendus, išvyksta tėvai, kur, 
oželio padedama, pabėga pati mergaitė ir koks tolesnis visų 
pasakos teigiamų herojų (mergaitės, jos tėvų, oželio) likimas. 

Daugumoje nagrinėjamos pasakos variantų tik konstatuo- 
jama, kad, mergaitei subrendus, tėvai išsikrausto iš namų (LTR 
10B/207/, 42/16/, 21B/1207/, 469/55/...), nurodoma, kad jie 
išsikrausto už marių (LMD III 98c/8/; LTR 1114/1/...); kartais 
sakoma, kad tėvai mirė (LTR 552/578/, 985/66/, 1920/15/), 
persikėlė į kitą miestą (LTR 882/90/, 474/38/) ir pan. O archa- 
iškame Pelesos apyl. (BTSR) užrašytame variante teigiama, 
kad karalaitės tėvai važiuoja už marių, „iš kur karalienė imta“ 
(LTR 662/182/), vadinasi, į kitą šalį (gentį, giminę), su kuria pa- 
laikomi vedybiniai giminystės santykiai. 

Visuose variantuose mergaitė su oželiu pabėga už vandens, 
tačiau ne visada aišku, pas ką jie pabėga. Nemažoje dalyje va- 
riantų užsimenama, kad ji už vandens randa savo tėvus (LTR 10B 
/207/, 753/129/, 1106/107/...), tačiau kad su tėvais ji grįžtų 
į savo namus, retai tesakoma (LMD I 592/2/; LTR 218/1207|/, 
2459/36/). Susidaro įspūdis, kad su oželiu ji pasilieka gyventi 
už vandens, kur yra ne jos tėvų, o svetima šalis. Juoba kad apie 
tėvus toje šalyje kituose variantuose iš viso nekalbama. 

Pasakos pabaigoje kartais minima puota (LTR 1114/1/, 
1125 /99/) ir visada pabrėžiama pagarba ožiui. Iš tos pagarbos 
nesunkiai atsekamos ožio sužmoginimo žymės: karalius ožiuką 
kambary laikęs (LTR 1881/110/), prie vieno stalo maitindavęs 
(LTR 474/38/, 2442/124/), niekur su juo nesiskirdavęs (LTR 
2527/15/), aprengęs brangiais rūbais, paguldęs aukso lovoj, 
kur važiuodavęs, vis su savim turėdavęs (LMD III 98c/8/) ir pan. 
Visa tai, turint prieš akis AT 313 pasaką, leidžia manyti, kad 
lietuvių pasakoje bėgančios nuo velnio mergaitės padėjėjas ože- 
lis yra vienas iš svarbiausių vestuvių apeigų veikėjų ir kad „bė- 
gimas“ į kitą šalį už vandens yra merginos kelionė į tą šalį, kur 
jai teks gyventi po vestuvių. Ir kaip AT 313 pasakoje jaunikiui 
pabėgti padeda pati velnio duktė, taip čia — mylimiausias (pa- 
gal lietuvių tikėjimus) velnio gyvulys ožys, į kurį jis pats dažnai 
pasiverčia. 

Daugelis pasakoje atpažįstamų vestuvių papročių elementų 
rodo, kad pasakos „Bėgimas oželiui padedant“ ištakos siekia se- 
nuosius vestuvių papročius jaunosios šalyje (tiksliau, tie pa- 
pročiai vaizduojami jaunosios šalies atstovų požiūriu). Nepa- 
prastas, apeigiškas jau pats mergaitės išvežimas rogėmis (nors 
būtų vasara) šiaudų kūlyje arba šiene. Ji apsirūpinusi maginėmis 
apsaugos priemonėmis (šepečiu, siūlų kamuoliu, galąstuvu, ak- 
meniu, rankšluosčiu ir kt.), kurios kelyje padėtų nugalėti kliū- 
tis. Plg. piršlio apsirengimą ir jo išvežimą rogėse (nors būtų va- 
sara) skandinti (36, 222, 225 — 226), jaunosios slėpimąsi nuo pa- 
šalinių akių, važiuojant į jungtuves arba jaunojo pusę lietuvių 
vestuvių papročiuose, gausiai toje kelionėje vartojamas apsau- 
gines magines priemones (142, 87; 36, 221, 258— 259). Velniai 
į mergaitės namus kaip tikri vestuvininkai važiuoja „pulkais“ 
(LMD I 592/2/, III 98c/8/; LTR 474/28/, 1824/127/...), jie sutin- 
kami „apeiginėmis giesmėmis“ — oželis jiems gieda (LMD I 
592/2/, III 98c/8/; LTR 474/28/, 1114/1/...). O kai kuriuose va- 
riantuose velniai tiesiog vadinami „piršliais“ (LTR 218/1207/), 
„svotais“ (LTR 1114/1/), „svotba“ (LTR 2442/124/). Kartais 
jiems norima įduoti netikrą nuotaką (vyresniąją arba vidurinią- 
ją seserį — LTR 474/28/, katę — LTR 2622/52/). Plg. netikrą 

nuotaką lietuvių vestuvių papročiuose (115, 37; 186, 577 ir kt.). 
Mergaitei ir velniams pasiekus svetimą šalį, ten pjaunami gy- 
vuliai (LMD III 98c/8/; LTR 474/38/, 1881/110/, 2442/124|), 
neretai ožys (LTR 218/1207/, 1114/1/), jautis (LTR 2443/198/). 
(Plg. ritualinio ožio arba jaučio pjovimo apdainavimą lietuvių 
vestuvių dainose — LDK V 2679.) Norint pasiekti galutinį 
tikslą, pasakoje reikia nugalėti kliūtį — pereiti per vandenį. 
(Plg. ypač populia:ią vandens simboliką lietuvių vestuvių daino- 
se — 9,31; 172, 27; LDK V 27, 29, 62, 183, 210, 254, 359, 376...) 
Nugalint šią kliūtį, vartojamos juostos (šilko, lino) arba papjau- 
tų gyvulių žarnos. (Plg. juostos vaidmenį lietuvių liaudies vestu- 
vių poezijoje ir papročiuose, gyvulių žarnų naudojimą kelio kliū- 
tims nugalėti, išvedlaujant jaunąją — 142, 109.) 

Taigi daugeliui pasakos vaizdų galima nurodyti atitikmenis 
lietuvių vestuvių papročiuose ir poezijoje. Susidaro įspūdis, 
kad visas pasakos siužetas pagrįstas vestuvių papročiais (išve- 
žant jaunąją į jaunojo pusę). 

Iš pasakos konteksto nesunku atsekti, kad mergaitės paža- 
dėjimas velniui yra sutikimas atiduoti ją velniui į žmonas. Ta- 
čiau į velnių „pulką“ ir į patį jaunikį velnią pasakoje žiūrima 
priešiškai, jaunoji nuo jo stengiasi pabėgti, jie kelis kartus ap- 
gaunami. Bet šis priešiškumas, kaip rodo visa pasakos medžiaga, 
tarsi apeiginis. Ir tikrose lietuvių liaudies vestuvių apeigose į 
jaunikio pulką ir į patį jaunikį žiūrima nedraugiškai, jis traktuo- 
jamas kaip svetimas, priešiškas jaunosios pulkui. Šis nusiteiki- 
mas pabrėžtinai rodomas kiekviena proga — ir atvykus jauni- 
kiui į jaunosios pusę, ir išvežant kraitį, ir renkant dovanas, ap- 
gobiant jaunąją (96; 186; 115; 142; 36 ir kt.). Priešiškumas 
„svetimajam pulkui“ ryškiai atsispindi vestuvių dainose, oraci- 
jose, verkavimuose. „Patyčios, — Kaip nurodo vestuvinių dainų 
tyrinėtojas L. Sauka, — skamba nuo pat jaunojo ir jo „pulko“ 
pasirodymo nuotakos kieme ir nenutyla per visas vestuves“ 
(172, 107). Šis priešiškumas „buvo apeiginis dalykas, neišeinąs 
už vestuvių: nuo seno papročiai reikalavo, kad per vestuves į 
jaunąjį ir jo „pulką“ būtų žiūrima kaip į svetimus, jaunojo šalyje 
taip pat priešiškai buvo žiūrima į jaunąją ir jos palydus“ (172, 
107). 

Vadinasi, net ir priešišką velnio traktavimą pasakoje negalima 
atsieti nuo vestuvinio apeigiškumo. Pasaka nuo vestuvių apeigų 
ryškiau atsiskiria tik pabaiga ir tuo, kad joje mergaitė tarsi bėga 
nuo jaunikio, kuris ją vejasi, bet „bėga“, kaip galima numanyti, 
svarbiausio vestuvių „kaltininko“ — piršlio vežime su besive- 
Jančio jaunikio velnio artimiausiu gyvuliu ožiu. O vestuvių pa- 
pročiuose, bent rytų Lietuvoje ir Dzūkijoje, į jungtuves, būdavo, 

pirma išvažiuoja jaunojo pulkas, o jaunoji su savo pulku vyksta 
iš paskos (36, 220—221; 28, 209—213; 115, 61-63 ir kt.). 
Tačiau šiuo atveju vestuvių papročiuose pastebimas tam tikras 
„nelogiškumas“. Turint galvoje priešišką pulkų nusistatymą, prie- 
vartos ir net susišaudymo inscenizavimą, jaunojo pulkui įsiver- 
žiant į jaunosios šalį (96, 302; 186, 575; 115, 50 —51; 98, 164 — 165), 
atrodo keista, kad tas „priešiškas“ pulkas, jėga įsiveržęs į jau- 
nosios šalį, iš jos išvyksta tuščiomis, o jaunoji, užuot bėgusi nuo 
jo, vejasi iš paskos. Juoba kad į vežimą ją „piršlys ir svotai kelte 
įkelia per prievartą“ (36, 220). Dar keisčiau, kad piršlys „per 
prievartą“ ją įkelia ne į savo, o į jaunosios pulko vežimą. Ga- 
lima prielaida, kad seniau, ypač rytų ir pietryčių Lietuvoje, pirš- 
lys „per prievartą“ jaunąją įsodindavo į savo arba kitą kokį 
savo pulko vežimą ir su visu pulku išbėgdavo, o jaunosios pul- 
kas „vydavosi“ — todėl ir į jungtuves būdavo išvykstama iš 
paskos. Juoba kad kitose Lietuvose vietose, pvz., Žemaitijoje, 
į bažnyčią jaunoji kartais vykdavo su piršliu (42, 373), kad kar- 
tais jaunikis specialiai atsiųsdavo vežimą jaunajai parvežti (128, 
495). Ko gero, pasaka, vaizduodama slaptą mergaitės „bėgimą“ 
oželio — piršlio vežime, irgi iš dalies atspindi vestuvių papro- 
čius, tik senesnius, negu XIX —- XX a. užrašytus. 

Nors daugelis pasakos epizodų turi atitikmenų senuosiuo- 
se vestuvių papročiuose, tačiau pati pasaka labai paveikta krik- 
čionybės doktrinos apie velnią, kaip piktąją dvasią, visokio 
blogio įsikūnijimą. Ir, paviršutiniškai žiūrint, pasakoje konf- 
liktas vyksta tik tarp „gero“ žmogaus ir „blogo“ velnio, norin- 
čio paimti sau mergaitę (galbūt jos sielą). Tačiau šitaip supran- 
tant pasakos konfliktą, darosi neaišku, kodėl ožys, iki pat XX a. 
liaudies sąmonėje išlikęs kaip velnio gyvulys, padeda mergaitei 
kovoti su velniu. Į pasaką žiūrint visame vestuvių papročių kon- 
tekste, toks ožio vaidmuo visai suprantamas. Nors galutinai jį 
išaiškinti, kol nėra gilesnių lietuvių vestuvių papročių studijų, 
dar neįmanoma, vis dėlto galima apie jo prasmę pareikšti vieną 
kitą mintį. 

Kaip jau esame užsiminę, ožio traukiamos rogės pasakoje 
primena piršlio vežimą vestuvių papročiuose. Turint galvoje, kad 
ožys yra velnio gyvulys, susidaro įspūdis, kad pasakoje netiesiogiai 
atsispindi ožio, piršlio ir velnio artumas. Toks įspūdis susidaro 
ir iš lietuvių vestuvių papročių bei tautosakos. Ritualinį ožio 
pjovimą ir jo kūno dalių išdalijimą vestuvių dainose atitinka 
inscenizuotas piršlio korimas ir jo kūno dalių „„,išdalijimas“ 
„dekrete“ vestuvininkams įvairiems jų poreikiams tenkinti 
(96, 348; 142, 121; LT IV 732). Kam bus naudingos kurios pir- 
šlio kūno dalys, išskaičiuojama ir vestuvių dainose (LDK V 

2341). Su ožiu piršlys siejamas piršlio korimo „dekretuose“: 
piršlys raginamas būti linksmas kaip ožys, kaltinamas, kad jis 
išpjovęs ožkas ir t. t. (96, 346, 348). 

Seniau įsivaizduotą piršlio ir velnio artumą liudija daug 
iškalbingų vestuvių papročių ir tautosakos detalių. Jau pati 
piršlio gyvenimo pradžia ir pabaiga, išryškėjanti iš korimo dek- 
reto, tarsi susijusi su velniu: jį iš velniui priskiriamo kelmo išs- 
piria velnio žvėris vilkas, o savo gyvenimą jis baigia kartuvėse 
arba vandeny (plg. velnią kaip mirusiųjų, visų pirma pakaruok- 
lių globėją). Jis ir kariamas už velniui priklausančių ropių daržo, 
velnio medyje berže (96, 348), traukiamas per velnio pamėgtą 
aukštinį (39, 184). Tiek oracijose, tiek pačiuose vestuvių pap- 
ročiuose piršlys pabrėžtinai vadinamas ne tik melagiu, bet ir 
vagim (plg. velnią sakmėse ir pasakose kaip gundantį vogti, 
globojantį vagis). Vagiliavimas per vestuves, kaip papročio įtei- 
sintas aktas, yra praktikuojamas net kelis kartus, pvz., išvežant 
kraitį, išvažiuojant į jaunojo pusę, po jaunųjų keltuvių prieš 
marčpietį (96, 324, 340; 186, 586; 39, 184: 142, 67; 102; 36, 
234, 267, 274). Vestuvininkų apdainavimuose piršlys lyginamas 
su velnio žvėrim meška (LDK V 2342), vadinamas ,,kirmino 
galva“ (LDK V 2379), „kumelės galva“ (V 2358), jam dovano- 
jami nuo velnio medžio eglės stuomenys, beržo apykaklė (V 
2359), sakoma, kad piršlį kars, trauks per aukštinį (V 2377). 
Kaip ir velnias pasakose, piršlys vestuvėse draugauja su senomis 
moterimis, kurios jį, kaip ir velnią pasakose, smarkiai prikamuo- 
ja (36, 221—226). Lietuvių liaudies priežodžiuose kartais piršlys 
vadinamas velnio broliu (LTR 465/36279* /), 

Turimos panašios detalės apie ožį — piršlį — velnią yra 
dingstis ieškoti vidinio, funkcinio šių trijų personažų ryšio. Tai 
turėtų padėti atskleisti oželio vaidmenį pasakoje, piršlio — 
vestuvėse ir velnio tiek pasakoje, tiek vestuvėse. 

Nagrinėjamojoje pasakoje svetimoji, t. y. jaunojo, šalis tie- 
siog siejama su velniais. Jaunikis čia, perfrazuojant populiarų 
posakį, yra „velnio duotas“. Lygiai taip pasakoje „Mergaitė 
padeda herojui pabėgti“ su velniais siejama jaunosios šalis. 
Ten „velnio duota“ yra jaunoji. Šios pasakos pagal savo senąją 
problematiką artimos pasakoms apie nepaprastos kilmės jau- 
nikį — mešką, vilką (AT 425, 428 ir kt.) bei sakmėms apie meš- 
kos (lokio) už žmoną pasigrobtą moterį (BLPY 273; LTR 1487 
/227/, 2412/30/). Su meškos bei vilko vaizdiniais dažnokai susi- 
duriame ir lietuvių vestuvių poezijoje bei papročiuose, apie 
ką jau buvo kalbėta. Ten jie buvo susieti su šių žvėrių kultais, 
toteminiu jų garbinimu. 

Per vestuves velnias, kaip rodo lietuvių mitologinės sakmės, 
mėgsta užsilipti ant „stuburo“ (BLS 213; LTR 840/195/, 792 
/146/), „pečiaus“ (BLS 211), įlįsti į „koptūrą“ (BLS 212), palįsti 
po slenksčiu (BLS 214) ir pan. — vadinasi, būti tose vietose, 
kur senovėje, kaip rodo N. Nikolskio tyrinėjimai, buvo atlieka- 
mi svarbiausieji vestuvių ritualai. 

Taigi velnias senojoje lietuvių mitologijoje, perėmęs daugelį 
garbintų toteminių žvėrių (meškos, vilko) atributų bei funkcijų, 
buvo perėmęs ir dalį jų veiklos erotinėje srityje. Įdomu, kad ke- 
liuose nagrinėjamos pasakos variantuose, užrašytuose pietų 
Dzūkijoje, vietoje velnio figūruoja vilkas (LTR 552/578/, 662 
[279|, 1257/156/, 1920/15/), „vilkalokas“ (LTR 662/182/). Vadi- 
nasi, ir pasakoje velnias jaunikis kaitaliojasi su vilku jaunikiu. 

Jeigu ši prielaida teisinga, tai oželis pasakoje atlieka tarpi- 
ninko, mediatoriaus vaidmenį. Jis yra tarpininkas tarp dviejų 
priešingų pradų — antgamtiškojo ir žmogiškojo. Panašų vaid- 
menį senuosiuose vestuvių papročiuose atlikdavo piršlys. Kad 
šią funkciją mediatorius galėtų atlikti, jis turi būti susijęs su 
abiem minėtaisiais pradais. Kaip tik pasakoje oželis yra velnio 
gyvulys su ryškiomis antropomorfinėmis savybėmis, ypač pab- 
rėžiamomis pasakos pabaigoje. O piršlys vestuvių papročiuose 
yra Žmogus su neva jam priskiriamais kai kuriais velnio bruo- 
žais. Piršlys suvokiamas kaip tarpininkas ir žemiška, buitiška 
prasme, t. y. tarp dviejų svetimų genčių ar giminių. Tarpininko 
paskirtį atlieka ir aukos mitinėms būtybėms — jos yra tarpi- 
ninkai tarp žemiškojo (žmogiškojo) ir antgamtiškojo (dieviško- 
j0) prado. Vadinasi, ir jos turėtų turėti tiek žemiškųjų, tiek ant- 
gamtiškųjų savybių. O aukoti vestuvių dievams tinkamiausias 
yra pats mediatorius. Todėl oželis keliuose pasakos variantuose 
papjaunamas (LTR 218/1207/, 552/578/, 1114/1/) arba žadama 
jį pjauti (LTR 1824/127/, 2443/198/), piršlys vestuvėse visada 
„kariamas“ arba „skandinamas“. 

Apie velnio — piršlio — ožio santykį daug naudingų duo- 
menų randame baltų kraštuose populiarioje pasakoje „Lokio 
kailis“ (čia jos užfiksuota apie 200 variantų — AT 361, AM 
361, LPKK). Pasakos archaiškumą rodo nesiskutusio, nesiprau- 
susio jaunikio motyvas, kuris, pasak V. Propo, yra sietinas su 
senosiomis iniciacijų ir vestuvių apeigomis (275, 118—121). 
Lietuviški pasakos variantai šią V. Propo mintį dar labiau sus- 
tiprina: praėjus tarnybos pas velnią laikui, apšvarintas jauni- 
kaitis, įgijęs didelius turtus, vyksta į jungtuves su jauniausia 
karaliaus dukterimi. Mūsų problemai svarbu tai, kad nesisku- 
tusio ir nesipraususio jaunikaičio piršlys yra velnias. O viename 
variante jis kaip tik joja ant ožio (BLP II 101). Velnias, kaip 

pomirtinio gyvenimo globėjas, matyt, vaidino svarbų vaidmenį 
ir vestuvių apeigose. 

Palyginus kai kuriuos pasakos „Bėgimas oželiui padedant“ 
epizodus su vestuvių apeigomis, matyti didelis pastarųjų povei- 
kis šiai pasakai; atskiri vestuvių apeigų momentai joje dar ne 
iki galo pajungti stebuklinės pasakos kanonams. O pasakoje 
„Mergaitė padeda herojui pabėgti“ vestuvių apeigų momentai 
(pvz., nuotakos išsirinkimas iš vienodai aprengtų seserų pulko, 
jaunikio išbandymas ir kt.) jau yra galutinai paklusę griežtiems 
pasakos kanonams, ir pirmykštę jų prasmę galima atsekti tik 
iš specialių studijų. Tačiau ir ši pasaka rodo didelį velnio vaid- 
menį senosiose vestuvių apeigose. Jaunikis (velniui pažadėtas 
sūnus) velnio šalyje tarsi yra bandomas, sau už žmoną išsirenka 
velnio dukterį, su kuria laimingai grįžta į savo namus. Nors he- 
rojus, kaip dera pagal pasakos kanonus, ir kovoja su velniu, 
net jį pražudo, vis dėlto sau žmoną jis gauna „iš velnio“. 

Labai prasmingi šioje pasakoje yra uždaviniai jaunikaičiui, 
iš kurių irgi galima numanyti, kad pasaka susijusi su vestuvių 
tematika. Šalta tiek pasakoms, tiek vestuvių apeigoms būdingos 
užduoties — išsirinkti savąją šioje pasakoje jaunikiui užduo- 
dami dar 3 uždaviniai: 1) iškasti šulinį, išsemti ežerą arba jūrą 
ir prigaudyti žuvų; 2) išrauti mišką ir jo vietoje išauginti rugius, 
kviečius, miežius ir atnešti duonos, pyrago arba alaus ir 3) pra- 
jodinėti padangėmis skraidantį eržilą. Šie trys uždaviniai susiję 
su trimis pasaulio modelio sferomis: požemiu (vandeniu) — 
žeme — oru. Jais tarsi siekiama patikrinti, kaip jaunikis orien- 
tuojasi tose sferose, ar pakankamai moka jas valdyti, o tai bū- 
dinga senosioms iniciacijų ir vestuvių apeigoms. Kad čia iš tiesų 
išskaidytas pasaulio modelis, rodo tai viename, tai kitame va- 
riante pasitaikantis ir įprastiniu savo pavidalu (medžiu, namu, 
tiltu, sodu) išreikštas modelis: jaunikiui užduodama nutiesti 
tiltą (BLPY III 41—47; LMD I 495/8/; LTR 260/179/, 687/46|), 
pastatyti namą (dažniausiai bažnyčią, koplyčią) (LMD I 558/24/; 
LTR 32/32/, 260/179/, 358/626/), užveisti sodą (LTR 358 
/626/, 449a/25|), iš lazdos išauginti medį (LTR 393/155/) arba 
visi šie uždaviniai kartu. (Pasaulio modelis kaip tik dažnai iš- 
reiškiamas šiais įvaizdžiais — 222, 177— 178; 252, 299.) V. Pro- 
pas, analizavęs pasakose pasitaikančių šių uždavinių senesnę 
prasmę, teisingai yra pastebėjęs, kad, pavyzdžiui, Siaurės Ame- 
rikos tekstuose, kur herojui duodami šie uždaviniai, dažnai 
yra vaizduojamas viso pasaulio sukūrimas, kosminės ir socia- 
linės tvarkos įvedimas (275, 292 —293). Bet toliau šio svarbaus 
atradimo V. Propas nežengė: neįžiūrėjo, kad ir patys objektai, 
kuriuos herojams reikia padaryti, atspindi tarsi tų herojų kuria- 

mo pasaulio struktūrą. Kitais žodžiais tariant, pasaulio kūri- 
mas ir namo statymas yra skirtingas to paties veiksmo įprasmi- 
nimas. O vestuvėse pasaulio modelio įvaizdis yra ypač dažnas 
(252, 61, 81). 

+ Su velnio dukterimi jaunikaitis susituokia ir kitoje pasakoje 
„Bernas veda velniūkštę“, kuri, kaip ir „Bėgimas oželiui pade- 
dant“, daugiausia paplitusi baltų (lietuvių, latvių) kraštuose 
ir beveik visai nežinoma kaimynams (AT 424*, LPK *424, AM 
424*, Krz 424, bap—, bBKH —, LPKK). Pasakoje „Bėgimas ože- 
liui padedant“ daugiau yra atsispindėjęs jaunosios išvykimas į 
jaunikio pusę, pasakoje „Mergaitė padeda herojui pabėgti“ — 
jaunikio išbandymas, o čia — jaunosios kraičio išvežimas. 
Pasakoje ši vestuvių situacija kiek užmaskuota: jau susituokusi 
velnio duktė po kurio laiko kviečiama į puotą, brolio ar tėvo 
vestuves, per kurias gauna dovanų iš tėvo. Kartais ir tiesiog 
sakoma, kad velnio duktė yra kviečiama atsiimti savo dalies, 
pasogos arba kraičio (LMD I 1062/70/; LTR 337/18/, 784/54/|, 
422/91/...). Ir šioje pasakoje susiduriame su labai savitai pavaiz- 
duotu pasaulio modeliu, išreikštu sodo įvaizdžiu (222, 180). 

Pasakoje „sodo“ atvežimo iš jaunosios pusės ir pirkimo mo- 
tyvas yra sudramatintas, tačiau išlaikęs daug senojo ritualo 
elementų. Kartu su jaunosios pasoga jaunikis iš jos šalies atsi- 
veža ir katile pamirkytų šiaudų, kuriuos pasodinus atsiranda 
stebuklingas sodas su čiulbančiais paukščiais. Šį sodą dera „kup- 
čiai“, bet galiausiai nuperka „balta“ ponia arba panelė. Tiek 
iš velnio atsivaryti gyvuliai, tiek stebuklingasis sodas siejamas su 
mirusiaisiais. Pasakoje esantis sodo su čiulbančiais paukščiais 
motyvas iš dalies padeda atsekti pirmykštę vestuvinio sodo pras- 
mę, jo ryšį su nekrokultu. Antra vertus, pasakoje pavaizduotas 
sodas, kaip ir vestuviniuose papročiuose bei dainose, išreiškia 
pasaulio modelio idėją. Tai sustiprina mintį apie šios pasakos 
ryšį su kai kuriais senųjų vestuvių apeigų momentais ir apie 
velnio vaidmenį juose. Ir čia, kaip aiškiai matyti, svetima šalis 
įsivaizduojama kaip velnio šalis, o jaunoji yra gaunama „iš vel- 
nio“. 

Atskirai reikia paliesti merginų santykius su velniais jų pa- 
saulyje. Vienose pasakose (pvz., „„Auksanosis“) mergina, ište- 
kėjusi už velnio, savo noru vyksta į jo šalį, kitose (pvz., „Trys 
seserys nelaisvėje“ — AT 311) — velnias gudrumu jas atsivi- 
lioja, nuperka, dar kitose („Prapuolusių karalaičių ieškojimas“ 
— AT 301A, 301B, 301C; „Kiaušinyje paslėpta slibino gyvybė“ — 
AT 302ir kt.) — jėga pagrobia. Humoristinio pobūdžio pasakose 
moterį (ponią, karalienę) velniams nuveža gudrus vagis Kli- 
mukas, kai jos vyras pusiau juokais pasako: „Vežk tu ją į peklą“, 

„Atiduok velniams“ („Gudrus vagis“ — AT 1525), piktą mo- 
terį vyras tyčia įstumia duobėn — pragaran arba ji pati be- 
priešgyniaudama įkrinta velnių šulinin („Pikta moteris duobė- 
je“ — AT 1164) ir pan. Pasakoje „Auksanosis“ mergina nere- 
tai velnio šalyje žūva — velnias ją sudrasko. Humoristinėse 
pasakose tas pats vagis Klimukas velniams parduotą ponią 
gudrumu vėl atsiima, piktą moterį velniai, negalėdami su ja nė 
trijų dienų išgyventi, patys siūlo atsiimti. Dažnai gudrumu mer- 
gina iš velnio išsigelbsti ir pasakoje „Trys seserys nelaisvėje“. 
Tačiau daugelyje kitų minėtų pasakų merginą iš velnio išvaduo- 
ja jaunikaitis, įveikdamas velnią gudrumu ir jėga. 

Gal net dažniau už velnią mergaites (karalaites) prisivilio- 
ja arba smurtu paėmę laiko kiti veikėjai. Pavyzdžiui, pasakoje 
„Trys seserys nelaisvėje“ šalia velnio mergaites vagia ožys (LMD 
I 1062/56/), vilkas (LTR 662/187/), šuniukas (LTR 613/242/), 
kiškis (LTR 3665/910/), katinas (LTR 3783/820/), ponaitis (LTR 
2227/204/, 3835/1740/), senelis (LTR 449a/62/, 2884/297/), 
raganius (LMD I 133/182/), plėšikai, žmogžudžiai (LTR 1858 
/143/, 1926/139/, 3835/453/, 3014/365/), „mėlynbarzdis“ (LMD 
I 595/2/, III 226/615, 1041/; LTR 2786/194/, 3034/118/). Lat- 
viškuose pasakos variantuose vietoj velnio neretai merginas 
vagia meška, burtininkas, slaviškuose — meška, miškinis, plė- 
šikas, kitų Europos tautų — žmogėdra, milžinas (AT, AM, 
BKH 311). Pasakoje „Prapuolusių karalaičių ieškojimas“ net 
dažniau už velnią pasirodo slibinas, o kartais — barzdotas 
senukas (BLP II 138—142; LMD I 101/2/; LTR 462/315/), 
ponas (LTR 449b/156/), milžinas (LTR 284/519/, 462/253/), 
nykštukas, barzdukas (LTR 10A/51/, 260/172/, 368/281/) ir 
kt. Latviškuose pasakos variantuose ant žemės herojus imasi 
su barzdotu Žmogiuku (kartais velniu, milžinu, varinbarzdžiu), 
o po žeme — su velniais (AM 301A). Pasakoje „Prašoktos 
kurpaitės“ (AT 306) šalia dažniausiai pasitaikančio velnio mer- 
gina į kitą pasaulį kartais eina pas mešką (LMD I 99/6/), jau- 
nikaitį (LTR 344/707/), užkeiktą karaliūną (LTR 10B/187/). 
Latviškuose šios pasakos variantuose karalaitė irgi dažniausiai 
eina pas velnius (AM 306). 

Tačiau pasakose mergaitės patenka ne pas bet kokius veikė- 
jus. Ožys, meška, vilkas, kiškis, šuo, milžinas, nykštukas, ponai- 
tis, senelis, slibinas — tai vis chtoniškosios, su žeme ir požemiu 
susijusios būtybės, artimos velniui. Juk pats velnias dažnai 
pasirodo ožiu, šunim, kiškiu, meška, vilku, jam būdinga dau- 
gelis milžinų bruožų (stiprumas, rajumas, ryšys su akmenimis 
ir kt.), jis yra vadinamas ponaičiu ir t. t. Vėlesnėje pasakų tradi- 

cijoje, įsigalėjus demitologizacijos tendencijai, šios mitinės bū- 
tybės pakeičiamos žmogžudžiais, plėšikais, galvažudžiais. 

Būdinga, kad minėtose ir daugelyje kitų pasakų velniai (ar- 
ba jiems giminiškos būtybės) merginas prisivilioja arba pagro- 
bia ne norėdami jas sudraskyti, praryti, kaip įprasta pasakoje 
„Slibinų Kovėjas“ (AT 300), 0 geisdami su jomis pasilinks- 
minti, gyventi kaip vyras su žmona. Pavyzdžiui, pasakoje „Pra- 
šoktos kurpaitės“ mergina puotauja, šoka su velniais. Pasakoje 
„Trys seserys nelaisvėje“ velnias veda arba nori vesti merginą, 
guli su ja vienoje lovoje. Pasakoje „Pagrobtų karalaičių ieško- 
jimas“ velnių (arba jiems giminiškų mitinių būtybių) santykiai 
su pagrobtomis merginomis irgi intymūs: pagrobtoji savo gro- 
bikui ieško galvą (LTR 356/158/, 368/281/, 462/362/), vadina 
jį vyru (LMD I 121/3/; LTR 208/93/, 449b/78, 92/). Čia dar 
reikėtų paminėti pasakas „Merga — ragana“ (LPK *306), 
„Slibino jaunoji“ (AT 307A), „Slibinas jaunavedžių miegamajame“ 
(AT 307B), „Ištikimas tarnas“ (AT 516), „Dėkingas numirėlis“ 
(AT 306) ir kitas, kuriose piršlys („senukas“, „šventasis“, 
ištikimas tarnas) pirmąją vestuvių naktį „išvaro“ iš mergi- 
nos velnius, iškrato bjaurybes (žalčius, gyvates, rupūžes), užmu- 
ša jaunavedžių miegamajame pasislėpusį slibiną, žaltį ir pan. 
O išvadavus merginą iš velnio (ožio, meškos, slibino...) buvei- 
nės, tuoj įvyksta vestuvės arba, išvarius, užmušus velnią (žaltį, 
slibiną...) pirmąją vestuvių naktį jaunavedžių kambaryje, pra- 
sideda laimingas sutuoktinių gyvenimas. Šis priešvedybinis mer- 
ginos buvimas velnio (ožio, meškos, slibino...) karalystėje, jo 
atsiradimas jaunavedžių kambaryje ar net lovoje pirmąją vestu- 
vių naktį irgi rodo, kad velnias (arba kitos jam artimos mitinės 
būtybės) turėjo svarbų vaidmenį senuosiuose vestuvių papro- 
čiuose. Šiuo atveju reikia sutikti su V. Propu, kuris, sekdamas 
F. Reicenšteinu, pasakose apie slibino ar kitų jam artimų miti- 
racijos apeigų (atliekamų per iniciacijas ar vestuves) atspindį. 
Žiloje senovėje asmuo, atliekantis defloraciją (toteminis protė- 
vis, burtininkas su kauke, įsivaizduojamas kokiu nors dievu 
ar pan.), buvo didžiai gerbiamas. Tik vėliau, pasikeitus visuome- 
ninei santvarkai ir patiems vestuvių papročiams, jis buvo pradė- 
tas traktuoti neigiamai, kaip merginų grobėjas, prievartauto- 
jas, prieš kurį buvo nukreiptas visas pasakų patosas (pasakos 
herojus jį dažniausiai užmuša) (275, 306 — 307). 

Velnio vaidmeniui senuosiuose vestuvių papročiuose sup- 
rasti reikšminga yra patarlė, teigianti, kad merginos kasose 
esąs supintas velnias, o ištekėjusi ji, paleisdama kasas, palei- 
džianti ir velnią („Merga mergosie, biesas kasosie; kasas pa- 

lajda — biesą palajda“ — LMD I 677/388/, „Merga netekėjus — 
velnias kasūs, o ištekėjusios — rankos“ — LTR 70P/1481/, 
„Ištekėjo merga ir velnią iš kasų paleidė“ — LTR 70P/477/, 
„Mergų kasės velnias gyvena“ — LTR 778/1089/ ir pan.). 
Kasų išpynimas (nukirpimas) buvo svarbus vestuvių veiksmas. 
Lietuvių vestuvių tyrinėtojas Z. Slaviūnas mano, kad kasų „iš- 
pynimą galima skaityti senojo nukirpimo papročio apsilpimu“ 
ir kad „apeiginė nukirpimo reikšmė buvo auka namų dvasioms, 
giminės sakralinio ryšio nutraukimo aktas. Nukirpimas prik- 
lauso eilei formalumų, kurie buvo atliekami kaip išsivadavimas 
iš tam tikros globos“ (186, 585). Minėja patarlė rodytų, kad 
mergina, paleisdama kasas, išsivaduoja iš velnio globos. Tokią 
išvadą daryti skatina ir apžvelgtos pasakos. Jose jaunikis nuota- 
ką gauna „iš velnio“, ištekėjus merginai, iš jos išvaromi velniai. 

Apie seniau įsivaizduotą velnio vaidmenį vestuvėse galima 
numanyti ir iš kitų lietuvių tautosakos kūrinių. Pavyzdžiui, 
sakmėje „Velnias ir vagis“ (LPK 3282) velnias, pasislėpęs to- 
kiose vietose, kur senovėje dažniausiai būdavo atliekami svar- 
būs vestuvių ritualai, tyko pavogti jaunąją arba atimti jos svei- 
katą. Jaunoji turėtų jam tekti, jeigu, jai nusičiaudėjus, niekas 
neatsakys „į sveikatą“. Žinomas ir prietaras, kad „jei sugul- 
tuvių naktį jaunoji sučiaudės ir niekas jai neatsakys „į sveikatą“, 
ji mirs“ (142, 115). Sakmė tikriausiai sukurta tada, kai jau ne- 
betikėta teigiamu velnio vaidmeniu vestuvėse, kai jis jau buvo 
įsivaizduojamas Žmogaus priešu, tačiau, matyt, iš tradicijos jam 
palikta garbinga vieta, kurioje seniau būdavo atliekami šventi 
ritualai. 

Vainiko įteikimo oracijose kartais lyg nei iš šio, nei iš to 
kreipiamasi į vėlę („regėk, o vėle, kaipo ta merga čėslyvai išnę- 
šiojo tą rūtų kvietkelę ant galvos savo“), linkima, kad mergi- 
na visuomet būtų „linksmybėje vėlių“ (JSD II 326). Vargu, 
ar vėlė šiame kontekste buvo suprantama kaip konkreti mirusio 
žmogaus dvasia, veikiau tai kažkokia abstraktesnė mitinė bū- 
tybė, kurios giminystę su velniu rodo jos pavadinimas. 

Populiarus lietuvių posakis velnių vestuvės, velnių veselia, 
vartojamas smarkiai pūgai, pustymui pažymėti (LKŽK), ats- 
pindi prietarą, kad žiemą velniai vestuves kelia (ten pat). Apie 
smarkų klegesį irgi sakoma: Velniai veselę kelia (LTR 1415/ 
500/). Yra ir sakmių, kuriose vaizduojamos velnių vestuvės 
(LPK 3276, 3278). Ypač dažnai velniai vestuves kelia su pasi- 
Korusiomis merginomis (LPK 3277). 

Pagaliau čia minėtina ir pasėdo daina, kurioje prašoma „po- 
no dievo“, kad leistų mirusiam tėvui aplankyti ištekančią duk- 
terį. Užuot išleidęs tėvą, į vestuves ateina pats dievas (JSD II 

318—319). Visai logiška, kad su prašymu atleisti iš „aukštojo 
kalnelio“ mirusį tėvą kreipiamasi į mirusiųjų globėją ir kad į 
vestuves atvyksta pats mirusiųjų globėjas. O mirusiųjų globėjas 
senojoje lietuvių mitologijoje tikriausiai buvo velnias. 

Kad iš dalies velniui priskiriamas seniau galėjo būti jauna- 
vedžių poros pasirinkimas, galima numanyti iš kai kurių kalen- 
dorinių būrimų. Pavyzdžiui, mergina, norėdama susapnuoti 
būsimą savo jaunikį, turėjusi trijų karalių vakare išnešti sąš- 
lavas ant kryžkelės, išberti ir sakyti: „Ateik, ateik, bernužėli, 
papuošiau tau kambarėlį“. Namie atsigulus sakyti: „Bernužėli, 
kad aš tave susapnuočiau“ (LT V 911). Nors šiame būrime ne- 
nurodoma jokia mitinė būtybė, į kurią kreipiamasi, tačiau at- 
simenant, kad kryžkelė yra tinkama vieta prisišaukti velnią, 
galima manyti, kad kaip tik jo galioje ir yra jaunikio pasirody- 
mas sapne. 

Pripažįstant velnio vaidmenį senosiose vestuvių ir iniciacijų 
apeigose (tai galima numanyti iš daugelio apžvelgtų lietuvių 
tautosakos kūrinių), darosi suprantamos ir jo pretenzijos į pir- 
magimį vaiką, nes jis esą pradėtas ne Žmogaus, o mitinės būty- 
bės (velnio). Jau F. Reicenšteinas yra pastebėjęs, kad kai ku- 
riose primityviose visuomenėse vaikai, gimę iki vestuvių, yra 
žudomi, nes jie laikomi ne žmonių vaikais (275, 306). Iš dalies 
su panašiais papročiais reikia sieti pirmagimių vaikų aukojimą 
dievams kai kuriose pasaulio tautose arba jų pažadėjimą die- 
vams pasakose. Lietuvių liaudies pasakose pirmagimiai vaikai 
dažnai pažadami velniui (AT 313A, B, C, 314B*, 811 ir kt.). 
Apie pirmagimio vaiko, kartais net gimusio iki vestuvių, nužu- 
dymą kalbama pasakoje „Ištikimas tarnas“, kurioje buvo įžiū- 
rėta senųjų defloracijos apeigų atspindžių: norėdamas atgai- 
vinti suakmenėjusį tarną, karalaitis nužudo savo pirmagimį 
sūnų ir jo krauju pašlaksto akmenį (DPM 44 —46; BLP II 237-— 
239: BLPY II 300—302, III 31-35; DSPŽ I 292—300; LTR 
47/2|/, 208/100/, 260/434/, 291/218/). Ir kitose pasakose, kuriose 
kalbama apie velnio ir moters meilę, kartais užsimenama apie 
pirmagimio vaiko mirtį. Pavyzdžiui, viename kitame archaiškos, 
išlaikiusios daug sakmiškų bruožų pasakos „Velnio meilužė“ 
(AT 407B) variante, velnio mylimajai ištekėjus už Žmogaus, 
miršta jos vaikas, kuris atgydomas, pašlakstytas kito naujagi- 
mio krauju (LTR 422/133/). Latviškuose šios daugiausia Pa- 
baltijo ir Balkanų kraštuose žinomos pasakos variantuose apie 
vaiko mirtį kalbama kur kas dažniau negu lietuviškuose (AM 
407B). 

Ir lietuvių liaudies mitologinėse sakmėse, tiesa, jau paty- 
rusiose nemenką krikščionybės poveikį, velnias kartais yra sie- 

jamas su pirmagimiais vaikais, ypač gimusiais dar iki vestuvių. 
Vienoje kitoje sakmėje mergina, norėdama greičiau ištekėti, 
pažada velniui savo pirmagimį arba atiduoda dar neišnešiotą, 
iki vestuvių pradėtą vaiką (BLS 139—141; LTR 774/20/). Vė- 
lesnėje sakmių tradicijoje vaiko atidavimas velniui supranta- 
mas kaip jo nužudymas. Tačiau ir čia velnias kaip tik siejamas 
su pirmagimiais, dar iki vestuvių gimstančiais vaikais: 
velnias kenčia gimdančių merginų (ne moterų) skausmus, kad 
merginos atiduotų jam savo vaikus — nužudytų juos (LPK 3254). 
Lietuvių liaudyje buvo žinomi ir tikėjimai, kad gimdančių mer- 
ginų skausmus atkenčią velniai (LTR 811/340/), kad, mergai 
gimdant, velnias karklyne dejuojąs (LMD I 671/1717/, I 863/4|, 
I 939/479/, I 947/770|). Patarlėse ir priežodžiuose sakoma, kad 
„mergos vaiko negriebs velnis“ (LTR 30/842/). Tai rodo, kad 
mergos vaikas lyg ir priklausąs velniui, kad velnias juo rūpinasi. 

Lietuvių ir latvių tautosakoje pasitaiko duomenų ne tik apie 
velnio pagrobtas arba kitaip į velnio šalį patekusias merginas, 
bet ir apie velnio valdžioje atsidūrusias mitines būtybes. Tiesa, 
tie duomenys labai fragmentiški, neaiškūs, iššifruoti pirmykštę 
jų prasmę sunku. Ne visai patikimuose šaltiniuose (moksleivių 
užrašytuose tikėjimuose) sakoma, kad velnias ketvirtadienį 
pavogęs Perkūno sužadėtinę Vaivą, todėl ketvirtadieniais esą nega- 
lima kelti vestuvių, nes Perkūnas, „keršydamas dėl savo nelaimės, 
tranko visus tuos, kas ketvirtadienyje veda“ (13, 214). Kaip 
jau yra konstatuota, daugiau duomenų apie Perkūno pavogtą 
sužadėtinę Vaivą lietuvių tautosakoje nerasta. Sprendžiant iš 
lietuvių bei latvių tikėjimų, mitologinių sakmių, žaidimų, dainų 
ir kt., šituose mitinių būtybių meilės santykiuose veikiau turėjo 
figūruoti laumė (218, 123). Paliesime dar keletą lietuvių liaudies 
padavimų, padedančių geriau suprasti velnio ir laumės san- 
tykius. Pirmiausia mūsų dėmesį patraukia . padavimai apie 
ežere pasirodantį laivelį arba aukso skrynią, ant kurios sėdi 
juodas šuniukas, ponaitis arba panelė (LMD I 490/10/; LTR 
11/39, 105, 107/, 338/666/...). Kad su pinigais pasirodanti mer- 
gaitė būtų įsivaizduojama kaip mitinė būtybė, padavimuose 
nieko nesakoma. Priešingai, kartais mergaitė su pinigais ežere 
esanti „pakarto pono“ duktė (LT IV 644—645), nelaimingai 
nuskendusi ponia (LT IV 645), „velniui atsidavusi“ moteris 
(LT IV 645—646). Tačiau atidžiau įsižiūrėję į šių „ponių“ ar 
„panelių“ veiksmus bei sugebėjimus, galime atsekti neabejo- 
tinas jų mitines žymes. Kai žmonės nori nuleisti Budrių ežerą 
ir išimti „velniui atsidavusią“ moterį su pinigais, ši prisisapna- 
vusi pareiškia: „Jei jūs kasite griovį nedidelį, tai aš atnešiu ak- 
menų ant mažojo piršto, o jei kasite didelį griovį, tai atnešiu 

visą saują ir užbersiu visus jūsų laukus“. O kai nepaklausę žmo- 
nės ir toliau kasė, „rytojaus dieną pamatė griovy kaip namas 
didumo akmenį“ (LT IV 646). Jeigu „atsidavusi velniui“ moteris 
šitokį akmenį galėjo atnešti ant mažojo piršto, aišku, kad ji — 
milžinė. Kitame padavime sakoma, kad, norint nuleisti ežerą 
ir pagauti jame esančią merginą su auksu, vanduo puolęs kaip 
milžinas, o mergina sutraukiusi stipriausias pono padarytas 
grandines ir išplaukusi į kitą ežerą (LMD I 490/10/). Milžino 
paminėjimas nėra bereikšmis — ir čia mergina, matyt, buvo 
įsivaizduojama kaip milžinė, nes kitaip nesutraukytų stiprių 
grandinių. Atsimenant, kad lietuvių laumėms yra būdingi kai 
kurie milžinų bruožai — jos kartais supila piliakalnius, nešioja 
akmenis, stato pilis, kuodeliu užkemša upę (218, 110—111), 
galima prielaida, kad ta moteris — milžinė padavimuose yra 
laumėms artima mitinė būtybė. Įdomu, kad tuose padavimuose 
yra minimas ir velnias, ir Perkūnas (ežere nuskęsta „velniui 
atsidavusi“ moteris, o jos atneštas akmuo pavadinamas Perkūno 
vardu — LT IV 645—646; kitas ežeras, kuriame yra nuskendusi 
mergina, vadinamas Žalčio vardu — LMD I 490/10/). 

Kai kuriuose padavimuose ir tiesiog kalbama apie velnio — 
laumės meilės santykius ir ne visai laimingą jų baigtį. 1978 
m. Lietuvių kalbos ir literatūros instituto tautosakos ekspedi- 
cijos metu buvo užrašytas pluoštas padavimų, kuriuose pasa- 
kojama, kad Kipškalny (Kipšų dvare) gyvenantis velnias įsimy- 
lėjęs Laumakių kaime (dvare) gyvenusią laumę ir, norėdamas 
pas ją nueiti, per Urkuvėnų pelkes supylęs kelią — kalną (LTR 
4941 /205, 207, 221, 315, 498/). Bepilant kelią ar darant tiltą, 
nešamas akmuo iškritęs, ir velnias nebenuėjęs pas savo myli- 
mąją (LTR 4941/315, 440/). Kituose variantuose sakoma, kad 
laumė pati liepusi atnešti akmenį arba laumė mirusi ir velniui iš 
skausmo iškritusi širdis — akmuo (LTR 4941/465, 563/). Nors 
šię padavimai gana fragmentiški, juose jaučiama ir vėlesnių 
laikų įtaka, noras iš naujo mitologizuoti senus mitinius vieto- 
vardžius, vis dėlto negalima nuneigti ir tradicinio daugelio šių pa- 
davimų pamato. 

Velnias ir laumė lietuvių mitologijoje turi daug bendrų bruo- 
žų, apie kuriuos jau yra užsiminę ir kiti tyrinėtojai (179, 74 — 79). 
Kai kurias laumių funkcijas velniai dubliuoja. Pasitaikančias 
skirtybes veikiau nulemia nevienoda šių mitinių būtybių lytis, 
o ne prigimtis. Laumės daugiau dirba moteriškus darbus, velniai — 
vyriškus, tačiau ir vieni, ir kiti dirba labai gerai ir greitai, pradėję 
nebegali sustoti. Tuo jų darbas primena sunkiai suvaldomą 
gamtos stichiją. Laumės pristoja prie vyrų, velniai — prie mo- 
terų, tačiau tiek vieni, tiek kiti siekia žmonių meilės, kuri kartais 

baigiasi net vestuvėmis. Tiek laumės, tiek velniai sumaino vaikus, 
kenkia gyvuliams (jodo arklius), keičia reljefą (supila kalnus, 
neša akmenis, užtvenkia arba nori užtvenkti upes). Tai suartina 
juos su milžinais. Ir velniui, ir laumei būdingi teisdario bruožai: 
abu baudžia nusikaltėlius, padeda našlaičiams, neturtingiesiems 
ir pan. Tiek velniai, tiek laumės susijusios su žemdirbyste, 
vandenimis. Ir tik nuodugniau gilinantis galima atsekti, kad 
laumės labiau susijusios su žemdirbyste, o velniai — su gyvuli- 
ninkyste, laumės — su Žeme, velniai — su požemiu, laumės — 
su gimimu, velniai — su mirimu ir t.t. Turint galvoje kai kuriuos 
bendrus velnio ir laumės bruožus, iš kurių galima spręsti ir apie 
jų prigimties panašumą, įtikinamesni atrodo ir jų tarpusavio mei- 
lės santykiai. Juoba kad daugelio indoeuropiečių ir kitų tautų 
senojoje mitologijoje buvo žinomi mitai apie chtoniškų dievų 
(iš kurių vienas yra mirštantis ir vėl atgyjantis) tarpusavio mei- 
lės santykius arba požemio valdovo pagrobtą žemės sferai pri- 
klausančią deivę (jos dukterį). Numirus arba atsidūrus požemy 
žemės dievams, gyvybė žemėje tarsi apmiršta, o jiems atgijus, 
sugrįžus — vėl atgyja. Šis mitas buvo žinomas Sirijoje (apie 
Astartę ir Adonį), Frigijoje (apie Kibelę ir Atį), Egipte (apie 
Izidę ir Ozirį), Graikijoje (apie Persefonę ir Hadą) ir daugelyje 
kitų daugiausia Viduržemio jūros baseino tautų. Lietuvių velnio 
ir laumės santykiai priklauso panašiam požemio ir žemės dievų 
ir deivių santykių tipui. Tai rodo ne tik abiejų partnerių analogiš- 
kas statusas panteone, bet ir jų santykiai su Perkūnu (velnias 
visada yra priešingas Perkūnui, o laumė vienais savo bruožais 
gali būti priešinama, o kitais gretinama su Perkūnu). Lietuvių 
laumės ryšiai su Perkūnu (iš dalies ir Perkūno priešininku — 
velniu) plačiai apžvelgiami T. Sudnik ir T. Civjan straipsnyje 
(1980), kuriame laumės ir velnio santykiai kaip tik ir analizuo- 
jami dangiškų vestuvių, neištikimybės ir Perkūno kovos su savo 
priešininku (velniu) fone (288). 

Kai kurie velnio ir laumės (arba kitos mitinės būtybės) san- 
tykiai yra panašūs į velnio ir moters santykius. Tiek vienu, tiek 
kitu atveju moteriškoji būtybė atsiduria velnio pasaulyje, o vė- 
liau iš to pasaulio išsivaduoja arba yra išvaduojama. Vyriškoji 
mitinė būtybė persekiojama, o neretai ir nužudoma. Atrodo, 
kad čia du tos pačios temos sprendimo variantai, tik vienur kal- 
bama apie mitinių būtybių, o kitur — apie mitinių būtybių ir žmo- 
nių santykius. Tarsi tiltas, jungiantis tuos du variantus, yra baltiš- 
kos kilmės pasaka „Eglė žalčių karalienė“ (AT 425M). Kaip 
ir minėtuose kūriniuose vyriškasis pasakos veikėjas čia yra mi- 
tinis personažas žaltys, turintis bendrų bruožų su velniu. Neatsi- 
tiktinai kai kuriuose pasakos variantuose jis ir vadinamas vel- 

niu (BLP II 68 — 69; BLPY IV 63—65; LTR 380/421/...), jam tal- 
kininkauja velnio paukštis varna (DLLP 140—147; LTR 3118 
/144/, 3799/10/), jam lengva atpažinti utėlės kailį (MT III 161, 
161—162; LMD I 315/4/; LTR 280/6/...); jo Eglei duotame pa- 
kulų kuodelyje slepiasi velnio padaras rupūžė (BLPY III 317— 
320, LP 11—15; LTR 198/299/...) ir t.t. Tik jo žaltiška išvaizda 
daugiau rodo vegetatyvinį, su žemės vaisingumu, derlingumu 
susijusį pradą. O moteriška veikėja Eglė turi ir paprastų mote- 
riškų (kaip jauniausios žvejo dukters), ir mitiškų (kaip amžinai 
žaliuojančios eglės ar žmonių likimą pranašaujančios gegutės) 
bruožų. Mitinio vyriško personažo likimas šioje pasakoje, kaip 
ir anksčiau nagrinėtuose kai kuriuose kūriniuose apie velnio ir 
moterų santykius, tragiškas — Žaltys dalgiais užkapojamas. 
Apie šios pasakos mitologiškumą, ryšį su senaisiais lietuvių 
tikėjimais jau ne kartą buvo užsiminta (129, 332—333; 170, 
92—98). Tačiau pirmykštę jos prasmę suvoksime, tik susieję 
su visu velnio ir moterų (tiek žemiškų, tiek mitinių) santykių 
kompleksu, o tikrąjį jos apeigiškumą pamatysime, palyginę 
su nužudomų ir vėl atgimstančių dievų mitais bei ritualais. 
O kad „Eglė žalčių karalienė“ susiliečia su Persefonės ir Hado, 
Adonio ir Astartės, Ačio ir Kibelės, Ozirio ir Izidės, Dionizo 
ir panašiais mitais bei ritualais, rodo visa pasakos įvykių seka 
(žemės dukra atsiduria požemy, laikinai išleidžiama žemėn, 
chtoniškoji mitinė būtybė nužudoma), pagrindinių veikėjų ti- 
pažas (vegetatyvines žemės jėgas įkūnijanti, amžinai žaliuojanti 
Eglė, priklausanti prie velnio augalų, ir su vaisingumu, derlin- 
gumu, taip pat mirusiaisiais bei požemiu susijęs, nuolat atsi- 
naujinantis Žaltys) ir daugelis prasmingų pasakos motyvų bei 
detalių, susisiejančių su minėtais mitais bei ritualais. Pavyzdžiui, 
abu pasaką įrėminantys įvykiai (Eglės pasižadėjimas, išvežimas — 
Eglės sugrįžimas, Žalčio nužudymas) vyksta vidurvasarį (Eglė 
ir jos seserys maudosi, skina gėles — Eglės broliai joja nakti- 
gonėn, pjauna šieną, dalgiais sukapojamas ir Žaltys). Graikiška- 
jame mito variante Persefonė irgi pagrobiama vidurvasarį, bes- 
kinanti gėles; Sirijoje Adonio žuvimas ir apraudojimas insce- 
nizuojamas vėlyvą vasarą, prieš prasidedant derliaus nuėmimui; 
Oziris irgi buvo laidojamas, prinokus vaisiams; Ačio ritua- 
luose svarbų vaidmenį vaidino derliaus nuėmimo įrankis — pjau- 
tuvas (juo išsikastruoja ritualus atliekantys Žyniai, pakartodami 
mitą, pagal Kurį pjautuvu buvęs iškastruotas ir pats dievas Atis) 
(200, 207—212, 391 —393; 308, 362—442; 203; 268, I, 46—49, 
115—116, 123—124, 364—366, 380— 382 ir kt.). Kadangi pasa- 
kos siužetas pradedamas ir baigiamas tuo pačiu metu — vasarą, 
atrodo, kad jos įvykiai yra cikliški, pasikartojantys. Svarbiau- 

sias, kulminacinis įvykis yra Žalčio nužudymas. Jį lydi įspū- 
dinga Eglės rauda. Tiek Adonio, Ačio, tiek Ozirio ritualuose 
svarbiausias apeiginis momentas yra jų nužudymas 1f apraudo- 
jimas. Juos aprauda Žmonos arba mylimosios — žemės vaisin- 
gumo, derlingumo deivės (Astartė, Kibelė, Izidė). Žaltys pasa- 
koje ne paprastai užmušamas, o sukapojamas. Į gabalus papras- 
tai yra sukapojami ir minimi antikiniai dievai (Oziris, Dionizas). 
Raudonai nusidažiusio vandens, užmušus Žaltį, vaizdas, kraujuo- 
jantys dalgiai atitinka Adonio krauju nusidažiusios Adonio upės 
ir jūros finikiečių mite ir romėnų „kraujuotosios dienos“ Ačio 
ritualuose vaizdinius. Pačios Eglės ir jos vaikų virtimas medžiais 
pasakoje primena ryškius antikinių dievų ryšius su medžiais 
(Adonis esą gimęs iš miros medžio, Oziris palaidojamas medy, 
o Atis po mirties virsta amžinai žaliuojančia pušimi, ant pu- 
šies pakariamas Silenas — Ačiui giminiška mitinė būtybė). 
D. Frezeris netgi mano, kad, pavyzdžiui, Atis ir kitos jam gimi- 
niškos mitinės būtybės iš pradžių kaip tik buvo įsivaizduojamos 
medžių dvasiomis ir tik vėliau buvo susietos su kultūriniais au- 
galais (308, 392). Beveik visų antikinių tautų mituose galima rasti 
tiesioginių arba transtormuotų atitikmenų ir Eglės dirbamiems 
darbams — užduotims, kurias ji turi įvykdyti Žalčio šalyje prieš 
iškeliaudama pas tėvus: sunešioti geležines kurpes (plg. Demet- 
ros, Izidės keliones, ieškant prapuolusios dukters arba vyro), 
suverpti šilkų ar pakulų kuodelį (plg. Demetros, Izidės moteriš- 
kus darbus, pristojus tarnaite pas karalių Kelėją, Malkandrą), 
iškepti pyrago (plg. javų reikšmę Adonio, Ozirio ritualuose, 
„Adonio sodus“, Ozirio atvaizdus iš grūdų ir kt.). Net Eglės 
vaikų kankinimas (deginimas laužo liepsnose, statymas ant įkai- 
tintų skardų) turi atitikmenų antikiniuose mituose (Demetra, 
Izidė liepsnose laiko karaliaus Kelėjo, Malkandro vaikus, tra- 
giškas pačios Izidės vaikų likimas). 

Kaip matome, tarp pasakos ir antikinių mitų bei ritualų yra 
toks didelis panašumas, kad vargu ar galima jį laikyti atsitikti- 
niu. Antra vertus, panašios, kartais net tapačios detalės įpras- 
minamos, jungiamos į vieną grandinę lietuvių pasakoje skir- 
tingai nuo antikinių mitų. Todėl būtų netikslu teigti tiesioginį 
pasakos ir antikinių mitų ryšį. Jį, matyt, lėmė panašūs tiek baltų, 
tiek antikiniuose kraštuose gyvavę su mirštančiais ir vėl atgims- 
tančiais dievais susiję ritualai ir pasaulėjauta. 

Dėmesį patraukia ir Eglės ryšys su lietuvių laumėmis, nors 
iš pirmo žvilgsnio jis atrodo neįmanomas. Eglės verpimas sutam- 
pa su svarbiausia laumių funkcija (218, 97—99), su laumėmis, 
kad ir netiesiogiai, susisieja ir kiti jos darbai, kaip antai pyrago 
kepimas. Kai vakarais iš pievų ir balų kyla rūkas, Lietuvoje yra 

sakoma, kad laumės arba kiškiai pečių (pirtį) kūrena (LKŽ VI 
945). O vaikams iš kelionės parvežamos lauktuvės yra vadina- 
mos kiškio pyragų (LKŽ V 887). Liaudies logika čia gan aiški: 
kiškiai pečių kūrendami, vaikams lauktuvių pyragą kepa. O ka- 
dangi pečių kūrena ne tik kiškiai, bet ir laumės, tai, ko gero, se- 
niau buvo tikima, kad ir laumės pyragus kepa. Šį spėjimą pare- 
mia analogiška kitų tautų medžiaga. Pavyzdžiui, laumėms ar- 
timos germanų vandens dvasios ne tik „pečių kūrena“, bet ir 
pyragus kepa (152, 155). Ir lietuvių liaudies sakmėse yra minimi 
laumės pyragai, kuriuos ji nešasi į vestuves arba atlaidus (SŠLS 
135—136; BLPY II 72). Eglės vaikų, atskirtų nuo motinos, kan- 
kinimas prie naktigonių laužo primena laumės vaikus ištikusią 
nelaimę. Ją suvokiame iš sakmėse pasitaikančių užuominų: 
pasakius „Dangus bedegąs, danguje beverkią“ (LTR 1167/650/) 
arba „Pietų šalij girdėt plakimas ir labai rėkia vaikai, kad net lau- 
kai skamba“ (BLPY IV 139— 140), „Rytų šalyje girdėtis vaikų 
riksmas“ (LT 351), laumės išsigandusios išbėga iš namų. Vadi- 
nasi, laumės vaikus kažkas degina, plaka, jie verkia ir pan. 
Panašiai yra kankinamas laumiukas, kai norima, kad laumė 
atneštų pavogtą vaiką: vidury aslos sukuriama ugnis, taikomasi 
laumiuką šauti po pečium, jis mušamas rykštėmis (218, 103). 
Sakmėse pasikartojančią užuominą apie gaisrą ir laumės vaikų 
verksmą tyrinėtojos T. Sudnik ir T. Civjan sieja su dangiškos 
šeimos neištikimybės ir vaikų išbandymo mitu, norint atskirti 
Perkūno ir laumės vaikus nuo velnio ir laumės vaikų (288, 265 — 
266). Ir bandymo prasme Eglės vaikų kankinimas gali būti su- 
sietas su laumės vaikų kankinimu, nors atskirų kūrinių siuže- 
tiniai ryšiai, į kuriuos tas kankinimas yra įkomponuotas, jau 
visai kiti. Eglės sūnūs ištveria bandymą ugnimi ir neišduoda 
tėvo, o duktė išduoda. Sūnūs paverčiami stipriais, naudingais 
medžiais — ąžuolu ir uosiu, kurie lietuvių liaudies tradicijose 
(ypač ąžuolas) siejami su Perkūnu, o duktė — amžinai dreban- 
čia, menkaverte epuše, tradiciškai beveik visada siejama su 
velniu. Pagaliau pasakoje ir tiesiog minima laumė. Motina Iaume, 
ldume ragand ar ragana vadina savo dukterį (LTtR 304; LTR 
939/61/, 2108/211/). Išdavikė Eglės dukra dar vadinama karpa 
(LTR 3118/144/, 3414/5/; LTRF 199/16/); ji paverčiama varle 
(BLPY II 138—139). Toks bandymo neišlaikiusio Eglės vaiko 
išskyrimas, pavertimas mažai naudingu arba tiesiog kenksmingu 
augalu ar gyviu kaip tik yra būdingas laumės tipo veikėjos vaikų 
likimui (288, 265 — 269). 

Pasakos „Eglė žalčių karalienė“ svarbiausio veikėjo Žalčio, 
artimo velnio giminaičio, ryšiai su nužudomais ir vėl atgimstan- 
čiais žemės dievais, o Eglės — su žemės vaisingumo, derlingu- 

mo deivėmis stiprina anksčiau pareikštą mintį, kad senasis lie- 
tuvių velnias irgi galėjo būti susijęs su žemės vaisingumu, der- 
lingumu. O tada jo meilės santykiai su laumėmis (apie jų agra- 
rinę prigimtį jau yra užsiminta — 218, 118—121) arba kitomis 
žemiškomis mitinėmis būtybėmis atrodo dar suprantamesni. 
Tai uždėjo antspaudą ir jo santykiams su paprastomis mote- 
rimis. 

Kur kas dažniau lietuvių tautosakoje užsimenama apie velnio 
ir raganos (antgamtinių savybių turinčios moters) santykius. 
Tikima, kad raganas raganauti išmoko velniai, kad raganos 
bendraujančios su velniais, vykdančios jų įsakymus, kad velniai 
su raganomis gyveną kaip vyrai su žmonomis (plačiau žr. 
218, 222—224, 226, 232). Kadangi raganos bendraujančios su 
velniais, tai po mirties jiems ir atitenkančios (DSPZ II 65—66; 
LTR 1415/183/). Šiuo požiūriu įdomi sakmiška pasaka „Drą- 
suolis nužudo velnio meilužę“, kurioje vaizduojama, kaip prie 
mirusios raganos susirenka velniai, kurie nori sudraskyti lavoną 
sergstintį berną. Kad mergina yra ragana, o ne paprasta „velnio 
meilužė“, rodo jos sugebėjimas nusiimti ir vėl užsidėti sau galvą 
(LTR 545/87/), pasiversti kiaule (LTR 260/255/, 687/44/, 724/35/), 
paversti bernus arkliais (BLPY II 230— 234) ir kiti požymiai; 
kartais ji ir tiesiog vadinama ragana (SŠLP 257). Keliuose pasa- 
kos variantuose sakoma, kad velniai su mirusia ragana „šoka“ 
(LTR 260/255/, 545/87/) ir beveik visada minimas „stuburas“ 
(medinis stulpas prie krosnies). O tai šalia kitų duomenų rodo, 
kad pasaka yra susijusi su senosiomis vestuvių apeigomis, kad 
joje, ko gero, buvo vaizduojamos mirusios raganos ir velnių 
vestuvės. 

Tikėjimą velnio ir moterų, visų pirma raganų, meilės santy- 
kiais, be abejo, yra paveikusi ir krikščionių religijos doktrina 
apie piktąsias dvasias, lytiškai santykiaujančias su moterimis 
ir net vyrais (inkubus ir sukubus). Tokie „agresyvūs“ demonai 
minimi net oficialiose Romos popiežių bulėse (pvz., Bonifaco 
IX apie šventąją Brigitą Švediškę, Klemenso X apie palaimin- 
tąjį Petrą Alkautarietį ir kt.). Kad ir Lietuvoje buvo tikima, jog 
piktosios dvasios lytiškai santykiauja su žmonėmis, rodo vienuo- 
lių jėzuitų ataskaitos apie savo pastorizacijos darbo vaisius. 
Tose ataskaitose, beje, sakoma, kad, pavyzdžiui, 1718 m. Utenos 
apylinkėse aptikta apie 300 namų, kuriuose buvo rasta inkubų 
ir sukubų. Kitoj vietoj 1719 m. vienuolis, klausydamas išpažin- 
čių, sužinojęs, kad 214 moterų kentėjusios nuo inkubų, o apie 
30 savo noru buvusios jiems pasidavusios. Dar kitas misionie- 
rius praneša, kad 1720 m. aptikęs 32 žmones, kentėjusius nuo in- 
kubų, o 7 — nuo sukubų ir t.t. (146, 121 — 123). 


6. Chtoniškasis lietuvių mitologijos pasaulis 161 


Tikėjimas apie raganų ryšį su velniais liaudžiai buvo bruka- 
mas per krikščioniško turinio knygas, pamokslus, raganų teismų 
procesus ir kitaip (218, 251 ——252). Tačiau krikščionybės poveikio 
visiems velnio ir moters santykiams nereikia perdėti. Juk nei Se- 
najame, nei Naujajame testamente apie piktųjų dvasių ir žmonių 
lytinius santykius beveik nieko nekalbama. Ši doktrina išpo- 
puliarėjo tik viduramžiais, ir pamatą jai atsirasti, be kitų prie- 
žasčių, sudarė ir liaudiškieji įvairių tautų (neretai Europos) 
tikėjimai. 

Velnio ir moterų santykių tema nėra išskirtinis lietuvių folk- 
loro bruožas. Panašūs kūriniai ir tikėjimai žinomi daugeliui 
Europos (ir ne tik Europos) tautų ir yra siejami su įvairiomis 
velniui artimomis mitinėmis būtybėmis. Skirtumas tik tas, kad 
lietuvių tautosakoje jie išsilaikė kur kas geriau, archaiškesnėmis 
formomis ir dažnokai siejami su velniu, kurio ir vardas, ir dau- 
guma bruožų perimti iš senesnės, ikikrikščioniškosios mitolo- 
gijos. 


VELNIAS IR MIRUSIEJI 


Velnias ir mirusieji — populiari lietuvių pasakojamosios 
tautosakos tema. Netgi ten, kur velnias santykiauja su gyvais 
žmonėmis (pavyzdžiui, kunigais, merginomis), neretai galima 
įžiūrėti jo norą gauti žmogų po mirties. Šis velnio ketinimas 
ypač ryškus labiau krikščionybės paveiktuose kūriniuose. 

Su mirusiais susijęs ir krikščioniškasis velnias. Kaip teigiama 
religinio turinio raštuose, velnias pristoja prie mirštančio žmo- 
gaus (AA 532; AAŠ 958; G 75; ŽŠ 192; Gkn 318, 618...), neša 
pagavęs jo sielą į pragarą (AA 533; GKn 618; GS 28, 60; SG 126, 
334: P 276...), kankina ją pragare (DP 18, 214, 352, 533; SPS 
II 159...). Krikščioniškasis velnias esą todėl žmones ir gundo, 
kad tikisi po mirties gauti jų sielas. 

Todėl analizuojant velnio santykius su mirusiaisiais, ne taip 
svarbų konstatuoti patį faktą, kaip išaiškinti šio santykio pri- 
gimtį, atskirti, kiek tai įmanoma, krikščioniškuosius elementus 
nuo ikikrikščioniškųjų. 

Velnias su mirusiaisiais susijęs tiek lietuvių liaudies pasakose, 
tiek mitologinėse sakmėse. Pasakose jis dažniau santykiauja 
su gyvulių pavidalo mirusiaisiais, o sakmėse — su antropomor- 
finio. Skirtingas mirusiųjų pavidalas atspindi skirtingų laiko- 
tarpių Žmonių pažiūras į mirusiuosius; tai gali būti patikimas 
orientyras, bandant velnio ir mirusiųjų santykius įstatyti nors 
į apytikslius laiko rėmus. 

Velnias ir gyvulių pavidalo mirusieji. Velnio — gyvulių pavi- 
dalo mirusiųjų valdovo vaizdinys neatskiriamas nuo velnio — 
gyvulių globėjo vaizdinio. Abu šie vaizdiniai, matyt, formavosi 
maždaug vienokiu laiku, veikiami panašių socialinių reiškinių, 
todėl tarp savęs yra labai susiję. Kartais net sunku nustatyti, 
ar tautosakos kūrinyje kalbama apie velnią — gyvulių, ar vel- 
nią — gyvulių pavidalo mirusiųjų globėją, nes ir vienu, ir kitu 
atveju jis vaizduojamas su gyvuliais. 

Velnio santykiai su gyvulių pavidalo mirusiaisiais atspindi 
vieną iš senesnių velnio vaizdinio raidos etapų, tačiau juos iš- 
aiškinti yra nepaprastai sunku, nes daugelis siūlų nusidriekia į 
istorinių šaltinių nežymėtą praeitį. Tautosakoje yra išlikę tik 
tos praeities atšvaitų, užsifiksavusių neįprastais, sunkiai iššif- 
ruojamais vaizdais. 

Ypač sudėtinga išaiškinti velnio santykius su avių pavidalo 
mirusiaisiais. Lietuvių mitologinėse sakmėse retkarčiais avimi 
įsivaizduojamas velnias beveik nesiejamas su mirusiaisiais. 
Pasakose, kuriose mirusieji įsivaizduojami avimis, jie tiesiogiai 
nesiejami su velniu, o su bevardžiu seneliu, kuris kartais vadi- 
namas dievu. Būna ir taip, kad nei senelis, ganantis avių bandą, 
tiesiog nesiejamas su velniu, nei jo avys — su mirusiaisiais. 
Nustačius šio senelio prigimtį, gerokai paaiškėtų ne tik pats 
velnias, jo ryšiai su mirusiaisiais, bet ir senasis lietuvių pomir- 
tinio gyvenimo supratimas. Todėl ties šiuo klausimu reikia kiek 
plačiau sustoti. 

Senelis su avimis vaizduojamas net keliose lietuvių liau- 
dies pasakose: „Veža pyragus į pragarą“, „Svečiuose pas elge- 
tą (dievą)“, „Verpianti moteris prie šaltinio“. 

Pasaka „Veža pyragus į pragarą“ būdinga lietuviams 
(užrašyta per 50 jos variantų — LPKK). Kitų tautų folklore 
ji, matyt, nepopuliari; tarptautiniame A. Arnės ir S. Tompsono 
pasakų tipų kataloge, kur ji išskirta atskiru numeriu, nurodomi 
tik lietuviški variantai (AT 480C*). Latvijoje jos užrašyta apie 
17 variantų (AM 480C*), Ukrainoje — 6 (bKH 480C*). 

Pasakoje „Veža pyragus į pragarą“ neturtingasis brolis tur- 
tingajam nuneša dovanų prasto pyrago. Šis nepatenkintas su- 
keikia: „Eik tu su savo pyragais į pragarą!“ Eidamas į pragarą, 
brolis sutinka senelį, kuris pamoko, kaip iš pragaro išvaduoti 
mirusiuosius — avis, kurias paskui jis pats nuperka. 

Pasakoje minimas pragaras, katiluose virinamos mirusiųjų 
sielos, velnių vyresnysis Liucipierius, dievo motina, o senelis 
su avimis kartais tiesiog vadinamas dievu. Atrodo, kad pasaka 
ištisai krikščioniška, mažai arba visai nieko neturinti bendro 
su senaisiais tikėjimais, o pats senelis atitinka krikščionių dievą. 

Tačiau šis įspūdis pasikeičia, išsiaiškinus tikrąjį pasakoje varto- 
jamų krikščioniškųjų realijų vaidmenį. 

Pasakoje Žmogus sielas išvaduoja iš pragaro. O pagal krikš- 
čionių religiją sielos, patekusios į pragarą, jau nebegali būti 
išvaduotos. Norėdamas sielų, žmogus velniams duoda (aukoja) 
pyrago. Bet aukojimas velniams krikščionių laikomas didžiau- 
sią nuodėme. O aukoti velniams ir netgi daugiausia duoti jų 
viršininkui Liucipieriui pataria pats senelis. Pasakoje sielas 
iš pragaro išvaduoja žmogus, senelis dievas iš jo tas sielas tik 
nuperka. O krikščionių dievas yra įsivaizduojamas visagalis 
ir pats, ką nori, padaro. Toks bažnyčios mokymo neatitinkantis 
krikščioniškų realijų vartojimas leidžia manyti, kad jos į pasaką, 
ko gero, pateko vėliau, jau susiformavus pačiam pasakos siu- 
žetui, arba pasakos siužetas formavosi krikščioniškų ir iki- 
krikščioniškų idėjų sandūroje. 

Pasakoje nemaža su senąja mūsų liaudies pasaulėžiūra su- 
sijusių momentų. Neturtingasis brolis, eidamas pas turtingąjį 
į puotą, atsineša iš miežių, žirnių, pupų, grikių kepto pyrago. 
Pagal pasakos logiką šitokį pyragą brolis galėjo atsinešti iš ne- 
turto, neturėdamas kviečių geresniam pyragui. Tačiau pagal 
senąją liaudies pasaulėžiūrą iš miežių, žirnių, pupų, grikių pa- 
gaminti patiekalai paprastai yra šermenų ir mirusiųjų atminimo 
valgiai (210, 153; 276, 16). O seniau per daugelį kalendorinių 
ir šeimos švenčių būdavo prisimenami mirusieji ir jiems pagerbti 
valgomi atitinkami valgiai. Matyt, neatsitiktinai kai kuriuose 
pasakos variantuose neturtingasis brolis pas turtingąjį eina per 
kalėdas (LTR 42/5/), užgavėnes (LTR 368/276/), mirusiųjų 
atminimą (LTR 687/23/). Vadinasi, atsinešdamas miežinio py- 
rago, neturtingasis brolis, ko gero, pasielgė taip, kaip dera pa- 
gal senuosius papročius. Tačiau turtingasis į atsineštą pyragą 
pažiūri kitu — utilitariniu — požiūriu ir jį, kaip netinkamą, 
liepia nešti velniams. Siuntimas brolio su mirusiesiems skirtu 
maistu pas velnius irgi prasmingas pagal senuosius tikėjimus. 
Todėl neturtingasis brolis į šį siuntimą pažiūri tiesiogine prasme, 
savo vaišes nuneša velniams ir už tai yra gausiai apdovanojamas. 

Kad pasakoje tarsi stengiamasi suderinti krikščioniškąsias 
idėjas su ikikrikščioniškosiomis, rodo pragare vaizduojamo 
velnio, sukurto pagal krikščioniškąjį modelį, ir pasakos senelio 
funkcijų dubliavimasis. Abu jie susiję su mirusiaisiais, abu jie 
atskiruose variantuose priima iš Žmogaus pyragą ir gausiai jį 
apdovanoja. Žmogų jie apdovanoja irgi panašiai. Velnias duoda 
anglių, kurios, supiltos į aruodą, virsta pinigais (LMD III 173/17, 
38/; LTR 368/276/, 2468/38/...), arba tiesiog duoda daug pi- 
nigų (LMD I 661/30/; LTR 522/19/, 1497/22/). O senelis žmo- 

gui duoda vieną ar kelis pinigėlius (DPM 108—109: IMD I 300 
/14/, 1 896/6/...), baltą akmenėlį (LMD I 1000/675/), anglių 
(LMD I 106/6/), iš kurių aruode pasidaro pinigai, arba tiesiog 
duoda daug pinigų (LTR 262/197/, 724/108/, 1059/189/). Ypač 
gražiai abiejų personažų veiksmai susipina apdovanojant: kai 
dovanas žmogus priima tiesiog iš senelio rankų, tai jas gauna 
už aveles, įgytas iš pragaro velnio, o kai žmogus dovanas ima 
tiesiog iš pragaro velnio rankų, tai jas gauna, tik vykdydamas 
senelio patarimus. 

Toks šių personažų funkcijų susipynimas ir dubliavimasis 
rodo, kad vienas iš jų į pasaką yra įvestas vėliau ir turėjo pa- 
keisti antrojo funkcijas. Be abejo, vėliau įvestas krikščioniškasis 
velnias turėjo pakeisti (atstoti) pasakos senelį. O jeigu taip, tai 
senelis pagal savo prigimtį turėjo būti artimesnis ne krikščio- 
niškajam dievui, o velniui. Todėl galima prielaida, kad pasakos 
senelis yra ne kas kitas, o senasis ikikrikščioniškasis mirusiųjų 
globėjas (velnias). Šią prielaidą iš dalies paremia dar iki XIX — 
XX a. mūsų kaime išlikę mirusiųjų pagerbimo papročiai, kurių 
veikiama ir buvo pasaka kuriama. 

Pasakos senelis pagal savo išvaizdą ir kitus požymius gali 
būti laikomas elgeta. Keliuose variantuose taip jis ir vadinamas 
(BLPY II 63; LMD I 1000/675/; LTR 1893/61/). O elgetos 
personažas tautosakoje ir mitologijoje be galo sudėtingas ir prieš- 
taringas. Jam išpopuliarėti viduramžiais palankias sąlygas suda- 
rė krikščionybė, aukštinusi neturtą ir mielaširdingumą elge- 
toms. Tai paskatino krikščionių dievą tautosakoje kartais įsi- 
vaizduoti kaip elgetą. Tačiau būtų klaidinga tautosakoje popu- 
liarų senelio elgetos, vadinamo dievu, paveikslą laikyti ištisai 
krikščionišku, sukurtu pagal krikščionių dievo modelį. Kad nie- 
kas neatpažintų, dievai elgetomis retkarčiais pasirodydavo jau 
senojoje graikų, germanų ir kitų indoeuropiečių mitologijoje. 
Kai kurie senieji dievai (ypač chtoniškieji, susiję su mirusiaisiais), 
kaip ir elgetos, kartais būdavo įsivaizduojami akli arba vienakiai, 
šlubi, seni arba mėgdavo pasirodyti senelio pavidalu (pavyz- 
džiui, graikų Plutonas, germanų Odinas, prūsų Patulas ir kt. — 
137, 195; 268, 2, 241 —242, 317; 286, 198). Vadinasi, senelio elgę- 
tos pavidalo dievo paveikslo ištakos kur kas senesnės negu 
pati krikščionybė. Svarbų vaidmenį elgetos vaidino ir lietuvių 
bei jų kaimynų (latvių, rusų, baltarusių) tradiciniuose papro- 
čiuose. Jie buvo labai mylimi ir gerbiami per laidotuves, miru- 
siųjų atminimus, su protėvių kultu susijusias kalendorines šven- 
tes. Elgetoms atiduodami mirusiojo drabužiai, į šermenis lanky- 
tojų sunešti vėlėms skirti duonos abrakėliai. Elgetos valgydinami 
ir girdomi tik palaidojus mirusįjį, jiems kepamos ragaišio bande- 

lės ir dalijamos per vėlines ir t.t. (43, 187; 210, 147, 154, 156 
ir kt.). Elgetoms atitekdavo vėlėms arba jų dievui skirtas maistas. 
Panašūs papročiai buvo žinomi ir lietuvių kaimynams. Pavyz- 
džiui, vienur Rusijoje pirmąjį užgavėnių blyną padėdavo vėlėms 
ant langelio, o kitur atiduodavo elgetoms (276, 18). Todėl na- 
tūralu, kad ir nagrinėjamoje pasakoje mirusiuosius globojanti 
mitinė būtybė yra senelis elgeta. 

Pasakos senelis liaudiškajam lietuvių velniui artimas ir pagal 
kitus bruožus. Senelį, kaip ir velnią, žmogus sutinka miške 
(BLPY II 63; LMD I 133/64/; LTR 68/329/, 1096/248/...), 
krūmeliuose (LTR 687/23/), kryžkelėje (LMD I 661/30/), kar- 
tais net vidur balų (LTR 522/19/), prie raisto (LTR 42/5/). 
Kaip elgtis pragare, keliuose variantuose Žmogui pataria ne se- 
nelis, 0 ponaitis, tai yra nesunkiai įžiūrimas tradicinis velnias, 
arba tiesiog pats velnias (LMD I 106/6/, I 300/14/; LTR 662 
/214/, 1497/22|...). 

Panašūs su mirusiaisiais susiję papročiai bei tikėjimai atsi- 
spindi ir kitoje populiarioje lietuvių liaudies pasakoje „Svečiuo- 
se pas elgetą (dievą)“ (LPK *472; AT 471), kurios Lie- 
tuvoje užfiksuota apie 90 variantų (LPKK), Latvijoje — 53 
(AM 471 I), Rusijoje — apie 15, Baltarusijoje — 7, Ukrainoje 
apie 10 var. (bap, BKH 471). Krikščioniškuosius elementus 
šioje pasakoje irgi ne visai sėkmingai siekiama suderinti su iki- 
krikščioniškaisiais. 

Su krikščionybe nesiderina jau pats pasakos siužetas. Elge- 
tas mylintį poną dievas pasikviečia pietauti, ir ponas pamato 
pomirtinį Žmonių gyvenimą. 

Krikščionių gyvųjų pasaulį nuo mirusiųjų paprastai skiria 
giiežta riba. O senojoje indoeuropiečių mitologijoje buvo po- 
puliarus žmogaus arba dievo kelionės į mirusiųjų buveinę moty- 
vas. Pas mirusiuosius nukeliauja graikų Odisėjas, Orfėjas, šiau- 
rės germanų Chermodas (269, 83—86; 200, 88—89, 187— 188). 
Tipologiškai panašus motyvas yra ir mūsų pasakoje. 

Kodėl už meilę elgetoms žmogui suteikiama galimybė pama- 
tyti mirusiųjų karalystę? Ir vėl reikia prisiminti mūsų liaudies 
papročius, didelę pagarbą elgetoms per laidotuves, mirusiųjų 
atminimus, su mirusiais susijusias šeimos bei kalendorines 
šventes. Pasakoje ponas su elgeta nori pietauti būtinai prieš 
velykas arba per jas (TŽ V 640; MT IX 230, 235; LTR 421/15/...), 
per kūčias (LTR 421/64/, 724/49/, 2329/6|, 2333/30/), miru- 
siųjų atminimus (MT IX 226; LTR 924/212|), šermenis (LMD 
I 806/3/). O viename kitame variante į puotą ateina ne senelis 
elgeta, o pats numirėlis, kurio galva mėtosi prie kapinių (LTR 
924/212/). Vadinasi, gerbdamas ir mylėdamas elgetas, ponas 

pagerbia mirusiuosius. Užtat jam ir suteikiama galimybė pama- 
tyti mirusiųjų pasaulį. 

Elgetos pagerbimas šioje pasakoje nepaprastas. Jo vaiši- 
nimas per šventes, puotoje tarsi rodo, kad tai ne kasdieniška 
išmalda, o svarbių apeigų dalis. Elgetai rodoma išskirtinė pa- 
garba: tarnai arba pats ponas jį iškilmingai atveža į dvarą, iš- 
maudo pirtyje arba nuprausia, gražiai aprengia, apskuta, sodina 
greta pono ir kartu su visais valgydina. Tačiau elgeta, nors anks- 
čiau mielai lankydavosi pas poną, atėjus iškilmėms, slapstosi, 
ir tarnai kartais jį turi net per prievartą atgabenti (LMD III 
146/122/; LTR 1262/64/, 1432/392/...). Šitoks neįprastas el- 
getos elgesys tikriausiai susijęs su keliuose variantuose minimu 
elgetų nekentimu ir žudymu. Ponas juos užpjudo šunimis (LMD 
I 126/36/; LTR 368/83/, 824/120/), ponia uždaro į tvartą (LTR 
3001/15/), arba ponas vaišina elgetas, o žmona jų nemėgsta 
(MT IX 231; LTR 823/123/, 1329/18/...). Ar tik kartais elgeta, 
per tam tikras ritualines šventes iškilmingai pargabentas, ap- 
švarintas ir privaišintas, vėliau nebūdavo paaukojamas? Pasa- 
koje pavaizduota ceremonija su elgeta šiek tiek primena pietų 
slavų Bedniako, žemaičių blukio vilkimo ir sunaikinimo apei- 
gas naujametinių švenčių cikle, apie kurias jau buvo kalbėta. 
Juk ir Bedniakas, kuriam suteikiami antropomorfiniai senio 
bruožai, per kūčias yra iškilmingai pargabenamas, laistomas 
pienu, midumi, barstomas grūdais, o paskui mušamas ir sunai- 
kinamas (301, 3—15). Panašiai elgiamasi su blukiu, kurį, pasak 
A. J. Greimo, galima suprasti kaip antropomorfinio senelio pa- 
kaitalą (75, 183 — 184). 

itaip įprasminant elgetos vaišinimą, pasidaro aišku, kodėl 
dažniausiai kitą rytą elgeta Žmogui jau atsiunčia mirusiųjų pa- 
saulio gyvulius — baltą šuniuką ir baltą (žilą) arklį. Vadinasi, 
elgeta jau yra tarsi miręs. Šitoks senelio dvilypumas matyti ir 
pačiame pasakos siužete: iki iškilmingos šventės jis yra tarsi 
paprastas elgeta senelis, o po šventės pasirodo besąs ano, miru- 
siųjų, pasaulio dievas. O kad pati šventė yra iš naujametinio 
ciklo (kūčių ir kalėdų), be kita ko, rodo ir tai, kad viename iš 
pasakos variantų senelis elgeta pasakoja viską, kas įvyko „nuo 
pasaulio pradžios“ (LTR 1744/29/). Naujametiniuose indoeuro- 
piečių ritualuose kaip tik ir būdavo pasakojami mitai apie pa- 
saulio kilmę (298, 9 —62). 

Įdomus krikščioniškųjų ir prieškrikščioniškųjų elementų 
santykis pasakoje išaiškėja ir vaizduojant mirusiųjų pasaulį. 
Svarbiausia šiame pasaulyje yra ganykla su avimis arba karvė- 
mis. Vešlioje ganykloje ganosi liesi, neramūs galvijai, o nugrauž- 
toje — riebūs, linksmi. Visuose variantuose ganykla ir joje besi- 

ganantys gyvuliai interpretuojami panašiai: liesi gyvuliai — mi- 
rusieji, kurie gyvenime, daug turėdami, dar daugiau norėjo, buvo 
šykštūs ir nepatenkinti, nešelpė elgetų, o riebūs — kurie, nors ir 
mažai teturėdami, buvo patenkinti, dosnūs, paskutiniu kąsniu 
dalijosi su elgetomis. 

Pomirtinio gyvenimo įsivaizdavimas ganykla, o mirusiųjų — 
gyvuliais neatitiko Naujojo testamento ir daugelio bažnyčios 
tėvų bei šventųjų dogmų. Kurgi tada pragaras su negęstančia 
ugnimi, amžinomis nusidėjėlių kančiomis ir dejonėmis ir kur 
palaimintasis rojus? Siekiant neįprastą pomirtinio gyvenimo 
paveikslą priartinti prie krikščioniškojo, pasaka galėjo būti 
reinterpretuojama dvejopai: arba pati ganykla tapatinama su 
pragaro, dangaus bei skaistyklos vaizdiniais, arba šie vaizdiniai 
pasakoje atsirasdavo šalia ganyklos ir gyvulių. Pirmasis reinter- 
pretacijos būdas mažiau griauna pirmykštę pasakos darną, 
tačiau jis ne tik kad nesuderina dviejų skirtingų požiūrių, o netgi 
sukelia daugiau neaiškumų. Kai teigiama, kad ganykla — tai 
dangus, kur turtingųjų vėlės kenčia badą (LTR 368/83/), kad veš- 
li dobiliena — tai pragaras, o nugraužta — dangus (LTR 2329/6/), 
arba kad didelė ganyklos žolė — didelė „čysčiaus“ ugnis, o plika 
ganykla — plikas dangus (LMD I 503/6/), tuoj kyla abejonės: 
argi danguje galima kęsti badą, argi vešli dobiliena pakankamas 
pragaro baisybių, o nugraužta — dangaus linksmybių pakaita- 
las? Beje, šitaip pomirtinis gyvenimas pasakoje retai ir teper- 
prasminamas. Kur kas dažniau šalia ganyklos atsiranda krikš- 
čionybei artimesnis konkretus pragaras, dangus ir skaistykla. 
Pavyzdžiui, šalia ganyklos aname pasaulyje žmogus dar pamato 
namus, kurių languose skraido paukšteliai (LTR 1881/138/), 
lanką, kurioje didžiausia linksmybė — angelai, dievas (LTR 
370/310/), kambarį, kur visi gieda, dainuoja (LTR 1848/3/), 
šviesų dvarą (LTR 1831/215/). O tai ir esąs dangus. Pamato na- 
mus, kuriuose iš visų pusių dega ugnys (LTR 491/64/), juodom 
durim kambarį, kuriame degutas verda ir žmonės šaukia (LMD 
III 164/207/), kambarį, kuriame yra didžiausias katilas (LTR 
824/123/), dega ugnis (LTR 1848/3/). O tai esąs pragaras arba 
skaistykla. Bet tada kyla klausimas: o ką reiškia ganykla su rie- 
biais ir liesais gyvuliais, kuri vaizduojama šalia šito konkretaus 
pragaro ir dangaus? Tai, matyt, yra ne kas kita, kaip senasis 
ikikrikščioniškasis pomirtinis gyvenimas, kurį vėlesniais laikais 
stengiamasi paaiškinti, net pakeisti krikščioniškuoju. Tai bū- 
dingas reiškinys pasakose, kai, siekiant paaiškinti senesnį, jau 
primirštą motyvą, įvedamas naujas, turįs panašų ar tą patį se- 
mantinį krūvį, tačiau senasis nę išmetamas, o paliekamas šalią 
naujojo. 


168 


Panašiai šalia galvijų pasakoje atsirado antropomorfiniai 
mirusieji. 

Tačiau pomirtinį gyvenimą, įsivaizduojamą kaip ganyklą 
su galvijais, pasakoje dubliuoja ne tik krikščioniški pomirtinio 
gyvenimo vaizdai. Šalia jų kai kuriuose pasakos variantuose mi- 
rusieji vaizduojami medžiais (beržais — LMD I 324/11/; LTR 
924/212/, 2329/6/), paukščiais (varnomis, juodvarniais — LTR 
262/182/, 1747/37/, 1774/29/, 2189/24/; balandžiais — LTR 
783/477|/, 2079/180/, 2146/11/; gandrais — LTR 2146/11/; 
antimis — LTR 1262/64/) ar dar kitokiais gyvūnais (žalčiais — 
BLP II 18; LTR 1747/37/; gyvatėmis — LMD I 806/3/; varlė- 
mis — LMD I 324/11/; kiaulėmis — LMD III 217/556/; ožko- 
mis — LMD I 503/6/). Panašiai mirusieji buvo įsivaizduojami 
įvairiais ikikrikščioniškais laikotarpiais. Vadinasi, pasaka at- 
spindi skirtingas Žmonių pažiūras į pomirtinį gyvenimą nuo pa- 
čių seniausių iki vėlyviausių laikų. 

Pasakoje šalia ganyklos pasitaiko ir kitokių su pomirtiniu 
gyvenimu susijusių vaizdų, rodančių pasakos mirusiųjų pasaulio 
archaiškumą, ryšį su senąja indoeuropiečių mitologija. Vienas 
iš tokių yra įvairiausiose situacijose pasitaikantis vandens vaiz- 
das. Vienuose pasakos variantuose pats keliautojas į aną pa- 
saulį atsigeria vandens; kituose — mirusieji nori, bet negali 
atsigerti; dar kituose — mirusieji nori, bet negali perpilti van- 
dens. Visos šios situacijos būdingos senųjų indoeuropiečių įsi- 
vaizduotam pomirtiniam gyvenimui. Tiek graikų (200, 89, 205— 
207), tiek šiaurės germanų (285, 37; 269, 84), tiek slavų (239, 
195—196) mirusiųjų buveinė įsivaizduojama už upės, ežero 
ar kitokio vandens telkinio, kurį turi vėlės pereiti. Jos turi at- 
sigerti mirusiesiems skirto vandens, kad netrokštų (275, 179 — 
180; 200, 206). Nusikaltėliai aname pasaulyje turi rėčiu nešio- 
ti vandenį, pripilti bedugnes statines, kęsti troškulį, stovėdami 
vandeny iki kelių, ir t. t. (200, 206). Jog mūsų pasakoje įvairio- 
se situacijose vaizduojamas vanduo yra tas pats mirusiųjų gė- 
rimas, be kurio vėlė negali būti priimta į mirusiųjų tarpą, t. y. 
vadintis tikrai mirusia, rodo kad ir tokie variantai, kuriuose 
vaizduojama, kaip Žmogui, atsigėrusiam vandens, siela bema- 
tant atsiskiria nuo kūno (LMD III 146/122/; LTR 783;/447/). 
Užmiršus vandens kaip ribos tarp gyvųjų ir mirusiųjų pasaulio 
ir kaip būtino gėrimo, norint patekti į mirusiųjų luomą, reikšmę, 
pasakoje vanduo dažniausiai laikomas tik nusidėjėlių baudimo 
priemone. 

Kitas įdomios kilmės, tačiau retai pasitaikantis yra šunų 
vaizdas. Sunys esą mirę kaimynai (LTR 1782/94/), paties keliau- 
tojo tėvai (LTR 262/182/), gobšūs Kunigai (LTR 2954/20/), 

skundikai (LTR 1848/55/). Tačiau kai kuriuose pasakos varian- 
tuose pasitaiko detalių, leidžiančių šunis išskirti iš kitų gyvulių 
pavidalo mirusiųjų. Juos žmogus sutinka ne keliaudamas į se- 
nelio namus, o prie pat senelio namų (LTR 262/182/) arba net pir- 
mame namų kambaryje (LMD I 100/1/). Jie ne palaidi, kaip 
visi gyvuliai, bet pririšti; pro juos sunku praeiti. O viename 
variante jie tiesiog vadinami velniais; žmogų jie praleidžia tik 
tada, kai į jų nasrus įkrinta du obuoliai (LMD I 100/1/). Šios 
detalės pasakos šunis leidžia susieti su senųjų indoeuropiečių šu- 
nimis — mirusiųjų buveinės sargais; pririšti prie įėjimo (vartų), jie 
budriai saugo, praleisdami tik tuos, kurie jiems atiduoda pri- 
valomą auką (285, 13, 37; 200, 89, 206, 239 —240, 368, 409— 
410). Su dviem šuns pavidalo sargais vaizduojamas ir senųjų indų 
mirusiųjų globėjas Jamas (Ydma) (280, 199). 

Aptariamoje pasakoje minimi ir vartai („broma“), kurie 
vienuose variantuose lokalizuojami prie įėjimo į mirusiųjų bu- 
veinę (LTR 1774/29/), o kituose — prie senelio namų (LMD 
I 843/38/, I 842/3/; LTR 368/83|/). 

Pasakoje ryški tendencija senuosius vaizdus krikščioninti. 
Ši tendencija palietė ir senelio paveikslą. Beveik visuose pasakos 
variantuose senelis dabar vaizduojamas ne šalia besiganančių 
galvijų, o atokiau — namuose, kuriuose neretai įkurdinamas ir 
krikščioniškasis dangus su pragaru. Ar tik senelis vėliau krikš- 
čioniškuoju pavyzdžiu nebuvo atskirtas nuo ganomų avelių 
ir apgyvendintas tarsi „danguje“? Tokį spėjimą paremia pati 
pasakos medžiaga. Keliuose pasakos variantuose žmogus, ke- 
liaudamas pas elgetą dievą, šalia besiganančių galvijų mato ir 
jų piemenį (LMD I 100/1/, I 126/36/, I 324/11/, I 483/21/, III 
173/556/...). Kartais piemuo, kaip ir patys galvijai, interpre- 
tuojamas krikščioniškai (miręs kunigas — LMD I 126/36/, I 
483/91/), tačiau dažnai apie jį visai nieko nesakoma. Kadangi 
piemuo gano galvijus, t. y. rūpinasi mirusiaisiais, jis aiškiai dub- 
liuoja senelio funkcijas. Čia, kaip ir pirmojoje pasakoje, senojo 
personažo funkcijos padalijamos tarp dviejų panašios kilmės 
veikėjų. Matyt, anksčiau senelis buvo vaizduojamas su banda, 
tik vėliau nukeltas į šiek tiek sukrikščionintus namus. Perkėlus 
senelį, senojoje vietoje kaip atavistinis personažas keletoje va- 
riantų liko bevardis piemuo. Kad senelio buveinė vėliau galėjo 
būti perkelta iš vienos vietos į kitą, rodo ir nevienoda vartų į 
„aną“ pasaulį lokalizacija. 

Visa tai leidžia daryti prielaidą, kad senelis šioje, kaip ir ank- 
sčiau aptartoje, pasakoje yra artimas senajam, ikikrikščioniš- 
kajam gyvulių pavidalo mirusiųjų globėjui (velniui), tik vėliau 
įgavęs kai kurių dangiškojo dievo bruožų. Pasakoje pasitaiko 

užuominų, leidžiančių senelį elgetą susieti su tradiciniu velniu. 
Norėdami surasti reikalingą elgetą, pono tarnai pirmiausia ap- 
ieško kelius ir kryžkeles (LMD I 806/3/; LTR 1774/29/, 2717 
/235/, 2851/28/). O jį neretai randa irgi pakelėje arba prie kryž- 
kelės (LMD III 217/134/; LTR 198/248/, 824/120/, 1550/171/.. J. 
Tai rodo, kad keliai ir kryžkelės yra tipiškos elgetos, kaip miti- 
nės būtybės, pasirodymo vietos. O senųjų indoeuropiečių mito- 
logijoje kelių globėjais yra laikomi lietuvių velniui artimi dievai, 
pavyzdžiui, graikų Hermis, kurio statulos buvo statomos prie 
kryžkelių (200, 176), indų Pūšanas (280, 191 —194). Jie susiję 
su mirusiaisiais (veda juos į mirusiųjų buveinę), globoja gyvu- 
lius. Ir pats velnias lietuvių mitologinėse sakmėse dažnokai 
pasirodo pakelėse ir kryžkelėse, kur jis klaidina keliautojus, 
slogina juos ar, pasivertęs gyvuliu, painiojasi po kojomis (LPK 
3300, 3301, 3420, 3425 ir kt.). Tikėta, kad kryžkelėse velnią ga- 
lima prisišaukti; kryžkelėse pasakų velnias sudaro su žmogumi 
sandėrį ir t. t. Dar kituose nagrinėjamos pasakos variantuose 
senelį elgetą, kaip ir velnią, žmogus randa sėdintį ant kelmo 
(LTR 421/25/), jis yra šlubas (LTR 2298/13/), o tai aiškiai rodo 
ne dangišką, o žemišką jo prigimtį. Kartais mirusiųjų pasauly- 
je pas senelį žmogus atsiduria, kai užmiega po egle (LTR 2189 
/24/), arba galimybė patekti į tą pasaulį susidaro, kai jis verkia, 
sėdėdamas ant kelmo (LTR 2441/696/). Patys senelio namai 
kartais vaizduojami miške (LTR 776/331/, 1977/17/), už miško 
(LTR 783/477/), į juos reikia joti per raistus ir lieknus (LTR 
1747/37/). Vis tai velniui, o ne dangiškajam dievui įprastos vie- 
tos. Pagaliau gyvuliai, kuriuos senelis elgeta atsiunčia Žmogui 
(šuniukas ir arklys), yra tipiški velnio ir mirusiųjų gyvuliai. O 
šię gyvuliai labai artimi seneliui, kartais gali būti suprantami 
net kaip zoomorfiniai jo pavidalai (yra variantų, kuriuose žmo- 
gų į aną pasaulį neša ne arklys ir veda ne šuniukas, o pats sene- 
lis — LTR 318/18/; 397/57[). 

Senelis su avelėmis vaizduojamas ir kai kuriuose tarptauti- 
nės, daugelyje Europos tautų populiarios pasakos „Verpianti 
moteris prie šaltinio“ (AT 480) variantuose. Lietuvoje 
šios pasakos užrašyta per 30 variantų (LPKK). Ne visuose juo- 
se vaizduojamas senelis. Maždaug trečdalyje, patekusi į kitą 
pasaulį, mergaitė sutinka moterišką būtybę ir jai tarnauja (181, 
146). Senelis šioje pasakoje, kaip ir anksčiau apžvelgtoje, kartais 
vadinamas dievu (LP 45; TŽ V 640; LMD I 1062/19/; LTR 262 
/105/.. .), tačiau krikščioniškų vaizdų čia daug mažiau. Tikriau- 
siai šią pasaką ir jos svarbiausią mitinį personažą senelį krikš- 
čionybė mažiau paveikė todėl, kad jis dažniausiai vaizduoja- 
mas požemio pasaulyje, kur pagal krikščionybės aiškinimą gy- 

vena ne dievas — darigaus viešpats, o jo priešininkas velnias. 
Beveik visi krikščioniškieji elementai susikoncentravę vien tuo- 
se variantuose, kuriuose mergaitės kitą pasaulį, o kartu ir se- 
nelį pasiekia, lipdamos pupa aukštyn. Bet senelis tuose varian- 
tuose jau vaizduojamas be avelių. Jis mergaičių prašo iškūrenti 
jam pirtį (LMD I 1062/19/; LTR 3108/3/). Panašūs variantai 
populiarūs Latvijoje. 

Senelį su avelėmis lietuviškuose variantuose mergaitės su- 
tinka, įkritusios arba įstumtos į šulinį, t. y. už vandens. Jau ank- 
sčiau matėme, kad už vandens buvo lokalizuojama senųjų in- 
doeuropiečių mirusiųjų buveinė. Todėl galima manyti, kad šio- 
je pasakoje mergaitės senelį kaip tik sutinka mirusiųjų pasau- 
lyje, o jo avys, sprendžiant iš analogijos su ankstesnėmis pasa- 
komis, irgi yra mirusieji. 

Senelio prigimtį atsekti padeda kituose lietuviškuose pasa- 
kos variantuose pasitaikančių senelio pakaitų mitologinė cha- 
rakteristika. Juose įkritusios į šulinį mergaitės patenka pas ra- 
ganą (LTR 449b/105/) arba pas bevardę bobą, žmoną, ponią, 
kuri, sprendžiant iš būdingų išorės detalių ir elgesio, dažniau- 
siai yra įprasta raganos variacija (Mitt VI 50; LMD I 133/172/, 
I 318/18/). Pasakų ragana, būdama chtoniška, su mirusiųjų pa- 
sauliu glaudžiai susijusi būtybė (275, 56—68; 296, 28—37; 
264, 181 —186), funkcijomis ir kai kuriomis išorės ypatybėmis 
yra artima velniui. Nenuostabu, kad pasitaiko nagrinėjamos 
pasakos variantų, kuriuose vietoj raganos veikia numirėlio kau- 
kolė, akivaizdžiai rodanti, kad tai mirusiųjų karalystės atsto- 
vas (LTR 1555/18/), arba velnias (LMD I 1062/47/). Todėl ga- 
lima daryti prielaidą, kad pasakoje „Podukra šulinyje“ vaiz- 
duojamas senelis, kaip ir ragana, yra velniui artima būtybė. 
Kitų tautų šios pasakos variantuose vietoj raganos, bevardės 
senelės arba senelio irgi dažnai veikia mūsų velniui artimos chto- 
niškos būtybės — milžinai, nykštukai ar tiesiog velniai (166, 
71-75). 

Čia dar reikėtų paminėti tarptautinės pasakos „Tiltas į 
aną pasaulį“ (AT 471) lietuviškus variantus (LPK *806), 
kurie savo pomirtinio gyvenimo vaizdu artimi pasakai „Svečiuo- 
se pas elgetą (dievą)“. Tarptautiniame pasakų tipų kataloge 
abi jos net palaikytos vieno tipo pasakomis. Pasaka Lietuvoje 
nepopuliari (užrašyta tik apie 10 variantų); nedaug jos varian- 
tų užfiksuota ir kaimyniniuose lenkų, baltarusių, ukrainiečių 
kraštuose (Krz 471; Bbap, DBKH 471**). Sioje pasakoje trys bro- 
liai paeiliui vis pristoja pas senelį, kartais vadinamą dievu (LTR 
449B/126/, 2080/122/), ganyti avių ir vakare turi jam parnešti 
parodyti, ką avys ėdė ir gėrė. Avys keliasi per upę, ežerą, o ten 

trečiasis brolis išvysta panašius vaizdus, kaip ir ponas, keliau- 
damas į svečius pas elgetą pasakoje „Svečiuose pas elgetą (die- 
vą)“: liesas ir riebias avis (LTR 979/4?/, 3101/190/), vandeny 
trokštantį ir negalintį atsigerti žmogų (LTR 449B/126/, 776 
/328a/), prie duonos alkstantį (LTR 449B/126/) ir pan. Senelis 
išaiškina, kad tai vis Kuo nors nusikaltę mirusieji. Nesunkiai 
galima suprasti, kad pasaulis už upės pasakoje įsivaizduojamas 
mirusiųjų pasauliu. Pasaka irgi gerokai sukrikščioninta (aname 
pasaulyje brolio ganomos avys „maitinasi“ švenčiausiuoju sak- 
ramentu), tačiau joje apstu ir visai su krikščionybe nesideri- 
nančių vaizdų. O avelių savininkas senelis kartais irgi vadina- 
mas velniu (LTR 3024/7|). 

Kaip matome, visose nagrinėtose pasakose vaizduojamas 
mirusiųjų pasaulis. Salia krikščioniškųjų dangaus, pragaro ir 
skaistyklos jose daug vaizdų, būdingų senajam indoeuropiečių 
pomirtinio gyvenimo supratimui. Svarbią vietą pasakose uži- 
ma mirusiųjų, įsivaizduojamų besiganančiomis avimis (karvė- 
mis), ir senelio vaizdai. Avys ganosi ganykloje, pievoje. 

Alegoriškai žmonės avimis, o dievas arba jo siųsti pranašai 
piemenimis vadinami krikščionių religijoje. Pavyzdžiui, Sena- 
jame testamente pranašas Zakarijas skelbia, kad dievas jam 
liepęs ganyti avis, kurias jų savininkai pjauną be gailesčio (ST 
IV 734). Dovydas psalmėse tikina, kad žydai esantys dievo tau- 
ta, jo ganyklos avys (ST III 245). Dar dažniau ši metafora var- 
tojama Naujajame testamente (NT 45, 59, 65, 82, 85...). Tai, 
matyt, ir paskatino kai kuriuos pateikėjus pasakose vaizduoja- 
mą senelį ir jo avis sieti su krikščionių dievu. Tačiau krikščionių 
dievas visų pirma yra gyvųjų, ne mirusiųjų ganytojas. O senųjų 
indų (280, 198), hetitų (151, 164, 60, 139 — 140) ir kitų indoeuro- 
piečių (163, 59 — 63; 164, 64—69) pomirtinis pasaulis kaip tik kar- 
tais buvo įsivaizduojamas pieva, ganykla, o mirusieji — galvi- 
jais. Šitas labai senas indoeuropiečių pomirtinio gyvenimo sup- 
ratimas ir bus atsispindėjęs minėtose pasakose. 

Visose pasakose pasitaiko nemaža detalių, leidžiančių svar- 
biausią jų veikėją senelį gretinti su senuoju mūsų folkloro vel- 
niu. Toks sugretinimas atrodo dar įtikinamesnis, turint galvoje 
senąjį indoeuropiečių pomirtinio gyvenimo įsivaizdavimą ga- 
nykla. Visai suprantama, kad velnias, būdamas gyvulių globė- 
jas, senosiose pasakose buvo vaizduojamas šalia gyvulių pavi- 
dalo mirusiųjų. Šiai prielaidai paremti galima panaudoti ir ame- 
rikiečių lingvisto J. Puelo tyrinėjimus. Juose mūsų velniui gi- 
miniški kitų indoeuropiečių žodžiai -- hetitų wellu-, graikų 
14u-, šiaurės germanų vęl/r, slavų Volosū, yra kildinami iš *wel- 
nu-, *w|-nu-, *woltu-, *wol-su-, reiškusių pievą, ganyklą (164, 

68). Jeigu taip, tai su pievomis lietuvių velnias sietinas ir savo 
vardo pirmykšte semantika. Būdinga, kad nemažai lietuvių 
vietovardžių, prasidedančių šaknimi vel-, yra pievų ir ganyklų 
pavadinimai (VK). 

Atsekus minėtų pasakų senelio paveikslo ryšį su senuoju 
mūsų folkloro velniu, galima kiek praplėsti ir sukonkretinti 
paties velnio santykius su mirusiaisiais. Juk senelis visose nagri- 
nėtose pasakose yra vaizduojamas avelių — mirusiųjų globėju, 
neretai vadinamas tiesiog dievu. Matyt, ir velnias senojoje lie- 
tuvių mitologijoje buvo įsivaizduojamas ne tik kaip paprasta 
iš mirusiųjų sielų kilusi dvasia (taip manė E. Volteris), bet ir 
kaip dievas — mirusiųjų globėjas. Dievu kai kuriuose senuo- 
siuose baltų mitologijos šaltiniuose (pavyzdžiui, G. Štenderio 
latvių mitologijos apraše) buvo vadinama ir analogiška latvių 
mitinė būtybė ve/s (137, 626). Šiaip senelis dievas lietuvių pasa- 
kojamojoje tautosakoje beveik visada siejamas su krikščionių 
dievu. 

Vertingų duomenų velnio ryšiui su avių pavidalo mirusiai- 
siais patvirtinti galima rasti ir analizuojant pasakos „Apakin- 
tas milžinas (Polifemas)“ (AT 1137) lietuviškus variantus, 
bandant atsekti senesnę jų prasmę. 

Pasaka yra žinoma visoje Europoje, Mažojoje ir Viduri- 
nėje Azijoje (AT 1137; 77). Lietuvoje jos užfiksuota apie 60 
variantų (LPKK). Pasaka populiari ir Latvijoje (užfiksuota 42 
variantai — AM 1137); žinoma taip pat Rusijoje, Baltarusi- 
joje, Ukrainoje, Lenkijoje (Krz, Bap, bBKH 1137) ir kitose ša- 
lyse. 

Vienaakės mitinės būtybės žinomos ne tik Eurazijos pasa- 
kose, bet ir Šiaurės Kaukazo bei Vidurinės Azijos tautų epuose. 
Vienaakiai milžinai nartų epe laikomi seniausiais žemės gyven- 
tojais, su kuriais didvyriai nartai visą laiką kovoja. Ne kartą 
su vienaakiais milžinais susiduria ir kirgizų kovotojai epe „Ma- 
nas“ (250, 592). 

Pasaka „Apakintas milžinas“ primena Homero poemoje 
pavaizduotą graikų karžygių susitikimą su milžinu Polifemu, 
tačiau kai kuriais bruožais skiriasi. Pavyzdžiui, daugelyje lie- 
tuviškų pasakos variantų mitinė būtybė gyvena miške, o žmogus 
pas ją pakliūva atsitiktinai, bemalkaudamas, grįždamas iš ka- 
riuomenės, paklydęs arba specialiai jos ieško, norėdamas pama- 
tyti bėdą. Mitinė būtybė apakinama ne mieganti, kaip yra an- 
tikinėje poemoje, o „gydant“ jos vienintelę akį. 

Aiškinantis senesnę pasakos vaizdų prasmę, patikimas kel- 
rodis yra patys pasakos veikėjai. Šalia vyriškos giminės veikėjų 
maždaug trečdalyje lietuviškų variantų veikia moteriška būty- 

bė, dažniausiai vadinama ragana, o kartais tiesiog boba, senele 
arba bėda. Tai patvirtina V. Propo spėjimą apie labai artimą 
Polifemo giminystę su ragana (275, 59). Moteriškos giminės 
mitinė būtybė vietoj vyriškos pasitaiko ir slavų (rusų, ukrai- 
niečių, baltarusių, slovakų) variantuose (77, 157). Vienas iš 
svarbiausių raganos bruožų yra jos santykiai su mirusiųjų pa- 
sauliu. Tokio personažo įvedimas į pasaką perša mintį, kad jos 
vaizdai daugiau ar mažiau turėtų sietis su pomirtiniu gyvenimu. 
Šį spėjimą sustiprina ir svarbiausi lietuviškų variantų vyriško- 
ios mitinės būtybės bruožai. Vyriškoji mitinė būtybė pasakoje 
dažniausiai vadinama žmogum, seniu, diedu arba tiesiog vėlniu 
(LTR 322/184/, 368/127/, 462/411/, 1951/3/...) ir įsivaizduoja- 
ma įprasto žmogaus pavidalu. Išore (senumu) ji primena anks- 
čiau aptartų pasakų senelį. Rečiau ji vadinama ir įsivaizduoja- 
ma milžinu. 

Panaši raganos ir velnio prigimtis (visų pirma santykiai 
su mirusiaisiais) ir sudarė prielaidas jiems egzistuoti toje pačio- 
je situacijoje, tik skirtinguose pasakos variantuose. Abiejų, 
nepaisant lyties skirtumo, pasakoje išorės požymiai panašūs. 
Nuolat akcentuojama, kad jie yra vienaakiai. Raganos ir jai 
tolygių mitinių būtybių vienaakiškumą V. Propas laiko tam tik- 
ra aklumo atmaina (275, 59). Viename kitame nagrinėjamos pa- 
sakos variante ragana ir vaizduojama visiškai akla, atvykusius 
žmones ji tik užuodžia (LMD I 840/13/; LTR 1550/110/), arba, 
nors ir turėdama vieną akį, žmones pajunta iš kvapo, tarsi bū- 
tų visai akla (LTR 260/163/, 776/256/, 807/73/). Iš kvapo žmo- 
nes pajunta ir velnias arba milžinas (LTR 368/127/, 783/478/, 
219/113/). O aklumą V. Propas supranta kaip abipusę aklatį, ypač 
gyvųjų ir mirusiųjų santykiuose: gyvieji nemato mirusiųjų, 
o mirusieji — gyvųjų. 

Vadinasi, ragana arba velnias pasakoje, priklausydami mi- 
rusiųjų pasauliui, nemato gyvųjų. Tačiau šiuo atveju raganos 
bei velnio dalinį aklumą reikia laikyti ir mitologijoje įprastu 
antifrastinės ekspresijos reiškiniu, kai išorinis aklumas rodo 
vidinį toliaregiškumą, aiškiaregystę. Ne veltui pabrėžiamas 
tos vienintelės akies didumas, centrinė vieta veide: ji įstatyta 
kaktoje (LTR 882/68/, 1889/23/), kaktos vidury (LTR 2189 
/23/), yra didelė (LTR 1188/143/), kaip stiklinės dugnas (LTR 
/2189/23/), kaip lėkštė (DSPŽ I 412; LTR 1265/205/). Ši didžiu- 
lė mitinės būtybės akis asocijuojasi su visarege Varuno akimi 
senojoje indų mitologijoje (100, 96) ir vyriausiojo šiaurės germanų 
dievo Odino vienaakiškumu (antrą savo akį jis paaukojo mil- 
žinui Mimirui už gėrimą iš išminties šaltinio) (285, 12, 217; 
269, 33). 

Į gyvųjų ir mirusiųjų santykius orientuoja ir Žmogaus juti- 
mas iš kvapo. Pagal daugelio pasaulio tautų, tarp jų ir indoeu- 
ropiečių, tikėjimus mirusiųjų pasaulio gyventojai gyvuosius visų 
pirma junta iš kvapo, kuris jiems paprastai yra nepakenčiamas 
(275, 51— 53). 

Keliuose lietuviškuose variantuose tiek ragana, tiek velnias 
arba jį atitinkanti kita panaši mitinė būtybė pasižymi dar ir ki- 
tom vienodomis išskirtinėmis savybėmis. Jos yra didelės (LMD 
I 92/1/; LTR 792/139/), šlubos (LMD I 840/31/; LTR 2787 
/228/), stiprios. Šlubumas rodo kiekvieno mitinio personažo 
chtonišką prigimtį (127, 212) ir kilmę iš gyvatės arba žalčio (264, 
183), kurie savo ruožtu jau nuo seniausių laikų (akmens amžiaus) 
siejami su mirusiaisiais (249, 441; 279, 18). 

Pirmykštei pasakos prasmei nustatyti reikšminga ir žmogaus, 
kuris susiduria su mitine būtybe, charakteristika. Dažniausiai 
toks žmogus pasakoje yra kalvis ir tik viename kitame variante — 
kareivis, karalaitis ar šiaip žmogus. Kartais žmogus, net būda- 
mas kito amato, tačiau norėdamas apgauti mitinę būtybę, pa- 
sisako esąs kalvis (LTR 422/83/, 914/643/). Kalvis pas mitinę 
būtybę paprastai patenka ne vienas, o su savo draugais — siu- 
vėju ir batsiuviu. Tačiau tokio amato Žmonės jai esą nereikalin- 
gi, ir ji, daug nesvarsčiusi, juos iškepa. Tik kalvio amatas pasi- 
rodo vertas dėmesio. Sis epizodas ir tolesnė pasakos veiksmo 
eiga rodo, kad mitinės būtybės ir kalvio santykiai yra priešiški: 
ir kad kalvis pranoksta ją gudrumu. Mūsų tautosakoje priešiški 
kalvio santykiai dažniausiai yra su velniu. Tai savo ruožtu rodo, 
kad vienaakė mitinė būtybė kai kuriais savo bruožais gali būti 
gretinama su tradiciniu folkloro velniu. Mūsų kaimyninių tautų 
mitologijoje (šiaurės germanų, suomių ir kt.) velniui giminiškos 
chtoniškos būtybės irgi dažniausiai esti mušamos svarbiausiu 
kalvio įrankiu — kūju (285, 60—63; 96a, 110). 

Antikiniame pasakojime ir keliuose mūsų pasakos varian- 
tuose (LMD I 292/1/, I 564/13/; LTR 1164/6/, 2750/366/) žmo- 
nės pas mitinę būtybę atplaukia laivais. Daugumoje lietuviškų, 
kaip ir slaviškų, variantų mitinė būtybė gyvena miške. O vanduo 
ir miškas pagal daugelio indoeuropiečių tautų įsitikinimus kaip 
tik atskiria mirusiųjų pasaulį nuo gyvųjų. 

Žmogus mitinę būtybę pamato miške esančioje pirkelėje. 
Tai tipiška lietuvių ir jų kaimynų (latvių, baltarusių, rusų) pa- 
sakų raganos pirkelė, keliuose lietuviškuose variantuose, kaip 
įprasta rusų tautosakoje, net stovinti ant vištos kojos (LTR 
807/73/, 2147/9/, 3013/128/), o kartais dar ir besisukiojanti. 
Įdomu, kad ji atsisuka į žmogų, paminėjus velnio vardą. V. Pro- 
pas, tyrinėjęs raganos pirkelės, į kurią patenka pasakos herojus, 

senąją prasmę, remdamasis analogiškų pastatų paskirtimi se- 
nuosiuose iniciacijų papročiuose ir mituose, teigia, jog ji tarsi 
žymi perėjimą iš vieno pasaulio į kitą, iš gyvųjų — į mirusiųjų 
(275, 46—51). 

Vadinasi, tiek svarbiausi pasakos „Apakintas milžinas“ 
veikėjų bruožai, tiek veiksmo vieta leidžia manyti, kad čia at- 
sispindi gyvųjų ir mirusiųjų pasaulių santykiai. Šią mintį sus- 
tiprina ir leidžia konkretizuoti svarbiausias pasakos motyvas — 
gelbėjimasis per avis. 

Mitinė būtybė lietuvių pasakoje beveik visada vaizduojama 
kartu su avimis. Kartais vietoj avių yra kiti gyvuliai: ožka (LTR 
1190/418/), ožys (LTR 1951/3/), jautis (LMD I 1603/), stir- 
nos (LTR 2787/228/). Keliuose variantuose vietoj gyvulių žmogus 
mitinės būtybės bute randa žmogaus ir gyvulių kaulų (LTR 2641 /66, 
85/, 3013/128/). Šios pasakos kitų tautų variantuose dar mini- 
mos mitinės būtybės kiaulės (olandų var.), šuo (anglų var.), 
o pati būtybė kartais net gyvena už geležinės, žmogaus griaučiais 
apkabinėtos tvoros, guli žmogaus kaulų lovoje (77, 33, 40-41, 
66—67). Kaulai, ypač žmogaus, vietoj avių lietuviškuose va- 
riantuose rodo, kad ir avys šioje pasakoje yra susijusios su mi- 
rusiaisiais. Tačiau kaip? Atsaką į šį klausimą randame, anali- 
zuodami būdą, kuriuo žmogus panaudoja avis arba kitus gyvu- 
lius, gelbėdamasis iš mitinės būtybės nelaisvės. 

Graikų jūreiviai ir pats Odisėjas iš Polifemo nelaisvės išsi- 
gelbsti, pasikabinę po avių papilvėmis. Šitaip Žmogus išsigelbsti 
ir keliuose lietuviškuose variantuose (LMD I 160/3/; LTR 218 
/54/, 421/116/, 1889/23/, 1951/3/). Tačiau dažniausiai mūsų 
variantuose žmogus išsigelbsti apsivilkęs išvirkščiais kailiniais. 
O kartais jis čia pat papjauna avį (ožką) ir įlenda į jos kailį (DSPZ 
I 414; LMD I 92/1/; LTR 368/75/, 1188/143/, 1190/418/) arba 
įlenda į trobelėje rastus kailius (LMD I 564/13/; LTR 368/127/, 
2683/173/). Ir kitų tautų variantuose vyrauja ne gelbėjimasis 
po gyvuliais kaip antikiniame pasakojime, o gyvulių kailiuose 
(77, 5, 172). Praėjusio šimtmečio pabaigoje G. Krekas teisingai 
yra pastebėjęs, kad gelbėjimasis avių kailiuose yra pirmykštė, 
iš pačios liaudies tradicijų kylanti gelbėjimosi forma, o gelbė- 
jimosi po avimis motyvas atsiradęs, veikiant antikiniam pasako- 
jimui. Jam pritaria ir O. Hakmanas (77, 173). 

Lindimas į gyvulio kailį primena kai kurių pasaulio tautų, 
besiverčiančių gyvulių auginimu, paprotį mirusiuosius laidoti 
gyvulių kailiuose. Šis paprotys buvo žinomas ir seniesiems in- 
doeuropiečiams (275, 185— 189). Įžiūrėti šio papročio atšvaitų 
nagrinėjamos pasakos motyve, šalia kitų duomenų, leidžia tie 
lietuviški variantai, kuriuose žmogus slepiasi ne gyvulio kailyje, 

o tiesiog arklio griaučiuose (LTR 2641/66, 85/) arba po arklio 
kaulais (LTR 3013/128/). Šitoks žmogaus slėpimosi būdas la- 
bai panašus į kitose pasakose pasitaikantį slėpimąsi arklio dvė- 
senoje, kurį V. Propas irgi sieja su minėtais laidojimo papročiais 
(275, 185— 189). Įdomu, kad paprotys laidoti mirusiuosius gy- 
vulių kailiuose (arba tiesiog gyvuliuose) kai kuriose tautose yra 
panašiai evoliucionavęs kaip ir pasakos motyvas: pirma miru- 
sieji laidojami gyvulių kailiuose, o vėliau — laidojamas žmogus 
apdedamas atitinkamomis gyvulio dalimis (280, 201, 356— 357; 
taip ir pasakoje: žmogus gyvulio kailyje — žmogus po gyvuliu). 
Kad ir pasakos „Apakintas milžinas“ avis galima susieti su mi- 
rusiais žmonėmis, rodo pati pasakos medžiaga. Kai kuriuose 
lietuviškuose variantuose tiesiog sakoma, kad velnio avys — 
tai tie patys nužudyti žmonės (LTR 2596/5/). 

Pagrįstai kyla klausimas: kodėl pasakos „Apakintas milži- 
nas“ herojus, pats tarsi patyręs laidojimą (buvęs avies kailyje), 
galiausiai vėl patenka į gyvųjų, o ne į mirusiųjų pasaulį? Šio klau- 
simo negalima išspręsti, remiantis vienos pasakos medžiaga, 
nes jis liečia apskritai visų stebuklinių pasakų specifiką. Juk 
daugelyje stebuklinių pasakų Žmogus patenka į „aną“, mirusiųjų 
pasaulį, santykiauja su jo sargais arba valdovais ir laimingai 
vėl sugrįžta pas gyvuosius. Nesiimant spręsti šios sudėtingos 
problemos, vis dėlto galima pareikšti vieną kitą pastabą, kurios 
savo ruožtu padės sukonkretinti pasakos amžių. 

Analizuojant pasaką, pastebėta, kad senieji tikėjimai ir pap- 
ročiai, kurie sudarė prielaidas vienam ar kitam pasakos mo- 
tyvui atsirasti, paraidžiui nesutampa su šiais motyvais, 0 yra 
laisvai traktuojami. Laisvai traktuojama ir pati mitinė būtybė. 

V. Propas, nagrinėdamas stebuklinių pasakų ištakas, jau yra 
užsiminęs apie raganos arba milžino apakinimo motyvo ir pap- 
ročių neatitikimą. Iniciacijų papročiuose, kur jis ir įžiūri ste- 
buklinių pasakų šaknis, yra apakinamas ne pomirtinio gyveni- 
mo sargą ar valdovą vaizduojantis asmuo, o šis asmuo apakina 
neofitus — jaunuolius, kurie tarsi žengia į mirties karalystę 
ir kuriems yra skirtos visos iniciacijų apeigos. Tik, savaime 
suprantama, neofitams akys ne išduriamos, o apliejamos ait- 
riu, akinančiu skysčiu arba užlipdomos tam tikra koše (275, 
60). Laikinas aklumas žymi perėjimą į mirusiųjų pasaulį. Pana- 
šiai kitose lietuviškose pasakose užlipdomos raganos arba vel- 
nio akys. Ir keliuose nagrinėjamos pasakos variantuose miti- 
nės būtybės akys ne išduriamos, o užlipdomos degutu (LTR 
469/85/), užliejamos alavu (LTR 322/184/). Beveik visada vel- 
niui akys kuo nors užpilamos pasakoje „Akių vaistai“ (AT 1135), 

Šitokį vaidmenų pasikeitimą iniciacijų apeigose ir folklo- 
re V. Propas aiškina pasikeitusiu pasakų ir mitų kūrėjų požiū- 
riu į pačias iniciacijų apeigas. „Apeigos buvo baisios ir siaubin- 
gos vaikams ir motinoms, bet reikalingos, nes manyta, kad, pa- 
tyrus jų poveikį, įgaunama tai, ką mes pavadintume magine galia 
valdyti žvėris, t.y. apeigos atitiko primityvios medžioklės būdus. 
Bet kai, tobulėjant įrankiams ir pereinant prie žemdirbystės 
su naujais socialiniais santykiais, senąsias žiaurias apeigas imta 
laikyti nereikalingomis ir prakeiktomis, jų smaigalys nukrypsta 
prieš jų vykdytojus. Jei apeigose jaunuolį miške apakindavo 
ir grasindavo suėsti, tai nuo apeigų atsipalaidavęs mitas tampa 
tam tikra protesto priemone“ (275, 61). Jame, lygiai kaip ir mūsų 
pasakoje, žmogus (jaunuolis) apakina mitinę būtybę. 

Matyt, panašiai atsitiko ir su slėpimosi avių kailiuose moty- 
vu. Jeigu, sutikdami su V. Propu, pasakoje įžiūrėtume inicia- 
cijų apeigų atšvaitus, tai, be abejo, senosiose apeigose neofitai, 
norėdami įžengti į mirusiųjų karalystę, kaip ir tikri mirusieji 
turėjo būti apvelkami gyvulių kailiais ir tik tada galėjo būti 
laikomi tikrais mirusiaisiais — gyvuliais. O pasakoje į gyvulių 
kailius lendama ne norint patekti į mirusiųjų pasaulį, o iš jo iš- 
sigelbėti. Vadinasi, pasaka buvo kuriama, kai iniciacijų apeigos 
jau nebebuvo laikomos būtinybe ir į jas žiūrima netgi prie- 
šiškai. 

Vadinasi, pasaka tikriausiai buvo kuriama tada, kai tikė- 
jimai apie Žmonių virtimą gyvuliais po mirties ir su jais susiję 
laidojimo papročiai, nors ir būdami dar gyvi, jau nebuvo bū- 
tina ir privaloma elgesio norma. 

Nustačius svarbiausio mitinio pasakos veikėjo ryšį su velniu, 
o jo avių — su mirusiaisiais, vėlgi matyti, kad velnias seniau 
galėjo būti įsivaizduojamas kartu su avių pavidalo mirusiaisiais. 

Kur kas aiškiau ir dažniau negu su avių pavidalo mirusiai- 
siais velnias lietuvių tautosakoje santykiauja su mirusiaisiais, 
įsivaizduojamais kaip arkliai ir jaučiai. Šie santykiai atsispindi 
sakmėse „Velnio arkliai — nusidėjėliai“ (LPK 3304), „Muzi- 
kantas įkrenta pragaran“ (LPK 3279), pasakose „Kelionė į 
kitą pasaulį“ (AT 465C), „Žiaurus ponas — velnio arklys“ 
(AT 761), „Pragaro katilo kurstytojas“ (AT 475), „Bernas veda 
velniūkštę“ (AT 424*) ir kituose kūriniuose. 

Šios sakmės ir pasakos ypač populiarios Lietuvoje. Sakmių 
„Velnio arkliai — nusidėjėliai“ ir „Muzikantas įkrenta pra- 
garan“ Lietuvoje užrašyta maždaug po 30 variantų, pasakos 
„Bernas veda velniūkštę“ — per 90, „Pragaro katilo kurstyto- 
jas“ — apie 70, „Kelionė į kitą pasaulį“, „Laiškas iš pragaro“ — 
maždaug po 20 variantų (LPKK). Šios pasakos žinomos ir ki- 

toms Europos tautoms, tačiau, sprendžiant pagal tarptautinį 
pasakų tipų katalogą, jos ten nėra labai populiarios. Kiek daugiau 
užfiksuota tik pasakos „Pragaro katilo kurstytojas“ variantų 
(132 variantai 14 Europos tautų — AT 475). Pasakos „Bernas 
veda velniūkštę“ ir „Kelionė į kitą pasaulį“ taip pat populiarios 
latvių tautosakoje: pirmosios užrašyta apie 60, antrosios — 
per 30 variantų (AM 424*, 465C), o pasakos „Pragaro katilo 
kurstytojas“ — 15 variantų (AM 475) Sakmė „Muzikantas 
įkrenta pragaran“, pasakos „Kelionė į kitą pasaulį“, „Pragaro 
katilo kurstytojas“ žinomos Baltarusijoje, Rusijoje, Ukrainoje 
(bap, bBKH 677**, 465C, 475). 

Arkliais bei jaučiais dažniausiai paverčiami kunigai, ponai 
kaip tik po mirties. Pavyzdžiui, sakmėje „Velnio arkliai — nu- 
sidėjėliai“ dažnai teigiama, kad velniai važinėja mirusiais ponais 
arba žmogus sužino, kad arkliu, kuriuo jis buvo pavėžintas, 
paverstas ponas, kuris tą naktį numirė (LTR 2084/27/), pasikorė 
(LTR 1593/202/). Pasakoje „Kelionė į kitą pasaulį“ bernas 
irgi visada siunčiamas pas mirusį pono tėvą sužinoti, kaip jis 
gyvena, kur yra jo paslėpti pinigai, atnešti iš jo raštą, „metrikus“, 
ir pats pamato, kaip, pasikinkę mirusį poną, paverstą arkliu, 
velniai veža malkas. 

Pasakoje „Bernas veda velniūkštę“ arkliais paverstus kuni- 
gus ar kitus dvasininkus žmogus randa, nuvykęs pas savo žmo- 
nos tėvą velnią atsiimti kraičio. Jo buveinė neretai vadinama 
pragaru, ir tai savaime rodo, kad ten rasti kunigai yra mirę — 
juk pragare laikomi ne gyvieji, o mirusieji. Šią mintį sustiprina 
tai, kad kartu su arkliais kunigais Žmogus iš pragaro kartais 
išvaduoja dar daug kitų mirusių žmonių sielų. Be to, vyrui, 
vykstančiam pas uošvį velnią, žmona pataria jos gimtinėje ne- 
sijuokti (LTR 42/28/, 474/12/, 935/1/), nekalbėti (LTR 368/248/), 
negerti ir nevalgyti (LTR 358/629/, 368/306/, 2136/2/, 2368 
/297/). Šie draudimai yra būdingi santykiaujant su mirusiaisiais, 
nes mirusieji nesijuokia, nekalba (275, 67), o paragavęs jų valgio, 
gyvasis negalėtų grįžti į savo pasaulį. Arkliai kunigai, kuriuos 
žmogus išprašo iš velnio kaip kraitį, neretai yra balti (LTR 368 
/306/, 474/12/, 1963/74/, 3116/1639b/), širmi (LMD I 301/44/; 
LTR 2293/18/), širvi (LTR 935/1/). Balta spalva kartais apibūdi- 
nami iš arklių atvirtę žmonės (LTR 449B/31/, 2047/193/). Balta, 
širma spalva yra būdinga mirusiųjų pasauliui (277, 67), mir- 
tis, daugelio indoeuropiečių tautų manymu, pasirodo ant bal- 
to arklio (135, 188, 211). 

Pasakoje „Pragaro katilo kurstytojas“ jaučiais (arba arkliais) 
paverstus žmones tarnas pamato savo pono velnio gyvenvietėje, 
kuri daugelyje pasakos variantų irgi vadinama pragaru. Kituo- 

še pasakos variantuose iš pragaro tarnas, be jaučių (arba arklių), 
dar išvaduoja daug avelių — mirusių žmonių sielų. Visa tai rodo, 
kad ir jaučiai (arkliai) yra mirusieji. 

Velnio arkliais (arba jaučiais) paverstų mirusiųjų motyvas 
paveiktas krikščionybės, tačiau didesnei įtakai jis nepasidavė 
dėl savo kitokios prigimties. Stengiantis sukrikščioninti pasaką 
ar sakmę, lengviau būdavo šitą motyvą visai išmesti, o ne mė- 
ginti jį pritaikyti naujoms idėjoms. Tikriausiai dėl to nemaža 
pasakų variantų dalis jį visai praleidžia. Jo nėra 4/5 sakmės 
„Muzikantas įkrenta pragaran“ variantų, 6/7 pasakos „Pragaro 
katilo kurstytojas“, 3/4 „Bernas veda velniūkštę“ ir 1/3 „Kelionė 
į kitą pasaulį“ variantų. Pats velnio arkliais paverstų mirusiųjų 
motyvas, o neretai ir kūrinio su šiuo motyvu siužetas yra sukurtas 
ne pagal krikščionybės idėjas. Tik vėliau, perpasakojant šiuos 
kūrinius, mėginama jiems suteikti krikščionišką atspalvį. 

Šį teiginį geriausiai paremia sakmė „Velnio arkliai — nusi- 
dėjėliai“. Jos siužetas nesudėtingas, kaip ir kitų šio Žanro kūri- 
nių: ponaičiai pavėžina į namus keliaujantį žmogų ir pasako, 
kad jų arkliai — mirę blogi ponai. Kad važiuoti ponaičiai yra 
velniai, matyti iš prasmingų detalių (jie važinėjasi puikia karieta, 
šeria arklius anglimis, nusikvatoję dingsta ežere arba baloje). 
Viename kitame variante šie ponaičiai vadinami tikraisiais var- 
dais. Šie karietose po ežerus ir balas važinėjantys ponaičiai be- 
veik nieko bendro neturi su krikščionių piktąja dvasia. Vis dėlto 
tai netrukdo kai kuriems pasakotojams sakyti, kad mirusius po- 
nus dievas nuvaręs peklon ir pavertęs arkliais, kuriais velniai 
dabar ir važinėja (LTR 1608/70/). 

Ne krikščioniškais, o senesniais vaizdiniais pagrįsti ir minėtų 
pasakų siužetai. Pavyzdžiui, pasakoje „Bernas veda velniūkštę“ 
bernas sugauna ir veda velnio dukterį; žmonos pamokytas, 
jis iš uošvio velnio parsigabena didelį kraitį, o kartu su juo — 
ir arklių arba kitokio pavidalo mirusiųjų. 

Argi krikščionių piktoji dvasia — velnias gali turėti dukte- 
rų, kurios išteka ir laimingai gyvena su žmonėmis? Argi piktųjų 
dvasių valdžion pakliuvę mirusieji gali būti kaip kraičio gyvu- 
liai dalijami gyviesiems? Argi bet kas gudrumu gali juos išva- 
duoti? Juk tai nesuderinama su krikščionybės aiškinimu. Tačiau 
daugelis XIX — XX a. pasakotojų uošvio namus sieja su krikš- 
čionių pragaru, 0 patį uošvį ir jo šeimynykščius — su piktosio- 
mis dvasiomis. Panašiai pasakoje „Pragaro katilo kurstytojas“ 
ponas, pas kurį pristoja bernas katilo kurstyti, siejamas su krikš- 
čionių piktąja dvasia, o jo dvaras — su pragaru. Pasakoje „Ke- 
lionė į aną pasaulį“ mirusio pono buveinė irgi siejama su pragaru, 

Vyriškos giminės mitinius šių kūrinių personažus, vienaip 
ar kitaip susijusius su mirusiaisiais, linkstama keisti krikščionių 
piktąja dvasia velniu, o moteriškąsias — gerąja dvasia, t.y. dievo 
motina, angelu. Pasakoje „Bernas veda velniūkštę“ iš uošvio 
pargabentas vėles — sodą nuperka „ponia“ (LTR 807/1682/, 
2368/297/), „balta ponia“ (LTR 784/54/), „balta panelė“ (LTR 
1743/2/), „Vvarginga moteriškė“ (LTR 1000/114/), kuri neretai 
tiesiog vadinama šv. panele, dievo motina, Marija (LTR 270/777 |), 
784/54|, 807/1682/, 1001/99/...). Pasakoje „Kelionė į kitą pa- 
saulį“ stebuklingoji berno pati pasirodo besanti angelas (LMD 
I 314/4/; LTR 229/459/), personifikuotos šv. mišios (LTR 1811 
/21/). Su krikščionių dievu siejamas ir pasakų „Pragaro katilo 
kurstytojas“, „Kelionė į aną pasaulį“ vyriškasis mitinis veikė- 
jas — senelis. 

Įsigilinus į šių teigiamų, esą krikščioniškų veikėjų charak- 
teiistikas, prigimtį, santykius su kitais personažais, galima at- 
sekti, kad dažnai tai mūsų senosios mitologijos būtybės, nere- 
tai chtoniškos, turinčios bendrų bruožų su senuoju lietuvių vel- 
niu. 

Imkime pasakos „Kelionė į aną pasaulį“ stebuklingą pačią. 
Jau pats jos įsigijimas rodo anaiptol ne krikščionišką prigimtį. 
Ji sugaunama ežere (LTR 1100/183/, 1833/253/), pati ateina pas 
berną, kai šis, užuot ėjęs į bažnyčią, guli palaukėje (LTR 2906/3/), 
kai bernas parduoda jos „kraitį“ — didelę sugautą žuvį (LTR 
260/15/). Net tais atvejais, kai bernas ją gauna tiesiog iš dievo, 
paprastai gauna tik po to, kai savo uždirbtus skatikus meta į 
vandenį (LTR 284/520/, 2134/8/, 2291/459/). Kartais stebuklinga 
pati yra mirusi merga (BLV 109). Stebuklinga pati, kaip ir fol- 
klorinis velnias, susijusi su vandeniu, žeme, mirusiaisiais. 

Taigi matome tik paviršutinišką senesniais vaizdiniais pagrįs- 
tų siužetų pritaikymą vėlesnių laikų pasakotojų ir klausytojų 
krikščioniškam pasaulėvaizdžiui. 

Kai kuriuos nagrinėjamų kūrinių variantus krikščionybė 
yra ir giliau paveikusi. Pavyzdžiui, viename kitame sakmės 
„Muzikantas įkrenta pragaran“ variante į požemį nugrimzdę 
ponai arba kiti nusidėjėliai patenka į daugmaž tokį krikščio- 
nišką pragarą, kurį aprašo ir lietuviški religiniai raštai: velniai 
nusidėjėlius virina, degina, pila jiems į burną dervą (BLS 209, 
210; LTR 425a/207/). Velniai blogus ponus degina, virina ir 
kai Kuriuose pasakos „Kelionė į aną pasaulį“ variantuose. 
Krikščioniškas katiluose virinamų nusidėjėlių vaizdas būdingas 
ir kitoms pasakoms, tačiau jose jis yra įkomponuotas į senesnių 
idėjų pamatu sukurtą siužetą, šalia jo yra senesnius tikėjimus 


182 


atitinkančių mirusiųjų paveikslų. Todėl jis negali kiek ryškiau 
pakeisti senesnės viso kūrinio prasmės. 

Nagrinėjant krikščionybės įtaką, negalima nutylėti vieno 
svarbiausių klausimų — kodėl šis motyvas ir šio motyvo kūri- 
niai vėliau buvo pradėti nuolat sieti su krikščioniškomis realijo- 
mis? Ar tik šis motyvas ir patys kūriniai, nors ir sukurti senesnių 
tikėjimų pamatu, neturi su krikščionybe susiliečiančių idėjų? 

Senasis mūsų protėvių pomirtinio gyvenimo įsivaizdavimas, 
ypač visų troškimų išsipildymas vieniems, o kitų pasmerkimas, 
tikrai yra artimas krikščionybei. Tiksliau sakant, krikščionių 
pomirtinis gyvenimas buvo sukurtas pagal panašų modelį, se- 
nąjį hebrajų pomirtinio gyvenimo supratimą suderinus su hele- 
nistinėmis indoeuropietiškomis idėjomis. Bendrų su krikščio- 
nių piktąja dvasia bruožų, matyt, turėjo ir mūsų senasis velnias, 
ypač jei turėsime omeny jo santykius su blogaisiais numirėliais. 
Juk ir krikščionių piktosios dvasios vaizdinį stipriai paveikė se- 
noji graikų ir romėnų mitologija, o vėliau per bažnyčios tėvų 
ir šventųjų raštus jis patyrė nemenką kitų indoeuropiečių tautų 
senųjų tikėjimų įtaką. O Lietuvoje krikščionių piktoji dvasia net 
buvo pavadinta senojo mitologinio gyvulius ir mirusiuosius glo- 
bojančio personažo — velnio vardu. Ir kiti senojo velnio bruo- 
žai (gyvuliška prigimtis, nusikaltėlių baudimas) dėl įvairių ypa- 
tybių buvo patogūs sukrikščioninti. 

Vadinasi, senieji vaizdiniai analizuojamuose kūriniuose kai 
kuriomis savo pozicijomis sutapo su krikščioniškaisiais. 

Tačiau, kaip minėta, krikščionims neįprasta mirusiuosius 
įsivaizduoti gyvuliais, nors gyvieji kartais metaforiškai ir vadi- 
nami avimis, dievas arba jo siųsti pranašai — ganytojais. O ark- 
liais bei jaučiais nevadinami net ir gyvieji. Todėl arkliais bei 
jaučiais paverstų mirusiųjų motyvo kilmės reiktų ieškoti ne 
krikščioniškoje aplinkoje. Čia vėl reikia prisiminti senųjų indo- 
europiečių pomirtinio gyvenimo supratimą. Senieji indoeuropie- 
čiai mirusiuosius įsivaizdavo ne tik galvijais, bet ir arkliais (Žir- 
gais). Dar šio amžiaus pradžioje L. Maltenas yra rašęs, kad 
helenistinėje epochoje mirusysis įsivaizduojamas ir arkliu, ir 
žmogumi ant arklio (135, 188, 211). Su mirusiųjų įsivaizdavimu 
gyvuliais susijęs ir paprotys laidoti mirusiuosius gyvulių odose. Jis 
ypač buvo paplitęs tose tautose, kurios vertėsi gyvulių auginimu. 
Šis paprotys buvo žinomas ir seniesiems indoeuropiečiams (275, 
187, 188). Jo reliktu laikytinas rigvedų laikotarpio indų įprotis 
prieš sudeginant apdėti mirusiuosius karvės arba ožio kūno da- 
limis (280, 201, 356—357). Gyvulio pavidalo mirusiojo vaizdi- 
nys, V. Propo manymu, vėliau buvo pakeistas Žmogaus su gy- 

vuliu vaizdiniu, o pats gyvulys traktuojamas arba kaip mirusiojo 
maistas, arba kaip jo tarnas — padėjėjas (275, 189). 

Lietuvių folklore, istoriniuose ir archeologiniuose šalti- 
niuose yra daug duomenų, rodančių, kad mūsų liaudis mirtį ir 
mirusiuosius ypač glaudžiai siejo su gyvuliais. 

Lietuvoje buvo tikima, kad arkliai, karvės, jau nekalbant 
apie šunis, jaučia ir įvairiais ženklais praneša artėjančią Žmogaus 
mirtį (LTR 486/25* |, 989/22/, 1289 /351/, 1403/99/...). Žmogus 
mirsiąs, jei sapnuoja galvijų bandą ir dar su avelėmis. Mirusio 
žmogaus vėlė pirmiausia einanti į tvartą atsisveikinti su gyvu- 
liais (LTR 549/168/, 606/116/). Mirus šeimininkui, skubama 
tai pranešti arkliams ir galvijams, kad jie neišeitų paskui mirusįjį 
(210, 134, 136; LTR 374c/1184/, 1572/292/). Mirus namų šeiminin- 
kui arba šeimininkei, būtinai reikią pjauti stambų galviją, nesi- 
tenkinti kiaule arba avimi, nes tada mirusysis atsiimsiąs savo 
dalį — imsią dvėsti gyvuliai (LMD I 400/2š*/). Gyvuliai ypač 
dažnai prisimenami per kūčias — ir mirusiesiems skirtą šventę. 
Kūčių vakarą ir kalėdų rytą jie geriau pašeriami, jiems atiduoda- 
mas kūčių stalo šienas, duodama net valgių, sakoma, kad ir gy- 
vuliai „turi kūčias“ (10, 125, 128, 129, 144 ir kt.). 

Istoriniuose šaltiniuose nuo XIII a. užsimenama, kad miru- 
sieji deginami ir laidojami kartu su arkliais (137, 41, 141 ir kt.). 
Kartu su arkliais buvo sudegintas didysis Lietuvos kunigaikš- 
tis Algirdas, net jau krikščionybę priėmęs Kęstutis (137, 123 —— 124). 
Paprotys mirusį žmogų laidoti Kartu su arkliu Lietuvoje buvo 
paplitęs jau nuo pirmųjų mūsų eros amžių ir gyvavo iki pat 
XIV a. pabaigos (130, 158, 298, 394— 400; 305, 188— 189; 205, 
115; 223). Kartu su kilmingais mirusiaisiais arklius degindavo 
graikai. Kapų, kur kartu su žmogumi palaidotas arklys, pasi- 
taiko skitų, slavų, germanų gyventose teritorijose (223, 22). 
Lietuvoje šis paprotys taip paplito, kad kai kuriuose kapiny- 
nuose randama net po kelis šimtus palaidotų žirgų (223, 14). Ark- 
lys ne vienintelis gyvulys, lietuvių laidotas kartu su mirusiai- 
siais. Senuosiuose Kapuose taip pat rasta šuns, jaučio, avies, 
ožkos, daug paukščių (visų pirma vištų) kaulų (4, 18; 5, 53—58; 
205, 115 ir kt.). Kad lietuviai kartu su mirusiuoju degindavo 
jautį, mini ir kronikininkas J. Dlugošas (137, 142). 

Sunku kol kas nustatyti, su kokiais pomirtinio gyvenimo 
vaizdiniais yra susiję čia nurodyti duomenys. Tam trūksta pa- 
rengiamųjų studijų apie lietuvių pomirtinio gyvenimo supra- 
timą. Tačiau laidojimas daugelio žirgų ir ypač jų laidojimas po 
mirusiojo palaikais perša mintį, kad buvo tikima, jog arklys 
tiek šiame, tiek aname pasaulyje nešios mirusįjį, bus jo padėjė- 
jas — tarnas. Iš kai kurių istorinių šaltinių (pvz., 1249 m. vasa- 

rio 7 d. kryžiuočių ordino ir prūsų sutarties) irgi susidaro įspū- 
dis, kad prūsai (artima lietuviams baltų gentis) tikėjo, jog mi- 
rusysis, palaidotas kartu su arkliu, joja juo į aną pasaulį (137, 
42). Tačiau tada, kai arklys laidojamas ant žmogaus palaikų 
arba kai arklio galva uždedama ant mirusiojo galvos (223, 8 —9), 
gal buvo vadovautasi kitais tikėjimais ir siekta kitokių tikslų? 
Toks laidojimas primena senųjų indų mirusiojo apdėjimą ati- 
tinkamomis gyvulio kūno dalimis ir suponuoja senąjį tikėjimą 
apie mirusio Žmogaus virtimą gyvuliu. 

Pasitaiko Lietuvoje tikėjimų ir sakmių, kuriose teigiama, 
kad mirusieji (jų sielos) virsta gyvuliais (LTR 10B/269/, 1167 
/185/), arba vaizduojama, kaip kapinėse ir tose vietose, kur mirė 
arba yra palaidotas žmogus, pasirodo baltas (LTR 430/252/, 
462/229|[), šyvas (I/MD I 183/16/) arklys, baltas avinėlis (LMD 
I 474/724/), du ožiukai (LMD I 184/22/; 3148/295/) ar kito- 
kie gyvuliai. Juos galima susieti su pačiais mirusiaisiais (jų sie- 
lomis). 

Senojo tikėjimo, kad mirusieji virsta gyvuliais, ir su juo 
susijusių laidojimo papročių reliktų galima įžiūrėti ir kituose 
lietuvių tautosakos kūriniuose. 

Sakmėje „Velnias dvėsenoje“ (LPK 3307) žmogų persekiojan- 
tis velnias įlenda į negyvą kumelę. Kad šis velnias susijęs su mi- 
rusiaisiais, rodo jo pasirodymo laikas. Jis žmogų persekio- 
ja per kūčias (TŽ V 637; BLS 274; LTR 260/314/, 272/479|) 
ir persekioja todėl, kad šis išėjo per tokią šventę medžioti. Sak- 
mėje „Muzikantas pasikorėlės vestuvėse“ (LPK 3277) viską, 
ką žmogus, pakliuvęs į velnio ir numirėlės vestuves, valgo ir 
su kuo valgo, dažniausiai yra arklio (rečiau karvės ar kitų gy- 
vulių) maitos kūno dalys, neretai sugedusios, apipuvusios, arba 
tiesiog jų mėšlas. Ir kitose lietuvių liaudies mitologinėse sakmė- 
se (pvz., „Muzikantas velnių puotoj“ — LPK 3276; „Mainai 
su velniu“ — LPK 3302) labai dažnai velnias Žmogų vaišina 
arba vietoj mainomo daikto duoda atskirus arklio (karvės) 
maitos gabalus. Šiuo požiūriu velnias gali būti gretinamas su 
pasakų ragana, kuri patekusį pas ją žmogų vaišina žmogiena, 
jos taurė — žmogaus kaukolė, šakutės — rankų kaulai ir t.t. 
Ko gero, ir vienu, ir kitu atveju susiduriame su senųjų toteminių 
papročių atgarsiais, ritualiniu mirusio totemo valgymu, tik vie- 
nu atveju mirusysis įsivaizduojamas žmogumi, o kitu — gyvu- 
liu. Su totemizmu siejasi ir tikėjimas, kad mirusysis virsta gy- 
vuliu, bei paprotys laidoti mirusiuosius gyvulių odose. Pirmykš- 
tės tautos, tikėdamos, kad po mirties Žmonės vėl tampa tote- 
mais — žvėrimis, mirusiuosius ir laidodavo tų žvėrių, kurie 
buvo laikomi jų totęmais, odose (275, 186). 

Kalbant apie velnią, kuris vaizduojamas su arklių (arba 
jaučių) pavidalo mirusiaisiais, atsimintina, kad sakmėse ir pa- 
sakose žmonės arkliais paprastai paverčiami už blogumą. Blo- 
gis jose traktuojamas socialine arba religine prasme. Tai rodo 
jau pats šių kūrinių tipažas — arkliais dažniausiai paverčiami 
ponai ir dvasininkai. 

Ponai blogi, nes jie žiauriai elgėsi su kumečiais, tarnais, dar- 
bininkais. Tai ypač akcentuojama sakmėje „Velnio arkliai — 
nusidėjėliai“. 

„Buvęs ponas piktas, o jo vaitas dar piktesnis. Sako, prie 
darbo didžiai spausdavę ir už mažą kaltę skaudžiai plakdavę — 
dideli buvę kraugeriai“ (LTR 2018/167/). 

„Malvinavos dvaro ponas (Kazitiškio par.) Černackas buvo 
labai nezgadnas ponas dėl žmonių. Kartą vienas darbinis labai 
norėjo valgyt, tai nuėjo laukan ir privalgė žalių žirnių. Ponas, 
kai sužinojo, tai labai užpyko ant to darbinio. Buvo pečius įkū- 
rentas duonai kept, tai ėmė tą darbinį pečiun ir įgrūdo, kad 
sudegtų“ (LTR 2276/50/). 

itaip dažniausiai apibūdinami ponai, kurie paverčiami 
arkliais. 

Lietuviškuose pasakų „Pragaro katilo kurstytojas“ ir „Ber- 
nas veda velniūkštę“ variantuose arkliais paverčiami kunigai 
(išimtiniais atvejais vyskupai ir kiti krikščionių kulto tarnai). 
Nors pasakose neakcentuojamas arkliais paverstų kunigų blo- 
gumas, tačiau galima suprasti, kad velnio valdžion jie buvo pa- 
kliuvę anaiptol ne už gerus darbus. Tik čia visas pasakos konteks- 
tas suponuoja ne socialinį, bet religinį, daugmaž krikščionišką, 
jų kaltės supratimą. Nors ir ne taip ryškiai kaip socialinio teisin- 
gumo, šiose pasakose vis dėlto siekiama religinio nepriekaiš- 
tingumo. Religinis blogis čia irgi išreikštas arba numanomas, 
atsižvelgus į krikščionybės idėjas, kurios mūsų liaudyje labiau 
šiose pasakose daugiau tik šių dienų skaitytojo suvokiamas, 
o nėra toks ryškus kaip pono. 

Blogų ponų ir kunigų pavertimas gyvuliais rodo, kad svar- 
biausia motyvo idėjinė prasmė nebesiderina su visu tikėjimų 
kompleksu, kuriam veikiant susiformavo pats motyvas. Juk tuo 
iaiku, kai mirusieji įsivaizduojami gyvuliais, pavertimas gyvu- 
liu negali būti traktuojamas kaip bausmė už blogį — bausme 
tada veikiau suprasdavo ne pavertimą gyvulių, o nepavertimą. 
Matyt, motyvas apie arkliu (arba jaučiu) paverstą blogą poną 
buvo sukurtas tada, kai tikėjimas apie mirusiųjų virtimą gy- 
vuliais jau buvo išblėsęs ir pats virtimas jau buvo traktuojamas 
kaip keistas ir nenormalus dalykas. Mirusieji tada jau buvo 

įsivaizduojami kitaip. Tai iš dalies rodo ir pasakos. Pavyzdžiui, 
kai kuriuose pasakos „Bernas veda velniūkštę“ variantuose 
mirusieji jau įsivaizduojami ne gyvuliais, o vaismedžiais arba 
tiesiog sodu. 

Tikėjimui apie mirusiųjų virtimą gyvuliais atsirasti socialinį 
pagrindą davė gyvulininkystė, o tikėjimas, kad mirusieji virsta 
vaismedžiais (sodu), susijęs su žemdirbyste, ypač jos ankstyvuoju 
periodu, kai buvo imta veisti sodus (275, 269). Tai už gyvuli- 
ninkystę jaunesnė verslo šaka. Jos atsiradimas neišvengiamai 
susijęs su turtinės nelygybės didėjimu, klasinės visuomenės di- 
ferenciacija. Tai rodo, kad mirusiųjų įsivaizdavimas sodu yra 
vėlesnis reiškinys už jų įsivaizdavimą gyvuliais. Šitokio vaizdinio 
buvimas (nekalbant apie dar naujesnį — krikščionišką pomir- 
tinio gyvenimo įsivaizdavimą) paremia teiginį, kad pats motyvas 
atsirado tada, kai tikėjimas apie mirusiųjų virtimą gyvuliais 
jau buvo išblėsęs. 

Antra vertus, tiek indoeuropiečių, tiek tautų, tebesančių že- 
mesnėje ekonominio gyvenimo raidos stadijoje, supratimu, 
pomirtinis gyvenimas yra diferencijuotas. Ši diferenciacija visada 
priklauso nuo visuomenės socialinių, politinių santykių, pažiūrų 
ir įsitikinimų. Vienoks gyvenimas po mirties esą laukiąs kulto 
tarnų, kitoks gyvulių augintojų ar Žemdirbių; vienoks kovoje 
kritusių drąsių karių, kitoks bailių ir išdavikų; vienoks pagy- 
venusių žmonių ir senelių, kitoks vaikų ir t.t. Pomirtinis gyveni- 
mas yra sukuriamas paprastai pagal tuos pačius dėsnius kaip ir 
gyvųjų, skirtumas tik tas, kad ten dažniau tarsi įgyvendinami 
visi žmogaus siekimai ir idealai (275, 269). 

Nevienodai pomirtinį gyvenimą įsivaizdavo ir mūsų protė- 
viai — tai rodo archeologijos ir etnografijos faktai, istorinės 
žinios, tautosaka. Pavyzdžiui, mirę maži vaikai raudose ir „ana- 
me pasaulyje“ įsivaizduojami maži, nemokantys kalbėti ir vaikš- 
čioti (JLD III 311), bernai ir merginos — kaip jauni vėlių žen- 
teliai ir martelės (JLD III 303—321). Pasakose miręs tėvas sū- 
nui dovanoja stebuklingą žirgą, kurį galima traktuoti kaip patį 
mirusįjį (275, 154 —158), o mirusi motina dukteriai palieka ste- 
buklingą karvę (AT 452C*), kuri irgi neabejotinai siejasi su 
mirusiais protėviais, tik moteriškosios linijos, ir t.t. 

Turint galvoje tą universalią mirusiųjų diferenciaciją, pagrįs- 
tai kyla mintis, kad pavertimas arkliais ir jaučiais jau senojoje 
mūsų protėvių religijoje gal buvo laikomas bausme. Kad paver- 
timas arkliais ir jaučiais jau tada buvo laikomas kažkokiu ski- 
riamuoju mirusiųjų bruožu, akivaizdžiai rodo daugelio mūsų 
pasakų medžiaga. Bet, atsižvelgiant į išskirtinę arklio ir jaučio 
reikšmę mūsų protėvių ir visų indoeuropiečių gyvenime ir šiems 

gyvuliams rodomą didžiulę pagarbą, sunku patikėti, kad tas 
skiriamasis bruožas būtų buvęs neigiamas. Veikiau tai sociali- 
nis mirusiojo paženklinimas: paprasti žmonės (gyvulių augin- 
tojai, žemdirbiai) po mirties buvo įsivaizduojami paprastais gal- 
vijais, avimis, o dvasininkai (žyniai) ir valdovai (karaliai, galbūt 
net karo vadai) — arkliais bei jaučiais (bandos vadovais). 
Šitokią mirusiųjų diferenciaciją iš dalies galima atsekti iš pasakų 
„Už piemenį pas dievą“, „Bernas veda velniūkštę“, „Pragaro 
katilo kurstytojas“ atskirų variantų. Pirmojoje pasakoje brolio 
ganomos avys, perėjusios upę, virsta paprastais žmonėmis, 
kurie meldžiasi bažnyčioje, o jaučiai — kunigais (LMD I 832/3/). 
O jei atskirame variante nėra jaučių, tai kunigu virsta avinas 
(LTR 2633/562/). Antrojoje pasakoje išvaduotos iš pragaro 
paprastų Žmonių vėlės įsivaizduojamos avimis, o dvasininkų 
(kunigų, vyskupų) — arkliais (LMD I 301/44/; LTR 18/1|, 
42/28|, 368/306/...), trečiojoje paprastų žmonių vėlės įsivaizduo- 
jamos avimis, o dvasininkų (kunigų), ponų, „didvyrių“ — jau- 
čiais (BLS 271—272; LTR 789/51/, 2430/66/, 2795/116/, 3164 
/332/), arkliais (LTR 1977/21/). Todėl mintis, kad velnais var- 
gina, kankina arkliais (arba jaučiais) paverstus mirusiuosius, 
irgi gali būti vėlesnės kilmės. 

Kadangi daugelio indoeuropiečių mitologijoje (ir lietuvių 
folklore) yra duomenų apie pomirtinio gyvenimo įsivaizdavimą 
ganykla, o mirusiųjų — gyvuliais, tai galima manyti, kad šito- 
kio pomirtinio gyvenimo supratimo reliktai įvairiose indo- 
europiečių tautose buvo paveldėti iš jų bendro gyvenimo lai- 
kotarpio. Vadinasi, tokio supratimo amžius matuojamas keliais 
(ne mažiau kaip penkiais) tūkstantmečiais. Toks indoeuropie- 
čių pomirtinio gyvenimo supratimas susiklostė veikiant jų socia- 
liniam gyvenimui ir tam tikru mastu jį atspindėjo. Juk svarbiau- 
sias indoeuropiečių verslas buvo gyvulininkystė. Duomenų 
apie mirusiųjų artumą gyvuliams ir velnią, kaip gyvulių pavi- 
dalo mirusiųjų globėją, gausumas lietuvių folklore rodo to folk- 
loro, o kartu ir velnio personažo senumą ir stiprų ryšį su indo- 
europietiškąja tradicija. Tuo būdu velnias ne tik pagal savo var- 
dą (tai jau seniai yra įrodę daugelis kalbininkų bei mitologų), 
bet ir pagal savo gyvulių bei gyvulių pavidalo mirusiųjų globėjo 
funkcijas yra indoeuropietiškas, archaiškas mitinis personažas. 

Kalbant apie velnią ir gyvulių pavidalo mirusiuosius, reikė- 
tų dar paminėti ir jo santykius su kiaulės pavidalo mirusiaisiais. 
Duomenų apie tokius santykius galima atsekti tik iš nežymių kai 
kuriose sakmėse ir pasakose pasitaikančių užuominų. Kai vel- 
nias pasirodo žmogumi, jo nosis esanti panaši į kiaulės. Ke- 
liose sakmėse (BLV 362; BLS 336) kiaule jis pasirodo prie ka- 

pinių. Dar kitose sakmėse vaizduojama, kad toje vietoje, kur 
pasikorė žmogus, pasirodo juoda kiaulė (LTR 1420/56/). Ji aso- 
cijuojasi su mirusiuoju. Prie kapinių, tose vietose, kuriose yra 
žuvę žmonės, pasirodo ir kitokių gyvulių pavidalo vaiduokliai 
arba velniai, būtent ožio (BLS 257; LMD I 103/15/, I 184/22/, 
I 656/3/...), arklio (LMD I 183/16/), jaučio (LTR 619/712/), 
šuns (BLV 358—359, 360; LMD I 617/5/), katino (BLS 253; 
LMD I 184/19, 31/; LTR 768/503/). 

Kodėl kiaule pasirodantis velnias yra susijęs su numirėliais, 
išsiaiškinti padeda J. Lasickio pateikti duomenys. Apibūdin- 
damas žemaičių dievus, jis kaip mirusiųjų dievą nurodo Vie- 
Ioną (121, 21, 41). Daugelio kalbininkų nuomone, šis žodis yra 
tos pačios kilmės kaip ir velnias (243, 124; 32, 1, 516; 83, 16). 
Kitoje savo veikalo vietoje J. Lasickis užsimena, kad Velona kartu 
su mirusiaisiais esanti kviečiama į ritualines kiaulės skerstuves 
valgyti dešrų (121, 24, 44). Vadinasi, velniui giminiškai mirusiųjų 
deivei Velonai aukojamas gyvulys buvo kiaulė. Iš kiaulienos pa- 
gaminti valgiai buvo vieni iš svarbiausių per lietuvių šermenis ir 
šventes, skirtas mirusiesiems (210, 153). Lietuvių liaudies tikė- 
jimuose kiaulė įsivaizduojama kaip mirties pranašas. Buvo ti- 
kima, kad „jei kiaulės knisa po gurbo ar gyvenamų namų slenks- 
čių, tai mirs tų namų šeimininkas“ (LTR 293/540/); „jei kiaulė 
neša šiaudus priemenėn, tai kas nors iš tų namų mirs“ (LMD 
III 63/6173/): „jeigu kiaulė ar paršas prižioją į snukį šiaudų, 
atneša prie slenksčio ir juos padeda, tai, sako, kad kas nors iš 
tų namų mirs“ (LMD I 621/6/). J. Lasickio užuominos apie 
Veloną iš dalies paaiškina, kodėl su kiaule dažniau yra susijęs 
ne velnias — vyriškosios giminės mirusiųjų globėjas, o mote- 
riška mitinė būtybė — ragana. 

Ieškant semantinio ryšio tarp kiaule įsivaizduojamo velnio 
ir mirusiųjų, reikia prisiminti, kad kiaulė mūsų folklore kartais 
simbolizuoja vandenį. Ežerų pasiuntiniai padavimuose neretai yra 
paršai (LTR 284/586/, 1058/177/, 1459/60/, 1499/101/...). 
M. Strijkovskio liudijimu, upių dievui XVI a. būdavo auko- 
jamas baltas paršelis (137, 331). Lietuvių liaudies dainų piemenė- 
liai, prašydami debesėlio, kad eitų pro šalį, gudo vardu žada jam 
paršelį (LMD III 164/171/; LTR 633/58/, 1534/152/...). O mi- 
rusiųjų buveinė daugelio indoeuropiečių ir kitų tautų, kaip jau 
esame užsiminę, dažniausiai buvo įsivaizduojama už vandens 
(upės, ežero, jūros). Nuo vandens neatskiriamas ir mūsų velnias. 
Visi šie tikėjimai susiję su archaiškais laidojimo papročiais — 
su laidojimu už vandens telkinio arba su laidojimu paleidžiant 
mirusiuosius ant vandens. Prie kapinių kiaulės pavidalu pasiro- 

dančio mūsų sakmių velnio vaizdinys, kad ir plonomis gijomis, 
nusidriekia į tuos pačius archaiškus tikėjimus ir papročius. 

Velnias ir antropomorfinio pavidalo mirusieji. Daugelis kū- 
rinių, Kuriuose velnias vaizduojamas su antropomorfinio pa- 
vidalo mirusiaisiais, matyt, yra naujesnės kilmės už anksčiau 
aptartuosius, tačiau ir juose galima atsekti archaiškų, su iki- 
krikščioniškuoju laikotarpiu susiliečiančių tiek pačių mirusiųjų, 
tiek su jais santykiaujančio velnio bruožų. Ypač daug archa- 
iškų bruožų turi sakmės, kuriose velnias su mirusiomis mo- 
terimis kelia vestuves. 

Ryškiausiai ir įspūdingiausiai velnio vestuvės su mirusiomis 
moterimis vaizduojamos sakmėse „Muzikantas pasikorėlės ves- 
tuvėse“ (LPK 3277), „Velnių vestuvėse“ (LPK 3278). Velnių 
vestuves su numirėle galima įžiūrėti ir sakmėje „Muzikantas 
velnių puotoj (vestuvėse)“ (LPK 3276), nors tiesiogiai joje ir 
nesakoma, kad velniai vestuves kelia su numirėle. 

Sakmės „Muzikantas pasikorėlės vestuvėse“, ,,Muzikantas 
velnių puotoj (vestuvėse)“ populiarios Lietuvoje (abiejų užra- 
šyta maždaug po 70 variantų — LPKK). Tai savo ruožtu rodo 
gyvavusio tikėjimo, Kad su mirusia moterim velniai kelia vestu- 
ves, stiprumą ir populiarumą. 

Sakmėje „Muzikantas pasikorėlės vestuvėse“ velnių dvare 
grodamas muzikantas pamato, kad velnių jaunoji yra pažįstama 
mergina ar moteris, o vėliau sužino, kad ji neseniai pasikorusi 
(kartais nusiskandinusi ar mirusi kita kokia neįprasta mirtim). 
Kitoje sakmėje „Velnių vestuvėse“ jaunoji (pasikorusi — BLS 
201 —202 ar iš jaunystės velniams pasižadėjusi mirusi moteris — 
BLS 204—205), kaip ir žmonių vestuvėse, dalija dovanas — 
rankšluosčius. Į šias vestuves pakliuvęs Žmogus tarp vestuvi- 
ninkų velnių kartais atpažįsta ir savo mirusį kaimyną (LTR 
914/639/), mirusį dėdę (BLS 202- 203). 

Abiejose sakmėse velniai su numirėliais santykiauja kaip 
su sau lygiais. Iš daugumos variantų nematyti, kad jaunoji 
(numirėlė) būtų skriaudžiama ar kad ji savo „vedybomis“ būtų 
nepatenkinta. Tik keliuose variantuose užsimenama, kad jau- 
noji yra nelinksma (LTR 2376/142/), verkia (BLS 198), kad 
velniai ją žnaibo (LTR 422/39/), ar sakoma, kad tose vestuvėse 
velniai kankina mirusios mergaitės sielą (DSPŽ II 14—17). 

Žmogaus mirtis, įsivaizduojama kaip vestuvės su ano — mi- 
rusiųjų — pasaulio mitinėmis būtybėmis, yra įprastas reiškinys 
tiek lietuvių, tiek kitų tautų mitinėje poetinėje tradicijoje. Lie- 
tuvių raudose mirusios mergaitės laidotuvių išvakarės įsivaiz- 
duojamos mergvakariu, susirinkęs jaunimas — vestuvių pulku 
(parėdka); mirusioji raginama išsirinkti iš jaunimo sau pamer- 

gėles, 0 ji pati yra vadinama vėlių martele (JLD III 303 — 309). 
Miręs jaunuolis yra vėlių žentelis (JLD III 315, 319). Taigi lai- 
dotuvės raudose įsivaizduojamos kaip vestuvės su mirusiųjų 
pasaulio gyventojais — vėlėmis. Panašiai nuskendęs bernelis 
lietuvių liaudies darbo dainose yra marių žentelis (LDK D 679). 
Jo skendimas — vestuvės su ano, marių, pasaulio (kuris lietuvių 
liaudies tradicijose paprastai siejamas su mirusiaisiais) būtybė- 
mis. Mirtis su vestuvėmis lyginama lietuvių karo (LDK K 338— 
342), šeimos (LDK Š 766) ir kitų žanrų dainose. Tik toks lygi- 
nimas čia jau daugiau turi poetinę, o ne mitologinę prasmę. 
Pavyzdžiui, karo dainose mirtis apdainuojama ne kaip vestuvės 
su mirusiųjų pasaulio būtybėmis, o kaip vestuvės su kulkele, 
šoblele ar kitais ginklais, atnešusiais kariui mirtį (LDK K 338-— 
342). Šeimos dainose mirusios mergaitės nešėjos vadinamos 
parėtkėle, vainikėlis — kraiteliu, karstas — pasogėlė (LDK Š 
766), tačiau jau nėra užuominų, kad tai būtų vestuvės su miru- 
siųjų pasaulio būtybėmis, kaip raudose ar sakmėse. Mirties 
įsivaizdavimą vestuvėmis atspindi ir tradicinis numirėlių šar- 
vojimas. Mirusios merginos Lietuvoje „būdavo rengiamos nuo- 
takos drabužiais, su rūtų vainiku ant galvos“. „Taip pat, lyg 
jungtuvėms, būdavo aprėdomas ir nevedęs vyras“ (128, 515). 

Metaforiškai vestuvėmis kario mirtis nusakoma bulgarų, 
serbų, ukrainiečių, rusų ir kitų slavų dainose (284, 189 — 192). 
Slavų poezijos tyrinėtojai poetinį mirties nusakymą vestuvėmis 
sieja su mirties kaip vestuvių supratimu slavų mitinėje pasaulė- 
žiūroje (284, 194— 195). Šitas supratimas atsispindi ir tradici- 
niuose slavų laidojimo papročiuose (239, 197). Slavų mergaitės, 
kaip ir lietuvių, buvo laidojamos su nuotakų drabužiais (284, 
194—195). Kad jaunės mergaitės laidotuvės slavų kraštuose 
buvo gretinamos su vestuvėmis, matyti iš arabų keliautojo Ibin 
Fadlano kilmingo „ruso“ laidotuvių apyrašo X a. Mirčiai pas- 
merktą mergaitę tarsi nuotaką visą laiką lydi dvi pamergės, ši 
mergaitė santykiauja su vyrais (263, 80— 83). 

Mirtį sugretinus su vestuvėmis, susiformavo populiarus lie- 
tuvių tikėjimas, kad sapnuoti vestuves reiškia mirtį. Panašiai 
ir slavų kraštuose buvo tikima, kad sapnuoti kokio nors žmogaus 
vestuves arba žmogų su vestuvių rūbais reiškia to žmogaus 
mirtų (284, 195). 

Mirtį įsivaizduoti vestuvėmis ypač buvo būdinga senovės grai- 
kams. Ir jie, panašiai kaip lietuviai, tikėjo, kad sapnuoti vestuves 
su dievu ar deive reiškia mirtį (275, 232). „Mirtis senajame tikėji- 
me, — teigia Radermacheris, — buvo suprantama kaip vestu- 
vės su mirties dievybe, mirusysis kėlė su juo vestuves“ (ten pat). 

Kadangi mirtis buvo suprantama kaip vestuvės, tai ir velnio 
piršimasis merginoms arba kvietimas jas šokti (ypač dažnai 
vaizduojamas sakmėse ir pasakose) neretai buvo suprantamas 
kaip velnio siekimas jas nužudyti. Daugelyje sakmių bei pasakų 
apie velnio ir merginų santykius galima įžiūrėti velnio, kaip mi- 
rusiųjų dievo, siekiančio į savo — mirusiųjų — pasaulį nuga- 
benti merginas, funkcijas. 

Archaiškas ir velnio, ryjančio numirėlius, paveikslas. Jau 
kalbant apie velnio santykius su gyvulių pavidalo mirusiaisiais, 
atskirose sakmių detalėse buvo bandyta įžiūrėti mirusiųjų val- 
gymo reliktų. Kur kas aiškiau šis velnio bruožas atsiskleidžia 
pasakoje „Auksanosis“ (AT 363) ir kai kuriuose pasakų „Miręs 
jaunikis nusigabena savo jaunąją“ (AT 365), „Lino kančia“ 
(AT 1199A) variantuose. Pasakoje „Auksanosis“ už velnio iš- 
tekėjusi mergina pamato, kad jos vyras, išsitraukęs iš kapo, 
ėda numirėlius. Numirėlius koplyčioje ėda ir miręs merginos 
jaunikis, dažnai įsivaizduojamas ir vadinamas velniu, pasako- 
je „Miręs jaunikis nusigabena savo jaunąją“ (DPM 100—101). 
Nemažoje minėtų pasakų variantų dalyje numirėlius ryja ne 
velnias, o numirėlis. Velnias šiose pasakose ypač artimas pa- 
čiam numirėliui. Kad velnias ėda numirėlius, nors ir netiesiogiai, 
atsispindi humoristinėje pasakoje „Bebaimis jaunuolis“ (AT 
326B*). Nors pasaka ir žinoma kaimyniniuose slavų kraštuose 
(Bap 326B*, DKH 326B*, 326B**) bei Latvijoje (AM 326B*), 
tačiau populiariausia yra Lietuvoje, kur jos užfiksuota apie 100 
variantų (LPKK). Bernas, norėdamas išgąsdinti plėšikus, ke- 
lerius metus nesiskuta, nesikerpa, nesipjausto nagų (LTR 284/ 
563/, 350/208/, 462/337, 505/), iš kelmo pasidaro pypkę (LTR 
462/505/), su kuria rūko kiaulės mėšlą, pasidaro milžinišką 
pypkę, su kuria rūko drignes (LTR 47/5/), kiaulės ar šuns mėš- 
lą (LTR 284/563/, 462/534/), pasiima su savim akėčias (LTR 
521/100/), apsivelka jaučio odą su ragais (LTR 462/389/) 
ir pan. Atrodo, kad bernas šitaip apsirengia, norėdamas būti 
panašus į velnią, nes kitose pasakose bernas kaip tik, pristojęs 
pas velnią tarnauti, turi prižadėti nesiskusti, nesikirpti, nesip- 
jaustyti nagų („Lokio kailis“ — AT 361); velniui, kaip jau už- 
siminta, būdinga pypkė — kelmas, akėčios — jo šukos („Įga- 
nyta karvė“ — AT 1161A*)) Žmonės, norėdami apsirengti 
velniais, dažniausiai apsivelka jaučio odą su ragais („Tikras 
ir netikras velnias“ — LPK 3441, „Tariamasis velnias“ — LPK 
3442, „Užmuštas gąsdintojas“ — LPK 3443). Kai kuriuose 
pasakos variantuose ir tiesiog sakoma, kad šitaip apsitaisęs 
bernas „tapo panašus į velnią“ (LTR 350/208/), kad jo plėšikai 
bijojo, nes manė, kad jis esąs velnias (LTR 217/134/). O svar- 

biausias berno, norinčio pasirodyti velniu, požymis, pasitai- 
kantis beveik visuose pasakos variantuose, yra numirėliai, ku- 
riuos jis plėšikų akivaizdoje tarytum valgo. Iš to matyti, kad pa- 
sakos kūrėjai velnią įsivaizdavo kaip numirėlius ryjančią bū- 
tybę. 

Ir lietuvių liaudies priežodžiuose sakoma: „Ryna kaip vel- 
nias dūšias“ (225, 223). Tiesa, mirusysis čia jau įsivaizduoja- 
mas kaip abstrakti jo siela („dūšia“). 

Velnio pomėgis ėsti numirėlius rodo, kad jis yra mirusiųjų 
pasaulio būtybė, nes daugelio tautų mitologijoje mirusiųjų pa- 
saulio atstovai (dievai ir šiaip mitinės būtybės) dažnai ryja mi- 
rusiuosius arba jų sielas. Numirėlius ryjančios mitinės būtybės 
vaizdinys yra labai senas, žinomas jau Egipto ir kitų senųjų tau- 
tų mitologijoje. V. Propas yra linkęs manyti, kad numirėlius 
ryjanti būtybė yra kilusi iš paties numirėlio vaizdinio, nes numi- 
rėliams apskritai yra būdingas besaikis rajumas. Jo nuomone, 
ir mitinės būtybės, ryjančios numirėlius, vaizdinys yra senesnis 
už tos pačios būtybės, keliančios su numirėlių vestuves, vaiz- 
dinį (275, 228—231, 296). 

Archaiškas ir daug sakantis daugelyje lietuvių liaudies sak- 
mių bei pasakų atsispindėjęs velnio ryšys su pakaruokliais. 
Lietuvoje buvo tikima, kad „pasikorimas tai nuo velnio paeinąs“ 
(BLP II 63), kad „velnias pakaria žmogų; jei šis tik pamislija 
(kartis), tai velnias ir vedąs in virvį ir rodųs kartes“ (LTR 3046 
/203/). Galima nurodyti daug įvairių lietuvių tautosakos kūrinių, 
kuriuose velnias vienaip ar kitaip yra susijęs su pakaruokliais. 
Velniai gundo žmones kartis, iš tiesų pakaria tuos, kurie juo- 
kais bando „pasikarti“, velniams atitenka pasikorę žmonės, 
pakaruokliai virsta velniais ir t. t. Sakmėje „Ant medžio už- 
kabinta virvė“ (LPK 3623) velnias pataria neturtingam žmogui 
paimti turtuolio pinigus, o jų vietoj palikti virvę, Kuria turtuolis 
pasikaria, o jo siela tenka velniui. Sakmėje „Bando juokais pa- 
sikarti“ (LPK 3309) velnias tyčia į kilpą įkišusiam galvą žmogui 
sutrukdo ją ištraukti, su šiaudu bandančiam pasikarti į šiaudą 
įveria vielą (BLS 181) — ir žmogus iš tiesų pasikaria. O kartais 
ir pats velnias jį pakaria (LTR 784/293/, 811/343/). Kitose sak- 
mėse velnias vis gundo žmones kartis, o kai jie kunigo ar kito 
išmintingo žmogaus pamokyti tyčia negerai pasikaria (už kojos, 
mažojo piršto, ant plonos šakutės), prisistatęs velnias ima juos 
mokyti, kaip iš tiesų reikią pasikarti („Čia, čia, čia riškis!“ — 
rodo po gerkle — BLS 283, „Tfu, tfu, tfu! Ką tu ant tokios ša- 
kelės pasikarsi! Ieškok stiprios!“ — BLS 283). Buvo tikima, 
kad žmogus negali pasikarti, jei kardamasis persižegnoja (LTR 
14/308/). Už tai ir sakmėse vaizduojama, kaip žmogus kardama- 

sis persižegnoja (BLP II 63), pasako „ponediev, padėk“ (LMD 
I 561/105/), „padėk, dieve ir visi šventi“ (BLS 284) — ir tada 
nulūžta šaka, nutrūksta virvė, o pasirodęs velnias piiekaiš- 
tauja, kam kardamasis šaukėsi dievo ir visų šventųjų, o ne jo. 

Sakmėje „Muzikantas pasikorėlės vestuvėse“ velnias su pa- 
sikorusia mergina kelia vestuves. Tikima, kad vėjo sūkurys yra 
velnio vestuvės su pasikorusia moterim (LTR 264/152*4/, 1300 
/143/). O į velnių vestuves pakliuvus; žmogų jaunoji irgi nori 
pakarti („Velnių vestuvėse“). 

Kaip matyti iš lietuvių mitologinių sakmių ir padavimų, 
pasikorę Žmonės po mirties ypač dažnai vaidenasi (LT IV 492 — 
493, 644—645; VLD 181, 182—183, 184, 194—195; LTR 358/ 
598/...), keršija už trukdomą ramybę (žr. sakmę „Nereikia lies- 
ti pakaruoklių“ — LPK 3565). Toje vietoje, kur pasikaria 
žmogus arba yra palaidotas pakaruoklis, rodosi velniai (LTR 
219/92/). Kartais tikėta, kad pakaruokliai virsta velniais. „Mūsų 
liaudis mano, — rašo L. Jucevičius, — kad pakaruoklių kūnai, 
pasivertę vokiečiais, su skrybėlėmis riestais kraštais arba ožių 
pavidalu, išlindę iš kapų, vaidenasi žmonėms ir veda juos iš kelio“ 
(92, 165). Maldelėse nuo pakaruoklių pakaruoklis vadinamas 
prakeiktu šėtonu (312, 200), tikima, kad pakaruoklius, kaip ir 
velnius, muša Perkūnas (13, 155). Kai pakaruoklis vaidenasi, 
sakoma, kad „velnias buvo išnešęs jo kūną valkiotis naktimis, 
gąsdinti žmonių“ (LTR 358/598/). Kitose sakmėse vaizduoja- 
ma, kaip velnias nori paimti sumaniusio pasikarti žmogaus sie- 
14 (BLS 219) arba iškrato pakaruoklio kaulus, o pats apsivelka 
jo oda (LTR 218/1235/). 

Velnias artimas pakaruokliams ir lietuvių liaudies pasako- 
se. Pavyzdžiui, pasakoje „Lokio kailis“ (AT 361) kaip tik 
velniui tenka iš pavydo pasikorusios seserys (BLP I 52—53; 
II 102—103; BLPY 57-58; LMD I 505/2/...). Pasakoje „Bai- 
mės nepažįstąs jaunuolis“ bernas, norėdamas išgąsdinti plėši- 
kus, apsimetęs velniu, tarsi ruošiasi valgyti pakaruoklio lavoną 
(SŠLP 164—169: LTR 430/28/, 462/534/, 521/100/...). Matyt, 
pasakos kūrimosi laikotarpiu buvo manoma, kad velniai iš tie- 
sų ryja pakaruoklius. Pasakoje „Gudrus vagis“ (AT 1525) ber- 
nas, norėdamas išgąsdinti velnius, žada juos karti (LMD I 143 
/5/; LTR 10B/200, 258, 261/). Velniai labai išsigąsta. Iš to ga- 
lima numanyti, kad mirtis pakariant patiems velniams yra Ži- 
noma, užtat jie jos bijo. O viename iš pasakos „Nepaprastas 
paukštis“ (AT 1092) variantų (LMD III 34/4/) velnias, išsigan- 
dęs degutu išsitepusios ir plunksnose išsivoliojusios moters, 
pats pasikaria. 

Velnias buvo pakaruokliams artima mitinė būtybė. Velnio 
ir pakaruoklių bendrumas gali bent iš dalies padėti nustatyti 
velnio vietą senojoje lietuvių (ir visų baltų) mitologijoje, patiks- 
linti senąsias jo funkcijas. 

Z. Diumezilis yra pastebėjęs, kad skirtingi indoeuropiečių 
visuomenės sluoksniai (žyniai — kariai — žemdirbiai, gyvulių 
augintojai) tikriausiai skirtingai aukojo savo dievams ir kad 
korimas buvęs pirmojo socialinio sluoksnio ritualas (50, 118 — 
119). Šią mintį praplėtė ir pagilino amerikiečių mitologas D. J. 
Vordas, pateikęs daugiau pavyzdžių iš keltų ir germanų srities 
(230, 123—142). Nors Ž. Diumezilio hipotezę dar reikėtų rim- 
čiau pagrįsti, tačiau ja bent iš dalies galima pasinaudoti ir kal- 
bant apie velnio santykius su mirusiaisiais. Jeigu velnias iš visų 
numirėlių yra artimiausias pakaruokliams, o pakorimas buvo 
pirmojo socialinio sluoksnio ritualas, tai galima manyti, kad 
seniau velnias labiau buvo susijęs su pirmuoju socialiniu sluoks- 
niu — Žyniais ir senojoje lietuvių mitologijoje jis, ko gero, 
buvo pirmosios (maginio, religinio suverenumo) funkcijos reiš- 
kėjas. Daryti tokią prielaidą, remiantis vien velnio ryšiais su pa- 
karuokliais, būtų per drąsu, jeigu nebūtų ją patvirtinančių kitų 
duomenų (jie bus pateikti vėliau). 

Sakmėse bei pasakose, kuriose velniai ryja numirėlius arba 
kelia su jais vestuves, numirėliai įsivaizduojami gan daiktiškai, 
su kūnu ir krauju. O sakmėse „Velnias ir kunigų profesija“ (LPK 
3266), „Velniui parsidavusio kunigo atgaila“ (LPK 3267), „Ma- 
rijos paveikslas išgelbsti kunigą“ (LPK 3268), „Muzikantas 
įkrenta pragaran“ (LPK 3279), „Velnias statytojas“ (LPK 
3285), „Velniui nepavyksta“ (LPK 3390), „Velnias laimi savo 
auką — žmogaus sielą“ (LPK 3400), kai kuriuose sakmių „Deg- 
tinės kilmė“ (LPK 3291), „Velnias už berną“ (LPK 3292), „Vel- 
nio paveikslas“ (LPK 3355), „Masonai ir jų mirtis“ (LPK 3422) 
variantuose ir visame pasakų apie kvailą velnią poskyryje „Žmo- 
gus užrašo savo sielą velniui“ (AT 1174—1199) numirėliai įsi- 
vaizduojami jau kitaip. Tai ne konkretus, tik perėjęs į kitą — 
mirusiųjų — pasaulį žmogus, o abstrakti jo siela (dūšia). 

Velnio santykiai su šiais numirėliais jau kitokie. Pavyzdžiui, 
sakmėse „Muzikantas pasikorėlės vestuvėse“, „Velnių vestu- 
vėse“ ir kt. miręs žmogus yra tarsi lygus velnio partneris, kai 
kuriose sakmėse pats miręs žmogus, ypač pasikorėlis, net virsta 
sielos šeimininkai ir dažniausiai — jos kankintojai. 

Tarpinę padėtį tarp tų sakmių, kuriose numirėliai vaizduo- 
jami lygiateisiais velnių bendrininkais, ir tų, kuriose numirė- 
liai yra velnių valdomi, užima sakmė „Burtininkas ir velniai“ 

(LPK 3365). Joje vaizduojama, kaip burtininkas, ponas ar mė- 
sininkas, gyvas būdamas, sulygsta, kad žmogus po jo mirties 
naktį išbūtų ant kapo. Naktį velniai išsikasa numirėlį, nulupa 
jam odą (DSPŽ I 56—58; BLPY IV 62; BLS 329, 334) arba 
sukapoja gabalais (BLS 329—331). Sergstintis kapą Žmogus 
numirėlio odą įsitraukia į apsibrėžtą ratą. Velniai ir gerumu, 
ir piktumu prašo grąžinti odą, tačiau žmogus negrąžina ir lai- 
mingai sulaukia ryto. 

Kam gi velniui reikalinga žmogaus oda? Atsakymą randame 
tose pačiose sakmėse. „Velnias norėjo, jo skūrą apsitempęs, 
ait žmonių gąsdyt“ (BLPY IV 62). Velnias norėjęs ją pripūsti. 
„velniško kvapo“ (DSPŽ I 56—58). O Ožkabaliuose užrašytoje 
sakmėje pasakojama, kad velniai iškratė jiems parsidavusio 
numirėlio kaulus ir patys sulindo į jo odą (BLPY IV 61). Sude- 
ginus besivaidenančio numirėlio odą, šis daugiau žmonių nebe- 
gąsdina. Kaip matome, numirėlis (velniams parsidavęs Žmogus) 
šiose sakmėse tik iš dalies tapatinamas su velniu (velnias yra 
jo pavidalo, nes apsitempia jo oda), o šiaip numirėlis jau yra 
velnių valdžioje, ir velniai su juo, ką nori, tą daro. 

Tarpinę padėtį nagrinėjamoji sakmė tarp abiejų minėtųjų 
sakmių grupių užima ir pagal mirusiojo vaizdinio abstraktumą. 
Toks „vaikščiojantis numirėlis“ yra ne kas kita, kaip abstrakti 
mitinė būtybė — velnias, tačiau jis tarytum yra apsivilkęs Kon- 
krečia mirusiojo oda. 

Kaip vaizduojama antroje sakmių grupėje, mirusio Žmogaus 
siela tenka velniui, jei, gyvas būdamas, žmogus ją velniui pats 
pažada ir su juo sudaro „sutartį“. Sakmės, kuriose velnias, no- 
rėdamas gauti žmogaus sielą, sudaro su juo sutartį arba paima 
žmogaus sielą ir neša ją pragaran, sudaro apie 5 visų sakmių 
apie velnius procentus. Maždaug pusėje iš šių sakmių velnias 
sutartį sudaro su kunigais. Rečiau sutartis sudaroma su ponais 
(BLS 358; LTR 776/135/, 1001/38/), medžiotojais (BLS 361; 
LTR 291/213/), daktarais (BLS 362), pirkliais (LTR 797/44/, 
826/46/), siuvėjais (BLS 356), studentais (BLS 359) ar šiaip 
paprastais, nusigyvenusiais žmonėmis (BLP II 92; BLPY IV 
53; LTR 327/307/...). 

Sutartis su velniu dažniausiai „pasirašoma“ (BLP I 41—42; 
II 119; BLS 147, 152; LTR 42/9/...), pasirašoma krauju (BLS 
357, 361, 362; LTR 462/19/...), krauju iš mažojo (BLP II 64; 
BLS 149, 151; LTR 544/356/...), bevardžio (LTR 953/9/) pir- 
što. Kaip vaizduojama sakmėse, velnias negali padaryti žmo- 
gaus užduotų darbų arba kitokiais būdais yra apgaunamas, 
ir tik išimtiniais atvejais jam pavyksta gauti Žmogaus sielą, 
kurią jis nuneša į pragarą. 

Sutartį su velniu sudarančios ir merginos bei moterys, geis- 
damos pinigų (BLPY IV 54; BLS 144—145), norėdamos ište- 
kėti (LTR 774/20/), atsikratyti būsimo kūdikio (BLS 139 141). 

Sakmės apie sutartį su velniu yra paremtos gausiais tikėji- 
mais. Tikėta, kad nuėjus prie raisto, reikia sušukti: „Ei, velniai! 
Eik šen!“ (LTR 374e/3124/) — ir tada pasirodo velnias, su 
kuriuo esą galima padaryti sandėrį. Sutartį esą galima surašy- 
ti tiesiog ant veidrodžio (LTR 763/68/), ant popieriaus ir „nu- 
nešti į pelkę ar kur kitur negyvenamon vieton“ (LTR 1415 
/168/), surašyti jaučio odoje ir pasirašyti (LTR 1942/265/), įra- 
šyti „juodojon velnių knygon“ (LMD I 474/814/) ir pan. Daž- 
niausiai pasirašyti reikią mažojo pirštelio krauju. Todėl, kai kas 
„pamato žmogų be mažiuko piršto, tuomet laiko jį velniui parsi- 
davusiu ir to Žmogaus visi bijo“ (LTR 374e/3126/). Lietuvių 
liaudies tikėjimuose, kaip ir sakmėse, teigiama, kad žmogus vel- 
niui pažada sielą, o velnias žmogui „visko suteikia“ (LTR 739 
/117/), prineša „visokių turtų“ (LTR 1284/237/), „pažada gerai 
užlaikyti“ (LTR 1942/265/) ir t. t. Seniau net maži vaikai bū- 
davo gąsdinami sutartim su velniu. Neklaužadoms sakydavo, 
kad „ateis velnias nakčia ir prašys pasirašyti savo krauju“ (LMD 
I 203/1/). 

Sutartį su žmogum velnias padaro ir lietuvių liaudies pasa- 
kose. Net visas pasakų apie kvailą velnią poskyris yra pavadin- 
tas „Žmogus užrašo savo sielą velniui“ (AT 1170—1199). Šios 
pasakos artimos minėtoms mitologinėms sakmėms. 

Norėdamas gauti žmogus sielą, velnias ne tik padaro su juo 
sutartį, bet ir gundo nusidėti. Sakmės, kuriose velniui priskiria- 
ma ši krikščioniška funkcija, sudaro beveik 5 visų sakmių apie 
velnius procentus. Tačiau daugelyje siužetų ši funkcija nėra 
vyraujanti, o egzistuoja šalia kitų, neretai skirtingos prigimties 
ir senumo funkcijų. Iš to matyti, kad ši funkcija velniui buvo 
priskirta vėliau ir nėra organiškai susijusi su visu sakmės siu- 
žetu. Pavyzdžiui, maždaug pusėje sakmės „Velnias tarnauja 
ūkininkui už pavogtą duoną“ variantų velnias todėl išvaromas 
bernauti, kad neįvedė Žmogaus į nuodėmę: nuskriaustas žŽmo- 
gus nesikeikė, sakė „dievui ant garbės“ ar kitokiu geru žodžiu 
paminėjo dievą. Atskiruose variantuose velnias per puotą su- 
siginčijusiems žmonėms išdalija pagalius ir gundo muštis (LMD 
I 591/3/), liepia žmogui sakyti savo pačiai: „O kad tu visa velniui 
tektum, o dievui nieko“ (LTR 960/311/) ar kitokiais būdais 
skatina nusidėti. Tačiau svarbiausioji šios sakmės velnio funk- 
cija nieko bendra neturi su krikščionybe. Turbūt vėliau žmonių 
gundytojo funkcija velniui priskirta ir kai kuriuose sakmių 


197 


„Muzikantas velnių puotoj“, „Muzikantas pasikorėlės vestu- 
vėse“ variantuose. 

Organiškiau velnio žmonių gundytojo funkcija su visu siu- 
žetu susijusi sakmėje „Degtinės kilmė“. Atskirų jos variantų 
pradžioje dažnai sakoma, jog velnią pas žmogų specialiai siun- 
čia Liucipierius, kad jis Žmogų įvestų į nuodėmę (BLS 237; 
LTR 10B/248/, 327/5/, 462/408/, 2268/199/) arba tiesiog par- 
neštų sielą (LTR 462/464/). O visų variantų pabaigoje velnias 
padaro degtinę, kurios prisigėrę Žmonės nusideda: mušasi, 
keikiasi. Sakmės išvada — etiologinė: degtinė esanti velnio 
išrasta, ir, kas ją geria, tenka velniui. 

Gundytojo funkciją velnias atlieka ir sakmėje „Velnias palai- 
ko prietarus“ (LPK 3331). Velnias joje gundo žmogų laikytis 
senovinių, krikščionybei priešingų papročių: per užgavėnes 
išvežti į laukus bent vieną vežimą mėšlo (BLS 298) arba iš viso 
nevežti mėšlo pirmadieniais (DSPŽ I 352). Ši sakmė įdomi dar 
ir kitu aspektu. Iš jos matyti, kaip aktyviai bažnyčia kovojo su 
senosios religijos liekanomis ir kaip bet kokių senajai religijai 
būdingų apeigų bei papročių praktikavimą siejo su velniu. Tai 
rodo ir Kitos pavienės sakmės, užrašytos įvairiose Lietuvos 
vietose. Mergaitė, kūčių naktį atliekanti pagoniškus burtus — 
žiūrinti į vandenį, vietoj būsimo jaunikio pamato velnią (LTR 
1045/168/). Keleivį, apsinakvojusį senojo tikėjimo kulto vieto- 
ją — ant Rambyno kalno, velnias smarkiai išgąsdina, o tyčia 
ten nuėjęs bernas galą gauna (LTR 983/2/). Net į jaunimo pa- 
silinksminimą atėjęs velnias giriasi esąs vadinamas Rambynu — 
senosios lietuvių kultavietės vardu (BLV 345). 

Kad velnias gundo žmogų nusidėti, neretai užsimenama ir 
lietuvių liaudies tikėjimuose. „Velnių amatas žmones gundyti“ — 
sakoma Girkalnio apyl. užrašytame tikėjime (LTR 1415/164/). 
Buvo tikima, kad besimeldžiantį žmogų velnias marina miegu 
(LTR 347c/1297/), gundo bažnyčioje (LTR 374c/1298/), užra- 
šinėja Žmonių nuodėmes (LTR 374/2152/, 814/15/, 1032/244|), 
kad „suvedžioja“ žmones (LTR 1406/72/), apkeri (LTR 1483/ 
182/). Žmones jis gundąs todėl, kad norįs pragaran nusivesti jų 
sielas (LTR 1755/130/). 

Sakmių, kuriose velnias paima Žmogaus sielą ir neša ją į 
pragarą, nedaug teužfiksuota. Velniui Žmogaus sielą paimti 
pavyksta tik pavieniuose atskirų siužetų variantuose. Prisigė- 
ręs degtinės, žmogus kirviu nukerta žmoną ir vaikus (LTR 
768/271/), ūkininkas nusiskandina, kai velnias paima visą jo 
turtą (BLS 245), arba pats velnias jį pasmaugia (LTR 822/277 |). 
Retkarčiais velnias paima poną, kuris miršta, pažiūrėjęs į velnio 
paveikslą (BLPY IV 51; LTR 2145/50/), paima velniu apsiren- 

gusį kaimyną, kuris nori iš neturtingos našlės ar mergos atimti 
pinigus (BLV 330—331; BLS 404; LTR 861/4/). Kad velnias 
neša žmogaus sielą, sakoma padavime apie pėduotą akmenį 
(BLS 225). Sakmėje „Muzikantas įkrenta pragaran“ velniams 
su kūnu ir siela atitenka nedoras ponas, pirklys ar kitokio luo- 
mo žmogus, kurį jie Kankina pragare. 

Apie velnią, nešantį Žmogaus sielą, užsimenama ir lietuvių 
liaudies priežodžiuose. Sakoma: „Neša kaip velnias, dūšią 
pagavęs“ (LKŽK), „Ko šokinėji kaip bėsas, dūšią pagavęs?“ 
(LTR 1013/12/); „Lekia kaip velnias, dūšią pagavęs“ (LMD 
I 676/3/) ir pan. 

Apie velnių santykius su žmonių sielomis pragare sakmėse 
dažniausiai nieko neužsimenama. Tačiau atrodo, kad sakmių 
sekėjai tuos santykius daugmaž įsivaizdavo kaip ir religinėje 
literatūroje: velniai žmonių sielas pragare kankina. Tai patvir- 
tina sakmė „Muzikantas įkrenta pragaran“. Atskiruose jos 
variantuose velniai į pragarą patekusį poną pririša prie katilo 
ir pila jam į gerklę arba ant galvos degutą, degina, verda 
katile (BLS 206—210; LTR 425a/107/). Sakmės ir pasakos, ku- 
riose velnias gundo žmogų, sudaro su juo sutartį ir ypač tos, 
kuriose jam pavyksta gauti žmogaus sielą, yra patyrusios nemažą 
krikščionybės poveikį. Jose pavaizduoti velnio santykiai su mi- 
rusiaisiais daugmaž atitinka krikščionių piktosios dvasios san- 
tykius su žmonių sielomis. Tačiau nereikia manyti, kad visos 
šios sakmės ir pasakos ištisai krikščioniškos. Ir jose pasitaiko 
senosios mūsų liaudies pasaulėžiūros reliktų, Kuriuos galima 
panaudoti rekonstruojant senesniuosius ir pačių numirėlių, ir 
su jais santykiaujančio velnio bruožus. Pavyzdžiui, velnias šiuo- 
se kūriniuose kartais į pragarą neša ne mirusiojo sielą, 0 patį 
mirusįjį su visu kūnų (BLS 291, 292; LMD I 196/4/; LTR 662 
/296/...). Čia dar nefigūruoja abstrakčios sielos vaizdinys, ji 
paprasčiausiai dar neatskiriama nuo kūno. O Tilžės apyl. užra- 
šytoje sakmėje velnias per burną išplėšia mirštančio pono šir- 
dį ir kartu su ja prapuola (BLV 272). Žmogaus siela čia, kaip 
matome, tapatinama su širdimi. Su visu kūnu kartais vaizduo- 
jami ir pragare kankinami mirusieji (BLS 206, 207, 209). 

Senosios tradicijos poveikį rodo velnio bendravimas su 
krikščionių dvasininkais. Velnias ne tik duoda kunigams pinigų, 
padeda mokytis, suteikia gerą balsą, sako už juos pamokslus, 
bet ir padeda į krikščionių tikėjimą sugrąžinti visą parapiją (LTR 
462/19/), padaro paprastus bernus, skerdžius ar elgetas kuni- 
gais (BLV 289—290; BLS 161—164; LMD I 509/7/) ir t. t. 
Įdomu, kad bernus ar elgetas velnias padaro kunigais net nerei- 
kalaudamas jų sielos, o tik norėdamas gauti gražią dūdelę (BLS 

161—163; LMD I 509/7/) arba parodyti, kad ir kunigo duona 
nėra lengva (BLV 289—290; BLS 163—164). Dar įdomiau, 
kad toks velnio statytinis, gavęs gerokai rykščių už nemokėji- 
mą, visiems laikams lieka kunigu ir moko žmones krikščionių 
tikėjimo. Jeigu manytume, kad velnias su kunigais labiau negu 
su kito amato žmonėmis yra linkęs bendrauti dėl krikščionybės 
įtakos (pagal krikščionybės dogmas piktoji dvasia gundo ne tik 
eilinius žmones, bet ir kunigus, vienuolius, gundė daugelį šven- 
tųjų ir net patį Kristų), tai kaip tada paaiškinti tą faktą, kad kai 
kurios sakmės, kuriose velnias bendrauja su kunigais, visiškai 
nesiderina su krikščionybe? Matyt, kad velnias su kunigais 
(kulto tarnais) yra siejamas ne tiek dėl krikščioniškosios, kiek 
dėl senosios religijos poveikio ir kad senojoje lietuvių religijoje 
velnias buvo artimas dvasininkų — žynių, burtininkų — luomui. 
Tą patį rodo ir velnio ryšys su burtininkais (218, 237— 239), 
ypač tikėjimas, kad esą tam tikri velnių viršininkai, kurie, kaip 
ir krikščionių dvasininkai, galį net išvaryti velnius (BLV 338; 
LMD I 660/217/; LTR 3976/213/). Tai dar labiau sustiprina 
jau anksčiau pareikštą mintį, kad velnias senojoje lietuvių mi- 
tologijoje buvo pirmosios — maginio, sakralinio suverenumo — 
funkcijos reiškėjas. 

Nuodugniau gilindamiesi, galėtume įžiūrėti, jog senoji tra- 
dicija paveikė net tokį, atrodo, krikščionišką, viduramžiais 
visoje Europoje išplitusį motyvą kaip žmogaus „sutartis“ su vel- 
niu. Jau senojoje indoeuropiečių mitologijoje buvo išskiriami 
dievai — sutarčių saugotojai, kurių vardų būdavo prisiekiama, 
sudarinėjamos sutartys. Indų mitologijoje sutarčių saugotoju 
buvo laikomas Varunas, kuris tarytum „pririšdavęs“ Žmones 
prie įstatymų, sudaromų sutarčių (133, 1—2; 100, 96— 104). 
Germanų mitologijoje sutartys jau buvo „sudarinėjamos“ su 
Odinu (231, 48). Panašūs senųjų indoeuropiečių tikėjimai, ko 
gero, paskatino susiformuoti ir krikščionišką tikėjimą, kad su- 
tartį su Žmogum sudaranti piktoji dvasia (velnias). 


VELNIAS — ŽMONIŲ DRAUGAS 
IR PRIEŠAS 


Velnias lietuvių tautosakoje yra Žmonėms labai artima mi- 
tinė būtybė, besisukiojanti, o kartais ir gyvenanti čia pat, žmo- 
gaus pašonėje, ir bematant pasirodanti, kai tik žmogui reikia 
pagalbos. Neretai lietuvių liaudies sakmių ir pasakų pradžioje 
vaizduojama, kaip patekęs į nelaimę žmogus šaukiasi dievo ir 

visų šventųjų, tačiau niekaip negali prisišaukti, o tik pagalvojus 
apie velnią — šis tuoj prisistato ir siūlo savo paslaugas. Ir už- 
mokestis už jas ne toks jau baisus, juoba kad beveik visada žmo- 
gui nuo to užmokesčio pavyksta išsisukti. Ne veltui ir lietuvių 
liaudies priežodžiuose sakoma: „Mylėk dievą, bet neužmiršk 
ir velnio“, „Garbink dievą, bet ir velniui pastatyk žvakę“ (LKŽK). 
Beje, lietuvių liaudies sakmėse ir pasakose vaizduojama, kad 
velnias žmogui už vieną paaukotą kapeikėlę ar parodytą pagarbą 
šimteriopai atsilygina (LMD I 115/7/; LTR 776/88/, 2732/5 |). 
Velnias kai kuriose lietuvių liaudies mitologinėse sakmėse ir 
pasakose apie kvailą velnią beveik neturi kitoms mitinėms bū- 
tybėms būdingo paslaptingumo, antgamtiškumo, jo nevengia- 
ma ir per daug nesibijoma. Kartais net sunku suprasti, ar kalba- 
ma apie paprastą, žemišką pas Žmogų prisimetusį vaikėzą, ar 
velnią (LTR 4056/26/). Ir žmogaus santykiai su velniu gali būti 
familiarūs arba net draugiški. Tačiau būna ir visai priešingai — 
velnias vaizduojamas pačia baisiausia ir Žmogui pavojingiausia 
mitine būtybe. 

Velnio paveikslą lietuvių tautosakoje įvairiapusiškai apibū- 
dina bendra jo santykių su žmogumi charakteristika, sudaryta 
remiantis daugiausia lietuvių liaudies mitologinėmis sakmėmis. 
Ji labiau pagrįs ankstesnius teiginius apie velnio vaizdinio kil- 
mę ir raidą. 

Visus velnių ir žmonių santykius, vaizduojamus mitologi- 
nėse sakmėse, pagal tikslą galima šitaip suskirstyti: 1) velniai 
siekia žmonių draugystės, 2) velniams reikalinga žmonių pagal- 
ba, 3) velniai padeda žmonėms, 4) velniai kenkia žmonėms. 

Nedaug tėra sakmių, kuriose vaizduojama, kaip velniai 
prisistato prie žmonių ir nori su jais tik šiaip pabendrauti kaip 
lygūs su lygiais. Tai sakmė „Velniai muša čirilą“ (LPK 3338), 
„Velniai šokina merginas“ (LPK 3251), „Mergina išteka už 
velnio“ (LPK 3253). Bet ir jose neretai išryškėja vienokie ar ki- 
tokie velnio kėslai. 

Velniai ypač mėgsta pristoti prie piemenų, mergų ir bernų. 
Lietuvių liaudies tikėjimuose sakoma, kad seniau velniai mėgda- 
vę su piemenimis „mušti čirilą (ripką)“ (BLS 307). Panašaus 
motyvo sakmėje (LPK 3338) pasakojama, kaip prie žaidžiančių 
(mušančių „čirilą“, „kiaulę į dvarą varančių“) piemenų ar ber- 
nų prisistato nepažįstamas vaikiukas, kurio nosis viena šnirpš- 
le arba kojos be kulnų, ir žaidžia kartu su jais. Tačiau kai ku- 
riuose šios sakmės variantuose užsimenama, kad velniai pieme- 
nukus pajuokdavę (LTR 2268/83/), kad piemenukai, su jais 
žaisdami, kitą kartą ir nevalgę likdavę (BLS 306), kad jų gyvu- 
liai neėdę gulėdavę (BLS 308). O Skiemonių apyl. užrašytame 

variante net sakoma, kad velnius pas piemenukus siunčiąs liu- 
cipierius, norėdamas „varyt ant blogo vaikus“ (LTR 776/358/). 

Yra užfiksuotas vienas kitas tikėjimas, kad velniai ateidavę 
ir prie naktigonių (BLS 382). Analogiškose sakmėse jie prašo 
naktigonių ugnies varlei išsikepti (BLS 380), trukdo miegoti 
(BLS 380; LMD I 617/4/; LTR 2268/179/), gąsdina (BLS 381). 
Velniai ateiną ir pas jaučius ganančias merginas (BLV 345). Po- 
puliarūs Lietuvoje tikėjimai, kad velniai ateidavę su jaunimu 
pasilinksminti, šokindavę mergas, ir sakmės, kuriose vaizduo- 
jami šie velnių veiksmai. 

Sakmėse neteigiama, kad velniai, eidami į jaunimo pasi- 
linksminimus, būtų turėję kokių nors kėslų — jie tik nori pasi- 
linksminti, pašokti su merginomis. Tačiau kai kuriuose varian- 
tuose sakoma, kad atėjęs į pasilinksminimą velnias norėjo jau- 
nimą sugundyti (LTR 624/8/), kad šokdinamą merginą bandė 
su savimi į kūdrą nusivesti (LTR 2268/269/), o kitą šokėją net 
negyvai užšokdinęs (LTR 826/50/) arba išbėgdamas pasakęs: 
„Tavo laimė, o mano nelaimė“ (LTR 783/168/), o tai iš dalies 
rodo velnią turėjus blogų ketinimų. 

Nesavanaudiški velnio ir žmogaus santykiai vaizduojami 
dar ir tose sakmėse, kuriose velniai nori su žmogumi „pasi- 
tabokinti“ (BLS 375, 376; LTR 888/622/), lošia kortomis (LPK 
3350), nors kai kuriuose tų pačių sakmių variantuose velniai 
žmogų kviečia imtynių (LTR 825/4/), smaugia (BLS 316) ar ki- 
tokiais būdais nori jam pakenkti. 

Velnio pomėgis nesavanaudiškai bendrauti su piemenimis 
ir naktigoniais, lankytis vakaronėse ir pirštis merginoms, kaip 
jau buvo pastebėta, atspindi senesnę jo prigimtį, glaudžius ry- 
šius su gyvulių ganytojais ir moterimis. 

Sakmės, kuriose velniai draugiškai nori bendrauti su žmonė- 
mis, sudaro tik apie 2 visų sakmių apie velnius procentus. Kur 
kas dažniau sakmėse velniams reikalinga žmonių pagalba, patar- 
navimas. Jos sudaro maždaug 10 visų sakmių apie velnius pro- 
centų. Velniai nori, kad žmogus a) paslėptų nuo Perkūno, 
b) pagrotų, c) pavėžintų, d) paskolintų roges. Pavieniuose 
sakmių variantuose velniai dar nori, kad siuvėjas Žmogus iš 
juodos odos pasiūtų jiems vestuvinius drabužius (DSPZ II 14— 
17), sukarpytų gelumbės ritinį, kuris, siuvėjui pasitepus akis, 
pasirodo esąs rupūžių kailiukai (LTR 462/268/), priiminėtų 
ir išleidinėtų svečius, nukinkytų ir vėl pakinkytų jiems arklius 
(BLS 183— 185) ir kt. 

Velnias neretai žmogaus prašo tokios pagalbos, kurią kitą- 
kart jis pats suteikia žmogui. Jis pats važinėjasi ir pavėžina ke- 
liaujantį žmogų, pats siuva, lopo drabužius ir padeda siuvėjui, 

kalbina žmogų, kad pagrotų, ir pats yra geras muzikantas, iš- 
moko žmogų groti, prašo, kad žmogus jam išgydytų akis, ir pats 
žmogų išmoko gydyti kitus ir t. t. Matyt, ėmus primiršti senąjį 
velnią, dalį jo veiklos pradėta priskirti esą su juo bendraujan- 
čiam žmogui. Tai mitologijoj įprastas reiškinys, kai, blėstant 
mitinei pasaulėjautai, adresantas pradedamas painioti su adre- 
satu. 

Velniai ne tik kreipiasi į žmones pagalbos, bet ir patys jiems 
padeda. Sakmės, kuriose atsispindi ši velnių funkcija, sudaro 
apie 17 procentų. Velnias žmonėms 1) pats dirba įvairius darbus 
arba padaro taip, kad jų dirbami darbai sektųsi, 2) duoda pi- 
nigų ar kitokių gėrybių ir 3) užstoja neteisingai skriaudžiamus. 
Velnias žmonėms padeda, norėdamas gauti jų sielas, o kartais 
ir nesavanaudiškai. 

Velnias talkina žmonėms (lemia sėkmę): a) dirba žemės ūkio 
darbus, b) stato namus, tiltus, bažnyčias, c) siuva drabužius 
ir avalynę, d) padeda kalviams, e) medžiotojams, ė) bitininkams; 
f) muzikantams, g) besimokantiems ir einantiems savo pareigas 
kunigams, h) merginoms ir moterims. Velnias, atliekantis šias 
funkcijas, ypač padedantis žmogui dirbti, pasižymi stiprumu 
ir gudrumu. Gyvojoje kalboje dažnai sakoma: „Stiprus kaip 
velnias“, „Gudrus kaip velnias“, „Jis taip gudriai padarė, kad 
nė pats velnias jo nesupras“ (LKZK). 

Velnias, dirbantis žemės ūkio darbus, vaizduojamas sakmėse 
„Velnias tarnauja už pavogtą duoną“, „Degtinės kilmė“, „Vel- 
nias už berną“, „Netyčiomis iššaukti velniai“ (LPK 3315), 
„Velniai padeda dirbti“ (LPK 3318), „Pagautas velnias“ 
(LPK 3345). Ypač Lietuvoje populiarios pirmosios dvi sakmės, 
kurių užrašyta maždaug 250 variantų (LPKK). Šios sakmės 
artimos pasakoms. Pristojęs Žmogui tarnauti, velnias žino, kokie 
bus metai, ir gauna gerą derlių. Šiose sakmėse vaizduojama 
lydiminė žemdirbystė — žemės dirbimas čia susijęs su miškų 
rovimu bei kirtimu. Šį sunkiausią to meto žemės ūkio darbą 
velnias atlieka lengvai ir greitai. Velnio pasėti javai gerai už- 
dera. Velnias bemat padaro ir kitus darbus: suveža ar suneša 
išrautą mišką, pastato namus, iškulia pono javus. 

Sakmėje „Velnias už berną“ velnias, pristojęs prie turtingo 
žmogaus už berną, rauna medžius, lengvai juos neša ar veža, 
stropiai įdirba žemę, iškasa kūdras ir šulinius, greitai kulia. 

Šias sakmes sieja ne tik panašios velnio atliekamos funkci- 
jos, bet ir jų idėjinis turinys. Joms būdingos socialinio teisin- 
gumo idėjos. Sakmėje „Velnias tarnauja ūkininkui už pavogtą 
duoną“ velnias išvaromas tarnauti todėl, kad nuskriaudė netur- 
tingą žmogų. Velnias apgauna turtuolį, mainydamas arkliais, 

ir galiausiai vargšui pargabena visus jo grūdus ir net geriausius 
gyvulius. Turtuolio grūdus su svirnu velnias išneša ir sakmėje 
„Velnias už berną“. Keliuose šios sakmės variantuose socialinis 
momentas dar labiau sustiprintas — pažymima, jog ūkininkas 
už tai buvo nubaustas, kad buvo blogas (LTR 789/57/), šykštus 
(BLS 245), nemokėdavo bernams algos (LTR 818/55/). Socia- 
linio teisingumo idėjos šiuose kūriniuose susipynusios su krikš- 
čioniškomis. Neretai velnias išvaromas tarnauti žmogui todėl, 
kad neįvedė jo į nuodėmę. 

Ir sakmėje „Velnias padeda dirbti“ velnias dirba žemės ūkio 
darbus: kulia javus, mina linus, pjauna „akselį“. Velnio darbas 
šiose sakmėse, kaip ir laumės, kartais yra susijęs su pavojais. 
Pristojęs prie Žmogaus, velnias dirba labai greitai — „spaliai 
lėkė iki pat stogo, o linų saujas braukė vis per šakumą, ir min- 
tuvai niekad nenustojo“ (BLS 378), tačiau, kaip ir laumė, pri- 
trūkęs darbo, ketina žmones sutrinti. 

Ir netyčia iššaukti velniai (LPK 3315) tuoj prašo darbo. Jie 
bematant nukasa kalną, iškerta mišką (BLS 276), pastato pir- 
kią, išrenka akmenis, iškerta 100 mylių ilgio ir pločio girią, 
išrausia kelmus, išmėžia ežerą (LTR 2379/153/), surenka paber- 
tas aguonas (LTR 866/147/). 

Sakmėje „Pagautas velnias“ žmogui velnias dirba iš prievar- 
tos. Sugautas arklio pavidalu, jis dirba tokius pat darbus kaip 
ir paprastas arklys: aria, veža akmenis, mėšlą; sugautas žmo- 
gaus pavidalu, jis rauna kelmus, plėšia dirvonus. 

Velnio, dirbančio žemės ūkio darbus, įvaizdis liaudyje gan 
įprastas. Jis vartojamas net ir priežodžiuose, norint iškelti įvai- 
rius Žmonių tarpusavio santykius. Pavyzdžiui, norint parodyti 
žmonių blogą elgesį, suktumą, sakoma: „Velnias sėjo, velnias 
ir pjauna“ (LT V 243), „Vienas velnias jojamas, kitas važiuoja- 
mas“ (LT V 279), „Vienas velnias ariamas, kitas akėjamas“ 
(LT V 279) ir t.t. 

Velnio vaizdavimas įprastinėje žemdirbių aplinkoje, dirban- 
čio įvairius žemės ūkio darbus, ypač tuos, kurie būtini paversti 
mišką dirva, rodo, kad jo įtakos sferoje iš dalies buvo ir anks- 
tyvoji lydiminė žemdirbystė. Tai visai suprantama, atsimenant 
jo ryšį su mišku. Verčiant jo globoje esantį mišką dirva, dalis 
globos persiduoda dirvai ir jos dirbėjams. 

Sakmėje „Velnias tarnauja už pavogtą duoną“ velnias, ber- 
naudamas žmogui, šalia kitų darbų, stato jam ir namus. Tačiau 
šis velnio darbas minimas tik tarp kitko, norint parodyti, kad 
velnias žmogui daug gero padarė. Velnias dažniau stato tiltus, 
bažnyčias, o ne paprastus namus. Velnio statytojo funkcija ryš- 
kiausiai atsiskleidžia sakmėje „Velnias kaip statytojas“ (LPK 

3285). Velnias joje sutinka per naktį ar per tris naktis pastatyti 
tiltą, pastatyti tiltą per marias, jei jam atiduos tą padarą, kuris 
pirmasis tuo tiltu eis. Vildamasis gauti žmogaus sielą, velnias 
stato net bažnyčias (BLP II 119—121; BLS 221; LTR 544/356/, 
818/37/..). Sakmių, kuriose velnias stato bažnyčias, tiltus, 
nedaug teužfiksuota. Jos artimos padavimams, kuriuose aiški- 
nama atskirų akmenų ar ištisų jų virtinių („tiltų“) atsiradimas. 

Velnias statytojas, akmenų nešiotojas, kaip ir žemės darbi- 
ninkas, labai stiprus. Apie velnio stiprumą užsimenama ir kitose 
sakmėse. Pvz., sakmėje „Velnienė prižindo žmonių vaiką“ (LPK 
3297) velnias tik trupučiuką pašluosto vaikui lūpeles — ir visai 
ji užspaudžia (LTR 1237/403 |), šiek tiek spusteli — ir sulaužo 
kaulus (DSPŽ II 71 —72). O jei mergina nuo velnio pagimdanti 
vaiką, tai jis esąs nepaprastai stiprus, ant pilvo turįs lankus ir 
užaugęs pasidarąs dideliu galinčiumi, milžinų (BLV 282). 

Senesnei velnio vaizdinio prasmei suvokti ypač reikšmingos 
tos sakmės, kuriose velnias padeda kalviams ir muzikantams. 

Prie kalvio velnias pristoja, norėdamas atkeršyti už jo pa- 
veikslo niekinimą („Kalvis karšta geležim degina velnio statu- 
lai panosę“ — LPK 3325). Padirbėjęs kiek kartu, velnias siūlo 
kalviui „atjauninti“ žmones: pačiupęs seną Žmogų sudegina, pas- 
kui paminko, pamirko vandenyje ar piene — ir Žmogus atgyja 
atjaunėjęs. Kai kalvis vienas ima „jauninti“ žmones, niekaip 
negali jų atgaivinti ir yra nubaudžiamas. 

Kitoje sakmėje velnias pats vaizduojamas kalviu, o Žmogus 
pristoja pas jį už pagalbininką, norėdamas išsimokyti kalvystės 
amato. Joje teigiama, kad seniau kalviais buvę tik velniai ir tik 
jie vieni temokėję suvirinti geležį (BLS 359). Sakmė etiologinio 
pobūdžio: joje sakoma, kad kalviauti žmonės išmokę iš velnių. 
Iš velnio žmogus išmoksta suvirinti geležį ir kitoje sakmėje 
(LTR 952/24/). 

Velniai senovėje galėjo būti įsivaizduojami kalviais. Tai ga- 
lima numanyti ir iš pasakos „Rungtyniauja mesdami auksinę 
kuoką“ (AT 1063). Kai kuriuose lietuviškuose pasakos varian- 
tuose (LTR 449a/121/, 1184/92/, 1769/13/, 1831/262/...) vel- 
niai su žmogumi rungtyniauja mesdami į aukštį kūjį. Be to, etio- 
loginėje sakmėje apie ugnies kilmę (LPK 3020) sakoma, kad 
senovėje ugnį turėjo ir ją saugojo tik velniai. O ugnis neatski- 
riama nuo kalvio amato; daugelio tautų mitologijoje kalviai 
kartu yra įsivaizduojami ir ugnies saugotojais. Ryškiausias 
tokio tipo mitinis veikėjas yra graikų Hefaistas, chtoniškasis, 
požemyje gyvenantis šlubas ugnies ir kalvystės dievas — suas- 
meninta pavojinga požemio ugnies stichija. Toks pat chtoniš- 
kas, šlubas yra ir germanų mitinis kalvis Velundas, „Senojoje 

edoje“ tituluojamas požemio gyventojų elfų valdovu (285, 68 — 73), 
kurio net vardas, ko gero, giminiškas mūsų velniui. Nepralen- 
kiamais kalviais įsivaizduojami ir patys elfai (269, 127— 132). 
Visi šie mitiniai personažai turi nemaža bendrų bruožų su velniu. 

Tačiau stebuklinėse pasakose (ypač „Kalvis nugali velnią“ — 
AT 330, „Kalvis ir velnias (mirtis)“ — AT 330B) ir kai ku- 
riuose pasakų apie kvailą velnią (AT 1060— 1199B) variantuose 
velnio ir kalvių santykiai yra priešiški. Kalvis šiose pasakose 
prikankina velnią, primuša jį kūju. Čia mes ir vėl susiduriame 
su mitologijoje pasitaikančiu reiškiniu, kai abu konfrontuojan- 
tys veikėjai turi tų pačių savybių ir yra panašios prigimties. 
Aiškinantis velnio ir kalvių santykius, naudinga dar kartą su- 
grįžti prie pasakos „Rungtyniauja mesdami auksinę kuoką“. 

Velniai labai išsigąsta, kai žmogus jų kūjį ketina užmesti 
ant debesų arba į dangų savo broliui kalviui. Jie bijo dangaus 
kalvio. Šis dangaus kalvis asocijuojasi su Perkūnu, kuris tranko 
velnius, kur nutverdamas. Todėl galima manyti, kad senajam 
chtoniškajam velniui buvo priskiriamas kalvystės amatas, kar- 
tais velnias buvo įsivaizduojamas net kalviu, tačiau vėliau jis 
buvo pradėtas priešinti su dangaus kalviu (Perkūnu arba jam 
artimu kitu mitiniu personažu). 

Velnių įsivaizdavimas kalviais lietuvių sakmėse, panašių 
chtoniškų kalvių buvimas kitų indoeuropiečių mitologijoje 
leidžia kiek kitaip interpretuoti senąjį lietuvių dievą Teliavelį, 
kuris Malalos kronikos rusiško nuorašo intarpe (1261) yra va- 
dinamas kalviu ir teigiama, kad jis nukalęs saulę (271, XIX — XXI). 

Lietuvių mitologijos tyrinėtojai iki šiol dievo ir jo vardo 
prasmę įvairiai aiškino. A. Briukneris jį laikė sudurtiniu žodžiu, 
kurio pirmąjį komponentą galbūt sudarąs klaidingai užrašytas 
žodis kelias, o antrąjį — elementas vel-, kuris yra sutinkamas 
J. Lasickio minimoje mirusiųjų deivės Vielonos pavadinime, 
žodžiuose velinas (velnias, vels); taigi šiuo žodžiu galėjęs būti 
reiškiamas kelio dievas (velnias) (30, 11—12). V. Manhartas 
irgi jį laikė sudurtiniu žodžiu, Kurio pirmąjį komponentą suda- 
rąs žodis tėlias „veršis“, o antrąjį — valdytojis; šiuo žodžiu 
galėjęs būti reiškiamas bandos dievas (137, 53). E. Volteris tei- 
gė, kad tai esą klaidingai užrašytas žodis kalvelis (243, 177), o 
A. Mežinskis — kad klaidingai užrašytas žodis tėvelis, iš kurio es- 
ąs atsiradęs ir J. Lasickio minimas Tawals (143, 1, 151). V. To- 
porovas Teliavelį sieja su senųjų skandinavų Telviu (bialfi) 
ir yra linkęs jį laikyti skandinavišku skoliniu (297, 537), Telia- 
velis, pasak jo, esąs Perkūno pagalbininkas. 

Kadangi velniai lietuvių tautosakoje kartais buvo įsivaiz- 
duojami kalviais, visai pagrįstai galima ieškoti mitinio kalvio 

Teliavelio vardo ryšio su žodžiu velnias, kaip jau yra bandęs 
A. Briukneris. Folklorinio velnio prigimtis padeda nustatyti ir 
pirmosios sudurtinio žodžio Zeliavelis dalies prasmę. Velnias — 
ryški lietuvių chtoniškoji mitinė būtybė, glaudžiai susijusi su 
žeme ir požemiu. Si prasmė galėjo būti užsifiksavusi ir žodyje 
Teliavelis. Tai leidžia ieškoti pirmosios žodžio Teliavelis dalies 
semantinio ryšio su žeme. Pasirodo, indoeuropietiška šaknis 
tel- iš tiesų buvo vartojama žemės prasme (plg. romėnų Tellus 
Mater „Žemė Motina“, prūsų dievą Patuls „Požeminis“, airių 
žodį taldm „žemė“). Ar tik ne tą pačią šaknį sutinkame grai- 
kų žodyje telcbinai (relyxtvec), kuriuo vadinami chtoniškieji 
demonai (kaip ir lietuvių Teliavelis, kartais įsivaizduojami su- 
maniais kalviais), hetitų Telepinus (Telepinu-, Talipinu-), kuriuo 
vadinamas derlingumo dievas (nors šiuo metu jo semantika kiek 
kitaip aiškinama — 268, 2, 498—499), lietuvių fėlė „laumė“ 
(LKŽK) ir daugelyje kitų žodžių, kuriais paprastai vadinamos 
kokios nors chtoniškos mitinės būtybės? Vadinasi, Teliavelis 
galėjo būti lietuvių folkloriniam velniui artimas dievas (imtas 
vartoti vietoj senojo velnio), o jo pavadinimas kaip tik galėjo 
reikšti „žemės velnią“. 

Šitokia Teliavelio interpretacija padeda suprasti jo vietos 
nepastovumą senuosiuose šaltiniuose ir leidžia atsekti svarbiau- 
sias jo funkcijas lietuvių mitologijoje. Volynės metraštyje 
(IICPJI II 195) Teliavelis yra minimas tuoj po pirmojo, svar- 
biausiojo Nunadievio, Kuris, būdamas pirmuoju karaliaus Min- 
daugo dievu, reikia manyti, atlikdavo svarbiausią — juridinę 
(pagal Z. Diumezilio teoriją) funkciją. Vadinasi, ir Teliavelio 
funkcijos turėjo būti artimos Nunadievio funkcijoms. O tokia 
aukščiausiajai juridinei funkcijai artima yra aukščiausioji ma- 
ginė. Ją ir atlikdavo Teliavelis. Jis, kaip ir lietuvių folklorinis 
velnias, tarp kitko, galėjo būti ir žynių, tvarkiusių ir reglamenta- 
vusių santykius su anuo (mitiniu, pomirtiniu) pasauliu, globė- 
jas. Jis ir rašomas greta Nunadievio, sudaro su juo porą (plg. 
sen. indų mitologijoje Mitrą ir Varuną). Tačiau jo veikla kaip ir 
folklorinio velnio, matyt, nesiribojo vien magija, jis iš dalies 
(kartu su kitais dievais ir ypač deivėmis) atliko ir trečią — ekono- 
minę funkciją. Todėl Malalos kronikos intarpo autorius jį mini 
pačiame dievų sąrašo gale po deivių. Minėti Teliavelį dievų 
sąrašo gale įgalino ir specifiniai jo santykiai su svarbiausiuoju 
dievu Nunadieviu. Su juo jis galbūt sudarė priešpriešą (kaip 
Varunas su Mitru, velnias su dievu): Nunadievis buvo susijęs 
su dangumi, šviesa, sausra, o Teliavelis — su žeme (požemiu), 
tamsa, vandeniu ir t.t. Artimas jo atitikmuo senovės prūsų 
mitologijoje buvo Patulas, vienuose šaltiniuose minimas pirmoje 

vietoje, o kituose — vienoje iš paskutinių (137, 154, 192, 195, 
220, 223 ir kt.). 

Velniai, kaip ir kitos lietuvių chtoniškosios mitinės būtybės 
(laumės, meškos, vilkai), ypač mėgsta muziką ir todėl kviečiasi 
muzikantus į savo puotas, vestuves, kad jiems pagrotų (žr. 
sakmes „Muzikantas velnių puotoj (vestuvėse)“ — LPK 3276, 
„Muzikantas pasikorėlės vestuvėse“ — LPK 3277, „Velnių 
vestuvėse“ — LPK 3278). Muzikantui grojant, velniai šoka ir 
linksminasi. Muzikantai velniams taip pat groja sakmėje 
„Muzikantas įkrenta pragaran“ (LPK 3279), pasakose „Kup- 
riaus nuotykiai“ (AT 503), „Velnias nori išmokti smuiku griežti“ 
(AT 1159) ir kituose lietuvių tautosakos kūriniuose. Kartais 
minėtose sakmėse ir patys velniai vaizduojami muzikantais 
(BLS 179 —180; 184—185; LMD I 183/62/; LTR 344/777/....). 
Velniai muzikantais vaizduojami kai kuriuose sakmės „Mainai 
su velniu“ (LPK 3302) variantuose. Viename iš jų sakoma, kad 
velniui užgrojus, net miškas skamba (LTR 260/499/). 

Lietuvių liaudies tikėjimuose velniai įsivaizduojami muzi- 
kantų pagalbininkais. Tikėta, kad, norint išmokti smuiku griežti, 
reikia kūčių naktį 12 val. nueiti ant kryžkelės, kur yra daugiau 
kaip vienas kryžius, ten ateisiąs velnias ir išmokysiąs (LTR 73a 
/280/). Panašūs tikėjimai atsispindi ir sakmėse. Pavyzdžiui, 
Šeštokuose užrašytoje sakmėje muzikantas, norėdamas pranokti 
kitus muzikantus, vidurnaktį eina ant kryžkelės, kviečiasi velnią 
ir prašo jo pagalbos. Vėliau, jam griežiant, kitų muzikantų sty- 
gos nutrūkdavusios (LTR 1047/5/. O Jiezno apyl. užrašytoje 
sakmėje vaikinas atsisako savo sumanymo išmokti griežti, pa- 
matęs, kad reikia susidėti su velniu (LTR 938/56/). 

Kad velnius mūsų liaudis įsivaizdavo muzikantais, matyti iš 
patarlių bei priežodžių. Jei žmonės gudriai apgaudinėja vienas 
kitą, sakoma: „Visi velniai — visi muzikantai“ (LKŽK). 

Velnio pomėgis muzikai nėra išskirtinis. Muziką mėgsta 
daugelis indoeuropiečių dievų ir žemesnio rango mitinių būty- 
bių: graikų Apolonas, Dionizas, Hermis, Panas, indų Ūšasė, 
Varunas, Gandharvai, keltų ir normanų fėjos, germanų elfai, 
slavų, germanų ir kitų Europos tautų vandens, miško dvasios ir 
daugelis kitų (176; 152; 61; 265; 292; 272; 248). Tačiau įdomu, 
kad muziką, dainas, poeziją mėgstantys mitiniai asmenys indo- 
europiečių tradicijoje Kartais buvo net vadinami velniui giminiš- 
kais vardais arba šie asmenys buvo susiję su velniui giminiško- 
mis mMitinėmis būtybėmis. Pavyzdžiui, airių kalboje pranašauto- 
jas, burtininkas buvo vadinamas fi/ (ta pati šaknis wel- kaip ir 
žodyje velnias), dgs. filid — oficialūs mitologinės tradicijos, 
pasireiškiančios muzikavimu, dainomis, šokiais, saugotojai, 

fel (*wel) — poezijos ir muzikos jėga; indų mitologijoje „Va- 
runo Žmonės“ — muzikantai, dainininkai, šokėjai Gandhar- 
vai; slavų Veleso anūkas dainius Bojanas ir kt. (85, 588 — 589). 
Iš šių faktų, į kuriuos jau seniai yra atkreipęs dėmesį amerikie- 
čių kalbininkas R. Jakobsonas, matyti, kad velnio pomėgis 
muzikai yra archaiškas, indoeuropietiškas bruožas ir kad muzika, 
dainavimas, poezija savo ruožtu yra susiję su magija, burtinin- 
kavimu. 

Velnio santykiai su siuvėjais, kaip ir su muzikantais, irgi 
pagrįsti abipuse nauda — sakmėse jis prašo Žmogaus pasiūti 
jam vestuvinius drabužius (DSPŽ II 14—17) ir pats siuva žmogui 
(ponui) kostiumą (LPK 3356). Tačiau šie santykiai lietuvių liau- 
dies sakmėse labai retai tevaizduojami, kostiumą ponui velnias 
siuva tik norėdamas jį nubausti. Ir sau velnias retai siuva ar lopo 
drabužius (BLS 324). Kur kas dažniau sakmėse velnias siuvasi 
arba loposi avalynę. Sėdėdamas ant akmens, velnias apavą siuva 
(lopo) daugelyje sakmės „Perkūnas užmuša ant akmens sėdintį 
ir siuvantį velnią“ (LPK 3454) variantų. Pasitaiko viena kita 
sakmė, kurioje velnias žmogų išmoko batsiuvio amato (BLS 
186). Velniui, kaip vaizduojama tose sakmėse, labai gerai sekasi 
siūti batus — „kad jis paima štiptus iš žalio alksnio, tik suduoda 
kūjeliu — ir įlenda“ (ten pat). Velnias ne tik pats siuva avalynę, 
padeda žmonėms, ją siuvantiems, bet ir šiaip ji yra svarbus vel- 
nio atributas. Velnias prisistato prie žmogaus, kai šis ima pin- 
ti vyžas (LTR 462/480/, 795/41/, 798/20/, 951/15/...), veja vy- 
žoms ar naginėms raukti virveles (BLV 33; SŠLS 148; LTR 
470/5/, 552/716, 776/...), pamerkia į ežerą vyžas (LTR 481/35/). 
Kalbant apie velnio išvaizdą, dažnai akcentuojami jo batai. 
Todėl galima spėti, kad pagal senąją mūsų liaudies pasaulėžiūrą 
apavas buvo laikomas velniui artimu daiktu ir kad darbas su 
avalyne jau savaime gali provokuoti velnio pasirodymą. Velnias 
galėjo globoti batsiuvius. Velnio ir avalynės ryšys taip pat rodo 
velnio artimumą numirėliams, nes daugelio tautų laidojimo 
papročiuose ir tikėjimuose, kaip yra pastebėjęs V. Propas (275, 
37—39), avalynė vaidino ypač svarbų vaidmenį. Avalynė dažnai 
minima, kalbant apie mirusiuosius, jų globėjus ir mirusiųjų 
pasaulį. 

Atskirų profesijų žmonėms velnias, kaip vaizduojama lietu- 
vių mitologinėse sakmėse, ne tik padeda įgyti profesinių įgūdžių, 
dirba už juos, bet kartais jiems duoda arba skolina pinigų. Ypač 
dažnai velnias pinigų duoda kunigams; kiek rečiau — muzi- 
kantams, kalviams, batsiuviams, gydytojams, statytojams bei 
kitokių profesijų Žmonėms, nusigyvenusiems ponams. 


209 


Velnio pagalba žemdirbiams, kalviams, muzikantams, ku- 
nigams, medžiotojams, batsiuviams, gydytojams, be kita ko, 
rodo, kad velniui buvo artimi šių profesijų Žmonės ir kad jis 
senovėje galėjo būti įsivaizduojamas šių profesijų globėju. 

Velnias lietuvių liaudies sakmėse kartais pasirodo ir kaip 
teisingumo saugotojas, baudėjas už jo pažeidimą. 

Sakmės, kuriose velnias užstoja neteisingai skriaudžiamus, 
sudaro ne ką daugiau kaip 1 visų sakmių apie velnius procentą. 
Ryškiausiai ši velnio funkcija pasireiškia sakmėje „Tikras ir 
netikras velnias“ (LPK 3441). Joje velnias stoja gelbėti netur- 
tingo žmogaus, iš kurio turtuolis, apsirengęs velniu, nori atim- 
ti netikėtai įgytus (rastus) pinigus, nubaudžia bernus ar pieme- 
nis, kai jie, apsirengę velniais, eina savo pažįstamų gąsdinti 
(BLS 404, 405, 407, 408). 

Velnias padeda skriaudžiamajam, o skriaudėją nubaudžia 
sakmėje „Velnio paveikslas“ (LPK 3355). Kai kuriuose sakmių 
„Velnias už berną“, „Velnias už siuvėją puošniam ponui“ varian- 
tuose velnias irgi palaiko teisingumą. Keršydamas blogam ar 
suktam ūkininkui, jis išneša grūdus su visu svirnų, o norėda- 
mas padėti siuvėjui, kuriam ponas įsakė pasiūti surdutą be siū- 
lių, pats pasiuva ir padaro ponui didelę gėdą: bažnyčioje velnio 
pasiūti drabužiai nukrinta, ir ponas pasijunta stovįs nuogas 
visų žmonių akivaizdoje. Viename iš sakmės variantų net sako- 
ma: „Ir velnias kitą sykį žmogui padeda“ (BLS 324). Tam tik- 
ras teisdarys velnias yra ir kai kuriuose sakmių „Velnias tarnauja 
už pavogtą duoną“ ir „Velnio arkliai — nusidėjėliai“ varian- 
tuose. 

Ypač ryški velnio — teisingumo vykdytojo funkcija viename 
padavimo „Nepaprasti akmenys“ (LPK 3288) variante, užrašy- 
tame Baisogalos apyl. Jame velnias audringą naktį ribą žymintį 
akmenį tiek perneša į dvarponio Komaro pusę, kiek šis netei- 
singai buvo užgrobęs kaimyno žemės (BLS 223 — 224). 

Saugodamas teisingumą, užstodamas neteisingai skriaudžia- 
mus ir bausdamas nusikaltėlius, velnias mūsų akyse pasirodo 
vos ne kaip aukščiausio rango dievas — pasaulio įstatymų sau- 
gotojas. Šiomis savo funkcijomis jis suartėja su Varunu, kuris 
indų mitologijoje buvo įsivaizduojamas viso pasaulio tvarkos 
įsikūnijimu, tiesos saugotoju, nusikaltėlių baudėju (133, 1—2; 
268, 1, 216—218). Nusikaltėlius jis bausdavo pakardamas; 
kilpa buvo savotiškas Varuno simbolis. Ir šiuo požiūriu jis ar- 
timas velniui, glaudžiai susijusiam su pakaruokliais. 

Atskirose sakmėse velnias ir kitaip padeda žmonėms: pa- 
vėžina juos (BLV 335), nori perkelti per ežerą (LTR 776/115/), 

įvedęs į pono sandėlį, prikrečia vargšui kibirą sviesto (BLS 
386) ir t.t. 

Humoristinėje sakmėje „Visada velnias kaltas“ (LPK 3341) 
vaizduojama, kad Žmonės nepelnytai velniui suverčia visas bė- 
das, o jis iš tiesų ne tik kenkia žmonėms, bet ir padeda. Pamatęs 
raiste įklimpusį arklį ir norėdamas išvengti nepelnytų priekaištų, 
velnias jį ištraukia, numazgoja, net nori, užsidegęs žolių, jį 
išdžiovinti. Tačiau atėjęs ūkininkas vis tiek nusikeikia: ar vel- 
nias tokioj sausoj vietoj sušlapinęs arba apsvilinęs arklį. Tokio 
pat atpildo iš Žmogaus susilaukia velnias, pernakt kupra lai- 
kęs vėtros išverstą tvorą (BLS 310; LMD I 142/39/) ar perspė- 
jęs merginą, kad neitų dvaran ir vėliau, ištikus bėdai, jo nekal- 
tintų (BLS 311; LTR 792/115/, 952/35/, 978/160/). Vis vien 
žmogus sako, kad tvorą velnias išvertęs, o mergaitė skundžiasi, 
kad eiti į dvarą velnias sugundęs. 

Nors velniai kartais yra draugiški žmonėms, jiems net pade- 
da, dažniausiai lietuvių liaudies sakmėse jie kenkia žmonėms. 
Todėl velnias neretai įsivaizduojamas blogio simboliu. Jo vardu 
pavadinamos blogos, žmogui nenaudingos landšafto dalys 
(velniupievis „pieva, kurioje labai daug smilgų“, velniagulė „pras- 
ta žemė“), keliai (velniakelis „blogas kelias“), augalai (velnia- 
žolė „apskritai pikta, niekam nenaudinga žolė“, velniadagys 
„paprastoji durnaropė“), gyvūnai (velniažuvis „aštuonkojis“)... 
„Audringa diena“ tai velniadienis, o „piktas juokas“ tai velna- 
juokis. Blogas žmogus tai velnio žmogus, velnio žentas, velnio 
neštas ir pamestas, velnių stačių priėdęs; prastas metas tai velnio 
metas (LKZK). 

Visus velnio kenkiamus veiksmus pagal kenksmingumą ga- 
lėtume suskirstyti į šias grupes: 1) velniai pajuokia Žmones; 
2) vargina juos; 3) kankina, nužudo arba nori nužudyti; 4) 
gundo nusidėti. 

Sakmėse „Gyvulys ratuose virsta akmeniu (kelmu)“ (LPK 
3301), „Mainai su velniu“ (LPK 3302) velnias neketina žmogui 
labiau pakenkti, o tik nori iš jo pasišaipyti. Pirmojoje iš jų vel- 
nias beveik neminimas. Iš miesto važiuodamas ar eidamas, žmo- 
gus randa aviną, ožį ar kitą kokį gyvulį ir paima jį vežti. Par- 
vežtas į namus gyvulys virsta akmeniu, kelmu. Ir tik keliuo- 
se šios sakmės variantuose sakoma, kad „tai velnia buva dar- 
bas“ (LTR 811/34/), kad tas „ožiukas buvo velnias“ (BLS 256), 
kad „tenai buvo jam pasirodęs velnias“ (LTR 1608/63/) ir pan. 
Prie velnio išdaigų priskirti šį atsitikimą leidžia artima sakmė 
„Pamėgdžiojąs gyvulys“ (LPK 3300), kurioje panašioje situaci- 
joje kaip tik sutinkamas velnias. 

Sakmėje „Mainai su velniu“ jau minimas ir pats velnias. 
Miške, pakelyje sutikęs Žmogų arba atėjęs pas jį į jaują, darži- 
nę, pirtį, jis siūlo mainyti šautuvais, pypkėmis, tabokinėmis, 
arkliais, armonikomis, net marškiniais; padovanoja šautuvą, 
pypkę, pavaišina tabaku. Velnio arkliai ir daiktai žmogui atrodo 
geresni, brangesni, bet, grįžęs namo, pamato, kad tai medžio 
ar dvėselienos (dažniausiai arklio) gabalai. Tačiau ir čia velnias 
nenori žmogui pakenkti, o tik iš jo pasišaipyti: daugiau kaip 
trečdalyje sakmės variantų žmogus, nuėjęs į mainų vietą, randa 
ten paliktą savo daiktą. Tačiau kai kuriuose šios sakmės varian- 
tuose velnias kenkia Žmogui: nugalabija jo arklį (BLS 265; 
LTR 397/51/), sudaužo šautuvą (LTR 110a/57/, 957/117/) arba 
visai jo negrąžina (LTR 539/28/, 918/57/). Klovainių apyl. 
užrašytoje sakmėje teigiama, kad „tuos iš Žmonių išviliotus 
turtus, sako, velniai atiduodavę kitiems žmonėms, kurie savo 
dūšią buvo jiems užstatę“ (LTR 262/226/). 

Iš žmogaus velnias pasijuokia, kartais ir pakenkia sakmėse 
„Velnias paima žmogų pavėžinti“ (LPK 3414), „Velniai šokina 
merginas“ (LPK 3251). Kai pirmojoje sakmėje velnio vėžinamas 
žmogus persižegnoja ar ištaria dievo vardą, pasijunta sukru- 
vintu užpakaliu sėdįs ant ledo (mat velnias jį ne vežė, o ledu 
vilkte vilko). 

Atskirose sakmėse velnias ir kitaip pasijuokia iš Žmonių: 
pasiverčia statine, o kai vyrai ją užtempia ant kalno, ima ristis 
ir nusikvatojęs prapuola (BLS 383), pasiverčia kiškiu, o kai me- 
džiotojas jį nušauna, nupjauna kojas ir užsikabina ant nugaros, 
pasispardo ir nubėga per lauką (LTR 918/31/), pasivertęs ka- 
čiuku, pasipainioja keleiviui po akimis, o bevežant prapuola 
(LTR 783/244/) ir t. t. 

Sakmės, kuriose velnias tik pasijuokia iš Žmogaus, labiau 
jam nepakenkdamas, sudaro apie 6 procentus. 

Mėgsta velnias žmones, ypač naktį keliaujančius, pavargin- 
ti: klaidina juos, įvesdamas į neišbrendamas balas, trukdo va- 
žiuoti, kviečia imtynių, einantiems užsikabina ant kupros, ne- 
duoda naktigoniams miegoti. Sakmės, kuriose velnias šitaip 
kenkia žmonėms, irgi sudaro apie 6 visų sakmių apie velnius 
procentus. 

Lietuvoje yra daug vietų, kur, aplinkinių žmonių įsitikini- 
mu, dažnai paklystama. Paprastai tai vietos, neturinčios gero 
vardo — jose kas nors esąs nusižudęs, pasirodą vaiduokliai. 
Apie tas vietas sekama daug sakmių memoratų, kaip pats pa- 
sakotojas ar jo pažįstamas ten paklydęs (BLS 366; LTR 395/95/, 
519/71*/, 768/93/...). Dar daugiau apie klaidinimą užfiksuota 
siužetinių sakmių (fabulatų). Paprasčiausioje ir populiariausio- 

je iš jų velnias, pasivertęs giminaičiu ar gerai pažįstamu kaimynu, 
pristoja prie keliaujančio žmogaus ir bekalbindamas įveda jį 
į balą (BLV 284; BLS 301, 302), ežerą (BLS 304, 363), liepia 
eiti tiesiai per kūdrą (BLS 303), upę (BLS 302), ežerą (BLS 355; 
LMD I 183/65/) ar nutvėręs suka vežimą į ežerą (BLV 385; 
BLS 366). Labiau išplėtotuose šios sakmės variantuose velnias, 
klaidindamas Žmogų, pasikviečia jį pas save ir patogiai apnak- 
vydina, o vėliau žmogus pamato begulįs pušy (BLS 300), prie 
beržo (BLS 366), raiste (BLS 301; LMD I 986/6/), baloje (BLS 
301). Lietuvių liaudies tikėjimuose teigiama, kad velnias vedžio- 
ja žmones po laukus (LTR 1942/261/), balas (LTR 1349/80/), 
miškus (LTR 549/166/). Kai velnias vedžioja žmogų, tikima, 
kad jis aprodo jam savo karalystę (LMD I 474/743|). 

Blogą vardą turinčiose vietose velnias žmones ne tik klaidina, 
bet ir trukdo važiuoti. Važiuojant staiga sustoja arklys — ne- 
bepatraukia ratų (BLS 367; LMD I 183/8/; LTR 869/1398/...), 
nusmunka tekiniai (BLP II 66; BLS 365; LMD I 183/58/...), 
išsikinko arklys (LMD I 183/55/; LTR 776/27/), iškrinta vežami 
maišai (BLS 368—369; LTR 783/390/), kažkas apverčia vežimą 
(LMD I 183/8/). 

Ir lietuvių liaudies tikėjimuose sakoma, kad „velniai mėgda- 
vo daryti žmonėms visokius šposus, ypatingai einantiems bei 
važiuojantiems į kelionę. Važiuojant žmogui keliu, velnias įsi- 
lipdavo į vežimą ir alsydavo važiuojančio arklius“ (BLP II 60). 

Pėstiems keliautojams kažkas užšoka ant pečių ir spaudžia, 
apkabinęs kaklą (BLV 281 —282; BLS 394, 395: LMD I 600/23/; 
LTR 935/29/...), uždeda ant pečių rankas (BLS 395), o jojan- 
tiems užsėda užpakaly ant arklio (BLV 184), įsikabina į balno 
kilpą (BLS 396). Paprastai neįvardijama toji ant žmogaus mėgs- 
tanti pajodinėti būtybė, tačiau retkarčiais užsimenama, kad tai 
„nelaba dvasė“ (BLV 282). Pasvalio apyl. yra užfiksuotas ti- 
kėjimas, kad prie vėlai naktį vaikščiojančio žmogaus prikim- 
bančios „piktos dvasios“, kurias reikią nešti, kol užgiedąs gaidys 
(LTR 1780/233/). 

Kartais keliautojus velnias kviečia imtynių. Velnias negali 
paristi žmogaus, jeigu šis ant kaklo turi rožančių (LTR 961 
[117/), kišenėje maldaknygę (LTR 2268/63/), kai žmogus sako 
„vienas“, o nesako „du“ (LMD I 184/32/). Ir vis dėlto velnias 
žmogų kartais labai prikamuoja. Žmogus po imtynių lieka vos 
gyvas arba net miršta. Žmogų velnias kviečia imtynių ir jau- 
joj, tačiau kai žmogus pasako „dieve ir visi šventieji, padėkite 
man“, velnias atsisako „su tokiu būrių“ imtis (LTR 2376/141/, 
2759/74|). 

Dažnas velnio pasirodymas keliuose ir kryžkelėse, siūlymasis 
keliautojus pavežti ir prašymas pavėžinti rodo, kad jis galėjo 
būti įsivaizduojamas keliuose ir kryžkelėse pasirodančia, keliau- 
tojams artima mitine būtybe. Šiuo požiūriu jis panašus į graikų 
Hermį, kuris buvo įsivaizduojamas ne tik mirusiųjų palydovu 
į aną, pomirtinį, pasaulį, bet taip pat pirklių, keliautojų ir pačių 
kelių globėju (200, 176—181; 268, 1, 292—294), į indų Pūšaną, 
kuris susijęs ir su mirusiaisiais, ir su keliais (100, 106— 108). 
O velnio pomėgis klaidinti ir varginti žmones tose vietose, ku- 
riose yra kas nors nusižudęs, jo įprotis užsiropšti ant keliautojų 
pečių ir juos spausti, sloginti, noras, kad jį kas nors paneštų, 
pavežtų, liudija numirėliams artimą jo prigimtį. Šitoks velnias 
yra artimas pačiam numirėliui, ypač ne laiku numirusiam, kuris 
irgi mėgsta vaidentis žuvimo vietoje, pristoti prie Žmonių, pra- 
šyti jų pagalbos ir juos varginti. Rytų Prūsijoje užrašytose sak- 
mėse šitaip ant keliautojų pečių kaip tik mėgsta užsiropšti miru- 
siųjų žmonių vėlės (BLV 74—75, 85— 87). 

Velnias vargina žmones ne tik keliuose, bet ir namuose. 
Sakmės, kuriose atsispindi šis velnio įprotis, sudaro maždaug 
2 visų sakmių apie velnius procentus. Velnias namuose triukš- 
mauja (baladojasi, daužo puodus, tranko langus ir duris, švil- 
pauja, trinksi, cypia, krankia, dūsauja, vaitoja, groja, daužosi 
spintoje, vaikšto po kambarį), svaido įvairius daiktus (bulves, 
svogūnus, žirnius, pagalius, nuodėgulius...) ir kitokiais būdais 
erzina gyventojus. Kartais žmogus tokiuose velnio pamėgtuose 
namuose pamato mažus žmogučius (BLS 342; LMD I 817/16/; 
LTR 279/158/), batuotą žmogų (LTR 2376/143/), ant žmogaus 
užkrinta kažkoks juodas (LTR 284/568/) ar kaip maišas (LMD 
I 183/12/) padaras, kažkas šaltomis rankomis perbraukia per 
veidą (LTR 1056/50/) ar šaltą ranką paduoda juodas vyras 
(BLV 325). Tikėta, kad, „jeigu su velniu esi nesantaikoje, tai jis 
neduoda miegoti ir darbo dirbti. Jeigu eini linų minti, randi iš- 
mėtytus linus, mintuvus ir panašiai“ (LTR 1284/235/). 

Namuose imą vaidentis, kam nors nusižudžius (LTR 284 
/568/,452/131/, 1056/50/), toje vietoje ką nors palaidojus (LMD I 
183/36/), paėmus iš senkapių pirkiai statyti žvyrą (LTR 935/27 /). 
Triukšmadarį užleidžiąs įžeistas praeivis (elgeta, žydukas) (BLV 
328; LTR 888c/628/), prišaukią vyrai, pūsdami į tekinio stebu- 
lę (BLS 279), jis atsirandąs, sudeginus knygą, kurioje buvo su- 
rašyti visi velniui parsidavę žmonės (BLS 343), nusidėjus dievui 
(BLS 340). Be galo įdomios Rytų Prūsijoje užrašytos sakmės, 
kuriose velnias pats prašosi, kad žmogus jį priimtų. Namiškiams 
iš vėtros sugriautos trobos persikėlus į kitą, ateina „dyvins vyrs“ 
ir, skųsdamasis, kad jam šalta sugriautoje troboje, prašo, kad 

leistų jam apsigyventi nors prie serbento krūmo, žadėdamas, 
kad tada vėl viskas „dedei gerai eis“ (BLV 326). O pas kitą ūki- 
ninką, gyvenantį šalia kapinių, atėjęs nuskurdęs vaikinas prašo, 
kad jį priimtų nors į šluotos vietą, ir padeda pinigų krūvutę. 
Tačiau ūkininkas išveja jį liepiniais kucais ir atžagariai nuvytu 
botagu (BLV 339—340). Tverečiaus apyl. užrašytoje sakmėje 
triukšmadarys juodos kirmėlytės pavidalu iškrinta iš arklių 
ėdžiose rasto kiaušinio (LMD I 183/12/). Ten pat tikima, kad 
„jeigu Žmonės iš namų išvažiuoja, tai vienas velnias bijo būti 
pirkioj, tai anas pasišaukia sau vėl 7 velnius ir dunda kiek jam 


ti žmogui į pirkią ir žadantį jam padėti, artimos sakmėms apie 
aitvarus ir kaukus. Namuose besivaidenantis ar į namus besi- 
siūlantis velnias ir savo išvaizda kartais panašus į kauką (mažas 
žmogutis, nuskurdęs vaikinas ir pan.). 

Atvažiavusį į namus kunigą velnias apmėto akmenimis, 
plytomis (BLS 344), pagaliais, žirniais, numeta nuo stalo jo kny- 
gas (BLV 324), juokiasi, kad šis mokykloje pavogęs plunksną 
ir neatidavęs (BLS 342). Velnią išvaro tik kalėdų naktį gimęs 
kunigas (BLS 341), klebonas (BLS 343), be nuodėmės diakonas 
(BLS 344; LTR 847/94/), vyskupas (LMD I 611/14/), kartais 
ir šiaip kunigas (BLS 341, 344; LTR 2414/33/), žynys (BLV 340), 
kareivis (BLS 340, 341; LTR 776/33/, 833/46/), moteris (BLS 
345). Kartais namai, kur yra įsimetęs velnias, net sudeginami 
(LTR 807/1421/, 829/28/) arba nugriaunami (BLS 280). 

Tos pačios funkcijos, kurias lietuvių sakmėse atlieka į namus 
įsimetęs ir žmones varginantis velnias, kitų tautų folklore pris- 
kiriamos naminiui (latvių Mūjas kungs, rusų O0mogoū, balta- 
rusių JamasuK, vokiečių Kobold) ar specialiai dvasiai triukšma- 
darei (vok. Poltergeist) (89; 232; 139; 292, 94—99: 272, 92—115). 
Reikia manyti, kad dauguma šių mitinių vaizdinių yra išsiru- 
tulioję iš bendro indoeuropietiško velniui artimo prototipo. 
Namuose triukšmaujantis velnias kai kuriais savo bruožais 
artimas ramybės neturintiems numirėliams. 

Lietuvoje buvo žinomi tikėjimai, kad velniai kamuoja ir 
slogina žmones, kurie eidami gulti nepersižegnoja (LMD I 210/6/; 
LTR 64/1063/, 600/25/). Velnias dusinąs, jei žmogus aukštiel- 
ninkas guli (LTR 600/19514/), miega, užsisegęs apykaklę (LTR 
600/85/), susijuosęs (LTR 1486/555/). O norint atsikratyti slo- 
ginančio velnio, reikią pajudinti didįjį kojos pirštą (LTR 1942 
[278/). Užfiksuotos ir kelios sakmės, kuriose pasakojama, kaip 
miegantį žmogų užgula lyg koks maišas (LTR 795/55/), užlipa 
kažkas ant krūtinės (LTR 284/602/), kiša burnon liežuvį, smau- 
gia (LMD I 188/3/). Ir tik pradėjus melstis (LTR 284/602/, 

795/55/) ar išvirtus iš lovos (LMD I 188/3/), velnias nustoja 
žmogų sloginęs. 

Velnias, sloginantis žmones, kaip ir triukšmaujantis, artimas 
kitų tautų naminiams ir slogučiams (latvių /ietuvėns, vokiečių 
Alp — 197, 61; 165), kurie irgi neretai siejami su numirėliais. 
Tačiau lietuvių liaudies sakmėse kur kas dažniau žmones slogina 
ne velniai, o laumės, numirėliai, slogutės (žr. LPK 3681 — 3690). 
Velniui ši funkcija ne tokia būdinga. 

Velnias, įvairiai vargindamas žmones, kartais sudaro pavojų 
net jų gyvybei. Keliauninkus jis įveda į sunkiai išbrendamas 
balas (BLV 284; BLS 301—302, 363; LTR 259/28/...), tiesiog 
traukia ar, pačiupęs glėbin, sviedžia vandenin (BLS 302— 304, 
366—367; LMD I 183/28, 65/...), apnakvydina pavojingose 
vietose (BLS 300, 301, 356; LMD I 986/6/), kelia į padanges 
(BLV 353, 354). Ne kartą baloje pasijunta besąs ir velnių puotoje 
ar vestuvėse dalyvavęs žmogus. Tik šiose sakmėse neakcen- 
tuojama, kad velnias, įvesdamas Žmogų į pavojingą vietą, būtų 
norėjęs jį nužudyti. Tačiau daugelyje kitų sakmių, kurios sudaro 
apie 18 visų sakmių apie velnius procentų, velnias kankina žmo- 
gų, nori jį nužudyti arba nužudo. 

Velniai dažnai žudo merginas ir moteris. Visuose pasakų 
„Velnias ir mergina pirty“, „Senės jaujoje“ variantuose velnias 
nužudo tyčia į pirtį ar jaują atėjusią moterį, kuri nori iš jo pa- 
sipelnyti. Keletoje sakmės „Velniai šokina merginas“ variantų 
velniai tiek prišokina merginas, kad jos miršta po kelių dienų, 
arba tiesiog jas sudrasko. 

Gyvoms merginoms ir moterims velniai lupa odą, kai jos 
(sakmėse „„Drąsuolio derybos“ — LPK 3303, „Velniai lupa gy- 
viems žmonėms odą“ — LPK 3257) tyčia susilažinusios nubėga 
į kluoną ar į pirtį ko nors atnešti, susivėlina į pirtį arba grįžta 
į ją pasiimti užmirštų karolių. Kai kuriuose variantuose velnias 
nulupa moteriai odą, kai ji subatvakarį vėlai (jau prasidėjus 
šventei) maudosi, ilgai verpia arba kai pirmadienį anksti (dar 
nepasibaigus šventei) nueina kulti (DSPZ I 58—60; BLV 329; 
BLS 135, 136). Velniai, pasivertę bernais, ateina šeštadienio 
vakarą pas vakarojančias pirtyje merginas, uždusina jas ir, nu- 
lupę odas, padžiauna ant krosnies (BLS 136). O Dusetų apyl. 
užrašytame tikėjime sakoma, kad velnias pasmaugia arba nulu- 
pa kiekvieną, kuris vienas lieka pirtyje (LTR 14/409/). 

Kitoje sakmėje velnias, pasivertęs ponaičiu arba jo tarnu, 
atvyksta pas ūkininką ir žada daug pinigų tai moteriai, kuri 
sutiks su juo pernakvoti. Nulupęs moterims, sutikusioms su juo 
pernakvoti, odas, velnias pabėga (LTR 42/21/, 612/27/, 807 
[1178 /). 

Velnias ir kitaip žudo moteris: ant karštos krosnies pasodina 
pirtyje besimaudančią moterį (LTR 2376/119/), pasmaugia į 
klojimą vištų pažiūrėti nuėjusią našlę (LTR 893/146/), negyvai 
užkankina moterį, vedžiodamas po kelmynę (BLS 384), nuskan- 
dina moterį, velėjančią žiugtą (LTR 952/3/), nuskandina, įvi- 
liojęs į klampią vietą, mergaitę (LMD I 627/66/), kumele paver- 
tęs, pakausto godžią šinkorką (BLS 145), nors kartais ir tikima, 
kad „velniui nevalia esą žmogų nužudyti, bet tik vargyti ir kan- 
kyti“ (BLS 144). 

Velnio siekimas žudyti moteris rodo, kad jis yra mirusiųjų 
pasaulio būtybė, besistengianti į šį pasaulį įtraukti ir gyvuosius. 
Moteris velnias dažnai nužudo, bausdamas už godumą, nusis- 
tovėjusių bendravimo normų tarp žemiškojo ir mitinio pasaulių 
pažeidimą (vėlų maudymąsi pirtyje, arba subatvakariais ir šven- 
tomis dienomis, vaikščiojimą vėlai naktį, pasakius „dievui ne- 
reikalinga, o velnias neims“ ir pan.). Velnias čia pasirodo kaip 
pasaulietinio ir ypač sakralinio teisingumo saugotojas ir baudėjas 
už jo pažeidimą. Ši velnio funkcija kiek matyti ir iš vyrų žudy- 
mo. Velnias jau minėtoje sakmėje „Tikras ir netikras velnias“, 
keršydamas už godumą, nusistovėjusių šio ir mitinio pasaulio 
bendravimo normų pažeidimą, pasmaugia, sudrasko velniais ar 
kitokiomis baidyklėmis apsirengusius žmones; sakmėje „Vel- 
nio paveikslas“ numarina tik į jo paveikslą pažiūrėjusį nedorą 
poną ir kitus dvariškius; pasmaugia juos sukvietusį Žmogų, 
kuris nežino, kaip su jais reikia elgtis („Netyčia iššaukti velniai“); 
nori pakarti į jų vestuves pakliuvusį pakeleivį („Velnių vestuvė- 
se“). Dar ryškiau velnio kaip sakralinio teisdario funkcija pasi- 
reiškia sakmėse „Velnias dvėsenoje“ (LPK 3307), „Velnias bau- 
džia šventėje dirbančius“ (LPK 3375), „Bando juokais pasikarti“ 
(LPK 3309) ir kt. 

Medžiotoją, prie padvėsusios kumelės laukiantį vilkų („„Vel- 
nias dvėsenoje“), persekioja atgijusi kumelė, mat jis per kūčias — 
nepaprastą, beje, ir mirusiems skirtą šventę, išėjęs medžioti. 

Ypač dažnai lietuvių liaudies sakmėse velnias baudžia per 
šventę dirbančius (LPK 3375). Ne visada teisingumo vykdytojo 
vaidmenį lietuvių sakmėse vaidina velnias. Pas šeštadienio va- 
karą dirbantį Žmogų kartais ateina „graži moteris“, kuri pers- 
pėja: „Baik dirbti, nes jau šventa“ (LTR 847/186/), įspėjimą 
perduoda garsus durų rankenos daužymas (LTR 847/187/), 
pirties krosnies griuvimas (LTR 737/24/). Medžiotojas šventą 
dieną pamato jam grasančią milžinišką baltą moteriškę (LTR 
260/531/), didelį juodą šunį (BLS 346), voverę (BLS 346), didelį 
juodą paukštį (BLS 345), bjaurų skaliką raudonomis lūpomis 
(BLS 345). Šventą dieną besimaudančiam arba bežvejojančiam 

žmogui pasirodo baisi žuvis, didelė lydeka, labai didelė juoda 
žuvis, žali ragai, kurie ima vytis. Žmogui laimingai pasprukus, 
žuvis pasako: „Tavo laimė“ (BLS 350), „Tavo laimė, o mano 
nelaimė“ (BLS 349), „Tavo laimė, mano nelaimė, — tau būtų 
daugiau nereikėję šventą dieną eit mėgint vandenį“ (BLS 348). 
Kartais lydeka apverčia laivelį ir žvejus prigirdo (LTR 325/88/), 
nužudo besimaudantį žmogų (LTR 260/533/). Šiose sakmėse 
iš viso neužsimenama, kokia mitinė būtybė perspėja ir perse- 
kioja šventadarbius. Tačiau nemažoje variantų dalyje akcentuo- 
jama, kad šventadarbius persekioja velnias arba jį atpažįstame 
iš persekiojančios būtybės išvaizdos. Per mišias miške šieną 
pjaunančią moteriškę smarkiai trenkia juodas žmogus ožio ko- 
jomis (LTR 619/90/), pas šeštadienio vakarą audžiančią mergi- 
ną ateina Žmogus viena gaidžio, kita arklio koja (LTR 784/294|). 
Atėjęs ponaitis (BLV 288; BLS 351), „kažkokia būtybė“ vištos 
kojomis (BLS 387) siūlo audžiančiai merginai naktipiečių ir 
atneša numirėlį su karstu ir t. t. Arba tiesiog velnias besimau- 
dantį spaudžia į vandenį (LTR 952/22/), pasivertęs gaigalu, 
vilioja į gilumą (BLS 349 — 350). O kartais net buvo tikima, kad 
„velnias Žmogui, kuris sekmadienį per mišias valkiojasi, nuker- 
ta galvą“ (LMD I 312/10/). Panašios kilmės yra ir sakmė „Zal- 
tys ant kaklo“, kurioje vaizduojama, kaip šventą dieną per sumą 
uogaujančiam, riešutaujančiam ar žuvaujančiam žmogui aplink 
kaklą apsirango žaltys ir smaugia šventadarbį. Poroje variantų 
užsimenama, kad tai esąs velnias (BLS 349: LTR 851/132/). 
Keletoje sakmių šventadarbius nubaudžia Perkūnas (BLS 352) 
arba Nedėlia (BLS 354—355). 

Daugelyje prietarų sakoma, kad negalima sekmadieniais 
maudytis (LTR 606/96/, 1278/26/), žuvauti (LTR 370/60*/, 
549/189/), riešutauti arba uogauti (LMD I 210/6/), bet kur 
vaikščioti (LTR 35/39/), eiti į mišką (LTR 1571/62/), nes sutik- 
si arba sužvejosi velnią; velnias tada tykąs žmogų prigirdyti. 
Prietarai draudžia vėlai vaikščioti, einant atsigręžti atgal arba 
pro kairį petį, naktį žiūrėti į lubas, veidrodį, pro langą, minti 
mįsles, riekti duonos kepalą, nes pamatysi arba susitiksi velnią 
(LTR 210/206!9/, 374d/3118/, 407/2478/, 768/3553].. J. 

Velnio — baudėjo už prasižengimus, ypač darbą šventadie- 
niais, vaizdinys lengvai pasidavė krikščionybės poveikiui, nes 
krikščionių piktoji dvasia irgi buvo įsivaizduojama kaip nusi- 
kaltusių Žmonių, patekusių į pragarą, kankintoja. Skirtumas 
čia tik toks, kad teisingumą krikščionių religijoje saugo ir jį 
pažeidusius žmones baudžia dievas (jis esą nusprendžia, kuriam 
žmogui būti danguje, o kuriam pragare), piktoji dvasia tik vyk- 
do jo valią, O lietuvių velnias pats sučiumpa nusikaltėlį ir pats 

jį nubaudžia. Tačiau šitoks pareigų pasiskirstymas tarp dievo 
ir piktosios dvasios religiniuose raštuose, juoba liaudžiai skel- 
biamame krikščionių mokyme ne visada išlaikomas. Kartais 
nusidėjėliai tiesiog gąsdinami piktąja dvasia, tarsi ji pati baustų 
už nusidėjimus. Piktajai dvasiai folklorinis velnias ypač yra ar- 
timas tose sakmėse, kuriose jis žmones baudžia už krikščionių 
tikėjimo dogmų nesilaikymą. Sakmėje „Velnias laimi savo 
auką — žmogaus sielą“ velniai nužudo malūne, kuriame vai- 
denasi, bemiegantį keikūną (LTR 897/113/), pirtyje besipe- 
riantį amerikoną, kuris nukirto kryžių (BLS 394), vilkais pasi- 
vertę perplėšia jiems parsidavusį žmogų (BLS 394), į sienas 
uždaužo daktarą (LTR 662/296/). O kai velniams parsida- 
vusią moterį kunigas patepa švęstais aliejais, tai jie, kentė- 
dami už moterį skausmus, nulupa ją ir nusineša į pragarą 
(BLS 362). 

Jau tiesiogiai veikiami krikščionybės susiformavo tikėji- 
mai ir sakmės apie velnio apsėstuosius. Buvo tikima, kad vel- 
nias gali pakenkti žmogui, į jį įlįsdamas. Zmogus, į kurį įlenda 
velnias, vadinamas velnio apsėstu. Velnio apsėstas žmogus kvai- 
liojąs (LTR 374d/1988/), esąs „baisiai piktas, draskos, keikias, 
plėšos ir kitų Žmogų toj minutoj papjautų, kad nepabėgtų, 
e kai švintų daiktų parodzia, tai net pirštus kremtas iš piktu- 
mo“ (LMD I 660/217/). Tokį žmogų krečiąs drugys (LTR 1755 
/142/). Jis „šneka, kaip pirmiau nešnekėjo, ir daro, ko pirmiau 
nedarė“ (LMD I 312/28/). Buvo tikima, kad velnias galįs apsėsti 
tą žmogų, kuris guldamas nepersižegnoja (LMD I 210/6/), 
nepersižegnojęs valgo (LMD I 210/6/; LTR 600/151*/), geria 
iš upelio (LTR 1403/33/) arba kuriam pasakoma: „Kad į tave 
velnias įlįstų!“ (LTR 1415/180/). O Tverečiaus apyl. užrašytame 
tikėjime sakoma, kad vyrai velnią įgeria, nepersižegnoję gerdami 
vandenį iš balelių, o į moteris jis įlenda mėnesienoje ar sergant 
savo ligomis (LMD I 660/218/). Norint išvyti velnią, reikią žmo- 
gų šventinti (LTR 1942/287/), krapinti švęstu (LTR 1599/65/), 
šv. Ignaco (LTR 2450/43/) vandeniu, mušti šermukšnio lazda 
(LTR 1629/55/, 2366/26/), uždėti juodą skepetą (LTR 2420 
/6/). Velnią galįs išvaryti burtininkas (LMD I 660/217/), vysku- 
pas (LTR 2431/67/), kunigas, kuris per visą savo amžių nieko 
nesąs pavogęs (LMD I 194/4/), šiaip kunigas (LTR 762/223/, 
1671/68|). 

Sakmės apie velnio apsėstuosius labai artimos minėtiems 
tikėjimams. Jose velnią vyrui „užtaiso“ burtininkas (BLS 338), 
mergaitei — jaunikis, už kurio ji nenorėjo tekėti (BLS 337), 
bernui — palikta merga (LTR 866/148/), paauglei — elgeta, 
kuriam pagailėjo pyrago (BLS 336—337), dukteriai — tėvas, 

nusikeikdamas: „Kad tave velnias užsėstų!“ (BLS 336). Velnias 
pats įlenda vidun, kai žmogus kapinėse aunasi kojas (LTR 776 
/378/), guli per mišias (LTR 2750/249/), kai geria vandenį (LTR 
914/331/). Velnio apsėstasis ima tampytis (BLS 338), pasidaro 
„lyg beprotis“ (LTR 1020/1/), šoka, kiek galėdamas rėkia, 
o velnias jį baisiausiai kankina, drasko (BLS 335), neleidžia jam 
miegoti, gnaibo, volioja (BLV 327), numeta patalus (BLV 342). 
Velnią iš žmogaus išvaro burtininkas, elgeta, totorius, vyskupas, 
klebonas, kunigas. Žmogus velnią išvemia (LTR 2750/249/). 
Velnias išlekia, išnešdamas net langą su rėmais (BLS 338); iš- 
eina per koją, mažąjį kairiosios rankos pirštelį, jį nunešdamas. 
Velnias prašo, kad leistų jam išeiti per kojos pirščiuką, o liepus 
išeiti, pro kur įėjo, išbėga, vos neištraukdamas liežuvio (BLS 
336), prašo, kad leistų ką nors išsinešti (BLS 335), kad leistų 
eiti į patvorį, kur guli „šuo“ (LTR 1020/1/), „rąstgalis“ (BLS 
335) (o ten gulėjo girtuoklis). Kartais iš viso nepavyksta velnio 
išvaryti (BLS 335; LTR 776/378/) arba, jį išvarius, žmogus tuoj 
miršta (BLS 338; LTR 866/148/). Obelių apyl. užrašytoje sakmė- 
je teigiama, kad į žmogų sulindę daug velnių (LTR 776/378|). 
Retoje sakmėje Žmogus girdi dviejų velnių šneką: vienas iš jų 
žada lįsti į jo miegantį draugą, o kitas — į jį patį, kai per pietus 
pasems pirmą barščių šaukštą. Žmogus pirmą šaukštą supila į 
veršenikę, kuri po to tris kartus per dieną imdavusi drebėti (BLS 
335—336). Ši sakmė siejasi su senu lietuvių papročiu numesti 
dievams pirmą valgio kąsnį ir nupilti pirmą gėrimo gurkšnį, 
nes jis jiems priklausąs. | 

Tikėjimas, kad velnias galįs „apsėsti“ žmogų, matyti iš tokių 
idiominių posakių: „Ko tu vis siuvi aplink kaip nelabojo apsės- 
tas“; „Ar nelabasis pristojo, kad vietos sau nerandi“; „Ar ra- 
guotasis tave apsėdo, ko tu daužais“ (LKZK). „Velnio apsė- 
dimas“ buvo suprantamas kaip liga, kuria žmogus serga, įlin- 
dus velniui, ir pagyja — kai velnias iš jo išeina. 

Sakmėje „Velnias ir vagis“ (LPK 3282) velnias nori paga- 
dinti jaunosios, vaiko, karaliaus, pono, šeimininkės ar šiaip 
žmogaus sveikatą, paimti sielą ar net jį patį. Velnias tikisi, kad 
žmogui sučiaudėjus, niekas neatsakys „ant sveikatos“ — ir 
žmogus jam teks. Kai velniui pavyksta pasakyti „ant sveikatos“, 
žmogus į trečią dieną pasikaria (BLP II 63), jaunoji (LTR 792 
/113/) ar abu jaunieji (BLS 215—216) miršta. 

Sakmėje „Velnienė prižindo žmonių vaiką“ (LPK 3297) 
žmogaus vaikas suserga, kai velnienė jį savo pienu pažindo 
(LMD I 183/73/; LTR 474/13/), kai, nešdamas atgal į lopšį, 
velnias jį truputį spusteli (DSPZ II 71), nušluosto lūpas (LTR 
1237/404/). O Nočios apyl. užrašytame tikėjime sakoma, kad 

velniai drugiu sergančius ragindavę valgyti šermukšnių uogas, 
o kuris tik paragaudavęs, tuoj mirdavęs (LMD I 474/736/). 

Sakmės, kuriose velnias nori pakenkti arba pakenkia žmo- 
gaus sveikatai, sudaro apie 3 visų sakmių apie velnius procen- 
tus. 

Tikėjimas, kad velnias, pristodamas prie Žmogaus, gali jį 
susargdinti, o pasitraukdamas — pagydyti, kelia mintį, kad 
velnias seniau buvo įsivaizduojamas kaip Žmogaus sveikatą 
veikianti mitinė būtybė, kuri galėjo ne tik susargdinti, numarin- 
ti žmogų, bet ir gydyti. Šią mintį sustiprina kiti lietuvių tauto- 
sakos kūriniai, kuriuose velnias, norėdamas nubausti savo 
paveikslo niekintoją, moko jį, kaip atjauninti žmones (LPK 
3325), o atsidėkodamas už jam padarytas paslaugas, padaro 
žmogų gydytoju (AT 1164). Pagal prasmę šiems kūriniams ar- 
tima pasaka „Kas suvalgė avinėlio širdį“ (AT 785), kuri Lie- 
tuvoje labai mėgstama (užrašyta apie 100 variantų — LPKK). 
Šioje pasakoje žmones gydo senelis elgeta, kuris dažnai yra vadi- 
namas dievu arba kokiu nors šventuoju (Petru, Jokūbu). Tačiau 
šis senelis žmones gydo panašiai kaip ir velnias pasakoje „Kal- 
vis karšta geležim degina velnio statulai panosę“: ligonį sukapo- 
ja į dalis, išvirina katile ir atgydo jau visai sveiką. Tai kelia min- 
tį, kad šis senelis dievas, nors XIX — XX a. tautosakos pateikėjų 
neretai yra laikomas krikščionišku, pagal prigimtį yra artimesnis 
ne krikščionių dangaus dievui, o chtoniškajam velniui. Šią min- 
tį patvirtina daugelis šiam seneliui priskiriamų bruožų. Kai 
kuriuose pasakos variantuose žmogus jį sutinka miške, po me- 
džiu (LTR 260/282, 327/, 811/438/), kelyje arba šalia kelio 
(LTR 279/136/, 368/283/, 2641/43/...) — tokiose vietose, kuriose 
mėgsta buvoti ne dangaus dievas, o chtoniškasis velnias. Senelis, 
kaip ir velnias, žino, kur žemėje yra paslėptas auksas, ir liepia 
žmogui jį išsikasti. Auksas dažniausiai guli po akmeniu, po ku- 
riuo paprastai gyvena ir pats velnias. Žmogų, kuris, nusižiūrė- 
jęs į senelį, pats ima gydyti, kaip ir minėtoje pasakoje (LPK 3325), 
veda karti, o prie kartuvių pasirodo ir pats senelis. Kaip ir vel- 
nias, senelis mėgsta vogti — kai kuriuose variantuose kartu 
su žmogumi pavagia avinėlį ir jį išverda (LTR 552/931 /). Senelis 
kartais įsivaizduojamas aklas (LTR 10B/233/); kaip ir velnias, 
jis mėgsta bendrauti su moterimis (LTR 544/273/), žmogų gydo 
septyniomis ant kryžkelės išpjautomis gluosnio rykštėmis (LTR 
368/283/). Dažniausiai jis padeda žydui, besiverčiančiam preky- 
ba. Vadinasi, jis yra ne tik gydytojas, bet ir pirkliams artimas 
asmuo, jų globėjas, padedantis prasigyventi doriems, teisingiems 
šio luomo žmonėms. Viename variante jis tiesiog nurodo Žy- 

dams verstis prekyba, tik liepia neapgaudinėti žmonių (LTR 
tuvių liaudies tikėjimus priklauso velniui. Kai kuriuose varian- 
tuose šis žmonių gydytojas — senelis ir tiesiog yra vadinamas 
velniu (LTR 260/437/), ponaičiu (LTR 3235/382/). Matyt, ne 
be pagrindo ši pasaka retkarčiais kontaminuojama su tokiomis 
pasakomis, kuriose veikia velniai arba jiems artimos kitos mi- 
tinės būtybės (giltinė, numirėliai, senelis), būtent su pasakomis 
„Velniai terboje“ (AT 330B), „Giltinė kūma“ (AT 332), „Baimės 
nepažįstąs jaunuolis“ (AT 326), „Šokis erškėtyne“ (AT 592) 
ir kitomis (žr. LTR 421/1/, 449a/103/, 462/5/, 552/931 /). Tad 
pasakos „Kas suvalgė avinėlio širdį“ senelis, gydantis žmones, 
pagal savo prigimtį yra chtoniška, velniui artima ar net tapati 
būtybė. Kad gydytojo profesija buvo įprasta velniams arba 
jiems artimiems kitiems mitiniams personažams, matyti ir iš 
pasakos „Du keleiviu (Teisybė ir Neteisybė)“ (AT 613), kurioje 
jie žino, kaip reikia išgydyti aklumą ir kitas ligas. Pasakoje „Gil- 
tinė kūma“ vaizduojama, kaip žmogų gydytoju padaro Giltinė. 
Matyt, senovės lietuvių mitologijoje Žmogaus sveikata ir nega- 
lavimai (ligos), gyvenimas ir mirtis buvo vienų ir tų pačių mitinių 
būtybių kompetencijoje. O šią kompetenciją šalia Giltinės bei 
kitų moteriškųjų mitinių būtybių turėjo ir vyriškasis mirties 
dievas Velnias. 

Žinodamas, kaip reikia susargdinti, numarinti, o norint — 
ir pagydyti žmones, velnias tikriausiai buvo įsivaizduojamas ir 
gydytojų globėju. Todėl velniui artimu galima laikyti J. Dlu- 
gošo (XV a.) minimą lietuvių dievą gydytoją, kurį jis vadina 
lotynišku Eskulapijdus vardu. Su velniu jį ypač suartina chto- 
niška, gyvatiška prigimtis. J. Dlugošas teigia, kad šis dievas 
esąs įsikūnijęs žalčiuose bei gyvatėse (137, 139 — 140). 

Sakmėse velniai kenkia ne tik žmonėms, bet ir jų gyvuliams. 
Tačiau sakmių, kuriose velniai taip daro, nedaug teužfiksuota. 
Šią funkciją atlieka ir kitos lietuvių mitinės būtybės: laumės, 
raganos. 

Lietuvoje seniau ypač populiarūs buvo tikėjimai, kad velniai 
jodo arklius. Labiausiai jie buvo paplitę Rytų Aukštaitijoje; 
Žemaitijoje velnius kartais šiuo atveju pakeičia laumės (218, 
109—110). Jeigu iš ryto arklys tvarte sukaitęs, susivėlusiais 
karčiais, nubrūžintomis mentimis, sukritęs, žmonės tikėjo, 
kad naktį jį jodė velnias (BLP II 61—62; BLV 349; LMD I 
474/942|; LTR 70c/984/...). Velnias imąs arklį jodinėti, kai 
žmogus tvarte švilpauja (LTR 374c/3117/), iškinkęs arklį, mu- 
ša jį atgalia ranka (BLP II 61), pagaliu (LTR 374d/2102/), o 
įleisdamas į tvartą, muša apinasriais (LTR 440/50/), botagu 

(LMD I 312/1*/). Kad velniai nejodytų arklių, reikią tvarte 
ar ant tvarto durų pakabinti šarką (BLP II 62; BLS 384; LMD 
66/61/, III 98d/128/...), pelėdą (LTR 208/2653/, 1423/220/), 
vanagėlį (LTR 208/2037/), patepti arklius kurmio krauju (LTR 
284/555*/), parūkyti vapsvų gūžta (LTR 230/89/), pakabint 
pastogėje kregždės lizdą (LTR 4558/173*7/), laikyti tvarte ožį 
(LTR 1423/210/, 1948/1124/), uždėti pribjaurotas kelnes (LTR 
374d/9103/, 1315/231/), užtiesti rezgines ar tinklą (LMD III 
66/61/), netoliese pakabinti veidrodį (LTR 481/112/, 2357/60/), 
arklį pagirdyti šermukšnių žievių arbata (LTR 1612/73/), pirmą 
kartą išgenant laukan apmušti verba (LTR 208/279*/), į ėdžias 
įdėti šventos žvakės gabaliuką (LTR 1542/142/) ir t. t. Norint 
pamatyti ir nuvyti arklius jodantį velnią, reikią tvarte po puodu 
pavožti degančią graudulinę žvakę, o išgirdus arklius trypiant, 
atvožti. Tada velnią žmogus galės sugauti (LMD I 474/406/; 
LTR 794/96/), primušti (LMD I 315/168/: LTR 600/17912/, 
1032/224/...) — ir velnias daugiau nebedrįs rodytis. 

Pasitaiko tikėjimų, kad velnias vienus arklius jodo, o kitus 
šeria (LTR 1315/217/). Užrašyta ir sakmė, kurioje sakoma, kad 
iš vakaro Žmogus arkliam nieko neduoda, o iš ryto juos randa 
priputusius, pilnas ėdžias avižų, dobilų (LTR 1027/79/). Ark- 
liais besirūpinantis velnias esąs nuogas (LTR 600/172'8/). Šis 
velnias ir pagal atliekamas funkcijas, ir pagal išvaizdą beveik 
tapatus kaukui. 

Yra užrašytas vienas kitas tikėjimas, kad velnias jodo karves 
(LTR 2357/1, 61/, 2442/370/, 2274[626/) ir kitus gyvulius (BLP 
II 62; LTR 1483/175/), peša avims vilnas (LTR 407/481/). (Šiaip 
beveik visada avims vilnas iškarpo raganos arba laumės — 218, 
108—109.) O Tverečiaus apyl. užrašytame tikėjime sakoma, 
kad velnias mėnesienos naktimis „in vištas vaikščioja“ (LMD 
I 183/137/). Šį tikėjimą paremia sakmė, kurioje vaizduojama, 
kaip iš velnio pamylėtos vištos kiaušinio išsirita „strašniausia 
kirmėlė“ — „viečnasis velnias“ (LMD I 183/36/). 

Salia kitų žmonėms daromų blogybių velniai jiems sukeičia 
ir vaikus. Sakmių, kuriose atsispindi ši velnio funkcija, nedaug 
teužfiksuota. Kur kas dažniau lietuvių liaudies sakmėse šią funk- 
ciją atlieka laumės. Jos minimos ir daugelyje tikėjimų, burtų 
bei prietarų, susijusių su vaikų keitimu (218, 102— 104). Vel- 
niai ir tikėjimuose retai teminimi. Kaip pavyzdį galėtume 
nurodyti nebent Salako apyl. kartu su sakme užrašytą tikėjimą, 
teigiantį, kad „velniai vaikus sumaina, jei tik pirmų roz juos 
bobutė prausdama neperžegnoja“ (LTR 1043/47/), arba Liš- 
kiavos apyl. užrašytą tikėjimą, kad „velniai ir raganos vagia 
vaikus“ (LTR 374e/3115/). Sakmėse velnias dažniausiai vaikus 

sukeičia dėl kūmų kaltės: girti kūmai vaiką pameta (TD I 102; 
LTR 422/15/, 818/11/, 990/11/) arba, palikę jį, eina zuikio gau- 
dyti (LTR 888e/648/), o velnias nuneša jį prie kito kelio, pakiša 
po Žabais, įmeta upėn, šiaip kur palieka, o pats atsigula į jo vietą. 
Kupiškio apyl. užrašytoje sakmėje velnias vaiką pakeičia dėl 
pačios motinos kaltės: užtai, kad ji labai keikė (LTR 894/29/). 
Pakeistasis vaikas neauga, vis rėkia, labai daug valgo arba visai 
nevalgo, yra „nezgadnas“, skauduliais apaugęs. O tikrąjį žmo- 
gaus vaiką, kaip vaizduojama sakmėse, randa turtuolis (kara- 
lius, klebonas) ir išleidžia jį į kunigus. Sužinojęs visą praeitį, 
kunigas eina ieškoti tikrųjų savo tėvų. Atėjus kunigui, velniukas 
pašoka iš lopšio, jam išdygsta uodega ir ragai, o pašventinus 
ir peržegnojus, pašlaksčius, kryžmai sukirtus rykštele per lopšį, 
sutvojus šermukšniniu brūkliu, pasakius, kad čia velniukas, — 
prapuola arba išbėga kaip viesulas per lubas, su visu langu, 
su trobos kerčia („Velnio pavogtas ir pamestas vaikas“ — LPK 
3296). Ši sakmė labai artima viduramžių legendai apie šv. Vin- 
centą. Keliuose variantuose pakeistasis vaikas tiesiog ir vadi- 
namas Vincentu (TD I 102—103; LTR 990/11/). 

Atskirose sakmėse motinos keikiamą vaiką velnias nori ne 
pakeisti, o visai paimti (LTR 829/174/, 959/27/), ir paima, jeigu 
dievas nesutrukdo (BLS 338—339; LTR 829/174|/). 

Velnias lietuvių liaudies mitologinėse sakmėse ir pasakose 
apie kvailą velnią, norėdamas po mirties gauti Žmogų arba jo 
sielą, gundo žmogų nusidėti, prašo pažadėti jam savo sielą, su- 
daro su žmogumi „sutartį“. Sakmės, kuriose atsispindi šios vel- 
nio funkcijos, sudaro apie 10 visų sakmių apie velnius procentų. 
Šios velnio funkcijos jau buvo aptartos, kalbant apie velnio san- 
tykius su mirusiaisiais. 


VELNIŲ BENDRUOMENĖ 


Lietuvių tautosakos kūrinių, kurių dėmesio centre būtų tik 
velnių tarpusavio santykiai, nedaug teužfiksuota, ir tie patys 
beveik visai neturi variantų kitose Lietuvos vietose. Velnių gy- 
venimo būdas dažniausiai išryškėja, jiems santykiaujant su žmo- 
nėmis. Šiuo požiūriu informatyvios yra pasakos apie kvailą 
velnią, sakmės „Muzikantas velnių puotoj“, „Muzikantas pasi- 
korėlės vestuvėse“, „Velnių vestuvėse“, „Velnienė prižindo žmo- 
nių vaiką“, „Velnias skolinasi roges“, „Muzikantas įkrenta pra- 
garan“, „Velnias tarnauja ūkininkui už pavogtą duoną“, „Deg- 
tinės kilmė“ ir kt. Visose šiose sakmėse velniai gyvena bendruo- 

menėje, kaip ir Žmonės santykiauja vieni su kitais. Tačiau at- 
skiruose tautosakos kūriniuose velnių bendruomenės narių 
tarpusavio santykiai nevienodi. Išsiskiria du velnių bendruome- 
nės tipai. 

Sakmėse „Muzikantas velnių puotoj“, „Muzikantas pasiko- 
rėlės vestuvėse“, „Velnių vestuvėse“, „Velnienė prižindo žmonių 
vaiką“, „Velnias skolinasi roges“ ir daugelyje kitų velniai gy- 
vena panašiai kaip ir kaimo žmonės. Gyvena šeimomis, gimdo 
ir augina vaikus. 

Sakmėse velnias, pasiskolinęs Žmogaus roges, perveža 
savo vaikus iš vieno ežero ar balos į kitą (BLS 272—273; LTR 
792/106/, 914/441|...). Arba velnienė, matyt, laikanti prie savęs 
velniuką, skundžiasi savo vyrui, kad pertvinkusios krūtys. Velnias 
atneša žmogaus vaiką, ir velnienė jį pažindo (DSPŽ II 71—72; 
LTR 474/13/, 1237/404|). O retame sakmės „Muzikantas vel- 
nių puotoj“ variante velnias kaip stropus tėvas moko po medžius 
besikarstančius velniukus ir botagu baudžia neklaužadas (LTR 
260/260/). 

Velniams, kaip ir žmonėms, reikia drabužių. Šiluvos apyl. 
užrašytame sakmės „Muzikantas velnių puotoj“ variante velnias 
į savo namus kviečiasi žmogų siuvėją (BLS 182). Iš kūrinio ma- 
tyti, kad velnias, kaip ir turtingas valstietis, turi didžiulę šeimyną, 
jo bernai darbuojas laukuose. O Trumpaičiuose (Joniškio r.) 
užrašytoje sakmėje velnias pinasi vyžas, nes turėtąsias sudraskė 
apipuolę kaimo šunys (BLV 353). Tverečiaus apyl. užrašyta- 
me sakmės „Velnias skolinasi roges“ variante velniai pjauna, 
grėbia šieną (LTR 2441/913/). Pasitaiko sakmių, iš kurių aiškėja, 
kad velniai kala vinis, žvangina grandinėmis — stato Žmogaus 
pradėtą, bet nebaigtą tiltą (LTR 869/1399/), ištisais būriais mau- 
dosi žmonių pirtyse (BLS 388), maudo savo vaikus (LTR 840 
/194|). Žmonės velnius matydavę po ežerą braidžiojant, upėje 
žuvis gaudant (LTR 374e/3125/). Velniai tarp savęs net susi- 
peša (LTR 768/70/). Salake užrašytoje sakmėje sakoma, kad 
„ką darydavo dieną jaujoj ar kluone žmonės, tai tą darydavo nak- 
tį velniai“ (BLS 385). Tačiau panašios velnių funkcijos atsispin- 
di tik pavienėse, retose sakmėse. 

Sakmės, kuriose parodoma, kaip velniai mėgsta puotauti, 
linksmintis, kelti vestuves, yra žinomos visoje Lietuvoje. Ypač 
populiarios sakmės „Muzikantas velnių puotoj“, „Muzikantas 
pasikorėlės vestuvėse“ ir „Velnių vestuvėse“. Šiose sakmėse 
velniai ne tik valgo, geria, šoka, bet kartais patys ir groja. 
Į puotą velniai, kaip ir žmonės, yra tik laikinai susirinkę iš savo 
namų, nes kai kuriuose variantuose užsimenama, kad vestuvi- 

ninkai „susirenka“ ir, viskam pasibaigus, „išsiskirsto“ (BLS 
174, 179; LMD I 573/4/...). 

Velniai šeimomis kartais vaizduojami ir lietuvių liaudies pa- 
sakose. Pavyzdžiui, pasakose „Mergaitė padeda jaunuoliui pa- 
bėgti“ (AT 313, 313A, 313B, 313C) velniui pažadėtas jaunuo 
lis, nuvykęs į velnio karalystę, randa jį gyvenant dideliame 
dvare; velnias turi žmoną, dukterų, daug tarnų. Ir iš kai kurių 
pasakų apie kvailą velnią matyti, kad velniai gyvena šeimomis, 
turi pačias ir vaikų, samdo šeimyną (AT 1000, 1030). Iš Plate- 
lių apyl. užrašyto varianto matyti, kad velnių visuomenėje irgi 
egzistuoja socialinė nelygybė: yra ponai ir jų tarnai (LTR 217 
/150/). 

Visai kitaip velnių tarpusavio santykiai vaizduojami popu- 
liariose sakmėse „Velnias tarnauja ūkininkui už pavogtą duoną“, 
„Degtinės kilmė“, „Muzikantas įkrenta pragaran“ ir daugelyje 
pasakų apie kvailą velnią. Šiuose kūriniuose velniai visi kartu 
gyvena savo buveinėje, kuri yra vadinama pragaru, pekla. Velnių 
bendruomenė čia sutvarkyta vienvaldystės principu: visi klauso 
vieno viršininko, vadinamo Liucipierium, Liuciperu, Licipierium 
ar panašiais vardais. Jis paskirsto velniams darbus, o šie įvyk- 
dę jam praneša. Už gerai atliktus darbus Liucipierius velnius 
neįvykdžiusius baudžia. Sakmėje „Velnias tarnauja ūkininkui 
už pavogtą duoną“ velnių viršininkas Liucipierius nubaudžia 
velnią, pavogusį, sutrupinusį, apdergusį ar kitokiais būdais su- 
naikinusį neturtingo Žmogaus duoną. Liucipierius velnią išvaro 
žmogui tarnauti. 

Du apibūdinti velnių tarpusavio santykių tipai lietuvių sak- 
mėse ir pasakose yra skirtingo amžiaus ir prigimties. Pirmasis 
formavosi baltiškų tradicijų pamatu ir daugiau ar mažiau at- 
spindi jų visuomenėje seniau egzistavusius Žmonių tarpusavio 
santykius. O antrasis yra paimtas iš krikščionybės. Tačiau anaip- 
tol ne visus lietuvių tautosakos kūriniuose vaizduojamus velnių 
tarpusavio santykius galima sutapatinti su vienu ar kitu apibū- 
dintu modeliu. Pavyzdžiui, nors pasakose „Bernas veda velniūkš 
tę“ (AT 424*), „Pragaro katilo kurstytojas“ (AT 475) ir kitose 
velniai gyvena šeimomis, turi dukterų, kurias išleidžia už vyrų. 
kelia vestuves, samdo tarnus, tačiau kartais sakoma, kad jie 
gyvena pragare. Arba priešingai: nors daugelyje pasakų apie 
kvailą velnią variantų velniai gyvena pragare, tačiau, kaip ma- 
tyti iš pačių siužetų, jie kartais turi šeimas, augina vaikus. Beje, 
ir pats pragaro supratimas, kaip jau esame užsiminę, šiose pa- 
sakose gerokai skiriasi nuo krikščioniškojo. 

Detaliau gilinantis į pirmąjį velnių tarpusavio santykių tipą, 
galima išskirti du potipius. Mitologinėse sakmėse dažniau vaiz- 
duojama besilinksminanti ar bedirbanti lygiateisė velnių ben- 
druomenė (panašiai kaip keltų fėjų ar germanų elfų), o stebuk- 
linėse pasakose — velnio šeima su aiškiai išskirtu šeimininko as- 
meniu. Su šiuo šeimininku kaip tik ir konfrontuoja pasakų 
žmogus. Pirmoji velnių bendruomenė labiau orientuota į bekla- 
sės žmonių visuomenės modelį, o antroji — į patriarchatinę 
gentį su ryškiomis socialinės diferenciacijos žymėmis, galbūt 
net į didžiąją patriarchatinę klasinės visuomenės šeimą. Atrodo, 
kad pirmuoju atvejų susiduriame su velniais — paprastomis 
mitinėmis būtybėmis, o antruoju — su velniu — aukštesnio ran- 
go mitine būtybe, galbūt net dievu, mirusiųjų pasaulio valdovu. 


VELNIO KVAILUMAS 
IR IŠMINTIS 


Analizuojant velnio funkcijas, kyla klausimas: kaip vel- 
nias siekia savo užsibrėžto tikslo, kokie yra jo poelgiai — ap- 
galvoti, tikslingi, ar kvaili, beprasmiški? Iš karto šauna mintis 
apie velnio kvailumą. Šitą mintį pakiša pasakos, ypač vieno 
jų skyriaus pavadinimas „Pasakos apie kvailą velnią“. Tačiau iš 
šių pasakų ir ypač jų pavadinimo susidariusi nuomonė, kad 
velnias yra ištisai kvailas, nėra visai tiksli. 

Pasakos apie kvailą velnią prasideda poskyriu „Tarnybos su- 
tartis“ (AT 1000— 1029). Jame vaizduojama, kaip bernas, pri- 
stojęs tarnauti pas velnią, susidera, kad tam, kuris pirma supyks, 
iš nugaros išrėš tris diržus. Norėdamas velnią supykinti, tarnas 
sukapoja jo arklius (AT 1003), parduoda kiaules (AT 1004), 
išpjauna avis (AT 1006), išmušinėja karvėms kojas, nupjausto 
arkliams lūpas (AT 1007), išvirina vaikus arba gyvus sumausto 
ant baslių (AT 1012A), nušauna arba užmuša jo pačią ir senelę 
(AT 1029), padega namus (AT 1008). Panašūs motyvai pasi- 
taiko ir pasakose „Stipruolis Jonas“ (AT 650A!), „Kvailas jau- 
nikis“ (AT 1685). Velnias negali pakelti tokių išdaigų, jo kantrybė 
trūksta — jis supyksta ir pralaimi derybas. 

Kitame pasakų apie kvailą velnią poskyryje „Žmogus užrašo 
savo sielą velniui“ (AT 1170— 1199) velnias pristoja tarnauti pas 
žmogų ir sudera, kad jeigu žmogus pristigs jam darbo, tai ati- 
duos savo sielą. Nebeturėdamas darbo, žmogus velniui liepia 
nuvyti iš smėlio virvę (AT 1174), ištiesinti susiraičiusį plauką 
(AT 1175), atnešti siete vandens (AT 1180), sušlavinėti ant ledo 

vėtomus žirnius (AT 1180*), suskaldyti adatas (LPK 1188*). 
Velnias negali atlikti tokių neįveikiamų užduočių — vėl pra- 
laimi derybas ir negali paimti žmogaus sielos. 

Kai kuriose poskyrio „Velnią įgąsdina“ (AT 1145— 1169) 
pasakose velnias yra nugalimas todėl, kad prieš jį yra vartoja- 
mos už jį galingesnės jėgos. Velnias išsigąsta Perkūno (AT 1147*), 
nes šis yra už jį galingesnis ir nuolat jį persekioja; negali pakęsti 
kryžmai sudėtų diržų (AT 1166*), nes kryžiaus ženklas yra prie- 
šingas jo prigimčiai; jam sunku kentėti duonos kepale (AT 
1164 C), nes rugys priklauso jo priešybės — dangaus dievo sfe- 
rai ir t.t. Ypač dažnai velnias yra nugalimas mitologinėse sakmėse, 
stebuklinėse pasakose ir kituose tautosakos kūriniuose. Jį nu- 
gali Perkūnas, dievas arba žmogus, vartodamas jam pavojingas, 
neretai magines priemones (pasakodamas lino kančią, mušda- 
mas šermukšnio kuolu ir sakydamas „vienas“, šaudamas sidab- 
rinių pinigu ir pan.). 

Minėtose pasakose velnias pralaimi derybas ne todėl, kad bū- 
tų visiškai kvailas, o todėl, kad žmogus, norėdamas jį apgauti, 
nepaiso priemonių ir žino, kas yra priešinga velnio prigimčiai 
(ko jis labiausiai bijo). 

Kituose pasakų apie kvailą velnią poskyriuose jau galima įžiū- 
rėti didesnį velnio nenuovokumą, bet ir čia velnio nenuovokumas 
yra specifinis, besiskiriantis nuo įprasto Žmonių nenuovokumo 
ar kvailumo. Paimkim kad ir poskyrio „Žmogus ir velnias bando 
jėgas“ (AT 1060— 1114) pasakas. Jose žmogus, sutaręs rungty- 
niauti su velniu, aiškiai sukčiauja: vietoj akmens į aukštį paleidžia 
paukštelį (AT 1062), užuot pats ėmęsis su velniu, liepia jam im- 
tis su „seneliu“ — meška (AT 1071), užuot pats bėgęs, liepia vel- 
niui bėgti lenkčių su jo „mažu vaiku“ — kiškiu (AT 1072) 
ir t.t. O velnias visų sutarties sąlygų tvirtai laikosi, net neįtaria, 
kad žmogus galėtų sukčiauti, ir yra apgaunamas. 

Nenuovokus velnias yra ir kai kuriose jau minėto poskyrio 
„Velnią įgąsdina“ pasakose. Jose velnias mešką palaiko žmogaus 
įganyta karve (AT 1161A*), kate (AT 1161), žmogaus šautuvą — 
pypke (AT 1157), tiki, kad, norint išmokti smuiku groti, reikia 
paploninti pirštus (AT 1159), neabejoja, kad žmogus į vestuves 
muzikantu pasikvietė Perkūną (AT 1165) ir t. t. O kai kuriose 
poskyrio „Pastangos nužudyti herojų“ (AT 1115 — 1129) pasakose 
velnias patiki, kad verdančiu degutu galima pagydyti akis 
(AT 1135), kad išsikastravęs žmogus pasidaro stipresnis (AT 
1133) ir pan. Tačiau ir šių poskyrių pasakose velnias kvailio 
vietoj atsiduria tik todėl, kad patiki tuo, ką sako žmogus, kuris 
visą laiką sukčiauja ir meluoja. Apgautas velnias yra priverstas 
nusileisti žmogui, jis pralaimi. 

Panašiai velnias apgaunamas ir kitų skyrių pasakose. Pa- 
vyzdžiui, stebuklinėje pasakoje „Nepaprasti daiktai“ (AT 518) 
žmogus velnius (ar jiems artimas kitas mitines būtybes) apgauna 
sakydamas, kad stebuklingi daiktai (šimtamyliai batai, skry- 
bėlė...) teks tam, kuris greičiau nubėgs iki sutartos vietos. Vel- 
niams bebėgant, žmogus stebuklingus daiktus iš velnių pavagia. 
Kitoje pasakoje „Derybos su velniu tris naktis nemiegoti“ 
(AT 813*) užsnūdęs žmogus meluoja velniui, kad jis nemiega, 
o galvoja užsimerkęs. Velnias ne tik patiki jo žodžiais, bet yra 
pasiryžęs patikrinti ir Žmogaus „minčių“ teisingumą — suskai- 
čiuoti, ar žemėje daugiau yra kreivų medžių, ar tiesių. 

Velnias nenuovokus dažniausiai dėl dviejų priežasčių: 1) jis 
mažai pažįsta Žmonių gyvenamąją aplinką ir 2) yra inertiško, ne- 
lankstaus būdo ir mąstymo. 

Velnias nesusigaudo žmonių aplinkoje, nesuvokia elementa- 
riausių dalykų, nes yra kito — mitinio pasaulio būtybė, pasau- 
lio, kuris sutvarkytas pagal skirtingus dėsnius negu žemiškasis. 
Velnio nenuovokumas kaip tik dažniau pasireiškia tuose kūriniuo- 
se, kuriuose veiksmas vyksta žmonių gyvenamojoje aplinkoje 
(pasakose apie kvailą velnią, mitologinėse sakmėse). O kūriniuose, 
kuriuose veiksmas vyksta kitame, mitiniame, pasaulyje (pvz., 
stebuklinėse pasakose „Mergaitė padeda herojui pabėgti“ — 
AT 313, 313A, „Jaunuolis, paverstas į arklį“ — AT 314, „Auk- 
sanosis“ — AT 363, „Bernas veda velniūkštę“ — AT 424*, 
„Pragaro katilo kurstytojas“ — AT 475 ir daugelyje kitų) vel- 
nias yra nuovokus, kartais net gudrus. 

Tačiau velnią galima apdumti ne vien todėl, kad jis nepažįsta 
žmonių gyvenamosios aplinkos. Kai kurių pasakų ir sakmių 
velnias jau iš prigimties yra inertiškas, nerangios galvosenos. 
Tai jį suartina su lietuvių sakmių laumėmis, kurios sugeba labai 
gerai dirbti, tačiau negali jokio darbo nei pradėti, nei baigti 
(218, 98, 127), ir ypač su padavimų milžinais, kurie yra gremėz- 
diški, nerangūs, inertiškai veikia ir galvoja (milžinai padavi- 
muose yra vaizduojami kaip „didžiulė, bet pasyvi ir nuo gyve- 
nimiškų smulkmenų priklausoma jėga“, kurių veikla nesąmo- 
ninga — 10l, 61, 65). Inertiškumas būdingas daugeliui tiek 
lietuvių, tiek kitų tautų chtoniškųjų mitinių būtybių. 

Kvailo velnio panašumas su milžinais leidžia manyti, kad 
lietuvių folkloro velnias yra perėmęs kai kuriuos milžinų bruo- 
žus. Su milžinais neretai yra siejamos ir panašios kitų tautų 
mitinės būtybės, pavyzdžiui, vokiečių Teufel (231, 49; 167, 45). 
Todėl dėsninga, kad vienuose tos pačios pasakos variantuose 
veikia milžinas, o kituose — velnias (žr. AT 518, 1137 ir daugelį 
kitų pasakų apie kvailą velnią). Tas pats dėsningumas pastebi- 

mas ir kitų tautų folklore. O tarptautiniame A. Arnės, S. Tomp- 
sono pasakų tipų kataloge pasakos apie kvailą velnią yra vadina- 
mos pasakomis apie kvailą milžiną (AT „D. Tales of the stupid 
Ogre“). Lietuvių velnio galvosenos ir veiklos inertiškumas, 
nelankstumas tam tikra dalimi yra paveldėtas ir iš milžino. 

Kalbant apie velnio nenuovokumą, kvailumą, reikėtų dar 
kartą prisiminti kūrinių, kuriuose šis velnio bruožas akcentuo- 
jamas, galimą ryšį su ritualais. Kaip jau buvo užsiminta, pasa- 
kose apie kvailą velnią pasitaiko daug neįprastų detalių, veikiau- 
siai susijusių su ritualais (pjovimas avių, „kurios pažiūrės“, 
nupjaustymas arkliams lūpų, „kad juoktųsi“; velnio kastravi- 
mas; lytinis aktas jo akivaizdoje; žmogaus lindimas į avies kai- 
lį ir kt.). Rituališkumo įspūdį sukelia ir varžybos su velniu, 
kuriose išbandoma tiek Žmogaus, tiek velnio jėga ir gudrumas. 
Varžybų motyvas pasitaiko daugelyje pasakų apie kvailą velnią ir 
netgi kitų žanrų pasakose (žr. AT 812, 813* ir kt.). Apie kai kurių 
čia minimų pasakų rituališkumą jau yra anksčiau rašyta (275, 
60; 222, 67—68). Sprendžiant pagal velnio prigimtį ir svarbiau- 
sius pasakų apie kvailą velnią motyvus, šios pasakos galėjo būti 
susijusios su Vaisingumo, derlingumo, iniciacijų bei kitais ri- 
tualais. O svarbus daugelio šių ritualų komponentas buvo juo- 
kas, kuriam buvo priskiriama magiška galia (277, 174— 204). 
Siekiant žūt būt sukelti juoką, tuose ritualuose, atrodo, buvo 
nepaisoma jokių priemonių, į komiškas situacijas būdavo pa- 
statomi net tie jų atlikėjai, kurie būdavo įsivaizduojami miti- 
niais personažais. Neatsitiktinai Graikijoje iš agrarinių ritualų 
(dionizijų) kilo net komedijos žanras, o kai kurie chtoniškieji 
dievai (pavyzdžiui, Panas, Dionizas, Hermis, Aidas...) jau an- 
tikoje kartais buvo traktuojami komiškai. Antra vertus, ėmus 
miršti senuosius ritualus, komiškai imta traktuoti daugelį net ir 
ne komiškų personažų. 

Pasakose apie kvailą velnią apstu ir šiaip senosios mitinės 
pasaulėžiūros reliktų. Įdomu, kad neretai komiška situacija jose 
sukuriama sugretinus du skirtingus požiūrius (archainį mitinį 
ir modernų pasaulietinį) į tą patį daiktą ir iš to kylančias pasek- 
mes. Velnio požiūris į daugelį žemėje esančių objektų kaip tik 
yra mitinis. Pavyzdžiui, velnias mešką palaiko seneliu (AT 1071) 
arba karve (AT 1161A*), kiškį — vaiku (AT 1072), akėčias — 
šukomis (AT 1161A*), moters lyties organą — pavojinga ertme, 
kurioje jis gali būti uždarytas (AT 330B) ir t.t. O juk pagal se- 
nąjį mMitinį pasaulio supratimą daugelyje Eurazijos tautų meška 
iš tiesų buvo įsivaizduojama žmogum, seneliu; Žemę suprantant 
kaip gyvą būtybę (lietuvių liaudies mįslėse ji vadinama močia, 
pačia, o šnekamojoje kalboje — žeme motina — LT V 455, 

LKZK), akėčios galėjo būti lyginamos su šukomis, šukuojan- 
čiomis žemės motinos plaukus (lietuvių liaudies mįslėse akėčios, 
kaip ir grėblys, kartais vadinamos šepečiu plaukams šukuoti — 
LT V 630, 633), moters lyties organas iki defloracijos pirmykš- 
čiam Žmogui atrodė pavojingas daiktas (275, 303 — 308). Vadinasi, 
velnias neretai į šios žemės objektus žiūri archainiu mitiniu po- 
žiūriu, o žmogus — jau taip, kaip ir mes, užmiršę mitinę prasmę. 
Dėl to požiūrio velnias kaip tik atsiduria kvailio vietoje. Tai 
irgi rodo, kad šie kūriniai formavosi blėstant senajai mitinei 
pasaulėžiūrai ir įsigalint naujai. Kalbant apie vėlnio kvailumą, 
nereikėtų užmiršti, kad daugelio pasaulio tautų ir genčių mito- 
logijoje jau iš seno dažnai vienas iš mitinių herojų ar dievų (pa- 
prastai chtoniškasis) būdavo traktuojamas komiškai, jis niekada 
nepasižymėdavo dideliu protu ir išradingumu (267, 178— 194; 
268, 2, 25—28). Vadinasi, velnio nenuovokumas, kvailumas sie- 
tinas ir su jo išskirtiniu vaidmeniu senuosiuose ritualuose, ir su jo, 
kaip chtoniškos mitinės būtybės, dangiškojo dievo antipodo, 
prigimtimi. 

Kvailo velnio paveikslas tiek lietuvių, tiek kitų Europos tau- 
tų folklore ypač išpopuliarėjo paskutiniaisiais šimtmečiais. Jam 
išpopuliarėti daug padėjo krikščionybė, aiškinusi, kad piktoji 
dvasia yra menka palyginti su dievu ir visada pralaimi derybas 
su juo (čia verta prisiminti dievo ir šėtono ginčą dėl Jobo Sena- 
jame testamente, nepavykus; Kristaus gundymą Naujajame tes- 
tamente). Apie galimą krikščionybės poveikį įvairių tautų kvailo 
velnio paveikslui jau ne kartą yra rašyta (231, 49—50; 167, 
43—45; 272, 123). Tačiau krikščionybė tik dar labiau įtvirtino 
ir leido suklestėti tiems velnio bruožams, kurie jau nuo seno 
buvo jam būdingi ir kurie susiję su pačia chtoniška jo prigimtimi. 

Antra vertus, daugelyje tautosakos kūrinių, netgi tokių, 
kuriuose veiksmas vyksta šiame pasaulyje, velnias pasirodo įžval- 
gus, gudrus. Tarnaudamas vargšui, jis žino, kaip iš turtuolio 
išvilioti žemės pasėliams, nutuokia, kada sėti javus žemumose 
ir kada aukštumose (LPK 3290), tarnaudamas turtuoliui ir su- 
derėjęs algos „tiek, kiek su savim panešiu“, išneša visus turtuo- 
lio javus, o kartais ir jį patį (LPK 3292), juokais bandančiam 
pasikarti žmogui sugeba sudaryti tokias aplinkybes, kad šis 
pasikaria (LPK 3315), siekdamas, kad šykštuolis nusižudytų, 
vargšui liepia paimti jo pinigus, o jų vietoje palikti virvę, su ku- 
ria šykštuolis pasikaria (LPK 3626). Norėdamas nubausti jį 
niekinantį žmogų, velnias taip pat griebiasi labai gudrių prie- 
monių ir žmogų kaip reikiant nubaudžia. Pavyzdžiui, sakmėje 
„Kalvis karšta geležim degina velnio statulai panosę“ (LPK 
3325) velnias, keršydamas kalviui už kankinimą, pristoja prie 

jo tarnauti ir išmoko, kaip atjauninti žmones. O kai kalvis vie- 
nas bando tęsti savo naują amatą, patenka bėdon. Tada velnias jį 
gelbsti, išsiderėdamas, kad daugiau jo nekankintų. Kitoje sak- 
mėje velnias, norėdamas nubausti jo paveikslo negerbiantį žmo- 
gų, suneša po jo lova vogtus daiktus, o vėliau išgelbsti jį 1š bė- 
dos, užsitikrinęs sau pagarbą (LPK 3326). 

Velnias mėgsta žmogų ir pašiepti. Tada kvailio vietoje atsi- 
duria ne velnias, o žmogus. 

Dar gudresnis velnias vaizduojamas lietuvių liaudies stebuk- 
linėse pasakose. Siekdamas savo tikslų ir norėdamas pergudrauti 
žmogų, velnias sugalvoja netikėčiausių situacijų, toli į ateitį 
numato daugelio veiksmų pasekmes ir sugeba jomis pasinaudoti. 
Pavyzdžiui, pasakoje „Aš gavau dvi, o tu vieną“ (AT 361) vel- 
nias, norėdamas gauti pono dukteris, samdo kareivį už tarną, 
neleidžia jam kirptis plaukų, pjaustytis nagų, praustis ir tokią 
baidyklę perša pono dukterims. Kai vyresniosios dukterys griež- 
tai atsisako tekėti, velnias apšvarina jį ir sutuokia su jauniausiąja. 
Vyresniosios iš pavydo nusižudo ir tenka velniui. Pasakoje 
„Auksanosis“ (AT 363) velnias, norėdamas ištirti už jo ištekė- 
jusią merginą, pasiverčia jos broliu, seserimi, tėvu bei motina ir, 
tarsi atėjęs jos aplankyti, klausinėja, ką ji pasakys apie savo vyrą. 
Iškvotęs, kad žino jo velnišką prigimtį, ją suėda. Velnio gud- 
ravimas, siekiant tikslo, neretai sudaro beveik visą sakmės ar 
pasakos siužetą. Didelį velnio gudrumą rodo pasakos apie vel- 
nio užmenamas mįsles (AT 812, 812*) ir ypač pasaka „Velnias 
už advokatą“ (AT 821B), kurioje velnias gudriu atsakymu su- 
geba apginti nekaltai smuklininko užsipultą Žmogų. 

Gudrumo velniui netrūksta ir tose pasakose, kuriose veiks- 
mas vyksta mitiniame pasaulyje. Velnias šiose pasakose, net 
būdamas išvykęs iš savo dvaro, tuoj supranta, kai jam tarnau- 
jantis žmogus blogai atlieka savo pareigas (nešeria arklio mėsa, 
o vilko šienu pasakoje „Jaunuolis paverstas į arklį“ — AT 314; 
menkai kursto katilą arba nemuša arklių pasakoje „Pragaro 
katilo kurstytojas“ — AT 475), suvokia žmogaus ir net savo 
dukters gudravimus (iš karto pasako, kad medis ir paukštis, 
bažnyčia ir kunigas, antis ir gaigalas, kuriuos išvydo jo tarnai, 
yra ne kas kita, kaip norinti pasprukti jo duktė su jaunuoliu pa- 
sakoje „Mergaitė padeda jaunuoliui pabėgti“ — AT 313A) 
O pasakoje „Trys plaukai iš velnio barzdos“ (AT 461) velnias, 
kaip ir dangaus dievas, žino, kodėl kažkur šiam;: pasaulyje medis 
nežaliuoja, kodėl žuvis nieko negali nuryti, ko fėl vilkas vis lie- 
sas, nors mėsa minta. Čia velnio žinojimas perauga į vidinį 
įžvalgumą, jis Žino tokias tiesas, kurios yra „esuvokiamos šio 
pasaulio gyventojams. Vidiniu įžvalgumu, sugebėjimu suvokti 

tiek Žmonių, tiek mitinio pasaulio dėsningum as pasižymi ir se- 
nelis pasakose „Veža pragaran pyragus“ (AT 480C), „Svečiuose 
pas elgetą (dievą)“ (LPK*472, AT 471). O šių pasakų senelis die- 
vas kaip tik yra susijęs su velniu. Vidinis velnio įžvalgumas, 
toliaregiškumas suartina jį su senųjų indų dievu Varunu ir ger- 
manų Odinu (100, 96—104; 24; 85). 

Velnio gudrumas atsispindi ir lietuvių liaudies priežodžiuose. 
Sakoma: „Gudrus kaip velnias“ (LKŽK); „... kytras kai vel- 
nias“ (LMD III 125/35/), velnio gudrumui suteikiant kad ir 
nedidelį suktumo atspalvį. Panašiai sakoma: „Gudrus kaip gy- 
vatė“, „Gudrus kaip žaltys“ (LKŽK). Gyvatės bei žalčio gudru- 
mas gan ryškiai yra atsispindėjęs ir lietuvių pasakojamosios 
tautosakos kūriniuose — sakmėse, pasakose („Ūkininkas ir žal- 
čiai“ — AT 285; „Gyvačių ir pelių žavėtojai“ — LPK 3666; 
„Gyvačių karaliaus vainikas“ — AT 672A ir kt). Žinant velnio 
ir gyvatės artumą, galima manyti, kad abiejų šių personažų 
gudrumas eina iš to paties šaltinio. Velnio gudrumas išryškėja 
ir sugretinus tokias patarles: „Kvailiausia boba gudriausią vyrą 
apgauna“ (LTR 3837/15/), „Boba ir gudriam akis apmaus“ 
(LTR 30/2086/) ir „Boba ir velnią apgauna“ (LMD I 861/16/). 
Matyti, kad paskutiniąja patarle norima pasakyti, kad boba 
ir tokį gudrų padarą kaip velnias sugeba apgauti. 

Velnias kvailas labiau mėgstamas vaizduoti pasakose apie 
kvailą velnią, o protingas — stebuklinėse pasakose ir mitologinėse 
sakmėse, tačiau neatrodo, kad vienoks ir kitoks velnio protingu- 
mas būtų nulemtas tik kūrinių, kuriuose jis vaizduojamas, žanro 
specifikos (nors pasakų apie kvailą velnią poveikis velnio kvailu- 
mui pasklisti neabejotinas). Neretai tų pačių žanrų (pavyzdžiui, 
stebuklinių pasakų, mitologinių sakmių) kūriniuose galima ųž- 
čiuopti ir vienokio, ir kitokio velnio proto traktavimo žymių. 
Tai irgi rodo, kad lietuvių folklorinis velnias iš prigimties pasi- 
žymi įvairiomis, tarsi prieštaringomis proto galiomis. Šitoks lie- 
tuvių velnio paveikslo prieštaringumas nėra netikėta išimtis. 
Ir nenuovokūs, kvaili (nesugeba pasipriešinti Loki, Toro ir kitų 
dievų gudravimams), ir kartu išmintingi (saugo išminties šaltinį, 
savo išmintimi rungtyniauja net su pačiu Odinu) yra šiaurės ger- 
manų milžinai „Edoje“. Toks pat dvilypis yra ir jų Loki. Ir iš- 
mintingas, įžvalgus, ir kvailokas vaizduojamas graikų Aidas 
(kurį kartais nugali mirtingieji didvyriai),Sąilenas ir kitos chto- 
niškosios mitinės būtybės, 


KRIKŠČIONIŠKASIS VELNIO VAIZDINIO 
ANTSLUOKSNIS 

Lietuvių tautosakinio velnio ryšio su tuo pačiu vardu Lietu- 
voje vadinamu krikščionių piktosios dvasios vaizdiniu proble- 
ma jau nagrinėta daugelio autorių, rašiusių apie lietuvių tauto- 
sakinį velnią (žr. velnio tyrinėjimo apžvalgą). Vienu kitu žodžiu 
apie ją užsiminta ir šiame darbe. Tačiau iš esmės ši problema te- 
bėra neišspręsta. Nors daugelis pastabų apie krikščionių pikto- 
sios dvasios poveikį tautosakiniam velniui iš dalies yra teisingos, 
tačiau jos neprašoko subjektyvių įspūdžių lygio; kol kas net 
nemėginta ištirti visų galimų šio poveikio aspektų. Tirti šį po- 
veikį sunku ir dėl paties piktosios dvasios vaizdinio sudėtin- 
gumo. Šis vaizdinys nuolat kito: Senojo ir Naujojo testamento 
piktosios dvasios paveikslas visą laiką buvo papildomas naujais 
bruožais iš religinės ir apokrifinės žydų literatūros, iš bažnyčios 
tėvų ir vadinamųjų šventųjų raštų. Todėl, aiškinantis jo poveikį 
tautosakiniam velniui ir norint išvengti subjektyvumo, pir- 
miausia reikėtų nors apytiksliai nustatyti, koks iš viso buvo 
tas piktosios dvasios vaizdinys, kuris kartu su krikščionybe 
smelkėsi į mūsų liaudies sąmonę. 

Krikščionių piktosios dvasios vaizdinys Lietuvoje, kaip ir 
visas jų mokymas, daugiausia plito dviem keliais: spausdintu ir 
gyvu žodžiu. Kadangi nemaža dalis lietuviškų religinių raštų 
(evangelijos, postilės) buvo skirtos ne eiliniams tikintiesiems, 
o dvasininkams, tai jie iš dalies atspindi ir tą piktosios dvasios 
paveikslą, kurį mūsų liaudžiai dvasininkai skelbė gyvu žodžiu. 
Koks buvo mūsų liaudyje propaguojamas bažnytinis velnias, 
rodo lietuviški religiniai raštai. Be abejo, dievo žodžio skelbėjai 
Lietuvoje buvo susipažinę ne tik su lietuviška religine litera- 
tūra. Jų gyvu žodžiu nusakomas piktosios dvasios vaizdinys 
buvo suformuotas visos populiarios ano meto religinės raštijos 
lotynų, lenkų, vokiečių bei kitomis kalbomis. Todėl, norint 
įvairiapusiškiau aptarti lietuviško bažnytinio velnio vaizdinį, 
būtina susipažinti ir su svarbesniais bažnyčios autoritetų dar- 
bais apie jį. Nustačius, kaip velnias buvo įsivaizduojamas reli- 
ginėje lietuvių raštijoje ir palyginus jį su tautosakos velniu, ga- 
lima bandyti atsekti ir kai kuriuos pastarojo bruožus. Tačiau 
reikia turėti galvoje, kad krikščionių piktosios dvasios vaizdinį 
yra nemenkai paveikę indoeuropietiškieji tikėjimai. Senajame 
testamente jis paveiktas persų tikėjimų (kai žydai buvo persų 

nelaisvėje), Naujajame — romėnų ir graikų (kai žydai priklausė 
Romos imperijai), bažnyčios apologetų darbuose — senųjų Euro- 
pos tikėjimų, burtų bei prietarų (krikščionybės propaguotojai vi- 
duramžiais daugiausia buvo europiečiai, gerai pažinoję „pagoniš- 
kuosius“ savo tautų tikėjimus ir stipriai jų veikiami). Todėl, 
nustačius tam tikrų tautosakinio ir krikščioniškojo velnio bruo- 
žų tapatumą, dar negalima teigti apie krikščionybės poveikį, 
nes pats krikščioniškasis velnias tuos bruožus galėjo perimti 
iš indoeuropietiškųjų šaltinių. Krikščioniškais galima vadinti 
tik tuos tautosakinio velnio bruožus, kurie yra perimti iš krikš- 
čionių piktosios dvasios vaizdinio ir nesiderina su pačia jo pri- 
gimtimi. 

Šiame skyriuje nepretenduojama galutinai išspręsti tautosa- 
kinio velnio ir krikščionių piktosios dvasios sąveikos problemą, 
o tik norima padėti jai tvirtesnį pamatą. Tam tikslui pateikiama 
krikščioniško velnio charakteristika, sudaryta pagal daugumą 
lietuviškų religinių raštų, ir, remiantis šia charakteristika, nusta- 
tomi svarbiausi krikščioniški tautosakos velnio bruožai. 


VELNIAS RELIGINĖJE LIETUVIŲ 
RAŠTIJOJE 


Velnias minimas beveik visuose lietuvių religiniuose raštuose, 
pradedant pirmąja lietuviška knyga — M. Mažvydo Katekiz- 
mu (1547 m.) ir baigiant paskutiniu Naujojo testamento vertimu 
(1972 m.); minimas tiek katalikų, tiek protestantų leidiniuose. 
Kadangi daugumas XVI-XVII a. religinių raštų yra evange- 
lijos ir pamokslai, aiškinantys tas evangelijas, tai ir piktosios 
dvasios paveikslas juose yra artimas bibliniam Naujojo testa- 
mento paveikslui, tik protestantų leidiniuose labiau atsižvelgia- 
ma į Senojo testamento tradiciją, o katalikų — į bažnyčios tėvų, 
šventųjų bei įvairių vienuolių mokymą. XVIII -- XIX a. raštuose, 
ypač taikytuose platiems skaitytojų sluoksniams, išryškėja vi- 
duramžiškas, stipriai materializuotas piktosios dvasios supra- 
timas. Kadangi šioje knygoje nesiekiama pateikti lietuviško 
krikščioniško velnio istorijos, o tik norima iškelti svarbiausius 
jo bruožus, ypač tuos, kurie vienokiu ar kitokiu aspektu galėjo 
atsispindėti liaudiškame jo vaizdinyje, tai čia nebus chronologiš- 
kai apžvelgiami visi religiniai raštai, o tik pateikiamas bendras 
juose aprašomo velnio vaizdas. Atkuriant jį, panaudoti visi lie- 
tuviški XVI-XVII a. religiniai raštai, daugumas XVIII a. ir 
kai kurie populiaresni XIX-XX a. leidiniai (maldaknygės, 
giesmynai, šventųjų gyvenimų aprašymai, Biblijos vertimai). 

Velnio paveikslas aprašomas pagal įprastą schemą: vardai — 
išvaizda — prigimtis — funkcijos. 

Vardai. Kokiais vardais velnias yra vadinamas religinėje 
lietuvių raštijoje, rodo 11 lentelė, sudaryta remiantis daugeliu 
XVI- XX a. lietuvių religinių raštų. 


11 lentelė 
VELNIO VARDAI RELIGINĖJE LIETUVIŲ RAŠTIJOJE 








EL Vardas | Eil | Vardas 
1 [anas 33 |pragarinis (pekliškas) smakas 
2 Įbjauri dvasia 34 |pragaro (peklos) žaltys 
3 |biesas 35 !prakeiktasis 
4 (blogas (-asis) angelas 36 „senas mistras 
5 Įčertas 37 |smakas 
6 Idiablas 38 [šėtonas 
7 |dūšios neprietelius 39 |šarvininkas 
8 |gundytojas 40 |tamsybės aniolas 
9 kkipšas 41 |tamsybės (-ių) kunigaikštis 
10 Įkytras mistras 42 |tamsus aniolas 
11 |miškinis kipšas 43 |tamsus kunigaikštis 
12 |nelabasis 44 |tamsybės (-ių) dvasia 
13 |nelabas (-asis) angelas 45 |tamsus karalius 
14 Įnelaboji dvasia 46 |tamsus to svieto karalius 
15 nedora (-oji) dvasia 47 |to (šio) pasaulio (svieto) ka- 
16 Ineprietelius ralius 
17 nešvari (nečysta) dvasia 48 |to (šio) pasaulio (svieto) ku- 
18 Įnetyroji dvasia nigaikštis 
19 Įnusidėjęs angelas 49 |to (šio) svieto hetmonas 
20 |mūsų neprietelius 50 |/0 (šio) svieto rėdytojas 
21 |mūsų prieštarininkas 51 [to (šio) svieto tamsybių kuni- 
22 |peklos vilkas gaikštis 
23 |persekiotojas 52 Įvelnias (velinas) 
24 |pikta (-oji) dvasia 53 Įvelnystė 
25 |piktas (-asis) angelas “|| 54 Įveluoka 
26 [pikta veislė 55 |velnuva 
27 |piktasis 56 |žaltys 
28 |piktybė 57 |žmogaus išvedžiotojas 
29 |pirmasis karalius 58 |žmogaus neprietelius 
30 |pragarinė (pekliška) dvasia 59 |žmogaus prieštarininkas 
31 Įpragarinė (pekliška) galybė 60 |žmogaus žavintojas 


32 [pragarinis (pekliškas) neprietelius || 61 |žmonių giminės išvedžiotojas 


Šalia populiariausio vardo velnias, kuris daug dažniau mi- 
nimas negu visi kiti vardai kartu paimti, kiek populiaresni dar 
šėtonas, čertas, pikta dvasia (nešvari dvasia), žaltys. Kiti vardai 
yra pavartoti tik po keliolika, kelis, o kartais net po vieną kar- 
tą. Daugumas vardų — epitetai, rodantys būdingąsias piktosios 
dvasios ypatybes (piktumą, priešingumą, gundymą, bjau- 

rumą), kilmę (iš angelo), gyvenamąją vietą (tamsybės). Epite- 
tinis ir hebrajiškos kilmės žodis šėtonas (Sathan-priešininkas), 
kuriuo Senajame testamente vadinamas vienas iš dievo angelų, 
o Naujajame — blogų angelų — velnių vyresnysis (šalia Bel- 
zebubo). Lietuviškuose raštuose (išskyrus nebent Bibliją) šiuo 
vardu dažniausiai vadinamas paprastas velnias. O velnių vyres- 
niajam (kunigaikščiui) pavadinti vartojami tikriniai vardai 
Belzebubas ir Liucifierius (Lucifer, Luciperas, Luciferas, Lucy- 
pierius ir kt. formos). Pirmuoju vardu Senajame testamente 
vadinamas pagoniškasis Akarono dievas (hebr. Ba'al Ztbub — 
musių dievas), o Naujajame — velnių vyresnysis (kunigaikštis). 
Origenas (185—254 m.) šiuo vardu vadino demonų princą. 
Antrasis vardas minimas Izaijo pranašystėje (ST III 837) (119, 
53, 67). Nemažai velnio vardų (biesas, čertas, dūšios nepriete- 
lius...) — slaviškos kilmės. Jų ypač pagausėjo lietuvių raštijos 
smukimo laikotarpiu (XVIII a.) ir beveik visai jie išnyko XX a., 
galutinai sunorminus lietuvių literatūrinę kalbą. 

Išvaizda. Velnio išvaizdai lietuviškoje religinėje raštijoje 
nedaug teskiriama vietos ir vaizdas būtų neišsamus, jeigu jo 
nepapildytų klasikinė bažnytinė literatūra ir ikonografija. 

Naujajame testamente apie velnio išvaizdą plačiau rašoma 
tik Jono apreiškime, tačiau, kaip įprasta apokalipsinėje litera- 
tūroje (pranašavimuose), velnias čia vaizduojamas alegoriškai, 
ir visko, kas pasakyta apie jo išvaizdą, negalima suprasti parai- 
džiui. Velnias apreiškime įsivaizduojamas kaip milžiniškas 
ugniaspalvis slibinas su septyniomis galvomis (NT 582), skėriai 
(NT 578—579), kurių išvaizda gan smulkiai detalizuojama, ir 
varlės (NT 588). Povilo laiške korintiečiams užsimenama apie 
velnio sugebėjimą keistis — jis sugebąs persimainyti net į švie- 
sos angelą (NT 429). 

Velnio išvaizdą komentuoja daugelis bažnyčios tėvų ir moky- 
tojų. Jų suformuluotos doktrinos atsispindi ir lietuviškuose 
religiniuose raštuose. Nuo Eusebijaus (264—340) ir Jeromo 
(340—420) laikų buvo tikima, kad velnias gali įgyti keisčiausią 
pavidalą ir juo pasirodyti žmonėms. Senieji bažnyčios autori- 
tetai velnią laikė dvasia ir jo išvaizdą — tariama, o viduram- 
žiais, ypač vienuolių raštuose ir literatūroje apie raganas, jis 
visiškai sumaterialinamas, įsivaizduojamas tarsi realus gamtos 
padaras su kūnu ir krauju, kuris tiesiogiai santykiauja su žmo- 
nėmis, veikdamas juos ne tik dvasiškai, bet ir fiziškai. Jis pasiro- 
dąs gyvulių, paukščių, žmonių, skraidančios gyvatės, žalčio, 
slibino, šventųjų, net paties dievo pavidalu (119, 57, 60, 72, 75, 
76, 77; 311, 35; 169, I, 268, 283—284, 290—291, 297—317, 
319 ir kt.). 

Lietuviškuose religiniuose raštuose irgi pasitaiko teiginių, 
kad velniai pasirodydavę įvairiais pavidalais. „Dažnai vel' veli- 
nai rodės žmonėmus tūlaropose personose angelų, žmonių ir 
bestijų...“, — sakoma M. Daukšos „Postilėje“ (260). O „Žem- 
čiūgoje teologiškoje“ teigiama, kad velnias esąs „tūkstantmis- 
tras“ (268). Kiek dažniau minima, kad jis pasirodo žalčiu (BP 
II 436; DP 259, 454; GKn 3—6, 16; GŠ II 13; GS 148; JKr 
60), šunim (OB 21; BŠ 207), sparnuotu žalčiu (P 84). Kartais 
užsimenama, kad jis raguotas (OB 256; GS, 53), su ožio ragais, 
jaučio uodega (GŠD 153), juodas (SPS I 287), o dažniausiai — 
kad bjaurus (DK 53; OB 77, 354; AAŠ 958; P 58, 99...), baisus 
(AAŠ 590, 651; GKn 651; JM 94, 336; GS 53). O už visus bjau- 
resnis esąs pats velnių kunigaikštis Liucifierius (GS 77). 

Religinių knygų iliustracijose velnias vaizduojamas kaip 
skraidantis sparnuotas ožys (BP I 290), sparnuota gyvatė (GS 
92), žmogus gaidžio kojomis, ožio galva (BP I 205), žmogus su 
ragais, uodega, gyvulio ausim (G 36; GS 11, 79, 82, 37), jaučio 
kojom (GS 80), raguotas žmogus šikšnosparnio sparnais (GS 
95). 

Prigimtis. Apie velnių kilmę Senajame testamente nieko 
neužsimenama. Tačiau talmudinėje žydų literatūroje ir apokri- 
fuose* jai skiriama daug vietos. Talmudinėje literatūroje popu- 
liari teorija, kad velnias (Satan, kuris identifikuojamas su Sam- 
mael) kilęs iš puolusio angelo. Pavydėdamas žmonėms teisės 
suteikti dievo kūriniams vardus, jis, žalčio padedamas, sugundo 
pirmuosius Žmones ir už tai su visais savo angelais buvo išmes- 
tas iš dangaus (119, 11; 311, 29). Apokrifuose angelai, vadovau- 
jami Semjaza, Azazel, Mastema ar kitaip vadinamo savo ku- 
nigaikščio, nusileidžia iš dangaus, norėdami susituokti su gra- 
žiomis žemės sūnų dukterimis, ar, vadovaujami Satanail, sukyla 
prieš patį dievą, norėdami su juo susilyginti. Apokrifuose mini- 
mas ir angelų maišto instigatorius Satan, kuris esąs kaltas ir 
dėl pirmųjų Žmonių nusidėjimo (119, 14—19; 169, 7, 207— 208; 
311, 29). 

Talmudinėje žydų literatūroje ir apokrifuose pavaizduotas 
angelų nuopuolis leidžia atsekti Naujajame testamente ir viso- 
je krikščioniškoje literatūroje išpopuliarėjusios velnių kilmės 
teorijos ištakas. 

Naujajame testamente irgi kalbama apie velnių valdovą 


* Apokrifais vadinami religinio turinio žydų kūriniai, sukurti maždaug 
200 m. pr. m. e. — 100 m. e. metais, tačiau nejeinantys į kanonizuotą žydų 
Bibliją. Apokrifams priklauso ir kai kurie katalikų Biblijoje įdėti kūriniai, 
kaip antai Tobijo, Juditos, Išminties knygos, Ekleziastikas, Barųko prana- 
šystė ir kt. 

(NT 44, 50, 173), kunigaikštį (NT 102) ir paprastas piktąsias 
dvasias arba demonus. Šių esama labai daug. 

Naujajame testamente yra užuominų ir apie velnių kilmę iš 
nusikaltusių angelų. Petro laiške užsimenama, kad dievas nepa- 
gailėjo nusidėjusių angelų ir nubloškė juos į tamsias pragaro 
bedugnes (NT 543), o Mato evangelijoje — kad velniui ir jo 
angelams esanti prirengta amžinoji ugnis (NT 82). Kaip aliu- 
ziją į velnio išmetimą iš dangaus galima suprasti ir esą Kristaus 
pasakytą sakinį: „Mačiau šėtoną, kaip žaibą krintantį iš dan- 
gaus“ (NT 170). Net porą kartų minimas archangelas Mykolas, 
besivaržantis (NT 560) arba bekovojantis (NT 582) su velniu 
ir jo angelais. 

Velnio kilme iš puolusio angelo tikėjo bažnyčios tėvai ir 
mokytojai. Tik patys senieji — Justinas Kankinys (114— 165), 
Atenagoras (II a.), Tertulijanas (155— 230), Eusebijus — manė, 
kad tie angelai nusikalto dievui, santykiaudami su žaviomis 
žemės dukterimis, o kiti, pavyzdžiui, Origenas, Ciprijanas (200 — 
258), Jeromas, Anselmas (1033 — 1109), Petras Lombardas (1100 — 
1160), Albertas Didysis (1205— 1280), Tomas Akvinietis (1227 — 
1274), net reformatas Martynas Liuteris (1483— 1546) — kad 
pasikėlė į puikybę ir norėjo susilyginti su pačiu dievu (119, 46— 
87; 169, 1, 231 —232). Velnias buvęs sukurtas kaip gera dvasia, 
tačiau savo valia nusidėjęs dievui ir tapęs piktas. 

Lietuviškuose religiniuose raštuose irgi aiškiai atsispindi 
teorija apie velnių kilmę iš angelų. Pirmasis angelas Liucifie- 
rius su savo draugais norėjęs būti lygus dievui, todėl virtęs bjau- 
riu velniu ir buvęs nutremtas į pragaro gilumą (DP 206, 482, 
517). Beveik visuose katekizmuose ir šiaip religinėse knygose 
mokoma, kad velniai — tai nusidėję angelai, kad jie buvę su- 
kurti geri, tačiau savo valia nusidėję ir tapę pikti (BP II 434; 
DK 63; ZT 41 —42; OB 80; NVS 8; MKr* 161; KK 31 ir kt.), 
kad jie nusidėję puikybės nuodėme — norėję susilyginti su dievu 
(OB 79, 80; 246; P 78; MRK 44; GŠ V 93; JKr 63, 64) arba no- 
rėję būti net vyresni už patį dievą (BP II 434). 

Naujajame testamente velnias laikomas kunigaikščiu, vieš- 
pataujančiu ore (NT 448), šio pasaulio dievaičiu (NT 420), šio 
pasaulio kunigaikščiu (NT 253, 260, 263). Šių Senajame testa- 
mente nesančių titulų ištakos irgi sietinos su talmudine žydų 
literatūra, apokrifais ir populiariais to meto tikėjimais. 

Naujajame testamente kalbama ir apie iš dangaus išmesto 
nusikaltusių angelų valdovo įkalinimą. Jono apreiškime sakoma, 
kad angelas surišo velnią tūkstančiui metų ir įmetė jį į bedugnę 
(NT 594). Po tūkstančio metų išsivadavęs velnias gundys visą 
pasaulį, kol galiausiai visiems amžiams bus įmestas į ugnies 

ežerą (NT 595). Apie piktųjų dvasių įkalinimą dažnai pranašzu- 
jama apokrifinėje literatūroje. Būsiąs surištas piktųjų angelų 
vadovas Azazel, Semjaza, Beliar, Mastema, o kartais ir patys 
angelai. Velnio įkalinimas siejamas su „Mesijo“ atėjimu, Pik- 
tojo žalčio surišimas minimas ir persų religinėje literatūroje 
(119, 42—43). Velnio pasmerkimą degti amžinoje ugnyje Nau- 
jasis testamentas irgi perėmė iš apokrifinės literatūros. Jį vėliau 
mini daugelis bažnyčios raštininkų (119, 44— 69). 

Religinėje lietuvių raštijoje velnių valdovas Liucifierius 
dažniausiai vaizduojamas įkalintas pragare, o paprasti velniai 
esą bastosi ir po pasaulį. Tačiau ir jų nuolatine gyvenviete, ga- 
lutiniu susirinkimo punktu įsivaizduojamas pragaras. Religiniai 
raštai tikina, kad piieš tariamą pasaulio pabaigą velnias dar 
įtempsiąs visas jėgas ir pakilsiąs į smarkią kovą su dievu, kad 
jam padėsiąs Antikristas, tačiau būsiąs nugalėtas ir per pasku- 
tinį teismą pasmerktas į amžiną pragarą (KK 230, 231). 

Velnių esama labai daug. Kalbama apie velnių pulkus (AA 
532; PDŠ 52; GKn 302; AAŠ 958), būrius (GS 13; P 291, 349); 
velnių pulkai esą be skaičiaus (BP II 435; GS 77), „Visi kampai 
pilni yra velnių arba piktų dvasių“ (BP II 437), kiek kas turi 
nuodėmių, tiek turį velnių (DP 154). Teiginį apie velnių gausumą 
lietuvių religinė raštija perėmė iš bažnyčios autoritetų raštų. 
Jau Eusebijus teigė, kad pilni mūsų namai, pilni mūsų kiemai 
yra prilindę velnių. O viduramžiais buvo skelbiama, kad jie 
ištisais pulkais atakuoją Žmones, ypač vienuolius ir atsiskyrė- 
lius, kuriuos apsupa tūkstančiai velnių; jų esąs pilnas oras (119, 
57—58, 72—73; 169; 3i1, 28). 

Funkcijos. Lietuvių religiniuose raštuose velnias (šėtonas) — 
puolęs angelas aiškiau neskiriamas nuo paprastų dvasių — 
demonų*, nors skirtumas tarp šių dvasių lengvai apčiuopiamas 
graikiškajame Evangelijų tekste. Nuo paprasto velnio lietuvių 
raštuose tik retkarčiais atskiriamas velnių vyresnysis Belzebu- 
bas arba Liucifierius. 

Velnią lietuvių religinė raštija visų pirma vaizduoja kaip 
dievo priešininką, gerosios dvasios antipodą — ne paprastą 
priešininką, o aktyvų, kovojantį, besistengiantį į savo pusę pat- 
raukti žmones. Ši velnio ypatybė daug kartų nurodoma Nauja- 
jame testamente. 

Beveik visa velnio, kaip dievo priešininko, veikla yra nukreip- 
ta prieš žmones. Todėl kartu jis įsivaizduojamas ir kaip didžiau- 
sias žmonių priešas. Ši mintis vaizdžiai išreikšta Petro laiške 


* Šis skirtumas tiksliau perteikiamas tik paskutiniame Naujojo testa- 
mento vertime (V., 1972), kuris liaudiškajam velnio supratimui negalėjo pa- 
daryti didesnės įtakos. 

tikintiesiems: „Jūsų priešas velnias, kaip riaumojantis liūtas, 
slankioja aplinkui, tykodamas, ką praryti“ (NT 540). 

Senajame testamente velnias (Satan) neturi dievo priešo 
funkcijos. Jis griežtai kaltina žydų kunigą Jozuę už Izraelį iš- 
tikusias nelaimes (ST IV 715—716), abejoja dievo tarno Jobo 
pamaldumu (ST II 827—828). Tai veikiau griežtas, nepasiti- 
kintis žmonėmis ir abejojantis jų moraliniu tyrumu dievo va- 
lios vykdytojas, dievo pasiuntinys, net dievybės reiškėjas, pasi- 
rodantis dievo akivaizdoje tarp kitų „dievo sūnų“ (angelų), 
o ne jo priešas* (169, 186— 189). 

Kyla klausimas, kas Naujojo testamento kūrėjus paskatino 
taip kardinaliai pakeisti velnio pobūdį. Atsakymas paaiškėja, 
peržiūrėjus talmudinę žydų literatūrą ir apokrifus, sukurtus 
tarp Senojo ir Naujojo testamento ir net Naujojo testamento 
formavimosi laikotarpiu. 

Talmudinėje literatūroje velnias (Satan) yra aktyvus žmonių 
kaltintojas, jų gundytojas ir naikintojas. Tai blogio ir mirties 
angelas. Apokrifuose velnias (Satan ir jam giminiškas Mastema, 
Satanail, Beliar ir kiti) įsivaizduojamas kaip visų piktųjų dvasių 
vadas ir pikčiausias dievo bei žmonių priešas. Jis sukilo prieš 
patį dievą, sugundė nusidėti pirmuosius Žmones ir paskui nuo- 
lat tarp Žmonių sėja nesantaiką, melą, neapykantą; pristoja 
prie mirštančių nedorėlių, paima jų sielas. Jis — Žmonių mir- 
ties priežastis. „Velnio pavydu mirtis įėjo į pasaulį“, — sakoma 
„Išminties“ knygoje (ST III 541). 

Kuriant Naujojo testamento velnio paveikslą, daugiausia 
ir buvo nusižiūrėta į Talmudo ir apokrifų velnią. O šitoks vel- 
nio, kaip visų blogų dvasių kunigaikščio, amžino dievo ir žmonių 
priešininko, supratimas yra panašus į Rytų tautoms būdingą 
dualistinį pasaulio supratimą ir konkrečiai — į persų piktųjų 
dvasių valdovo Ahriman paveikslą. Atrodo, kad babiloniečių 
ir persų tikėjimai (kai žydai buvo jų nelaisvėje) ir bus paveikę 
Senajame testamente esantį velnio (Satan) supratimą (119, 22— 
25; 169, 190— 199; 311, 28—30). 

Velnią didžiausiu žmogaus priešu vadina daugelis senųjų 
bažnyčios autoritetų. Pavyzdžiui, Tertulijanas teigia, kad vel- 
nias persekioja žmogų nuo pat gimimo, o patekęs į vidų, sukelia 
baisias aistras, kad užnuodija javus, sodus, gėles. Visą pasauly- 
je kylanti blogį, piktumą jam priskiria Tacijanas (II a.), Okta- 
vijus, iš dalies Origenas, Kirilas Jeruzalietis (315 —386), Jonas 
iš Damaskos (VIII a.), Tomas Akvinietis. Velnio kenkimas 


* Senajame testamente dar minimi demonai (piktosios dvasios), netu- 
rintys nieko bendro su šėtonu. Jie kankina žydų karalių Saulių (ST II 64, 
74— 80), užmušinėja Saros jaunikius (ST I 709). 

žmonėms ypač buvo pabrėžiamas viduramžiais ir net reforma- 
cijos laikotarpiu. Pasak Martyno Liuterio, velnias kankina žmo- 
nes, sukelia ligas, užnuodija orą. Tačiau tiek senieji bažnyčios 
atstovai (Ciprijanas, Chrizostomas), tiek scholastai (Tomas 
Akvinietis), tiek reformatai (Jonas Kalvinas) pabrėžia, kad 
velnias tik tiek kenkiantis, kiek leidžiantis dievas. Viduramžiais 
įsigalėjo nuomonė, kad, nusidėjus pirmiesiems tėvams, visi 
žmonės tapę velnio nuosavybe. Ir dievas, norėdamas juos at- 
gauti, bet vengdamas neteisaus poelgio, turėjęs paaukoti savo 
vienatinį sūnų (119, 50—89; 169, 1, 234—240, 264—268, 322— 
343; 311, 31—32). 

Antitezė velnias — dievas akcentuojama visuose lietuvių reli- 
giniuose raštuose. Velnias — dievo priešas (JKr 62; BP I 210; 
DP 159, 469), „didžiausias dievo (...) priešas“ (KTV 116), įnir- 
šęs neapykanta dievui (ŽT 42), nekenčia dievo (GS V 108; KK 
31), traukia žmones nuo dievo (PK 20; S 65), naikina dievo žodį 
(BP I 294; II 236, 436; S 38, 44, 48), nori sunaikinti tikėjimą 
(S 95, S* 54). Kaip svarbiausias tariamos velnio ir dievo kovos 
momentas iškeliamas velnio nugalėjimas. Vos ne kiekvienoje 
religinėje knygoje kartojama, kad Kristus nugalėjęs velnią. 
Velnias siejamas su mirtim ir nuodėme. Todėl ypač dažnai kar- 
tojama, kad Kristus esą nugalėjęs velnią, mirtį ir nuodėmę. 

Lietuvių religinė literatūra akcentuoja ir velnio priešiškumą 
žmonėms. Velnias nekenčiąs žmonių (KK 31), tykąs juos „į 
vargus įklampinti“ (BP II 78, 512), „prigauti ir išgandinti“ 
(NMK 118), „apkalti ir amžinai prapuldyti“ (BP II 118; ŽT 
219), pražudyti (GS V 108); sukeliąs žmonėms vargų ir ligų 
(BP II 478), melavimais, žudymais neduodąs ramybės (NMK 
192), skundžiąs žmones dievui (DP 306, 523), norįs sutrukdyti 
jų atpirkimą (ŽK 213, 214), pakenkti dvasiai ir kūnui (KK 31). 

mogus visur ir visada kariaująs su velniu (OB 198; KTV 30; 
JKr 100). Daugelyje raštų prašoma apsaugoti nuo velnio (PK 
42, 175; Pr 71; JM 388, 394; AA 528 ir kt.), sudrausti, nuram- 
dyti jį (KNK 166; S 39, 74; BP II 27), pergalėti (BP I 13; PK 
116, 118...). 

Velnias amžinų dievo ir žmonių priešu laikomas ir lietuviš- 
kuose katalikų tikybos vadovėliuose. „Piktoji dvasia yra didžiau- 
sias dievo, žmonių ir viso sutvėrimo priešas“ (KTV 110). 

Su velnio, kaip dievo ir žmonių priešininko, supratimu su- 
sijusi svarbiausia jo funkcija — gundyti žmones, vesti juos į 
nuodėmes. Ji ryškiai matyti Naujajame testamente. Velnias 
gundo girioje pasninkaujantį Kristų paversti akmenis duona, 
užuot pasitikėjus dievu, su angelų pagalba nužengti nuo šven- 
tyklos ir jį pagarbinti (NT 31—32, 98, 151—152). Gundo žmo- 

nes meluoti (NT 296), paleistuvauti (NT 397), stato jiems „ža- 
bangas“, „klastas“ (NT 454); išveda našles iš doros kelio (NT 
486). Povilo laiške tesalonikiečiams velnias tiesiog vadinamas 
gundytoju (NT 472). O alegoriniame Jono apreiškime sakoma, 
kad nugalėtas velnias po 1000 metų išeisiąs gundyti visų tautų 
(NT 595). 

Senajame testamente velnias sugundo karalių Dovydą sus- 
kaityti savo tautą (ST II 490), kankindamas karštai tikintį Jobą, 
nori jį atitraukti nuo dievo (ST 826—962). 

Piktųjų dvasių kunigaikštis (Satan, Mastema, Sammael...) 
kaip žmonių gundytojas įsivaizduojamas talmudinėje ir apo- 
krifinėje žydų literatūroje. Dažniausiai čia jis gundo pirmuo- 
sius žmones. Panašiai kaip velnias Kristų, persų piktųjų dvasių 
valdovas Angra Mainyu gundo Zoroaster atsižadėti kūrėjo Ahu- 
ra Mazda (119, 11—23, 28). 

Beveik visi bažnyčios autoritetai Senojo testamento žaltį, 
sugundžiusį pirmuosius žmones, siejo su velniu. Kaip teigia 
Bernardas, Albertas Didysis, Tomas Akvinietis ir kiti, jis visą 
laiką gundantis krikščionis. Iš jo kyla daugumas žmonių nuo- 
dėmių, jis gundantis persekioti bažnyčią, sukeliantis karus ir 
t. t. O Petras Lombardas yra įsitikinęs, kad yra net atskirų ydų 
(pvz., išdidumo, prabangos troškimo) velniai, kurie gundantys 
daryti atitinkamas nuodėmes (119, 46—70; 169, /, 234— 240, 
272—282 ir kt.). 

i velnio funkcija dominuoja ir visuose lietuvių religiniuose 
raštuose, kuriuose ypač daug kartų cituojami ir perfrazuojami 
Senojo ir Naujojo testamento žodžiai. Velnias sugundęs pir- 
muosius tėvus (BP I 99, 212, 269; II 34, 263, 412; PK 119, 178; 
DP 199, 351, 324, 439 ir kt.), sugundęs Kainą užmušti savo bro- 
lį Abelį (ŽT 180, JKr 101), žydų karalių Erodą žudyti vaikus 
(BP I 110), žydus — nužudyti Kristų (KK 49; ZK 242, 288). 
Ir be perstojo jis gundantis visus žmones. Kad svarbiausia vel- 
nio funkcija yra kaip tik gundyti žmones, sako J. Bretkūnas 
savo „Postilėje“ (1591 m.): „Ir teip dovanai kas turi ant velino 
skųstis. Velinas nieku nekaltas jog gundže, tasai yra jo darbas 
ir remeslas jo“ (BP II 420). 

Kita labai populiari velnio funkcija, ryškiai parodyta Nau- 
jajame testamente ir visuose kituose lietuvių religiniuose raš- 
tuose, yra žmonių apsėdimas. 

Velnių (graikiškajame originale — demonų, netyrųjų dvasių) 
apsėsti žmonės Naujajame testamente minimi net kelias dešimtis 
kartų. Vienur tik konstatuojama, kad velnias apsėdo Žmogų 
(NT 33, 41, 99, 112), o kitur ir konkrečiai apibūdinama, kuo tas 
apsėdimas pasireiškia. Dažniausiai apsėsdamas velnias pakenkia 

žmogaus sveikatai. Velnio apsėstasis vaikšto naktimis, kanki- 
nasi, puola į ugnį ir vandenį (NT 63), griežia dantimis ir stingsta, 
iš burnos jam eina putos (NT 116); bastosi po kalnus, kapines, 
klykdamas daužo save akmenimis, sutrauko pančius (NT 105 — 
106), tampa nebyliu (NT 44), nebyliu ir neregiu (NT 50). Ir tik 
labai retai velnias apsėdęs pakenkia Žmogaus tikėjimui (pvz., 
į Judą įėjęs velnias sugundo jį išduoti Kristų — NT 198, 256). 

Velnius Naujajame testamente išvarinėja pats Kristus, o 
retkarčiais apaštalai, kuriems buvusi suteikta ši teisė (NT 45, 
102, 108, 166, 297, 304, 325), arba net paprasti, į dievą įtikėję 
žmonės (NT 117, 135, 168, 170). Velniai iš apsėstojo išeidavę, 
uždėjus Povilo kūną lietusias skepetėles, prijuostes (NT 331). 

Naujajame testamente velniai apsėda ne tik Žmones, bet ir 
gyvulius. Visos trys sinoptinės* evangelijos mini atsitikimą su 
kiaulėmis: iš Žmogaus išvarytiems velniams Kristus leidžia ap- 
sėsti kiaules, kurios visos puola į ežerą (NT 42, 106, 164). 

Senajame testamente ši velnio funkcija kiek akivaizdžiau 
parodyta tik vieną kartą: velnias pristoja prie atmesto žydų 
karaliaus Sauliaus, ir tas pasidaro piktas, nusiminęs, bailus, 
nuožmus (ST II 64). Velnias nuo Sauliaus atstoja, Dovydui 
pradėjus skambinti arfa. Lietuvių raštijoje velnio apsėdimu 
laikomas ir Jobo kankinimas. Apokrifinėje žydų literatūroje 
velnias dažnai apsėda Žmones, gyvena jų viduje ir kalba jų l1ū- 
pomis (119, 29). 

Šiai velnio funkcijai nemaža vietos savo raštuose skiria dau- 
gelis bažnyčios mokytojų. Kad velniai dvasiškai ir fiziškai kan- 
kina apsėstuosius, nurodo Tacijanas, Tertulijanas, Oktavijus, 
Origenas, Kirilas Jeruzalietis, Chrizostomas ir daugelis kitų, 
o vėlesniais laikais net reformatas Liuteris. Jeromas teigia, kad 
velnias apsėdąs gyvulius, o Origenas — kad laukinius gyvūnus, 
ypač pavojinguosius: žalčius, lapes, vilkus. Daugumas bažnyčios 
autoritetų pabrėžia krikščionių sugebėjimą išvaryti velnius, 
o kaip didžiausią egzorcistą — velnių išvarinėtoją nurodo patį 
Kristų. Velniai esą išvaromi Kristaus vardu, krikšto vandeniu, 
kryžiaus ženklu, šventųjų kaulais, dievo galia ir pan. (119, 46— 
88; 311, 18—24, 77-85; 169, I, 291 — 292). 

Evangelijos apie velnio apsėstuosius daug kartų lietuviš- 
kai buvo perspausdinamos ir komentuojamos tiek protestan- 
tų, tiek katalikų raštuose. Juose, kaip ir minėtų bažnyčios mo- 
kytojų darbuose, skiriamas dvejopas velnio apsėdimas: kūno 
ir dvasios. Kūno apsėdimas pasireiškiąs fizinėmis anomalijomis 

* Sinoptinėmis (graikiškai, liet. — sutampančiomis) yra vadinamos 
Mato, Morkaus ir Luko evangelijos, kurių turinys panašus, daug kur sutam- 
pantis. 

(BP I 280), o dvasios — sunkiais nusidėjimais (SPS II 49). Kata- 
likų raštuose šiai velnio funkcijai skiriama kiek daugiau dėmesio; 
ji iliustruojama naujais pavyzdžiais. Šventųjų gyvenimo apra- 
šymuose dažnai vaizduojama, kaip velnias apsėda žmones ir 
kaip jis yra išvaromas. 

Lietuvių religiniuose raštuose velnias atlieka ir tokias fun- 
kcijas, kurios Biblijoje iš viso jam nepriskiriamos arba yra pa- 
sakytos tik užuominomis. Išplėtojus bažnytinį mokymą apie 
pragarą, jo šeimininkais padaromi velniai su savo kunigaikščiu 
Liucifierium. Velniai pristoją prie mirštančių žmonių (AA 532, 
AAŠ 958, 978; G 75; ŽŠ 192; GKn 318, 618, 636, 651; GŠ II 
214; GS 13, 67, 136), nešą pagavę jų sielas į pragarą (AA 533; 
GKn 618; GS 28, 60; SG 126, 334; P 276; OB 19, 30, 31, 90, 
305), kankiną jas pragare (DP 18, 214, 352, 533; SPS II 159; 
SG 336; OB 72; ŽK 321; P 57, 58; BŠ 224,225; GKn 164 ir kt.). 
Velnių, kaip Žmonių sielų kankintojų, funkcija ypač įspūdingai 
pavaizduota populiarioje knygoje „Garsas ape bajsibes dienos 
sudo ir kankinimaj pragarinej“ (V., 1869), parašytoje vokiečių 
jėzuito J. Manio 1694 m. Joje sakoma, kad girtuokliams velniai 
į burną pila degančią smalą, paleistuvius kepa liepsnose, barsto 
druska ir smala tepa, apkalbinėtojams su dumplėmis į ausis 
pučia liepsnas ir t. t. Retkarčiais užsimenama, kad ir patys vel- 
niai kartu su sielomis kenčia pragare (PKr 16; GS V 93), dega 
liepsnose (GS 77; GKn 600). O ypač smarkiai esąs kankinamas 
pats Liucifierius (GS 77), kurs „pats kentėdams sopulus vien- 
kart kankin kitus“ (GS 77). 

Daugumo šių tikėjimų ištakos eina iš apokrifinės žydų lite- 
ratūros, kurioje įvairūs piktųjų dvasių kunigaikščiai irgi kar- 
tais įsivaizduojami kaip žmonių sielų valdytojai, pasirodantys 
žmogui mirštant (119, 16, 19). 

Suklestėjus mokymui apie žmogaus sielą, velnias vis dažniau 
imamas vaizduoti ne apskritai žmogaus, o tik jo sielos prieši- 
ninku; tai rodo ir jam taikomas vardas dušių neprietelius. Velnias 
ne tik įvairiais gundymais esą stengiasi laimėti žmogaus sielą, 
bet ir perka ją. Vienur Žmogaus sielos pirkimas suprantamas 
daugiau perkeltine prasme (DP 219, 383; SPS I 368), o kitur 
tiesiogiai (OB 20). Kartais žmogus savo sielą velniui „užrašo“ 
(OB 20, 25, 30; P 145) arba pasirašo, kad atsižadąs dievo ir pri- 
siekiąs tarnauti velniui (GS I 34, 202). 

Atskirai reikėtų paminėti krikščionybės požiūrį į pagonių 
tikėtus dievus bei dievaičius, kurio ištakas randame Naujajame 
testamente. Povilo laiške korintiečiams sakoma, kad pagonys, 
aukodami atnašas, aukoja jas ne dievams, bet velniams arba 
demonams (NT 403). Panašiai ir Jono apreiškime žydų sinagoga 

vadinama šėtono sinagoga (NT 569), o pagonių stabai statomi 
į vieną gretą su velniais (NT 579). 

Galvosena, kad pagonių dievai esą velniai, akivaizdžiai 
iškyla lotyniškame Senojo testamento vertime (Vulgatoje). 
Senajame testamente labiausiai yra smerkiamas kitų dievų gar- 
binimas ir daug kartų minimas aukojimas šeirim — „gauruo- 
tiems ožiams“ (ST I 458), šedim — „kurie nėra dievas“ (ST I 
738), dievaičiui Molochui (ST III 265) ir kt. Vulgatoje visur 
šie aukojimai vadinami aukojimais velniams arba piktosioms 
dvasioms. | 

Naujajame testamente pasitaikančios užuominos apie pa- 
gonių tikėtus dievus vėliau buvo išplėstos ir peraugo į ištisą 
mokymą. Jau Justinas Kankinys teigė, kad stabmeldžių mito- 
logija suvešėjo dėl velnio pagalbos, o visi jų dievai — velniai. 
Pagonių mitologiją velnio padariniu laikė Tacijanas, Teofilas 
Antiochietis, Tertulijanas, o jų dievus velniais vadino Klemen- 
as Aleksandrijietis, Origenas, Eusebijus, Augustinas ir kiti 
senieji bažnyčios autoritetai. Jų manymu, velniai padedą burti- 
ninkams, magikams ir nekromantikams. Ypač daug apie velnių 
santykius su burtininkais ir raganom buvo rašoma viduramžiais 
ir net reformacijos laikotarpiu. Martynas Liuteris velnią vadino 
Raganų ponu (119, 46—95: 311, 7—8, 49—64; 169, I, 235, 269— 
272, 289—317 ir kt.). 

Šitokia krikščionybės pažiūra į senuosius dievus ryški ir 
lietuvių religiniuose raštuose. Jau pačioje pirmojoje lietuviškoje 
knygoje kaukai, žemėpatis, lauksargis gretinami su velnuvomis, 
t. y. velniais (M 101). Panašiai M. Daukšos „Postilėje“ su vel- 
niais gretinami žyniai, burtininkai, žolininkės (DP 356, 483). 
Ryškiausiai krikščionybės požiūris, kad pagonių dievai yra 
velniai, išreikštas Volfenbiutelio „Postilėje“ (1573), kurios auto- 
rius, pažymėjęs, jog kai kurie krikščionys „pagonišku būdu“ 
tiki Žemėpačius, aitvarus, kaukus, apidėmes, kalnus, akmenis, 
medžius, alkus, upes, Perkūną, įrodinėja, kad „Tai visa tadangi 
te daiktai jų meldžamei a garbinamei velina yra, kaip nesang 
velnas yra etwaras, teip bėsas yra žemėpatis, teipag čertas yra 
Apidėmė, teiegi pikullai yra kaukai, tai visa krūvaj pati velina 
yra. Tasiegi velinas, biesas, čertas, a pikulas, kalnai, akmeni, 
medi, gaiui, alkie, upei e kursai yra Eitwarai žemepatei, kaukai 
kuriuos jie meldz“ (WP 150). Panašiai M. Daukšos katekizme 
(1595) biesais vadinama lietuvių garbinama ugnis, Žemyna, 
gyvatės, žalčiai, Perkūnas, medžiai, alkai, medeinės, kaukai 
(DK 73). 

Itin daug medžiagos krikščionių pažiūroms į kitų religijų 
dievus išryškinti yra šventųjų „Gyvenimuose“. Vienur juose 

pagonių dievaičiai tiesiog tapatinami su velniais (ŽŠ 10, 137; 
GŠD 21; GŠ I 62, 129, 147, 215; II 19, 188, 243, 244: III 85; 
IV 29, 116; V 35, 185; VI 76, 91), kitur teigiama, kad juose gy- 
veną velniai (GŠD 11; GŠ I 43, 214; II 251, 253; IV 70, 151; 
V 185) arba kad dievaičiai — tai esą velnių „monai“ (GŠ II 
17), velnių „išmislas“ (GS IV 87; V 226), velnių „pramanymas“ 
(GS V 35), kas jiems tarnaująs, tarnaująs velniams (GŠ I 62, 
147, 173), kad visi pagonys — velnio išpažintojai (GŠ V 180) 
ir pan. 

Krikščionybės apologetai suvelnino ne tik kitas („pago- 
niškas“) religijas, bet ir atskiras pačios krikščionybės atmai- 
nas. Katalikai skelbė, kad reformatai — velnio sėklos (DP 1, 
19), o jų mokymas — iš velnio (DP 94, 337, 371), pats Liute- 
ris — velnio siųstas (DP I 271), o kartais tiesiog vadinamas 
velniu (DP 149). Su velniu gretinamas Kalvinas, Servetas (DP 
531). O protestantai tvirtino, kad iš velnio esąs katalikų moky- 
mas ir daugelis jų apeigų (WP 147— 148; BP II 312; S 73), kad 
pats popiežius velnio draugas (APM 38). Panašiai žiūrima ir į 
kitas krikščionybės atmainas. Velnias pramanęs ne tik turko 
ir popiežiaus karalystes, bet taip pat kalvinistus, anabaptistus, 
arijonus (ZT XXVI). 

Piktosios dvasios vaizdinys būdingas ne tik krikščionybei.“ 
Jis sudaro svarbiausią judaizmo, islamo ir kitų pasaulinių re- 
ligijų mokymo dalį. Juo siekiama sustiprinti viešpataujančių 
religijų pozicijas, gąsdinti liaudį, skiepyti joje paklusnumą ir 
religingumą. Šis vaizdinys primena vieną iš tamsiausių krikščio- 
nybės istorijos puslapių. „Žmonijos istorijoje su juo susiję bai- 
sūs nusikaltimai: masinis raganavimų ir santykiais su velniu 
apkaltintų vyrų ir moterų naikinimas, pažangių judėjimų ir 
pažangių visuomenės veikėjų bei mokslininkų persekiojimas, 
religinio fanatizmo ir tamsumo kurstymas“ (311, 3). 


KRIKŠČIONIŠKIEJI TAUTOSAKINIO VELNIO 
BRUOŽAI 


Kad ir bendriausiais bruožais apžvelgus velnio paveikslą 
religinėje lietuvių raštijoje, krinta į akis jo vardų bei išorės įvai- 
rumas ir atliekamų veiksmų vienpusiškumas. Vardų ir išorės 
įvairumo priežastys lengvai suvokiamos. Krikščionių, kaip ir 
daugelio kitų senųjų religijų, buvo draudžiama per dažnai mi- 
nėti tikruosius dievų vardus (plg. antrąjį krikščionių dievo įsa- 
kymą: „Netark savo viešpaties vardo be reikalo!“). Ypač griež- 
tas tabu žymėjo velnio vardą (kasdieniniame gyvenime minėti 

velnią buvo laikoma nuodėme). Todėl net religinių raštų auto- 
riai ir vertėjai, kalbėdami apie velnią, stengėsi jį vadinti kitais, 
daugiausia epitetiniais vardais. Kai kurie iš jų ilgainiui virto 
tradiciniais antriniais piktosios dvasios pavadinimais. Drau- 
dimas minėti tikrąjį piktosios dvasios vardą negalėjo neveikti 
ir tautosakinio velnio pavadinimų, nes krikščionių piktoji dva- 
sia Lietuvoje buvo pavadinta senojo lietuvių tautosakinio (mi- 
tologinio) velnio vardu. Krikščionybė ne tik pasisavino tauto- 
sakinio velnio vardą, bet ir grynai savais tikslais draudė jį šiaip 
gyvenime minėti. Iš dalies todėl ir tautosakinis velnias, kaip 
matėme, neretai yra vadinamas kitais, epitetiniais vardais. Ta- 
čiau šito krikščionybės poveikio nereikia pervertinti. Daugelio 
pasaulio tautų (atrodo, ir senųjų lietuvių) mitologijoje buvo 
draudžiama minėti tikruosius dievų, dvasių, net pavojingesnių, 
tarsi antgamtinę galią turinčių gyvūnų (vilko, meškos, gyvatės) 
vardus, buvo stengiamasi juos pakeisti epitetiniais. Pavyzdžiui, 
Perkūnas lietuvių dar buvo vadinamas Dunduliu, Dundusėliu, 
Bruzguliu, Tarškučiu (13, 160), gyvatė — ilgąja, margąja, pauks- 
tyte, vilkas — miškiniu šunim (MT III 108) ir t. t. Tikriausiai 
buvo draudžiama ištarti ir tikrąjį senojo, ikikrikščioniškojo 
velnio vardą, ir jis buvo vadinamas kitais, epitetiniais vardais. 
"Krikščionybė šitą draudimą dar labiau sustiprino, suteikė jam 
naują, krikščionišką prasmę. Todėl tautosakinio velnio vardų 
įvairumo negalima ištisai laikyti krikščionybės poveikio rezul- 
tatu. Tuo labiau kad daugumos tautosakinio velnio vardų lie- 
tuvių religiniai raštai iš viso nemini. Krikščioniškais galima lai- 
kyti tik tuos velnio pavadinimus, kurie turi atitikmenų religi- 
niuose raštuose ir kurie rodo ne tiek tautosakiniam, kiek krikš- 
čioniškajam velniui įprastus bruožus, pavyzdžiui, blogumą, 
prakeikimą. Krikščionybės įtakos galima ieškoti tik tokiuose 
velnio pavadinimuose, kaip biesas, blogasis, bloga (blogoji) dva- 
sia, čiortas, kipšas, nečysčius, nečysta dvasia, nečystasis, nečys- 
tikas, negera dvasid, negeras, negerasis, negerėlis, negeroji, ne- 
gerovė, nelaba (nelaboji) dvasia, nelabas, nelabasis, nelabošius, 
pragarinis, pragaro dvasia, prakeiktasis. Kartu su krikščionybe 
sigalėjo bendriniai velnio pavadinimai šėtonas, judošius ir ypač 
tikriniai vardai Liucipierius, Belzebubas (su visomis giminiško- 
mis formomis), Antikristas. 

Krikščionių piktosios dvasios išorės įvairumas, sugebėjimas 
keisti savo pavidalą, pasiversti įvairiausiais objektais irgi susi- 
jęs su šio vaizdinio prigimtimi ir istorija. Krikščionybė, kaip 
matėme, daugumą visų kitų religijų dievų laikė piktosiomis 
dvasiomis. O kadangi tie dievai buvo įsivaizduojami įvairiau- 
siais pavidalais, reikėjo suformuoti dogmą, kad ir piktoji dvasia 

galinti įgauti įvairius pavidalus, galinti, kuo tik norinti, pasi- 
versti. Tačiau ši dogma nėra krikščionybės pramanyta. Dauge- 
lis indoeuropiečių dievų ir dvasių sugeba visaip pasiversti. Ypač 
didele išorės įvairove pasižymi chtoniškieji indoeuropiečių dievai. 
Ko gero, krikščionybė, sankcionuodama šį piktosios dvasios 
privalumą, ir bus nusižiūrėjusi į senąją indoeuropiečių ir kitų 
tautų mitologiją. Todėl ir lietuvių tautosakinio velnio sugebė- 
jimas pasirodyti įvairiais pavidalais nelaikytinas tik krikščio- 
nybės įtakos vaisiumi. Krikščionybė veikiau šią iš seno turimą 
velnio ypatybę tik dar labiau sustiprino ir modifikavo. 

Tas pat pasakytina ir apie konkrečius velnio pavidalus. 
Tokiais pat gyvūnais kaip ir krikščioniškasis velnias senovės 
indoeuropiečių mitologijoje buvo vaizduojami daugelis dievų 
bei dvasių arba jie turėjo atskirus tų gyvūnų atributus. O kai 
tie dievai įsivaizduojami kaip žmonės, šalia jų kaip simboliai 
neretai būdavo vaizduojami ir jų pamėgtieji gyvūnai. Todėl 
vargu ar tautosakinio velnio pomėgis pasirodyti gyvūnais, ypač 
ožiu, yra atėjęs tik iš krikščionybės. Tuo labiau kad tautosaki- 
nis lietuvių velnias retokai teįsivaizduojamas kaip žaltys, kuriuo 
religiniuose raštuose dažnai įsivaizduojama piktoji dvasia. Tau- 
tosakinio velnio pomėgis pasirodyti ožiu daugiau sietinas su 
ypač dideliu ožio vaidmeniu senuosiuose baltų ritualuose (žr. 
sūduvių ožio aukojimo ceremonijas — 137, 235—271), apeigi- 
nėje (vestuvių) ir vaikų tautosakoje, išlaikiusioje daug senųjų 
apeigų reliktų. Krikščionybė, vaizduodama velnią kaip ožį 
arba žmogų su ožio ragais ir Kojomis, dar labiau išpopuliarino 
tokio pat pavidalo senąjį lietuvių velnią. Ypač ji išpopuliarino 
velnio ragus, nagus ir uodegą. Didesnį krikščionybės poveikį 
patyrė tik tie negausūs lietuvių tautosakos kūriniai, kuriuose 
velnias, pasivertęs žalčiu (gyvate), persekioja per krikščionių 
šventes dirbančius žmones, kuriuose pasiverčia krikščioniškojo 
kulto tarnais — kunigais, vienuoliais arba dievo motina, dievo 
sūnumi ir kt. Krikščionybė sutvirtino, o galbūt ir įdiegė tradi 
ciją vaizduoti velnią pabrėžtinai bjaurų, baisų, juodą. Beje, 
uodumas yra būdingas visoms chtoniškosioms, ypač požemio 
būtybėms. 

Stipriai krikščionybė paveikė liaudišką velnių kilmės aiški- 
nimą. Lietuvių liaudies tikėjimai ir etiologinės sakmės apie vel- 
nių kilmę iš nusidėjusių (pasikėlusių į puikybę, norėjusių susi- 
'yginti su dievu) angelų aiškiai perimtos iš krikščionybės. Su 
krikščionybe iš dalies sietina ir tradicija vaizduoti velnius išti- 
sais būriais, nors pati krikščionybė šią tradiciją, kaip matėme, 
paveldėjo iš kitų tautų senosios mitologijos, visų pirma iš graikų. 
Krikščionybės veikiami susiformavo tikėjimai (ir tautosakos 

kūriniai, kuriuose šie tikėjimai atsispindi), kad velnias bijo 
krikščionių dievo vardo, maldų, šventų giesmių, krikščionių 
religijoje vartojamų visų regalijų (rožančiaus, škaplierių, malda- 
knygės, žvakės, šventinto vandens, kreidos, kryžiaus), kad vel- 
nią su tomis priemonėmis galima net sunaikinti. 

Krikščionybė paveikė ir tautosakinio velnio pasirodymo 
bei gyvenamosios vietos supratimą, tačiau šis poveikis kiek sun- 
kiau užčiuopiamas, kadangi krikščionių piktosios dvasios gy- 
venamoji vieta bažnyčios autoritetų nusakoma nevienodai. 
Lietuvių tautosakinis velnias yra tipiška chtoniškoji būtybė, ir 
jo pasirodymo bei gyvenamoji vieta panaši į kitų indoeuropiečių 
dievų bei dvasių buvimo vietas. Indoeuropiečių tikėjimai apie 
šių dievų pasirodymo vietas veikė žydų apokrifus ir pačią krikš- 
čionybę. Todėl kai lietuvių tautosakinis velnias buvo įkurdin- 
tas tokiose pat vietose kaip ir krikščionių piktoji dvasia (lau- 
kuose, ežeruose, kapinėse), sunku pasakyti, kas ką daugiau 
veikė: krikščionybė tautosakinį velnią ar tautosakinis velnias 
su gausiais indoeuropiečių mitologijos giminaičiais krikščio- 
nybę. Poveikis turbūt čia buvo abipusis. 

Lietuvių tautosakiniam velniui nebūdinga pasirodyti ar gy- 
venti ore. Todėl retas užuominas, pasitaikančias daugiausia 
etiologinėse sakmėse, kad velniai esą visiems laikams likę ky- 
boti ore, reikėtų laikyti krikščioniškomis. Ne be krikščionybės 
įtakos lietuvių mitologinėse sakmėse, iš dalies ir pasakose nuo- 
latine velnio gyvenamąja vieta dažnokai įsivaizduojamas pra- 
garas, nors pats žodis pragaras ir tuo žodžiu reiškiama sąvoka 
(po žeme esantis mirusiųjų pasaulis) lietuviams jau buvo žino- 
mas ir prieš krikščionybę, o pats pragaras neretai įsivaizduoja- 
mas visai nekrikščioniškai. Tačiau kai pragaras vadinamas sla- 
višku, iš religinių raštų pasiskolintu žodžiu pekla ir kai tame pra- 
gare įkurdinama visa velnių padermė su viršininku Liucipie- 
rium ar Belzebubu, tada krikščionybės įtaka jau nebeabejotina. 

Krikščionybė paveikė ne tik tautosakinio velnio vardus, iš- 
vaizdą, jo prigimties supratimą, bet ir šio vaizdinio esmę, jo 
įprasminimą visoje mitinėje liaudies pasaulėžiūroje. Kalbant 
apie šią įtaką, reikėtų skirti du poveikio sluoksnius. Vieną, gi- 
lesnį sluoksnį atspindi pačios svarbiausios tautosakos kūrinių 
siužetinės linijos, konfliktai, antrą, paviršutiniškesnį — tik 
atskiros siužetų detalės, siužetų interpretacija, tautosakos pa- 
teikėjų pastabos, gausūs XIX — XX a. tikėjimai. Pirmuoju at- 
veju krikščionybės įtaka kur kas menkesnė, o antruoju — 
didesnė. 

Daugumas XIX -— XX a. pradžios lietuvių tautosakos ir et- 
nografinės medžiagos pateikėjų buvo krikščionys, tikintys dievą 

ir velnią. Tačiau krikščioniškasis velnio vaizdinys jų sąmonėje 
neatskiriamai buvo sumišęs su tautosakiniu. Todėl, sekdami 
pasakas ar sakmes, pateikdami tikėjimus apie velnią, jie dažniau- 
siai įsivaizduodavo kalbą apie krikščioniškąjį velnią, ir retas ku- 
ris suvokė, kad egzistuoja du skirtingi vaizdiniai: senasis „stab- 
meldiškasis“ ir krikščioniškasis. Tačiau nors aiškiai ir nesuvokda- 
mi tų dviejų vaizdinių skirtingumo, tautosakos pateikėjai, sek- 
dami archaiškus kūrinius, jautė, kad juose pavaizduotas velnia 
ne visai toks, kaip moko bažnyčia, ir visaip stengėsi jį suderinti 
su krikščioniškuoju. Taip pasakose, sakmėse ir kituose tauto 
sakos kūriniuose atsirado gausiai krikščioniškų detalių, daugiau 
ar mažiau suderintų su visa kūrinio menine koncepcija, idėja, 
o kartais ir jai prieštaraujančių. Todėl aktyvią velnio pagalbą 
dievui kurti pasaulį stengiamasi pakeisti kenkimu, velnio prie- 
šingumą Perkūnui — priešingumu Mykolui archangelui ar 
Elijui, velnio rūpinimąsi gyvuliais, jų globą — gyvulių vargi- 
nimu, velnio gyvenamąją vietą ganykloje, ežere — krikščioniš- 
kuoju pragaru ir t.t. Ypač dažnai lietuvių tautosakoje, kalban! 
apie velnią, kur reikia ir kur nereikia, imta minėti pragarą. Iš viso 
krikščioniškojo mokymo apie velnią žmonių sąmonėje stipriau- 
siai įsigalėjo pragaro baisybių vaizdavimas. Dažnai tautosakoje 
apie velnią minimos ir įvairiausios krikščioniškos regalijos 
(kryžius, šventintas vanduo, kreida), maldos, giesmės, žegno- 
nės, tarytum padedančios apsisaugoti nuo velnio. Kaip krikš- 
čioniškieji įvaizdžiai nesiderina su visu archaišku kūrinio audi- 
niu, jau ne kartą buvo konkrečiai parodyta, analizuojant atski- 
ras pasakas, jų ryšį su senaisiais ir krikščioniškaisiais tikėjimais. 

Tačiau krikščionybė paveikė ne tik atskiras lietuvių tautosa- 
kos kūrinių detales, jų interpretaciją, bet pakeitė ir kai kurių 
kūrinių prigimtį, jų idėją. Be to, vis labiau žmonių sąmonėje 
įsigalint krikščioniškam velnio vaizdiniui, buvo pradėta kurti 
ir šį vaizdinį atitinkančius tautosakos kūrinius. Iš tokių kūri- 
nių išryškėja jau ištisai krikščionių piktosios dvasios supratimą 
atitinkantys velnio veiksmai. 

Iš daugelio ir įvairių lietuvių tautosakos kūriniuose atlie- 
kamų velnio funkcijų labiau krikščioniškomis galima laikyti 
žmogaus gundymą nusidėti, siekimą, dar žmogui gyvam tebe- 
sant, laimėti jo sielą, o Žmogui mirus, jo sielos kankinimą pragare, 
žmogaus „apsėdimą“, įsimetimą į žmonių namus ir jo išvarymą. 
Krikščionybė yra paveikusi ir kitas velnio funkcijas, ypač tas, 
kuriomis siekiama pakenkti žmonėms. Krikščioniškojo velnio, 
kaip žmonių priešininko, visur ir visada besistengiančio kenkt 
žmogui, supratimas negalėjo neveikti ir tautosakinio velnio. 
Nuolat varginančio žmones, kankinančio, o kartais net juos 

ir nužudančio velnio paveikslas aiškiai derinasi su krikščionių 
piktosios dvasios paveikslu. Tačiau ir čia atsimintina, kad dau- 
gelio pasaulio tautų mitologijoje chtoniškieji, ypač požemio, 
dievai ilgainiui įgauna vis daugiau neigiamų bruožų ir net imami 
priešinti dangaus dievams, teikiantiems visokeriopą gėrį ir lai- 
mę. Todėl net tautosakinio velnio, kaip dievo priešininko, funk- 
cijų negalima laikyti vien krikščionybės įtakos padariniu. 

Kitų velnio funkcijų mažai, o kai kurių ir visai krikščionybė 
nepaveikė. Ypač mažai krikščionybė tepalietė velnio — žmonių 
bičiulio, siekiančio žmonių draugystės, prašančio jų pagalbos 
ir savo ruožtu jiems padedančio, paveikslą. 


VELNIO ATITIKMENYS KITŲ INDOEUROPIEČIŲ 
MITOLOGIJOJE IR FOLKLORE 


o 


Velnio ir jam artimų kitų tautų mitinių vaizdinių gretinimas 
gali padėti geriau suprasti tiek paties velnio, tiek jo atitikmenų 
prigimtį, taip pat tiksliau nustatyti jų vietą senojoje indoeuro- 
piečių mitologijoje. 

Lietuvių folklorinis velnias daugiausia bendrų bruožų tu- 
ri su latvių folkloriniu velniu (velns, vels). Sutampa daugelis 
jų išorės bruožų, pasirodymo ir gyvenamoji vieta, santykiai su 
žmonėmis ir kitomis mitinėmis būtybėmis (plg. LPT XIII 116— 
215; XIV 5—184; LLT IV 1943-1948 ir daugelio šiame darbe 
nagrinėtų pasakų atitikmenis latvių tautosakoje — AM 314, 
326B*, 365, 424*, 425M, 472, 480, 480C, 1000—1199A). Jų 
ir likimas buvo vienodas. Įvedus krikščionybę Latvijoje, pik- 
toji dvasia irgi buvo pavadinta velnio vardu. Latvių mitolo- 
gijos tyrinėtojai jau yra nurodę latvių folklorinio velnio vaizdi- 
nio prigimties dvilypumą, jo ryšį su senaisiais ikikrikščioniškais 
ir krikščioniškais tikėjimais. Kalbėdami apie senesniuosius vel- 
nio vaizdinio klodus, jie irgi iškelia velnio chtoniškumą, ryšius 
su mirusiaisiais, bendradarbiavimą su mitiniu pasaulio kūrėju 
dievu, priešiškumą Perkūnui ir daugelį kitų bruožų, kurie yra 
būdingi ir lietuvių velniui (122; 190; 6, 220— 236). 

Lietuvių ir latvių folklorinio velnio panašumas, o neretai ir 
tapatumas, rodo, kad velnias yra prabaltiškas mitinis persona- 
žas, turėjęs tvirtas pozicijas baltų mitologijoje. Skaidantis šiai 
mitologijai į atskiras lietuvių bei latvių mitologijas, archaiškieji 
velnio bruožai buvo paveldėti kaip bendras protėvių palikimas. 
Lietuvių ir latvių velnio panašumas genetinis, paveldėtas iš 
bendro šaltinio. Todėl, analizuojant lietuvišką velnio vaizdinį, 
galima remtis kai kuriais archaiškais latvių velnio bruožais. 
O latvių velnias, kaip jau minėta, kartais, nors ir neaiškiai, mi- 
nimas kaip mirusiųjų dievas (137, 626). Latvių dainose velnias 
irgi yra vadinamas žemės dievu („Velli, velli, zemes dievi,/ 
Nokaujat vira mati...“ — BW III 310). K. Straubergas yra 
linkęs manyti, kad senuosiuose latvių mitologijos ir naujesniuo- 
siuose folkloro šaltiniuose, minint alko dievą (elka dievs), žemės 
dievą (zemes dievs), irgi dažniausiai turėta galvoje velnias (190, 
628— 636). Senuosiuose šaltiniuose ypač dažnai minimas auko- 


253 


jimas šiems dievams. K. Straubergo užuominos realumą pare- 
mia lietuvių vietovardžiai ir papročiai. Alkakalniai Lietuvoje, 
ypač Aukštaitijoje, neretai yra vadinami velnio kalnais (VK). 
O kaip seniau latviai švęsdavo „alko dievo turgus“ (LTT I 438), 
taip lietuviai švęsdavo „velnio turgelius“ (124, 211). Tai patvir- 
tina anksčiau pareikštą mintį apie dievišką velnio kilmę. Lat- 
vių duomenys taip pat remia mintį apie velnio lokalizaciją prie 
„pasaulio medžio“ šaknų. Latvių tikėjimuose teigiama, kad vel- 
nias anksčiau gyvenęs po ąžuolo šaknimis (LTT IV 1946). 

Konstatuojant didelį lietuvių ir latvių velnio panašumą, 
nereikia užmiršti ir šių mitinių vaizdinių skirtumo, nulemto arba 
senosios baltų mitologijos arealinių dialektinių savybių, arba 
nevienodos tolesnės šių vaizdinių raidos. 

Lietuvių tautosakinis velnias savo išvaizda, gyvenamąja 
vieta, ryšiais su mirusiaisiais ir daugeliu kitų bruožų yra artimas 
senųjų prūsų dievams Patului (Patollum, Patollo, Patollos) ir 
Pikului (Pecols, Peckols, Picullus, Pikols, Picollos, Pickollos, Py- 
kullis). Patulas 1419 m. Varmijos vyskupystės raštuose apibū- 
dinamas kaip gėdingas demonas, kuriam vergaujančios kai ku- 
rios prūsų gentys (137, 154), o Simono Grūnavo „Kronikoje“ 
(1529) — kaip vyriausiasis prūsų dievas, baisus, mėgstantis 
vaidentis kilmingųjų namuose, kai šie negarbingai elgiąsi ir ypač 
kai neduodantys žyniams priklausančių aukų. Tai esąs mirusiųjų 
dievas, gąsdinantis artimuosius, kai neatliekamos mirusiesiems 
skirtos apeigos ir neaukojamos aukos. Jis įsivaizduojamas 
kaip senelis ilga balta barzda; jo simboliai — mirusio žmogaus, 
arklio ir karvės galvos; jam aukojami brangūs daiktai (137, 
195—197). Kasparas Henenbergeris Patulą gretina su romėnų 
Saturnu — požemio karalystės, mirusiųjų, žemdirbystės globėju, 
ir tvirtina, kad jis ne be pagrindo esąs vadinamas Pikuliu ir Po- 
koliu (137, 312). Pikulas vienuose šaltiniuose (pvz., „Prūsų Po- 
mezanijos ir Sambijos vyskupysčių nutarimuose“, „Sūduvių 
knygelėje“, J. Bretkūno „Kronikoje“) apibūdinamas kaip po- 
žemio mirusiųjų karalystės ir tamsybių dievas, o kituose (M. Pre- 
torijaus „Prūsijos įdomybėse“, J. Brodovskio, P. Ruigio žody- 
nuose) — kaip pykčio ir nelaimės dievas (137, 233, 246, 532, 
535, 544, 612; 299, 292 —293). „Prūsų Pomezanijos ir Sambijos 
vyskupysčių nutarimuose“ Pikulas lyginamas su graikų pože- 
mio mirusiųjų karalystės dievu Plutonu, o M. Pretorijus jį stato 
į vieną gretą su Giltine, Magyla — su mirusiųjų deivėmis 
(137, 233, 532). M. Pretorijus pirmasis prūsų dievo Pikulo vardą 
siejo su žodžiu pykti, pažymėjo senųjų kronikininkų šiam dievui 
priskiriamą piktumą, baisumą. M. Pretorijus užsiminė ir apie 
Pikulo (Patulo) ryšį su Odinu (abu jie — mirusiųjų globėjai, 

jiems turtingieji aukoja brangius daiktus), tačiau perspėjo, kad 
neteisinga būtų juos visiškai sutapatinti (M. Pretorijaus rankraš- 
tis IV kn., IV sk., VI paragr.). Pikulas su Patulu turi daug bendrų 
bruožų, senuosiuose šaltiniuose jie nuolatos painiojami, ir visai 
pagrįstai V. Toporovas mano, kad Patulas, kuris etimologiškai 
reiškia „požeminį“ (pr. pa//po „po“ + tula „žemė“ — 32, 2, 79), 
yra buvęs Pikulo epitetas, rodantis jo gyvenamąją vietą (299, 
299; plačiau apie šiuos prūsų dievus žr.: 109; 158; 32, 2, 78—79; 
19, 429, 434; 299, 298—303; 268, 2, 293, 296— 297). 

Prūsų Patulą ir Pikulą ištiko toks pat likimas kaip ir lietu- 
vių—latvių velnią: įsigalėjus krikščionybei, juos abu buvo links- 
tama tapatinti su krikščionių piktąja dvasia. Pavyzdžiui, Kas- 
paras Henenbergeris teigia, kad Patulas (Pikulas) vokiškai esąs 
vadinamas velniu (Teufe!l). Velniu Pikulą vadina ir M. Preto- 
rijus. Jis nurodo, kad pykulliu prūsų katekizme esanti vadinama 
krikščionių piktoji dvasia (M. Pretorijaus rankraštis, IV kn., 
IV sk., IV paragr.). Velniu vadinamas ir Pokolas (Pockols, 
Pockolls, Pokols, Pockollus ir t.t.), kurį V. Toporovas laiko ki- 
lusiu iš Patulo ir Pikulo vardų sąveikos (299, 299). 

Lietuvių velnią su prūsų Patulu, Pikulu yra siejusi M. Gim- 
butienė (70, 143—144), V. Ivanovas ir V. Toporovas (268, 2, 
296) bei kiti tyrinėtojai. Beje, šiuos mitinius personažus artina 
ir jų vardai. Velnias, kaip matėme, tautosakoje ir gyvojoje kal- 
boje dažnokai yra vadinamas piktuoju (pikčiu, piktybe), nemaža 
Lietuvoje yra ir vietovardžių, padarytų iš šaknies pikt- (VK). 

Artima velnio giminystė su Patulu, Pikulu irgi stiprina min- 
tį apie velnio priklausymą dievų kategorijai, nes minėti prūsų 
mitiniai personažai beveik visada yra vadinami dievais ir lygina- 
mi su atitinkamais antikos dievais, bet ne demonais. O Simonas 
Grūnavas, Kasparas Henenbergeris Patulą laiko net vyriausiuoju 
prūsų dievu. Be to, prūsų Patulas vaidenasi tiems, kurie neatlie- 
ka reikalingų religinių apeigų, neatnašauja žyniams — pažei- 
džia nusistovėjusius šventuosius (sakralinius) religijos įstatymus. 
Mėginant prūsų dievų funkcijas aptarti pagal Ž. Diumezilio tri- 
narę sistemą, Patului derėtų skirti pirmąją — maginio, sakra- 
linio suverenumo funkciją. Šią Patulo funkciją yra nurodęs ame- 
rikiečių mitologas R. L. Fišeris (63, 148 — 149). O Patulo giminystė 
su velniu drąsiau leidžia teigti, kad ir velnias senovės lietuvių 
religijoje buvo sakralinio suverenumo dievas. 

Lietuvių velnio ir prūsų Patulo (Pikulo), kaip ir latvių velnio, 
bendrumą galima laikyti genetiniu, paveldėtu iš vieno šaltinio. 
Šių mitinių būtybių skirtumai iš dalies rodo arealinius baltų 
mitologijos skirtumus. Sprendžiant iš velnio — Patulo (Piku- 
10) vaizdinių, vakarinių baltų mirusiųjų globėjas labiau negu vi- 


255 


durinių ir rytinių buvo susijęs su požemiu (net vadinamas „pože- 
miniu“), žyniais, ryškiau atliko maginio, sakralinio suverenumo 
funkciją. 

Jau nuo seno, kaip matėme, daugelis mokslininkų (J. Dobrovs- 
kis, R. Jakobsonas, V. Ivanovas, V. Toporovas ir kt.) pripažįsta 
lietuvių velnio ir slavų gyvulių dievo Veleso/Voloso vardų gi- 
minystę. V. Ivanovas ir V. Toporovas yra plačiai aptarę ir šiais 
vardais vadinamų mitinių būtybių artumą (panašias jų gyvulių, 
mirusiųjų, o iš dalies ir bendruomenės globėjo funkcijas, prie- 
šiškumą Perkūnui). Tačiau, kaip žinome, slavų Velesas/Volosas 
yra minimas tik senuosiuose mitologijos šaltiniuose, ir daugumas 
jo funkcijų yra rekonstruotos, remiantis su šiais vardais susiju- 
sios leksikos etimologijomis ir vėlesniais folkloro bei etnogra- 
fijos šaltiniais. Jau V. Ivanovas ir V. Toporovas yra nurodę, 
kad panašias kaip ir Veleso/Voloso funkcijas slavų folklore 
atlieka Vlasijus, meška, gyvatė ir kiti mitiniai personažai, kuriuos 
autoriai yra linkę laikyti Veleso /Voloso transformacijomis 
(257, 31—75, 164—179). Senojo slavų dievo Veleso/Voloso li- 
kimą vėlyvesnėje folklorinėje tradicijoje, jo ryšį su įvairiais 
folkloriniais ir krikščioniškais slavų mitiniais personažais de- 
taliai yra išnagrinėjęs B. Uspenskis (1982). Remdamasis gausiais 
istorijos, folkloro, etnografijos ir kalbos faktais, B. Uspenskis 
gana įtikinamai įrodo slavų Veleso/Voloso giminiškumą ne tik 
su Vlasijaus, bet ir su Nikolos, Kuzmos-Demjano, Floro-Lauro, 
Petro ir kitais pusiau krikščioniškais, pusiau folkloriniais „šven- 
tųjų“ paveikslais, ne tik su meškos, gyvatės, bet ir su vandenio 
(e00anoū), miškinio (1ewuū), naminio (J0mosoū) bei kitais 
senaisiais folkloriniais vaizdiniais. Šį ryšį autorius vadina gene- 
tiniu ir atskirus folklorinius vaizdinius laiko Veleso/Voloso 
„Mmanifestacijomis“, „epifanijomis“, tiesiog jo pavidalais (307, 
81, 85—86, 148). Nors toks požiūris kiek suprastina šių įvai- 
riaspalvių slavų mitinių vaizdinių kilmės aiškinimą, susiaurina 
jų prasmę, tačiau padeda susisteminti daugelį, atrodytų, visai 
padrikų jų bruožų. Visi šie su Velesu/Volosu siejami mitiniai 
personažai turi daug bendrų, o kartais net ir tapačių bruožų. 

Zinant slavų Veleso/Voloso ir velnio giminystę, pagrįstai gali- 
ma ieškoti velnio ryšio su dauguma minėtų slavų mitinių per- 
sonažų. Palyginus juos, išryškėja nepaprastas panašumas: su- 
tampa ne tik kai kurios jų išorės ypatybės, funkcijos, bet kartais 
net smulkiausios detalės. Lietuvių velnio ir slavų mitinių vaiz- 
dinių sąlyčio taškai išryškėja ten, kur jie susiję su Velesu/Volosu. 
Pavyzdžiui, slavų Nikola, kaip ir lietuvių velnias, kartais yra 
priešinamas dievui, Perkūnui arba krikščioniškiems jo pakai- 
talams, globoja mirusiuosius, gyvulius ir žvėris (ypač vilkus), 

piemenis, medžiotojus ir vagis, yra susijęs su žemdirbyste, gi- 
mimu ir vestuvėmis, ligomis ir gydymu, pinigais (auksu), preky- 
ba, apskritai su turtingumu, gausumu; neretai yra įsivaizduoja- 
mas kaip senas, šlubas (be kojų), vienakis (arba visai aklas) 
ir t.t. (307, 31—42, 44—70, 89—93, 97). Slavų meška ir miš- 
kinis (šie vaizdiniai neretai painiojami) irgi, kaip ir lietuvių vel- 
nias, kartais įsivaizduojami šlubi, vienakiai (arba akli); jie 
priešinami Perkūnui, globoja gyvulius, žvėris, o kartu ir medžio- 
tojus, piemenis, yra susiję su žemdirbyste, derlingumu, vaisin- 
gumu, turtingumu, pinigais (ypač auksu — miškinis kartais net 
vaizduojamas esąs auksinis, aukso ragais), gimimu ir vestuvėmis 
(meška net laikoma lytinio akto globėja) ir t.t. (292, 48 — 50, 
79—83; 272, 28—48; 307, 85—112, 163—175). Nemaža bendrų 
bruožų velnias turi su slavų vandeniu, naminiu bei kitomis mi- 
tinėmis būtybėmis (105; 160; 292, 85 -—87, 94—99: 272, 49—67, 
92—115), kurias B. Uspenskis sieja su senuoju Velesu/Volosu 
(307, 80—85, 148). 

Iš sutampančių prasminių detalių, rodančių lietuvių velnio 
ir minėtų slavų mitinių būtybių bendrumą, galima paminėti 
„velnio barzdos“ sukimą, nagų saugojimą, kojų apavo minė- 
jimą, švilpimą. 

Jei latvių piemenys, ganydami bandą, ką nors pamesdavo, tai 
„susukdavo“ velniui „plaukus“: susukę žolės kuokštą prispaus- 
davo akmeniu ir liepdavo velniui atiduoti tai, ką jis yra paėmęs 
(LTT IV 1946). Ir lietuviai tikėjo, kad, ką nors pametus, reikia 
sakyti: „Suku suku velniui barzdą, jei rasiu, tai atsuksiu, jei nerą- 
siu, tai užsuksiu“ — ir daiktas atsirasiąs (TŽ IV 469). Slavų 
javų pjovėjos „suka barzdą“ Velesui arba Mikulai (Nikolai) 
(257, 63; 307, 52— 53). Šis slavų rugiapjūtės pabaigtuvių paprotys 
atitinka lietuvių „paskutinio pėdo“ pjovimo papročius, „ievaro“ 
pynimą (128, 77—78). Įdomu, kad lietuviai mitinę būtybę, kuri 
esanti paskutiniame rugių pėde, kartais įsivaizduodavo kaip 
senį, vilką, zuikį ir vadindavo jį baubu, maumuų — tais pačiais 
vardais kaip ir velnią (128, 77). Slavų rugiapjūtės apeigų dainose 
neretai minima ir „meškos barzda“, kuri, kaip pagrįstai teigia 
B. Uspenskis, asocijuojasi su Veleso, Mikulos barzda (307, 108). 

Lietuviai seniau tikėjo, kad iš nukarpytų ir ant žemės numestų 
žmogaus nagų velnias darąsis skrybėlę. O slavai manė, kad iš 
žmogaus nagų šv. Mikalojus (aiški kontaminacija su Nikola) 
darąsis trimitą, kuriuo paskutinę teismo dieną sušauksiąs mi- 
rusiuosius (307, 112); aukojo nagus naminiui (307, 170, 179). 
Nagai, kaip mano B. Uspenskis, neatskiriamai yra susiję su Ve- 
leso, o kartu ir su mirusiųjų kultu (307, 109—110, 182). Tiek 
žmonių, tiek žvėrių (ypač meškos, lūšies) nagai vaidino svarbų 

vaidmenį lietuvių ir slavų laidojimo papročiuose (MCPJI XVII 
251—252, 305; 92, 274; 307, 109—110). 

Lietuvių tautosakoje velnias pasirodo kaip ponaitis su ba- 
tais, sėdėdamas ant akmens siuvasi arba loposi batus, prisistato 
pric žmogaus, kai šis ima pinti vyžas ir t.t. Su apavu susijęs ir 
slavų Velesas/Volosas arba jį pakeitę kiti mitiniai personažai 
(307, 151). 


. . v . 


ir kiti su Velesu/Volosu susiję jų mitiniai personažai — miški- 
nis, gyvatė (307, 71—72, 140). 

Tokių bendrų prasmingų detalių būtų galima nurodyti daug 
daugiau, tačiau ir iš pateiktų matyti, kad lietuvių velnią su mi- 
nėtais slavų mitiniais personažais sieja ne tik išorinis, bet ir vi- 
dinis panašumas, leidžiantis galvoti apie bendrą jų kilmę. 

Lietuviškajam artimas ir pats slavų velnias (uepm). Jo pa- 
veikslas, kaip pažymi tyrinėtojai, yra sudėtingas ir prieštaringas 
(292, 106; 272, 148). Iš vienos pusės, jis turi daug bendrų bruožų 
su ką tik aptartais slavų mitiniais vaizdiniais, o iš kitos — su krik- 
ščionių piktąja dvasia ir daugeliui Europos tautų žinomu tradici- 
niu pasakų velniu. Slavų ir lietuvių velnią suartina jų vardų ir iš- 
vaizdos įvairumas, panaši gyvenamoji ir pasirodymo vieta, prigim- 
tis, kai kurios funkcijos. Slavų, kaip ir lietuvių, velnias įsivaizduo- 
jamas antropomorfinio ir zoomorfinio pavidalo, šlubas, juodas, 
plaukuotas; pasirodo balose, miškuose, laukuose, kryžkelėse, tro- 
bose, gyvena šeimynomis, su žmonomis ir vaikais. Slavų, kaip ir 
lietuvių, velnias bendradarbiauja su dievu, kuriančiu šį pasaulį, 
yra priešingas Perkūnui, artimas numirėliams (ypač mirusiems ne- 
normalia mirtim). Bendraudamas su žmonėmis, mėgsta juos pa- 
juokti, varginti, o kartais ir nužudyti, meilinasi merginoms ir mo- 
terims, gundo žmones nusidėti, valdo užburtus lobius ir dosniai 
juos dalija, norėdamas gauti žmonių sielas; globoja raganas, bur- 
tininkus, visus buriančius žmones (292, 100— 110; 272, 118 — 149) 
Nors slavų velnias daugiau negu lietuvių turi piktosios dvasios 
bruožų, tačiau pro juos prasišviečia ir senesnė Velesui/Volosui 
artima jo prigimtis. Šis artumas darosi dar akivaizdesnis, jeigu 
pripažįstame etimologinį velnio vardo wėpm ryšį su slavų mir- 
ties ir Žemės dievo pavadinimu xpauyn (292, 108— 109). 

Lietuvių folklorinio velnio giminystė su slavų Velesu/Volosu 
ir jam artimais kitais mitiniais slavų personažais paremia dau- 
gelį prielaidų apie velnio vaizdinio kilmę, padarytų remiantis tik 
lietuviška medžiaga. 

Dar įtikimesnė atrodo nuomonė, kad velnias senojoje lietuvių 
(ir visų baltų) mitologijoje buvo laikomas dievu, nes slavų Vele- 

sas/Volosas senuosiuose mitologijos šaltiniuose yra vadinamas 
dievu (ckomuemo 6o20mMa). Svarbią Veleso padėtį senųjų slavų 
panteone iš dalies rodo ir ta aplinkybė, kad vėliau daugelį jo 
funkcijų perėmė svarbiausias rusų šventasis Nikola, kuris buvo 
laikomas visos Rusijos globėju, neretai painiojamas su dievu ir 
garbinamas vos ne labiau už patį dievą (307, 6— 16, 55). 

Ir slavų Velesas/Volosas bei jam giminiški personažai, kaip 
ir lietuvių velnias, yra priešingas Perkūnui ir kitiems dangaus 
dievams, globoja mirusiuosius, gyvulius ir žvėris, yra susijęs 
su vaisingumu, derlingumu, gausumu (pinigais), su gimdymu ir 
vestuvėmis, su mirimu ir laidotuvėmis. Matyt, visa ši funkcijų 
suma sudarė sistemišką kompleksą, būdingą Velnio — Veleso 
tipo indoeuropiečių mitologijos dievams. Ir lietuvių tautosa- 
kinis velnias šį kompleksą dar palyginti gerai yra išlaikęs, tuo 
tarpu slavų folklore šias funkcijas, kaip matėme, jau atlieka dau- 
gelis kitų mitinių personažų. Šiuo požiūriu lietuvių mitinio velnio 
vaizdinys yra archaiškesnis, vieningesnis ir monolitiškesnis. To- 
dėl jo vardų, išvaizdos ir funkcijų įvairumą nebūtina laikyti 
kontaminaciniu, atsiradusiu senajam velniui priskyrus kitų mi- 
tinių būtybių bruožus, nors paskutiniaisiais šimtmečiais jam, 
kaip populiariausiam vaizdiniui, ir mėgstama šį tą primesti iš 
šalies. 

Lyginamieji slavų duomenys sustiprina mintį apie velnio ryšį 
su kalendorinėmis šventėmis ir leidžia ją kiek išplėsti. Jau ne 
kartą buvo užsiminta apie velnio ryšį su kūčiomis. Su kūčio- 
mis buvo siejamas ne tik pats velnias, bet ir jo globojami gyvu- 
liai: vilkai, gyvatės. Ir slavuose viena iš Velesui/Volosui arba jo 
giminaičiams (Nikolai, Vasiljevui ir kt.) skirtų švenčių irgi yra 
švenčiama baigiantis seniesiems metams. Pavyzdžiui, „Niko- 
la senelis“ (Hukonun Gameka) yra švenčiamas gruodžio penktą 
arba septintą (senuoju stilium), Vasiljevas — gruodžio trisde- 
šimt pirmą dieną (307, 42—44). Per kūčias deginamas pietų 
slavų Bedniakas (301, 8— 11). V. Ivanovo ir V. Toporovo bandy- 
mas Perkūno ir jo priešininko kovos mitą susieti su Naujųjų 
metų išvakarių ritualu (257, 118— 136; 301, 11) mūsų teiginiui 
nė kiek neprieštarauja, o tik jį paremia, nes Naujųjų metų iš- 
vakarių papročiai daugeliu savo bruožų sutampa su kūčių, 
o pačių Naujųjų metų — su kalėdų papročiais. Su Naujųjų 
metų išvakarėmis buvo siejamas ir slavų miškinis (307, 88). 

Slavų Velesui/Volosui bei jam artimiems kitiems mitiniams 
personažams yra skirta ir daugiau kalendorinių švenčių. „Nikola 
senelis“ taip pat yra švenčiamas ir pavasarį — gegužės aštuntą 
dieną (senuoju stilium), Vlasijus — ne tik vasario vienuoliktą, 
bet ir užgavėnių ketvirtadienį. Naminis, miškinis, meška prisi- 

menami didįjį ketvirtadienį, kuris, kaip ir lietuvių kūčios, yra 
siejamas su mirusiaisiais, gyvuliais, žvėrimis, gyvatėmis, su 
pinigais, gausumu, vaisingumu ir derlingumu. Dar būtų galima 
paminėti Floro-Lauro šventę rugpjūčio aštuonioliktą (senuoju 
stilium), Kuzmos-Demjano lapkričio pirmą ir kitas šventes 
(307, 42, 127, 140—143, 153). Rusų tarybinis archeologas ir 
mitologas B. Rybakovas su Velesu/Volosu sieja žiemos ir už- 
gavėnių persirengėlių šventes, šv. Jurgio ir šv. trejybės dienas, 
rugiapjūtės papročius (282, 431). 

Matyt, ne tik su kūčiomis buvo siejamas ir senasis lietuvių 
velnias. Tai rodo pomėgis per užgavėnes, velykas ir linamynio 
talkas persirengti velniais, giltinėmis arba velniui artimais gy- 
vūnais — ožiais, meškomis, arkliais (7; 33; 34; 37; 38; 201; 
48: 214—216; 99: 128, 539—541; 211, 61), pasakoti sakmes 
apie velnią (211, 60), švęsti „velnio turgelius“ (124, 211) ir kiti 
įdomūs faktai. Velnio prisiminimas per daugelį kalendorinių 
švenčių nė kiek nestebina, žinant jo atliekamų funkcijų įvairumą. 
Jei velnias buvo laikomas mirusiųjų, gyvulių, Žvėrių, taip pat 
gyvulių augintojų, medžiotojų, iš dalies ir žemdirbių, amati- 
ninkų globėju, tai per svarbiausias jų šventes ir turėjo būti pri- 
simenamas. 

Velnio giminystė su senųjų slavų dievu Velesu/Volosu, pu- 
siau krikščioniškais, pusiau folkloriniais šventaisiais Nikola, 
Vlasijum, Kuzma-Demjanu, Floru-Lauru, pusiau krikščioniš- 
ku, pusiau folkloriniu velniu (vėpm) ir folklorinėmis mitinėmis 
būtybėmis (miškiniu, meška, vandeniu, naminiu...) yra svarbi 
ir metodologiniu požiūriu. Ji leidžia lietuvių folkloriniam vel- 
niui ieškoti atitikmenų ir tarp aukščiausio rango dievų, ir 
tarp žemiausių mitinių būtybių; ir tarp krikščionių religijos 
dievų, šventųjų, ir tarp prakeiktųjų. Tokios paieškos ypač 
vaisingos turėtų būti senųjų mūsų kaimynų (germanų, keltų) 
ir tautų, išlaikiusių daugiau archaiškų pasaulėžiūros bruožų 
(pvz., indų), mitologijoje. Artimesnė pažintis su minėtų tautų 
duomenimis šį spėjimą patvirtina. 

Germanų mitologijoje lietuvių velniui artimi yra ir kai kurie 
dievai (pvz., Odinas, Loki), ir žemesnio rango mitinės būtybės 
(elfai, nykštukai, milžinai, vandenis, miškinis, naminis, aitva- 
ras), ir pusiau folklorinis, pusiau krikščioniškas velnias, ir su- 
folklorinti šventieji Martynas, Mikelis. 

Su vyriausiuoju dievu Odinu/Vodanu (skandinavų Odinn, 
vakarinių vokiečių Wodan, Wotan) velnią suartina panaši vardų 
ir išvaizdos įvairovė, kilmė, kai kurios funkcijos. Odinas, kaip 
ir velnias, yra vadinamas daugeliu vardų, kurių „Senojoje Edoje“ 
priskaičiuojama net 54 (285, 40, 225). Daugumas jų kaip ir vel- 

nio yra epitetiniai, rodantys jo išvaizdos, būdo ypatybes, gyve- 
namąją vietą, funkcijas. Kaip ir velnias, Odinas sugeba keisti 
savo pavidalą, įsivaizduojamas antropomorfiniu ir zoomorfi- 
niu pavidalu. Dažniausiai jis įsivaizduojamas vienaakis arba 
visai aklas, senas, ilga balta barzda. Svarbiausi jo gyvūnai — 
vilkas ir varnas, O jis pats mėgsta pasiversti meška, arkliu, ožiu, 
gyvate ir kitais gyvūnais (24, 1567 — 1578; 148, 74—77; 286, 197— 
198; 287, 152; 268, 2, 241—143). Odinas, kaip ir velnias, globo- 
ja mirusiuosius (yra mirusių karžygių buveinės Valhalos vieš- 
pats), burtininkus, žynius (laikomas burtininkavimo, žyniavi- 
mo, magiškos išminties tėvu). Norėdamas įgyti išminties, jis 
pats paaukojo save ir devynias naktis kabojo pasikoręs ant 
uosio — pasaulio medžio. Todėl yra vadinamas pakaruoklių, 
žmonių, kurie aukoja, ir pačių aukų globėju. Yra gudrus, suktas, 
piktas, baisus, kerštingas, mėgsta apgaudinėti, sėja nesantaiką 
tarp dievų ir žmonių. Antra vertus, kartais įsivaizduojamas kaip 
bendruomenės globėjas, suvedžioja merginas ir moteris. Kaip 
ir lietuvių velnias, jis saugo lobius, pinigus. Tikriausiai todėl 
Tacitas jį prilygina Merkurijui — romėnų prekiautojų dievui, 
nuolatiniam keliautojui, mirusiųjų palydovui į aną pasaulį (226, 
41—42; 24, 1568; 268, 1, 284—292: 268, 2, 241— 243). Vėly- 
vesnėje germanų folklorinėje tradicijoje Odinas, kaip ir velnias, 
iš dalies susijęs su žemdirbyste (226). 

Velnio ir Odino panašumą rodo ir kai kurios papročių, 
tikėjimų detalės. Germanai su Odinu sieja „barzdos sukimo“ 
paprotį. Nenupjautą prislėgtą žolės kuokštą ar paskutinę javų 
saują jie paskiria (paaukoja) Odinui arba jo arkliui (226, 4—5). 
Įdomus vienaakio motyvas. Kaip matyti iš skandinavų mitolo- 
gijos, vieną savo akį Odinas atidavė milžinui Mimirui, kad ga- 
lėtų atsigerti išminties šaltinio vandens (285, 12; 269, 33). Šita 
Odino akis esanti paslėpta šaltinyje, kuris savo ruožtu asoci- 
juojasi su pačia Odino akimi. Panašiai šaltiniai, akivarai Lietu- 
voje kartais yra vadinami velnio akimis (VK). Reikšmingas 
lyginimui yra dažnas Odino kepurės minėjimas (plg. velnio 
skrybėlę), pomėgis pasirodyti su kauke (plg. lietuvių velnio kau- 
kes per kalendorines šventes) ir daugelis kitų detalių. Su Odinu, 
kaip su velniu, kartais net sudaroma sutartis (231, 48). 

Lietuvių folklorinio velnio ir Odino panašumas paremia 
ankstesnę mintį, kad velnias yra burtininkams, žyniams ir ki- 
tiems visokia magija užsiimantiems žmonėms artima, drau- 
giška mitinė būtybė, kad jis senojoje lietuvių religijoje, ko gero, 
bus globojęs žynius ir kad jam pagal Ž. Diumezilio trijų funkcijų 
teoriją, be kita ko, buvo būdinga ir pirmoji (maginė, sakralinė) 
funkcija. Ši funkcija kaip tik būdinga germanų Odinui (51, 34; 

24, 1577 —1578). Įdomi ir J. Vrijeso nedrąsi užuomina apie ga- 
limą Odino ryšį su mirštančių ir vėl atgyjančių Žemės vaisingumo, 
derlingumo dievų kultu (226, 38—41). Tai rodo, kad ir šioje 
knygoje panaši užuomina apie velnią nėra visai netikėta ir ne- 
galimą. 

Velnias yra artimas ir kitam germanų dievui Loki, nes abu 
šie dievai turi daug bendrų bruožų. „Senojoje Edoje“ jie vadina- 
mi giminaičiais, kraujo broliais (285, 54, 230), o „Jaunojoje 
Edoje“ (269, 113) Loki laikomas Biuleisto ir Helblindo (t. y. 
Odino) broliu. Kai kurie mokslininkai šiuos du dievus beveik 
tapatina: Loki esąs tapatus Odinui, tik atspindįs vieną jo pusę 
(191). 

Loki su velniu sieja vardų ir išorės įvairumas, kai kurios 
būdo ypatybės ir funkcijos. Loki, kaip ir velnias, sugeba keis- 
ti savo pavidalą, pasiverčia vabzdžiais (muse, blake), žuvimis, 
gyvuliais (kumele), žmonėmis (seneliu, moterim). Jis yra arti- 
mas gyvatei, vilkui ir kitiems chtoniškiesiems padarams (jis 
esą pagimdęs Didžiąją gyvatę, vilką Fenrirą, aštuonkojį Odino 
arklį, pragaro valdovę Helę). Loki yra gudrus, apsukrus, klas- 
tingas, melagis, greitas, daug keliaujantis ir visur suspėjantis, 
tarpininkas tarp dievų ir milžinų, tarp gyvųjų ir mirusiųjų. 
Jis padeda dievams ir jiems kenkia, yra žmonių draugas ir prie- 
šas. Jis pavagia deivę Idūnę su jos auksiniais jaunystės obuo- 
liais, žemės deivės Frejos papuošalus, yra šviesaus dievo Bal- 
dro mirties tikroji priežastis. Loki, kaip ir velnias, padeda su- 
kurti pirmuosius žmones, išranda arba padeda įgyti (pavagia) 
kai kurias kultūrines vertybes — yra tikrojo kultūros herojaus 
antipodas, triksteris. Loki, kaip ir velnias, susijęs su abiem 
gamtos stichijom — su ugnim ir vandeniu, nors vanduo vis 
dėlto jam yra artimesnis už ugnį. Kaip ir velnias, jis fiziologiškai 
susijęs su moterimis — mėgsta pasiversti moterimis arba gyvulių 
patelėmis. Kalbant apie Loki, kaip ir apie velnią, mėgstama ak- 
centuoti jo batus, su kuriais jis visur apkeliauja, visur suspėja 
ir t. t. (227; 49; 191; 24, 1608— 1609; 148, 64—68; 268, 2, 
67— 69). 

Lietuvių velnias ir pagal vardo etimologiją, ir pagal ryšį su 
gyvuliais, ganyklomis, medžiotojais, magija jau yra lygintas ir 
su šiaurės germanų dievu Ulinu (U//r, Ull, Ullinn) — griausmo 
dievo Toro posūniu, išmintingų magiku, taikos ir tvarkos sau- 
gotoju (85, 593— 594). 

Nemažai bendrų bruožų lietuvių velnias turi ir su Žemesnio 
rango senosios germanų mitologijos mitinėmis būtybėmis — 
su elfais, milžinais ir nykštukais, kurie įsivaizduojami buvę pir- 
mieji, seniausi pasaulio gyventojai, o kartu ir jo pradininkai 

(iš milžino Imiro kūno buvęs sukurtas visas pasaulis) (285, 32 — 
39). Šiaurės germanų milžinai, kaip ir lietuvių velniai, yra vaiz- 
duojami kaip stiprūs, tačiau apykvailiai padarai, kuriuos leng- 
vai apgauna Loki, Odinas, Toras, nors kartais, kaip seniausi 
šio pasaulio gyventojai, yra laikomi gudriais — saugo išmin- 
ties šaltinį, savo išmintimi rungtyniauja net su pačiu Odinu. 
Kaip ir lietuvių velniai, milžinai gyvena šeimomis, turi gyvulių 
(jaučių, karvių) bandas, yra geri statytojai (pastatė net dievų 
rūmus), turi reikalingus buities reikmenis, siekia moteriškųjų 
deivių meilės, yra priešingi dievams, ypač Torui, kuris vaizduo- 
jamas nenuilstamuų jų naikintojų (285, 30—35, 46—47, 50— 
51, 60—63; 269, 33, 62—64, 79, 109, 113— 120 ir kt.). Nykštukai 
saugo požemio turtus, auksą, yra geri kalviai, išradėjai, padaro 
beveik visus dievams reikalingus daiktus (Odinui ietį, žiedą, 
Torui — kūjį, Frejai — papuošalus ir kt.) (269, 127— 132). 
Milžinai, kaip ir lietuvių velnias, susiję su vandeniu ir ugnim 
(daugiau požemio), yra artimi chtoniškajai Didžiajai gyvatei 
ir vilkui, su kuriais kartu, esą artinantis pasaulio pabaigai, su- 
kilsią prieš dievus (285, 13—15, 31; 269, 28—29, 48, 51, 76— 
81, 88—91, 109, 116 ir kt.). 

Lietuvių folklorinis velnias, turėdamas nemaža panašių 
bruožų su senųjų šiaurės germanų milžinais ir nykštukais, kar- 
tu yra artimas ir analogiškoms šiaurės germanų folkloro miti- 
nėms būtybėms, kurios yra teisėtos senosios mitologijos pavel- 
dėtojos. Šiaurės germanų folkloro milžinai, kaip ir velnias, sta- 
to tiltus, bažnyčias, nori jas sudaužyti, išbarsto uolas, akmenis, 
patys pavirsta akmenimis. Jie baudžia šventėje dirbančius, 
paima pavėžinti žmogų ir t. t. (Chr 5000— 5020 ff, 7065). 

Iš daugelio kitų lietuvių velniui artimų germanų folkloro 
mitinių būtybių dar reikia atskirai paminėti vandėnį ir velnią. 

Germanų vandėnis (Wassermann, Wasserteufel, W'asser- 
nix, Hūklimann...), kaip ir velnias, yra vadinamas daugeliu 
vardų, įsivaizduojamas esantis antropomorfinio ir Zzoomor- 
finio pavidalo (pasirodo mažu, dideliu, senu žmogum, raudo- 
nom akim, ilga barzda, o kartais — arkliu, jaučiu, ožiu, šunim, 
kiaule, meška, zuikiu, žuvim ir kt.), gyvena šeimomis, kviečia- 
si moterį už pribuvėją prie sergančios pačios. Tikima, kad jį 
galima pagauti, užmušti; nuo jo apsisaugoma duona (plg. 
velnio priešiškumą duonai), specialiais užkeikimais ir kitokio- 
mis magiškomis bei krikščioniškomis priemonėmis. Kaip ir 
lietuvių velnias, vandenis dirba įvairius darbus: sėdėdamas 
ant akmens, siuva arba lopo sau drabužius, avalynę, skaičiuoja 
pinigus, šukuojasi, skalbia, darbuojasi savo kalvėje, kepa pyra- 
gus. Jis siekia Žmonių meilės ir draugystės, šokdina merginas, 

ypač mėgsta šokius, dainas, muziką. Kaip ir velnias, vandenis 
kartais padeda žmonėms: paskolina grūdų sėklai, padeda dir- 
bti įvairius darbus (šienauja, šeria arklius), nors kartais erzina 
juos, trukdo keliautojams, slogina juos, kviečia imtynių, vaide- 
nasi malūnuose, prie vandens, skandina žmones, nori paimti 
juos arba jų sielas į savo karalystę, keičia vaikus (152). Germanų 
vandenio vaizdinys, kaip teigia F. Panceris, yra giminiškas na- 
minio, miškinio, nykštuko ir kitiems vaizdiniams (152, 186— 
187), kurie savo ruožtu yra artimi lietuvių velniui. 

Lietuvių folkloro velniui artimas ir pats vokiečių folkloro 
velnias (Teufel), kurio vaizdinį L. Rerichas laiko susiformavu- 
siu iš daugelio tikėjimų apie dieviškąsias ir demoniškąsias mi- 
tines būtybes (167, 54). Vokiečių, kaip ir lietuvių, velnias turi 
daug vardų, mėgsta keisti savo pavidalą, yra ir antropomorfi- 
nė, ir zoomorfinė būtybė. Jis pasirodo kaip paprastas, net pa- 
žįstamas žmogus (ir jaunas, ir senas), gražiai apsirengęs po- 
naitis, su skrybėle, kaliošais, o kartais su arklio, gaidžio, ožio 
kojomis, su ragais ir uodega. Mėgsta jis taip pat pasiversti gy- 
vuliais (arkliu, jaučiu, ožiu, šunimi, kate), žvėrimis (kiškiu, 
vilku, liūtu, meška), paukščiais (varnu, pelėda, gegute), ropliais 
ir šliaužikais (gyvate, rupūže), žuvimis. Vokiečių, kaip ir lietuvių, 
velniai įsivaizduojami gan žmogiškai: jie tuokiasi, gyvena šei- 
momis, turi vaikų, kviečia moterį už pribuvėją, valgo, geria, 
jaučia skausmą ir nuovargį, mėgsta pamiegoti. Juos galima 
sužeisti ir net nužudyti. Vokiečių folkloro velniai mėgsta žmonių 
draugystę, prisistato prie merginų ir moterų, dirba kalviais, 
malūnininkais, gydytojais, žvejais, statytojais, stato bažnyčias, 
tiltus, nešioja didžiulius akmenis, uolas, žemes, kurias netikėtai 
išmeta, kartais padeda neturtingiesiems. Tačiau vokiečių fol- 
kloro velnias kur kas dažniau negu lietuvių krečia žmonėms 
įvairius pokštus, kenkia jiems, kankina, o neretai ir nužudo 
Dažnai vokiečių velnias apsėda Žmones, įsimeta į jų namus, 
bažnyčias, gundo žmones nusidėti, tyko jų sielų, sudaro su žmo- 
nėmis „sutartis“. Jis — aiškus dievo, bažnyčios ir visų tikin- 
čiųjų priešas, nors kartais etiologinėse sakmėse bendradarbiau- 
ja su dievu, kurdamas šį pasaulį. Vokiečių folkloro velnias pa- 
lyginti su lietuvių artimesnis krikščionių piktajai dvasiai. Dau- 
gelis bruožų, kurie lietuvių tautosakoje priskiriami velniui, ger- 
manų tautosakoje yra priskiriami milžinams, nykštukams, 
vandens, miško ir namų dvasioms. Ir vis dėlto pro krikščioniš- 
kąjį vokiečių velnio kiautą gana aiškiai prasišviečia jo senoji 
prigimtis, artima milžino, vandenio ir kitų chtoniškųjų būtybių 
prigimčiai. Su lietuvių velniu jį sieja ir krikščioniškieji, ir senieę- 
ji, ikikrikščioniškieji bruožai, 

Vaisingas turėtų būti velnio vaizdinio atitikmenų ieškoji- 
mas ir keltų mitologijoje, tačiau jį sunkina keltų religijos bei 
mitologijos šaltinių fragmentiškumas, atskirų dievų bei mitinių 
būtybių neapibrėžtumas. Daugelis iš jų senuosiuose šaltiniuose 
yra tik paminėti ir nurodytas romėnų atitikmuo arba dar blo- 
giau — yra išlikę tik jų atvaizdai be vardo ir charakteristikų. 
Sprendžiant iš turimų šykščių šaltinių, atrodo, lietuvių velniui 
artimas buvo Galijos keltų Jėzus (Esus) arba Velaunas (Vellau- 
nus), tas, romėnų poeto Lukiano žodžiais tariant, „rūstusis“ 
dievas, reikalaujantis, kad jam skirtos aukos būtų kariamos ant 
medžio. Jis susijęs su gyvuliais, turtingumu, gausumu, įsivaiz- 
duojamas kaip kelių dievas. Senuosiuose šaltiniuose jis gretina- 
mas su romėnų Merkurijumi — prekiautojų globėju, turtingumo, 
pinigų (beje, ir žemėje esančių lobių) dievu, tarpininku tarp šio 
ir mirusiųjų pasaulio. Jėzus, kaip ir velnias, buvo įsivaizduoja- 
mas ir kaip jaunas, bebarzdis jaunikaitis, ir kaip senas, barzdo- 
tas vyras. Bendrą šio dievo ir velnio vardų kilmę jau yra nurodęs 
R. Jakobsonas (85, 591 — 593). Artimas velniui buvo ir Cernunas 
(Cernunnos) — tų pačių Galijos keltų raguotasis dievas, apie 
kurį žinoma tik iš ikonografijos ir kurį mokslininkai yra linkę 
laikyti vienu iš Jėzaus įsikūnijimų. Cernunas, kaip ir velnias, 
vaizduojamas su ragais, gyvulių ir žvėrių būryje, tai jaunas, tai 
senas, vienoje rankoje laikantis gyvatę. Sprendžiant iš svarbiau- 
sių simbolių ir atributų, Cernunas buvo įsivaizduojamas esan- 
tis pomirtinio gyvenimo globėju, susijęs su gimimu ir mirimu, 
su nuolat pasikartojančių gamtos apmirimu ir nauju atbudimu, 
suvešėjimu. Atrodo, jis taip pat buvo laikomas žvėrių ir gyvu- 
lių globėju, visokio gausumo, turto tiekėju (tai rodo jo vaizda- 
vimas su gausybės ragu, su gyvuliais ir žvėrimis). 

Lietuvių folkloro velniui yra artimi ir kiti keltų dievai, pa- 
vyzdžiui, Dagda, Sucelas, kurių funkcijos primena Jėzų; jie 
kartais net laikomi jo atitikmenimis. Pavyzdžiui, Airijos keltų 
Dagda, kaip ir velnias, buvo laikomas pomirtinio pasaulio val- 
dovu, nuo kurio priklausęs turtingumas, gausumas, vaisingu- 
mas, javų derlingumas. Jis vaidino svarbų vaidmenį kalendori- 
nėse keltų šventėse, ypač Naujųjų metų, kuriose būdavo insce- 
nizuojamas griausmo dievo ir jo priešininko kovos mitas. Dag- 
da buvo vaizduojamas nepaprastai didelis, senas ir vadinamas 
visų tėvu (Eoch-aid Allathair); jis susijęs su gyvuliais, ypač kiau- 
lėmis, kartais tiesiog įsivaizduojamas esąs gyvulys (jūros arklys). 
Panašios prigimties laikomas ir centrinės Europos keltų dievas 
Sucelas (Sucellus), kuris buvo gretinamas su romėnų Silvanu 

Velniui giminiškų vaizdinių galima rasti ir naujesniuose kel- 
tų mitologijos šaltiniuose: epe, tautosakoje, etnografijoje. 
Ypač reikėtų atkreipti dėmesį į velnio artumą populiariausioms 
keltų folklore mitinėms būtybėms — fėjoms ir vienam iš svar- 
biausių jų epo herojui — Kukulinui. 

Fėjų (fėes, fays, fairies) vardu keltų (iš dalies ir jų kaimynų 
normanų) folklore yra įprasta vadinti daugelį artimų, turinčių 
panašias ypatybes mitinių būtybių, tiek vyriškos, tiek moteriš- 
kos giminės, esą gyvenančių Žmonių namuose, kalnuose, miš- 
kuose, vandenyse ir kitose vietose. Skirtingose vietose gyvenan- 
čios fėjos, kad ir nedaug, skiriasi vienos nuo kitų, yra vadinamos 
net atskirais vardais. Fėjos yra artimos velniams savo pasirody- 
mo (iš dalies ir gyvenamąja) vieta, prigimtimi, kai kuriais išorės 
bruožais ir funkcijomis. Manoma, kad fėjos, kaip ir lietuvių 
velniai, gyvena šeimomis, turi gyvulių, dirba įvairiausius darbus 
(sėja, pjauna, kulia, siuva batus, kalviauja, tiesia kelius, nešio- 
ja didžiulius akmenis, stato milžiniškas „pirkias“, „kalves“), 
mėgsta muziką, dainas, šokius. Kaip ir velniai, jos siekia žmonių 
draugystės, meilės (pristoja prie piemenų, keliautojų, ateina į 
pasilinksminimus), neretai ir susituokia su žmonėmis, prašo 
pagalbos (kviečiasi gimdančiai žmonai pribuvėją, prašo mais- 
to), pačios padeda Žmonėms (dirba už juos įvairius darbus, ap- 
dovanoja, parodo žemėje esančius lobius), o kartais ir kenkia 
(erzina, klaidina, slogina, pakeičia vaikus, jodo arklius, kerpa 
avis, melžia karves). Kartais fėjos — maži žmogučiai (nykštu- 
kai), o kartais — dideli (milžinai). Fėjos vaizdinį mažiau negu 
velnio paveikė krikščionybė, nors kartais ir fėjos siejamos su 
pragaru (buvo tikima, kad jos tarnauja pragaro valdovui, jam 
gabena iš Žmonių pavogtus vaikus). Manyta, kad fėjos yra at- 
siradusios iš nusikaltusių angelų ir pan. Sutampa ne tik svarbiau- 
si velnio ir fėjų bruožai, funkcijos, bet ir atskiros prasmingos 
detalės, rodančios panašią tiek vienų, tiek kitų vaizdinių kilmę. 
Kalbant apie fėjas, kaip ir apie velnius, dažnai minimos jų ke- 
purės (skrybėlės), batai; fėjos kaip ir velniai nemėgsta druskos, 
laksto vėjo sūkuriuose ir t. t. (176; 182; 123; 61 ir kt.). 

Keltų epo herojaus Kukulino (Cu Chulainn) artumas velniui 
ne toks akivaizdus kaip fėjų, paslėptas po jo kaip narsaus kovo- 
tojo skraiste. Tačiau jį išduoda Kukulino prigimtis: manoma, 
kad jo paveiksle yra įkūnyta daugelis dievo Jėzaus bruožų (150, 
36). Kukulinas, kaip ir velnias, tam tikra prasme gali būti lai- 
komas bandos ir piemenų globėju, kelių žinovu, yra susijęs su 
vandenimis, nakties šviesuliais, saugo teisingumą ir baudžia 
už jo pažeidimą. Pagal savo vardą Kukulinas — tai Kulino šuo, 

kurį laiką saugojęs jo bandą, ypatingais atvejais galintis pasi- 
rodyti kaip baisus vienaakis (150, 22— 38). 

Daug bendrų bruožų lietuvių velnias turi ir su atskirais se- 
nųjų indų dievais bei Žemesnio rango mitinėmis būtybėmis. 
Daugelis mokslininkų (F. de Sosiūras, R. Jakobsonas, M. Gim- 
butienė, A. J. Greimas, V. Toporovas ir kt.) yra atkreipę dėmesį 
į galimą lietuvių velnio ir svarbiausio indų dievo Varuno (Vūru- 
na) vardų ir pačių mitinių vaizdinių giminiškumą. Varunas, kaip 
tiesos ir teisingumo saugotojas, rūstus nusikaltėlių baudėjas, 
kaip moralinės — juridinės ir maginės funkcijos vykdytojas 
yra artimas lietuvių velniui — teisingumo saugotojui, nusikal- 
tėlių persekiotojui, žynių ir burtininkų globėjui. Kadangi Va- 
runas yra laikomas sutarčių saugotoju, tikima, kad jis sutarti- 
mi „pririšantis““ žmogų prie įstatymo, kurio reikia laikytis. 
Varuną su velniu artina glaudūs tiek vieno, tiek kito ryšiai su 
vandenimis. Varunui priklausantys kosminiai dangaus ir žemės 
vandenys; jis — pasaulio okeanas, įrėminantis žmonių užka- 
riautą erdvę, skiriantis ją nuo chaoso; jam taip pat priklausan- 
čios jūros, upės, požemio vandenys, jis — lietaus dievas, palei- 
džiantis vandenis, tiesiantis vandeniui kelius, valdantis upių 
tėkmę, gyvenantis okeane, jūroje; upės — jo seserys, jo vardu 
prisiekiama prie vandens ir pan. O lietuvių velnias esą gyvena 
ir pasirodo vandenyje arba prie vandens, kartais prognozuo- 
ja ir teikia augalams vandenį. Varunas (kartu su Mitru) yra 
įsivaizduojami kaip visatos kūrėjai ir tvarkos saugotojai, Visa- 
tos piemenys (280, 151), žinantys ir nurodantys kelius visiems 
dangaus kūnams. Piemeniu, savotišku gyvulių globėju, kelių 
saugotoju Varunas įsivaizduojamas ir žemiškąja, ne kosmine 
prasme. Jis suteikia žmonėms turtų, gyvulių bandų, duoda kar- 
vėms pieno, didina žemės derlingumą, ją laistydamas vandeniu, 
žino ir padeda žmonėms rasti kelius ir t. t. Siais bruožais jis irgi 
panašus į lietuvių velnią — gyvulių globėją. Varunas, kaip ir 
velnias, yra pakaruoklių dievas (jam skirtos aukos buvo karia- 
mos), svarbiausias jo atributas — kilpa arba virvė, su kuria 
jis suriša arba pakaria nusikaltėlius. Dar velniui artimesnis yra 
vėlesnėje (porigvedinio laikotarpio) religijoje ir literatūroje 
vaizduojamas Varunas. Pavyzdžiui, brahmanų literatūroje Va- 
runas vaizduojamas kaip senas, nuplikęs, pageltusiom akim 
senelis; priešingai Mitrui jis siejamas ne su ugnim, o su vandeniu, 
ne su diena, o su naktim, ne su saule, o su mėnuliu, ne su rytu, 
o su vakaru, ne su balta, o su juoda spalva (jam aukojamos 
juodos aukos). Iš svarbiausio dievo suvereno, visų dievų ir žmo- 
nių valdovo, jis degradavo į trečiaeilį dievą — vandens globėją, 
susijusį su mirusiųjų pasauliu, pasirodantį tarp gyvačių. Indų 

epe (puranuose) Varunas pavagia išminčiaus Utathijo žmoną — 
Somo dukterį ir ją nusigabena į požemio karalystę, bet vėliau 
yra priverstas ją grąžinti vyrui; pavagia Mitro žmoną Urvašą, 
ir ši nuo jo pagimdo du sūnus (133, 7—2; 100, 96—104; 145, 
181—183; 150, 3—6; 280, 41—58, 146—159, 307—323; 268, 
1, 217—218). Šie Varuno poelgiai gali būti gretinami su velnio, 
santykiaujančio su laumėmis ar Aušrine, poelgiais. 

Kitas lietuvių velniui artimas dievas iš senųjų indų mitologi- 
jos yra Pūšanas (Pūsdn) — gyvulių ir piemenų globėjas, apie 
kurio ryšius su velniu, atrodo, iki šiol dar niekas nebuvo užsi- 
minęs. Pūšanas, kaip ir velnias, keičia savo pavidalą, yra barz- 
dotas, susivėlusiais plaukais, neretai pasirodo kaip ožys, važiuoja 
ožių traukiamu vežimu. Pūšanas — kelių saugotojas, keliau- 
tojų globėjas, pats gimęs kelyje, žinantis tiesos kelius ir saugan- 
tis žmones nuo klystkelių. Jis — turtingumo, klestėjimo, vai- 
singumo ir derlingumo dievas, vaidinąs svarbų vaidmenį vestu- 
vių ritualuose (jaunikis ta:ytum iš jo per vestuves gauna jaunąją). 
Pūšanas ir pats yra seksualus (jis — savo sesers meilužis, nori 
tapti savo motinos vyru). Pūšanas žino kelius į mirusiųjų pasaulį, 
veda mirusiuosius protėvių keliais. Saugo bandą nuo vilkų, 
padeda surasti pamestus daiktus. Pūšanas indų mitologijoje 
yra laikomas Ašvinų sūnumi ir su jais turi daug bendrų bruožų, 
ypač kaip turtingumo, gausumo dievas, gyvulių globėjas ir gau- 
sintojas (100, 106— 108; 145, 149 —150; 280, 191—193, 348— 
349: 268, 1, 144—145; 268, 2, 353). Visi šie bruožai daugiau ar 
mažiau būdingi ir lietuvių velniui. Vėlesnėje indų religijoje Pū- 
šano, kaip ir Varuno, reikšmė vis mažėjo. 

Velnio chtoniškumas, pomėgis pasirodyti ožio, gyvatės pa- 
vidalu, šlubumas, ryšiai su vandeniu, požemio lobių saugotojo 
funkcija artina jį su indų Vienakoju ožiu (Ajd ekapdd), kuris 
vėlesnėje tradicijoje irgi buvo laikomas požemio lobių saugo- 
toju (100, 137; 145, 37; 268, 1, 44). Vienakojis ožys Rigvede be- 
veik visada yra minimas kartu su Gilumos gyvate (Ahi Budhnyd), 
kuri, kaip ir velnias, yra susijusi su požemiu, požemio vandeni- 
mis, tarsi yra gimusi vandenyje ir gyvena upių, jūrų dugne (100, 
136—137; 145, 36; 268, 1, 137). O velnio priešiškumas Perkū- 
nui, vieta prie „pasaulio medžio“ kelmo, ryšys su vandenimis 
ir gyvuliais, pagaliau ir pats jo pavadinimas leidžia jį sieti ir su 
senųjų indų demonais Virtru (Vrtrd) ir Valu (Vald) — amžinais 
Indro priešais, kurie sulaiko vandenis, paslepia olose karves, 
sukelia chaosą ir kuriuos užmušdamas Indras vėl atkuria buvu- 
sią pasaulio tvarką (100, 234—235; 268, I, 210, 253). Apie šį 
Indro žygdarbį užsimenama daugelyję Rigvedo himnų (280, 
111—132). 

Tiesa, indų Varunas, Pūšanas, net Vienakojis ožys yra dan- 
gaus dievai, susiję su saule, žvaigždėmis, įvairiais atmosferos 
reiškiniais (pavyzdžiui, Pūšanas yra įsivaizduojamas esąs saulei 
artimos dievybės Surijos pasiuntinys, tuokiasi su saulės dukte- 
rimi, važinėja aukso karieta, plaukia aukso laivu; pati saulė 
neretai yra vadinama Varuno akimi, o Vienakojis ožys kai kurių 
mokslininkų yra gretinamas su žaibu). Lietuvių folkloro velnias 
iš esmės yra požemio, žemės mitinė būtybė, susijusi tik su že- 
mesniais atmosferos sluoksniais. Šis lyginamų mitinių vaizdinių 
skirtumas ryškiai rodo pačios lietuvių ir indų mitologijos skir- 
tumą: indų mitologijoje iš viso labiau akcentuojamas dangiš- 
kasis, o lietuvių — žemiškasis pradas. Nepaisant minėto ir 
daugelio kitų lietuvių velnio ir indų Varuno, Pūšano, Vienakojo 
ožio skirtumų, nevienodos šių vaizdinių raidos ir galutinio li- 
kimo, nesunkiai galima apčiuopti bendras jų ištakas ir panašią 
prigimtį. 

Kiek keistoka situacija susidaro ieškant lietuvių velniui 
atitikmenų senojoje graikų mitologijoje. Nors graikų mitolo- 
gija neblogai ištirta ir geriausiai mums pažįstama, tačiau surasti 
ir aptarti velniui artimus vaizdinius ne taip jau lengva, nes be- 
veik visa graikų mitologija yra pažįstama iš literatūros šaltinių, 
kuriuose mitologijos faktai yra susipynę su poetine išmone. 
Be to, ši mitologija buvo fiksuojama daugelį šimtmečių įvairiais 
jos raidos etapais ir todėl neretai tas pačias funkcijas joje atlie- 
ka daugelis dievų bei žemesnio rango būtybių. Velniui artimų 
mitinių vaizdinių čia be galo daug, tačiau jų panašumo laipsnis 
be specialių studijų apie atskirų graikų mitinių vaizdinių raidą 
ir hierarchiją sunkiai nusakomas. Velniui artimi yra daugelis 
chtoniškųjų graikų dievų ir mitinių būtybių, susijusių su miru- 
siųjų pasauliu, gyvuliais, žemės derlingumu, vaisingumu, su gi- 
mimu ir mirimu. Pirmiausia čia minėtini mirusiųjų dievai Ai- 
das (Hadas) ir Hermis. 

Aidas (Atonę), kaip ir velnias, yra vadinamas daugeliu 
vardų, įsivaizduojamas kaip pagyvenęs, barzdotas vyras, „bai- 
sus“, „nematomas“, visą laiką gyvenantis požemio karalystėje 
ir ją valdantis; kartu jis ir visų požemio turtų savininkas, dar 
vadinamas turtinguoju (Plutonu) ir neretai painiojamas su tur- 
tingumo, gausumo dievu Plutosu (plg. velnią — mirusiųjų ka- 
ralystės valdovą, lobių saugotoją). Kaip ir velnias, Aidas dos- 
nus, svetingas, mėgsta muziką, siekia moteriškųjų deivių mei- 
lės (pavogė ir kurį laiką savo karalystėje laikė žemės deivės 
Demetros dukterį Persefonę). Jo karalystės sargas — trigalvis 
šuo Cerberis (plg. šunį kaip velnio karalystės sargą ir paties 
velnio pomėgį pasirodyti šuns pavidalu). Aidas yra Dzeuso bro- 

lis, kartais net tapatinamas su juo (Aidas laikomas antriniu 
Dzeuso pavidalu, kai jis nusileidžia po žeme). Panašiai lietuvių 
velnias kartais yra laikomas dievo broliu, o pasakose ir sukei- 
čiamas su juo. Vėlesnėje graikų literatūroje Aidas, kaip ir vel- 
nias, buvo vaizduojamas komiškai (200, 203—213; 268, 1, 51— 
52, 321—335). 

Aidas yra artimesnis lietuvių pasakų velniui, nuolatos gyve- 
nančiam savo „karalystėje“, valdančiam mirusiuosius ir santy- 
kiaujančiam tik su tais Žmonėmis ir deivėmis, kurios pakliūva 
į tą karalystę. Lietuvių sakmių velnias, gyvenantis ir dažnai pa- 
sirodantis žmonių visuomenėje, yra artimesnis graikų dievų 
pasiuntiniui Hermiui, nuolat klajojančiam žemės keliais ir juos 
globojančiam. Hermis ("Egužc), kaip ir lietuvių velnias, kartais 
jaunas, bebarzdis jaunikaitis, o kartais pagyvenęs, barzdotas 
vyras su keliautojo skrybėle ir sandalais (plg. velnio skrybėlę 
ir batus). Jis gudrus (išrado net raštą), apsukrus, klastingas, 
laikomas sukčių ir vagių globėju. Pats mėgsta vaginėti — dar 
lopšy gulėdamas, pavogė Apolono karvių bandą. Hermis — 
keliautojų ir pirklių globėjas (pakelėse, kryžkelėse stovėdavo 
jo statulos), suteikiantis Žmonėms lengvai įgyjamų turtų, sėk- 
mės, nors anaiptol ne itin garbingai. Hermis, kaip ir velnias, 
mėgsta muziką, yra laikomas net kai kurių muzikos instrumentų 
išradėju, pažįsta būrimo, magijos (ypač juodosios) meną ir vi- 
duramžiais buvo didžiausias alchemikų autoritetas. Hermis, 
kaip Hadas ir velnias, yra tamsos, nakties dievas (net vadinamas 
naktiniu), naktį paspendžiantis žmonėms įvairiausias pinkles 
ir netikėtus pavojus. Jis, kaip ir velnias, susijęs su akmenimis — 
akmeniniais memorialiniais paminklais, kelių, ribų ženklais, 
kurie buvo įsivaizduojami esą kelių ir ribų saugotojais; manoma, 
kad net Hermio vardas yra kilęs nuo akmenų krūsnies pava- 
dinimo (200, 176— 181; 268, !, 292— 294). 

Kitą lietuvių velniui artimų graikų mitinių vaizdinių grupę 
sudaro gyvūnijos bei augalijos dievai ir demonai, iš kurių arti- 
miausias yra Panas — gyvulių, laukų ir miškų dievas. Panas 
(IIGv), kaip ir velnias, turi tai zoomorfinį, tai antropomorfinį 
pavidalą. Panas — žmogus vaizduojamas ir jaunas, ir senas, 
su ožio ragais ir kojomis, plaukuotas. Kaip ir velnias, jis susijęs 
su žvėrimis (ypač zuikiais, vilkais), gyvuliais, laikomas svarbiau- 
siu ganyklų, gyvulių ir piemenų globėju. Jis baisus, vien savo 
pasirodymu sukeliantis panišką baimę (plg. lietuvių liaudies 
posakį velniška baimė), tačiau mėgsta muziką, ypač pučiamųjų 
instrumentų, visą laiką pats griežia ir yra vaizduojamas su flei- 
ta, kuri net yra vadinama pano fleita. Griežimu rungtyniavo 
net su pačiu Apolonu ir vos jo nenugalėjo. Kaip ir velnias, Pa- 

nas yra gašlus, visą laiką gretinasi prie moterų, deivių ir nimfų. 
Yra siejamas su visada žaliuojančiais medžiais — pušimis (plg. 
velnio ryšį su egle). Įvedus Graikijoje krikščionybę, Panas, kaip 
ir velnias, buvo pradėtas vadinti piktąja dvasia — žmonių 
suvedžiotoju ir gundytoju. 

Panas dažniausiai pasirodo kartu su silenais (Žinvo:) bei sa- 
tyrais (ŽaTugo:), kurie reiškia stichines, vegetacines žemės galias, 
vaisingumą ir turi daug bendrų bruožų. Todėl jie daugiau ar 
mažiau yra artimi lietuvių velniui. Sie demonai, kaip ir Panas 
su velniu, yra pusiau gyvulių, pusiau Žmonių išvaizdos (barz- 
doti, arklio arba ožio kojomis), gašlūs, vaidingi, mėgstantys 
muziką, šokius ir vyną (268, 2, 279 —280, 415, 434). 

Su stichinėmis žemės galiomis graikų mitologijoje susijęs 
ir derlingos žemės, augalijos bei vyno dievas Dionizas (Atovv- 
coc), nors jo ryšiai su velniu kur kas sudėtingesni ir ne tokie 
akivaizdūs. Dionizas, kaip ir velnias, sugeba keisti savo išvaiz- 
dą, būva ir antropomorfiškas, ir zoomorfiškas (bebarzdis jau- 
nikaitis, pagyvenęs, barzdotas vyras, meška, jautis, ožys, gyvatė), 
mėgsta vyną, yra laikomas jo pradininku (plg. velnią — deg- 
tinės pradininką), skatina visus linksmintis, girtauti, pasiduoti 
kvaitulingam siautuliui; ir pats mėgsta muziką, dainas, yra va- 
dinamas dainuojančiuoju. Jis artimas visada žaliuojantiems 
spygliuočiams medžiams (jo medžiu buvo laikoma ne tik vy- 
nuogė, bet ir pušis), kelmams (soduose jam buvo statomi kelmo 
pavidalo paminklai). Vienas iš archaiškų Dionizo pavidalų buvo 
dievas Zagrėjus („„medžiotojas“), sugebantis pasiversti net sli- 
binu, pagal mitą pradėtas Dzeuso, pasivertusio gyvate. Visa tai 
rodo Dionizo ryšį su chtoniškaisiais padarais, artimais lietuvių 
velniui. Dionizas dažnai pasirodo su Panu, satyrais ir silenais 
(silenas buvo jo auklėtojas ir mokytojas). O tai irgi rodo visų jų 
bendrą, mūsų velniui artimą prigimtį. Dionizas susijęs ir su po- 
mirtiniu gyvenimu, sugeba nusileisti į jį ir vėl sugrįžti — yra 
mirštantis ir vėl atgimstantis dievas (200, 214—224: 268, I, 
380—382, 452, 476; 308, 428—435). Panašūs, tiesa, labai neryš- 
kūs bruožai buvo įžiūrėti ir lietuvių velnio paveiksle. 

Iš velniui artimų graikų dievų minėtinas Apolonas ('47104409), 
kurio chtoniškąją prigimtį gan įtikinamai yra atskleidęs A. Lo- 
sevas (265, 267— 590) ir apie kurią jau buvo užsiminta. Čia tik 
reikėtų pridurti, kad Apolonas, kaip ir lietuvių velnias, buvo 
susijęs su mirtimi (Graikijoje tikėta, kad jo strėlės netikėtai už- 
muša senelius), gyvuliais (jis pats piemenavo, buvo laikomas 
piemenų, bandos globėju), žvėrimis (ypač vilkais), medžiokle, 
žemdirbyste. Jis, kaip ir velnias, gudrus, savo išmintį gavęs iš 
jam artimos žemės deivės Gėjos, globojantis Žynius ir pranašus, 

įsivaizduojamas tai antropomorfiniu, tai zoomorfiniu pavidalu, 
tapatinamas net su varnu, pelėm, vilku. Apolonas, kaip jau yra 
pabrėžęs A. Losevas, susijęs su tamsiomis, viską naikinančio- 
mis, griaunančiomis mirties jėgomis ir šviesiomis, kuriančiomis, 
gydančiomis galiomis. Kažkada buvęs tamsus mirties demonas, 
žmogžudys, kuriam buvo atnašaujami žmonės, kurio galioje 
buvo mirtis ir gyvenimas, vėliau, klasikiniu graikų laikotarpiu, 
tapo harmoningos asmenybės simboliu, šviesos dievu, savo iš- 
mintim ir menu padedančių Žmonėms, išmokiusiu juos meno ir 
amatų, ypač statybos, ginančių juos nuo priešų ir saugančiu 
jų teises (200, 143 — 160; 265, 267— 590; 268, 1, 92—96). Apo- 
lonas, kaip tamsiųjų (mirties) ir šviesiųjų (gyvenimo) jėgų suma, 
primena svarbiausius senųjų indų dievus Mitrą ir Varuną. O savo 
tamsiąja, varuniškąja puse artimas lietuvių folkloro velniui. 

Kaip tolimus velnio atitikmenis reikėtų paminėti įvairius 
chtoniškuosius graikų mitologijos padarus (įkūnijančius chto- 
niškąsias žemės jėgas), su kuriais kovoja dangaus dievai ir sėk- 
mingai juos nugali. Tai žemės pagimdyta gyvatė Pitonas (I9907), 
sukėlusi sausrą Delfuose (ją užmušė Apolonas); šimtagalvis, 
plaukuotas Tifonas (Tvp6v) žmogaus kūno, su gyvatės uodega; 
jį milžiniška uola prislėgė Dzeusas; karvių bandos savininkas 
trigalvis milžinas Gerionas (Fnovov), kurį užmušė Heraklis, 
pavogęs jo karves; telchinai, su kuriais kovojo Apolonas ir kt. 
(268, 1, 283—284; 268, 2, 316, 514). 

Daugelis minėtų graikų dievų ir mitinių būtybių turi aiškius 
atitikmenis romėnų mitologijoje. Pažymėtina, kad romėnų tra- 
dicijoje jie tapo dar artimesni lietuvių velniui. Pavyzdžiui, ros 
mėnų Faunas (Faunus) — laukų, miškų, ganyklų, gyvulių ir 
žvėrių dievas, daugiausia garbinamas valstiečių (atitinka graikų 
Paną), yra dar daugiau įgijęs velniui artimų demoniškų bruožų. 
Jis, kaip ir velnias, gudrus, suktas, vagia vaikus, užleidžia ligas, 
gyvena su moterimis, kartais įsivaizduojamas kaip vienas dievas, 
o kartais — kaip daugybė demonų (268, 2, 555—556). Panui 
artimas Silvanas (Si/vanus), iš pradžių buvęs laukinės gamtos 
ir miškų dievas, vėliau tapęs gyvulininkystės ir Žemdirbystės 
globėju, plebėjų, valstiečių laikomas net vyriausiuoju dangaus 
dievu. Aristokratai jį laikė tamsiu, chtonišku gaivalu; didžiausiu 
dangaus dievų priešu, kovotoju su jais, maištininku (268, 2, 
435). Šitokia graikų ir romėnų velniui artimų mitinių vaizdinių 
evoliucija rodo, kad ir paties velnio vaizdinio evoliucija nuo dievo 
iki demono, nuo žynių, mirusiųjų, gyvulių, piemenų, iš dalies 
ir žemdirbių globėjo iki žmogui kenkiančios piktosios dvasios 
nėra negalima ir netikėta. 

Aptariant velnio atitikmenis indoeuropiečių mitologijoje, 
paaiškėjo, kad tie atitikmenys vienos tautos mitologijoje tarpusa- 
vyje yra panašūs, artimi. Kartais šis artumas yra fiksuotas pa- 
čiuose mituose (lyginami dievai yra įsivaizduojami esą giminai- 
čiai), o kartais atsispindi jų išvaizdoje, funkcijose ir yra sufor- 
muluotas tik mitologijos tyrinėtojų. Antai velniui artimi Odinas 
ir Loki skandinavų giesmėse yra laikomi broliais, kraujo bro- 
liais; Hermis ir Panas graikų mitologijoje yra laikomi tėvu ir 
sūnumi; Hermis ir Dionizas — broliais, Hermis kartais vaizduo- 
iamas su mažyliu Dionizu ant rankų ir t.t. Daug bendrų bruožų 
turi velniui artimi prūsų dievai Patulas ir Pikulas, slavų Vele- 
sas/Volosas, Nikola, vandėnis, miškinis, naminis, germanų 
milžinai, nykštukai, vandėčnis, velnias, keltų Jėzus, Cernunas, 
Dagda, Sucelas, indų Gilumos gyvatė, Vienakojis ožys, net 
Virtras su Valu ir kiti šiame skyriuje minėti dievai bei demonai. 
Apie jų panašumą jau ne kartą yra rašyta. Vienai tradicijai prik- 
lausančių velnio atitikmenų panašumas rodo, kad nustatant 
velnio atitikmenis buvo sugretinti panašūs reiškiniai. Antra 
vertus, tais atvejais, kai tarp lyginamų kurios nors vienos tradi- 
cijos vaizdinių (pavyzdžiui, tarp indų Varuno, Pūšano, Viena- 
kojo ožio, Gilumos gyvatės, netgi Valo ir Virtro, tarp germanų 
Odino, Loki, milžinų, nykštukų, vandenio, velnio ir kt.) artu- 
mas dar nėra nustatytas, jų panašumas į velnią įgalina tokio 
artumo ieškoti. 

Artimi yra ir atskiroms mitologinėms sistemoms priklausan- 
tys velnio atitikmenys. Mokslininkų jau seniai yra įžiūrėtas 
ryšys tarp prūsų Patulo ir germanų Odino, tarp germanų Odino, 
keltų Jėzaus ir indų Varuno, tarp indų Pūšano ir graikų Hermio, 
tarp germanų Odino ir graikų Hermio bei romėnų Merkuri- 
jaus ir t.t. Tai irgi rodo, kad, lyginant velnią su įvairių tautų 
mitiniais vaizdiniais, buvo einama teisingu keliu ir kad tais atve- 
jais, kai atskirų tautų mitologijai priklausančių velnio atitik- 
menų tarpusavio ryšiai dar nėra nustatyti, tokių ryšių ieškoji- 
mas gali būti perspektyvus ir vaisingas. 

Daugumas velnio atitikmenų indoeuropiečių mitologijoje 
yra susiję su mirusiųjų ir gyvųjų pasauliais, su požemiu ir žeme 
(žeme ir dangum), su mirtim ir gyvenimu, nes seniau indoeuro- 
piečiams šios priešpriešos, matyt, sudarė vienovę. Velnio giminai- 
čiai yra mirusiųjų pasaulio valdovai, šio ir ano pasaulio ryši- 
ninkai, dievai arba demonai, lengvai peržengiantys tuos pasau- 
lius skiriančias ribas. Jiems priklausė tiek šios žemės, tiek ano pa- 
saulio turtai, gyvuliai (kurie daugeliui indoeuropiečių buvo turto 
matas), augalai, viskas, kas atsiranda ir išnyksta, kas gimsta ir 
miršta. Jie globojo žynius ir burtininkus, santykiaujančius su 

anuo (mirusiųjų, dievų) pasauliu, gyvulius ir jų ganytojus, pini- 
gus ir jų vartotojus, žvėris ir jų medžiotojus, net kai kuriuos au- 
galus ir jų augintojus. Tai dievai ir demonai, kurie pagal Ž. Diu- 
mezilio trijų funkcijų teoriją atlieka pirmąją (maginę) ir trečiąją 
(ekonominę) funkciją. Šios dvi funkcijos kai kurių indoeuro- 
piečių mitologijoje, matyt, buvo tarpusavy susijusios ir jas kar- 
tais atlikdavo tie patys dievai, nes buvo tikima, kad nuo miru- 
siųjų protėvių ir žynių, atseit bendraujančių su tais protėviais, 
tiesiogiai priklauso Žmonių gerovė, žemės derlingumas, žmonių 
ir gyvulių vaisingumas. 

Apžvelgti ne visų indoeuropiečių ir anaiptol ne visi velniui 
artimi mitiniai vaizdiniai, tačiau ir jie rodo, kad lietuvių folklo- 
re velnias, nors ilgainiui yra labai keitęsis, įgijęs kai kurių krikš- 
čionių piktosios dvasios bruožų, vis dėlto iš esmės dar yra vien- 
tisas, monolitiškas, išlaikęs daug tokių bruožų, kurie kitų tautų 
mitologijoje yra išdalyti net keliems giminiškiems dievams ir 
demonams. Tuo požiūriu lietuvių folkloro velnias yra archaiškas, 
iš dalies reprezentuojantis visos lietuvių mitologijos archaišku- 
mą. Nors kai kurie velnio bruožai galėjo būti jam priskirti ir 
gana vėlai, ėmus užmiršti kitus mitinius vaizdinius, tačiau dau- 
guma jų nėra atsitiktiniai, o sudaro daugiau ar mažiau vientisą 
sistemą. 


BAIGIAMOSIOS PASTABOS 

Išanalizavus apie 10 000 įvairių žanrų lietuvių pasakojamo- 
sios tautosakos kūrinių, kuriuose vienaip ar kitaip yra įprasmin- 
tas folklorinis velnias, kelis tūkstančius tikėjimų, burtų bei prie- 
tarų apie jį, per 1000 mįslių, patarlių bei priežodžių, apie 2000 
šnekamosios kalbos posakių, 400 vietovardžių ir daug kitokios 
medžiagos, peržvelgus ir kritiškai įvertinus ankstesnius jo ty- 
rinėjimus ir užuominas istoriniuose baltų mitologijos šalti- 
niuose, palyginus šį vaizdinį su analogiškais kitų indoeuropie- 
čių mitiniais vaizdiniais bei krikščionių piktosios dvasios pa- 
veikslų, galima padaryti keletą apibendrinamųjų pastabų. 

1. Velnio vaizdinys, kaip matyti iš visos turimos medžiagos, 
lietuvių tautosakoje yra nepaprastai sudėtingas, daugiasluoks- 
nis, nuėjęs ilgą intensyvios raidos kelią, patyręs daug poveikių, 
turėjęs didelių vidinių ir išorinių transformacijų. Velnio vaizdi- 
nio sudėtingumas, daugiasluoksniškumas ryškėja iš pačios jo 
išorinės charakteristikos. Lietuvių tautosakoje jis vadinamas 
daugiau kaip 200 vardų, įsivaizduojamas įvairaus amžiaus ir 
profesijos žmonių, gyvulių, paukščių, roplių ir kitokiais pavida- 
lais, atlieka daugelį veiksmų — santykiauja su dievais ir deivė- 
mis, žemesnio rango mitinėmis būtybėmis, žmonėmis. Ypač 
įvairūs, kartais net prieštaringi mitinio velnio santykiai su žmo- 
nėmis. Velniai kenkia žmonėms (pajuokia juos, klaidina, vargina, 
nori nužudyti, o kartais ir nužudo, gundo nusidėti, „apsėda“ ar 
kitokiais būdais nori išvilioti jų sielas) Neretai, priešingai, 
siekia žmonių draugystės, meilės, nori pagalbos (prašo, kad 
pagrotų, paslėptų nuo Perkūno), kartais ir patys įvairiais sumeti- 
mais jiems padeda (dirba žemės ūkio darbus, stato namus, til- 
tus, bažnyčias, užstoja neteisingai skriaudžiamus, padeda kal- 
viams, medžiotojams, muzikantams, kunigams ir kt.). Tačiau 
velnio vardų, išorės ir veiksmų įvairovė nėra atsitiktinė, o sudaro 
daugmaž vieningą kompleksą, pagal kurį ir galima mėginti 
nustatyti velnio vietą senovės lietuvių religijoje bei mitologijoje, 
atsekti kai kuriuos indoeuropietiškuosius jo bruožus. 

2. Įvairiapusiškai paliudyti lietuvių folklorinio velnio santy- 
kiai su zoomorfinio ir antropomorfinio pavidalo mirusiaisiais 
sutvirtina jau kitų mokslininkų (V. Ivanovo, V. Toporovo, 
M. Gimbutienės) skelbiamą nuomonę, kad velnias senovės 
lietuvių religijoje bei mitologijoje galėjo būti įsivaizduojamas 

mirusiųjų dievu. Su mirusiaisiais velnias buvo siejamas tada, 
kai mirusieji buvo įsivaizduojami gyvuliais. Velnio — gyvulių 
pavidalo mirusiųjų globėjo funkcijos geriau išliko užsifiksavusios 
stebuklinių pasakų „senelio dievo“ paveiksle. Velnio vaizdinyje 
atsekta ne tik mirusiųjų dievo, bet ir sumitologintų mirusiųjų 
žmonių (ypač mirusių neįprasta mirtim — pasikorėlių, skenduo- 
lių) bruožų. Velnio santykiai su mirusiaisiais, labiau negu su ki- 
tomis būtybėmis, yra paveikti krikščionybės, nes krikščionių 
piktoji dvasia irgi buvo įsivaizduojama mirties demonu („mir- 
ties pradininku“), mirusių nusidėjėlių valdytoju ir kankintoju. 

3. Velnio — gyvulių pavidalo mirusiųjų dievo veikla neat- 
skiriama nuo jo kaip gyvulių globėjo prigimties, nes tuo metu, 
kai mirusieji buvo įsivaizduojami gyvuliais, mirtis reiškė perė- 
jimą į gyvulių pasaulį, taigi ir į jų globėjo žinią. Į velnio ryšį 
su gyvuliais jau buvo atkreipę dėmesį R. Jakobsonas, V. Ivano- 
vas, V. Toporovas ir kiti tyrinėtojai. Šis ryšys labiau deta- 
lizuotas remiantis etiologinėmis ir mitologinėmis sakmėmis, 
stebuklinėmis pasakomis ir pasakomis apie kvailą velnią. 
Kaip parodė turima medžiaga, velnias buvo įsivaizduojamas 
artima ne tik gyvulių, bet ir jų ganytojų piemenų mitine bū- 
tybe. 

4. Mirusiųjų įsivaizdavimas gyvuliais ir su tuo susiję laido- 
jimo papročiai (jų reliktų atsekta ir lietuvių tradicinėje kul- 
tūroje) susiformavo pirmykščių toteminių tikėjimų pagrindų. 
Nykstant šiems tikėjimams ir susiformavus atskirų vietų (miško, 
vandens, ganyklos...) šeimininkų ar dievų vaizdiniams, šie die- 
vai tapo ir žvėrių (paukščių, roplių), ir kartu mirusiųjų globė- 
jais. Todėl dėsninga, kad velnias lietuvių etiologinėse ir mito- 
loginėse sakmėse, pasakose apie kvailą velnią turi ir kai kurių 
žvėrių (meškų, vilkų, kiškių), o kartais net ir medžiotojų globėjo 
bruožų. Šių lietuvių tautosakos kūrinių medžiaga buvo pa- 
grįsta R. Jakobsono nuomonė apie velnio ryšį su medžiojimu. 

5. Velnias, perėmęs daugelį seniau garbintų toteminių gy- 
vūnų atributų bei funkcijų, perėmė dalį ir jų veiklos erotinėje 
srityje. Daugelyje lietuvių tautosakos kūrinių velnias vaizduoja- 
mas moterims ypač artima mitine būtybe, atkakliai siekiančia 
jų meilės, o kartais ir susituokiančia su jomis. Velnio ir moters 
santykius lietuvių tautosakoje nemažai paveikė krikščionybė, 
kuri ilgus amžius moterį laikė viso pikto įsikūnytoja, piktosios 
dvasios bendrininke, esą lytiškai santykiaujančia su šiomis dva- 
siomis. 

6. Iš atskirų lietuvių mitologinių sakmių, pasakų apie kvailą 
velnią ir kitų tautosakos kūrinių buvo išaiškintas ir vienas kitas 
velnio bruožas, leidžiantis susieti jį su ankstyvąja lydimine žem- 

dirbyste. Tačiau tokių bruožų velnio vaizdinyje mažai ir jie daug 
blankesni už jo, kaip gyvulių ir mirusiųjų globėjo, bruožus. 
Velnias, matyt, buvo gyvulių augintojų dievas, daugiausia su- 
siformavęs gyvulių augintojų bendruomenėje ir reiškęs gyvulių 
augintojų pažiūras. Menkesni velnio ryšiai su žemės dirbimu tars 
liudija, kad bendruomenėje, kurioje jis tarpo, Žemdirbystė vai- 
dino mažesnį vaidmenį negu gyvulininkystė. 

7. Velniui priskiriamas poveikis dirbamai Žemei ir pačiai 
žemdirbystei (ypač lydiminei) derinasi su jo miško ir mirusiųjų 
globėjo funkcijomis. Verčiant mišką, kurį jis tarsi globojo, dir- 
bamu lauku, dalis globos buvo perduodama ir žemei. Su žeme 
artimais ryšiais buvo susiję daugelio indoeuropiečių mitologi- 
jos mirusieji bei jų dievai, nes mirusiųjų karalystė neretai būdavo 
lokalizuojama žemėje arba požemyje. Buvo tikima, kad miru- 
sieji ir jų globėjai daro tiesioginį poveikį žemei, viso, kas joje 
auga, tarpsta, derlingumui, vaisingumui. Mirusiųjų dievams 
indoeuropiečių mitologijoje (pvz., graikų, romėnų, germanų 
ir kt.) priskiriami ir žemėje esantys lobiai, kurie seniau dažnai 
buvo suvokiami kaip mirusiųjų nuosavybė. Šie dievai kartais 
buvo įsivaizduojami netgi visokių lobių, pinigų ir žmonių, su 
jais susijusių (t. y. pirklių), globėjais. Remiantis daugelio žanrų 
(stebuklinių, nuotykių, apie kvailą velnią) pasakomis, mitologi- 
nėmis sakmėmis, patarlėmis bei priežodžiais, tikėjimais, nusta- 
tyta, kad panašios savybės buvo priskiriamos ir lietuvių velniui. 

8. Ta pati mitinė būtybė — velnias lietuvių mitologijoje 
buvo siejama ir su mirusiaisiais, ir su gyvaisiais, ir su mirimu, ir 
su vaisingumu, derlingumu (su abiem priešpriešos mirtis — gy- 
venimas nariais) ir, matyt, buvo įsivaizduojama tarpininku tarp 
gyvųjų ir mirusiųjų pasaulių, tarp gyvenimo ir mirties, tarp žemės 
ir požemio. Todėl jam buvo priskiriama žmonių, palaikančių 
ryšius su abiem šiais pasauliais (t.y. žynių, burtininkų), globa. 
Beje, pagal senąją indoeuropiečių pasaulėjautą žyniams artimi 
buvo muzikantai, poetai — žmonės savo įkvėpimą atseit gavę 
iš ano, mitinio, mirusiųjų, pasaulio, su kuriuo jie bendradar- 
biavo. Muzikantams artimas ir velnias. R. Jakobsono ir kitų 
mokslininkų (A. J. Greimo, V. Ivanovo, V. Toporovo) paste- 
bėtas velnio ir jam giminiškų kitų indoeuropiečių mitinių perso- 
nažų ryšys su Žyniais, muzikantais darbe pagrindžiamas gausesnė 
lietuvių folkloro medžiaga. 

9. Paskutiniųjų šimtmečių lietuvių tautosakoje velnias 
labiau įsivaizduojamas mirusiųjų, 0 ne gyvųjų, žemės ir požemio, 
o ne dangaus mitine būtybe. Velnias, sprendžiant iš jo funkci- 
jų, vardų, išvaizdos, gyvenamosios ir pasirodymo vietos, iš jam 
priskiriamų gamtos objektų, yra tipiška chtoniškoji (požemio 

ir Žemės) mitinė būtybė, įkūnijanti kairiuosius daugelio prieš- 
priešų (žemai — aukštai, požemis — dangus, vanduo — ugnis, 
kairė — dešinė, juodas — baltas, naktis — diend...) narius. 
Ir jeigu kartais jis buvo suprantamas mediatoriumi, tai buvo me- 
diatorius ne tarp žemės ir dangaus, o tarp žemės ir požemio, 
tarp atskirų „žemiškųjų“ sferų (pvz., vandens ir ugnies, žmogaus 
įsisavintos ir neįsisavintos erdvės ir pan.). O iš atskirų vietovar- 
džių, užuominų tautosakoje ir senuosiuose baltų mitologijos 
šaltiniuose net galima prielaida, kad velnias senovėje galėjo 
būti tapatinamas su žeme ir įsivaizduojamas dangaus dievo 
antrininku (netgi antriniu jo pavidalu), įkūnijančiu visas jo dan- 
giškųjų savybių priešybes. Pasaulio sandaros modelyje velnias 
buvo lokalizuotas požemio sferoje, o šį modelį išreiškiant pa- 
saulio medžio įvaizdžiu — prie to medžio kelmo. 

10. Kaip chtoniškoji mitinė būtybė velnias lietuvių tauto- 
sakoje yra priešinamas mitinio dangaus būtybėms: dievui, Per- 
kūnui. 

11. Velnias su dievu dažniausiai vaizduojamas lietuvių etio- 
loginėse sakmėse, kuriose jie bendradarbiauja, kurdami šį 
pasaulį. Tik viena kita sakmė juos abu vaizduoja lygiateisius 
dievus, tikrus brolius, o dauguma — velnią žemesnį už dievą, 
t.y. jo pagalbininką, tarną, padedantį vykdyti visus kūrybinius 
sumanymus, neretai juos sugadinantį savo nevykusia iniciatyva, 
o kartais ir atvirai kenkiantį. Velnias lietuvių etiologinėse sak- 
mėse vaizduojamas komiškai; toks kūrėjas — juokdarys (de- 
miurgas — triksteris) sutinkamas daugelio primityvių genčių 
mitologijoje ir su juo velnias tipologiškai gali būti gretinamas. 
Komiškumą dar labiau paryškina pasakos apie kvailą velnią. 
Velnio — kūrėjo, įvairių kultūrinių vertybių (darbo įrankių, 
ugnies...) savininko ir išradėjo vaizdiniui susiformuoti padėjo 
senovės protėvių (neretai įsivaizduojamų milžinais) kultas. 

12. Daug ryškiau velnio antagonizmas dangaus mitinėms 
būtybėms išryškėja tose lietuvių mitologinėse sakmėse, pasakose, 
kuriose vaizduojami jo santykiai su Perkūnu. Griausmo dievo 
ir jo priešininko kovos tema būdinga visų indoeuropiečių ir dau- 
gelio kitų senųjų klasinių visuomenių mitologijai. Mitai, pasakos, 
sakmės ir kitokie kūriniai apie griausmo dievo ir jo priešininko 
kovą rodo indoeuropiečių mitologijoje įprastą dangaus dievų, 
siekiančių darnos ir harmonijos, nusistatymą prieš Žemės ir 
požemio dievus, kuriems daugiau ar mažiau yra būdingas chao- 
sas, gaivališkų jėgų prasiveržimas. Susiformuoti pažiūrai apie 
dangaus dievų priešiškumą žemiškiesiems, be abejo, padėjo 
socialiniai žmonių tarpusavio santykiai, nevienoda atskirų 
socialinių sluoksnių padėtis senosiose visuomenėse, karių sluoks- 

nio (kurių globėjais buvo laikomi dangaus dievai, visų pirma 
griausmo dievas) iškėlimas, o gyvulių augintojų ir žemdirbių 
(kurių globėjais paprastai buvo laikomi chtoniškieji dievai) 
nužeminimas. Nors antagonistiniai folklorinio velnio santykiai 
su Perkūnu, matyt, yra jaunesni už dar palyginti draugiškus jo 
santykius su mitiniu dievu, tačiau ir jie jau siekia senuosius in- 
doeuropiečių laikus. 

13. Antagonistiniai folklorinio velnio santykiai su dangaus 
mitinėmis būtybėmis, ypač Perkūnu, rodo, kad jau tolimoje 
senovėje (praindoeuropiečių laikais) buvo prasidėjęs šio galingo, 
veiklaus žemės ir požemio mitinio dievo (tiksliau — jo proto- 
tipo), kurio valdžioje buvo ne tik mirusieji, bet ir gyvieji (gyvu- 
lių augintojai ir žemdirbiai, amatininkai ir žyniai), nužeminimo 
procesas, O jį galutinai užbaigė krikščionybė. Įvedus krikščiony- 
bę Lietuvoje (1387 m.), velnio vardu buvo pavadinta krikščio- 
nių piktoji dvasia, velnio vaizdinys įgavo kai kurių piktosios 
dvasios bruožų. Veikiant krikščionybei, velnias buvo pradėtas 
vadinti kai kuriais piktosios dvasios vardais, vis dažniau imtas 
įsivaizduoti žmogumi su kanopom, ragais ir uodega, vis labiau 
jam priskiriama žmonių gundytojo, kenkėjo, sielų kankintojo, 
dievo ir Žmonių priešininko funkcijos. Tačiau krikščionybės 
poveikis buvo ne tik griaunamasis. Kadangi pats piktosios dva- 
piečių chtoniškuosius dievus bei demonus ir turi nemaža jų bruo- 
žų, tai jo pavadinimas velnio vardu ir išpopuliarinimas lietuvių 
liaudyje „suaktualino“ — atgaivino ir prikėlė naujam gyvenimui 
daugelį jau visai beišblėstančių senojo mitinio velnio bruožų. 

14. Lietuvių folklorinio velnio senumą, ne krikščionišką, o 
daug senesnę indoeuropietišką jo kilmę patvirtino ir mitinių 
vaizdinių kitų indoeuropiečių mitologijoje bei folklore analizė. 
Daug sakantis pats faktas, kad jam artimų vaizdinių yra ne 
tik dabartinių, bet ir senųjų indoeuropiečių (slavų, germanų, 
keltų, indų, graikų, romėnų...) mitologijoje. Dažniausiai jam 
artimi dievai — mirusiųjų ir gyvųjų (piemenų ir medžiotojų, 
amatininkų ir žynių), gyvulių ir žvėrių globėjai, susiję su mirtimi 
ir gyvenimu, laidotuvėmis ir vestuvėmis, su turtingumu, derlin- 
gumu, vaisingumu. Tai mažai kuo nuo lietuvių folklorinio velnio 
tesiskiriantis folklorinis latvių velnas, prūsų mirusiųjų ir Žynių 
globėjas Patulas, slavų gyvulių dievas Velesas/Volosas, germanų 
vyriausiasis dievas, pagal kilmę mirties demonas, žynių globėjas 
Odinas, jo kraujo brolis Loki, išmintingasis magikas, taikos ir 
tvarkos saugotojas Ulinas, keltų turtingumo, gausumo, gyvulių 
dievas Jėzus arba Velaunas, tarpininkas tarp šio ir mirusiųjų 
pasaulio, žvėrių ir gyvulių globėjas Cernunas, indų vyriausiasis 

dievas, teisingumo saugotojas ir nusikaltėlių baudėjas Varu- 
nas, demonai Virtras ir Valas, graikų mirusiųjų karalystės val- 
dovas Aidas, tarpininkas tarp gyvųjų ir mirusiųjų pasaulio Her- 
mis, gyvulių, laukų ir miškų dievas Panas ir daugelis kitų. Da- 
lis paminėtųjų mitinių personažų (Velesas/Volosas, Ulinas, Ve- 
launas, Varunas, Virtras, Valas) lietuvių velniui yra giminiški 
ir savo vardais. Įdomu, kad kai kurie velnio atitikmenys indo- 
europiečių mitologijoje (pvz., Varunas, Aidas, Panas) susi- 
laukė tokio pat likimo, kaip ir velnias — buvo nužeminti iki 
demonų lygio; dar įdomiau, kad buvo nužeminti jau senaisiais 
laikais ir visai be krikščionybės poveikio. Velniui artimų mitinių 
vaizdinių nustatymas yra reikšmingas ne tik velnio, bet ir tų 
pačių vaizdinių tyrimui, jis padeda atsekti jų kilmę, kuri dažnai 
(ypač mitinių folkloro būtybių) yra neaiški ir mažai tyrinėta. 
15. Svarbus velnio vaidmuo senovės lietuvių mitologijoje 
iš dalies paaiškina jo populiarumą tradicinėje lietuvių kultū- 
roje ir profesionaliajame mene. Šiuo mitiniu, fantastiniu vaiz- 
diniu daugeliu atvejų nesąmoningai buvo perduodamos ne krikš- 
čioniškosios, 0 senesnės mūsų protėvių pažiūros į gamtą ir vi- 
suomenę, į šį ir pomirtinį pasaulį. Žinoma, jo populiarumą lėmė 
ir folkloro kūrinių, kuriuose jis vaizduojamas, meninis įtaigu- 
mas. Folkloriniame velnio paveiksle Žmogus matė ne galingą, 
nepasiekiamą dievą ar demoną, o teisų ir suktą, gerą ir piktą, 
padedantį ir kenkiantį padarą, nuolat besisukiojantį jo gyve- 
namoje aplinkoje, tarsi savo antrininką (beje, jo paties ir sukurtą), 
su kuriuo galima ir padraugauti, ir pasipykti, ir iš kurio svar- 
biausia dažnai galima pasipelnyti. Psichologinis velnio paveikslo 
pagrįstumas — dar viena įdomi ir plati folkloristikos tema. 


XTOHHYECKHA MHP JIHTOBCKOK MHS6OJIOrKMH 


Anarin3 bonbkNOpHOro BAJIbHACa („velnias“) 
Pe3roMe 


B rocnexHee BpeMS aKTHBA3HpPOBA/IHCb HCCJI6OBAHHA B OGACTH JAPCB- 
HeH JIHTOBCKOH penMraHh H MHAGOJIOrHA, HCXOJA H3 HX BaxXHOCTH JMA BCel 
CpaBHHTe/1bHOKH HRJrOEBpoNeKcKoH MaGONOrKKa. OpBako MAbOonOraS NHTOB- 
I(€B H ApyrKax GaiTOB HCCJIeKYeTCA NOKA JĮOBOJILHO OJĮHOCTOPOHHE — ITPEH- 
MyINĮeCTBEBHO ITYTEM OIlmMCaHHH H aHaJIM3a HeGecHBIX GOxXeCTB C PeJĮKHM 
VIIOMHHaHHeM O XTOHHYeCKHX (3€MHBIX H NOJBEMHBIX) Gorax. CAOxHNOCb 
ĮAX€ MHeHKe, GYXTO MHGOJOTKHA JIHTOBIKEB H GaxTOB BO06Nxe 6bi12 MHĖO- 
JIOTHeK HCKNNHOWHTENBHO He6ecHoH (Ipexjįe Bcero Ilepkymaca „Perkūnas“) 
H YTO XTOHHYeCKHe GOxXECTBA HTpanh B HeH He3HAVWHTEJIBHYIO pOJIb. DOpMH- 
poBaHHHOo TAKOrO MHeHH4  CHOCOGCTBOBaNM  (bparMEHTApHOCTb HCTOpH- 
UeCKHX HCTOYHHKOB Ito GanTHHCKOH Ma(bONOrKK H HEJĮOCTATOMHO€ IIPH HC- 
CJIeJĮOBAHHH MHGOJOrEYeCKHX IPO61eM IPHBJIEYEHHe JIHTOBCKOTO (OJNBKJIO- 
pa, B KOTOpPOM XTOHHY4eCKHe MHGOJIOrTKUeCKHe INEpCOHAXKH IIPEJĮCTABJIEHEI 
ITOpa3/JĮ0 IIHPe IO CpaABHEHHIHO C HeGecHBIMH. UTOGLI KOPpHTHpOBATb CJIO- 
>KHBIlUE6CA MHEHHE H JjATb IIpAaBH/IbHO6 IpeJ[CTABJIEHHE O JIHTOBCKOH MAGO- 
JIOrhH, B JiaHHOH paGoTe NpeJMIpHHATO HCCJIEXOBAHHE (DOJIBKNOPHBIX MaTe- 
pHaJlOB, CBA32aHHBIX C IJIABHEMIMM XTOHHYECKHM CYINIECTBOM JIHTOBCKOTO 
(bonbkNOpa — BANBHACOM. 3AaHATBCA AHaJIM3OM BAJILHACA IOGYJKIH MH Ha- 
CYIĮHBIe 32/ĮAWH JIMTOBCKOH KyYJIbTYpbI. BanibHAC ABNIAETCA OJHHM H3 CAMBIX 
IONTYJIAPHBIX JIHTOBCKHX MHGOOJIOrHYeCKHX CyIŲecCTB. OH wacTO HRaxXOJMT 
OTpAxeHHe B YCTHOM HApoOJHOM TBOpWecTBe, YNOMHHaeTCA B O0pAnax, 
IIOBEPbAX, OOBIJEHHOKH peuH, HepexKOo (HrypHpyeT B INpodecchOHaNbHOM 
TBOpuecTBe (JiHTepaTYpPe, H300pa3HTeJIbHOM HCKYCCTBe, KHHO). be3 3HannA 
CyNfHOCTH H TeH€e3HCa 3TOrO O6pa3a He/Ib34 MOHATb H NpPABHJILHO OI(EHHTB 
Ty OGnacTb TpalMI(KOHHOK KyJIbTYpbI H COBPEMEHHOTO HCKYCCTBa, IJĮ€ OH 
BcTpevaeTc4. be3 IMpejBapHTerhHOrOo aHa/iH3a HEBO3MOXHO HCIIOJb3O0BATE 
3TOT O6pa3 H B aTeHCTHYECKOM BOCIMATAHHH, IJ€ OH BECbMA CIIOJIDYMEH, 
ITOCKOJIbKY C BB6JĮEHHeM XpHcTHaHcCTBa B JIHTBe HMEHEM BAJIBHACA OBL1 
Ha3BAH 3JIOH JĮYX — aHTHNOKX Gora. 

Banxy nomynapHocTH BAJIDHACA B JIHTOBCKOM OOJBKJIOPE BO3MOXHbI 
pa3/1HWHBIe aCINEKTBI ero H3yVeHKHAa. Tak, MOXKHO J(ETANIbHO HCC/IeXOBATb 
JKAHHBIH OGpa3 B IIPOH3BEJIEHHAX OTJIEJIbHBIX (OJIBKJIOPHBIX >xAHpPOB (MHĖO- 
JIOrHYeCKHX HJIH 3THOJIOrHYECKHX CKa32HHAX, IIpeJIAHHAX, CKa3KAX O IJIYIIOM 
BAJNBHACe H Ip.) C H6JIbBIO BbIABJIEHHA ETO IIPH3HAKOB, C(OPMHPOBABIIMUXCA 
B paMKaxX 3THX >KaHpos. Ho Ipa H36paHnH TaKOro MYTA ObIJIO ObI TPYJHO 
OGbATb 3TOT KpažiHe HacCbINJeHHbIH O6pa3 BO BCeKH ETO IfEIIOCTHOCTH, BbIA- 
BHTb OOIHe YepTbI, paCKpBITB TJIYOHHHBIKH ETO CMBICJI H CYTb. ITOCkOJNIBkY 
O06pa3 BA/NIBHACA CKJIA/[EIBAJICA B JIHTOBCKOKH (GanTRHcKOK) MubOoNOrauecKOK 
CHCTEMe, KOTOpaa Gbija NpejOMpezeneKa HApoOJHpIM GBITOM, COI(Ha/IbHOK 
>KH3HBIO H MHPOBO33peHHeM, TO B HacToAI/eH pačoTe 3TOT 06pa3 Ipexe 
BCErTO H HCOJIeJNeTCA KAK YACTb JĮAHHOK CHCTEMEI — BAKHO YCTAHOBHTE, 
KaKoB HahGonee 06uMH MabONOrMAeCKKhA CMBIC1 O6pa3a, KaKkOe MECTO 32- 
HHMA/l OH B JĮpeBHelH peJIHTHH H MHGONOTHA JIHTOBINEB, B ChJTY KakHx O0- 
CTOATENECTB YTBEPJĘHJICA OH B CO3HAaHHKh  JIOJ(EH, Kak H3MEHA/ICA OH IIO 
XOJY HCTOpHH, KaKOBbI €TO OTHOINEHHA C IPOYHMH JIATOBCKHMH H HHOHa- 
I(HOHAJIBHBIMH MH(OJOrKueCKHhMH OGpa3aMH H XpPHCTHaHCKHM 3JIbIM JIY- 
XOM, EegHCcTOŽ cHNOK, Hajo KONAraTE, UTO YCTAHOBJIEHKe OCHOBHBIX MHĖOJIO- 

THYeCKHX IIPH3HAKOB BA/IbHACA COCTABHT IIPOYHYHO OCHOBY JŲIA Aa/IbHeKIINIeTO 
H3yYeHHA OTAE/NIKHBIX (DOJIBKNIOPHBIX >KAHpOB, IJ€ 3TOT O6pa3 NpexCTaB/IeA, 
H6O0, HeCMOTpPA Ha JĮĮONOJIHHTEJIBHBIS 3HAVWEHHA, BO BCeX >XaHpaX HaJlHI[O 
ero O6INMA MHGOJOrHUEeCKHH CMBICN. 

B pa6GoTe amanm3npymoTCA OKOoNO 10000 npou3BsexeHHH JIMTOBCKOTO 
IOBECTBOBATEN1bHOTO GONbKNIOpA pa3/JIHYHBIX >XAHpPOB, B KOTOPbIX BCTPe4a- 
eTcA O6pa3 BA/NIDHACA, HECKOJIBKO TBICAY KacaDIKHXCA ErO IOBEPHĖ, IIpH- 
MeT H CcyeBepHH, cBbMMe 1000 3arajzoK, IOCAOBHIĮ H NOFOBOpoK, OKOJIO 
2000 rpocToKHapoxKHEIX BBIpaxKeHHK, 400 TONOHKMOB H NpowHH MHOFoOYHC- 
JIEHHbIH MaTepHa/I. /Įana TakxKe OlfeHKA NPENBINVIJHM HCCJIEJĮOBAHHAM 3TOTO 
06pa3a, erO yYIMOMHHAHHAM B HCTOPHYWECKHX HCTOWHHKAX IO GaJiTHRHCKOK 
MHĖOJOTHH. 

HacToamaa pa6oTa HarmMcaBa Ha OCHOBe IpHHaTOrO B coBeTCKOK ĖONB- 
KJIOpPHCTHKE H MHĖOJNOTHH CpaBHHTEJIbHO-HCTOPHYECKOTO METOJA, YCcIeNIHO 
HCIOJIb3O0BABIIETOCA "=" TAKHMH  BBIJJAMONHMHCA" HCCJIEJJOBATEIAMM,  KaK 
B. M. Kupmykckuū, B. A. Ilpom, A. B. JIoces, C. A. Tokapes, E. M. Me- 
JIeTHHCKHKH, b. H. IlyTaA1OB K Ap. Bbi1K HCNOANb30BAHBI H HEKOTOPPIE NpHRIIH- 
IIbI CTPYKTYpHOrO METO/iA, Ha KOTOpbIū IIPEHMYIeCTBEHHO ONHparoTCA B 
CBOHX HCCJIeXOBAHHAX JIHATBHCTBI B. B. HBanos x B. H. Tonopos. B renax 
BbIABJIEHKA CyYIHOCTH, IIPOHCXOX/[EHHA H pa3BHTHA O6pa3a BAJIbHACA B 
HacTOANeH paGoTe HCHONB3O0BAHBI OIBIT HCCJIEJJOBAHHA JIPYTHX HH/JĮOEBPO- 
neHckux MHĖONOrHYeCKHX CHCTEM, A TaKKE HEKOTOPbIe YCTAaHOBJIEHHBIS IIO 
OTHONIeEHHIO K HHM 3aKOHOMEpHOCTH, WTO JĮONYCTHMO H IO3BO/JIHTEJIbBHO 
BBH/ĮY TeHeTHYeCKOH H THIOJIOTHY6CKOK OGIKHOCTH BA/JILHACA CO MHOTHMH 
IIpOWHMH HH/JĮOeBpOMEeHCKHMH XTOHHYWECKHMH MHCGOJIOrHYeCKHMH IIepCOHa- 
>KaMH. OcO06eHHO INHPOKO NpHABJIE4EHbI PE3YJIbTATBI HCCcNexOBaHKA B. B. HBa- 
HoBa H B. H. TonoposBa, MpejpipuHAaBINMX PEKOHCTPYKIJHHO JĮpEBHEAINIMHX 
HH/IOEBpONNeHCKHX MHOĖOJIOTHUECKHX TEKCTOB. 

B pa6oTe IpoBepeE IeJIbIK pA/Į FaIOTE3 O BAJILHACe, BBIJ(BHHYTBIX paHee 
JIDYTHMH YUEeHbIMH Ha OCHOBAHHH OT/JĮEJIBHBIX OJIBKJIOPHBIX NIpDOH3BEJeHHA, 
3THMOJIOrHH HaHMEHOBAHHH BAJIbHACA H POJCTBEHHBIX EMY MH(OJIOrHYeCKHX 
IepcoHaxeK4 H pa360pa GxH3k0H 3THM HaHMEHOBAHHAM JIEKCHKH. O/[HH H3 
3THX IHIOTe3 (HaIrIpHMep, O CyYTY6O XpHCTHaHCKOM IpPOHCXOX/JIEHHH OOpa3a 
BAJIbHACA) GBbI1H OTKJIOHERBI, ApyrHe (HaIIpHMEp, O IIOHHMAHHKH BAJILHACA 
Kak GO>KeCTBA, IIOKpPOBHTEJIA MEpTBEIX H CKOTA, O Mpe/(CTAB/IeHHH 3arpoGHOTO 
MHpa B BH/Ie IACTOHIOa, a YMEPINMX — B BHJe XHBOTHBIX, O CBA3H BAJIDHACA 
CO Xpel(aMH, MY3bIKAHTAMH H Ip.) OBIJIH IOJ(KPEILIEHBI JĮOITOJIHHTEJIDHBIM 
MaTepHanoM. BELBKKHYT TaKXe pA/Į HOBBIX THIOTe3 (O CBA3H BAJIDHACA C 
3€MJIEJIeJIHeM, JIECOM, 3BEPbMH, O €TO BaxXHOK po/NK B cbepe 3pO0THKA H Ip.), 
COXEKCTBYKI(HX GOOnee IIOJHOMY IpPeXCTABJIEHHHO O6 O6pa3€ BA/IbHACA B 
ĮIPEBHeJIHTOBCKOH peJIHTHH H MHĖOJOrHK. Ormpašcb Ha OMBIT MHCOJIOTOB H 
a3bIKOB€JIOB, JĮeNaeTCA IIONBITKA H3 CPpABHHTENBHO IIO3/HO (B XIX — XX B.B.) 
3a(;HKCHpOBAHHOrO (OJIbBKJIOpA pPeKOHCTPYHpPOBATb JIpEBHHE IUIACTBI 2aHa- 
JIM3HpYeMOro 06pa3a. 

MeTox, HCCiIeJ;OBAHHA, XApAKTEp NOCTABJIEHHBIX INpOo6iIeM OGycNOBHJIM 
H CAMY CTPYKTYpY paGoTbI. PackpbiTHe O6pa3a BA/BHACA HaunHaeTCA C 
TOJIKOBAHHA HaHOOJIe€ IIDOCTBIX IIPH3HAKOB (HaHMeHOoBaHKH, O0/N1HYBA, CBA- 
3H C COOTHOCHMBIMH C HHM IPHpOJHBIMH OObeKTAMH) H IIOCTENMeHHO Ilepe- 
XOJMT K GOJ1ee CN10xXHBIM (B32HMOOTHOMNMEHHAM C JIKOJbMH, OOKECTBAMH H 
MHGĖOJIOTHYeCKHMH CYIKECTBAMH), JŲIA YCTAHOB/IEHHA THIIOJNOrHH KOTOPbIX 
TpeGyeTca Gonee OGIIHpAbIA COMOCTABHTEJILHbIK MaTepHaJI KaK H3 OGJIACTH 
JIATOBCKOH, TaK H BCeHž HH/ĮOEBpoNeKcKOoH MHGbOJOrHH. KpoMe BBejeBRA 
H 3AKJIHOWHTE/NIBHbIX 32Me4aHHH, paGO0TAa COCTOHT H3 IIecCTH IJlaB. B repBoi 
H3 HHX JĮAHbI 0630p H KpHTHYeCKAA OI(eHKA BCeX UpEJNINECTBYIONAX HCCJIe- 
JXOBAHKHHĖ OOpa3a BA/IbHACa; BO BTOpOH IIPHBOJMTCA BHEINHAA XApaKTEpHC- 

THKa BAJIbHACA CO CCbIIKAMH MIaBHBIM OGpa30M Ha Te IpOH3BE/JIEHHA, Te 
MH(OJIOTH3M Elle He CTEpT H HaJIHI[O BEpa B IOJŲIMHHOCTb H306paxKAeMbIX 
C00bITHH; B TPETbeH paccMATPHBAeTCA CBA3b BAJIDHACA C OTAENIbHBIMA OObEK- 
TaMH H AB/IEHHAMH IIPHPOJPI («<IIPHPOXHBIMH IePBOJIEMEHTAMH) — BOJIOK, 
OFHEM, BO3JĮYXOM, KAMHEM — C pacTEHHAMH H XHBOTHBIMH, Aa TakxKe OO- 
TaTCTBOM); B VeTBepTOK aHaJtu3HpYIOTCA  NEATENIBHOCTb  BA/NIbHACA, €TO 
OTHOINJEHHA C GOraMH, MHDONOTHUECKHMH CYL(ECTBAMH MH JUOJIbMU; B NATOK 
iaH O030p O06pa3a BAnbHACA B JIATOBCKHX PEJNHIHO3HbIX IIMCbMEHHbIX HC- 
TOWHHKaX MH IpeAMpHHATa IMOMBITKA OTJE/MTb XPHCTHAHCKO€ HacJIOcHHE 
JIHTOBCKOIO (ONBKJIOPHOTO BAJIbHSCA OT Hapo/JHOro; B IlIECTOK YCTAHAB- 
JIMABAHOTCA COOTBETCTBHA BAJIBHSCA B MHĖONOrHAX H (DOJNBKNOPė JIPYrHX 
HH/ĮOeBpOIeAIJNEB. 

I naBbI NOXpA3xeNAIOTCA Ha OOJie€ MEeNKHe pa3Jle/Ibi, B KOTOPbIX, Kak 
IIpaBHJIO, BbI/(BKHraeTCA H pacCcMATpPHBAeTCA OJHA H Ta >K€ HJIM HECKOJIbKO 
Gnn3KHx npo0jeM. Tak, B pa32e/1e <BanbHac A JJOMAIHHE XHBOTH6I6) 32TPO- 
HyTa IpO6neMa BAJIbHACA KaK IIOKPOBHTEJIA CKOTA, B pa3xele «<BanbnAcC H 
3B€pH) — OTHOINEHHA BAJIbHACA C JĮHKHMH >XHBOTHBIMH, OXOTHHKAMA H T. JĮ. 
"TeM npo6neMaM, KOTOpbIe IONyYYHIA OOJIe€ H/JIM MEHEE IIIHPOKOe OCBEII(EHHE 
Y XApyTKX aBTOpoOB (HarIp., B3AHMOOTHOLeHKA BANIBHACA H IlepkyHnaca), yJe- 
JIAETCA MEHbIJe MECTa, a IPOOJEMSI, JO CHX NOp OCBEIIEHHBIe CKATO HJIH 2K€ 
BOO00INJ/e He3aTpOHYTBIe (Hanp., OTHOINEHHA BAJIbHACA C >XEHCKHMH MHOOJIO- 
THYeCKHMH CylĮeCTBAMH, MHpOM M€EpTBbIX), B HacTOAI(eH4 paOoTe paccMaT- 
pHBAIOTCA IIHpėe. 

AHajiH3 BCErO HMEIOII[ETOCA MATEepHaAJIa, KaK H MOXHO ObIJIO OXH/IATB, 
MOKa3aJ, UTO O06pa3 BAJIbHACA B JIHTOBCKOM (ONBKNOpe HeoGbivaKHOo CJ1O- 
>KEH, MHOIO3HAVeH, WTO OH NpeOJOJIeN JŲIHTEJIBHbIĖ 3TAI HHTEHCHBHOrO 
pa3BHTHA, HCNbITAB MHOXECTBO B/IHAHHH, ITOJ(BEpINIMCb CyI(eCTBEHHBIM 
KaK BHEINHHM, TaK H BHYTPeEHHHM TpaHcbOpMai(HaM. CJIOXKHOCTb H MHOFO- 
IFpaHHOCTb O6pa3a BAJIbHACA BbIABJIAIOTCA YXXE€ H3 CAMOH erO BHEIIIHEK XA- 
pakTepHcCTHKH. B AHMTOBCKOM Hapo/(HOM TBOPWeCTBE BA/lIbHAC HME6T CBbI- 
1116 200 KnanMeHoBanuAū, IMpexCTABNLAETCA B O6/KYbe NHOJĮEK pa3HOro BO3pAc- 
Ta H POojAa, 3AHATHH, XHBOTHPIX, IITAIĮ, IIPECMbIKAIOlI(UXCA H IIp., BbIIO/IHAET 
CaMbIe pa3H006pa3HbIe NeūCTBHA — OGIaeTCA Cc GoraMH H GOrHHAaMA, 
MHDONOrKueCKHMH CyYIeCTBAMH HH3INErO paHra, JIHOJ(bMM. BanibHacC HINET 
NPY>KObI C UEJIOBEKOM, JIHOBA, NpPOCHT ErO O IIOMONĮK HJK Yyc/tyre (Hartp., 
UTO6bI €My CbIrpaJlų, YKpbIJH OT IlepkyKaca), HHOrxa H CaM IMO pa3HbIM 
C006paxXeHHaM IOMOMaeT JIHOJAM (pa6oTaeT B IOJle, CTPOHT JAOMA, MOCTBI, 
I(€pKBH, BCTYNAeTCA 34 OOH>KeHHbIX, IIOMOTaeT Ky3HEI(AM, OXOTHHKAM, MY- 
3bIKAHTAM, CBAlI(EHHHKAM). Į|oBONbHO UaCTO BAJILHAC MH BPeJMT JNIONJAM 
(ocMeHBAeT HX, BBOJKT B 3A0n1yx<XEHHe, H3MATPIBAET, IMBITAETCA IOrYGHTB, 
a HEpeJIKO H TYGHT, CKJIOHAET K IPEXY, «BCeJIAETCA» B UEJIOBEKA HJIH KaK-JIHOO 
HHa4e IOCAraeT Ha ero AyLIyY). OjHako O60wnne HaHMeHOBAHKū, OGJIHUHKA, 
cbep NEATENLHOCTH BAJIbHACA He ABJIAETCA CNYVAKHbIM, 3TO E€JHHbIH KOMIUIEKC, 
KOTOpbli JIeiaeT BO3MOXHOK IONbITKY YCTAHOBJIEHHA IIOCTOAHHOIO MEeCTAa 
BAJIbHACa B JĮPEBHE/IHTOBCKOK peJlHTHH H MH(OJIOTHH, BbIABJIEHHA HEKOTOPbIX 
ero OGINEKHJOEBpONMeKCKHX UepT. 

HauGojee HMIHpOoKO B JIHTOBCKOM OJIbKJIOPe 3ACBHJIETEJIbCTBOBAHbI CBA3H 
BA/IbHA4CA C MHDOM MePTBbIX, UTO MNOXKPerIAeT BbICKA3AHHOe PA/ĮOM XPYrKX 
yueHbix (B. B. HsanoBbmM, B. H. TonopoBbiM, M. TuMGyTeue) MHeHKe O 
TOM, UTO BA/IDHAC B JĮIPEBHeJIHTOBCKOK penHTHMM H MHĖONOrKHU H300paxa/lcA 
KaK IMOKPOBHTENlb MEpTBbIX, IMpPHYeM H306paxkaJlca He IMpOoCTBIM JĮEMOHOM, 
a 6oxkecTBOM. Emre paHee (B 1969 r.) P. Ako6coH, HcxOXA H3 aHanH3a HaH- 
MeHOBaHHA H byKkiaK cnaBaHcCKOro Beneca / Bonoca H pOoACTBEHHbIX €EMY 
IepcoHaxxeK (B TOM WHCJIe H JIHTOBCKOIO BAJIbHACA), BbICKa3a/1 IIPE/NIO/1OXKE- 
HH€, UTO “IIPOTOTHII 3THX HaHMEHOBAHKH H HX HOCHTEJIEA OTHOCUTCA K O6UXKE- 

HHJIOeBpOMeHCKOMy IMaHTeOHY». TakaM O0G6pa30M, GOxeCTBOM CYHTACA 
H CaMbIK IpoTOTHI BaJIbHACA. IlokpoBMTenNEM MEpTBbBIX BAJIDHAC CKOpee 
BCErO C4HTa/ICA YxX€ B Te BpEMEHa, KOMA YMEpINKe NpejCTaB/NIAJIHACb B BH/IE 
>XHABOTHPIX. DyKKI(MKHh BAJILHACA KaK IIOKPOBHTEJIA YMEPINAX, IIePEBOIMNIOTHB- 
IIAXCA B >KHBOTHBIX, IIPOCJIEKEHBI IJiaBHEIM O6pa30M Ha MaTepHa/le BeCbMA 
XApaKTEpHBIX JŲIA JIMTOBICB BO/NNMNeGHBIX CKa30K, a (YHKI(UA BAJIbHACA KaK 
IIOKPOBHTEJIA YMEpIMAX B YEJIOBEUbEM OGJHYbEe — Ha MaTepHalle MHGOJIO- 
IrHYecCKhX Cka3aHKHK. B 06pa3e BanBHACA 32(HKCHpOBAHBI UEpTBI BE TOJIbKO 
Gora yMepIIHx, HO H IpOCTBX MHOOJNOrH3KMPOBAHHBX CMEpTHBIX (oc06ehHo 
YMepINHX He CBO€A CMEpTBIO — YTOILIEHHHKOB, BHCEJIbBHKOB H IIp.). OTHO- 
INEHHA BAJILKACA C YMEpIUHAMA B OO/IbIeH CTENEHHA, HEXKEJIA C JĮPYTAMA CY- 
I(€CTBAMA, HCITBITAJIM Ha C60€ BJIHAHHe XPHCTHAKCTBA, NOCKOJIbKY XPHCTHAHC- 
KMH HEYHCTBIK TaKxKe B000paxaNicA JĮEMOKOM CMEpTH («“CMepTOHOCIJEM?), 
IIOBEJIHTEJIEM YMEPINHNX IPeCTYNHHKOB H HX MYYUHTEJIEM. 

IleaTenbHOcCTb BAJIbHACA — DOKPOBHTėJIA MEpTBEI(OB B XHBOTHOM O6G- 
JIHYbE HEOTJEJNHMA OT ETO IIOKPOBHTEJIBCTBA CKOTY, HOO B Te BpeMeH3, 
KOrųa YMepIMMX BOO6paxaJiM >KHBOTHBIMH, CMEpTb O3HawaJia IepeXO0X B 
MHp >XABOTHbIX, a TEM CaMbIM H B Bej(eHHe HX DNokpoBHTenA. Ha cB436 
BAJIDHACA C >XHBOTHBIMA YAK€ O6paIjajia »BHUMaKKe P. Ako6con, B. B. HBa- 
HoB, B. H. Tonopos m Apyrae HcONexOBaTeIK. BTA CBA3b B HacTOAIeKH 
paGoTe Ioxpo6HO IIpocJiexKeHA Ha OCHOBAHHH 3THOJIOMMYECKHX H MH(O- 
JIOrMYeCKHX CKa32aHHH, BOJINIEGHBIX CKA30K H CKA30Kk O INyNtoM vepTe. Kak 
MOKa3a/l1H HMEIONKMECA MATEpHAJbI, BAJIDHAC B HHX IpeACTABJIEH IIOKPO- 
BHTC/lEM He TOJIbKO XHBOTHbIX, HO H HX IACTYXOB. 

IlpencTaB1eHKME O MEpTBeIljAX KaK O X HBOTHbIX MH CBA3AaHHBIE C 3THM 
COOTBETCTBYIOIN(ME NOrpeGanBHbIe OGbrMuaH (peJIHKTBI KOTOPbX B I(eN0M pA- 
Jie Cily4aeB OTMEYEHEI H B JIATOBCKOK TPa/MIAOHHOK KYJIbTYpė) CJIOKHJIHCb 
Ha OCHOBe IepBOGbHITHBIX TOTEMHYeCKHX BepobaHnū. Ilo Mepe cTHpaHnua 
3THX BepOBAaHHH H (OpMHpoBAHHA O6pa30B 60xKecTB HIM BJIACTHTEJIEA OT- 
IIE/IbHbIX MECT (1eca, BOJĮOEMA, NacTOHIMNA...) 37 GOxKeCTBA CTAHOBHJIHCb 
IIOKPOBHTe/IAMA >XHBOTHbIX, IITHIĮ, IIPECMBIKAHINMXCA H MepTBel0B. B AanK- 
HOKH CBA3H 32aKO0HOMEpHO, YTO BAJIDHAC B JIMTOBCKHX BTHOJIOTHY6CKHX H MH- 
donoramueckHX CKa3aHHAX, CKA3KAX O IJTYIIOM BAJIDHACe Ha/JI€/leH H HEKOTO- 
pbIMH Y4epTAMH IIOKPOBHTE/IA Į(AKHX >KABOTHbIX (MeJBeXEH, BOJIKOB, 3aHIeB), 
a TaKxK6 OXOTHHKOB Ha 3THX 3BepeH. YNOoMAKHyThIe JAHHBIE JIATOBCKOIO 
(OJIbKJIOpA  NOJITBEpPXX/AKOT Bbicka3aHHoe P. Ako06coKHOM MHeHHe O CBA33H 
BAJILHACA C OXOTORH. 

BancHac, IMepeHABIOHĖ Y IIOYWHTABINHXCA IIPEX/e TOTEMHUECKAX >KH- 
BOTHbIX MHOIHe HX ATpPHGYTBI R (YKKI(AH, BOCIIDHHAJI H JĮOJIO HX JĮEATEJIL- 
HOCTH B 3poTHyecKO4 cbepe. BO MHOrHx JIMTOBCKHX (OJIBKNIOPHBIX HCTO4- 
HHKAX BA/IDHAC H306paxxaeTCA Kak CYINĮECTBO, HMEIOIee GAH3KHE OTHOINE- 
HAA C >KeHII(HHaMU. Ok ynopno Jį0GHBAeTCA HX NHO6BKA H HEepeJKO BCTyITAacT 
Cc HHMH B Gpak. OTHolMeHKA BA/lbHACA C >KeHIĮHHAMH B JIMTOBCKOM (OJIb- 
KJIOpe HCIBITAJIA Ha Ce6€ BjiAAHKe XpHCTHAHCTBA C €TO B3IJISJOM Ha 2KEH- 
I(HHyY KaK CpeXOTOWKME 3/i2, COOGI(HHIKY  He4HCTOH CHJIBI,  BCTYIMAKOIIŲYO 
AKOGbI JAaxe B IIOJIOBbIe CHOHIEHHA CO 3JIbIMH JĮYXAMA. 

Ha maTepHane OTAEJBHLX JIATOBCKHX MHCOJIOTHUECKHX CKa3aHHH, 
CKa30K O MNyYNnOM BAJIBHACe H JIPYTKX ĖOJNBKNOPHKKX DOpOH3Be/ĮeHHH MOXHO 
IIDOCJ1EJMTb H HEKOTOpbIe YepTbI BAUIBHACA KaK IOKPOBHTE/IA PpaHHETO IIO/Į- 
CeuHOFo 3€MJIeJeNKNA. Oj(hako TakHe YepThI B O6pa3e BAJILHACA Be CTOJIb 
MHOFowHCJIeHHBI H OHH MEHe€ ApKO BBIPAXKEHBI B CpaBHeHKH C YUEepTaMH 
ero KaK INOKpOBHTEJIA >XHBOTHbIX H MepTBenųoB. Il0o cymįecTBy BAJILHAC, OY4e- 
BHJIHO, GbiJl GOrOM CKOTOBOJNOB, B 3HAVHTE/IbHOH CTEeIEHH C(OPMHpoOBAB- 
lIHMCA B CKOTOBOJMECKOK OGIfMHe H OTPaxxABIJAM €€ MHPOlNOHHMAHKE* 
OTHOCHTeNbHO C/iaGa4 CBA3b BAJILHACA C 36MJIeKk K ee OG6paGoTKO4 CBR- 

JETEN1bCTBYeT Kak GyYJTO O TOM, UTO B Cpe/le, TAe OH GBITOBAJI, 3€M/IeJe- 
JMe HFpajio MEHbIONIO pOJIb, HEXeJIA CKOTOBOJNCTBO. 

IlparmcbmmaeMOe BAJIDHACY BO31eHcCTBHe Ha O6paGaTbrBaeMyIO 3€6MJIIO 
H Ha CaMO 3€MNexeNne (ocO6eHHO ItOoCeUHOe) COBMEIMNaeTCA C ero (byHK- 
I(HSMH IIOKpOBHTENIA NeCAa H MepTBel(oB. Ilpa npeBpau;enun neca, AKOGBI 
HAXOJIANETOoCA IIOJĮ ONEKOK BA/JIbHACA, B IMaIHIO, YaCTb IIOKPOBHTEJIbCTBA 
MepexOH/IAa H Ha OG6paGaTbIBaeMYIO 3€MJHO. B MabONOrHA MHOFKnx HHJIO6B- 
poneHcKhx HapojIOB C 3€MI1eH TECHbIM O6pa30M CBA3BIBAJIHCb MEpTBEI(ĖI H 
Hx GOxxecTBA, IIOCKOJIbKY IJAPCTBO MepTBBIX 3AYVAcTYIO JIOKAJIH3HPOBAJIOCb 
B 3€MJe JIK6GO IMOX 36eM/1eH. CWHTANOCb, YWTO YMEpIJHe H HX IIOKPOBHTEJIA 
OKa3bIBAIOT IpAMOe6 BO3/eHCTBHe Ha 36MJNHO, BeECb pacCTHTE/IbHbBIH  "MHP, 
CIIOCOGCTByIOT ypoxaHHOCTH, ILIOXOpoMIO. C GoraMH MepTBbIX B HH/ĮO6B- 
pomeHckHXx MHGbOJNOrKueCKHX CHCTeMAX (HalIp., B IpevecKkofž, pHMCKOK, 
FepMaHCKOH H Xp.) cooTHOCATCA4 H 3ApbITBIe B 3€MJIO KJIAJIBI, KOTOpbIe 32- 
VacTYHO BOCIIDHHAMAJIHCb KaK COGCTBEHHOCTB MepTBeloB. BoOrk MepTBbIX 
HHOrNa H306paxaAJIHCb IOKPOBHTENAMH pa3HOrO FOJA COKPOBHIŲ, JĮeHET, 
a TaKXK€ NIOJEK, HMEIOINMX K HHM OTHOINEHHE (TO €CTb TOprosijeB). Iox06- 
HBIe CBOHCTBA IIpHINACBIBAJIMCb H JIMATOBCKOMY BAJIbHSCY, UTO YCTAHOBJIEHO 
Ha MAaTepHae CKa30K CaMbIX pa3/IHYHBIX >XAHpOB (BONIMeEGHBIX, HOBEJIJIHC- 
THYECKHX, O IJIVIOM BAJILHACE), MHĖOJIOTHUECKHX CKA3aHHH, IIOCJIOBHIĮ H 
I1OTOBOpOK, BepOBaHHK. 

Ozmo H TO xe MHR(OJNOrEYeCKOe CyYI(ECTBO — BAJILHAC — B JIHTOBCKOH 
MAĖOJNOrMH COOTHOCHJIOCb KaK C MEPTBBIMA, Tak H C XHBbIMN, KaK C YMH- 
paHHeM, Tak H C IMIOJOpOJMeM, H306HN1HEM (c O60HMHE IONIOCAMH OMT1O3H- 
IMH CMEeDMMo-XCU3H6) H, OWEBHJHO, IIPEXCTAB/IANIOCb HEKHM IOCpeJ/HHKOM 
MEexXJY MHpPOM >KHBbIX H MEpTBbIX, MExXJIY XH3HBIO H CMEPTBbIO, 3€MJIeH H 
NOJGE€MHBIM IrapcTBOM. Il03TOMY e€My NMpHImMCBIBAeTCA H IIOKPOBHTEJIBCTBO 
KPeljaM, KON/XYHAM — JIHIIAM, NOJŲJEpxKHBABIJNAM CBA3b C O60hMH MHpaMA. 
KcraTu, cornacho JpeBHeMY HHJIOEBpONeKCKOMY MHPOBOCIpHaTHIO, GOnH3- 
KHMH K XPeljaM CYHTAJIHCb MY3bIKAHTEI, II03TBI — JIIOJM, YEpNaBIIIHe B/ĮOX- 
HOBeHHe AKO6bI B HHOM MHpe — MH(JHYeCKOM, INOTYCTOPOHHEM, C KOTOPBIM 
oHH GyATO 6bI o6uraroTCA. K My3cIkanTAM GnH30K H BAJIBHAC. Io/Me4eR- 
Has yxxe P. AKk06coHOM A XPYTHMH YYeHBIMA (A. IO. I pežiMacom, B. B. Haa- 
HOBbIM, B. H. TonopoBBHrMM) CB93b BAJIbHACA H POJN(CTBEHHBIX €MY JIDYTHX 
HHJ(OEBpOMeKCKHX MMHCGbOJNOrKYeCKHX IEpCOHAKEH CO >XPellAMM, MY3bIKAH- 
TaMH B HacTOAI(eK pa6GoTe NoAKperiaeTCA Hh OGINApHBIM MaTepHAJIOM JIH- 
TOBCKOrO (bOJIBKNIOPpa. 

TeM He MeHee C TEUeHHEM BpEMEHH BAJIBHAC B JIHTOBCKOM (ONIbKJIOpE 
BCe Yale H306paxKaeTCA IIOKPOBHTEJIEM MEpTBBIX, A He XHBBIX, UAI(€ BBI- 
CTyNaeT KaKk MHAGOJIOrauecKHH OGHTAaTEJNB 3€MJIH HK IOJBEMHOIO IĮapCcTBa, 
a He HBbIX cbep. BancHAc, eC/1h CYJMTb IO ero (byYHKI(HAM, HaHhMEHOBAHH- 
AM, MeCTAM OGHTaHHA H IIOABJIEHHA, IIO COOTHOCHMBIM C HHM IpPHpOJ(HHIM 
OGEeKTAM, ABJIAETCA THIHYHBIM XTOHHYWECKHM MHGOOJIOTHYeCKHM CYTIĮECT- 
BOM, BOINIOIaIOINHM JIEBBIe MOJIHOCBI NEJIOTO PA/ja OMO3HIHH (n003eMKcIū 
MUp — uebeca, 6004 — 020Hb, A1e606 — NpA80e, UeDHOe —0eA0e, HOUb — 
Oenb), H ec/1H HHOH pa3 OH H BBICTYIAET KakK MOCpPeAHHK, TO He KaK IIOCpe/- 
HHK MEX/JIY 3€MJleH H HeGOM, O Mexk/JIy 3eMJIeH A IIOJ3€MHBIM MHPOM, MexK/IY 
OTNEJIBHBIMH €“3€MHbBIMH) ChbepaMH (HalIp., MexXyY BONOKH H OFrHeM, OC- 
BO€HHBIM VeJIOBEKOM IpOCTPAKCTBOM H HEOCBOEHHBIM H T. It.). IIpn >370M 
Ha OCHOBAaHHH pala TONOHHMOB, H2AMEKOB B YCTHOM HapoO/JĮHOM TBOpY4ecTBE 
H JpeBReHMX GajITHHCKHX MHAGOJNOrMKNMYeCKHX HCTOWHHKAX MOXHO JlaxX€ 
IPeMONOKHTB, WTO BAJILHAC B JIPEBHOCTH OTOXAECTBNANCA C 3€MJeK H 
NpencTABIIAJICA CBOeErO PONA JĮBOKHHKOM He6echoro Bora, HROK erO HIIOC- 
TACTACbIO, BOIUION/ABIIeK B CE6€ BCe MpOTHBONONOXHOCTH HeGeCHbBIX OO>KECT- 
BeHHbX KavecTB. B MOJ(eJIH MHpO3/iAHBA BAJIDRAC GBUJI JIOKaJM30BAK B Ce- 

pe IOX3€MHOA, a eC/IH IPEACTABHTB 3TY MOJE/Ib B BH/Į€ MHPOBOIO JpeBa — 
TO Y CaMbIX ero KopHed. 

Bancnac, GyxYYH XTOHHYECKHM MHAGOJNOTHYeCKHM CYINeCTBOM, IIPOTH- 
BONOCTaB/NIEH B JIHTOBCKOM (OJNBKAOpeė HeGeCHBIM MHGDOJNOrKMYeCKHM Nep- 
coHaxaM: ĮĮepacy „Dievas“, IlepkyHacy. 

Bancnac Cc ĮleBacoM vare Bcero H306paxaroTCA B JIATOBCKHX 3THO- 
JIOTHYeCKHX CKa3aHHAX, IJ6€ OHH COTPYXHHYAHOT IIpH COTBOpeHHKA MAHpa. 
Jin B HeCKOJIbKHX Cka3aHHAX O6a OHH H306paxxeHbI PpaBHONpaBHBIMH 6O- 
TAMH, POJHBIMH 6paTbAMH, B GOJIBINHHCTBE >X€ CKa32HHH BAUTBHAC CWHTA- 
eTC4 CTOAINĮHM HHxe HeGecHoro Bora, ero NOApyYHBIM, CJYTOH, IIOMOIa- 
HONHM OCYIeCTBJIATb 3a/ĘYMAHHOS, HO HEepe/(KO CpbIBAHOl(KMM OCYINECTBJIE- 
HHe TeX HJIH HHBIX 3AMBICN1OB CBOeH Hey AUHOK HHHI(KAaTHBOK, a IMOpoA H 
OTKPOBeHHO BpejMN(KM. BanbHac B JIHTOBCKHX 3THOJIOrHYECKHX CKa3aHHAX 
H306paxaeTC4A KOMHYeCKH; 3TO XapaKTepHhHIĖ OG6pa3 TBOpiIja-MyTA (J€MH- 
yYpra-TpHKCTepa), Kakhe BCTpe4arOTCA Y MHOIHX IEpBOGbITHBIX IUIEMEH B 
Hx MH(bONOrKUecKhx ItpexcTaBNeHMAX. KoMnHunocCTb BAaNbHaCa OCOG6eHHO 
IIOJMEpKHyTA B CKa3KaX O IJIYIIOM BAJIBHACe. OOPMHpoOBAaHHIO 06pa32 BAJIB- 
HACa-CO3HNATENA, XpaHHTEINA MH H3006peTaTe1A pa3/IHYHBIX  KYJIbTYPHbIX 
IMeHHOCTEeK (opyxMK TpYZA, OrHA...) CIIOCO6CTBOBAJl JĮPEBHHA KYJIBT IIPE/Į- 
KoB (3awacTytOo H306paxaBINHXCA BeJIHkaHaMA). 

I'opa3x0 Apwe koKnbpoHTaKHA BAJIBHACA C HEeOeCHBIMH MHGDOJNOrKUeC- 
KHMH CYyIeCTBAMH BHJ(Ha B TeX JIHTOBCKHX MHCOJOrKYecKHXx Cka3aHHAX, 
CKa3KaX, Iie H306paxaroTCA ero B3AHMOOTHOIMeKKA C IlepkymacoM. O6 
aHTATOHHCTHYWeCKhHX OTHOIenHnax Ilepkymaca H BAJIbHACA CYNeCTBYeT He- 
MAJIO BepoBaHHH. TeMa Bpax/ĮbI GOra-rpOoMOBEpxIjAa H ETO IpPOTHBHHKA XA- 
pakTepHa JUIA BCe€X HH/JIOeBpOMeKCKHX H MHOrHKX JIPYTHX MHOOJIOrKMYeCKHX 
CHCTEM B JĮPEBRHX KJIACCOBbIx OGIMecTBAx. MHdbI, cka3kH, Cka3aHHA H IIpO- 
VHe IIPOH3BEEHHS O GOPb6e TPOMOBepxIA C FO IIPOTHBHHKOM CBAH/IETEJIbC- 
TBYIOT O IIPHBBMMHOKH B MH(ONOrKueCKHX IIOHATHAX HHJIOEBpONeKIeB IIP6/I- 
yGexEHHOCTK HEGeCHBIX GOIOB, CTPeMAINHXCA K JiaXy H IapMOHHA, IIO 
OTHOKNIEHHHO K GOTAM 3€MJIH H IIOJGEMHBIX Cep, KOTOPbIX B GOJIbINEeK HJIA 
MEHbIleH CTeIMNeHH XapaKTepH3YIOT XAOC, He0Gy37 aHHa S CTHXHAHOCTb. Ilpex- 
CTaBJIEHHe O BpaxeGHOCTHh MexXY GoraMH, HeGecCHBIMH H 3€MHBIMH, 663 
COMHEHHA, CKJIAJĘbIBAJIOCb IMOJĮ BJIHAHHEM COI[HAJIbHbIX OTHOIIEHHH, pa3- 
HHIĘbI B COI(HAJIbHOM IOJIOKEHHH OT/IEJIBHBIX CJIOEB JĮpEBHETO OGINECTBA, B 
ChNy BO3BeJIHYWHBAHHS  "BOHHCKOTO COCJIOBHA (IIOKpOBHTENIAMH  KOTOpOroO 
CWHTAJIHCb HeGeCHbIe GOxxECTBA H B NEpBYIO OUWepeJb GOT-TPOMOBEPXXEIĮ) 
H IIPHHHXKeHHA COCJIOBHA CKOTOBOJĮOB H 3€6MIEJEJIbIEB (IOKPOBHTEJIAMH 
KOTOpbIX, KaK IIPpAaBHJIO, C4UHTAJIHCb XTOHHYVeCKHe GoxecCTBA). XOTA aHnTaro- 
HHCTH4eCKHe OTHOIMeHHA Ba/NIbH4CAa C IlepkynacoM, Hato IOJIaraTb, TO- 
pa3/Į0 MOJIOXKE, UEM ETO JNpYXxeCKHE OTHOINeHHA C Į[eBacoM, OKH, TEM He ME- 
Hee, TOxK€ BOCXOJAT KO BPEMeEHaM HH/OeBponeKcKkoH OGHXHOCTA. 

AHTaroHHCTHYeCKHE OTHOIJEHHA BAJIbHACA C HEGeCHBIMH MHGOJIOTHUEC- 
KHMH CYIĮeECTBAMH, OcO06enHo c IlepkymacoM, IOka35IBAIOT, UTO YXKE B IJIY- 
Gokoi ZApeBHOCTH (BO BpeMeHa HH/ĮOEBpoltešcKoKh OGIIfHOCTH) HavaJIcA 
IIpOIeCC MpPHHHXKEHHA 3TOrO MOFIYIIJeCTBEHHOIO, ĮĮEATEJTBHOrO OOra 3€6MJ1H 
H IIOJ3€MHOIO MHpa, BepH€6€ — €erO IMpOTOTHIAa, IIOKPOBHTEJIbCTBOBABINIETO 
He TOJIbKO MEpTBBIM, HO H ONpejXeNeHHOMY KOHTHHTEHTY >KHBBIX (CKOTO- 
BOJAM H 3€6MJIEJeJIbIjJAM, PEMeCJIEHHHKAM H >KDEIJAM), H 3ABe6pINHJICA JAH- 
HbIH IMpoleCCc C YTBEpXEHHEM XpHcThaKHcCTBa. Ilocnie BBeZIEHHA XpPHCTH- 
aHcTBa B JinTBe (B 1387 r.) HMEHeM BA/IbHACA CTAJIH Ha3bIBATB HEYKCTYIO 
chny, H OG6pa3 BAJIBHACA DpHO6pen HEeKOTOpbIe YepTbI 31070 Ayxa. Ilox 
BJIHAHHEM XpPHCTHAHCTBA BAJILHAC MepeHA/I HEKOTOpbIe HaHMEHOBAHHA 3JIOFO 
JyXa, BCe Yale H300paxxaJIca B BH/Ie e/JIOBEKA C KONBITAMH, pOTaMH H XBOC- 
TOM, BC6 YaIIĮe €MY IpHIMCbIBAJIM (YKHKIHA KHCKYCHTEJIA, AYINEryYGa, UpPOTHB- 

HHKa Gora H venoBeka. Ojmiako BJIAAHHė XpHCTHaKHCTBA GBIUTO HE TOJIBKO 
pa3pylIHTEN1bHbIM. Ilockonbky caM O06pa3 HeuKHCTOrO GbI1 CO03xAH OTYACTH 
C OrnAa/KOKH Ha HH/ĮO€BpONeKcKHX XTOHHYECKHX GOTOB H ĮĮ€MOHOB H OG/a/1a- 
€T HeMaJbIM YHCJIOM HX IpH3HAKOB, Hapeu4eHHe €rO HMEHEM BAJIbHACA H 
MONMynapH3aL HA B HApOJe «aKTYAJIH3HPOBAJIHY — BO3POJMJH MH O>KHBHJIH 
MHOTHe H3 CTEpIlIHXCA MpH3HAKOB JĮPEBHETO JIHTOBCKOMO BAJIBHACA. 

IpesHocTb  dbonbKNOpHOro  BAJIbBHACA, He XpPHCTHaHCKOe, a TOpa3/IO 
Go1ee CTapoxABHEE  HH/ĮOEBpOIMeKCKOe ETO MPOHCXOXJEHHE  NOJĮTBEPK- 
JiAETCA TakxX€e aHajlH3OM GNlH3KHX €MY MHĖONOrKMYeCKHX OG6pa30B B MHĖO- 
JOrHH H (OANbBKNIOpė APYTHX HHNOEBpOoNMEKCKHXx HapoxoB. MHoroe roBOpHT 
H TOT GakT, uTO GxH3KHe eMY O60pa3EI CyYN(eCTBYHOT H6 TOJILKO B COBPEMEH- 
HBIX, HO H B JĮpeBHHX HH/ĮOeBpoNMeKckhx (cJIABAHCKOKH, TePMAHCKOH, Ke/IbT- 
CKOH, HHJMHCKOK, TPeu4ecKOK, pHMCKOK) MHbOnOrHax. Uaie BCErO €MY 
GnH3kh GOrH — IIOKPOBHTEJIH MEpTBBIX H JXHBbIX (IHACTYXOB H OXOTHHKOB, 
PeMECIIEHHKKOB H KPEIIOB), 3BepeH H JĮOMAINIHETO CKOTa, CBA32HHBIe C XKH3- 
HbIO H CMEpTbIO, CBA/(b62MH H UOXOpoHAMH, C GOraTCTBOM, YpoxaeM, IN1O- 
JIOPOJHEM. DTO NAaTbBIMCKHH  (bOJIbKJIOpHbIA BeJIHC (velns, vels), npycckKuH 
IIOKPOBHTE/Ib MepTBBIX H ><peljoB IlaTonc (Patollum, Patollo), cnaBauckud 
«ckoTHH 6om> Benec/Bojioc, repMaKHcKhĖ BepXOBHbIH GOI, IIO CBOEMY IIPOHC- 
XOX/[EHHIO JĮ€MOH CMEPTH, NOKpPOBHTENb >XperoB OznH (Odinn, Wotan), 
ero KpOBHbIK GpaT Jioka (Loki), Mynp»Ii Mar, XpaHHTEJb MHpa H IIOpaxKa 
Vanc (Ullr, Ullinn), kenbTckuū Oor GoraTcTBa, H300HnnA, ckoTa E3yc HNK 
BenayK (Esus, Vellaunus), MocpexRHK MEXIXY 3€MHBIM MHpDOM H IIOTYCTO- 
pPOHHHM, IIOKPOBHTEJIb JĮHKHX H JĮOMAIUNHHX >KHBOTHbIX LĮepHyHH (Cernunnos), 
HHJ(MHCKMĖ BEpXOBHbIH GOT, XPaHHTE/Ib CIIPABE//IHBOCTH H KapaTellb BHHO- 
BHbBIX Bapyna (Varuna), xeMOoHbI BpuTrpa m Bana (Vytrd, Vala), BnacTenHA 
IapCTBA MepTBbIX Y JĮPeEBHHX rpekoB Aux (Alonc), MOCpeHHK ME3KJĮY MHPOM 
XHBBIX H MHPOM MepTB5Ix IepMec ('E9u76), Gor > HBOTHBIX, NOJIeH H JIECOB 
Ilau (ITdv) a Muorne xpyrme. UacTb Ha3BAHHbIX NepcoHaxek (Benec/Boztoc, 
Van, Benayn, Bapyna, BpuTpa, Bajia) poxcTBeHHBI JIATOBCKOMY BAJIbHA- 
cy 3THMOJNOrKuecKKA. IlpKMevaTebHO, WTO HEKOTOPbIS COOTBETCTBKA BAJIb- 
Haca B JIpYTHX HR/JĮOeBpoNneKCKHhxX MHbONOrHAx (Bapyna, Aux, Ian) Ipoze- 
Jla/IA TOT Xe ITYTb, TO H JIHTOBCKHH BAJlIbHAC — ObIJIH HH3BEJIEHBI AO paHra 
ĮI EMOHOB; H HH3B6/Į€HHE 3TO NOpOH3OIJIO BO BpeMeHRa Elle GONee NaBHKHe H 
BOBC€ H€ CBA432aHO C XpHCTHAaHCTBOM. BbiaBJieHHe GJIH3KHX BAJIBHACY MHĖOJIO- 
IHYeCKHX O6pa30B HMEeT 3HaYeHHe JŲIA HCCJIEJIOBAHHA He TOJILKO BAJIBHACA, 
HO H CAMHX YIIOMAHYTBIX O6pa30B, OHO IIOMOFaeT IIPOCJIE/HTb HX IIDOHCXOX- 
JEHHe, KOTOpOe 3a4acTYIO (3TO OTHOCHTCA IJABABIM O6pa30M K MHGDOJIOTH- 
UeCKHM (DOJIbKJIOPHBIM CYIECTBAM) ABJIAETCA HEACHBIM H MaJIOH3YYeHHbIM. 

BaxHok polbBH BANLDHACA B ĮIPEBHEJIHTOBCKOK MH(ĖONOTMMH OTYACTH 
OGbAcHAeTCA ero NONYJIAPHOCTb B Tpa/ĮHI(MOHHOH JIATOBCKOH KyJIbTYpė H 
IIpodeccHOHaJIDHOM HCKycCCTBe. C IIOMOMpBIHO 3TO0rO0 MHHRYeCKOro, dGaH- 
TaCTH4eCKOro O6pa32a BO MHOrhXx CJyYVWAAX IMOJĮCO3HATENBHO BOCIlDOH3BO- 
ĮMJIOCb He XpPHCTHAaHCKOe, a GOJ€e€ JĮpeBHee OTHOINNEHMHė HalIHX IIPe/ĮKOB 
K IpPHpONE K OGNNECTBY, Kk 3€MHOMY H INOTYCTOPOHHEMY MHpy. Pa3yMeeTcA, 
INOIYJIAPHOCTb 3TOIO INepcOHaxA HAXOJHT OGbACHEHHEe H B XY/ĮOXECTBEHHOK 
yGexHTenNbHOCTH NpoKH3BeeHKH (OJIbKJIOpA, B KOTOPpbIX OH H306paxkaeTCA. 
B 06pa3e bonbkNMOpHOro BANlBHACA WEJIOBEK BH/ĮeE He MOFYII(eCTBEHHOFoO, 
HenOCaraeMOro 6Ora HJIH J(EMOKA, A CYINECTBO CIIPABEJŲIHBOe H BEPOJOM- 
HO€, A0Op0e HK 37106, IIOMOTAIOIjee H MPHYHHAIOIN(ee BDEX, IIOCTOAHHO HaxO- 
NAIUIEECA CPEXK JIHOJ(EK, CJIOBOM, HEeUTO BpOJe CBOeIO IOXOOHA (KcTATH, HM 
>X€ CAMHM CO3/ĮaHHO€), C KOTOPbIM MOXHO H ObITB B JIPYXXGe, H CCOpHTbCA, H3 
KOTOPOFO, VTO CaMO€e BAXHOe, MOXHO Jae H3BJIe4b BbIrojxy. IlchxonOrKHueC- 
KO0e O060cHOBaHHe O06pa3a BAJILHACA, erO IMOJĮOIIEKA — HEOG6bMaŽHO HHTE- 
pecHaa H O6GiIHMpHRaa JMA (OJNBKNIOpHCTA TEMA, BBIXONAIŲAA, O/ĮHAKO, 34 
paMKH HacTOAINeH paGoTbI. 


THE CHTHONIC WORLD IN LITHUANIAN MYTHOLOGY 


An Analysis of velnias (Devil) in Folklore 


Summary 


The recognition of the importance of Baltic religion and mythology 
for the comparative studies of Indo-European mythology in recent years 
has stimulated considerably the interest of scholars in the ancient culture 
of the Baltic people. But the studies of Lithuanian and Baltic mythology 
have been concerned so far mostly with the description of the celestial gods 
while, regrettably, the mention of the chthonic gods (gods of the earth and 
the underworld) has been guite rare. It has been suggested even that the 
Lithuanian and Baltic mythology is mainly a mythology of the celestial gods 
(first of all of Perkūnas) and the chthonic images play here a minor part. 
This opinion is largely due to the fragmentary nature of the written records 
of Baltic mythology and a poor knowledge of it and insufficient reference 
to Lithuanian folklore which contains, by the way, a far greater number of 
chthonic characters than that of the celestial gods. To correct this erroneous 
opinion and to establish the true picture of Lithuanian mythology it is very 
important to investigate the velnias image in folklore as it is here the main 
mythological being belonging to the chthonic world. Being one of the most 
popular Lithuanian mythological characters, the velnias is freguently depict- 
ed in folk art and folklore, it is mentioned rather often in customs, beliefs, 
everyday speech and in literature, fine arts, films, etc. by professional 
artists and writers. Without the proper knowledge of the origin and es- 
sence of this mythological character it is impossible to understand and 
give a proper evaluation of this image in traditional and contemporary 
art Or to use it for atheistic purposes. For the latter aims the studies of the 
velnias are absolutely indispensable because after the introduction of Chris- 
tianity the Balts began to use this name for the antipode of God, the evil 
spirit. 

As the velnias is very popular in Lithuanian mythology, there might 
be several aspects to its investigation. We might analyse this image in the 
various genres of folklore (as for example, in mythological and etiological 
legends, tales about a silly devil and so on) and try to define the specific 
traits with which the velnias is endowed in each (individual genre. But as 
this mythological being has an almost infinite variety of manifestations 
in folklore, this kind of investigation would hardly be able to capture the 
unifying features of the velnias or disclose their deep meaning and signific- 
cance. As the image of the velnias emerged within the mythological system 
which, in its turn, has been predetermined by the conditions of everyday 
life and outlook of the simple people, we approach this image here as part 
of this system and endeavour to formulate its most general and essential 
features, its place in the ancient Lithuanian religion and mythology, the 
causes which produced this image in the minds of the people, the changes it 
underwent in the course of history and its relation to the other Lithuanian 
"and non-Lithuanian mythological images and the evil spirit of the Chris- 
tians. It is hoped that the establishment of the most general features of the 
velnias image will lay the foundations for its further investigation in individ- 
ual folklore genres because, despite the peculiar variations, each genre re- 

tains and repeats the most general and essential features of this cha- 
racter. 

The book is based upon thec'analysis of more than 10000 narrative pieces 
of Lithuanian folklore where the velnias is mentioned in one way or anoth- 
er, several thousand beliefs, charms and superstitions about it, more than 
a thousand riddles, proverbs and bywords, nearly 2000 idiomatic expressions 
of everyday speech, 400 place names and a variety of other material. The 
book also includes a critical evaluation of the previous studies of the vel- 
nias and the comments to be found in written records of Baltic mythology. 

The investigation has been carried out by the historical-comparative 
method tested and introduced into Soviet studies of folklore and mythology 
by such scholars as V. Zhirmunsky, V. Prop, A. Losev, S. Tokarev, E. Mele- 
tinsky, B. Putilov and others. Where necessary, this method has been sup- 
plemented by certain structural principles successfully used by the Soviet 
linguists V. Ivanov and V. Toporov. The explication of the origin of the 
image of the velnias, its essential features and development is also based 
on the results achieved by the studies of other Indo-European mythologies. 
It is possible to do so because of the genetic and typological affinity of the 
velnias to other Indo-European gods and demons. Freguent references have 
been made to V. Ivanov's and V. Toporpv's linguistic studies where these 
authors attempt to reconstruct the old Indo-European mythological texts. 

The author of the present book verifies a number of hypotheses which 
proceed from an insufficiently solid basis such as the consideration of one 
single piece of folklore or the etymologies of the names of the velnias and 
the related words. Several of these hypotheses have been rejected altogether, 
as for example, the Christian explanation of the origin of the velnias, others, 
including the image of the devil as guardian god of the animals and the dead 
or the presentation of the world of the dead as a pasture and the dead them- 
selves as animals, or the ties of the velnias with sorcerers, musicians, etc., 
have been substantiated by additional material. The book contains a num- 
ber of new hypotheses which help to form a general picture of the velnias 
in ancient Lithuanian religion and mythology. Such new hypotheses include 
the hypothesis about the relation of the velnias to the cultivated land, woods, 
beasts, his role in the erotic sphere, and others. 

The nature of the problems and the methods used for this investigation 
predetermined the structure of the book. The analysis of the image of the 
velnias starts with the simpler problems — his names, outward appearance, 
relation to certain natural objects — and gradually it passes to the more 
complicated problems such as the relation of the velnias with people, gods 
and other mythological beings. To establish the typology of these characteris- 
tics it is necessary to consider a good deal of comparative material both from 
the Lithuanian and other Indo-European mythologies. The book contains 
an introduction, 6 chapters and the concluding notes. Chapter 1 presents 
a survey and a critical evaluation of all the previous investigations of the 
velnias. Chapter 2 concerns the outward appearance of the velnias as it 
is depicted in those mythological genres of folklore which present the events 
as true. The relations of the velnias to natural objects and phenomena in- 
cluding the “primary natural elements“ such as water, fire, air and stones 
as well as plants and animals, are considered in Chapter 3, while the activi- 
ties of the velnias and his relations with gods, mythological beings and peo- 
ple are the concern of Chapter 4. Chapter 5, devoted to the image of the 
velnias in Lithuanian religious literature, endeavours to make a distinction 
between the other, popular, image of the devil and its Christian superlayer. 
Chapter 6 presents an attempt to establish the velnias' counterparts and corre- 
lates in other Indo-European mythologies and folklore. 

According to the problems treatėd, the chaptėrs are broken into 4 num- 
ber of sections. For example, the section entitled — The Velnias" Herd — consid- 
ers the velnias as guardian of flocks and herds, another section, — The Vel- 
nias Beasts', — is devoted to the relations of the velnias with beasts, hunters 
and so on. Problems which have received sufficient attention from the pre- 
vious investigators, takea considerably smaller share of the author's thought, 
as for example, the velnias' relations with Perkūnas. But those problems 
which, in the author's opinion, have not been treated sufficiently are 
analysed in greater detail, as for example, the velnias' relations with female 
mythological beings or the dead. 

As had been expected, the analysis of the material showed that the image 
of the velnias in Lithuanian folklore is extremely complicated. It consists 
of many layers which have accrued over the long centuries of development, 
numerous inner and outer transformations and different influences. All 
this can be noted even in the velnias' outward characteristics. In Lithuanian 
folklore he has more than 200 names and appears in the shape of various 
animals, birds, reptiles or people of different age and professions. He asso- 
ciates with gods and goddesses and mythological beings of lower rank. Es- 
pecially complicated and contradictory are his relations with people. Some- 
times velnias seeks friendship with people, their love or help, he asks men, 
for example, to play something for him on a musical instrument, or to hide 
him from Perkūnas. Sometimes different considerations lead him to help 
people and he tills their land, builds houses, bridges, churches for them, 
protects them against wrong-doers, renders assistance to smiths, hunters, 
musicians or priests. But not infreguent are the cases when velnias does all 
kinds of harm to people, he mocks them, misleads and pesters them, makes 
an attempt on their lives, tempts them to commit a sin, enters into their souls 
and tries to seduce them. But the variety of velnias names, his outward 
appearances and activities are far from being completely haphazard. They 
form one unified whole which helps to establish his true place in the an- 
cient Lithuanian religion and mythology and trace some of his common 
Indo-European characteristics. 

The greatest attention in Lithuanian folklore is given to the velnias? 
relations with the dead, which supports the opinion forwarded by V. Iva- 
nov, V. Toporov, M. Gimbutas that in ancient Lithuanian religion and myth- 
ology the velnias was not a simple demon but a god and guardian of the 
dead. As far back as 1969, having investigated the names and functions of 
Veles|Volos of the Slavs and the related mythological characters of other 
peoples including the Lithuanian velnias, Roman Jakobson arrived at the 
conclusion that "the prototype of these names and their bearers belongs 
to the common Indo-European pantheon“. This means that the prototype 
of the velnias was already a deity. The velnias must have been considered a 
guardian of the dead even at the time when people believed that the dead 
were reincarnated as animals. The functions of the velnias as the patron of 
the dead reincarnated as animals can be established on the basis of Lithua- 
nian fairy tales, a genre very typical of Lithuanian folklore, while the func- 
tions of the velnias as the patron of the dead in human shape are more appar- 
ent in mythological legends. Beside the features typical of a deity of the dead, 
the devil also possesses the features of the dead themselves especially of 
those who have died an unnatural death. The relations of the velnias with 
the dead have been influenced by Christianity more than his relations with 
other beings largely because the Christian evil spirit was also conceived of 
as a demon of death, the ruler and torturer of the dead sinners. 

"The image of the velnias as the patron of the dead reincarnated as ani- 
mals merges with the image of the velnias as the patron of animals because 

death meant man's transition into the animal world. The relations of the 
velnias with animals have been noted by a great number of scholars, R. Ja- 
kobson, V. Ivanov, V. Toporov, M. Gimbutas and others. The present book 
dwells on these relations in greater detail mostly on the basis of etiological 
and mythological legends, fairy tales and tales about a silly velnias. The mate- 
rial analysed shows that the velnias was not only a patron of animals but 
also a patron of their herdsmen and shepherds, 

The conception of the dead as animals and the respective funereal rites, 
the numerous relics of which have been traced back to ancient Lithuanian 
culture, emerged from the primitive totemist beliefs. With the extinction of 
these beliefs and the emergence of the image of masters and gods as protec- 
tors of certain places (woods, waters, pastures, etc.), these gods assumed 
also the function of the guardians of beasts (birds, reptiles) and, at the same 
time, the dead. Therefore it is guite natural that in Lithuanian tales about 
a silly velnias and etiological and mythological legends the velnias should 
also possess the features of a patron of certain beasts (bears, wolves, hares) 
and their hunters. Thus, facts from Lithuanian folklore corroborate R. Ja- 
kobson's opinion about the association of the velnias with hunting. 

Having taken over a number of totemist functions and attributes of 
animals worshipped in the earlier times, the velnias also took over their 
activities in the erotic sphere. In Lithuanian folklore the velnias is very often 
depicted as a mythological being attractive to women, who seeks their love 
and even marries them. The relations of the velnias and the woman in Lithu- 
anian folklore have experienced a good deal of Christian influence because 
through long centuries Christianity considered the woman to be the incarna- 
tion of evil, a confederate of the evil spirit with whom she was bound with 
ties of carnal love. 

It is also possible to detect in Lithuanian folklore certain features 
which belonged to the velnias as patron of agriculture. But these features 
are not numerous and they are less prominent. In the main, the velnias was 
conceived as a god of cattle breeders and this shows that the people who 
believed in him were not so much land tillers as cattle breeders. 

The influence of the velnias on cultivated land and agriculture (espe- 
cially slash and burn agriculture) does not contradict his functions as the gu- 
ardian of woods and the dead. It is natural that in the process of felling trees 
and clearing the land, part of the velnias" protection to the forest should have 
passed on to the land. In many Indo-European mythologies the dead and their 
gods were closely related to land because their kingdom was located in the 
earth. It was also believed (as for example, in Greek, Roman, Germanic, etc. 
mythologies) that the gods of the dead were the possessors of all the treasures 
located in the earth which in earlier times had been thought to be the property 
of the dead. These gods were even believed to be the guardians of all kinds of 
wealth including money and people who had anything to do with it, as for 
example merchants. On the basis of different genres of folklore (adventure 
and fairy tales, tales about a silly velnias, mythological legends, proverbs, 
bywords and beliefs) the present book shows that the Lithuanian velnias 
also possessed all these characteristics. 

Thus, in Lithuanian folklore one and the same mythological being, the 
velnias, was associated both with the dead and the living, death and fertility, 
and most probably conceived as a mediator between the two worlds. There- 
fore he was also thought to be a patron of the people who maintained ties 
with both these worlds, i. e. wizards and sorcerers. In the a ncient Indo-Euro- 
pean conception of the world there was a close affinity between sorcerers, 
on the one hand, and musicians and poets, on the other, who were thought 
to have received their inspiration from the other, mythological, world of 

the dead. The relations of the velnias and similar mythological beings with 
sorcerers and musicians have been noted by a number of scholars (A. Grei- 
mas, V. Ivanov, V. Toporov) and in the present book it is supported with 
ample material from Lithuanian folklore. 

But in Lithuanian folklore of recent centuries the velnias appears as a 
guardian of the dead and the underworld much more often than as a guard- 
ian of the living. Judging by his functions, names, appearance, habitat and 
natural objects associated with him, the velnias is a typical chthonic being 
representing the left-hand members of such oppositions as Jow — high, un- 
derworld — sky, water — fire, the left — the right, black — white, night — 
day, etc. If sometimes he was conceived as a mediator, he was a mediator 
not between the earth and the sky, but between the earth and the underworld 
and different "earthly“ spheres, as for example, water and fire, familiar and 
unfamiliar space and the like. Certain place names and hints in folklore and 
old mythological records make it possible to assume that in the earliest times 
the velnias was conceived as the celestial god's double on the earth incarna- 
ting all his opposite features. In the model of the world's structure the vel- 
nias' place was in the underground and in the presentation of this model 
in the shape of the cosmogonic tree the velnias* place was at the base. 

As a chthonic mythological being, the velnias is opposed to the celes- 
tial mythological beings — god and Perkūnas. 

The velnias and god appear together freguently in Lithuanian etiolo- 
gical legends where they cooperate in creating this world. Few are the legends 
where they are presented as eguals, most often the velnias is considered to 
be lower in rank. He is God's assistant and servant who helps him to material- 
ize his ideas, but very often, wittingly or unwittingly, he upsets god's plans 
by his own silly initiatives. In etiological legends the velnias is a comic figure 
combining the features of a demiurge and a trickster, which is a rather fre- 
guent case in primitive mythologies. His comic nature is most apparent 
in tales about a silly velnias. The image of the velnias as a creator and 
master of the material world (implements, fire, etc.) was formed under the 
influence of the cult of ancestors who were very often seen as giants. 

The velnias' antagonism to the celestial mythical beings is mostly appar- 
ent in those Lithuanian mythological legends where he appears together 
with Perkūnas. There is also a large number of beliefs about their antago- 
nistic relations. The antagonism between the god of thunder and his op- 
ponent is a common theme of Indo-European and other mythologies of 
ancient class societies where it is usual for the celestial gods to seek harmony 
and oppose the gods of the earth and the underworld because they are al- 
ways, to a larger or lesser degree, chaotic and turbulent. The antagonism 
between the celestial gods and the gods of the earth was, no doubt, a reflec- 
tion of the social relations in human society. The celestial gods, first of all 
the god of thunder, were considered to be patrons of the upper classes while 
the lower classes including the cattle breeders and land tillers were protected 
by the chthonic gods. Although the antagonistic relations of the velnias and 
Perkūnas are, most probably, a later development than their friendly rela- 
tions, they go as far back as the proto-Indo-European period. 

The antagonistic relations of the velnias with the mythical beings of 
the heaven, especially with Perkūnas, show that the debasement of this 
powerful and energetic god of the earth and the underground, or to be more 
exact, the prototype of this god who was the guardian of the dead and cer- 
tain kinds of the living (such as cattle breeders, land tillers, craftsmen and 
sorcerers), started in remote antiguity, in fact, in the proto-Indo-European 
period and was completed later by Christianity. After the introduction of 
Christianity in Lithuania (1387) the name of the velnias began to be used 

for the evil spirit and the image of the velnias acguired some of its featureš. 
On the other hand, the velnias began to be called by various names originally 
applied to the evil spirit. The velnias was now freguently presented as a man 
with hooves, horns and a tail, and gradually he acguired the functions of a 
tempter, wrong-doer, soul-torturer, opponent of god and people. But the 
influence of Christianity was not entirely destructive. As the image of the 
evil spirit was modelled, to some extent, on the Indo-European chthonic gods 
and demons, the application of velnias' name to the evil spirit gave a kiss 
of life to the fading features of the old velnias and made him popular again 
among the Lithuanian people. 

The pre-Christian origin of the velnias in Lithuanian folklore is also 
supported by facts from other Indo-European mythologies. First of all, it is 
important to note that not only the modern But also the ancient Indo-Eu- 
ropean (Slavic, Germanic, Celtic, Indic, Greek, Roman, etc.) mythologies 
contain a number of related images, mostly gods who are the guardians of 
the dead and the living (shepherds and hunters, craftsmen and sorcerers), 
the animals and the beasts, i. e. gods associated with death and life, funer- 
als and weddings, wealth and fertility. Such are the Latvian velns (vels) who 
is very similar to velnias in Lithuanian folklore, the Prussian guardian of 
the dead and sorcerers Patols (Patollum, Patollo), the Slavic god of animals 
Veles| Volos, the chief Germanic god Odinn or Wotan who was a demon of 
death by origin and a patron of sorcerers, his full brother Loki, the wise 
magician and guardian of peace and order Ullr or Ullinn, the Celtic god 
of wealth, abundance and animals Esus or Vellaunus, the guardian of ani- 
mals and beasts Cernunnos who was also a mediator between this world and 
the world of the dead, the chief Indic god Varupa, a guardian of justice and 
punisher of sinners, the demons Vr/ra and Vala, the ruler of the kingdom 
of the dead Atėnę in Greek mythology, the mediator between the worlds of 
the living and the dead Hermes (" Eoužc), the god of animals, fields and woods 
Pan (Ilgv) and many others. Some of the mythical personages mentioned 
here (Veles|/Volos, Ullinn, Vellaunus, Varuna, Vrtra, Vala) are related to the 
Lithuanian velnias also by name. It is interesting to note that some of the 
counterparts of the Lithuanian velnias in other Indo-European mythologies 
shared the same fate — they were debased to demons, and what is more, 
this happened in the olden times without any influence from Christianity. 
The establishment of the mythical images related to the Lithuanian velnias 
is important not only for the studies of the velnias but it also helps to estab- 
lish the origin of these other mythical beings, which is no less important 
because their origin, especially in folklore, is not guite clear and has not 
been sufficiently investigated. 

The popularity of the velnias in traditional Lithuanian mythology 
accounts for his popularity in traditional Lithuanian culture and profession- 
al art. In most cases this fantastic and mythical being was not Christian at 
all, but conveyed implicitly our ancestors' older conception of nature and 
society and their attitude toward this and the other world. The artistic merits 
of Lithuanian folklore also added to the popularity of the velnias. For the 
Lithuanians the velnias in folklore was not a powerful, unattainable god or 
demon, but a mythical being, both just and crooked, good and bad, helpful 
and harmful whose presence was continuously felt around their homes. 
The velnias was like the simple man's second self (created, by the way, by 
the man himself). It was good to have him for a friend although at times 
an irksome one, and it was good to profit by him sometimes. The psycholo- 
gical interpretation of velnias' image in folklore is a very wide and interest- 
ing subject of investigation but it lies outside the scope of the present book. 

„ Vėliaus „„Chtoniškasis lietuvių mitologijos pasaulis““ 


įsivaiLAuojassų 


Senovės religijų bei mitologijos 
tyrinėtojų darbuose dažniausiai randame 
mitinio dangaus dievus, o chtoniškasis 
(žemės ir požemio) mitinis pasaulis dar 
mažai tenušviestas. Ši lietuvių tarybinio 
mitologo, tautosakos rinkėjo, skelbėjo ir 
tyrinėtojo Norberto Vėliaus knyga — 
pirma platesnė istoriniu tipologiniu 
metodu parašyta monografija apie 
pagrindinę chtoniškojo mitinio pasaulio 
būtybę — velnią, neretą vaizdinį 
tautosakoje, liaudies mene, papročiuose, 
tikėjimuose, kasdienėje žmonių kalboje. 

Vadovaudamasis marksistinės-lenininės 
metodologijos principais, kūrybiškai 
operuodamas gausia medžiaga, autorius 
“nuosekliai parodo, kaip lietuvių 
mitologijos velnias — gyvulių augintojų, 
kalvių, muzikantų ir kitų amatininkų 
globėjas, pomirtinio gyvenimo valdovas, 
artimas slavų, germanų, indų, keltų ir 
kitų indoeuropiečių svarbiausiems dievams, - 
įvedus krikščionybę Lietuvoje, buvo 
nužemintas iki piktosios dvasios lygio ir 
liaudies sąmonėje sumišo su piktosios 
dvasios vaizdiniu. | 

Pažintis su folkloriniu velniu padės 
geriau suprasti tradicinę liaudies kultūrą, 
suvokti senąją lietuvių ir visų baltų 
pasaulėžiūrą. 

